
INTRODUCTIO 


Philosophiae Primae subiectum, ac dignitas, 
et necessitas, atque utilitas, 
eiusdemque a Sacra Theologia distinctio. 


Philosophiae Primae subiectum est ens, in quantum ens. — 

Tritum quidem est ac celebre illud Boetii effatum, cum de rerum 
corporalium cognitione agitur, videlicet : Singulare, dum sen- 
titur ; miiversale vero, dum intelligitur ; seu aliis verbis : Sensus 
est singularium, intellectus vero universalium. Ex quo patet, 
quod obiecto speculativae scientiae, prout est speculabile, 
per se competit separatio et a materia et a motu ; quia nihil 
cadit sub speculatione intellectus nisi quatenus aliquo 
modo sit immateriale ac necessarium. Scientia enim de neces- 
sariis est ; atque immaterialitas est radix tam intelligentiae 
cognoscentis quam intelligibilitatis rerum cognoscibilium. 
Quamobrem, secundum ordinem remotionis a materia et a 
motu, scientiae speculativae veniunt proprie ac formaliter 
distinguendae. Inde tria speculativarum scientiarum genera 
convenienter distinguuntur, nimirum : scientiarum physi- 
carum, quae abstrahunt tantummodo a conditionibus indi- 
vidualibus materiae sive a sola materia singulari ; scientiarum 
mallum alicarum, quae abstrahunt a materia singulari et a 
materia sensibili ; et Metaphysicae, quae abstrahit ab omni 
prorsus materia, et transcendens universa corporalia, illa 
tamquam subiectum proprium speculatur quae non depen- 

dent a materia secundum esse, vel quia sine materia esse 
possunt, vel etiam quia ab omni materia sunt realiter sepa- 
rata. Unde scientiae physicae considerant ens mobile ac 
sensibile ; mathematicae vero, ens quantum ; metaphysica 
denique, ens simpliciter, ens sub ratione entis, seu ens in 
quantum ens. Quamvis autem haec superior scientia ut 
subiectum proprium non consideret nisi ens commune, ad 
illam tamen pertinet etiam considerare substantias a materia 
separatas, quatenus praedictae substantiae sunt communes 
et universales et primae causae essendi. Etenim eiusdem 
scientiae est considerare causas alicuius generis et genus 
ipsum. Ideo ad scientiam, cuius subiectum proprium est ens 
commune, pertinet considerare non modo rationes univer- 
sales entis, unius, veri, boni, potentiae et actus, causae et 
effectus, substantiae et accidentis, et alia huiusmodi quae, 
tametsi in materia sint, possunt tamen sine materia esse ; 
verum etiam illa quae numquam in materia esse possunt, ut 
substantiae intellectuales, et ipse Deus. — Philosophia itaque 
Prima considerat omnia sub ratione universalissima entis, 
atque ipsius entis quaerit proinde proprietates et causas ; 
idcirco finis, ad quem consideratio Philosophiae Primae 
pertingere debet, est cognitio Causae omnium quae sunt, 
quatenus sunt seu per diversos gradus participant esse. 
Nihil excipitur a consideratione huius supremae scientiae, 
eo ipso quod nihil quod est aut esse potest, excluditur a 
participatione entis. Unde Metaphysica est scientia Primi 
Entis et entis communis, scientia de primis substantiis et de 
universalibus, scientia rerum omnium, etiam materialium 
et corporalium, sub ratione entis. Quapropter Metaphysica 
considerat quoque de singulis entibus non secundum pro- 
prias rationes per quas sunt tale vel tale ens, sed secundum 
quod participant entis rationem ; et sic etiam, ut profunde 
observat D. Thomas, pertinet ad eius considerationem 
materia et motus. — Ex his tribus (concludit Angelicus 
Doctor) circa quae versatur, videlicet circa primas causas, 
et circa maxime universalia seu transcendentia, et circa 
substantias a materia separatas, perfectio huius altissimae 
scientiae attenditur, atque tria perinde nomina sortitur. 
Dicitur enim scientia divina seu Theologia, in quantum ad 
considerationem ipsius Dei attingit ; Metaphysica, in quan- 
tum considerat ens et ea quae consequuntur ipsum, eo 


quod trans physica inveniuntur in via resolutionis ; et 
Prima Philosophia, in quantum considerat primas rerum 
causas *. 

Philosophia Prima est omnium scientiarum rectrix, prin- 
ceps et domina. — Illa namque inter cunctas humanas 
disciplinas debet esse naturaliter aliarum regulatrix, quae 
maxime intellectualis est, atque proinde est maxima inter 
diversa genera scientiarum ; quia quod est maxime tale in 
unoquoque genere, est causa ceterorum quae in illo genere 
sunt. — Metaphysicam vero esse maxime intellectualem et 
circa maxime intelligibilia versari, triplici ratione ab Angelico 
Doctore 2 sic ostenditur : 

a) Ex ordine intelligendi. — Ex quibus enim intellectus 
noster certitudinem accipit, videntur esse intelligibilia magis. 
Lnde, cum certitudo scientiae per intellectum acquiratur 
ex causis, causarum cognitio maxime intellectualis esse 
videtur. I nde et illa scientia, quae primas causas considerat, 
videtur esse maxime aliarum regulatrix. 

b) Ex comparatione intellectus ad sensum. — Etenim cum 
sensus sit cognitio particularium, intellectus per hoc ab ipso 
differre videtur, quod universalia comprehendit. Unde et 
illa scientia maxime est intellectualis, quae circa principia 
maxime universalia versatur. Quae quidem sunt ens et ea 
quae consequuntur ens, ut unum et multa, potentia et actus. 
Huiusmodi autem non debent omnino indeterminata rema- 
nere, cum sine his completa cognitio de his, quae sunt propria 
alicui generi vel speciei, haberi non possit. — Nec iterum 
in una aliqua particulari scientia tractari debent ; quia, cum 
his unumquodque genus entium ad sui cognitionem indigeat, 
pari ratione in qualibet particulari scientia tractarentur. 
Unde restat, quod in una communi scientia huiusmodi 
tractentur : quae, cum maxime intellectualis sit, est aliarum 
regulatrix. 

c) Ex ipsa cognitione intellectus. — Nam cum unaquaeque 
"' s rx h° c ipso vim intellectivam habeat, quod est a materia 
immunis, oportet illa esse maxime intelligibilia, quae sunt 

1 D. Tiiomas, in Prooemio In XII Libros Melaphys. Arist. — 
In Boetii lib. de Trinit. q. 5. a. 1. et a. 4. ad 6. 

2 Prooom. In XII lib. Mctaph. 

maxime a materia separata. Intclligibilc enim et intellectum 
oportet proportionata esse, cum intellectus et intelligibile 
in actu sint unum. Ea vero sunt maxime a materia sepa- 
rata, quae non tantum a signata seu individuali materia 
abstrahunt, sicut formae naturales in universali acceptae, 
de quibus tractat scientia naturalis, sed omnino a materia 
sensibili. Et non solum secundum rationem, sicut Mathe- 
matica; sed etiam secundum esse, sicut Deus et inteUigentiae 
sive immateriales substantiae. Unde, scientia, quae de istis 
rebus considerat, maxime videtur esse intellectualis et 
aliarum princeps sive domina. 

In ordinata ergo humanarum scientiarum hierarchia, 
Metaphysica supremum occupat principatum ; quia si omnis 
vera scientia est de universalibus, Metaphysica est de univer- 
salioribus, imo etiam de transcendentibus. Metaphysica regit 
ac tenet imperium ; quia si omnis scientia est cognitio rerum 
per causas, Metaphysica est cognitio rerum per causas supe- 
riores et attingit usque ad causam omnium causarum cogno- 
scendam. Metaphysica denique omnibus aliis scientiis praeest 
ac dominatur ; quia si omnis scientia abstrahit aliquo modo 
a materia et motu, Metaphysica, transcendens omnia muta- 
bilia et corporalia, tractat quoque de his quae, cum sint 
separata secundum esse ab omni prorsus materia, sunt 
aeterna et immutabilia et necessaria in essendo. Unde 
Philosophia Prima iure meritoque nominatur. 

Omnes scientiae, sive considerentur in ordine logico sive 
in ordine reali ex parte obiecti, veniunt in suo processu quo- 
dammodo resolvendae in Philosophiam Primam. — a) Ordo 
logicus. — Ordo siquidem logicus est ordo principiorum 
cognitionis humanae ; atque per hanc viam omnis processus 
rationis incipit quodammodo a Philosophia Prima, et in 
Philosophiam Primam pervenit tamquam in terminum 
resolutionis. Ideae primariae, nostrarum cognitionum direc- 
trices, et quae necessario praesupponuntur ad ipsummet 
initialem rationis usum, sunt notiones universalissimae entis 
eorumque quae ad ens consequuntur. Ac pariter omnia, tam 
speculativae quam practicae rationis principia, fundantur 
supra principia Philosophiae Primae. Quapropter recte dici 
potest, quod Metaphysica praebet veluti initium in exercitio 
rationis, simul atque constituit postremam eiusdem rationis 


perfectionem ac coronam. Unde D. Thomas, I.-II. q. 94. 
a. 2. : « In his autem qui in apprehensione hominum cadunt, 
quidam ordo invenitur. Nam illud quod primo cadit sub 
apprehensione, est ens, cuius intellectus includitur in omnibus 
quaecumque quis apprehendit. Et ideo primum principium 
indemonstrabile est, quod non est simul affirmare et negare 
quod fundatur supra rationem entis et non entis ; et super 
hoc principio omnia alia fundantur, ut dicit Philosophus, 
IV. Metaph. Sicut autem ens est primum quod cadit in 
apprehensione simpliciter, ita bonum est primum quod cadit 
in apprehensione practicae rationis, quae ordinatur ad opus. 
Omne enim agens agit propter finem, qui habet rationem 
boni. Et ideo primum principium in ratione practica est, 
quod fundatur supra rationem boni ; quae est : Bonum 
est quod omnia appetunt. Hoc est ergo primum prae- 
ceptum legis, quod bonum est faciendum et prosequendum, 
et malum vitandum ; et super hoc fundantur omnia prae- 
cepta legis naturae, ut sc. omnia illa facienda et vitanda 
pertineant ad praecepta legis naturae, quae ratio practica 
naturaliter apprehendit esse bona humana. » Et In Boetii 
lib. de Trinit. q. 6. a. 1. : « Quandoque vero proceditur de 
uno in aliud secundum rationem, ut quando est processus 
secundum causas intrinsecas ; componendo quidem, quando 
a formis maxime universalibus in magis particularia pro- 
ceditur ; resolvendo autem, quando e converso, eo quod 
universalius est simplicius. Maxime autem universalia sunt, 
quae sunt communia omnibus entibus ; et ideo terminus 
resolutionis in hac via est consideratio entis et eorum quae 
sunt entis in quantum huiusmodi. » 

b) Ordo rcalis. — Ordo vero realis, qui se habet ex parte 
ipsius obiecti scientiarum, est ordo ontologicus rerum, dum 
per effectus inquirimus causas. Scientia enim est cognitio 
rerum per causas ; et omnis scientia, quaerens causas sui 
proprii subiecti, conatur pervenire ad id quod est ultimum 
Iu hoc vel illo genere cognoscibilium. Id autem quod est 
illimium in unoquoque genere scibilium, multiplicatur iuxta 

t diversa scibilium genera; ideo sunt diversi habitus scien- 
iiarmii. Verum id quod est ultimum respectu totius humanae 
cognitionis, est tantummodo unum ; et in processu effectuum 
et causarum, ad unam tantum supremam oportet finaliter 
devenire causam ; ideoque, licet scientiae sint multae, sa- 

pientia tamen non est nisi una. Unde D. Thomas, In 
Boetii lib. de Trinit. q. 6. a. i. : « Tota autem rationis consi- 
deratio, resolventis in omnibus scientiis, ad cognitionem 
divinae scientiae terminatur. Quandoque enim ratio procedit 
de uno in aliud secundum rem, ut quando est demonstratio 
per causas vel per effectus extrinsecos ; componendo quidem, 
proceditur a causis ad effectus ; resolvendo autem, quando 
e converso ab effectibus ad causas, eo quod causae sunt 
effectibus simpliciores et magis immobiliter et uniformiter 
permanentes. Ultimus igitur terminus resolutionis in hac 
via est, cum pervenitur ad causas supremas maxime sim- 
plices, quae sunt substantiae separatae... Haec autem sunt, 
de quibus divina scientia considerat, ut supra dictum est, 
substantiae sc. separatae et communia omnibus entibus. 
Unde patet, quod sua consideratio est maxime intellectualis. 
Et inde etiam est, quod ipsa largitur principia omnibus 
scientiis, in quantum intellectualis consideratio est princi- 
pium rationalis, propter quod dicitur Prima Philosophia; 
et nihilominus ipsa addiscitur post Physicam et ceteras 
scientias, in quantum intellectualis consideratio est terminus 
rationalis 1 ; propter quod dicitur Metaphysica , quasi trans- 
physica ; quia post Physicam resolvendo occurrit. » 

A Philosophia Prima omnes scientiae accipiunt lucem, 
ordinem et quandam supremam unitatem. — Est enim Philo- 
sophia Prima, ut ex dictis constat, quasi ratio suprema, 
scientias alias ordinans ac regulans, sive principia cognitionis 
sive principia rerum considerentur. Ex praestantia atque 
amplitudine subieCti Metaphysicae, cunctae quidem humanae 
disciplinae unitatem quandam adipiscuntur ; atque ex 
cognitione communium, quae in Metaphysica dilucidantur, 
dependet clara cognitio rerum propriarum quae ad scientias 
particulares spectant. Sic se habent ad Metaphysicam scien- 

1 D. Thomas vocat considerationem Philosophiae Primae intel- 
lectualem; et considerationem aliarum scientiarum, rationalem ; quam 
quidem differentiam explicat Angelicus Doctor ibidem in respon- 
sione ad i ura , dicens : « Intellectualiter procedere non attribuitur 
scientiae divinae (Metaphysicae seu Philosophiae Primae), quasi non 
ipsa ratiocinctur, procedendo de principiis ad conclusiones ; sed quia 
eius ratiocinatio est intellectuali considerationi propinquissima, et 
conclusiones eius principiis. » 

tiae particulares, sicut diversi arboris rami in unum truncum 
coeuntes. Ut ergo multiplices unius arboris rami in uno 
trunco coniunguntur, sic diversae scientiae partitiones in 
Philosophia Prima, veluti in suae unitatis centro, et princi- 
pium et finem inveniunt. Atque similiter, sicut ex radicibus 
eiusdem trunci, ex quo pullulant, ipsi rami nutriuntur ac 
florescunt, ita ex Philosophia Prima, quae caput scientiarum 
est, accipiunt robur principiorum claramque definitionem 
sui proprii subiecti inferiores scientiae, quarum obiecta sunt 
determinationes entis communis, et quarum axiomata pen- 
dent quodammodo ac derivantur ex principiis immediate 
evidentibus ipsius Metaphysicae, eo ipso quod est fundamen- 
tum, mensura ac veluti prima regula aliarum scientiarum. 
Quod quidem manifestum fit : 

a) Ex amplitudine subiecti Philosophiae Primae. — Ita 
D. Thomas, IV. Metaph. lect. i. : « Necessitas autem huius 
scientiae, quae speculatur ens et per se accidentia entis, ex 
hoc apparet, quia huiusmodi non debent ignota remanere, 
cum ex eis aliorum dependeat cognitio ; sicut ex cognitione 
communium dependet cognitio rerum propriarum... Nulla 
scientia particularis considerat ens universale in quantum 
huiusmodi, sed solum aliquam partem entis divisam ab aliis ; 
circa quam speculatur per se accidens, sicut scientiae mathe- 
maticae aliquod ens speculantur, sc. ens quantum. Scientia 
autem communis considerat ens universale secundum quod 
ens. Ergo non est eadem alicui scientiarum particularium. 
Ista scientia, quae prae manibus habetur, habet ens pro 
subiecto.Omne enim principium est per se principium et causa 
alicuius naturae. Sed nos quaerimus prima rerum principia 
et altissimas causas ; ergo sunt per se causae alicuius naturae. 
Sed nonnisi entis. Quod ex hoc patet, quia omnes philosophi, 
elementa quaerentes secundum quod sunt entia, quaerebant 
huiusmodi principia, sc. prima et altissima. Ergo in hac 
scientia nos quaerimus principia entis in quantum est ens. 
Ergo ens est subiectum huius scientiae ; quia quaelibet 
scientia est quaerens causas proprias sui subiecti. » Et 
VII. Metaph. lect. ii. : « Prima enim Philosophia est de 
primis substantiis, quae sunt substantiae immateriales, de 
quibus speculatur, non solum in quantum sunt substantiae, 
sed in quantum substantiae tales, in quantum sc. immate- 
riales ; sed de sensibilibus substantiis, in quantum sunt 

substantiae, aut etiam entia, vel in quantum per eas manu- 
ducimur in cognitionem substantiarum immaterialium. Phy- 
sicus vero, e converso, determinat de substantiis materia- 
libus, non in quantum sunt substantiae, sed in quantum 
materiales et habentes in se principium motus. » IX. Metaph. 
lect. 7. : m Eadem enim scientia quae est de primis entibus, 
et quae est universalis. Nam prima entia sunt principia 
aliorum. » 

b) Ex hoc quod omnes scientiae uniuntur in consideratione 
unius et entis. — Ita D. Ihomas, IV. Metaph. lect. 1. : « Partes 
philosophiae distinguuntur secundum partes entis et unius; 
et dicit (Philosophus) quod tot sunt partes philosophiae’ 
quot sunt partes substantiae, de qua dicitur principaliter 
ens et unum, et de qua principalis huius scientiae conside- 
ratio et intentio. Et quia partes substantiae sunt ordinatae 
ad invicem ; nam substantia immaterialis est prior substantia 
sensibili naturaliter : ideo necesse est inter partes philosophiae 
esse quandam primam. Illa tamen quae est de substantia 
sensibili, est prima ordine doctrinae ; quia a notioribus 
nobis oportet incipere disciplinam. Illa vero quae est de 
substantia immateriali, est prior dignitate et intentione 
huius scientiae. Et tamen quaecumque sunt prima, necesse 
est quod sint continua aliis partibus ; quia omnes partes 
habent pro genere unum et ens. Unde in consideratione 
unius et entis diversae partes huius scientiae uniuntur, 
quamvis sint de diversis partibus substantiae ; ut sic sit 
una scientia, in quantum partes praedictae sunt consequentes 
unum et ens, sicut communia substantiae. Et in hoc philo- 
sophus est similis mathematico. Nam mathematica habet 
diversas partes, et quandam principaliter sicut arithme- 
ticam, et quandam secundario sicut geometriam ; et alia 
consequenter se habent his, sicut perspectiva, astrologia 
et musica. » 

c) Ex hoc quod Philosophia Prima considerat finem univer- 
salem omnium. — Ita D. Thomas, I. Metaph. lect. 1. : « Haec 
conditio est eiusdem scientiae, quae sc. est considerativa 
primarum causarum ; quia videlicet ipse finis, qui est bonum 
et cuius causa fiunt alia, est una de numero causarum. Unde 
scientia quae considerat primas et universales causas, oportet 
etiam quod consideret universalem finem omnium, quod 
est Optimum in tota natura. » — Atque per hanc viam ipsa 

scientia morum coniungitur Philosophiae Primae. Quod 
profecto Aristoteles indicavit et D. Thomas declaravit 
I. Ethic. lect. 15., dicens : « Manifestum est enim, quod ad 
altiorem finem aliquid perducitur ab altiori virtute, sicut 
ad altiorem finem perducit ars militaris quam frenefactiva. 
Unde rationabile est, quod ultimus finis, sc. felicitas, pro- 
veniat homini ex suprema omnium virtute, sc. Dei Summi. 
Quod autem a substantiis separatis aliquid detur hominibus, 
evidens fit ex ipsa convenientia hominum ad substantias 
separatas secundum intellectualem virtutem. Sicut enim 
corpora inferiora recipiunt suas perfectiones a corporibus 
superioribus, ita intellectus inferiores ab intellectibus supe- 
rioribus. Circa hoc autem non diutius moratur (Philosophus), 
sed hoc dicit magis proprium alterius perscrutationis, sc! 
Metaphysicae. » Hanc porro generalem subordinationem 
reliquarum scientiarum ad Philosophiam Primam sic quoque 
ostendit Angelicus Doctor, III. C. Gent. cap. 25. : « Ordi- 
nantur igitur artes practicae ad speculativas, et similiter 
omnis humana operatio ad speculationem intellectus, sicut 
ad finem. In omnibus autem scientiis et artibus ordinatis, 
ad illam videtur pertinere ultimus finis, quae est praeceptiva 
et architectonica aliarum ; sicut ars gubernatoria, ad quam 
pertinet finis navis, qui est usus ipsius, est architectonica 
et praeceptiva respectu navifactivae. Hoc autem modo 
se habet Philosophia Prima ad alias scientias speculativas ; 
nam ab ipsa omnes aliae dependent, utpote ab ipsa acci- 
pientes sua principia et directionem contra negantes prin- 
cipia ; ipsaque Prima Philosophia tota ordinatur ad Dei 
cognitionem, sicut ad ultimum finem ; unde et scientia 
divina nominatur. Est ergo cognitio divina finis ultimus 
omnis humanae cognitionis et operationis. » 

Philosophiae Primae conditiones seu qualitat c s. — 

Ut Aristoteles indicat et D. Thomas declarat I. Metaph. 
lect. 2., Philosophia Prima dicitur : a) Prima in dignitate et 
ultima in addiscendo. — Quia versatur et circa universalia et 
circa immaterialia. Circa universalia quidem, tam in cau- 
sando quam in praedicando. Universalia autem in causando 
sunt posterius nota quoad nos, licet sint prius nota secundum 
naturam ; universalia vero per praedicationem, quamvis sint 
aliquo modo prius quoad nos nota quam minus universalia. 

non tamen prius nota quam singularia ; nam cognitio sensus, 
qui est cognoscitivus singularium, in nobis praecedit cogni- 
tionem intellectivam quae est universalium. Unde quantum 
ad investigationem prius sunt nota minus communia quam 
generalia ; prius causae particulares, quae sunt unius generis 
vel speciei, quam causae universales ; prius materialia 
quam immaterialia. Illa enim quae sunt a materia penitus 
separata secundum esse, sicut substantiae immateriales, 
sunt magis difficiles nobis ad cognoscendum quam etiam 
universalia ; et ideo ista scientia, quae sapientia dicitur, 
quamvis sit prima in dignitate, est tamen ultima in 
addiscendo. 

b) Maxime doctrix. — Eo quod maxime considerat causas. 
Illi enim soli docent, qui causas de singulis dicunt ; quia scire 
per causas est, et docere est scientiam in aliquo causare. 
Sed illa scientia quae universalia considerat, causas primas 
omnium causarum considerat. Unde patet, quod ipsa est 
maxime doctrix. 

c) Libera inter scientias. — Nam Philosophia Prima est 
circa altissimas causas ; et inter causas altissimas etiam est 
finalis causa. Unde oportet, quod haec scientia consideret 
ultimum et universalem finem omnium. Et sic omnes aliae 
scientiae in eam ordinantur sicut in finem. Unde Philosophia 
Prima maxime propter se est ; et ipsa sola libera inter scien- 
tias ; et quia de maxime scibilibus, ideo maxime sui gratia 
desideratur. 

d) Scientia honorabilissima. — Quia cum haec scientia 
sit de primis causis et principiis, oportet quod sit de Deo ; 
quia Deus hoc modo intelligitur ab omnibus ut de numero 
causarum existens et ut quoddam principium rerum. Aliae 
scientiae sunt necessariae, magis quam Metaphysica, ad 
aliquam vitae utilitatem ; sed nulla aliarum dignior Meta- 
physica potest esse. Metaphysica enim propter se quaeritur ; 
sola inter scientias propter se est ; et utpote scientia maxime 
divina, est omnium scientiarum honorabilissima, sicut etiam 
Deus honorabilior est rebus omnibus. 

t’) Scientia propria Dei. — Nam, ut Angelicus Doctor ibid. 
scribit, « talem scientiam, quae est de Deo et de primis causis, 
aut solus Deus habet, aut si non solus, ipse tamen maxime 
habet. Solus quidem habet secundum perfectam comprehen- 
sionem. Maxime vero habet, in quantum suo modo etiam 

d> hominibus habetur, licet ab eis non ut possessio habeatur, 
n| sicut aliquid ab eo mutuatum. Ad eam perfecte homo 
l " i venire non potest. Illud tamen modicum, quod ex ea 
habetur, praeponderat omnibus quae per alias scientias 
n ignoscuntur. Erit ergo finis huius scientiae, in quem profi- 
cere debemus, ut causas cognoscentes non admiremur de 
••i «rum effectibus. Patet igitur ex praedictis, quae sit natura 
Imius scientiae : quia est speculativa, libera, non humana. 
•< <1 divina. » 

Theologia tamen quae pars philosophiae ponitur, differt 
.«eundum genus a theologia quae ad sacram doctrinam 

pertinet. — Etenim diversa ratio cognoscibilis diversitatem 
.< ientiarum inducit. Inter utramque autem theologiam 
mdem interest differentia, qua discernitur duplex ordo 
cognitionis, naturalis videlicet ac supernaturalis. Distin- 
guuntur itaque non solum principio, sed obiecto etiam. 
Principio quidem, quia in altero naturali ratione, in altero 
fide divina cognoscere incipimus ; obiecto autem, quia praeter 
■ .1 .id quae naturalis ratio pertingere valet, credenda nobis 
pn «ponuntur mysteria in Deo abscondita, quae nisi revelata 
divinitus innotescere non possunt. — Theologia quae Meta- 
physica dicitur, considerat res divinas non tamquam sublec- 
tum scientiae, sed tamquam principium sui subiecti ; theo- 
logia vero quae Sacra Doctrina dicitur, considerat res divinas 
pmpter seipsas, ut sublectum scientiae. — Philosophus assur- 
git ad conspiciendum invisibilia Dei, sempiternam quoque 
elu- virtutem ac divinitatem, per ea quae facta sunt, a 
enatura mundi; theologus vero descendit ad considera- 
tlonrm creaturarum ex ipsamet contemplatione Dei Crea- 
lim qui habitat lucem inaccessibilem. — Deum esse, prout 
ludit in consideratione philosophi, constituit praeambulum 
id otii illos fidei; sed Deum esse, prout cadit in considera- 
tioni theologi, constituit primum credibile, in quo omnia 
Hlu credibilia virtualiter continentur. — In theologia quae 
l '• i philosophiae ponitur, omnia tractantur sub ratione entis; 
tu i h« ..logia vero quae ad Sacram Doctrinam pertinet, omnia 
tVMftmit ut sub ratione Dei. — Theologia quae ad Philoso- 

pl I 'runam pertinet, est de altissimis principiis ; theologia 

Vein ipi.H pertinet ad Sacram Doctrinam, non solum de 
AltlMinih. sed etiam ex altissimis est. — Unde Philosophia 


' • * IUI I All. FUNDAMENTALI. 


II 


XVI 


INTRODUCTIO 


DI VERITATE FUNDAMENTALI PHILOSOPHIAE CHRISTIANAE 


XVII 


Prima caput est omnium scientiarum, regulans omnes alias, 
utpote sapientia inter cunctas humanas disciplinas lumine 
naturalis rationis acquisitas ; Theologia vero Sacra maxime 
sapientia est inter omnes sapientias humanas, non quidem 
in aliquo genere tantum, sed simpliciter. Est enim altior illa 
divina quam philosophi tradiderunt, cum ex altioribus 
principiis procedat L 


II 

Philosophiae D. Thomae conditiones atque excellentiae. 


Philosophia D. Thomae iure merito appellatur Christiana. 

— Auream Sancti Thomae sapientiam restituere et quam 
latissime propagare ; sapientiae rivos purissimos ex Angelico 
Doctore iugi ac praedivite vena dimanantes studiosae iuven- 
tuti large copioseque praebere ; doctrinam Thomae Aqui- 
natis studio magistrorum in discipulorum animos insinuare, 
eiusque prae ceteris soliditatem atque excellentiam in per- 
spicuo ponere ; eandemque illustrare ac tueri, et ad grassan- 
tium errorum refutationem adhibere : En quod, ut faciant, 
enixe hortatur Leo XIII. episcopos Ecclesiae omnes, 
singulos etiam ab episcopis ipsis intelligenter lectos magistros, 
atque universas Academias ab episcopis institutas aut 
instituendas, cunctosque denique veritatis amatores qui 
scientiam veri nominis excolere in votis habeant. Siqui- 
dem semper constanterque Ecclesia Catholica doctrinam 
D. Thomae summis laudibus extulit ac honorificentissimis 
titulis decoravit, speciali tamen modo Leo XIII. ostendit 
et declaravit Angelici Doctoris philosophiam : a) habere 
« soliditatem atque excellentiam prae ceteris » ; b) esse 
« sanam et magisterio Ecclesiae conformem » ; c ) « in doctrinis 
thomisticis eximiam quandam inesse praestantiam, et ad 
sananda mala, quibus nostra premitur aetas, vim virtutemque 



•lingularem » ; d) atque « ad catholicae fidei tutelam et decus, 
•nl societatis bonum, ad scientiarum omnium incrementum 
1'lnlosophiam Christianam ad mentem Sancti Thomae Aqui- 
li. ilis, Doctoris Angelici, in Scholis Catholicis instaurandam » : 
nl l.ilterae Encyclicae Aeterni Patris alta voce proclamant 
a. permagnificum atque indelebile perhibent testimonium. — 
Cn.le et ipsemet Romanus Pontifex postea in Litteris Apos- 
t.. licis Gravissime Nos ita adhuc plane et plene suae mentis 
intentionem aperiebat : « Deliberatum Nobis esse et consti- 

• "in doctrinam Sancti Thomae Aquinatis in scholas omnes 
Icvocare : eam nempe doctrinam, quam amplae Romanorum 
' "'I ilicum sacrorumque Conciliorum laudes commendant, 
rl qua, suffragante saeculorum voce, nihil solidius possit aut 
li hc luosius optari. Philosophia Sancti Thomae nihil demum 

• ili i est atque Aristotelea : hanc nempe Angelicus scientis- 
sime omnium interpretatus est; hanc erroribus, scriptori 
•dimico facile excedentibus, emendatam, Christianam fecit; 
I' •" ipsemet usus est in exponenda et vindicanda catholica 
veritate. Hoc ipsum numeratur inter summa beneficia, quae 
niitgiio Aquinati debet Ecclesia, quod Christianam theolo- 
gi' m cum peripatetica philosophia iam tum dominante tam 
I» Ile sociaverit, ut Aristotelem Christo militantem, iam non 
adversarium habeamus. Neque vero aliter ab eo fieri poterat, 
qm doctorum theologiae scholasticae existit princeps ; nam, 
T ,,,( l omnes norunt, haec disciplina eiusmodi est, quae 
l< mtes adeat quidem proprios, doctrinas nimirum divinitus 
i* v. latas, ex eisque in rem suam omni religione et studio 
d' livet, sed operam quoque multam adhibeat sibi philoso- 
j*l ' 1 * • ' * ‘ tamquam optimae adiutricis ad fidem ipsam sive 
tiKiid.im sive illustrandam. Quotquot igitur Aristotelem 
'"g'i "d debentque tuta via sectari, philosophiam Aquinatis 
*ii"l'l' ' lantur oportet x . » 

Iii Philosophia D. Thomae splendent miro modo cliarac- 
ttfNN mimi notae verae ac perfectae philosophiae Christianae. 

plhn Ii ina quidem I). Thomae non modo perfecte Christiana 


1 I. q. i. a. i. ad 2. et a. 6. — /. C. Geni. cap. 2. et $. — 

II. C. Geni. cap. 4. — Boetii, De Trinit. q. 1. a. 2. ; q. 5. a. 1. — 

Cone. Vatie, sess. 3. De Fide Catholica. 


I 11 1 • ’ a* Apostolicae, quibus Constitutiones Societatis Iesu 
111,11 11 Thomae Aquinatis profitenda confirmantur. » — 
1 l<"iii,ic, apud S. Petrum, sub annulo Piscatoris, die XXX. 
ii’. in-i2, Pontificatus Nostri anno decimoquinto. » 

a viris illustribus 1 censetur ac proclamatur, verum simul 
quoque praedicatur et pura ab erroribus, et solida in dogma- 
tibus, et sublimis in principiis, et uniformis in conclusio- 
nibus, et completa in tractatibus, et sancta in moralibus, et 
facilis addiscentibus. Unde inter causas, ob quas Leo XIII. 
tantopere adlaboravit ad philosophiam D. Thomae in 
studiis scholarum catholicarum restaurandam, huiusmodi 
enumerantur, nimirum : 

a ) Universalitas seu extensio materiae complete tractatae 
simul cum perspicua et optima procedendi ratione. — « Nulla 
est (inquit) Philosophiae pars, quam non acute simul et 
solide pertractavit : de legibus ratiocinandi, de Deo et incor- 
poreis substantiis, de homine aliisque sensibilibus rebus, de 
humanis actibus eorumque principiis ita disputavit, ut in eo 
neque copiosa quaestionum seges, neque apta partium 
dispositio, neque optima procedendi ratio, neque principio- 
rum firmitas aut argumentorum robur, neque dicendi perspi- 
cuitas aut proprietas, neque abstrusa quaeque explicandi 
facilitas desideretur. » 

b) Sublimitas atque amplitudo principiorum. — « Illud 
etiam accedit, quod philosophicas conclusiones Angelicus 
Doctor speculatus est in rerum rationibus et principiis quae 
quam latissime patent, et infinitarum fere veritatum semina 
suo veluti gremio concludunt, a posterioribus magistris 
opportuno tempore et uberrimo cum fructu aperienda. 
Quam philosophandi rationem cum in erroribus refutandis 
pariter adhibuerit, illud a seipso impetravit, ut et superiorum 
temporum errores omnes unus debellarit, et ad profligandos 
qui perpetua vice in posterum exorituri sunt, arma invictis- 
sima suppeditarit. Atque illud est permagnum, quod eius 

1 Vide Goudin, Philosophia, vol. I. Disseri. II. praeliminari, 
De Commendatione doctrinae S. Thomae. — Joann. a St. 1 homa. 
Cnrs. theol. t. I. Tract. De approbatione et auctoritate doctrinae 
D. Thomae. — Cardiu. Gonzalez, Estudios sobre la filosofia de Santo 

Tornas, lib. i°. R. P. Ventura de Raulica, La Filosofta Crisliana. 

t. II. part. II. : Santo Tornas. — Ibid. part. III. Inlrod. ita legitur 
u Estos son los grandes principios que Santo Tomas explicd poste- 
riormente en todo su esplendor, y que establecid como bases de ese 
maravilloso edificio de la filosofia cristiana, cuyo glorioso fundador 
y maestro fu6 ; de mancra que la filosofia de Santo Tomas es exclusiva 
y eminentementc cristiana; y la filosofia cristiana. en toda su plenitud 
y perfeccion, sdlo se encucntra en Santo Tomas. » 

doctrina, cum instructa sit atque apparata principiis latis- 
sime patentibus, non ad unius dumtaxat, sed ad omnium 
temporum necessitates est apta, et ad pervincendos errores 
perpetua vice renascentes maxime accomodata. Eadem vero, 
sua se vi et ratione confirmans, invicta consistit atque 
adversarios terret vehementer. » 

c) Mirabilis D. Thomae doctrinae cum veritatibus fidei 
concordia. — « Praeterea, rationem, ut par est, a fide apprime 
distinguens, utramque tamen amice consocians, utriusque 
tunc iura conservavit tunc dignitati consuluit, ita quidem 
ut ratio ad humanum fastigium Thomae pennis evecta, iam 
fere nequeat sublimius assurgere ; neque fides a ratione fere 
possit plura aut validiora adiumenta praestolari quam quae 
iam est per Thomam assecuta. Cuius convenientiae mira- 
bilisque concordiae cunctis beati Thomae scriptis expressa 
imago perspicitur. In iis enim excellit atque eminet modo 
intelligentia quae, quod vult, praeeunte fide, consequitur in 
pervestigatione naturae ; modo fides, quae rationis ope 
illustratur ac defenditur, sic tamen, ut suam quaeque invio- 
late teneat et vim et dignitatem ; atque ubi res postulat, 
ambae quasi foedere icto ad utriusque inimicos debellandos 
coniunguntur L » 

Philosophia D. Thomae est vere perennis philosophia. — 
Sicut veritas qua praedita est, D. Thomae Philosophia 
retinet quidem aliquid quod non veterascit, sed antiquum 
m mper est semperque novum. Iam Leo XIII. in suis Litteris 
Aeterni Patris admonet non esse confundendam auream 
S, Thomae sapientiam cum his quae a doctoribus scholasticis 
vel nimia subtilitate quaesita vel parum considerate tradita 
i e periuntur. Utique, philosophia Angelici Doctoris est vere 
*»« genuine scholastica; tamen absque sophismatum nugis et 
inehiphysicorum vanis portentis, quibus est sordibus apud 
Iionnullos indigne foedata, quae amputanda et repurganda 

1 Vide Enc. Litter. Aeterni Patris (4. Aug. 1879). “ De Plulo- 
•npltla Christiana ad mentem Sancti Thomae Aquinatis, Doctoris 
\ " 1 ; • 1 1 1 < i, in Scholis Catholicis instauranda. » 

Vide etiam « Motu proprio » Cum hoc sit (4. Aug. 1880). « De 
lo Thoma Aquinate, Patrono coelesti studiorum optimorum, 
piando. » 

Dominicus Soto 1 ad Patres Tridentini Concilii clamabat. 
D. Thomae quidem philosophia in odio habet vanas disputa- 
tiones et aniles tabulas ; illa, inquam, quorundam theologorum 
et philosophorum extrema, a Melchiore Cano adeo acriter 
flagellata 2 3 . « D. Thomam (addit) semper excipio, apud quem 
mirabilis est contextus rerum, summus quaestionum et arti- 
culorum ordo et compositio disciplinae incredibilis. Adeo 
respondent extrema primis, media utrisque, omnia omnibus *.» 
« Conclusionum itaque naturalium a philosophis petenda 
demonstratio est, praesertimque a D. Thoma, perfecto, mea 
sententia, philosopho, cuius admirabilem naturam et inge- 
nium. cum gratia perfecisset, tum ubique alias, tum in Libro 
Contra Gentes maxime, quidquid expeti ab hominis ingenio 
poterat, id unus videtur ad miraculum praestitisse 4 . » — 
Pariter, Philosophia D. Thomae, etsi quoad methodum 
Aristotelica, quoad substantiam rei est vere ac realiter eclectica, 
in qua sola elucet purior et perfectior veritatis expressio ; 
et insuper, quidquid tam ab Aristotele quam a Platone, tam 
ab Augustino quam a ceteris Ecclesiae doctoribus sapienter 
est dictum, in D. Thoma adinvenitur multis incrementis 
adauctum et miro ordine digestum. Quod et Leo XIII. sic 
eleganter tradit ac praeclare testatur : « IamverO, inter 
Scholasticos Doctores omnium princeps et magister longe 
eminet Thomas Aquinas qui, uti Caietanus (II. -II. q. 148. 
a. 4.) animadvertit, veteres doctores sacros quia summe vene- 
ratus est, ideo intellectum omnium quodammodo sortitus est. 
Illorum doctrinas, velut dispersa cuiusdam corporis membra, 
in unum Thomas collegit et coagmentavit, miro ordine 
digessit et magnis incrementis ita adauxit, ut Catholicae 
Ecclesiae singulare praesidium et decus iure meritoque 
habeatur. Ille quidem ingenio docilis et acer, memoria 
facilis et tenax, vitae integerrimus, veritatis unice amator, 
divina humanaque scientia praedives, soli comparatus, 

1 Soto, De natura et gratia. Ad sanctos Patres Tridcntinae 
Synodi nuncupaloria Praefatio. — Ubi etiam adiungit : « Detur 
tamen summa opera, ne penitus depereat (philosophia), sed instau- 
retur potius, nisi plurimos velimus habere nomen, rarissimos tamen 
re esse theologos. » 

2 De Locis theol. lib. 9. 

3 Ibid. lib. 12. cap. 2. 

* Ibid. lib. 12. cap. 13. 

orbem terrarum calore virtutum fovit et doctrinae splendore 
complevit L » Et iterum : « Doctrina quidem est tanta, ut 
sapientiam a veteribus defluentem, maris instar, omnem 
comprehendat. Quidquid est vere dictum ac prudenter 
disputatum a philosophis ethnicorum, ab Ecclesiae patribus 
et doctoribus, a summis viris qui ante ipsum floruerut, non 
modo ille penitus dignovit, sed auxit, perfecit, digessit tam 
luculenta perspicuitate formarum, tam accurata disserendi 
ratione, et tanta proprietate sermonis, ut facultatem imi- 
landi posteris reliquisse, superandi potestatem ademisse 
videatur 2 . » 


In philosophia D. Thomae vera notio Dei refulget quasi 
sol, omnes philosophiae partes penetrans et illuminans. — 

Sicut in universo, sic in Philosophia D. Thomae Deus est 
ubique per essentiam, praesentiam et potentiam ; atque ex 
vrra Dei notione suprema eiusdem philosophiae capita solide 
lirmantur, clare ostenduntur, miroque lucis splendore in 
perspicuo posita coronantur. Si enim philosophia recte 
definitur cognitio scientifica et rationalis Dei, mundi et 
hominis, sive cognitio rerum per altiores causas, id est, quoad 
rerum principia, et essentias, et relationes, et praecipuas 
puiprietates atque effectus : utique ex cognitione mundi et 
hominis assurgere oportet ad rationalem et scientificam Dei 
1 "gnitionem ; at cognitio ipsa certa et evidens hominis et 
i" illidi per altiores causas naturalibus viribus rationis acqui- 
mI.i, nonnisi ex vera Dei notione haberi iterum potest perfecte 
(tr complete; nam si per effectus cognoscuntur causae, ex 

1 1 causae cognitione completur quoque ac perficitur 
'"■et cognitio effectuum. Quod quidem in philosophia 
I In unae maxime manifestatur, dum ex rebus sensibilibus, 
e moventur et fiunt et incipiunt esse et esse diversimode 
liclpant atque propter finem attingendum ordinate 
limiur, patet ascensus rationalis humanae mentis usque 
Primum Movens quod a nullo movetur, et usque ad Pri- 
ni I' ificiens quod a nullo fit, ct usque ad Primum Neces- 
klftt non habens aliunde causam suae necessitatis in 
Ipn, H usque ad maxime Ens quod vi suae propriae 


I' in y 1 | I itt. Aeterni Patris. 

Vliilii proprio. Cum hoc sil, 4. Aug. 1880. 

essentiae existit, et usque ad Intellectum Separatum qui 
omnia gubernat. — Hanc itaque primam Dei scientificam 
notionem, a creatura mundi, per ea quae facta sunt et testi- 
monio sensuum subiiciuntur, accipimus atque per ratioci- 
nium intelligendo efformamus. Verum, ex hac prima scien- 
tifica Dei notione eruuntur deinde divina alia attributa et 
perfectiones, quibus vera Causae Primae idea in mente 
nostra completur ; atque exinde ad ulteriora in cognitione 
Dei, mundi et hominis recta securaque via properamus, dum 
magnae quaestiones de creatione rerum et de ipsarum conser- 
vatione in esse, deque earundem motione ad operandum 
philosophice ostenduntur atque, ut oportet, declarantur ac 
in perspicuo ponuntur. Nullum quippe remanet dubium, 
quod ex vera Dei notione pendet ratio mundi et hominis 
vere philosophica, et ordo cognitionis et ordo moralis exinde 
maxime illustrantur. Integra namque Philosophia est cognitio 
causarum ; atque per omnia causarum genera ad Deum 
tandem pervenire necesse est, qui est Prima Causa in serie 
causarum efficientium, et suprema separata a rebus ipsis 
in serie causarum formalium, et ultima in serie causarum 
finalium. Ex vera idcirco Dei notione derivatur lux ad 
praecipua Philosophiae problemata recte intelligenda, solide 
probanda, convenienter solvenda, omni ex parte dilucidanda. 
Cosmologia ergo et Logica, Ethica, Psychologia, aliaeque Phi- 
losophiae partes ex Metaphysica pendent, quae caput scien- 
tiarum est ; vera autem Dei notio vel uti corona est ipsius 
Metaphysicae. Neque idea mundi et hominis habetur usque- 
quaque perfecta nisi claritatem accipiat ex vera Dei idea, 
quae quasi sol refulget in altissimis Philosophiae Primae. 
Unde D. Thomas, I. Sent. dist. 19. q. 5. a. 1. : « Utraque 
autem veritas, sc. intellectus et rei, reducitur, sicut in pri- 
mum principium, in ipsum Deum ; quia suum esse est causa 
omnis esse, et suum intelligere est causa omnis cognitionis. 
Et ideo ipse est Prima Veritas sicut et Primum Ens ; unum- 
quodque enim ita se habet ad veritatem sicut ad esse. Et 
inde est, quod prima causa essendi est prima causa veritatis 
et maxime vera, sc. Deus, ut probat Philosophus, 11 . Metaph. » 

Ex Philosophiae D. Thoraae restauratione atque studio 
maxima possunt provenire adiuraenta ad alias etiam disci- 
plinas fructuose excolendas. — Quod Leo XIII. data ex 

opera in Litteris Encyclicis Aeterni Patris ita ex eo ostendit, 
quod nimirum « a Philosophia magna ex parte pendet cetera- 
rum scientiarum recta ratio... Cunctae humanae disciplinae 
spem incrementi praecipere, plurimumque sibi debent prae- 
sidium polliceri ab hac, quae nobis est proposita, disciplina- 
rum philosophicarum instauratione. Etenim a Philosophia, 
tamquam a moderatrice sapientia, sanam rationem rectum que 
modum bonae artes mutuari, ab eaque, tamquam vitae 
communi fonte, spiritum haurire consueverunt. » 

a) Quoad artes liberales. — « Facto et constanti experientia 
comprobatur artes liberales tunc maxime floruisse, cum 
incolumis honor et sapiens iudicium Philosophiae stetit ; 
neglectas vero et prope obliteratas iacuisse, inclinata atque 
erroribus vel ineptiis implicata Philosophia. » 

b) Quoad scientias physicas. — « Quapropter etiam 
physicae disciplinae quae nunc tanto sunt in pretio, et tot 
praeclare inventis singularem ubique cient admirationem 
sui, ex restituta veterum philosophia non modo nihil detri- 
menti, sed plurimum praesidii sunt habiturae. Illarum enim 
fructuose exercitationi et incremento non sola satis est 
consideratio factorum contemplatioque naturae, sed cum 
facta constiterint, altius assurgendum est, et danda solerter 
opera naturis rerum corporearum agnoscendis, investigan- 
disque legibus quibus parent, et principiis unde ordo illarum, 
et unitas in varietate, et mutua affinitas in diversitate profi- 
ciscuntur. Quibus investigationibus mirum, quantam philo- 
sophia scholastica vim et lucem et opem est allatura, si 
sapienti ratione tradatur. » 

c) Quoad scientias iuridicas et politico-socialcs. — « Domes- 
tica vero atque civilis ipsa societas, quae ob perversarum 
opinionum pestem quanto in discrimine versetur, universi 
perspicimus, profecto paccatior multo et securior consisteret, 
si in Academiis et Scholis sanior traderetur et magisterio 
Ecclesiae conformior doctrina, qualem Thomae Aquinatis 
volumina complectuntur. Quae enim de germana ratione 
libertatis, hoc tempore in licentiam abeuntis, de divina 
cuiuslibet auctoritatis origine, de legibus earumque vi, de 
paterno et aequo summorum Principum imperio, de obtem- 
peratione sublimioribus potestatibus, de mutua inter omnes 
caritate : quae sc. de his rebus et aliis generis eiusdem a 
Thoma disputantur, maximum atque invictum robur ad 

evertenda ea iuris novi principia, quae pacato rerum ordini 
et publicae saluti periculosa esse dinoscuntur. » 

In doctrina D. Thomae iacet positum fundamentum ad 
vere philosophandum atque errores rationalismi et moder- 
nismi secure vitandos. — Quod et ipse Leo XIII. magnifice 
praedicat his verbis : « De studio maiorum disciplinarum 
satis commonstrant Litterae Nostrae Encyclicae Aeterni 
Patris, qua sit ingrediendum via. Discedere inconsulte ac 
temere a sapientia Doctoris Angelici, res aliena est a Volun- 
tate Nostra, eademque plena periculi. Perpetua quidem 
sunt humanae cogitationis itinera, augeturque accessionibus 
fere quotidianis scientia rerum ac doctrina ; quis autem 
nolit his rebus sapienter uti quas recentiorum pariat eruditio 
et labor ? Quinimo adsciscantur hinc libenter quae recta 
sunt, quae utilia, quae veritati divinitus traditae non repu- 
gnantia ; sed qui vere philosophari volunt, velle autem 
potissimum debent religiosi viri, primordia ac fundamenta 
doctrinae in Thoma Aquinate ponant. Eo neglecto, in tanta 
ingeniorum licentia, pronum esse in opinionum portenta 
delabi atque ipsa Rationalismi peste sensim afflari, nimium 
iam res et facta testantur l . » — Atque Pius X. in Litteris 

1 Litterae Leonis XIII. ad Ministrum Gener. Ord. Minor. 
25 Nov. 1898. — Ad rem P. Michaeli de Maria S. I. : «Ex his... appa- 
ret nobilissima veritas et admirabilis nexus doctrinarum qui viget in 
Metaphysica, quam ex Aristotele S. Thomas docuit. Doctor quippe 
Angelicus ex illa veritate exorsus, quod entia creata sini realiter com- 
posita ex essentia et esse, explicat proprium conceptum entis ab intel- 
lectu nostro efformatum, per hoc quod ens significat id quod habet 
esse seu id quod est... Ex eo D. Thomas infert Deum non esse in 
genere, quia ens praedicatum de Deo non significat quidditatem 
habentem esse, sed ipsum esse cum quiddilate identificatum... - — 
Huic Angelici Praeceptoris nobilissimae doctrinae, quae versatur 
circa ipsa Metaphysicae fundamenta, quaeque consequenter longius 
serpit, totamque Philosophiam late pervadit, e regione opponuntur 
placita philosophiae Scotisticae. — Scotus quidem exordia ducit ab 
identitate essentiae et existentiae in naturis creatis ; exinde deducit 
ens significare praedicamenta mediate, et esse univocum Deo et 

creaturis, substantiae et accidenti Quaenam autem ex istis 

oppositis Sancti Thomae et Scoti doctrinis veritati melius ac securius 
consulat, cordatus quisque iudicare per se potuerit ; praesertim si 
considerat christianae et peripatetico -scholasticae Philosophiae 
subversores haud raro usos esse doctrinis a Scoto traditis de univo- 

I ncyclicis Pascendi dominici gregis, dum Modernismi vulne- 
ribus medendis apta quaerit remedia, primum, et hoc quidem 

• dicacissimum, ita indicat : « Primo igitur ad studia quod 
■illinet, volumus probeque mandamus, ut philosophia scho- 

• Itate entis, de potentia et actu, et de rerum distinctione ; cum, 
contra, a principiis philosophandi ab Aquinate traditis semper abhor- 
ruerint. Probe enim intelligebant errores ab ipsis in vulgus dissemi- 
»“‘os ex firmissimis Sancti Thomae principiis non confirmari, sed 
I >*>t i vis subverti opprimique ; ideoque in aliis officinis sua arma para- 
v erunt et cum aliis propria iunxerunt castra. Sapientissime ergo 

"premus Ecclesiae Catholicae Magister Leo XIII. P. M. iussit Philo- 
sophiam esse revocandam ad firmissa Thomae Aquinatis principia, 
ex quibus perperam admodum fuerat separata. » (Ontolog. iract. 1. 

• I 1. a. 5.). — Quod autem P. de Maria adnotavit, corroborari 
^ idetur ex his quae leguntur in opere cui titulus : Dogme et Critique 
lui Edouard Le Roy (31"« edit. 1907), page 123 : « Mais surtout il 
mirait a propos d'invoquer Duns Scot et la theologie sdraphique. Voici 
quelqucs passages d’un th£ologien de cette Kcole, Frassen, qui 
"oilt bien remarquables : Teologia nostra non est scientia; Nostra 
t heologia nullatenus speculativa est, sed simpliciter praclica ; Theologiae 
obtectum non est speculabile, sed operabile ;... Quidquid in Deo est. 
pracKeum est respectu nostri. — Et pag. 377, note VIII, sic : 
» I.ettre d’un probabiliste k M. Edouard Lc Roy. Monsieur : Un 
MHologien qu'on n’a pas convie k 1 ’enquetc de la Quinzainc, c’est le 
1 He bre contradictcur de saint Thomas, J. Duns Scot. Les exemplaires 
'I" ses ouvrages sont rares. Pour ma part, j’ai du me resigner a suivre 
Iit pensee du Docteur subtil a travers les commcntaires de son ecole. 
Voici quelqucs lignes de Frassen (t 17 11) mises en pr£sence de vos 
formules. Vous y trouverez ferites dans la langue du XIII me sidcle, 
une doctrine scholastique du primat de 1 'aclion, et une conception du 
ilngme fiui n’est pas la conception intellectualiste courante... Une con- 
nequence, considerablc k votre point de vue, resuite de 1’application 
ant ienne de ces principes k la thtologie. On ne peut lire : Qu’est-ce 
'I" 1 in Dogme? sans fitre frappe de l'air de parente qui rapproche les 
tlirhes de Frassen de votre essai de solution. E11 voici quelques-unes : 

/ a thiologie n’esl pas une Science. — Elie n'est ni speculative, ni specu- 

• iihve et pratique en meme temps, mais simplement pratique. — Son 
t‘bji ’1 v‘est pas un objet de speculalion, mais d‘action. — Tout ce que 
Hous pouvons saisir de Dieu est pralique! ... Ouvrez donc un exemplaire 
do Scot. Si votre pens6e rejoint celle du plus subtil des scholastiques, 
I' t.nt, dej& curieux, ne sera pas sans resultat... » — Postea, appa- 
rucnuil Litterae Encyclicae Pascendi Dominici gregis; et liber scri- 
I ' 41 ' e R oy fuit proscriptus Romae, 24. Maii 1907, Auctoritate 

I mi Vicarii. (Analecta Eccl. 1907, pag. 210.) — Et tandem 
hui i n Cong. Ind. hbrum in Indicem fibrorum prohibitorum referri 

II 1111 id.i vi t. ( 26. Julii 1907. 

Ih Scoto etiam scripsit P. Eusebius Stateczny, Ord. P'rat. 

lastica studiorum sacrorum fundamentum ponatur... Quod 
rei caput est, philosophiam scholasticam cum sequendam 
praescribimus, eam praecipue intelligimus, quae a Sancto 
Thoma Aquinate est tradita ; de qua quidquid a Decessore 
Nostro sancitum est, id omne vigere volumus, et qua sit 
opus instauramus et confirmamus stricteque ab universis 
servari iubemus. Episcoporum erit, sicubi in seminariis 
neglecta haec fuerint, ea ut in posterum custodiantur urgere 
atque exigere. Eadem religiosorum Ordinum moderatoribus 
praecipimus. Magistros autem monemus, ut rite hoc teneant, 
Aquinatem deserere, praesertim in re metaphysica, non sine 
magno detrimento esse. » 


III 

Philosophiae D. Thomae 
quaenam sit veritas fundamentalis. 

Systema philosophicum D. Thomae exstat breviter deli- 
neatum in opusculo De Ente et Essentia x . — Omnes magni 
nominis philosophi, « quasi ab ipsa veritate coacti, » ut 

Minorum (Comp. histor. philosoph. edit. Rom. 1898, pag. 388) : 
« In Scoto adest subtilitas summa et vis originaria altissima simulque 
audax valde, cui vis ingenii dominatur, ne exorbitet ; adest quoque 
individualis novitas admirabilis, nunquam tamen dogmati religioso 
et rationali contraria. Eius successores finiunt in litibus infinitis, ut 
plurimum, quae haud raro errores generant. » 

Quod vero Scotus sit « le cel&bre contradieteur de saint T hornas » ita 
quoque fatetur Caietanus, /. Pari. Summae, praefat. (Edit. Leonina) 
dicens : « Joannes vero Scotus egregia praeter ceteros in hac re 
laboravit subtilitate et copia, quippe qui singula prope huius Primae 
Partis verba labefactare contendat. » Et Card. Gonzalez ( Histor . de 
la filosofia, t. II. pag. 261. edit. Madrid, 1878) idem etiam asserit : 
1. EI blanco principal de sus reparos y ataques son las razones y 
doctrinas de Santo Tomas, de quien se separa casi siempre que se 
trata de puntos opinables. » 

1 Ad rem Cardinalis Pecci in sua italica paraphrasi Opusculi de 
Ente et Essentia in praefatione scribit : « A bene intendere le opere 
di S. Tomaso e la sua dottrina, clie dall’ autoriti tanto sacra quanto 
profana ci viene in modo straordinario raccomandata, fa d’ uopo 
conoscere profondamente la sua filosofia... Chi fari tanto di appli- 
carsi per pochi giorni alio studio serio di questa opericiuola, si trovera 

. >1 ) .. rvat D. Thomas x , posuerunt Primum rerum Principium, 
unum, simplicissimum, infinitum; tametsi errarent ipsorum 
plures, aut saltem ad ipsum medium, in quo veritas est, 
minime attigerint, dum naturam unius et simplicissimi et 
infiniti Entis declarare conabantur. Attribuere optimum et 
|m i lectissimum Primo Principio, in mente atque intentione 
■ i io philosophandum certe erat ; huiusmodi autem infinitae 
I m i lectionis, quae Primo Principio competit, rationem vere 
philosophicam reddere, non omnibus datum est; et non 
modo antiqui, verum nec moderni plurimi id assequi value- 
m ut. Omnes siquidem iam recte philosophantes asserere 
m ni dubitant : Primum Ens esse actum purum, omnia vero 
h/i.i constare ex actu et potentia; at dum agitur de puritate 
ut Ius in Primo Ente, ac de compositione potentiae et actus 
m omnibus quae sub Primo Ente sunt, determinanda et 
definienda, non omnium tunc est mens una nec una omnium 
dui: Irina. Aristoteles aperuit profecto viam actus et poten- 
d.ii*. perscrutando naturam materiae et naturam formae ex 
quibus, tamquam ex potentia et actu, intrinsece componuntur 




lireve posto in stato di caminar con pie franco e con gusto grande 
i • >t: 11 i parte dclle opere molteplici dei Sommo Principe delle Scuole. 
» luse cgli questa operetta sui primo fiore de' suoi anni, e annanzi 
Hir mi lisse ancore giovane la cattedra teologica nell’ universita di 
Pkrlgi. Porta essa in alcuni codici 1 ’ affetuoso indirizzo : Ad fratres 
I' si vede chiaro che il piccolo lavoro fu steso precisamente per 
una traccia di quei principi suoi quali intendeva di tessere il 

magistero, e insieme gittare i fondamenti di quel grande edificio 

fm d' allora andava ideando nella sua mente. » 

|M Cardinalis Gonzalez, Estudios sobre la filosofia de Santo 
1«, lib. 2. cap. 7. ita etiam loquitur : « La obra de Santo Tomas, 
I10I.1 I)c Ente et Essentia; obra tam poco conocida como digna de 
■ifciliidiada. que forma sin disputa uno de sus trabajos mds acabados 
lfiliipiHos, y en la que se revela con toda su fuerza y esplendor, su 
liiHo genio filosdfico. La maestria y profundidad con que se 
11 ulli tratadas y desenvueltas las cuestiones inis importantes y 
llien tales de la Metafisica, liacen sobremanera notable esta 
1' Ion literaria, digna ciertamentc por mas de un concepto dei 
jlll" di todo hombre pensador. Si d esto se aiiade que el celebre 
iiii.il 1 nyetauo ilustrd esta obra con Comenlarios tan dignos de 
^JDIaiiiii inino en armonia con la profundidad de su talento y de su 
HbiO niilm-ntcmente metafisico ; no temere afirmar que todo espiritu 
Iodo hombre amante de los estudios serios encontrara un 
i • 1 placer en su lectura y meditacion. » 

I * I q J. a. 8. ; q. 4. a. 1. ; q. 7. a. 1. — /. C. Gent. cap. 42. et 43. 

ac constituuntur in ratione essentiae completae omnes 
substantiae materiales ; at dum, transgrediendo physica, 
intrat in metaphysicam, nihil expresse tradidisse videtur de 
compositione potentiae et actus in substantiis separatis a 
materia. Utique, substantiam Primi Entis et Primi Intelli- 
gibilis et Primi Appetibilis esse Actum recto tramite in libris 
Metaphysicorum concluditur ; at ceterae substantiae, quae 
sunt formae subsistentes sine materia, componunturne ex 
forma et esse ? Philosophus strictum tenet silentium. — 
Avicebron autem in libro Fons vitae compositionem formae 
et materiae diversimode explicatam facit transcendere per 
omnia entia usque ad Primum Ens, qui est « Factor primus, 
Unus tantum, Excelsus et Sanctus »; dum in omnibus aliis 
sunt <( duo, materia et forma, sustinens et sustentatum x . » — 
Avicebronis autem vestigia abs dubio premunt philosophi 
illi et scholastici theologi, qui, uti Scotus 2 , propugnant 

1 Fons vitae, tract. V. pag. 279 et 303. Edit. D r Clem. Baeumker, 
Miirster, 1892. 

2 Cardinalis Gonzalez ita indicat relationes inter utriusque 
doctrinas : a) « Concre' i. idonos i Plotino, no es posible desconocer 
las relaciones de afinidad y liliacion que median entre su doctrina 
acerca de la cxistencia de una materia pcrteneciente al mundo supe- 
rior e iuteligible, ademas de la que pertenece al mundo visible y 
corpdreo, y la teoria expuesta y desarrollada por Ibn-Gebirol, 6 sea 
el Avicebron de los escoldsticns, en su famoso libro Fons vitae, citado 
con frecuencia e impugnado miis de unavez por Alberto Magno y santo 
Tornas. Porque el fondo y como la esencia dei libro de Gebirol, con- 
siste precisamente en la concepcion de la universalidad de la materia 
como parte escncial de todas las cosas, ora sean sustancias corpdreas, 
ora scan sustancias espirituales 6 s6res pertenecientes al mundo de 
las inteligencias. Aunque modifici idola en sentido cristiano, Escoto 
y Raimundo Lulio adoptaron en parte esta concepcion plotiniana de 
la materia, renovada y desenvuelta en el siglo once por Salomon 
Ibn-Gebirol. » (Hist. de la filosof. t. I : Plotino. Critica, edic. 1. pag. 458 
et 459). b) « La teoria fundamen tal y caracteristica de la filosofia de 
Avicebron, es la que se refiere a la materia y forma como elementos 
constitutivos y principios internos de todas las cosas finitas... — La 
doctrina de Escoto acerca de la unidad de la materia prima, sus 
vacilaciones y reservas acerca de la existencia de materia en los 
iigeles, y su opinion acerca de la forma de corporeidad como forma 
sustancial general dei cuerpo, y como base y condicion de las formas 
sustanciales especiales y superiores, 6 sea dei alma de los brutos y 
dei hombre, pueden considerarse como reminiscencias y vestigios de 
esta teoria de Avicebron. » (Ibid., t. II. Avicebron, Critica, ed. 1. 
pag. 404). 

...m positionem materiae et formae etiam in anima humana, 
• ham in angelis; ut exinde habeatur ratio quare omnia! 

[ I" i«‘ter Unum quod est Deus, sint composita et finita atque 
m genere collocata. — D. Thomas vero, Aristotelis principia 
■ evolvens et altius ascendens, concludit ad necessitatem 
ponendi etiam incorporeas creaturas ab omni prorsus materia 
• •paratas, ad hoc quod universum sit perfectum ; et bonum, 
quod consistit in assimilatione ad Deum, cuius substantia 
• .1 esse, communicetur creaturis per multiplices ac diversos 
gradus essendi, ab infimis entibus quae ratione materiae sunt 
prope nihil, usque ad entia suprema quae ratione suae eleva- 
I tonis supra materiam sunt prope Deum. Quamobrem Ange- 
| linis Doctor, praeter compositionem potentiae et actus, 
<|iioe est compositio ex materia et forma, aliam tradit com- 
positionem potentiae et actus altiorem ac profundiorem, quae 
I complectitur universa quae sunt sub Primo Ente, et trans- 
• nidit per cunctas creaturas, materiales et immateriales, 
L corporeas et spirituales, nimirum compositionem essentiae 
V esse. — Utraque compositio est in genere substantiae. 

U.iteria et forma sunt prima principia in genere substantiae 
I corporeae ; essentia et esse sunt prima principia in genere 
|»u distantiae existentis. Materia et forma est compositio 
potentiae et actus intra lineam essentiae, de cuius ratione 
B»l materia ; essentia et esse est compositio potentiae et 
■ Ius in linea entis, cuius actus est esse. Materia et forma 
Ihlt compositio essentiae ; essentia et esse est compositio entis 
Bill-MHtontis. Ubi est compositio materiae et formae, ibi 
KrlMiii oportet ut sit compositio essentiae et esse ; at non e 
h ""Verso; nam essentia simplex est forma sine consortio 
m il' nae cui non advenit esse nisi per formam ; forma autem 
■M proprium susceptivum ipsius esse ; unde in forma subsi- 
Wimii' sine materia recipitur esse sicut in proprio subiecto. 
[|l"pi'\ etiam sublata compositione materiae et formae, in 
^HHiiutiis immaterialibus manet semper compositio sub- 
Muiiimc quae est forma sine materia subsistens, et esse quod 
B* ii' tus substantiae existentis. — Ratione autem huius 
^impositionis omnia entia quae sub Primo Ente sunt, in 
M* "■ ' • substantiae collocantur; componuntur ex esse et 
HjM est: limitantur ac finiuntur per determinatum modum 
**< udi, etiamsi formae, per quas participant esse, non limi- 
1'ii'Hi nec finiantur per materiam. — Angelicus namque 


XXX 


INTRODUCTIO 


m: VERITATE FUNDAMENTALI PHILOSOPHIAE CHRISTIANAE XXXI 


Doctor reprobat, tamquam erroneum, processum Avicebronis, 
quia ab inferioribus ad suprema entia resolvendo ascendit 
in principia materialia : quod omnino rationi repugnat. Nam 
quanto magis resolvendo descenditur ad principia materialia, 
tanto minus invenitur de ratione entis. Suprema autem in 
entibus oportet esse maxime entia. Idcirco investigando 
suprema entium, oportet cum Platone et Aristotele procedere 
in principia formalia ; gradumque perfectionis in rebus 
atque infinitatis in ipsismet perfectionibus determinare per 
elevationem supra materiam et per separationem a poten- 
tialitate, quae in immaterialibus vicem materiae gerit. Unde 
oportet ascendere per res ex materia et forma compositas 
usque ad formas quae in materia non recipiuntur et absque 
materia subsistunt ; et per formas quae stant sub suo proprio 
esse et in quibus esse recipitur, usque ad ipsum Esse Subsi- 
stens, quod est formalissimum in rebus. Materia participat 
formam ; forma vero participat esse ; esse autem nihil parti- 
cipat, sed ab omnibus participatur. Res porro, cuius quidditas 
sit suum esse, non potest esse nisi una et prima, et causa 
essendi omnibus rebus, eo quod ipsa est esse tantum ; et 
haec est Prima Causa, quae Deus est, cuius individuatio est 
per puram bonitatem eius, seu per hoc quod esse non reci- 
pitur in forma vel natura quae sit aliud ab ipso esse. Solus 
ergo Deus est Actus Purus ; omnia autem alia, quantumvis 
perfectissima, componuntur ex potentia et actu in linea 
entis. Unde illa thesis : Primum Ens est Actus Purus, omnia 
vero alia entia constant ex potentia et actu, sic explicatur ac 
definitur in systemate philosophico D. Thomae : Solus Deus 
est suum esse; in omnibus autem aliis differt essentia rei et 
esse eius; vel aliis verbis : Ipsum Esse per se subsistens est 
Unum tantum et Primum; in quocumque igitur praeter Pri- 
mum est ipsum esse tamquam actus, et substantia rei habens 
esse tamquam rei potentia receptiva huius actus quod est esse. 
En thesis fundamentalis totius philosophiae D. Thomae \ 
quae Philosophia Christiana iure merito denominatur. 

1 Non desuat tamen inter modernulos. a quibus haec quaestio, 
antiquis metaphysicis propria, est valde aliena, qui essentiam et 
existentiam non distingui realiter in creaturis demonstrant (sic) 
praecise ex conceptu creationis secundum doctrinam D. Thomae. 
At de huiusmodi demonstrationibus non oportet esse sollicitum ; 
sufficit enim in memoriam revocare, quod Leibnizius iam praemo- 


Fontes unde assumpsit D. Thomas veritatem iundamen- 
inloin suae Philosophiae. — Hoc ex professo inquirere ac 
|»ri tractare librum integrum postulat, et ad historiam Philo- 
•Ophiac per se spectat : historicis ergo tale eruditionis nego- 

I I n iiu nc. non esse philosophorum rem serio semper agere. Sunt quoque, 
I 11111 realcm distinctionem essentiae et existentiae in creatis esse 
ili» Irinam D. Thomae inficias ire non erubescunt. Nec de istis, cum 
K ullnl valeant probare, multum est curandum ; et aliunde, quod 
[ inurebantur, iam acceperunt responsum a tribus ex Societate Iesu 
Hverlplor 'ibus. — Quorum alter ita scribit : « In rebus creatis essentia ct 
■ liv realiter distinguitur. Haec propositio continet manifestam senten- 
■ Ilum Sancti Thomae, non solum quia necessario cohaeret cum prin- 

I I iIplH fundamentalibus totius philosophiae sancti Doctoris et cum 
I m >11 mi Illa cius theologiae conclusionibus, sed etiam quia : i° disser- 
llrn.iiuis verbis traditur, e. g. I. Seni. dist. 19. q. 2. a. 2. ; De Hebdom. 
k i np, a. lect. 2. ; De Veri/, q 27. a. 1. ad 8. ; 2 0 et plurimis argumentis 
|i|ilbnt.ur, e. g. II. C. Geni. cap. 52. ; De Ente et Essent, cap. 5. ; De 
lugetor, natura, cap. 6. etc. Atque hic notatum velim. S. Doctorem 
I iiIhiui et operam, ut: aiunt, perdidisse ; si, ut nonnulli contendunt, per 
■ lnn'1 argumenta, toties repetita, nihil aliud voluisset quam propugnare 
1 dl .Unctionem rationis inter essentiam et esse, quam omnes conccssc- 
1 1 11 11 1 , concedunt et in posterum concedent animo per quam libenti. » 
'I 1 1 1 k. S. I. Metaph. q. 1. De ente in communi.) — Alter vero : 

1 1 1 1 - nue fatemur, inquit, mirabile videri et ostento simile, homines 
ntndllos et, ut supponimus, in pervolutandis Aquinatis voluminibus 
Huin versatos, tam confidenter ac libere affirmare sanctum Thomam 
nullo In loco docuisse aperte distinctionem realem essentiae et esse in 
■Bv-iinrls. (P. Mich. de Maria, S. I. Ontolog. tract., q. 1. a. 5.) — Alter 
™tii!'|in- ita pronuntiat sententiam : « Quod existentiam in creaturis 
II 1 I Itoni.) re distinguat ab essentia, id vel negare vel in dubium revo- 
■nv hominis est impudentis vel in cius doctrina peregrini. » (Tiphanus, 
h I De hypostasi et persona, cap. 6.) — Inter hos peregrinos, de quibus 
1 Hiir Tiphanus, eminent P. Piccirelli et P. Chossat, S. I. qui 
Ibivnicrunt vere admirandum adinventum, nempe quod auctor 
MMli 1 distinctionis esse et essentiae in creatis fuit Aeeidius Romanus, 
Hjl unctor physicae praemotionis fuit Bah'.z. (Cf. N. del Prado, 
Bf gi.itia et libero arbitrio, vol. 3. cap. ir. : De Comoedia Baheziana, 
(>ni! >| 64 - f> 7 .) Vide etiam La Revue Thomiste, mars et mai 1910. — 
wl I' Chossat venit in adiutorium P. Piccirelli, et accendens lucer- 
Blti historiae, confidenter extollit vocem, dicens : « Je parte histoire » 
HTri«"‘ lions la question par l' histoire. » Cui P. Mandonnet, historiae 
I*' • 1 sor, ita respondit : « Le R. P. Chossat n’a rien tranche... Pre- 
que Gilles est 1'inventeur de la distinction reelle de 1’essence 
• 1 il< I Vxislcnce est donc, histoire en main, une comedie, ainsi que 
• '** d« ' |,ii« I'- I’. del Prado, par le scul considerant que saint Thomas 
BfrViUl ' m 1 in n ccttc doctrine longtcmps avant Gilles. » (R. P, Man- 
1 MiNMI' 1 ') I’ l.es prennires disputes sur la distinction rfclle entre 
Hplifiu n l'e\isievrc, 1276-128 /.La Revue Thomiste. nov.-dec. 1910). 

tium relinquimus investigandum et dilucidandum. Verum- 
tamen, quantum ex scriptis ipsius Angelici Doctoris colligere 
licet, D. Thomas videtur invenisse plus minusve indicatam 
hanc sublimem veritatem : 

a) Apud Aristotelem. — Unde II. Posterior. Analytic. 
lect. 6. declarans illa verba Philosophi : To autem quid sit 
homo, et t b esse hominem diversa sunt. Tb esse autem non 
est substantia ulli rei ; non enim genus est ens » ; ita Angelicus 
Magister dicit : « Aliud est quod quid est homo et esse hominem. 
In solo enim Primo essendi Principio, quod est essentialiter 
ens, ipsum esse et quidditas eius est unum et idem ; in om- 
nibus autem aliis, quae sunt entia per participationem, 
oportet quod sit aliud esse et quidditas entis... Hoc enim 
ipsum quod est esse, non est substantia vel essentia alicuius 
rei in genere existentis. Alioquin oporteret, quod hoc quod 
dico ens, esset genus ; quia genus est quod praedicatur de 
aliquo in eo quod quid. Ens autem non est genus, ut probatur 
in III. Mctaph. Et propter hoc etiam Deus, qui est suum 
esse, non est in genere. » 

b) Apud Platonem. — Unde in opusc. De natura angelo- 
rum, cap. i. D. Thomas scribit : « Plato sufficientiori via 
processit ad opinionem primorum Naturalium evacuandam... 
Unde ipsam primam ideam Unius, quod nominabat secun- 
dum se Unum et secundum se Bonum, primum rerum princi- 
pium esse ponebat, et hunc summum Deum esse dicebat. 
Sub hoc autem Uno diversos ordines participantium et 
participatorum instituebat in substantiis a materia sepa- 
ratis : quos quidem omnes ordines secundos deos esse dicebat, 
quasi quasdam unitates secundas post Primam Simplicem 
Unitatem. » Et cap. 3. : « Sic igitur secundum Platonem 
summus Deus causa est omnibus immaterialibus substantiis, 
quod unaquaeque earum et unum sit et bonum sit. Et hoc 
etiam Aristoteles posuit ; quia, ut dicit, necesse est ut id 
quod est maxime ens et maxime verum, sit causa essendi 
et veritatis omnibus aliis... Uterque posuit omnes huius- 
modi substantias penitus esse a materia immunes ; non 
tamen esse eas immunes a compositione potentiae et actus. 
Nam omne participans ens, oportet esse compositum ex 
potentia et actu. Id enim quod recipitur ut participatum, 
oportet esse actum ipsius substantiae participantis ; et sic 
cum omnes substantiae, praeter supremam quae est per se 

Unum et per se Bonum, sint participantes secundum Plato- 
nem, necesse est quod omnes sint compositae ex potentia et 
1*1 tu: quod etiam necesse est dicere secundum sententiam 
Aristotelis. » — Ac denique, cum in Summa Theologica, I.q.44. 
'*■ i. ostendat omnia esse facta secundum totam suam enti- 
tatem a Deo, ex hoc ipso quod solus Deus est suum esse, et 
in omnibus aliis differt essentia rei et esse eius, D. Thomas 
iterum scribit : « Unde Plato in dialog. Parmenides dixit, 
quod necesse est ante omnem multitudinem ponere Unitatem. 
Et Aristoteles dicit II. Metaph. quod id quod est maxime 
' its et maxime verum, est causa omnis entis et omnis veri. » 

c) In libro De Causis. — Unde in Comcntariis quae super 
textum huius libri scripsit D. Thomas ait, lect. 2. : « Ipsum 
autem esse abstractum est Causa Prima, cuius substantia 
' "'t suum esse. » Et lect. 3. : « Cum Deus sit ipsum esse et ipsa 
'ssentia bonitatis, quidquid pertinet ad perfectionem boni- 
tatis et esse, totum ei essentialiter convenit, ut sc. ipsa sit 

• ssentia vitae et sapientiae et virtutis et ceterorum. » Et 
lect. 4. : « Prima Causa est esse purum subsistens, et est vere 
unum non participatum, in quo non potest aliqua multitudo 
inveniri differentium secundum essentiam... Quantum autem 
ad naturas intelligentiarum, necesse est quod naturae earum 
diversificenlur secundum ordinem quendanr ; non enim est 
m eis materialis differentia, sed formalis ; non enim sunt 

• 'impositae ex materia et forma, sed ex natura quae est 
I forma, et esse participato. » Et lect. 7. : « Licet intelligentia 
t (angelus) transcendat totum ordinem corporalium rerum, 

quia tamen sua quidditas vel essentia non est ipsum suum 

• '■se, sed est res subsistens in suo esse participato : ideo 
quodammodo convenit in genere cum corporibus, quae etiam 
111 suo esse subsistunt ; et sic secundum logicam intentionem 
' ‘detur, quod ponatur in genere substantiae. Et ideo intelli- 
gentia notificari potest enarrative sive affirmative quantum 
•"I suum genus, ut dicatur esse substantia ; sed quantum 
•i» 1 differentiam specificam enarrari non potest, sed oportet, 
quod per negationem notificetur, in quantum transcendit 

i totum ordinem corporalium rerum, quibus convenit diver- 
sas. Et ideo notificans intelligentiae essentiam, prout a 
in ibis notificari potest, proponit (auctor libri) hanc propo- 
, •‘itionem : Intelligentia est substantia quae non dividitur. 
I • ausa autem Prima non est natura subsistens in suo esse 

quasi participato ; sed potius est ipsum Esse Subsistens ; et 
ideo est supersubstantialis et simpliciter inenarrabilis. » 

d) In libro De divinis nominibus. — Unde ibidem 
D. Thomas, cap. 5. lect. 1. : « Deinde, cum dicit (auctor libri) : 
Etenim Deus non quodammodo est existens, sed simpliciter, 
ostendit quod omnia conveniunt Deo quodammodo. Ad 
cuius evidentiam considerandum est, quod omnis forma, 
recepta in aliquo, limitatur et finitur secundum capacitatem 
recipientis ; unde hoc corpus album non habet totam albe- 
dinem secundum totum posse albedinis. Sed si esset albedo 
separata, nihil deesset ei quod ad virtutem albedinis perti- 
neret. Omnia autem alia, sicut superius dictum est, habent 
esse receptum et participatum ; et ideo non habent esse 
secundum totam virtutem essendi ; sed solus Deus, qui est 
ipsum Esse Subsistens, secundum totam virtutem essendi 
esse habet. Et hoc est quod dicit, quod ideo potest esse causa 
essendi omnibus, quia ipse non est existens quodammodo, id 
est, secundum aliquem modum finitum et limitatum ; sed 
ipse universaliter et infinite accepit in seipso totum esse 
et praeaccepit ; quia in eo praeexistit sicut in causa ,et ab 
eo ad alia derivatur. » 

e) In libro Boetii, De Hebdomadibus. — Angelicus namque 
Doctor exponens illa verba Boetii, cap. 2. : Diversum est 
esse et id quod est, concludit quod in omnibus, praeter Unum 
quod est Deus, differunt realiter id quod est et ipsum esse. 
Omnia, etiam substantiae immateriales, componuntur ex 
esse et forma quae est determinativa ipsius esse; et quod 
solum est vere simplex id, cuius forma vel substantia est 
ipsum Esse Subsistens. Hoc autem simplex unum et sublime 
est ipse Deus. — Quam quidem doctrinam iterum evolvit 
D. Thomas, exponendo librum Boetii, De Trinit. q. 5. a. 4. 
ad 4. dicens : « Actus et potentia sunt communiora quam 
materia et forma ; et ideo in angelis etsi non inveniatur 
compositio materiae et formae, potest tamen in eis inveniri 
potentia et actus... Et hoc est quod dicitur, quod sunt 
compositi ex quo est et quod est: ut ipsum esse intelligatur 
quo est, ipsa vero natura angeli intelligatur quod est. » 
Atque istud Boetii testimonium constanter affertur a 
D. Thoma et luminose explanatur in utraque Summa, in 
Quaest. Disputatis et in diversis Quodlibetis, quotiescumque 
agitur de reali compositione substantiae et esse demonstranda, 

etiam in formis sine materia subsistentibus, ut angelus et 
anima humana 1 . 

Fons tamen principalis, in quo D. Thomas hanc sublimem 
veritatem conspexit, est ipsa notio Dei prout traditur in 

1 I. q. 50. a. 2. ad 3. ; q. 75. a. 5. — II. C. Gent. cap. 53. et 54. 

— De creat, spirit. a. 1. — De Anima, a. 6. — Quodl. 3. a. 20. — Quodl. 
2. a. 3. — Quodl. 7. a. 7. — Quodl. 9. a. 6. — Quodl. 12. a. 5. 

— In hac quaestione de essentia et esse solet saepius D. Thomas 
etiam adducere nomen et auctoritatem Avicennae. cuius tamen 
doctrinam corrigit et reicit quantum ad duo. Avicenna enim, ex eo 
quod in creatis aliud est essentia et aliud esse rei, inferebat : i° quod 
esse rerum est in genere accidentis: 2 0 quod nulla res creata potest 
dici necessaria in essendo, id est, incorruptibilis secundum suam 
naturam. Primum enim Avicennae assertum reicitur ab Angelico 
Doctore multis in locis : a) IV. Metaph. lect. 1. ; b) X. Metaph. lect. 1. ; 
c ) Quodl. 2. a. 3. ad 2. ; d) Quodl. 12. a. 5. ; e) De Pot. q. 5. a. 4. ad 3. 
« Opinio Avicennae fuit, quod unum et ens semper praedicant 
accidens. Hoc autem non est verum ; quia unum, prout convertitur 
cum ente, significat substantiam rei ; et similiter ipsum ens. » 
<t Ens quod dividitur per decem genera, significat ipsas naturas 
decem generum secundum quod sunt actu vel potentia. » « Esse 
non dicitur accidens quod sit in genere accidentis, si loquamur de 
esse substantiae (est enim actus essentiae), sed per quandam similitu- 
dinem : quia non est pars essentiae, sic nec accidens. » Ita D. Thomas. 

— Caietanus vero in suis Comment. supra opusc. De Ente et Essent. 
cap. 4. scribit ad hoc propositum : « Propter quod a quibusdam dicitur, 
quod ens dupliciter sumitur, sc. nominaliter et parlicip aliter... Et 
ideo reprehensibilis erat Avicenna, qui hanc distinctionem praeter- 
misit. Mihi autem aliter dicendum occurrit... Avicenna ergo atten- 
dens ad id quo res est, unde nomen entis sumptum est, dixit simpli- 
citer ens esse praedicatum extra essentiam rei. S. Thomas vero intuens 
ipsum quod est, ad quod nomen entis impositum est, Avicennae non 
adhaesit ; nam ipsum quod est non praedicat aliquid extra essentiam 
rei. » (Vide infra, lib. 1. cap. 7. ; lib. 2. et 3. et 4. in Prologo.) 

Alterum autem Avicennae assertum reicitur a D. Thoma, De 
Pol. q. 5. a. 3. ; nam dantur entia creata quibus secundum suam 
naturam competit necessitas essendi. « Nec tamen (ait D. Thomas) 
per hoc removetur quin necessitas essendi sit eis a Deo. » (Vide infra, 
lib. 4. cap. 7.) 

Ex quibus facile colligitur P. Chossat. S. I., sine causa scripsisse : 
« Saint Thomas a constamment rejete avec Averroes la dislinction 
rielle de 1 ’essence et de 1 ’existence qu’admettait Avicenne... II nous 
suffit de retenir que, de la double potentialite du fini simple, d’apr6s 
Averroes, S. Thomas ne retient qu’une seule, celle qui vient de la 
tomposilion rfelle de 1 ’essence et de 1 ’existence. » ( Vacant, Diction- 
naire de theol., Dieu, coi. 931 et 1221) Etenim : i° D. Thomas non 

S. Scriptura et explicatur a Patribus l . — Hoc fatetur in 
terminis ipsemet Angelicus Doctor, dum I. C. Gent. cap. 22. 
et II. C. Gent. cap. 52. ostendit utramque huius fundamentalis 
veritatis partem, videlicet, quod in Deo idem est esse et 
essentia, in omnibus autem aliis differt essentia rei et esse 
eius. Hic profecto tanguntur radices huiusce profundae 
quaestionis ; hic certe volvuntur cardines totius Philosophiae 
Primae ; hic in perspicuo ponitur nota characteristica, qua 
Ens per essentiam discernitur ab entibus per participationem, 
et nota characteristica qua entia per participationem secer- 
nuntur ab Ente per essentiam. — Ratio enim Entis per 
essentiam notificatur per identitatem essentiae et esse ; ratio 
vero entis per participationem notificatur per hoc quod in 
eo aliud est esse et aliud essentia eius. — Quare in Deo idem 
est esse et essentia ? D. Thomas respondet, quia Deus est : 
i° Motor immobilis ; 2 0 Causa sine causa ; 3 0 Per se necesse 

reicit realem distinctionem essentiae et esse in creatis, sed ea dumtaxat 
duo supradicta quae Avicenna ex rcali distinctione intendebat dedu- 
cere. 2° Si D. Thomas admittit realem compositionem essentiae et 
existentiae, hoc sufficit ; at tunc, quare asseritur Angelicum Docto- 
rem talem realem distinctionem numquam docuisse ; et quomodo 
verum erit Aegidium Romanum eam primo in scholis introduxisse ? 
3° Averroes, utique, reicit doctrinam Avicennae circa realem 
distinctionem essentiae et esse, sed affirmando identitatem substan- 
tiae et esse. « Ideo dicimus, quod substantia cuiuscumque unius com- 
munis est esse eius ; et ideo dicimus, quod substantia cuiuslibet unius, 
per quam est unum, est suum esse per quod est ens. » (Averroes. 
Comment. in IV. Metaph. cap. 2.) — D. Thomas ergo tenet medium 
ventatis inter Avicennam et Averroem, declinans similiter erroneum 
utriusque extremum. (Vide La Rcvue Thomiste, mars et mai 1910. 
La Virili fondamentale de la Philosophie chrilienne ; et Destruclion 
des destructions du It. P. Chossat. par le P. Gardeil, O. P. ibid.) 

1 Quod etiam observat Cardinalis Gonzalez in opere : Estudios 
sobre la flosofia de Sanlo Tornas, t. I. lib. 2. cap. 6. dicens : « Una do 
las principales razones de que echa mano el Santo Doctor para csta- 
blecer csta distincion, se funda sobre el sentir comun de los Padres 
de la Iglesia y 616 ofos cristianos mis autorizados, los cuales todos 
i una voz nos ensentn que es atributo proprio de Dios existir esencial- 
mente 6 por su esencia misma ; de manera que su esencia es la existen- 
cia actual 6 el acto de existir, conforme d la definicion que la Divinidad 
did de si niismd cuando dijo i Moyses : Yo soy el que soy. Luego si 
en las criaturas la existencia se identifica absolumente con su esencia, 
podremos decir de ellas que existen esencialmente, es decir, por su 
misma esencia. dei misino modo que lo decimos de Dios. » — Vide 
infra, lib. 3. cap. 5. 


esse ; 4 0 Maxime Ens ; 5 0 Primum appetibile seu illud cuius 
naturae participationem appetunt omnia. Unde substantia 
Dei est ipsum Esse Subsistens. — Quare in omnibus aliis 
oportet quod differat id quod est et esse eius ? Quia aliter 
non essent entia per participationem, nec haberent limitem 
sui esse, nec possent multiplicari, nec indigerent causari, nec 
ullam haberent compositionem, nec ullum reciperent acci- 
dens, sed ipsorum esse, utpote identificatum cum ipsorum 
substantia, esset subsistens et omnem essendi perfectionem 
praecontineret ; et omnia proinde essent una sola substantia. 
Impossibile est ergo, quod substantia alterius entis, praeter 
Deum, sit ipsum esse; quia Dei solius proprium est, quod sua 
substantia non sit aliud quam suum esse. — « Hanc autem 
sublimem veritatem (concludit D. Thomas) Moyses a Domino 
edoctus est, qui, cum quaereret a Domino dicens : Si dixerint 
ad me filii Israel : Quod est nomen eius ? quid dicam eis ? 
Dominus respondit : Ego sum qui sum; sic dices filiis Israel: 
Qui est, misit me ad vos (Exod. 3, 13), ostendens suum pro- 
prium nomen esse : Qui est. Quodlibet autem nomen est 
institutum ad significandum naturam seu essentiam alicuius 
rei. Unde relinquitur, quod ipsum Divinum Esse est sua 
Essentia vel Natura. Hanc etiam veritatem catholici 
Doctores professi sunt. Ait namque Hilarius, VII. De Trinit. : 
Esse non est accidens Deo, sed subsistens veritas, et manens 
causa, et naturalis generis proprietas. Boetius etiam dicit in 
libro De Trinit. cap. 3. quod : Divina substantia est ipsum 
esse. 11 

Haec autem sublimis veritas, nimirum identitas substan- 
tiae et esse in Deo et realis utriusque compositio in omnibus 
aliis, censenda est veritas fundamentalis Philosophiae D. Tho- 
mae. — Quod profecto, etsi ex praelibatis iam infertur atque 
ex dicendis per integrum huiusce operis decursum amplis- 
sime patebit, manifestum quoque fit ex communi consensu 
ac sententia omnium qui doctrinam D. Thomae vere agnos- 
cunt, amant et sapiunt. Ita, inter alios plures, testimonium 
perhibent huic veritati : 

a) Caietanus, Comment. in Poster. Analytic. Aristotel. 
cap. 6. : « In hoc loco expresse Aristoteles dicit, quod esse 
non est ipsa essentia rei : quod est maximum fundamentum 
doctrinae Sancti Thomae. » 

b) Soncinas, IV. Metaph. q. 12. : « Et quia ista quaestio 
est difficillima, et quasi fundamentum maximae partis 
doctrinae D. Thomae, et quoddam universale principium 
in ea, conandum est ut bene resolvatur. » 

c) Cardinalis Pallavicini, lib. 8. De Deo uno et trino, 
cap. 3. : « Sed quoniam est familiaris doctrina Sancti Thomae, 
quam ille tamquam certam ac fundamentalem assumit, 
existentiam in solo Deo identificari cum essentia, placet hic 
eius rationem explicare ac tueri. » 

d) Petrus de Ledesma, De divinis perfectionibus, q. 1. : 
« Resolutio huius quaestionis est radix et fundamentum fere 
omnium quae in theologia definiuntur. Ex eo enim quod 
Deus est ipsum esse, tamquam ex fonte et radice omnes con- 
clusiones theologicae oriuntur. Nam ex hoc principio colli- 
gitur, quod Deus sit summe bonus, et per essentiam bonus ; 
quod sit infinitus, immutabilis, aeternus, summe cognosci- 
bilis et summe cognoscens. Ex eo vero quod creatura non sit 
ipsum esse, colliguntur omnia quae in theologia dicuntur 
et definiuntur de creaturis. Divus Thomas hanc veritatem 
repetit multis in locis ; quoniam est fundamentum et radix 
totius theologiae. » 

e) Goudin, Philosoph. P. 3. q. 2. a. 3. : « Celebris est 
haec quaestio, unaque ex fundamentalibus doctrinae sancti 
Thomae. » 

f) Sylvest. Maurus, Quaest. Philosoph. coi. 2. q. 6 . : 
« Qui etiam (D. Thomas) I. Part. totam doctrinam de infi- 
nitate et perfectionibus Dei, de limitatione atque imperfec- 
tionibus creaturarum fundat in hoc, quod Deus sit suum 
esse ; secus creaturae. » 

g) Liberatore, Metaph. gener aX. cap. 1. a. 3. : « Quod 
autem haec sententia sit ex punctis non levis momenti 
doctrinae eius, apparet tum quia Sanctus Doctor ipsam 
saepissime inculcat, tum quia inde desumit plerumque argu- 
menta ad perfectiones praesertim divinas demonstrandas. » 

h) Cardinalis Lorenzelli, Metaph. getieral. P. 2. lect. 4. : 
« Momentosissima est conclusio superius posita, ita ut 
Sanctus Thomas eam habeat ceu fundamentalem in scientia 
metaphysica de Deo et de creaturis. » 

i) Cardinalis Gonzalez, Philosoph. element. Metaph. 
gener al. cap. 1. a. 2. : « Hanc thesim Angelicus Doctor habet 
tamquam veritatem fundamentalem philosophiae Christianae ; 

eam sexcentis plus minus locis vehementer propugnat ; ac 
i-x eadem colligit ac constituit unam e differentiis primariis, 
quibus Deus a creaturis secernitur 1 . » 

1 Quod semel atque iterum asseverat Card. Gonzalez in suo 
magistrali opere, Estudios sobre la filosofia de Santo Tornas, t. I. lib. 2. 
Ontologia, cap. 6. his verbis : « Aunque no pretendo imponer a nadie 
• l yugo de la autoridad, ni es mi Animo ventilar la cuestion por este 
medio, me permiti re observar sin embargo para aquellos lectores 
que tengan formado de la doctrina de Santo Tomis un concepto 
digno de su profundidad y solidez, que dste es uno de los punlos capi- 
tales de su elevada filosofia. En todas partes, en cien lugares de sus 
obras, establece explicitamente, con toda la claridad que desearse 
puede, la distincion real entre la esencia y la existencia de las cria- 
turas, mirando siempre la identificacion entre estas dos cosas como 
un atributo particular de la Divinidad, y parece que se complace en 
dilucidar esta cuestion interessante. » Quod etiam asserit in sua 
Filosofia elemenial (T. II. pag. 25. ed. 1876). « No es posible en un 
Compendio elemental presentar, ni menos desarrollar las varias 
pruebas y raciocinios con que Santo Tomis establece esta Conclusion, 
i la que considera como una de las afirmaciones tnds fundamentales 
de la Filosofia cristiana. » — D r Rittler, in opusculo Wesenheit 
und Dasein concludit quoque his verbis : « Die Lehre des hl. Thomas 
vom realen Unterschiede zwischen Wesenheit und Sein in den 
Geschopfen ist nicht nur ein integrierender Bestandteil sciner Meta- 
physik, sondern ein Fundamental-Princip der gesamten thomisti- 
schen Philosophie » (pag. 117, ed. 1887). — P. Denifle, Archiv. II. 
pag. 487 : « Diese Lehre ist eine der Grundlehren des hl. Thomas 
geworden, dic iibcrall in semen Werken hervorleuchtet. » — M. de 
Wulf, Hist. de !a philosophie midil.vale (2. id. 1905, pag. 344, n. 288) 
« Essence et Existence. Cette composition, laissee dans 1 ’ombre par 
Aristote, fait 1 ’objet de ddlicates discussions... Cette thdse (de la 
distinction reelle) n’est une trouvaille de Thomas d’Aquin, puisqu’on 
la rencontre chez maint reprdsentant de 1’ancienne scolastique. 
(Voir la dissertation de Schindele, citee n° 310. Suivant 1 ’auteur, 
Thomas s’inspirc du pseudo-Denys et de Bodcc. Notons que si l’idee 
de participa tion d’§tre se rencontre chez le pseudo-Denys, on n’y 
irouve pas l’6tude comparee de 1 'essence et de 1 ’existence.) Mais 
personne n’en a mieux penetre la profondeur. Et si on considere 
Tarchitecture generale du thomisme, on est frappe du r 61 e organique 
et unificateur de cette th6se vis- A- vis d’autres thdses principales de 
la scolastique. La distinction reelle de 1 ’essence et de 1 ’existencc met 
en relief la contingence de la creature ; elle sauvegarde 1’unite d’exis- 
lence dans les 6 tres compos6s de matiore et de forme, c’est-A-dire 
<IVI6ments consubstantiels incomplets et irreductibles, et dans les 
iMrcs qui exercent leurs activites par des facultes rdcllement distinctos 
entre elles. » — Caietanus vero in I. Pari. q. 3. a. 4. ita etiam loquitur : 
" Et scito, quod ista quaestio est subtilissima et propria antiquis 
metaphysicis, a modernulis autem valde aliena, quia tenent non 

Totius operis scopus et divisio atque dedicatio. 


Operis scopus. — Hoc praecipue intendimus, quod 
Leo XIII. in suis Litteris Encyclicis Aeterni Patris omnes 
enixe hortatur, videlicet « ut ad catholicae fidei tutelam et 
decus, ad societatis bonum, ad scientiarum omnium incre- 
mentum aurea Sancti Thomae sapientiam restituatis et quam 
latissime propagetis. Sapientiam Sancti Thomae dicimus... 
Doctrinam Thomae Aquinatis studeant magistri in discipu- 
lorum animos insinuare, eiusque prae ceteris soliditatem 
atque excellentiam in perspicuo ponant. Eandem Academiae 
a vobis institutae aut instituendae illustrent ac tueantur, 
et ad grassantium errorum refutationem adhibeant. Ne 
autem supposita pro vera, neu corrupta pro sincera bibatur, 
providete, ut sapientia Thomae ex ipsis eius fontibus hau- 
riatur, aut saltem ex iis rivis, quos ab ipso fonte deductos 
adhuc integros et illimes decurrere certa et concors doctorum 
hominum sententia est ; sed ab iis, qui exinde fluxisse dicun- 
tur, re autem alienis et non salubribus aquis creverunt, 
adolescentium animos arcendos curate. » 

Hoc, inquam, intendimus, quod Pius X. in suis Litteris 
Pascendi Dominici gregis et Sacrorum Antistitum iterum 
atque iterum commendat, dicens : « Quod rei caput est, 
philosophiam scholasticam, quam sequendam praescribimus, 
ea praecipue intelligimus, quae a Sancto Thoma Aquinate 


solum in Deo, sed in omni re essentiam identificari existentiae illius. » 
— B. Albertus Magnus, I. De Caus. tract. i. cap. 8. Boetii docu- 
menta tenens, scribit : « Multi alii hoc dicunt, quod Boetius dicit, 
licet non intelligant, quomodo in omni eo quod est citra Primum, 
aliud sit esse et quod est ; in Primo autem idem penitus. » — En igitur 
quaestionem, quae, tametsi propria antiquorum metaphysicorum, 
singulariter tamen propria D. Thomae dicenda est ; quippe qui 
ipsam ab antiquis equidem acceptam, profundius tamen introspexit, 
mirifice evolvit, omni ex parte complevit. Angelicus enim Doctor, 
qui philosophicas conclusiones speculatus est in rerum rationibus et 
principiis, quae quam latissime patent, hanc de Esse et Essentia 
quaestionem, quasi lapidem angularem totius Christianae Philoso- 
phiae dolavit, perfecit atque expolivit, inque omnium magnarum 
quaestionum fundamentum iecit et solide collocavit. 

i .1 tradita : de qua quidquid a Decessore Nostro sancitum 
• ' l , id omne vigere volumus et, qua sit opus, instauramus et 
. mili nuamus, stricteque ab universis servari iubemus. Episco- 
pi •tum erit, sicubi in Seminariis neglecta haec fuerint, ea ut 
in posterum custodiantur urgere atque exigere. Eadem reli- 
giosorum Ordinum moderatoribus praecipimus. Magistros 
nutem monemus, ut rite hoc teneant, Aquinatem vel parum 

• 1. «Tere, praesertim in re metaphysica, non sine magno 
d. lrimento esse. Parvus error in principio, sic verbis ipsius 
Aquinatis licet uti, est magnus in fine (De Ente et Essentia, 
ptooem.). » 

Unde nobis quidem satisfiet, modo vel minimam inter- 
cini, unus operam ad haec supra insinuata Romani Pontificis, 
qui Christi vices gerit in terris, desideria praeceptaque adim- 
plonda : « Longe lateque fluat Angelici Doctoris excellens 
«apientia, qua opprimendis opinionibus perversis nostrorum 
l em porum fere nihil aptius, conservandae veritati nihil 
efficacius 1 . >' 

Operis divisio. — Ut autem quaestio haec magna, quae 
iaput est totius Metaphysicae Angelici Doctoris, omnibus sit 
nuta, momentumque ipsius in Philosophia D. Thomae omni- 
bus quaerentibus veritatem plane fiat manifestum, opus hocce 
quod prae manibus scribendum habemus, ita in quinque 
distinguimus ac dividimus libros, in quorum : 

I. De reali substantiae et esse compositione in omnibus 
quae sub Primo Ente sunt, tractabimus. — In hoc itaque 
I 'rimo Libro ipsamet totius quaestionis fundamenta ab 
Angelico Doctore praeiacta suis propriis oculis introspicere 
poterit sapiens lector ac contemplari. Etenim hic quaes- 
tionis sensus definitur ; quaenam sit D. Thomae mens aperte 

• ' tenditur; atque argumenta, quae ab ipso D. Thoma ela- 
borata sunt et conscripta, in medium depromuntur et ad 
litteram offeruntur legentibus meditanda, iterumque mente 
volvenda. 

II. De fundamento primae divisionis entis realis in Ens per 
oHNentiam et in ens per participationem, pertractando disse- 

1 Leo XIII. Motu proprio Placere Nobis, 18 ianuar. 1880. 

remus. — In hoc Secundo Libro magis declarabitur materia 
Primi, magisque in perspicuo ponetur profundum huius 
momentosae quaestionis. Equidem manifeste apparebit iden- 
titatem substantiae et esse in Deo et realem utriusque com- 
positionem in omnibus aliis, praeter Deum, revera constituere 
lapidem angularem, supra quem firmiter stabilitur prima 
divisio entis realis in duo membra suprema atque extrema 
et totaliter opposita, nimirum : Ens a se et ens ab alio ; ens 
necessarium et contingens ; finitum et infinitum ; creatum 
et increatum ; per participationem et per essentiam. Hic 
declarantur a radice ideae primariae ac directrices mentis 
humanae et signatur Alpha et Otnega totius Ontologiae. 

III. De Ente per essentiam, quod est Deus, agemus. — 
In hoc Tertio Libro gradum faciendo ad culmen Philosophiae 
Primae attingendum nobis est, ubi profecto fulgebit nota 
characteristica, qua Ens per essentiam secernitur ab omnibus 
quae nonnisi per participationem esse habere possunt. In 
termino namque quinque viarum, quibus Dei existentia 
demonstrative probatur, splendet atque emicat, luce meri- 
diana clarius, identitas essentiae et existentiae tamquam 
nota propria et incommunicabilis Primi Motoris et Primi 
Efficientis et Primi Necessarii et Primi Entis et Primi Intelli- 
gentis ; atque exinde evidenter demonstratur, quod necesse 
est omnia entia per participationem causari secundum totam 
suam entitatem ab Ente per essentiam. 

IV. De ente per participationem, quod est creatura, pera- 
gemus. — In hoc Quarto Libro, ex altitudine considerationis 
Entis per essentiam ad entia per participationem conside- 
randa descendentes, videbimus qualiter opposita iuxta se 
posita maioris lucis splendore elucescant. Si enim ratio pro- 
pria Entis per essentiam in identitate essentiae et esse con- 
sistit, abs dubio, quod propria ratio entis per participationem 
in reali essentiae et esse compositione radicatur. Regredientes 
itaque per illas quinque vias, per quas ad Deum ascendimus, 
reperiemus profecto omnia, praeter Deum qui in summitate 
viarum solium tenet, constare actu et potentia, cuius quidem 
compositionis fundamentum iacet positum in compositione 
entis in quantum entis. Unde quinque viae, quibus Deum 
esse evidenter probari potest, videntur esse sicuti quinque 

M i di it; fixae in creaturis et stantes super realem compositio- 

1.. m actus et potentiae in linea entis, et pertingentes per 
.nationem rerum universarum ad Deum qui, utpote Esse 
Subsistens, est causa essendi omnibus. Quoniam ergo omnia, 

1 .1 . uiter unum quod est Deus, componuntur ex esse et quod 
r\t, ideo omnia entia per participationem, utpote composita 
« x eo quod participat esse et ex esse quod participatur, indi- 

ut, ut sint, creari ; atque, ut operentur, physice praemoveri 
seu ad operandum applicari. Atque ita quaestiones capitales, 
quae ordinem tam essendi quam operandi creaturarum 
respiciunt, veniunt postremo resolvendae in quaestionem de 
essentia et esse. 

V. De ipsa veritate fundamentali Philosophiae Christianae 
relate ad sacram Doctrinam, sermonem faciemus. — In hoc 
denique Libro Quinto examinare oportet, qualiter ex princi- 
pii'. doctrinalibus in philosophia anticipatis et propugnatis 
I .inceditur deinde in Sacra Theologia ad veritates super- 
n.it urales divinitus revelatas explicandas et propugnandas 
et rationabiliter exponendas. Ex veris notionibus entis, et 
essentiae, et substantiae, et esse, et personae seu hypostasis, 
l huiusmodi : quis non videt pendere rectam declarationem 
et expositionem mysteriorum fidei, ut Trinitatis et Incarna- 
tionis, et transsubstantiationis, et visionis Divinae Essentiae, 
quas in Sacra Theologia necesse est recte ac convenienter 
lieri ? Tunc facilius erit intelligere gravem illam admonitio- 
nem Pii X. iam supra transscriptam, nempe : « Magistros 
mitem monemus, ut rite hoc teneant, Aquinatem vel parum 
deserere, praesertim in re metaphysica, non sine magno 
detrimento esse. » 

^ ' Operis dedicatio. — Haec igitur quaestio, in qua D. Thomas 
attingit ipsas radices Philosophiae Primae, atque totius 
Mrtaphysicae ponit fundamentum, adnumerari debet inter 
ill.t .< studia quae, ut Plato in Convivio eloquitur, mentes 
•uulas gencrosasque reddunt. » Quaestionis huiusce magna 
idro est utilitas, grave ita momentum, ut in doctrina philo- 
...pliica Angelici Doctoris omnia ex illa oriri videantur, 
• •limia dependere appareant, atque in illam, dum evolvuntur, 
I <•111111.1 iterum redeant. Totius namque Metaphysicae, totius 
l< uiidr Philosophiae scito hic cardinem verti. Est enim 

veritas fundamentalis ; veritas nimirum infinitarum fere 
veritatum semina suo veluti gremio concludens, ita quod, 
licet non sit prima in via inventionis, ex illa tamen iam 
cognita praecipue Philosophiae Christianae veritates enas- 
cuntur et profluunt ; veritas porro prima in via iudicii, eo 
quod inter causas altiores scientificae cognitionis summum 
videtur occupare locum. Agitur, abs dubio, hic de veritate 
quae simul est alpha et omega, fundamentum et corona totius 
Philosophiae Christianae. Hinc paratur via ad recte loquen- 
dum de Deo ac divinis perfectionibus, atque ad secure et 
fructuose perscrutandum initium ac processionem omnium 
rerum a Deo per creationem. Platonis certe est hic locus 
repetendi verba, quae ex ore Socratis proferuntur in dialogo 
Timaeus 1 : « Socrates : Copiosam et splendidam disputa- 
tionis mensam apparavisse mihi videris. Tua ergo interest, 
o Timaee, invocatis secundum legem diis, disputationem 
iam exordiri. — Timaeus: Probe consulis, Socrates. Nam 
cum omnes qui mentis quoquo modo compotes sunt, in 
operis cuiuslibet vel magni vel parvi principio invocare 
Deum soleant, quanto nos aequius est de Universo disputa- 
turos, nisi forte desipimus, invocare divinam opem ? Ergo 
deos omnes deasque precamur ; in primis quidem, ut ea 
dicantur a nobis, quae illis placeant ; deinde, ut nobis ipsi 
constemus. Et quoad nos spectat, poscendum est, ut et vos 
facile assequamini, et ego secundum mentis propositum rem 
ipsam, qua de agitur, transigam. Aequum est meminisse, et 
me qui disseram, et vos qui iudicabitis, homines esse ; ut si 
probabilia dicentur, nihil ulterius requiratis... — Deum igitur 
etiam nunc disputationis servatorem in primis oremus, ut 
nos ex admirabili et insolita expositione ad verisimilem 
doctrinam traducat ; atque ita instituti, disputationem 
exordiamur. » 

Exordiamur itaque hanc certe copiosam splendi- 
damque totius Philosophiae Primae disputationem ; atque 
ad Socratis instar de Pulchro disserentis, Verbum Dei, ac 
Pulchrum 1 eius. Patrisque splendorem 3 , qui caro factus nos 
homines dixit amicos 4 . sic alloquendo exoremus : O amice 

1 Translat. Marsilii Ficcini. 

2 Zachar. 9, 17. 

3 Hebr. 1, 3. 

Deusi Da mihi, ut pulcher intus efficiar, et quaecumque extrin- 
secus habeo, intrinsecis sint amica *. — Verbo igitur Dei, quod 

• 1 1! in principio apud Deum 2 et fons sapientiae in excelsis 8 ; 

Filio Dei et Deo vero, qui factus homo in terris visus est, 

• t cum hominibus conversatus est *, ac pertransiit benefa- 
cicndo 6 , cuius gloriam vidimus, gloriam quasi Unigeniti a 
1 ‘ ilre, pleni gratiae et veritatis ; — simul atque Virgini- Matri 
Mariae, in cuius castissimis visceribus Verbum caro factum 
« st , et de qua natus est Iesus, qui vocatur Christus 6 , quaeque 
proinde Sedes sapientiae et Mater pulchrae dilectionis et 
timoris et agnitionis et sanctae spei in Sacris Eloquiis 7 appel- 
l ii.ur : hocce quale id cumque opus offerimus, dicamus et 
•:< 'iisecramus. Quoniam ipse Deus scientiarum Dominus est ; 
‘H Ipse sapientiae dux et sapientium emendator; in Ipso 
omnes thesauri sapientiae et scientiae absconditi ; Ipse, via 
et veritas et vita ; Ipse, unus magister noster qui in coelis 

• •! Christus ; qui pro omnibus mortuus est, ut et qui vivunt, 
um non sibi vivant, sed Ei, qui pro ipsis mortuus est et 
resurrexit : qui factus est nobis sapientia a Deo, et iustitia, 

« I sanctificatio, et redemptio ; ut quemadmodum scriptum 
e 4 : Qui gloriatur, in Domino glorictur 8 . 

Friburgi Helvetiorum, in festo gloriosae Resurrectionis 
Domini nostri ac Redemptoris Iesu Christi, 16. Aprilis anno 
post Virginis partum 1911. 

Fr. N. Del PRADO, O. P. 

1 Plato, Phaedrus, circa finem. 

1 Ioan. 1, 2. 

* Eccli. 1, 5. 

4 Baruch. 3, 38. 

5 Act. 10, 38. 

* Math. 1, 16. — Ioan. 1, 14. 

7 Eccli. 24, 24. 

" Rcg. 2. 3. — Sap. 7, 15. — Ioan 14, 6. — Colos. 2, 3. — 
M.tlli. 23, 8. — 1. Cor. 1, 30 et 31. — n. Cor. 5, 15. 

LIBER PRIMUS 


DE REALI COMPOSITIONE 
SUBSTANTIAE ET ESSE 

IN 


OMNIBUS QUAE SUB PRIMO ENTE SUNT 


PROLOGUS 


Veritas dilucidanda. — Veritas enim illa, quae maximum 
> l fundamentum doctrinae philosophicae D. Thomae, quam- 
que dilucidandam aggredimur, duas complectitur partes, 
quarum una ex alia necessario infertur atque altera per 
.illeram veluti per sibi oppositam magis elucescit. Prima 
quidem huius veritatis pars sic se habet : In Deo esse et 
■•Nsentia sunt idem. Pars autem secunda : In omnibus aliis 
differt essentia rei et esse eius. — En veritatem, quam ipsemet 
Angelicus Doctor non dubitat appellare sublimem, dum, 
postquam valida ac plena robore ad utramque veritatis 
partem ostendendam attulerit argumenta I. C. Gent. cap. 22. 
nf II. C. Geni. cap. 52., argumentationis suae processum 
1 l.mdit his verbis : « Hanc autem sublimem veritatem Moyses 
Domino est edoctus, qui, cum quaereret a Domino dicens : 
r Si dixerint ad me filii Israel: Quod est nomen eius? quid 
dicam eis ? Dominus respondit : Ego sum qui sum; sic dices 
/dus Israel : Qui est misit me ad vos ( Exod . m, 13-14), 
■ ostendens suum proprium nomen esse : Qui est. Hinc est, 
quod proprium nomen Dei ponitur esse Qui est ; quia eius 
Iftolius proprium est quod sua substantia non sit aliud quam 
•ooiri esse. » ... 

.S • i. - 

Quaestionis difficultas. — Compositio autem haec rerum 
I omnium, praeter Deum cuius substantia est suum esse, est 
• oinpositio rerum quatenus sunt entia. Ens vero est, cuius 

actus est esse. Esse, actum quendam nominat. Per esse 
suum de quolibet dicitur quod esi ; per essentiam vero suam 
de quolibet dicitur quid sit. Rerum ergo compositio in linea 
entis est compositio duorum, quibus res ipsae realiter consti- 
tuuntur in ratione entis completi ac subsistentis. De rebus 
enim, quarum natura est substantia, cuius quidditati com- 
petit esse non in alio, controversia praesertim agitatur. In 
qua quidem controversia D. Thomas subsequentem profert 
sententiam, nimirum, quod ens, cuius essentia sit substan- 
tia, nisi realiter componeretur ex substantia et esse quod 
est complementum substantiae existentis, esset : i° unum 
solum ; 2° infinitum ; 3 0 increatum ; 4 0 necessario existens ; 
5° actus purus ; 6° ipsamet Dei substantia l . 

Quaestionis momentum. — Etenim, ut facile quisque 
perspicere valet, quaestio ista tangit simul radicem ac verti- 
cem Philosophiae Primae. Agitur namque de compositione 
rerum in linea entis, quae est quid fundamentale ac neces- 
sario praerequisitum ad quamcumque aliam rerum compo- 
sitionem, sive realem sive logicam. Agitur de compositione 
sine cpia redditur impossibilis ratio causati; quia, ut docet 
D. Thomas I. q. 3. a. 7. ad 1. : « Est autem hoc de ratione 
causati, quod sit aliquo modo compositum, quia ad minus 
esse eius est aliud quam quod quid est ». Inde clare apparet, 
quod ex convenienti huius momentosae quaestionis resolu- 
tione, dum occluditur introitus ad errorem pantheismi, via 
paratur lata et spatiosa ad veritatem creationis demonstra- 
tive probandam. Immo, si mente sedula profundum dispu- 
tationis introspiciatur, perspicue videbitur realem essentiae 
et esse compositionem constituere lapidem angularem illius 
quartae viae, ex gradibus qui in rebus inveniuntur sumptae, 
per quam ascendit D. Thomas usque ad Deum cuius substan- 
tia est esse, et qui, utpote Esse Subsistens, omnibus entibus 
est causa essendi et bonitatis et cuiuslibet perfectionis 2 . 


1 II. C. Geni., cap. 52. 

2 Summa Theol. I. q. 2. a. 3. 

I). Thomas sui ipsius interpres. — Ut ergo tanti momenti 
WliH' >tio, alta, ut oportet, ac generosa mente pertractetur, 
I'"" diligenter dabimus operam, ut I). Thomas ipse sit 
ipres sui ipsius. D. Thomae proinde erunt argumenta in 
•" dium depromenda; D. Thomae etiam erunt ipsaemet 
fligi intentorum explanationes; atque ita per totum operis 
Brnirsum D. Thomam audiemus perpetuo loquentem, qui, 
ui|>ot<- sapientissimus, quaesivit semper verba milia et con- 
ti nfmit sermones rectissimos ac veritate plenos 1 . 

' liecle. 12, 10. 

CAPUT PRIMUM 


Notiones praeviae ad sensum quaestionis definiendum. 


I 

Essentia. — Ens. — Esse, actus essentiae, a quo omnia 
denominantur entia. 

Primo : Quotuplici modo dicatur esse. — Sciendum, quod 
esse dicitur tripliciter : 

Uno modo esse dicitur secundum quod significat veritatem 
compositionis in propositionibus, secundum quod est dicitur 
nexus vel coniunctio praedicati cum subiecto ; et hoc esse 
non est in re, sed in intellectu componente et dividente ; 
attamen fundatur in ipsa entitate rei. 

Secundo modo dicitur esse ipse actus essentiae ; sicut 
vivere, quod est esse viventibus, est animae actus; non quidem 
actus secundus, qui est operatio, sed actus primus. Et hoc 
quidem esse pertinet ad naturam rei et est in re ipsa ; et est 
actus resultans ex principiis rei, sicut lucere est actus lucentis. 

Tertio modo dicitur esse ipsa quidditas vel natura rei ; 
sicut dicitur quod definitio est oratio significans quod quid 
est res; definitio enim quidditatem rei significat. Etenim 

I aliquando sumitur esse pro essentia secundum quam res est, 
quia per actus consueverunt significari eorum principia, ut 
potentiae vel habitus. Unde esse hoc modo dictum significat 
substantiam rei, formam, quidditatem vel naturam ; sicut 
humanitas est essentia hominis l . 


1 I. Seni. dist. 33. q. 1. a. t. ad 1. — III. Seni. dist. 6. q. 2. a. 2. 

Secundo : Quid nomine essentiae, formae, quidditatis, 
naturae communiter significetur. — Per haec nomina venit 
significandum aliquid commune omnibus rebus, per quod 
diversa entia in diversis generibus et speciebus collocantur, 
sicut humanitas est essentia hominis, et sic de aliis. Et quia 
illud, per quod res constituitur in proprio genere vel specie, 
est quod significamus per definitionem indicantem quid est 
res, ideo nomine quidditatis exprimitur. Dicitur etiam forma, 
secundum quod per formam significatur perfectio vel certi- 
tudo uniuscuiusque rei. Dicitur essentia, secundum quod 
per illud et in illo res habet esse. Dicitur quoque natura, 
secundum quod per illud res habet ordinem ad propriam 
operationem, cum nulla res propria operatione destituatur E 

Tertio : Quid nomine entis significetur. — Aliquid enim 
dicitur ens, quia in se subsistit ; aliquid autem, quia est 
principium subsistendi, ut forma ; aliquid vero, quia est 
dispositio subsistentis, ut qualitas. Unde omnia denomi- 
nantur entia ab esse : vel quia sunt ipsum esse, vel quia 
habent esse, vel quia dicunt aliquem ordinem ad esse. Atque 
hoc nomen ens, secundum quod importat rem cui competit 
huiusmodi esse, sic significat essentiam rei ; et dividitur per 
decem genera, non tamen univoce, quia non eadem ratione 
competit omnibus esse, sed substantiae quidem per se, aliis 
autem aliter. Quapropter ens absolute et primo dicitur de 
substantiis, et posterius et secundum quid de accidentibus ; 
inde est, quod essentia proprie et vere est in substantiis ; sed 
in accidentibus est quodam modo et secundum quid. Sub- 
stantiarum vero quaedam sunt simplices, et quaedam com- 
positae, et in utrisque est essentia ; sed in simplicibus veriori 
et nobiliori modo. Ipsum autem esse se habet ut actus, tam 
ad naturas compositas quam ad naturas simplices 1 2 . 

Quarto : Quid sit esse, quod est actus essentiae et a quo 
omnes res denominantur entia. — i° Esse est actus omnium. 

1 Opusc. De Ente et Essentia cap. i. 

2 I. q. 45- a. 4. — Ouodl. 2. a. 3. — De Verit. q. 21. a. 4. — De 
Ente et Essentia cap. 2. — Qu. Disp. De spirit. creatura, a. 8. ad 3. 

Quia est actualitas omnis formae vel naturae ; non enim 
bonitas vel humanitas significatur in actu nisi prout signifi- 
catur eam esse. Nam humanitas vel igneitas potest consi- 
ti» -rari ut in potentia materiae existens, vel ut in virtute 
agentis, vel etiam ut in intellectu ; sed ex hoc quod habet 
esse, efficitur actu existens. Quaelibet igitur forma signata 
non intelligitur in actu nisi per hoc, quod esse ponitur. Unde 
patet, quod hoc, quod dico esse, est actualitas omnium 
actuum et omnium rerum. 

2° Esse est inter omnia perfectissimum. Quia actus est 
semper perfectior potentia, et esse comparatur ad omnia 
ut actus. Cum igitur esse sit actualitas omnium rerum et 
omnium formarum et omnium actuum, ideo propter hoc 
est perfectio omnium perfectionum. Ac omnes perfectiones 
pertinent ad perfectionem essendi ; etenim secundum hoc 
aliqua perfecta sunt, quod aliquo modo esse habent. 

3° Esse non determinatur per aliud sicut potentia per 
actum, sed sicut actus per potentiam, a) Quia esse compa- 
ratur ad omnia ut actus ; nihil enim habet actualitatem 
nisi in quantum est. b) Quia exinde non comparatur ad alia 
sicut recipiens ad receptum, sed magis sicut receptum ad 
recipiens. Cum enim dico esse hominis vel equi vel cuius- 
cumque alterius, ipsum esse consideratur ut formale et 
receptum, non autem ut illud cui competit esse, c) Quia ei, 
quod dico esse, non est possibile ut aliquid addatur quod 
'it eo formalius, ipsum determinans, sicut actus potentiam. 
Esse enim quod huiusmodi est, est aliud secundum essentiam 
ab eo cui additur determinandum. Nihil autem potest addi 
ad esse quod sit extraneum ab ipso, cum ab eo nihil sit 
extraneum nisi non ens, quod non potest esse nec forma nec 
materia. Unde non sic determinatur esse per aliud, sicut 
potentia per actum, sed magis sicut actus per potentiam. 
Et inde est, quod in definitione formarum ponuntur propriae 
materiae loco differentiae, sicut cum dicitur : Anima est 
actus corporis physici organici. Ac per hunc modum hoc esse 
ab illo esse distinguitur in quantum est talis vel talis 
naturae. 

4° Esse est actus ultimus, a) Quia est actus omnium 


IO L1B. 1. — COMPOSITIO EX ESSE ET QUOD EST 

actuum, et inter omnia perfectissimum, et non determinatur 
per aliud nisi sicut actus per potentiam, b) Quia nihil 
potest addi ei quod sit eo formalius, c) Quia participa- 
bilis est ab omnibus, ipsum autem nihil participat. Unde, si 
sit aliquid quod sit ipsum Esse subsistens, sicut de Deo 
dicimus, nihil participare dicimus. Non autem est similis 
ratio de aliis formis subsistentibus, quas necesse est partici- 
pare ipsum esse et comparari ad ipsum ut potentiam ad 
actum ; et ita, cum sint quodammodo in potentia, possunt 
aliquid aliud participare. 

5° Esse est illud quod est magis intimum cuilibet et quod 
profundius omnibus inest. a) Quia esse est formale respectu 
omnium quae in re sunt, b) Quia esse est magis intimum 
cuilibet rei, quam ea per quae esse determinatur, c) Quia 
esse est actus essentiae, et ad omnia interiora rei intrat ac- 
tuando. Et ideo esse formalius se habet ad rem constituendam 
in linea entis quam ipsa forma rei quae hoc ipsum esse dat, 
vel materia cui datur ; ex quibus compositum resultat, 
cuius est hoc esse ut entis. Intimius ergo ad rem ipsam, quae 
est ens, inter omnia est ipsum esse; et post ipsum, ipsa 
forma rei, qua res habet ipsum esse ; et ultimo, ipsa materia 
quae, licet sit fundamentum in re, inter omnia ab ipso tamen 
esse rei magis distat. 

6 ° Esse est nobilius quam vivere et intelligere, et per se 
esse est primum et dignius quam per se vita et per se sapientia, 
a) Quia quaecumque participant aliis participationibus, 
primo participant ipso esse; prius enim intelligitur aliquod 
ens quam unum, vivens vel sapiens ; viventia enim et sapientia 
non tantum habent vitam et sapientiam, sed cum vita et 
sapientia simul habent esse, b) Quia ipsum esse compa- 
ratur ad vivere et ad intelligere et ad alia huiusmodi, sicut 
participatum ad participans ; nam etiam ipsum vivere et 
intelligere est quoddam esse. Et sic esse prius et simplicius est 
quam vita et intelligentia et alia huiusmodi ; et comparatur 
ad ea ut actus eorum. Utique, vivens est nobilius quam ens, 
et intelligens nobilius quam vivens ; quia ens clauditur in 
vivente, et vivens in intelligente ; intelligens namque est 
vivens et ens, et non e converso ; nam non omne ens est 

vivens, nec omne vivens est intelligens. Attamen per se esse 
i laudit per se vitam et per se sapientiam ; et esse subsistens 
continet omnem perfectionem vitae atque intelligentiae ; 
<l»ia et ipsum vivere ac intelligere pertinent ad perfectionem 
essendi 1 . 

II 


Relationes inter essentiam, suppositum et esse. 


Primo : Quorum sit, proprie loquendo, esse. — Esse est 
ergo illud a quo omnia denominantur entia, et quo omnia 
formaliter sunt, et quo proinde omnia sunt entia in actu. 
Esse autem entia in actu contingit dupliciter : i° proprie; 
2° communiter. 

Communiter quidem vocatur ens in actu omne quod 
quomodolibet extra causas suas est. Proprie autem illud 
tantum dicitur ens in actu, cuius proprie est esse, quod sc. 
est per seipsum, non quia aliquid est alicuius. Unde illis 
proprie convenit esse, quibus convenit fieri et creari ; et illis 
proprie convenit fieri et creari, quibus convenit esse. Nam 
lieri est via ad esse rei ; etenim tam factionis quam creationis 
terminus est esse. 

Proprie itaque loquendo esse non convenit nisi rebus 
subsistentibus, id est, substantiis quae in suo esse subsistunt ; 
sive substantiae sint simplices ut substantiae intellectuales, 
sive sint compositae ut substantiae materiales ac corporeae. 
Sicut ergo creari et fieri, ita et esse est proprium compositorum 
et subsistentium. 

Communiter autem dicuntur etiam esse formae et acci- 
dentia et alia huiusmodi, sed eo modo quo dicuntur entia; 
non quasi ipsa sint, sed quia eis aliquid est ; non quia ipsa 
habeant esse aut subsistant in suo esse, sed quia eis subiectum 
vel compositum est ens, bonum, hoc vel illud : ut albedo ea 
ratione dicitur ens, quia ea subiectum est album. Quamob- 

rem accidentia et formae ipsae substantiales, quae sine 
materia non valent sustentare esse, magis dicenda entis entia, 
quam entia; quia sunt dumtaxat partes, vel substantiales 
vel accidentales, totius compositi vel rei subsistentis, cuius 
proprium est esse. Unde esse proprie et vere non attribuitur 
nisi rei per se subsistenti ; et illud proprie dicitur esse, quod 
habet ipsum esse, quasi in suo esse subsistens J . 

Secundo : Quomodo se habeat esse ad essentiam et ad 
subsistentiam sive rem subsistentem, quae dicitur suppositum 
vel hypostasis. — i° Subsistentia idem est quod res subsistens, 
quod est proprium hypostasis. Hypostasis autem vel supposi- 
tum, quod in natura intellectuali vocatur persona, signifi- 
catur ut totum habens naturam, sicut partem formalem et 
perfectivam sui ; et propter hoc in compositis ex materia et 
forma, natura non praedicatur de supposito ; non enim 
dicimus quod hic homo sit sua humanitas. 

2° Esse autem pertinet et ad naturam sive essentiam, et 
ad subsistentiam sive hypostasim. Ad hypostasim quidem 
sive subsistentiam, sicut ad id quod habet esse; ad naturam 
autem vel essentiam, sicut ad id quo aliquid habet esse. 
Natura enim significatur per modum formae, quae dicitur 
ens ex eo, quod ea aliquid est ; sicut albedine est aliquid 
album et humanitate est aliquid homo. 

3° Esse pertinet ad ipsam constitutionem personae vel 
suppositi, et sic quantum ad hoc se habet in ratione termini ; 
et ideo unitas personae requirit unitatem ipsius esse com- 
pleti et personalis. 

4° Esse autem proprie est rei subsistentis ; nam forma 
quae non subsistit, dicitur esse solum, quia ea aliquid est ; 
persona autem vel hypostasis significatur per modum subsi- 
stentis ; natura autem significatur per modum formae, qua 
aliquid subsistit. 

5° Esse est id, in quo fundatur unitas suppositi ; unde 
esse multiplex praeiudicat unitati. Hoc autem unum esse 

1 Cfr. I. q. 45. a. 4. ; q. 90. a. 2. — III. q. 11. a. 5. ad 3 - — 

Hiil^tantiale, quod est proprium suppositi, resultat ex his, 
« n quibus suppositi unitas integratur. Esse tamen non 
«'>1 de ratione suppositi l . 



Tertio : Substantiae compositae ex materia et forma, et 
substantiae quae sunt formae sine materia subsistentes. — 

1" In substantiis enim ex materia ac forma compositis tria 
invenimus, sc. : materiam, formam, et ipsum esse. Cuius quidem 
principium est forma; nam materia, ex hoc quod recepit 
lormam, participat esse. Sic igitur esse consequitur formam. 

2° Nec tamen forma est suum esse, cum sit eius princi- 
pium. Et licet materia non pertingat ad esse nisi per formam, 
lorma tamen, in quantum est forma, non indiget materia ad 
-uum esse; sed indiget materia, cum sit talis forma quae 
per se non subsistit. 

3 0 Per hoc enim in compositis ex materia et forma, 
lnrma dicitur esse principium essendi, quia est complemen- 
l um substantiae, cuius actus est ipsum esse ; sicut diaphanum 
rst aeri principium lucendi, quia facit eum proprium sub- 
ivi tum luminis. 

4 0 Unde in compositis ex materia et forma, nec forma 
potest dici ipsum quod est, nec etiam ipsum esse; forma 
lumen potest dici quo est, secundum quod est essendi princi- 
pium. Ipsa autem tota substantia est ipsum quod est; et 
ipsum esse est quo substantia denominatur ens. 

5 0 In substantiis autem intellectualibus ipsa forma est 
substantia subsistens ; ac perinde forma habet esse, et esse 
e I in huiusmodi forma ; ipsum autem esse est actus formae 
et quo forma est. Ipsa namque essentia formae comparatur 
ud esse sicut potentia ad proprium actum. Et ita in formis 
p 1 se subsistentibus invenitur et potentia et actus, in quan- 
lum ipsum esse est actus formae subsistentis, quae non est 
-uum esse. Ac propter hoc in eis reperitur compositio ex sub- 
itantia et esse, quae a quibusdam dicitur ex quod est et esse*. 

1 III. q. 2. a. 2. et 3. : et q. 17. a. 2. ; et q. 19. a. 1. ad 4. ; et 

Quarto : Essentia vel natura, subsistentia vel suppositum, 
et actus essendi vel esse. — i° Tam in substantiis ex materia 
et forma compositis, quam in substantiis spiritualibus quae 
ex materia et forma non componuntur, sed sunt simplices 
formae subsistentes, suppositum non est omnino idem quod 
ipsa natura. In compositis quidem ex materia et forma 
propter duo, videlicet : a) Quia determinativa et indivi- 
duantia essentialium principiorum sunt praeter rationem 
speciei ; b) quia non sunt suum esse. In substantiis 
vero immaterialibus creatis, in quibus ipsa natura speciei 
non indi viduatur per materiam, sed per seipsam ex hoc 
quod talis forma non est nata recipi in aliqua materia, propter 
hoc dumtaxat unum, nempe : Quia ipsum esse angeli est 
praeter eius essentiam vel naturam. Exinde alia quaedam 
consequenter ei accidunt, quae omnino pertinent ad supposi- 
tum, non autem ad naturam. Quapropter suppositum et 
natura non sunt omnino idem in quibuscumque res subsi- 
stens non est suum esse. 

2° Ipsum autem esse in creatis non est de ratione suppo- 
siti, sicut non est de ratione naturae; attamen esse et alia 
quaedam ad suppositum pertinent et attribuuntur supposito, 
et non naturae. Propter quod suppositum in creatis non 
est omnino idem cum natura, etiamsi natura per seipsam 
individuetur. Et sic in creaturis essentia realiter differt a 
supposito 1 . 

III 

Essentia et suppositum aliter se habent ad esse in Divinis 
et aliter in creatis. 

Primo : Quomodo essentia et suppositum se habeant ad 
esse in Divinis. — In Divinis namque, in communicatione qua 
divina essentia vel natura communicatur : i° Quia ipsa est 
per se subsistens, non requiritur aliquid materiale, per quod 
subsistentiam recipiat ; unde non recipitur in aliquo quasi 


1 1 . Sent. dist. 5. q. 1. a. 1. — Quodl. 2. a. 4. — 
et q. 17. a. 2. 

In inateria, ut sic genitus aut procedens ab alio ex materia 
< 1 lorma inveniatur compositus. 

2° Et quia iterum ipsa essentia est suum esse, non accipit 
f»sc per supposita in quibus est. Unde per unum et idem esse 
rM in communicante et in eo cui communicatur ; et sic 
manet eadem secundum numerum in utroque. 

3 0 Et quia persona divina est idem cum natura, in 
1 Ii vinis personis non est aliud esse personae praeter esse 
naturae ; et ideo tres personae non habent nisi unum esse. 
Haberent autem triplex esse, si in eis esset aliud esse per- 
bonae et aliud esse naturae. 

4 0 Ea, quae in creaturis divisa sunt, in Deo sunt simpli- 
citer unum esse; sicut in creatura aliud est essentia et esse, 
et in quibusdam est etiam aliud quod subsistit in sua essentia 
et eius essentia sive natura ; nam hic homo, v. g. Socrates, 
non est sua humanitas nec suum esse, sed Deus est sua 
essentia et suum esse. 

5 0 Et quamvis haec in Deo unum sint verissime, tamen 
i 11 Deo est quidquid pertinet ad rationem vel substantiae, 
vel essentiae, vel ipsius esse. Convenit enim ei non esse in 
uhis, in quantum est subsistens ; esse quid, in quantum est 
essentia ; et esse in actu, ratione ipsius esse. In Deo igitur 
omnia sunt Deus : omnia, divina substantia; omnia, ipsum 
I' e Subsistens ; et omnia, Unum, nisi ibi ubi obviat 
«livi narum relationum oppositio. 

6 ° Idcirco sunt plures res subsistentes, si relationes 
le.iles considerentur; est autem una' res subsistens, si consi- 

• leretur essentia, quae est ipsum suum esse subsistens. Rela- 
I lones autem quae distinguunt supposita in divinis, non 
addunt aliud esse praeter esse essentiae, quia non faciunt 
Compositionem cum essentia. 

7° Unde nullo modo concedendum est, quod in divinis 

• n nisi unum esse, cum esse semper ad essentiam pertineat, 
rl praecipue in Deo, cuius esse est sua essentia *. 

Secundo : Quomodo essentia et suppositum se habeant ad 
esse in creatis. — In creatis vero : i° esse non est naturae, 
sed suppositi : quoniam esse consequitur naturam, non sicut 
habentem esse, sed sicut qua aliquid est ; suppositum autem 
sive hypostasim, sicut habentem esse. 

2° Inde esse proprie est rei subsistentis ; forma autem 
vel natura dicitur esse ex consequenti, videlicet, in quantum 
in ea suppositum subsistit. 

3° Et quoniam in creatis natura composita ex materia 
et forma, et ipsa forma subsistens, non sunt suum esse, ideo 
recipiunt esse per hoc quod in alio suscipiuntur ; et sic omnis 
essentia creata, ex eo quod non est suum esse, accipit esse 
per supposita in quibus est. 

4° Unde, secundum quod essentia in diversis est, neces- 
sitate habet diversum esse; et sic humanitas non est una 
in Socrate et Platone secundum esse, quamvis sit una 
secundum propriam rationem. 

5° Diversitas ergo secundum esse sequitur pluralitatem 
suppositorum, sicut et diversitas essentiae in rebus creatis. 
Unius enim essentiae dici non possunt, nisi quorum est 
unum esse. Et cum in omni creatura differat essentia et esse, 
non potest essentia communicari alteri supposito nisi secun- 
dum aliud, esse, quod est actus essentiae. Ita D. Thomas in 
locis supra citatis, et alibi passim. 


IV 


Quomodo omnia dicantur ens, 
et quomodo omnia addant supra ens, atque inveniantur 
in rerum naturis diversi modi entium. 


Primo : Duplex modus additionis ad ens. — Illud enim, 
quod primo intellectus noster concipit quasi notissimum et 
in quo omnes conceptiones resolvit, est : Ens. Unde oportet, 
quod omnes aliae conceptiones intellectus accipiantur ex 
additione ad ens. Sed : 

i" Enti non potest addi aliquid quasi extranea natura. 
I" i modum quo differentia additur generi, vel accidens 
.ubiecto ; quia quaelibet natura essentialiter est ens. Unde : 

2° Ens non potest esse genus alicuius. Omne enim genus 
lubet differentias, quae sunt extra essentiam generis. Nulla 
autem differentia potest inveniri quae esset extra ens; quia 
non ens non potest esse differentia. Igitur : 

3° Secundum hoc aliqua dicuntur addere supra ens, in 
quantum exprimunt ipsius modum, qui nomine ipsius entis 
U"U exprimitur. Hic autem modus exprimendi potest esse : 
i" generaliter, consequens omne ens; 2° specialiter, diversili- 
> uis omnia entia. 

Secundo : Modus generalis. — Hic autem modus conse- 
q u ens omne ens, sive in se sive in ordine ad aliud, constituit 
attributa sive proprietates transcendentes omnium entium. 
I .i sic omne ens est : a) res, quia aliquam quidditatem vel 
essentiam habet ; b) unum et aliquid, quia individuum in se 
■ i divisum ab aliis ; c) verum, quia dicit vel dicere potest 
n>nvenientiam ad intellectum ; d) bonum, per convenientiam 
lld aliquem appetitum. 

Tertio : Modus specialis. — Per hunc vero modum spe- 
cialiter exprimendi ens, significantur diversi gradus entitatis 
i" naturis rerum, secundum quos accipiuntur diversi modi 
pisendi ; et iuxta hos modos habentur diversa rerum genera, 
bli nomine substantiae exprimitur quidam specialis modus 
latendi, sc. : per se ens, seu quidditas cui competit esse non 
m alio. Nomine vero accidentis exprimitur quidam specialis 
modus essendi, sc. : ens in alio, seu quidditas cui competit 
pxc in alio. Ac neque substantia neque accidens addunt 
iipi a ens aliquam differentiam, quae significet aliquam 
inituram superadditam enti; sed exprimunt aliquam natu- 
rum. <‘ssentiam vel quidditatem, quae diversimode participant 
mannam entitatis et diversimode se habent ad esse; quod est 
*' 'u entis, et ratione cuius omnia denominantur entia. 

enim sumitur ab actu essendi. sicut nomen rei exprimit 
■lldditatem sive essentiam entis. Consequenter : 

Quarto : Multiplex essendi modus. — Sunt enim multi 
essendi modi: et non omnia uno eodemque modo sunt, sed 
sat est unicuique entium esse modo sibi convenienti. Alio 
modo sunt substantiae, et alio modo accidentia ; et sub- 
stantiae ipsae, sicut et accidentia, differunt deinceps ad 
invicem inter se in modo essendi. Alio modo sunt partes 
componentes, et alio modo compositum, licet partes non 
sint nisi in esse totius. Alio modo sunt naturae et formae, 
et alio modo supposita et hypostases ; ac omnibus et singulis 
competit consonus sibi essendi modus. 

Quinto : Actus essendi et potentia participans actum. — 

Omnia quae sunt, vel sunt ipsemet actus essendi, vel sunt 
potentiae participantes actum in linea entis. Atque inter 
ipsas diversas potentias participantes actum entis, quod est 
esse, diversitas est in modo participandi. Etenim esse est 
actus naturae vel essentiae, ut principii quo; suppositi 
autem vel personae, ut subtecti quod. Natura est principium 
quo immediatum ipsius esse, sed non est receptivum imme- 
diatum ipsius esse, sed mediante supposito vel hypostasi. 
Et quia omne quod est actu, vel est ipse actus vel est 
potentia participans actum, ideo vere dicitur : Ens com- 
mune est quodammodo potentiae et actui. Et iterum : Potentia 
et actus dividunt ens, et quodlibet genus entis per actum et 
potentiam oportet distingui L 


V 


Compositio ex esse et quod est. 


Primo : Quonam sensu dicatur, quod in omnibus creatis 
diversum est esse et quod est. — D. Thomas, De V erit. q. i. 
a. i. ad 3. : « Cum dicitur : Diversum est esse et quod est, dis- 
tinguitur actus essendi ab eo cui actus ille convenit. Ratio 
autem entis ab actu essendi sumitur, non ab eo cui convenit 

>i' Ius essendi. Ac rursus ibid. a. 4. ad 4. : « Cum dicitur : 
V ulla res est sua veritas, intelligitur de rebus quae habent 
rvsr completum in natura, sicut et cum dicitur : Nulla res est 
iunm esse. Et tamen esse rei quaedam res creata est ; et 
rudem modo veritas rei aliquid creatum est. » Agitur 
rigo de rebus quae habent esse completum in natura et 
subsistunt in suo proprio esse, sicut supposita, hypostases, 
|iu sonae, v. g. hic homo Socrates ; atque agitur de distinc- 
t i« ►ne, et quidem reali, inter duo quae dicuntur et sunt 
diversa, videlicet : a) actus essendi ; b) et subiectum cui 
1 onvenit actus ille. 

Secundo : Compositio ex esse et quod est, est compositio 
duorum principiorum suppositi, quorum essentia est potentia 

e! esse est actus. — Quod ita perspicue declarat D. Thomas 
I. q. 50. a. 2. ad 3. : « Licet in angelo non sit compositio 
lormae et materiae, est tamen in eo actus et potentia. Quod 
quidem manifestum potest esse ex consideratione rerum 
materialium, in quibus invenitur duplex compositio. Prima 
quidem formae et materiae, ex quibus constituitur natura 
.1 liqua. Natura autem sic composita non est suum esse, sed 
t\sc est actus eius. Unde ipsa natura comparatur ad suum 
rssc sicut potentia ad actum. Subtracta ergo materia, et 
I ' ■ 'ito quod ipsa forma subsistat non in materia, adhuc 
mnanet comparatio formae ad ipsum esse, ut potentiae ad 
in tum. Et talis compositio intelligenda est in angelis. Et 
lior est, quod a quibusdam dicitur, quod angelus est compo- 
stus ex quo est et quod est, vel ex esse et quod est, ut Boetius 
di< it. Nam quod est, est ipsa forma subsistens ; ipsum autem 
| (Wsc esi quo substantia est ; sicut cursus est quo currens 
imni. Sed in Deo non est aliud esse et quod est, ut supra 
ostensum est q. 3. a. 4. Unde solus Deus est actus purus. » 

I KRTio : Compositio ex esse et quod est, est compositio 
duorum ad unum constituendum in linea entis subsistentis. 

• Quod D. Thomas expresse docet De Pot. q. 7. a. 4. : « In 
qu ilibet autem creatura invenitur differentia habentis et 
habiti, In creaturis namque compositis invenitur duplex 

differentia : quia ipsum suppositum sive individuum habet 
naturam speciei, sicut homo humanitatem ; et habet ulterius 
esse; homo enim nec est humanitas nec est suum esse ; 
unde homini potest inesse aliquod accidens, non autem ipsi 
humanitati vel eius esse. In substantiis vero simplicibus 
est una tantum differentia, sc. essentiae et esse. In angelis 
enim quodlibet suppositum est sua natura... ; non est autem 
suum esse ; unde ipsa quidditas est in suo esse subsistens. 
Unde in huiusmodi substantiis potest inveniri aliquod acci- 
dens intelligibile, non autem materiale. In Deo autem nulla 
est differentia habentis et habiti, vel participantis et parti- 
cipati ; immo, ipse est sua natura et suum esse, et ideo 
nihil alienum vel accidentale potest ei inesse. » Agitur itaque 
in hac controversia, utrum haec duo extrema : a) esse, b) et 
habens esse, coniungantur per se ut actus et potentia realis 
in linea entis, et ideo ut propria perfectio et id cuius est 
perfectio seu complementum. Ex hoc autem, quod coniun- 
guntur per se ut potentia subiectiva et actus, ut perfectibile 
et proprium perficiens, sequitur ulterius, quod distinguuntur 
realiter. Ac planum est quod, si distinguatur realiter actus 
essendi a supposito vel subiecto quod habet esse et cui con- 
venit immediate essendi actus, eo ipso et a fortiori oportet 
quod esse realiter distinguatur ab essentia vel natura , qua» 1 
se habet sicut pars formalis et perfectiva suppositi, et cui 
non convenit actus essendi nisi mediante supposito. Atque 
ex esse et habente esse constituitur existcns V 

Quarto : Compositio ex esse et quod est, est compositio 
ex substantia et eo quod adhaeret substantiae tamquam com- 
plementum. — a) II. C. Gent. cap. 53. : « In quocumque enim 
inveniuntur aliqua duo, quorum unum est complementum 
alterius, proportio unius ad alterum est sicut proportio 

1 III. q. 2. a. 2. ; q. 17. a. 2. — Quod/, q. a. 3. — Vide infra 
lib. 2. cap. 6. — Ad rem Cardinalis Gonzalez ; « De Ia esencia y de la 
existencia unidas, resulta un existente, se constituye una cosa exi- 
stente, la cual por lo mismo deja de ser posib/e. » (Estudios sobre la 
filosofia de Santo Tornas, toni, 1. lib. 2. cap. 7.) 

I ' dentiae ad actum ; nihil enim completur nisi per proprium 
I fictum. In substantia autem intellectuali creata inveniuntur 
itao, sc. : substantia ipsa et esse eius, quod non est ipsa 
fuiibstantia, ut ostensum est cap. 5 2. ; ipsum autem esse est 
1 1 implementum substantiae existentis ; unumquodque enim 
luctu est per hoc quod esse habet. Relinquitur igitur, quod in 
qualibet praedictarum substantiarum sit compositio actus et 
potentiae. » b) I. q. 75. a. 5. ad 4. : « Omne participatum 
comparatur ad participans ut actus eius. Quaecumque autem 
forma creata per se subsistens ponatur, oportet quod parti- 

• ipot esse; quia etiam ipsa vita vel quidquid sic diceretur, 
participat ipsum esse, ut dicit Dionysius 1 . Esse autem 
participatum finitur ad capacitatem participantis. Unde solus 
D< us, qui est ipsum suum esse, est actus purus et infi- 
mius. In substantiis vero intellectualibus est compositio ex 

Metu et potentia ; non quidem ex materia et forma, sed ex 
pinna et esse participato. Unde a quibusdam dicuntur 
componi ex quo est et quod est; ipsum enim esse est quo 
aliquid est. » 

Quinto : Compositio ex substantia et esse est iundamen- 

• u lis et prima omnium compositionum. — Quia respicit 
rHmienta maxime simplicia, nempe ad ipsam rationem entis, 

• piae prima omnium est, pertinentia, et ex quibus consti- 
(fmliir ipsa ratio entis subsistentis. Ac licet nullam compara- 
limiem, in rigore loquendo, retineat cum aliis compositionibus, 
bnli-st tamen quasi illustrari ex compositione materiae et 
lm mae, atque ex compositione subiecti et accidentis. i° Ex 
Compositione quidem materiae et formae : Nam quamvis 
lioii sit eiusdem rationis, utraque tamen est ex potentia 
lubiectiva et actu ; materia enim et forma sunt prima prin- 
ph’ 1 '* i» 1 genere substantiae mobilis ; substantia vero et esse 
llltil prima principia in genere substantiae creatae. Deinde 
pti utraque compositione potentia et actus sunt principia 
it<l lineam entis substantialis pertinentia ; etenim esse sub- 
it" miae est complementum substantiae existentis. Attamen 

I ' D« Diti. Nominib. cap. 5. lect. 2. 

in multis aliis differunt, ut D. Thomas declarat II. C. Geni. 
cap. 54- et De natura angelorum cap. 6. 2° Ex compositione 
vero subiecti et accidentis ; nam compositio ex substantia 
et esse non est compositio sicut ex partibus substantiae, sed 
sicut ex substantia et eo quod adhaeret substantiae, sicut 
album componitur ex eo quod est album et ex albedine ; 
unde esse non est pars essentiae, sed participatur sicut ali- 
quid non existens de essentia rei. Praeterea, ex compositione 
substantiae et esse non resultat tertia natura, sed substantia 
completa in linea entis et participans esse et sub esse suo 
stans. Attamen esse substantiae non est in genere accidentis, 
cum sit actus essentiae substantialis 1 . 

1 De Pot. q. 5. a. 4. ad 3. — Quodl. 3. a. 20. — Quodl. 2. a. 3. — 
De Verit. q. 16. a. 1 . ad 16. — II. C. Gent. cap. 53. et cap. 54. Et alibi. 


CAPUT SECUNDUM 


Aperta D. Thomae mens atque sententia circa realem 
esse et essentiae in omnibus rebus creatis distinctionem. 


Juxta D. Thomae doctrinam, cum dicitur : In rebus 
creatis differt essentia rei et esse eius, sive : Diversum est esse 
et id quod est, agitur non de diversitate tantummodo secun- 
dum intentiones, sed de diversitate quoque secundum enti- 
tatem. Unde differunt et sunt diversa, non solum distin- 
ctione rationis, verum etiam reali esse et essentiae composi- 
tione. Quod quidem iam ex supra dictis facile colligi potest 
atque ex subsequentibus testimoniis aperte liquet. 

Testimonium primum. — I. Sent. dist. 19. q. 2. a. 2. : 
« Sicut autem motus est actus ipsius mobilis in quantum 
mobile est, ita esse est actus existentis in quantum ens est. 
Unde, quacumque mensura mensuretur esse alicuius rei, ipsi 
rei existenti respondet nunc ipsius durationis quasi mensura. 
Unde per nunc aevi mensuratur ipsum existens, cuius men- 
sura est aevum ; et per nunc aeternitatis mensuratur illud 
ens, cuius esse mensurat aeternitas. Unde sicut se habet 
quilibet actus ad id cuius est actus, ita se habet quaelibet 
duratio ad suum nunc. Actus autem ille qui mensuratur 
I empore, differt ab eo, cuius est actus, secundum rem, quia 
mobile non est motus ; et secundum rationem successionis, 
quia mobile non habet substantiam de numero successivo- 
rum. sed permanentium... Actus autem qui mensuratur 
aevo, sc. ipsum esse aeviterni, differt ab eo, cuius est actus, 
re quidem, sed non secundum rationem successionis, quia 

utrumque sine successione est. Et sic etiam intelligenda 
differentia aevi ad nunc eius. Esse autem quod mensuratur 
aeternitate, est idem re cum eo cuius est actus, sed differt 
tantum ratione; et ideo aeternitas et nunc aeternitatis non 
differunt re, sed ratione tantum, in quantum sc. ipsa aeter- 
nitas respicit ipsum divinum esse, et nunc aeternitatis quiddi- 
tatem ipsius rei, quae secundum rem non est aliud quam 
suum esse, sed ratione tantum. » 

Testimonium secundum. — In lib. Boetii, De Hcbdom. 
cap. 2. ubi ex professo Angelicus Doctor declarat illa verba : 
Diversum est esse et id quod est, sic eloquitur : « Est ergo 
primo considerandum, quod sicut esse et quod est differunt 
in simplicibus secundum intentiones, ita in compositis diffe- 
runt rcaliter : quod quidem manifestum est ex praemissis. 
Dictum est enim supra, quod ipsum esse nec participat ali- 
quid ut eius ratio constituatur ex multis, nec habet aliquid 
extraneum admixtum ut sit in eo compositio accidentis ; 
et ideo ipsum esse non est compositum. Res ergo composita 
non est suum esse ; et ideo dicit Boetius, quod in omni 
composito aliud est esse et aliud ipsum compositum quod est 
participans esse. Si ergo inveniantur aliquae formae non in 
materia, unaquaeque earum est quidem simplex quantum 
ad hoc quod caret materia, et per consequens quantitate, 
quae est dispositio materiae ; quia tamen quaelibet forma 
est determinativa ipsius esse, nulla earum est ipsum esse, 
sed est habens esse. Et sic nulla earum erit vere simplex. 
Id autem erit solum vere simplex, quod non participat esse, 
non quidem inhaerens, sed subsistens. Hoc autem non potest 
esse nisi unum ; quia, si ipsum nihil aliud habet admixtum 
praeter id quod est esse, impossibile est id, quod est ipsum 
esse, multiplicari per aliquid diversificans ; et quia nihil aliud 
praeter se habet admixtum, consequens est quod nullius 
accidentis sit susceptivum. Hoc autem simplex unum et 
sublime est ipse Deus. » 

Testimonium tertium. — De Verit. q. 27. a. 1. ad 8. : 
« Omne quod est in genere substantiae, est compositum 

reali compositione ; eo quod id quod est in praedicamento 
' obstantiae, est in suo esse subsistens ; et oportet quod esse 
Mium sit aliud quam ipsum ; alias non posset differre 
M-rundum esse ab illis cum quibus convenit in ratione 
miae quidditatis... Et ideo, omne quod est directe in 
praedicamento substantiae, est compositum saltem ex esse 
1 1 quod est. » 

Testimonium quartum. — De A nima a. 17. ad 10. : « Sicut 
< nim substantiae separatae alterius modi esse habent quam 
■•obstantiae materiales, ita Deus alterius modi esse habet 
quam omnes substantiae separatae. 

In rebus enim materialibus tria est considerare, quorum 
nullum est aliud, sc. : i° individuum; 2 0 naturam speciei; 
1" et esse. Non enim possumus dicere, quod hic homo sit 
*Ua humanitas, quia humanitas consistit tantum in speciei 
principiis; sed hic homo supra principia speciei addit prin- 
1 ipia individuantia, secundum quod natura speciei in hac 
materia recipitur et individuatur. Similiter etiam nec huma- 
nitas est ipsum esse hominis. 

In substantiis autem separatis, quia immateriales sunt, 
natura speciei non recipitur in aliqua materia individuante, 
< I est ipsa natura per se subsistens. Unde non est in eis 
aliud habens quidditatem, et aliud quidditas ipsa ; sed 
tamen aliud est in eis esse et aliud quidditas. 

Deus autem est ipsum suum esse subsistens. » 

Testimonium quintum. — De Angclor. natura, cap. 7. : 
« t iira enim necesse sit primum principium simplicissimum 
»**•<•, necesse est quod non hoc modo esse ponatur quasi esse 
participans, sed quasi ipsum esse existens. Quia vero esse 
subsistens non potest esse nisi unum, necesse est omnia 
alia, quae sub ipso sunt, sic esse quasi esse participantia. 
Oportet igitur communem quandam resolutionem in omni- 
•uh huiusmodi fieri, secundum quod unumquodque eorum 
Intellectu resolvitur : i° in id quod est; 2° et in ipsum esse. 
Oportet igitur supra modum fiendi, quo aliquid fit forma 
inatcriae adveniente, praeintelligere aliam rerum originem, 

secundum quod esse attribuitur toti universitati rerum a 
Primo Ente, quod est suum esse. » 

Testimonium sextum. — a) De Pot. q. 3. a. 1. ad 17. : 
« Dicendum, quod Deus, simul dans esse, producit id quod 
esse recipit ; et sic non oportet quod agat ex aliquo prae- 
existenti. » b) Et ibid. a. 5. ad 2. : « Ex hoc ipso, quod 
quidditati esse attribuitur, non solum esse, sed ipsa quidditas 
creari dicitur ; quia antequam esse habeat, nihil est, nisi 
forte in intellectu creantis, ubi non est creatura, sed creatrix 
essentia. » 

Testimonium septimum. — a) De Verit. q. 21. a. 5. ad 5. : 
« a) Creatura non solum est a Deo secundum essentiam 
suam, sed secundum esse suum, in quo praecipue consistit 
ratio bonitatis substantialis ». Et ad 1. : « Ipsa bonitas quae 
attenditur secundum esse substantiale, non est ipsa essentia 
rei, sed esse participatum. » b) I. q. 6. a. 3. ad 2. : « Licet 
unumquodque sit bonum in quantum habet esse, tamen 
essentia rei creatae non est ipsum esse. Et ideo non sequitur, 
quod res creata sit bona per suam essentiam. » « Bonitas 
rei creatae non est ipsa eius essentia, sed aliquid superad- 
ditum, vel ipsum esse eius, vel aliqua perfectio superaddita, 
vel ordo ad finem. » Ibid. ad. 3. 

Testimonium octavum. — Quoniam nulla fere est pagina 
in operibus D. Thomae, ubi non occurrat legendum quod 
in creatis aliud est esse et aliud essentia ; et quotiescumque 
Angelicus Doctor ita loquitur, affirmat compositionem 
duorum seu plurium ad unum constituendum in ratione 
entis subsistentis, a) I. C. Gent. cap. 22. : « Omne quod non 
potest esse nisi concurrentibus pluribus, est compositum. Sed 
nulla res, in qua est aliud essentia et aliud esse, potest esse 
nisi concurrentibus pluribus, sc. essentia et esse. Ergo omnis 
res, in qua est aliud essentia et aliud esse, est composita. 
Deus autem non est compositus. Ipsum igitur esse Dei est 
sua essentia. » b) II. C. Gent. cap. 53. : « ... In substantia 
autem intellectuali creata inveniuntur duo, sc. substantia ipsa 

et esse eius quod non est ipsa substantia, ut ostensum est 

I np. 32. ; ipsum autem esse est complementum substantiae 
cxistentis... Relinquitur ergo, quod in qualibet praedictarum 
■ .obstantiarum sit compositio actus et potentiae. » 

Testimonium nonum. — Denique tandem argumenta 
ipsa, quibus D. Thomas demonstrative ostendit quod in Deo 

• r et essentia sunt idem et quod in omnibus differt essentia 
n i et esse eius, aperte testantur realem compositionem 

abstantiae et esse in cunctis rebus quae sub primo ente 
Mint. Etenim si Deus est suum esse, si quidem impossibile 

• 'l quod in Deo sit aliud esse et aliud essentia vel natura 
«•ius, eo ipso quod identitas esse et essentiae pertinet ad 
rationem primi motoris immobilis, primae causae efficientis 
non habentis causam, primi necessarii, et primi entis, et 
primi gubernantis per intelligentiam : exinde oportet deducere 
tlc inferre quod identitas esse et essentiae nullo modo potest 
pertinere ad omnia alia praeter Deum. Aliter oporteret 
11 1 tribuere etiam creaturis quinque illa praedicata, quae soli 
Deo competunt et quae constituunt terminos illarum quinque 
viarum, quibus Deum esse demonstrative probatur atcpie 
rv identer concluditur. 

Quapropter argumenta quibus D. Thomas I. q. 3. a. 4. 

« t /. C. Gent. cap. 22. ostendit in Deo identificari esse et 
essentiam, reducuntur, tamquam ad suam radicem, ad 
quinque attributa sub quorum ratione demonstratur Dei 
existentia ac Deum per creaturas cognoscimus. Demonstrare 
« in in Deum esse, est demonstrare quod in Deo non est aliud 
essentia et aliud adtis essendi, sed unum ac omnino idem. 

Unde et argumenta quibus D. Thomas II. C. Gent. cap. 32. 
•t De Ente et Essentia cap. 5. ostendit in omnibus aliis praeter 
Di-um differre esse et essentiam, sive esse et id quod est, faci- 

I I n capientur ac intimius penetrabuntur, si cum argumentis, 
quibus identitas esse et essentiae in Deo manifestatur, 
iitti iita mente conferantur. 

Haec autem argumenta in subsequentibus capitulis a 
flubis, Divo Thoma semper praeeunte, exponenda ac decla- 
I iiikI. 1, quibus Angelicus Doctor ostendit diversitatem inter 

esse et id quod esi in omnibus rebus creatis, etiam in sub- 
stantiis intellectualibus quae angeli denominantur, sunt 
numero undecim, quorum septem prima ex II. C. Geni. 
cap. 52. ac quatuor postrema ex cap. 5. De Ente et Essentia 
ad litteram depromuntur. 

Atque omnia veniunt finaliter reducenda ad primum, 
videlicet : Esse subsistens non potest esse nisi unum; Esse 
subsistens est ipsa Dei substantia vel natura, ac proinde 
omnibus aliis incommunicabile. In creaturis itaque esse est 
inhaerens ; adhaeret substantiae vel naturae ; indiget 
subiecto sub ipso esse stante ; diversum proinde est esse et 
id quod est. 


CAPUT TERTIUM 


Argumentum primum. — In rebus creatis non est idem 
esse et quod est, quoniam aliter omnia essent unum. 


Argumentum D. Thomae. — « Invenitur enim in eis 
' (i» substantiis immaterialibus) aliqua compositio, ex eo 
quod non est idem in eis esse et quod est. Si enim esse est 
| subsistens, nihil praeter ipsum esse ei adiungitur ; quia 
• liam in eis, quorum esse non est subsistens, quod inest 
i existenti praeter esse eius, est quidem existenti unitum, 
non autem est unum cum esse eius nisi per accidens, in 
quantum est unum subiectum habens esse, et id quod est 
praeter esse; sicut patet, quod Socrati praeter suum esse 
I substantiale inest album, quod quidem diversum est ab eius 
I rwr substantiali; non enim est idem esse Socratem et esse 
•ilbum, nisi per accidens. Si igitur non sit nisi esse in aliqua 
I substantia, non remanebit aliquis modus in quo possit ei 
' uniri illud quod est praeter esse. 

Esse autem, in quantum est esse, non potest esse diver- 
|*um ; potest autem diversificari per aliquid quod est praeter 
| esse, sicut esse lapidis est aliud ab esse hominis. Illud igitur, 

[ quod est subsistens, non potest esse nisi unum tantum. 

Ostensum est autem (lib. I. cap. 22. et 42.) quod Deus est 
I mnim esse subsistens. Nihil igitur aliud praeter ipsum potest 
1 suum esse. Oportet igitur in omni substantia, quae est 
I' 1 "ter Ipsum, aliud esse ipsam substantiam et aliud 
! ini. esse. » 

Argumentum in forma. — Primum quidem hoc argumen- 
lliiui >ic breviter potest poni : 

Illud, cuius esse non distinguitur realiier ab ipsius essentia 
substantiali, esi suum esse subsistens. 

Illud autem, quod est suum esse subsistens, non potest esse 
nisi unum tantum. 

Si ergo in rebus, quae sunt praeter Deum, est idem esse et 
quod est, omnia sunt unum. 

Argumenti explanatio. — Primo : Illud, cuius esse non 
distinguitur realiter ab ipsius essentia substantiali, est suum 
esse subsistens. 

i° Quoniam ideo Deus dicitur esse non solum sua essentia, 
sed etiam suum esse, quia impossibile est quod in Deo sit 
aliud esse et aliud eius essentia. Unde ex identitate essentiae 
et esse in Deo, divinum esse dicitur stans, subsistens. 

2° Quoniam esse quod realiter identificatur cum ipsa 
substantia, cuius est actus, est esse cui competit per se esse 
sine subiecto ; nam substantia est quidditas cui competit 
esse non in alio, ac significat essentiam cui competit per se 
esse. Unde si esse, actus substantiae, est ipsamet substan- 
tialis essentia sive natura, eo ipso subsistens est. Subsistere 
enim est substantiam esse ; et esse substantiae est subsistere, 
sicut esse accidentis alteri inesse. Quapropter substantia 
dicitur ens simpliciter, quia in suo esse subsistit, ac proprium 
actum essendi sustentat. 

3° Quoniam si sunt idem esse et id quod est, idem sunt 
esse et habens esse; idem hypostasis sive suppositum et actus 
essendi ; ac proinde idem sunt esse et id quod subsistit sub 
suo esse proprio. Unde ipsum esse est subsistens. 

Itaque propositio haec patet fere ex terminis ipsis. Nam 
in quo non differat ac realiter distinguatur esse et quod est, 
existentia et natura substantiae, ipsum esse sive actus 
essendi non est complementum substantiae, non advenit 
naturae, non adhaeret substantiae, non recipitur in essentia ; 
sed est ipsa substantia vel natura stans, ipsa essentia per 
essentiam ens, id est existens E 

’ 1 . q. 3. a. 4. ; q. 44. a. 1. ; q. 61. a. 1. — De Pol. <1. 7. a. 2. — 
/. C. Geni. cap. 21. et cap. 22. — II. C. Geni. cap. 53. 

Siccundo : Illud autem quod est suum esse subsistens, 
non potest esse nisi unum tantum. 

1" Hoc in primis demonstratur per omnia ac singula 
•irgumenta, quibus I. q. 11. a. 3. et 4. et I. C. Gent. cap. 42. 
H Compcnd. Theol. cap. 14. demonstrative probatur a 
1 ). Thoma, quod Deus est unus et maxime unus atque unicus. 
Ex eo namque quod Deus est suum esse subsistens, inde 
impossibile est esse nisi unum solum Deum. Unde De Malo 
q. 16. a. 3. : « Deus enim per suam essentiam est ipsum esse 
subsistens, nec est possibile esse duo huiusmodi ; sicut nec 
possibile foret esse duas ideas hominis separatas aut duas 
a Uredines per se substantes. » 

2° Quia in illo, cuius esse est subsistens, non est adin- 
vcnire nisi ista duo : a) esse; b) subsistentiam. Atque ex utro- 
que capite necessaria consecutione infertur esse subsistens 
non posse esse nisi unum tantum. Ex parte quidem subsi- 
stentiae : nam proprium est subsistentiae complere naturam, 
idque ita, ut natura seipsam plene possideat et non modo non 
indigeat alteri communicari ut existat, verum etiam reddatur 
praeterea alteri incommunicabilis. Ex parte vero ipsius esse : 
etenim esse subsistens per id ipsum est subsistens, per quod 
esi esse; alioquin iam non esset esse subsistens, sed esse 
inhaerens; iam non esset ipsamet substantia rei existentis, 
sed quid adhaerens substantiae tamquam subiecto essendi, 
atque perinde in substantia receptum velut actus in propria 
sua potentia. 

3 0 Quia si ponerentur duo esse subsistentia, non esset 
•1 signare per quid alterum ab altero distingueretur, cum 
in utroque nihil aliud esset nisi esse et subsistentia. Sicut ergo 
1 color aut albedo esset subsistens, non posset esse nisi 
unus color aut una albedo subsistens, ita pariter esse subsi- 
stens non potest esse nisi unum, et solummodo unum. 

4° Quia esse, in quantum esse, non potest esse diversum. 
Etenim esse : a) est actualitas omnium actuum ; et propter 
E" b) est perfectio omnium perfectionum; et propter hoc 
1 ) est actus ultimus qui participabilis est ab omnibus ; et 
e Eo d) ipsum autem nihil participat. 

Unde si esse ponatur subsistens, non remanet aliquis 

modus distinguendi vel diversificandi illud. Nam quia esse 
est, nihil participat nec participare potest ; et quia subsistens 
est, a nulla alia re participatur nec potest participari. Quia 
esse est, nihil recipit nihilque ut actus potest ei addi ; et quia 
subsistens est, in nullo alio recipitur nihilque ut potentia 
potest ei adiungi. Unde illud quod est suum esse subsistens, 
non potest esse nisi unum tantum. 

Tertio : Si ergo in rebus, quae sunt praeter Deum, est 
idem esse et quod est, omnia sunt unum, omnia Deus. — Nam 

tunc esse erit de conceptu omnis substantiae, erit ipsamet 
natura vel substantia omnium rerum. Et cum de ratione 
divinae substantiae sit esse et esse subsistens quod identiti- 
catur cum ipsa substantiali essentia divina, idcirco si esse 
pertinet etiam ad essentiam vel quidditatem substantiae 
aliarum rerum, et in rebus cunctis realiter identificantur esse 
et id quod est, omnia sunt unum esse subsistens, et non 
daretur in universo mundo nisi una sola substantia, sicut 
non datur nec dari potest nisi Unum Esse Subsistens. 




CAPUT QUARTUM 

Argumentum secundum. — In omnibus rebus creatis non 
est idem esse et id quod est ; aliter natura entitatis 
non inveniretur in quibusdam rebus magis nobilis, et 
in quibusdam minus. 


Argumentum D. Thomae. — « Amplius : Natura com- 
munis, si separata intelligatur, non potest esse nisi una, 
quamvis habentes naturam illam plures possent inveniri : 
si enim natura animalis per se separata subsisteret, non 
haberet ea quae sunt hominis vel quae sunt bovis ; iam 
enim non esset animal tantum, sed homo vel bos. 

Remotis autem differentiis constitutivis specierum, rema- 
neret natura generis indivisa ; quia eaedem differentiae, 
quae sunt constitutivae specierum, sunt divisivae generis. 

Sic igitur, si hoc ipsum quod est esse, sit commune sicut 
genus, esse separatum per se subsistens non potest esse nisi 
unum. Si vero non dividatur differentiis sicut genus, sed per 
hoc quod est huius vel illius esse, iam hoc magis est verum 
quod non potest esse per se existens nisi unum. 

Relinquitur ergo quod, cum Deus sit esse subsistens, 
nihil aliud praeter Ipsum est suum esse. » 

Argumentum in forma. — Istud autem secundum argu- 
mentum sic potest convenienter declarari : 

Esse sive natura entitatis invenitur in omnibus rebus 
quae sunt. 

Sed si ipsarum rerum naturae sunt hoc ipsum esse quod 
habent, natura entitatis non inveniri potest in quibusdam 
rebus magis nobilis, et in quibusdam minus. 

Ergo si in rebus creatis non differt esse et quod est, omnia 
sunt unius naturae, omnia eiusdem perfectionis, omnia unum, 
omnia Deus, cuius natura est esse subsistens. 

Argumenti explanatio. — Primo : Esse sive natura entitatis 
invenitur in omnibus rebus quae sunt. 

Huiusce propositionis veritas aperte liquet, alioquin res 
quae sunt, non essent. Esse namque de omnibus, quae sunt 
praedicatur ; esse, actum quendam nominat ; non enim 
dicitur esse aliquid ex hoc quod est in potentia, sed ex hoc 
quod est in actu ; et de omni quod est, affirmatur. 

Hoc autem quod est esse, communiter invenitur in omnibus 
quantumcumque diversis ; est in quo omnia conveniunt ; 
est ipsum esse quo substantia denominatur ens. 

Nihil dicitur ens nisi per ordinem ad esse, quia ens est 
illud quod habet vel potest habere esse. Omnia prorsus, 
quantumvis contraria ac diversa, quae sunt in mundo, 
inveniuntur communicare in aliquo uno: i° vel in natura 
speciei ; 2° vel in natura generis ; 3 0 vel saltem in ratione 
essendi. Hoc igitur quod est esse, communiter invenitur in 
omnibus rebus quantumcumque diversis. Et sicut hic homo 
participat humanam naturam, ita quodcumque ens creatum 
participat, ut ita dixerim, naturam essendi ; quia solus Deus 
est suum esse. Aliunde est etiam manifestum, quod diversae 
rerum species gradatim naturam entis possident. 

Alio autem modo participatur natura generis et natura 
speciei ab individuis, et alio modo natura entis; quoniam 
natura generis participatur a specie, et natura speciei ab 
individuis quasi aliquid existens de substantia vel essentia 
participantis ; id enim est de substantia rei quod cadit in 
eius definitione. Sed ens non ponitur in definitione creaturae ; 
quia nec est genus nec differentia. Unde participatur sicut 
aliquid non existens de essentia rei. Unde esse, ratione cuius 
omnis natura creata participat naturam essendi, quoniam 
est praeter essentiam rei, dicitur accidens; non quidem 
praedicamentale, sed praedicabile, quia esse nec est genus, 
nec est differentia, nec est species, nec natura alicuius rei 
creatae. 



cap. iv. — 

Atque, ut profunde observat D. Thomas, in participa- 
tionibus et participantibus, sive participatum sit de sub- 
stantia participantis vel non sit, exstant quaedam regulae 
\ «-l principia philosophica, quae lucem afferre valent in hac 
perdifficili atque ardua quaestione. Quorum : 

i um Quandocumque autem aliquid praedicatur de altero 
per participationem, oportet ibi aliquid esse praeter id quod 
participatur. 

2 um Omne participans comparatur ad participatum, ut 
potentia ad actum ; et omne participatum ad participans, ut 
actus ad potentiam. 

3 um Aliter est in participationibus et in participantibus. 
Participationes enim quanto sunt simpliciores, tanto nobi- 
liores : sicut esse est nobilius quam vivere, et vivere quam 
intclligere, ut fiat comparatio inter esse et vivere, separato 
per intellectum esse a vivere. In participantibus autem, 
1 pianto aliquid magis est compositum, non dico composi- 
tione materiali sed per receptionem plurium participationum, 
lanto est nobilius, quia tanto in pluribus Deo assimilatur ; 
et huiusmodi assimilatio esse non potest nisi per aliqua a 
Deo accepta. 

4 um Inde in participantibus vivens est perfectius quam 
ens tantum, et intelligens quam vivens tantum ; quia vivens 
rtiam est ens, et intelligens est quoque ens et vivens. In 
participationibus vero esse est nobilius quam vivere et vivere 
quam intclligere; quoniam intelligere participat vivere, et 
vivere participat esse, et esse, quod ab omnibus participatur, 
nihil participat. Quapropter, ut iam supra fuit insinuatum : 

5 um Esse comparatur ad vitam et ad sapientiam et ad 
«•innes formas atque rerum perfectiones tamquam actus. 
Esse namque significat quid completum et simplex, utpote 
actualitas omnium formarum et omnium participationum. 
Kt inde : 

6 um Quanto aliquod participans recipit plures participa- 
tiones, tanto perfectius participat naturam essendi, atque 
in tanto sublimiori gradu possidet naturam entis. 

7 um In Deo est plenitudo omnium perfectionum, et nihil 
participat, et est extra omne genus et speciem ; quia natura 

LIB. I. — • COMPOSITIO EX ESSE ET QUOD EST 

Dei est Esse. Ex quo habetur verus sensus illius axiomatis : 
Solus Deus est ens per essentiam, alia vero praeter Deum sunt 
entia per participationem. Quia st. solus Deus est suum esse 
ac in solo Deo essentia est esse; in omnibus autem aliis 
differt essentia rei et esse eius, et in qualibet creatura est 
aliud ipsa creatura quae habet esse, et ipsum esse eius 1 . 

Secundo : Sed si rerum creatarum naturae sunt hoc 
ipsum esse quod habent, natura entitatis non inveniri potest 
in quibusdam rebus magis nobilis, et in quibusdam minus. 

i° Quia si in rebus creatis non differt realiter esse et 
id quod esi, suppositum et actus essendi, esse creaturarum est 
esse subsistens. Nulla autem de perfectionibus essendi potest 
deesse rei vel naturae quae est ipsum esse subsistens 2 . 

2° Quia si hoc ipsum quod est esse, identificatur cum ipsa 
creaturarum essentia, natura entitatis inveniretur in omnibus 
rebus in sui summo, eo quod rerum omnium natura est 
ipsum esse. Unde nec dari possunt gradus in essendo 
perfectius et minus perfecte, cum hoc contingat propter 
diversam participationem ipsius esse ; et ubi essentia et 
esse sunt unum et idem, nec datur participans esse nec esse 
participatum. 

3° Quia res distinguerentur ad invicem : a) vel propter 
hoc quod esse habent ; b) vel propter hoc quod habent diversas 
naturas quibus acquiritur esse diversimode. Non quidem 
propter primum ; nam in esse omnia conveniunt ; et huius- 
modi esse, utpote subsistens, esset unum numero. Non vero 
propter secundum ; quia non relinquitur diversus modus 
acquirendi esse, ubi non reperitur naturarum diversitas, vel 
specifica vel saltem numerica ; et huiusmodi diversitas de 
medio tollitur per hoc quod identificatur esse et natura in 
omnibus rebus. 

4° Quia nihil per se subsistens, quod sit ipsum esse. 


1 I. q. 44, a. i. ; q. 45. a. 5. ; q. 61. a. 1. — De Verit. q. 20. a. 2. — 
De div. notninib. cap. 5. lect. x. — Quodl. 2. a. 3. — In lib. Boetii 
cap. 2. 

2 I. q. 4. a. 2. 



CAP. IV. — 


3 7 


poterit esse nisi unum solum ; sicut nec aliqua forma, si 
• parata consideretur, potest esse nisi una. Inde est enim 
quod ea, quae sunt diversa numero, sunt unum specie ; quia 
11. itura speciei, secundum se considerata, est una. Sicut 
igitur est una secundum considerationem, dum per se consi- 
deratur, ita esset una secundum esse, si per se subsisteret et 
< xisteret. Eademque ratio est de genere per comparationem 
ad species, quousque perveniatur ad ipsum esse, quod est 
communissimum. Ipsum igitur esse, per se subsistens, est 
unum tantum *. 


Tertio : Ergo si in rebus creatis non differt esse et quod 
est, omnia sunt unius numero naturae ; omnia unum ; omnia 
Deus, ouius natura est Esse. — Etenim natura entitatis, 
omnibus rebus quae sunt, communis, non esset nisi una 
numero in omnibus existentibus : a) propter hoc quod esse 
nequit dividi differentiis, sicut genus ; b) et propter hoc 
quod esse non esset participatum iuxta diversam capacitatem 
participantium. Subsistens namque actus est solummodo 
unus, sicut nec aliquod abstractum subsistens non potest 
• sse nisi unum. Atque ita nec substantia unius rei distingue- 
ntur a substantia alterius rei, nec ab ipsa Dei substantia, de 
cuius conceptu et ratione est Esse. 


1 De natura augetor, cap. 6. et cap. 12. 




CAPUT QUINTUM 


Argumentum tertium. — In omnibus rebus 
creatis non est idem esse et quod est; aliter omne quod est 
esset secundum essentiam infinitum. 


Argumentum D. Tliomae. — « Adhuc : Impossibile est 
quod sit duplex esse omnino infinitum. Esse enim quod 
omnino est infinitum, omnem perfectionem essendi compre- 
hendit ; et sic, si duobus talis adesset infinitas, non inveni- 
retur quo unum ab altero differret. 

Esse autem subsistens oportet esse infinitum, quia non 
terminatur aliquo recipiente. 

Impossibile est igitur esse aliquod esse per se subsistens 
praeter Primum. » 

Argumentum in forma. — Hoc tertium argumentum, iam 
ex sua forma satis planum, sic dilucidatur : 

Impossibile est quod sit duplex esse omnino infinitum. 

Sed omne illud, in quo est idem esse et quod est, oportet ut 
sit omnino secundum suam essentiam infinitum. 

i ut ergo in omnibus rebus creatis differt esse rei et eius 
essentia, aut omne quod esi erit simpliciter infinitum. 

Argumenti explanatio. — Primo : Impossibile est quod sit 
duplex esse omnino infinitum. — i° Quia omnino infinitum 
omnem perfectionem essendi comprehendit ; ac inter duas 
essentias vel naturas, quarum utraque comprehendat omnem 
essendi perfectionem, non est adinvenire quo una ab altera 
differat h 

1 I. q. 4. a. 2. ; q. 11. a. 3. 

2° Quia esse omnino infinitum est bonum per essentiam, 
sicut per essentiam est ens ; solus autem Deus est per essen- 
tiam suam bonus et summum bonum x . 

3 0 Quia nihil praeter Deum potest esse infinitum simpli- 
citer ; et Deus est unus 2 . 

Secundo : Sed omne illud, in quo est idem esse et quod 
est, oportet ut sit omnino secundum suam essentiam infinitum. 

i° Quia inde manifestatur ipsum Deum esse infinitum 
simpliciter secundum suam essentiam, ex hoc sc. quod in 
Deo non est aliud esse et aliud essentia eius. 

2° Quia in illo in quo est idem esse et quod est, essentia 
eius est suum esse subsistens. Esse autem subsistens habet 
rationem omnino infiniti atque omnimode perfecti. 

3 0 Quia in illo cuius substantia realiter non distinguitur 
ab actu essendi, actus ipse essendi nec est in essentia per 
modum recepti in suo proprio recipiente, nec adhaeret 
substantiae tamquam complementum eiusdem, nec inest 
supposito veluti actualitas subiecti existentis ; sed est actus 
essendi per se stans, in nulla potentia rerum receptus, ac per 
nullam alicuius subiecti capacitatem terminatus, absque 
limite suae entitatis, sine fine suae perfectionis. 

4° Quia esse subsistens est Actus Purus, cui nulla permis- 
cetur potentia ; ac perinde infinitus in sua actualitate. 

5° Quia esse est illud quod est maxime formale omnium ; 
ac ubi non ponitur realis compositio esse et essentiae, essentia 
non est potentia essendi receptiva ipsius esse, cum ipsa sit 
suum esse. Unde relinquitur Esse in omni sua simplicitate et 
actualitate atque immensitate 3 . 

Tertio : Aut ergo in omnibus rebus creatis differt esse 
rei et essentia eius, aut omne quod est erit simpliciter 
infinitum. 

Quapropter admittere necesse est in omni creatura aliquid 

1 I. q. 6. a. 2. et 3. 

2 I. q. 7. a. 1. ; q. 11. a. 3. et 4. 

3 I. q. 7. a. 1. — l. C. Gent. cap. 43. 


4 o 


L1B. 1. — COMPOSITIO EX ESSE ET QUOD EST 


reale ac positivum praeter actum essendi, nempe : ipsam 
naturam vel substantiam, quae se habeat ad esse eius sicut 
materia ad formam, sicut subiectum ad accidens, sicut 
participans ad participatum, sicut potentia realis ad suum 
proprium actum. Et sic essentia erit terminus, subiectum, 
limes et recipiens huius quod dicimus esse. Terminus : sicut 
color lucis, sicut corpus ipsius coloris. Subiectum : sicut 
quantitas figurae. Limes : sicut habens habiti. Recipiens : 
sicut diaphanum claritatem. 

Et essentia est quid reale ac physicum, quia est aliquid 
actuale sub ipso essendi actu ; non tamen quoniam sit actus, 
sed quoniam informatur actu qui dicitur esse. 

Ad rem D. Thomas, I. De coelo et mundo lect. 6. : « Ipsum 
autem esse alicuius rei, secundum se consideratum, non est 
quantum ; non enim habet partes, sed est totum simul. 
Omne autem quod est actu, vel est actus vel est habens 
actum. » Et Quodl. 3. a. 1. : « Omne enim quod est actu, vel 
est ipse actus, vel est potentia participans actum ». Et I. 
q. 66. a. 2. : « Impossibile est ponere aliquod ens in actu, 
quin vel ipsum totum sit actus vel forma, vel habeat actum 
seu formam. » Habere autem formam est componi ex forma 
et subiecto formae. Et I. Sent. dist. 8. q. 5. a. 1. : « Omnis 
creatura habet esse finitum. Sed esse non receptum in aliquo, 
non est finitum, immo absolutum. Ergo omnis creatura habet 
esse receptum in aliquo, et ita oportet quod habeat duo ad 
minus, sc. esse et id quod esse recipit. » 

Ita ergo oportet ponere in omni creatura actu existente 
duo, sc. : actum essendi et habens essendi actum. Habere 
autem esse est componi ex esse et subiecto essendi. Aliter 
omne quod est, ipsum totum erit actus. 


CAPUT SEXTUM 




Argumentum quartum. — In omnibus rebus creatis differt 
esse et id quod est ; 

alioquin nulla res haberet esse causatum sive factum. 


Argumentum D. Thomae. — « Item : Si sit aliquod esse 
per se subsistens, nihil competit ei nisi quod est entis, in 
quantum est ens ; quod enim dicitur de aliquo, non inquantum 
lmiusmodi, non convenit ei nisi per accidens, ratione subiecti. 
I 'nde si separatim a subiecto ponatur, nullo modo ei competit. 

Esse autem ab alio causatum non competit enti in quan- 
tum est ens; alias omne ens esset ab alio causatum, et sic 
oporteret procedere in infinitum in causis : quod est impos- 
ibile, ut supra lib. 1. cap. 13. ostensum est. 

Illud igitur esse quod est ens subsistens, oportet quod 
•it non causatum. Nullum igitur ens causatum est suum 
esse ». 

Argumentum in forma. — Quartum vero argumentum 
mi explanatur : 

De ratione causati est, quod in eo aliud sit esse et aliud 
essentia eius sive subiectum essendi. 

Sed ubi non differt esse et id quod est, ibi non est aliud esse 
< I aliud essentia sive subiectum essendi. 

Urgo aut in omnibus rebus creatis differt esse ei id quod 
est , aut nulla res est creatura. 

Argumenti explanatio. — Phimo : De ratione causati est 
Quod in eo aliud sit esse et aliud essentia eius sive subiectum 
nitendi. 



42 l.IB. I. — COMPOSITIO EX ESSE ET QUOD EST 

i° Ideo impossibile est quod in Deo sit aliud esse et aliud 
essentia cius, quia Deus est Prima Causa efficiens non habens 
causam et causans omnia ; et illud, cuius esse est aliud ab 
essentia sua, oportet quod habeat esse causatum ab alio. 
Unde de ratione causati est quod in illo differat esse et quod 
est, sicut de ratione non causati est quod in illo esse et quod 
esc identificentur. 

2° Quoniam creari et fieri est compositorum et subsisten- 
tium. Est autem hoc de ratione causati, quod sit aliquo modo 
compositum, quia ad minus esse eius est aliud quam quod 
quid est. 

3° Quia esse ab alio causatum non competit enti in 
quantum est ens ; alias omne ens esset ab alio causatum ; 
et sic oporteret procedere in infinitum in causis : quod absur- 
dum est ac impossibile. Consequenter esse ab alio causatum 
non competit esse per se subsistenti ; aliter competeret Deo, 
cuius substantia est esse. Oportet igitur, quod esse causatum 
sit esse inhaerens subiecto. 

4° Quia illud, cuius essentia est esse, essentialiter ac 
necessario existit ; est ens per essentiam. Enti autem per 
essentiam non convenit esse causatum. Unde D. Thomas 
I. q. 7. a. 2. ad 1. : « Hoc est contra rationem facti, quod 
essentia rei sit ipsum esse eius ; quia esse subsistens non est 
esse creatum ». 

5° Quia de ratione causati est participare esse, ac conse- 
quenter esse ens per participationem. Quandocumque autem 
aliquid praedicatur de altero per participationem, oportet 
ibi aliquid esse praeter id quod participatur ; et ideo in 
qualibet creatura est aliud ipsa creatura quae habet esse, 
et ipsum esse eius. Et hoc est quod Boetius dicit in lib. De 
Hebdoni. quod : « In omni eo quod est citra Primum, aliud 
est esse et quod est 1 ». 

Secundo : Sed ubi non differt esse et id quod est, ibi 
non est aliud esse et aliud essentia sive subiectum essendi. 

1 I. q. 3. a. 4. et a. 7. ad 1. ; et q. 45. a. 4. et q. 44. a. 1. et 
q. 61. a. 1. et q. 65. a. 1. — Quodl. 2. a. 3. 

i° Quia ubi non differt esse et id quod est, esse est subsi- 
stens sive ens per essentiam, de cuius ratione est identitas 
substantiae et esse. 

2 0 Quia ubi non differt esse et id quod est, esse ponitur 
utpote subsistens, separatim a subiecto. Unde non est repe- 
rire subiectum essendi aliud ab ipso essendi actu. 

3 0 Quia ubi non differt esse et id quod est, ibi non datur 
realis compositio ex substantia et esse, nec ex subiecto 
participante esse atque ex ipso esse participato. 

Tertio : Aut ergo in omnibus rebus creatis differt esse 
et id quod est, aut nulla res est creata. — Quia esse causatum 
convenit enti non in quantum huiusmodi,- sed in quantum 
est ens per participationem, per accidens, et ratione subiecti ; 
ac proinde ratione realis compositionis ex substantia rei et 
ex esse quod substantiae adhaeret. Ad rem D. Thomas 
De natura angelor. cap. 7. : « Oportet igitur communem quan- 
dam resolutionem in omnibus huiusmodi (quae sub uno 
esse subsistente sunt et sic sunt quasi esse participantia), 
fieri secundum quod unumquodque eorum intellectu resol- 
vitur in id quod est et in suum esse ». Et De spirit. creat. 
a. 1. : « Omne igitur quod est post Primum Ens, cum non sit 
suum esse, habet esse in aliquo receptum, per quod ipsum 
esse contrahitur ; et sic in quolibet creato aliud est natura 
rei quae participat esse, et aliud ipsum esse participatum ». 




CAP. VII. — ARGUMENTUM QUINTUM 

CAPUT SEPTIMUM 

Argumentum quintum. — In rebus creatis differt esse 
et quod est ; alias omnes res necessario essent. 


Argumentum D. Tliomae. — « Amplius : Substantia 
uniuscuiusque rei est ens per se et non per aliud ; unde esse 
lucidum actu non est de substantia aeris, quia est ei per aliud. 

Sed cuilibet rei creatae suum esse est ei per aliud ; alias 
non esset creatum. 

Nullius igitur substantiae creatae suum esse est sua 
substantia. » 

Argumentum in forma. — Quintum vero argumentum 
ad hoc reduci potest : 

Praedicata essentialia conveniunt rei -per se, necessario, 
et non per aliud. 

Esse autem non est praedicatum essentiale ullius creatae 
substantiae. 

Aut ergo in rebus creatis differt esse et substanda earum, 
aut omnes creaturae necessario sunt. 

Argumenti explanatio. — Primo : Praedicata essentialia 
conveniunt rei per se, necessario, et non per aliud. 

i° Quia praedicata essentialia vel sunt tota substantia 
rei, vel partes huius substantiae, si essentia aut substantia 
est composita. Essentia autem vel substantia convenit 
unicuique rei habenti illam, per se et necessario ; nam vel 
essentia substantialis est ipsum individuum quod est, vel 
in illo includitur sicut pars formalis perfectiva eiusdem b 

2° Quia illud quod res ex sua quidditate habet, ex se 
habet. Substantia autem uniuscuiusque rei de quidditate 

1 I. q. 3. a. 3. — III. q. 2. a. 2. 



ipsius rei est et cum illa necessario connectitur ita, quod res 
concipi non potest absque huiusmodi entitate substantiali. 
Quapropter merito dicitur : Substantia uniuscuiusque rei est 
ens per se et non per aliud; quoniam ens nominaliter sumptum 
significat ipsam essentiam rei, cui non repugnat habere 
existentiam; et sic de omni re praedicatur essentialiter. 

3 0 Quia praedicata essentialia conveniunt habenti essen- 
tiam, ex sua natura, secundum quod ipsum dicitur, et non 
ex aliqua causa. Quod quidem est ipsa praedicata convenire 
rei necessario et semper et immutabiliter ; et sic essentia 
cuiuscumque rei dicitur necessaria, aeterna et immutabilis. 
Necessaria quidem, quia sine illa res non intelligitur. Alterna 
autem, quia abstrahit a tempore et convenit rei in quocum- 
que statu, sive possibilitatis sive realitatis. Immutabilis vero, 
quia si alicui naturae aliquid essentiale subtrahitur vel 
additur, iam altera erit natura et non eadem ; sicut in 
numeris accidit, in quibus unitas addita vel subtracta 
speciem variat b 

Secuxdo : Esse non est praedicatum essentiale alicuius 
substantiae creatae. 

i° Quia cuilibet rei creatae suum esse est ei per aliud, 
alias non esset creatum ; sicut esse lucidum actu non est de 
substantia aeris, quia est ei per aliud. Nam sic se habet 
omnis creatura ad Deum, sicut aer ad solem illuminantem. 
Sicut enim sol est lucens per suam naturam, aer autem fit 
luminosus participando lumen a. sole, non tamen partici- 
pando naturam solis : ita solus Deus est ens per suam essen- 
tiam, quia eius essentia est suum esse ; omnis autem creatura 
est ens participative, non quod sua essentia sit eius esse. 

2° Quia cum solus Deus sit per suam essentiam, in solo 
igitur Deo esse est essentiale praedicatum. Et cum omnis 
creatura sit ens per participationem, in nullius creaturae 
essentia esse potest habere radicem ; sicut nec lumen habet 
radicem in aere, sed statim cessat lumen cessante actione solis. 

1 I. C. Gcnt. cap. 22. — II. C. Gent. cap. 15. — II. Sent. dist. 3. 
q. 1. a. 1. 

3° Quia praedicata essentialia conveniunt rei per se, de 
necessitate, et semper, et inseparabiliter, et ratione suae 
propriae essentiae ; quod quidem non verificatur de actu 
existendi per respectum ad ullam creaturam *. 

Tertio : Aut ergo in rebus creatis differt esse et essentia, 
aut omnes res creatae necessario sunt. 

Etenim si in hac vel illa re creata, v. g. Petro, sunt unum 
et idem essentia et esse, esse et id quod est, tunc esse sive 
actus existendi conveniret Petro sicut convenit ipsi esse 
hominem vel habere naturam humanam. Quoniam si in 
Petro non differunt haec duo : a) esse, b) et esse hominem, 
convenientia utriusque praedicati cum subiecto debet esse 
una et eadem, cum utrumque praedicatum supponatur 
omnino unum et omnino idem. Et tamen praedicata quid- 
ditativa conveniunt Petro semper et sub quacumque con- 
sideratione ; nam convenientia humanae naturae cum 
Petro abstrahit a tempore, includit necessitatem absolutam, 
est convenientia per se, et implicat non posse de Petro 
praedicari talem naturam. Esse autem quod est actus 
existendi, competit Petro, non semper, non sub quacumque 
consideratione ; ac nullam implicantiam involvit hoc quod 
Petrus non existat ; etenim convenientia existentiae cum 
Petro pendet ab alio et excludit necessitatem inter praedica- 
tum et subiectum : est, inquam, convenientia per aliud et 
accidentalis. 

Ad rem D. Thomas, Quodl. 2. a. 3. ad 2. : « Dicendum, 
quod esse est accidens, non quasi per accidens se habens, 
sed quasi actualitas cuiuslibet substantiae. Unde ipse Deus, 
qui est sua actualitas, est suum esse ». Et Quodl. 12. a. 5. : 
« Dico quod accidens dicitur large omne quod non est pars 
essentiae ; et sic est esse in rebus creatis, quia in solo Deo 
esse est eius essentia ». 

1 I. q. 8. a. 1. et q. 104. a. 1. 



CAPUT OCTAVUM 

Argumentum sextum. — In omnibus rebus creatis 
differt esse et quod est ; alias omnes creaturae haberent 
modum essendi qui est proprius primi agentis. 


Argumentum D. Thomae. — « Item : Cum omne agens 
agat in quantum est actu, primo agenti, quod est perfectis- 
simum, competit esse in actu perfectissimo modo. Tanto 
enim aliquid est perfectius in actu, quanto talis actus est 
in via generationis posterior ; actus enim est tempore potentia 
posterior, in uno et eodem quod de potentia ad actum pro- 
cedit. Perfectius est quoque in actu quod est ipse actus, quam 
quod est habens actum; hoc enim propter illud actus est. 

His ergo positis, constat ex supra lib. I. cap. 13. et 
lib. II. cap. 15. ostensis, quod Deus solus est primum agens. 
Sibi ergo soli competit esse in actu perfectissimo modo, ut 
sc. sit ipse actus perfectissimus. 

Hoc autem est esse, ad quod generatio et omnis motus 
terminatur ; omnis enim forma et actus est in potentia 
mtequam esse acquirat. 

Soli igitur Deo competit quod sit ipsum esse, sicut soli 
■ ompetit quod sit primum agens ». 

Argumentum in forma. — Argumentum vero sextum ita 
ve habet : 

Soli Deo, primo agenti, competit perfectissimus modus 
essendi. 

Perfectissimus autem essendi modus est, quod id quod est, 
sit ipse actus essendi. 

Aut ergo in rebus creatis differt esse ct id quod est, aut res 
1 natae habent modum essendi proprium primi agentis. 

Argumenti explanatio. — Primo : Soli Deo, primo agenti, 
competit perfectissimus modus essendi. 

i° Quia omne agens agit in quantum est in actu ; unde 
secundum modum agendi est modus essendi ; atque idcirco 
agenti perfectissimo correspondet perfectissimus essendi 
modus. 

2° Quia primum agens est primum ens ; primum autem 
ens maxime est ; et ideo actus essendi in primo ente maximam 
oportet ut possideat perfectionem. 

3° Quia primum agens agit per suam essentiam ; ac 
proinde est per suam ipsam essentiam, et consequenter est 
in actu modo perfectissimo. 

4° Quia primum agens est Deus, et Deus est : Qui Est. 

Secundo : Perfectissimus autem essendi modus est, quo 
id quod est, sit ipse actus essendi. 

i° Quia modus essendi perfectissimus est : a) esse per se 
et non per aliud ; b) esse perinde non causatum. Et talis 
modus essendi importat identitatem inter id quod est, ct 
ipsum suum esse. 

2° Quia esse est actus perfectissimus : a) eo quod est 
posterius in via generationis ac finis ad quem generatio et 
omnis motus terminatur ; b) eo quod est actualitas omnium 
formarum et omnium perfectionum ; omnis enim forma et 
actus est in potentia antequam esse acquirat. Unde illud, in 
quo non differt esse et id quod est, est in actu perfectissimo 
modo, quoniam est ipse perfectissimus actus. 

3° Quia omne quod est actu, est ipse actus, vel est 
potentia participans actum. Porro, perfectius est in actu 
quod est ipse actus quam quod est habens actum seu 
subiectum participans actum ; hoc enim propter illud actus 
est. Illud vero, in quo non differt esse et quod est, proprie 
loquendo non habet actum essendi, sed est ipsemet essendi 
actus : Suum Ipsum Esse Subsistens. 

Tertio : Aut ergo in rebus creatis differt esse et id quod 
est, aut omnes res creatae habent modum essendi proprium 
primi agentis. 



CAP. VIII. — ARGUMENTUM SEXTUM 

Unde D. Thomas, I. Sent. dist. 8. q. 4. a. i. : « Illud quod 
1 .1 primum principium essendi, nobilissimo modo habet esse, 
i mu semper sit aliquid nobilius in causa quam in causato. 
Sed nobilissimus modus habendi esse, est quod totum aliquid 

• * s t suum esse. Ergo Deus est suum esse. Sed nullum com- 
positum, totum est suum esse; quia esse ipsius sequitur 
componentia quae non sunt ipsum esse. Ergo Deus non 

• .1 compositus ». 

Et iterum I. C. Gent. cap. 28. : « Sic ergo secundum 
modum, quo res habet esse, est suus modus in nobilitate... 
Sed rei quae est suum esse, competit esse secundum totam 
essendi potestatem ; sicut si esset aliqua albedo separata, 
nihil ei de virtute albedinis deesse potest ». 

Aut igitur in rebus creatis differt essentia rei et esse 
rins, esse et suppositum quod est subiectum essendi, aut res 
< reatae non componuntur ex actu atque ex potentia partici- 
pante actum in linea entis. Ideoque, sublata prima composi- 
tione quae est fundamentum ceterarum, nullus relinquitur 
locus compositioni cuicumque in rebus creatis ; sed creatura 
erit proinde omnino simplex et excludens quamcumque 
.iliam compositionem. 

Ubi enim non differt esse et quod est, ibi datur : 

i° Ens in actu, quod est ipsum totum actus ; 

2° Esse quod est per se stans ac subsistens ; 

3 0 Nobilissimus modus habendi esse. 

Ut sc. id quod est, sit suum esse ; quoniam rei, quae est 
nuunt esse, competit esse secundum totam essendi potestatem. 



CAPUT NONUM 


Argumentum septimum. — In omnibus rebus 
creatis differt esse et id quod est ; aliter substantia rerum 
creatarum erit substantia vel natura Dei. 


Argumentum D. Thomae. — « Amplius : Ipsum esse com- 
petit primo agenti secundum propriam naturam ; esse enim 
Dei est eius substantia, ut supra lib. i. cap. 22. ostensum est. 

Quod autem competit alicui secundum propriam naturam 
suam, non convenit aliis nisi per modum participationis, 
sicut calor aliis corporibus ab igne. 

Ipsum igitur esse competit omnibus aliis a pximo agente 
per participationem quandam. 

Quod autem competit alicui per participationem, non est 
substantia eius. 

Impossibile est igitur, quod substantia alterius entis, 
praeter agens primum, sit ipsum esse ». 

Argumentum in forma. — Argumentum vero septimum 
sic declaratur : 

Ipsum esse competit Deo, primo agenti, secundum propriam 
naturam; est ipsa Dei substantia. 

Quod autem competit Deo secundum propriam naturam 
suam, non competit aliis nisi per modum participationis. 

Ergo in omnibus aliis a Deo, primo agente, esse non est 
substantia nec pars substantiae. 

Argumenti explanatio. — Primo : Ipsum esse competit 
Deo, Primo Agenti, secundum propriam naturam ; est ipsa 
Dei substantia. 


CAP. IX. 


ARGUMENTUM SEPTIMUM 


5l 


i° Quia in hoc differt natura divina a natura creata, 
quod sc. nulla forma vel natura creata est suum esse, sed 
Ipsum esse Dei est eius natura vel quidditas; et inde habetur, 
quod proprium nomen ipsius est : Qui est, ut patet Exod. 

• 'i|>. 3., quia sic denominatur quasi a propria forma 1 . 

2° Quia esse inter omnes alias divinae bonitatis partici- 
pationes, sicut vivere et intelligere et huiusmodi, primum est 
«•t quasi principium aliorum, praehabens in se omnia praedicta 
Kcnindum quendam modum unita. Intelligere participat 

• '•■ere, et vivere participat esse, et esse, quod participatur ab 
•'limibus formis ac perfectionibus, nihil participat, quia 
respectu omnium perfectionum est ultima actualitas. Inde 
1 '• us est Esse tantum, et in ipso esse suo omnes perfectiones 
linbet 2 . 

3° Quia omnes causae creatae communicant in uno 
Hiectu, qui est esse, licet singulae proprios effectus habeant 
in quibus distinguuntur. Calor enim facit calidum esse, et 
nidificator facit domum esse. Conveniunt ergo in hoc quod 
' iiusant esse ; sed differunt in hoc quod ignis causat ignem, 
•'! aedificator causat domum. Oportet ergo esse aliquam 
••nisam superiorem omnibus, cuius virtute omnia causent 
esse, et eius esse sit proprius effectus. Et haec causa est Deus. 
1’mprius autem effectus cuiuslibet causae procedit ab ipsa 
fecundum similitudinem suae naturae. Oportet ergo, quod 
hoc quod est esse, sit substantia vel natura Dei 3 . 

4° Quia omnibus commune est esse. Oportet igitur, quod 
'•npra omnes causas sit aliqua causa, cuius sit dare esse. 
1 ‘i'ima autem causa est Deus. Deus autem est Ens per essen- 
liain suam, quia est ipsum esse 4 . 

5" Quia Deum omnes intelligunt et nominant : a) primum 
movens quod a nullo movetur; b) primam causam non 
habentem causam ; c) primum necessarium non habens 
«‘ansam suae necessitatis aliunde ; d) primum ens ; e) primum 

I De Pol. q. 2. a. 1. — I. Seni. dist. 8. q. 1. a. 1. — I. q. 13. a. ix. 

II De Ente et Essent, cap. 6. 

11 De Pol. q. 7. a. 2. 

11 //. C. Gent. cap. 1.5. 

gubernans per intelligentiam. Atqui de ratione horum quin- 
que divinorum attributorum, sub quorum ratione Deum per 
creaturas cognoscimus, et quae ita sunt propria Dei ut nulli 
alii conveniant, est quod realiter identificentur essentia et 
esse, actus essendi et id quod est. Esse itaque Dei est ipsamet 
eiusdem substantia sive natura 1 . 

Secundo : Quod autem competit Deo secundum pro- 
priam naturam suam, non competit aliis nisi per modum 
participationis. 

i° Ratione illius generalis principii : Quod competit alicui 
secundum propriam naturam suam, non convenit aliis nisi 
per modum participationis, sicut calor aliis corporibus ab 
igne. Quod quidem verificatur de omnibus naturis, tam in 
ordine logico sive praedicationis quam in ordine ontologico 
sive ipsiusmet realitatis. In ordine enim logico natura generis 
non convenit speciei nisi per modum participationis, et 
natura speciei non convenit individuo nisi per modum 
participationis ; et sic quod competit animali secundum 
propriam naturam suam, non convenit humanae naturae 
nisi per participationem quandam, quatenus contrahitur 
ac determinatur per differentiam rationalitatis ; et similiter 
quod competit humanitati secundum propriam naturam 
suam, non convenit huic homini, v. g. Socrati, nisi per parti- 
cipationem quandam, quatenus contrahitur ac determinatur 
per principia individuantia. Unde humanitas participat 
animalitatem, et hic homo participat humanitatem ; et non 
potest dici quod animalitas sit substantia humanitatis, 
quamvis sit de substantia eius, nec quod humanitas sit 
homo, quamvis sit pars formalis ac perfectiva hominis 
individui. 

In ordine autem ontologico etiam quod competit uni 
naturae nequit convenire alii secundum illud quod est pro- 
prium illius. Naturae enim sive rerum essentiae sunt sicut 
numeri ; et id quod est proprium unius, est incommunicabile 
alteri secundum propriam naturam suam. Unde formae 

1 I. q. 2. a. 3. et q. 3. a. 4. 

rerum sunt immutabiles et habent determinatum gradum 
perfectionis ; et superiores sunt in inferioribus non secundum 
propriam naturam, sed per modum participationis ; et infe- 
riores sunt in superioribus non secundum propriam naturam, 
sed per modum cuiusdam eminentiae. Unde in isto ordine 
non tantum non potest dici quod una natura sit altera, 
verum etiam nec dici potest quod una natura aut forma 
sit de substantia alterius veluti pars eiusdem. Itaque 
quod participatur primo modo, potest esse de substantia 
participantis, sicut genus participatur a specie ; quod autem 
participatur secundo modo, participatur sicut aliquid non 
existens de essentia rei, sicut calor ignis ab aliis corporibus, 
sicut albedo ab homine, sicut sapientia ab angelo. Cum 
igitur esse sit maxime formale omnium et actualitas omnium 
formarum, et neque sit genus neque contrahatur ad inferiora 
per differentias, manifestum est : a) quod esse, quod est ipsa 
Dei substantia, non convenit aliis nisi per participationem 
quandam ; b) quod esse, Dei substantia ac propiia Dei 
natura, participatur ab aliis sicut aliquid non existens de 
essentia rei. Atque ideo esse in omnibus aliis a Deo, primo 
agente, nec est substantia nec est de substantia tamquam 
pars essentialis eiusdem. 

2° Ratione specialissima, quae continetur his duobus 
principiis : a) Impossibile est aliquid univoce praedicari de 
Deo et creatura; b) Id quod substantialiter est in Deo, acciden- 
taliter fit in creatura participante divinam bonitatem. Quae 
quidem duo fundamentalia principia, quorum alterum ex 
altero infertur, nam in Deo omnia sunt substantialiter 
et omnia sunt substantia Dei, ostenduntur ex professo a 
1 ). Thoma I. q. 13. a. 5. ; I. C. Gent. cap. 32. 33. et 34. ; et 
De Pot. q. 7. a. 7. et alibi pluries. Unde esse, quod est sub- 
stantia Dei et competit Deo secundum propriam naturam, 
non est substantia aliorum a Deo, nec illis competit nisi per 
participationem quandam et quasi per modum accidentis. 

Tertio : Ergo in omnibus aliis a Deo, primo agente, 
osse non est substantia nec pars substantiae. — Quoniam ex 
«lictis esse a Primo Ente, in quo est ipsa substantia vel natura. 

secundum alium modum quo in Ipso est, ad inferiora descen- 
dit, nempe per modum participationis, et comparatur ad 
omne participans sicut perficiens ad perfectibile, sicut actus 
ad potentiam, et sicut accidens ad subiectum : veluti calor 
ad calidum, et albedo ad album, et lucere ad corpus lucidum. 
Unde D. 1 'homas, Quodl. 2. a. 3. « In angelo est compositio ex 
essentia et esse ; non tamen est compositio sicut ex partibus 
substantiae, sed sicut ex substantia et eo quod adhaeret 
substantiae... Sicut album componitur ex eo quod est album 
et ex albedine ». Et Quodl. 3. a. 20. : « Manifestum est enim, 
quod solus Deus est suum esse, quasi essentialiter existens, 
in quantum sc. suum esse est eius substantia : quod de nullo 
alio dici potest ; esse enim subsistens non potest esse nisi 
unum, sicut nec albedo subsistens non potest esse nisi una. 
Oportet ergo, quod quaelibet alia res sit ens participative, 
ita quod aliud sit in eo substantia participans esse et aliud 
ispum esse participatum. Omne autem participans se habet 
ad participatum sicut potentia ad actum. Unde substantia 
cuiuslibet rei creatae se habet ad suum esse sicut potentia 
ad actum. Sic ergo omnis substantia creata est composita 
ex potentia et actu, id est, ex eo quod est et esse; sicut album 
componitur ex eo quod est album et albedine. » 




CAPUT DECIMUM 


Argumentum octavum. — In omnibus rebus 
creatis differt essentia et esse ; aliter res creata concipi 
nequiret sine actu essendi. 


Argumentum D. Thomae. — « Quidquid enim non est 
de intellectu essentiae vel quidditatis, hoc est adveniens 
extra et faciens compositionem cum essentia ; quia nulla 
essentia sine his, quae sunt partes essentiae, intelligi potest. 

Omnis autem essentia vel quidditas intelligi potest sine 
hoc quod aliquid intelligatur de esse suo facto ; possum enim 
intelligere quid est homo vel phoenix, et tamen ignorare an 
esse habeant in rerum natura. 

Ergo patet, quod esse est aliud ab essentia vel quidditate l . » 

1 Hoc quidem argumentum, quod est primum ex quatuor quae 
D. Thomas affert in opusculo De Ente et Essentia, affertur semel 
atque iterum ab Angelico Doctore, v. g. II. Sent. dist. 1. q. 1. art. 1., 
et ibidem dist. 3. q. 1. art. 1. atque in Opere Totius Logicae Summa 
quod inter opuscula D. Thomae reperitur, ubi ita legitur : « Nota, 
quod in creaturis esse essentiae et esse actualis existentiae differunt 
rcaliter, ut duae diversae res. Quod sic patet : Illud enim quod est 
■ xtra. essentiam alicuius, differt realiter ab ea. Esse autem actualis 
existentiae est extra essentiam rei, nam definitio indicat totam 
essentiam rei. Esse autem actualis existentiae est extra definitionem, 
quia in definitione ponitur solum genus et differentia, et nulla fit 
mentio utrum res definita existat vel non existat. 

Apparet etiam hoc manifeste. Nam impossibile est posse intelli- 
Rere aliquam rem non intelligendo ea quae sunt de essentia eius. 
Tamen constat, quod ego intelligo rosam, non intelligendo utrum 
netu sit vel non. Ergo actu esse vel esse actualis existentiae differt 
1 'aliter ab essentia. 

Unde circa primum in quacumque substantia creata est com- 
positio esse et essentiae, quae non est compositio materie et formae, 

Argumentum in forma. — Istud enim argumentum, in 
quo tanguntur radices verae sententiae inter Nominalium 
ac Platonicorum systema circa naturas universalium, ad hoc 
potest reduci : 

Omnis enim natura vel essentia rerum creatarum potest 
intelligi absque actu essendi. 

Natura autem vel essentia Dei nullo modo sine actu essendi 
intelligi potest. 

Actus ergo sive esse est ipsa Dei essentia, et non est essentia 
nec pars essentiae in rebus creatis. 

Argumenti explanatio. — Primo : Omnis enim natura vel 
essentia rerum creatarum potest intelligi absque actu essendi. 

i° Constat ex ipsa experientia. Nam omnes res creatas 
possumus concipere ac intelligere secundum suas naturas 
vel essentias : a) absque eo quod intelligatur actus essendi 
ipsarum ; b) etiam cum hoc quod intelligatur tales naturas 
vel substantias rerum non esse in actu. 

2° Quia, licet universalitas extra mentem non existat, 
sed consequatur actum nostri intellectus, verumtamen 
dantur naturae universales, quae respondent vocibus et 

sed est compositio duorum principiorum suppositi, quorum essentia 
est potentia, et esse est actus. Unde esse respectu essentiae dicitur 
accidens, quia est extra essentiam rei ; et dicitur substantia, quia est 
in genere substantiae, sicut principium suppositi ; et est actus sim- 
pliciter, quia in genere substantiae, licet non sit forma quae est actus 
materiae ; et est actus secundum quid, quia essentia, cui advenit, non 
est pura potentia, sicut est pura materia. 

Sciendum tamen est, quod esse essentiae per prius convenit 
speciebus, quia sola species definitur et definitio significat esse 
essentiae ; et per posterius dicitur de individuo seu convenit ei. 
Esse autem existentiae per prius convenit individuis ; ablato enim 
esse individuorum, impossibile est aliquid aliud remanere, ut Philo- 
sophus dicit lib. Praedicament. ; posterius autem convenit ipsis 
speciebus. 

Unde existere sic de genere et specie dicitur sicut accidentia 
communia ; sic enim dicitur : Homo existit, quia Petrus existit ; 
sicut homo currit, quia Petrus currit. » ( Totius logicae Summa, tract. 2. 
cap. 2. Quid sit substantia secundum intentionem logicam.) 

((inceptibus universalibus intellectus nostri. Cum veritate 

i nim dicimus : Petrus est homo, Paulus est homo: et aliunde 
definitiones rerum, quae de universalibus sunt, res ipsas et 
non voces aut solos mentis internos conceptus referunt atque 
exprimunt. 

3° Quia scientiae sunt de necessariis ; nam etiam in ipsis 
rebus contingentibus rationes necessarias respiciunt et 
attingunt ; et primum quod intelligitur a nobis secundum 
statum praesentis vitae est quidditas rei materialis, quae est 
nostri intellectus obiectum ; atque in nostra consideratione 
cadunt naturae specierum sine individualibus conditionibus 
et sine actu ipso essendi. 

Secundo : Natura autem vel essentia Dei nullo modo 
sine actu essendi intelligi potest. 

Invisibilia namque Dei a creatura mundi, per ea quae 
facta sunt, intellecta conspiciuntur. Cum Deum autem 
consideremus ex eius effectibus, nihil prohibet considerare 
ipsum ex uno effectu et non considerare ex alio. Quamobrem 
cogitamus Deum et intelligimus aliqualiter Deum absque 
eo quod intelligamus eius bonitatem aut iustitiam. Non tamen 
possumus intelligere Deum absque eo quod intelligamus 
Deum esse actu. 

Unde, quoad alia divina attributa, contingit quod pos- 
sumus intelligere Deum aliqualiter, non intelligendo eius 
bonitatem vel non cogitando eius sapientiam ; non tamen 
possumus intelligere Deum intelligendo eum non esse bonum 

ii ut non esse sapientem; hoc enim removeret substantiam 
Dei, quae est ipsa bonitas et ipsa sapientia. 

Quoad esse vero sive actum essendi: a) minime possumus 
intelligere Deum, intelligendo eum non esse, quia hoc esset 
intelligere Deum non esse bonum, nec iustum, nec sapientem 
et huiusmodi : quod removeret substantiam Dei, quae est 
bonitas, sapientia et iustitia ; b) minime possumus intelligere 
Deum nisi intelligendo eum esse; quia in Deo esse est de 
intellectu Divinae Essentiae ; atque ex identitate esse et 
essentiae in Deo demonstrantur omnes prorsus divinae atque 
infinitae perfectiones. 

Tertio : Actus ergo essendi sive esse est ipsa Dei essentia, 
et non essentia nec pars essentiae in creatis. 

Quia in Deo idem est esse et Deum esse. Res significata 
per Deus est ipsa res significata per uo est. Actus essendi est 
de intellectu divinae quidditatis ; quod quid est Dei est ipsum 
esse Dei subsistens. Unde in Deo esse non advenit extra, non 
facit compositionem cum essentia, nec est praeter essentiam, 
sed identificatur cum illa. 

Ex opposito in creaturis. Quapropter Aristoteles II. Post. 
Analityc. : « Id autem quod quid est homo, et esse hominem. 
aliud est... io esse non est substantia ulli rei ; non enim genus 
est ens ». Et D. Thomas ibidem, lect. 6. sic declarans verba 
Philosophi : « In solo enim Primo essendi Principio, quod 
est essentialiter ens, ipsum esse et quidditas eius est unum 
et idem ; in omnibus autem aliis, quae sunt entia per parti- 
cipationem, oportet quod sit aliud esse et quidditas entis ». 
Et Caietanus in Comm. Poster. Analytic. cap. 6. : « In hoc 
loco Aristoteles expresse dicit quod esse non est ipsa essentia 
rei : quod est maximum fundamentum doctrinae Sancti 
Thomae ». 

Atque ex reali compositione esse et essentiae in omnibus 
praeter Deum patet via ad veram sententiam circa naturas 
universales stabiliendam. Res enim creatae sunt contingentes 
et mutabiles quoad existentiam, et necessariae et immuta- 
biles quoad essentiam. Essentiae enim rerum de se non 
includunt actum essendi, qui realiter distinguitur ab ipsa 
essentia et facit compositionem cum ea. Unde D. Thomas 
De Ente et Essent, cap. 4. : « Ideo, si quaeratur utrum ista 
natura possit dicit una vel plures, neutrum concedendum 
est, quia utrumque est extra intellectum eius, v. g. humani- 
tatis, et utrumque potest sibi accidere... Patet ergo, quod 
natura hominis absolute considerata abstrahit a quolibet 
esse, ita quod non fiat praecisio alicuius eorum ; et haec 
natura, sic considerata, est quae praedicatur de omnibus 
individuis. » Sed de his infra K 

1 Lib. 2. cap. 7. 

s' r eX§^: 



CAPUT UNDECIMUM 

Argumentum nonum. — In omnibus rebus 
creatis differt esse et essentia ; quia res, cuius essentia 
sit suum esse, non potest esse nisi una et prima. 


Argumentum D. Thomae. — « Nisi forte sit aliqua res, 
cuius quidditas sit suum esse; et haec res non potest esse 
ubi una et prima, quia impossibile est ut fiat plurificatio 
alicuius nisi per additionem alicuius differentiae, sicut 
multiplicatur natura generis in speciebus ; vel per hoc, quod 
lorma recipitur in diversis materiis, sicut multiplicatur 
natura speciei in diversis individuis ; vel per hoc, quod unum 
est abstractum et aliud in aliquo receptum, sicut si esset 
<|uidam color separatus, esset alius a colore non separato, 
ex ipsa sua separatione. 

Si autem ponatur aliqua res, quae sit esse tantum, ita ut 
ipsum esse sit subsistens, hoc esse: a) non recipiet additionem 
«lifferentiae, quia iam non esset esse tantum, sed esse et 
praeter hoc forma aliqua; b) et multo minus recipiet addi- 
tionem materiae, quia iam esset esse non subsistens, sed 
materiale. Unde relinquitur, quod talis res, quae sit suum 
esse, non potest esse nisi una. Unde oportet, quod in qualibet 
.dia re praeter eam sit aliud esse suum et aliud quidditas 
vel natura seu forma sua. Unde in intelligentiis oportet quod 
it esse praeter formam. Et ideo dictum, quod intelligentia 
«■st forma et esse. » 

Argumentum in forma. — Nonum autem argumentum, 
per quod primum ac secundum magis declarantur, sic breviter 
exponitur : 

Natura, cuius substantia est esse subsistens, non potest 
multiplicari. 

Natura igitur, quae identificatur cum suo essendi actu, 
non potest esse nisi una numero. 

Argumenti explanatio. — Primo : Natura, cuius substantia 
est esse subsistens, non potest multiplicari. 

i° Quia esse subsistens non potest esse nisi unum tantum, 
ut in argumento primo ostensum fuit. Unde natura divina 
est una numero et Deus est unicus. 

2° Quia ad hoc quod esse multiplicetur, oportet ut aliquo 
modo diversificetur ; et ad hoc quod diversiiicetur, oportet : 
a) vel ut accipiat aliquid ; b) vel ut in aliquo alio recipiatur. 
Non primum, quia est esse ; non alterum, quia est subsistens. 

3° Quia omnis pluriiicatio fit : a) vel per additionem 
alicuius differentiae ; et sic natura generis, v. g. animal, 
multiplicatur in homine et in leone, b) Vel per hoc quod 
forma recipitur in diversis materiis ; et sic multiplicatur 
natura speciei, v. g. humanitas, in diversis individuis, ut in 
Socrate vel in Platone, c) Vel per hoc quod unum est 
abstractum, id est, separatum a subiecto et per se sub- 
sistens, et aliud est inhaerens subiecto vel coniunctum 
potentiae in qua est receptum ; et sic individuantur acci- 
dentia et individuatur etiam omnis forma separata a 
materia. Iam vero : esse subsistens nequit plurificari : a) per 
additionem alicuius differentiae, quia nec est genus, nec 
contrahitur per differentias logicas, nec ulla differentia 
reperiri potest extra conceptum entis ; b) nec per receptio- 
nem in materia, vel in potentia aliqua, vel in aliquo 
subiecto ; quia tunc iam non esset esse subsistens, sed 
inhaerens. Unde relinquitur quod : 

Secundo : Natura, quae identificatur cum actu essendi, 
non potest esse nisi una numero. — Et sic oportet, quod in 
qualibet alia re, praeter Unam, sit aliud esse suum et aliud 
quidditas vel natura seu forma sua. 

Oportet enim in substantia spirituali creata, cuius essentia 
est simplex, esse duo, quorum unum comparatur ad alterum 

u i potentia ad actum. Omnia namque quae sunt, praeter 
primum ens quod est Deus, actus purus et infinitus, habent 
esse quasi inditum alicui naturae, quae non sit suum esse ; 
quasi adhaerens alicui substantiae, quae completur per 
ipsum in linea entis ; et in essentia rei receptum, cuius 
est actus, et per cuius naturam specificam ipsum esse 
contrahitur. 

Atque ita in quolibet creato, quantumvis perfectae 
naturae, aliud est esse et aliud substantia, et inde realiter 
differt esse et id quod est l . 

Et licet intelligentia sive angelus transcendat totum 
ordinem corporalium rerum, quia tamen sua quidditas vel 
I essentia non est ipsum suum esse, sed est res subsistens in 
suo esse participato, ideo quodammodo convenit in genere 
cum corporibus, quae etiam in suo esse subsistunt ; et sic 
secundum logicam intentionem videtur quod ponatur in 
genere substantiae. Esse substantiae creatae est coarctatum 
et limitatum, non per materiam, sed per hoc quod est 
receptum et participatum in natura determinatae speciei. 

Causa autem prima non est natura subsistens in suo esse 
<piasi participato, sed potius est ipsum esse subsistens ; 
j et ideo est supersubstantialis et simpliciter inenarrabilis 2 . 

1 QQ. Dispul. De spirituali creatura, a. i. — De Anima, a. 6 . 
2 Lib. de Causis, lect. 7. 

CAPUT DUODECIMUM 

Argumentum decimum. — In omnibus rebus creatis differt 
essentia rei et esse eius ; quia essentia se habet tam- 
quam materiale in rebus, et ipsum esse participatum 
tamquam formale. 


Argumentum D. Thomae. — « Omne autem quod convenit 
alicui, vel est causatum ex principiis naturae suae, sicut 
risibile in homine ; vel advenit ab aliquo principio extrinseco, 
sicut lumen in aere ex influentia solis. 

Non autem potest esse, quod ipsum esse sit causatum 
ab ipsa forma vel quidditate rei ; dico sicut a causa efficiente ; 
quia sic aliqua res esset causa suiipsius, et aliqua res seipsam 
in esse produceret, quod est impossibile. Ergo oportet quod 
omnis talis res, cuius esse est aliud a natura sua, habeat 
esse ab alio. 

Et quia omne quod est per aliud, reducitur ad id quod 
est per se, sicut ad causam primam, ideo oportet quod sit 
aliqua res, quae sit causa essendi omnibus rebus, eo quod 
ipsa est esse tantum ; alias iretur in infinitum in causis, 
cum omnis res, quae non est esse tantum, habeat causam 
sui esse. Patet ergo, quod intelligentia (angelus) est forma 
et esse, et quod esse habeat a primo esse, quod est esse 
tantum ; et hoc est prima causa, quae Deus est ». 

Argumentum in forma. — Argumentum vero decimum, 
per quod iterum tertium ac quartun et quintum magis 
perficiuntur, sic potest poni : 

Illud quod se habet in rebus creatis tamquam aliquid mate- 
riale vel ad modum materiae, et illud quod se habet tamquam 
formale, ad invicem te alit er distinguuntur. 


In omnibus autem rebus creatis essentia completa in ratione 
essentiae se habet tamquam aliquid materiale, ei esse tamquam 

formale. 

Patet ergo, quod etiam in angelis reperiuntur dtio realiter 
distincta, nempe: forma sive substantia, et esse. 

Argumenti explanatio. — Primo : Illud quod in rebus 
creatis se habet tamquam materiale, et illud quod se habet 
tamquam formale, ad invicem realiter distinguuntur. 

i° Quia ubicumque inveniuntur duo, quorum unum est 
complementum alterius, proportio unius ad alterum est 
sicut proportio potentiae ad actum. Inter potentiam vero 
et actum ad invicem proportionata et sese mutuo respi- 
cientia, interesse oportet oppositionem quandam relativam 
ac diversitatem, et realem perinde distinctionem. 

2° Quia materiale et formale in una et eadem re se habent 
ad invicem tamquam materia et forma, subiectum et acci- 
dens, recipiens et receptum ; inter quae ad invicem interest 
realis compositio. 

3° Quia materiale ac formale in una et eadem re habent 
ad invicem rationem perfectibilis et perficientis, partici- 
pantis et participati ; unde consequitur realis differentia 
habentis et habiti, eius quod actuatur et eius quod sicut 
actus ei adhaeret. 

Secundo : In omnibus autem rebus creatis essentia 
completa in ratione essentiae se habet tamquam materiale, 
et esse tamquam formale. 

i° Quia in rebus creatis ipsum esse non potest esse causa- 
tum ab ipsa forma vel quidditate rei sicut a causa efficiente 1 ; 
quia sic aliqua res esset causa suiipsius, et aliqua res seipsam 
in esse produceret. Unde esse advenit ab aliquo principio 
uxtrinseco, sc. a Deo, sicut lumen in aere ex influentia solis. 
Et aliunde esse in creatis est adhaerens substantiae, sequens 
essentiam, et inhaerens formae, vel per formam ipsi composito 
ex forma ac materia. Unde in omni creatura reperitur esse 
et subiectum essendi. 

1 De Ente et Essent, cap. 5. 

2° Quia omnes res creatae habent esse a Primo Esse, 
quod est esse tantum, et quod proinde est causa essendi 
omnibus rebus. At Deus simul dans esse, producit id quod 
esse recipit ; et ex hoc ipso, quod quidditati esse attribuitur, 
non solum esse, sed ipsa quidditas creari dicitur 1 . 

3° Quia esse quod rebus creatis inest, non potest intelligi 
nisi ut deductum ab Esse divino ; sicut nec proprius effectus 
potest intelligi nisi ut deductus a causa propria. Unde esse 
rerum omnium est causatum : a) a Deo, tamquam a causa 
efficienti, exemplari ac finali omnium entium ac totius prorsus 
entitatis universarum rerum 2 ; b) ex principiis essentialibus 
uniuscuiusque rei vel naturae, tamquam ex subiecto essendi 
atque ex potentia suscepti va ipsius esse. Quapropter D. Tho- 
mas, IV. Metaph. lect. 1. ait : « Substantia rei est una et ens 
per seipsam, et non per aliquid additum. Esse enim quamvis 
sit aliud ab eius essentia, non tamen est intelligendum quod 
sit aliquid superadditum ad modum accidentis, sed quasi 
constituitur per principia essentiae ». 

At esse, actus essentiae, non potest constitui per principia 
essentiae : a) efficienter, quia sic a solo Deo ; b) nec formaliter, 
quia ad ipsam etiam formam comparatur ipsum esse ut actus ; 
et illud quod est maxime formale omnium, est ipsum esse, 
et esse est actus ipsarum formarum 3 . Ergo : c) materialiter, 
per modum potentiae et subiecti : i° Quia substantia com- 
pleta est proprium susceptivum ipsius esse, et « per formam 
substantia fit proprium susceptivum eius quod est esse 4 ». 
2 0 Quia « esse consequitur formam ; nec tamen forma est 
suum esse, cum sit eius principium... Ipsa enim essentia 
formae comparatur ad esse sicut potentia ad proprium 
actum » 5 . 3 0 Quia esse est id quo formaliter sunt omnia; 
« nam ipsum esse est quo aliquid est, sicut cursus est quo 
aliquis currit 6 . » 

1 De Pot. q. 3. a. 1. et 5. 

2 I. q. 44. a. 1. 4. 

3 I. q. 4. a. 1. — II. C. Gent. cap. 53. et 54. 

4 II. C. Gent. cap. 53. 

5 De Anima, q. unica, a. 6. 

6 Ibidem. 

Unde « esse non est causatum tantum ex principiis essen- 
l ialibus rei » 1 ; tamen aliquo modo est causatum et quasi 
constitutum per principia essentiae, cuius esse est actus et 
111 qua recipitur esse sicut claritas in diaphano et sicut albcdo 
in eo quod est album. Etenim « per hoc in compositis ex 
materia et forma, forma dicitur esse principium essendi, 
quia est complementum substantiae, cuius actus est ipsum 
esse; sicut diaphanum est aeri principium lucendi, quia 
lacit eum proprium subiectum luminis » 2 . 

Tertio : Patet ergo, quod etiam in angelis et in anima 
rationali reperiuntur duo realiter distincta, nempe : forma 
et esse, substantia et actus substantiae. 

Quoad angelos ita D. Thomas, De causis lect. 3. : « Causa 
prima habet altiori modo esse quam alia. Nam intelligentia 
habet yleachim, id est, aliquid materiale vel ad modum 
materiae se habens ; dicitur enim yleachim ab yle, quod est 
materia. Et quomodo hoc sit, exponit subdens, quoniam 
yleachim est esse et forma. Quidditas enim et substantia 
ipsius intelligentiae est quaedam forma subsistens et imma- 
terialis ; sed quia ipsa non est suum esse, sed est subsistens 
in esse participato, comparatur ipsa forma subsistens ad 
esse participatum sicut potentia ad actum et ut materia 
• td formam. » 

Quoad animam vero rationalem etiam sic in I. q. 90. a. 2. 
.td 1. : « In anima est, sicut materiale, ipsa simplex essentia ; 
formale autem in ipsa est esse participatum, quod quidem 
ex necessitate simul est cum essentia animae ; quia esse 
per se consequitur ad formam ». Et II. Seni. dist. 17. q. 1. 
0.2. : « Illud, quo anima est formaliter, non est aliqua forma 
quae sit pars essentiae eius, sed ipsum suum esse » 3 . 

1 1 q- 3 - a. 4. 

2 II. C. Gent. cap. 54. 

3 B. Albertus Magnus, De processu rerum a Prima Causa, lib. 2. 
t met 2. cap. t8 . : « Ut autem dicit Aristoteles et Boetius, in incor- 
poralibus hyle non est; tamen ibi suppositum quod in sustinendo 
naturam communem, hyle habet proprietatem, propter hoc a qui- 
busdam philosophis hyleachim vocatur. Quod quid sit, in praehabitis 

A prima igitur causa, quae est ipsum esse subsistens, 
producitur omne ens quod quocumque modo est, atque 
universitas rerum secundum totam suam entitatem : forma 
et materia, substantia et esse, id quod est et actus essendi. 
Oportet enim quod omne participatum derivetur ab eo qui 
pure subsistit per essentiam suam. Unde relinquitur, quod 
esse intelligentiae et omnium entium sit bonitate pura causae 
primae. Et sic ipse Deus, qui est esse tantum, est quodam- 
modo species omnium formarum subsistentium quae esse 
participant, et non sunt suum esse 1 . 

ostendimus. Est enim hoc quod a Prima Causa productum est ad esse 
receptionem ; et hoc est quod saepe iam probatum est. Et quod 
Boetius dicit, quod citra Primum, quidquid est, est ex quo est et 
quod est ; aliter enim non esset hoc aliquid. ... Patet ergo intelligen- 
tiam (angelum) componi ex. esse et quod est; et similiter animam, et 
similiter naturam, et sic omnia esse composita ex esse et quod est. 

1 De Pol. q. 6. a. 6. ad 4. et ad 5. — De Causis, lect. 9. 

Argumentum undecimum. — In omnibus rebus creatis 
differt essentia et esse ; quia omne ens creatum 
constat actu et potentia in linea entis. 


Argumentum D. Thomae. — « Omne autem quod recipit 
aliquid ab alio, est in potentia respectu illius ; et hoc quod 
receptum est in eo, est actus eius. 

Ergo oportet, quod ipsa forma vel quidditas, quae est 
intelligentia, sit in potentia respectu esse, quod a Deo recipit ; 
et illud esse receptum est per modum actus. 

Et ita invenitur actus et potentia in intelligentiis, non 
tamen forma et materia nisi aequivoce. Unde etiam -pati, 
recipere, sublectum esse et omnia huiusmodi quae videntur 
rebus ratione materiae convenire, aequivoce conveniunt 
substantiis intellectualibus et corporalibus. 

Et quia intelligentiae quidditas est ipsamet intelligentia, 
ideo quidditas vel essentia eius est ipsum quod est ipsa ; 
et esse suum, receptum a Deo, est id quo subsistit in rerum 
natura. Et propter hoc a quibusdam huiusmodi substantiae 
dicuntur componi ex quo est et quod est, vel ex quo est et 
essentia, ut Boetius dicit in Lib. Praedic ». 

Argumentum in forma. — Postremum denique argumen- 
tum, per quod adhuc sextum et septimum complentur, sic 
ponitur : 

Solus Deus est actus purus. 

Omne autem ens creatum constat actu et potentia in ipsa 
ratione entis constitutiva. 

In omnibus igitur praeter Deum differt essentia rei et esse 
cius: quae sunt prima potentia et primus actus in ipsa entis 
constitutione. 

Argumenti explanatio. — Primo : Solus Deus est actus 


ARGUMENTUM UNDECIMUM 


68 LIB. I. — COMPOSITIO EX ESSE ET QUOD EST 

purus. — De ratione enim primi moventis quod a nullo 
movetur, et primae causae efficientis non habentis causam, 
et primi entis, et primi intellectus, est quod in illo non sit 
aliud esse et aliud eius essentia. Unde, quia soli Deo competunt 
quinque praedicata, quae constituunt terminos quinque 
viarum quibus Deum esse probari potest, solus idcirco Deus 
est suum esse, ens per essentiam, ipsummet Esse subsistens. 

Atque ex identitate esse et essentiae in Deo necessario 
infertur Deum esse : a) omnino simplicem ; b) omnimode 
perfectum ; c) bonum per essentiam ; d) infinitum simpliciter 
secundum omnem excellentiam ac potestatem essendi ; 
e) omnino immutabilem ac aeternum ; /) maxime unum ; 
g) ipsum intelligere ac velle subsistens ; h) omnipotentem ; 

i) ipsum amorem, gaudium ac beatitudinem subsistentem ; 

j) causam efficientem primam, exemplarem supremam ac 
finalem ultimam cunctarum rerum ; k ) universale principium 
ac fontem totius esse ; I) ipsum actum essendi subsistentem, 
in quo est esse tantum, et in quo totum est esse, et qui in ipso 
esse suo omnes perfectiones habet, et in quo omnes excel- 
lentiae et nobilitates unum sunt, sc. : Ipsa substantia Dei. 

Secundo : Omne autem ens creatum constat ex actu et 
potentia in ratione constitutiva ipsius entis. 

i° Quia solus Deus est actus purus, ens per essentiam, 
esse subsistens ; et esse subsistens non potest esse nisi unum 
tantum. Unde D. Thomas, II. C. Gent. cap. 16. : « Deus autem 
non est ens actu per aliquid sibi adhaeretis, sed per totam 
suam substantiam. » Esse igitur aliorum entium est esse 
adhaerens alicui formae et naturae tamquam subiecto. Unde 
omne ens praeter Primum constat ex forma et esse, ex 
substantia et actu essendi. 

2° Quia esse praedicatur de solo Deo essentialiter ; de 
creaturis autem per participationem. Quandocumque autem 
aliquid praedicatur de altero per participationem, oportet 
ibi aliquid esse praeter id quod participatur. Duo itaque 
reperiuntur elementa in constitutione totius entis creati 
subsistentis, videlicet, forma participans esse et ipsum esse 
participatum iuxta capacitatem formae. 

3 0 Quia : a) omnis creatura habet esse a Deo, qui est 
esse tantum ; b) esse quod a Deo accipit, recipitur in substantia 
creaturae ut actus eius ; c) eatenus causatur, quatenus facit 
compositionem cum substantia cuius est actus ; quia de 
ratione causati est compositio saltem ex esse et ex eo quod 
est. Unde in omni ente creato est : a) aliquid praeter esse ; 
b) aliquid habens rationem potentiae substantialis receptivae 
ipsius esse ; c) et aliquid quod componit cum suo esse ipsum 
ens complete constitutum in ratione existentis. Omne namque 
ens constituitur ut sit; et esse pertinet ad constitutionem 
suppositi ut actus proprius eius et ita se habet in ratione 
termini in constitutione rei subsistentis. 

Ad rem D. Thomas, In Joh. cap. 16. lect. 4. : « Tria 
enim sunt in acceptione creaturarum, quorum duo non sunt 
in divinis, sc. quia in creaturis aliud est quod accipit, et 
aliud quod accipitur : ‘quod non est in divinis... Aliud est, quod 
in creaturis accipiens aliquando fuit non habens id quod 
accipit... Et hoc quidem non est in divinis. » Accipere in divi- 
nis « non importat participationem, sed consubstantialitatem. » 


Tertio : In omnibus igitur praeter Deum differt essentia 
rei et esse eius, quae sunt prima potentia et primus actus in 
ordine existentium. 

i° Quamvis enim non omne acceptum sit receptum in 
aliquo subiecto, alioquin non posset dici quod tota substantia 
rei creatae sit accepta a Deo, cum totius substantiae non sit 
aliquod subiectum receptivum : tamen in omnibus creaturis, 
etiam substantiis immaterialibus, esse earum non est absolu- 
tum, sed receptum per modum actus inhaerentis ;.et ideo limi- 
tatum ac finitum ad capacitatem naturae recipientis. Utrumque 
autem a Deo, qui dans esse producit simul id quod esse recipit. 

2° Quoniam absque reali compositione creaturae in linea 
entis, quae est compositio ex essentia et esse, nulla daretur 
nec dari potest compositio in rebus ; nam, exclusa com- 
positione ex esse et ex eo quod est, nec daretur compositio 
materiae ac formae, nec naturae ac suppositi, nec generis ac 
differentiae, nec subiecti et accidentis, nec cuiuscumque 
alterius compositionis. 

3° Quoniam non admissa reali compositione potentiae 
et actus in ordine essendi, nec relinquitur locus alicui compo- 
sitioni in ordine operandi. Uterque namque ordo sibi ad 
invicem respondet ; operari sequitur esse ; et qualis est modus 
essendi, talis est et operandi modus ; et quomodo se habet 
essentia et esse in linea entis, sic se habet virtus agendi et 
actio in linea operationis. Ubi enim non differt essentia rei 
ab eius esse, ibi nec differt potentia operativa ab operatione. 
L nde in Deo, in quo non est aliud substantia et aliud esse, 
nec est aliud substantia et aliud agere, nec aliud potentia 
operativa et aliud ipsa operatio. 

Quamobrem D. Thomas solet frequenter declarare ordi- 
nem essendi per comparationem ad ordinem operandi, qui 
nobis est magis manifestus atque apertus. II. Sent. dist. 15. 
q. 3. a. 1. ad 5. : « Esse rei consequitur principia essentialia, 
sicut operatio virtutem ». Compend. Thcol. cap. 30. : a Eodem 
modo comparatur intellectus ad intelligere, sicut essentia ad 
esse ». I. q. 34. a. 1. ad 2. : « Ita se habet intelligere ad intellec- 
tum in actu, sicut esse ad ens in actu ». Et I. q. 54. a. 1. : 
« Actio enim est proprie actualitas virtutis, sicut esse est 
actualitas substantiae vel essentiae ». Et De spirituali crea- 
tura, a. 11. : « Sicut autem ipsum esse est actualitas quaedam 
essentiae, ita operari est actualitas operativae potentiae seu 
virtutis ». 

Exinde etiam manifeste iam apparet, quomodo magna 
illa controversia de influxu causae primae in omnes causas 
secundas intime sit connexa cum hac altissima quaestione 
de essentia et esse ; et veritas physicae praemotionis, tam 
in ordine naturae quam gratiae, veniat postremo ostendenda 
ex ipso ordine essendi, atque tamquam in radicem propriam 
resolvenda in veritatem fundamentalem Philosophiae Chri- 
stianae : Solus Deus est suum esse; in omnibus autem aliis 
differt essentia rei et esse eius x . 

1 Vide lib. 4 . cap. 6 . — Cfr. Del Prado : De gratia ct Ubero 
arbitrio, vol. 2., cap. 10. 



CAPUT DECIMUM QUARTUM 

Esse subsistens et omnia alia entia quae sub ipso sunt. 
Totius primi libri recapitulatio. 


Primo : Compositio essentiae seu naturae individuae 
cum esse existentiae, quae invenitur in omni creatura, est 
compositio omnino realis. — a) Ita aperte constat ex testi- 
monio ipsius Angelici Doctoris, qui expressis verbis tradit 
omne, quod est directe in praedicamento substantiae, esse 
compositum saltem reali compositione ex substantia et esse 
quod adhaeret substantiae, sive ex esse et quod est : ut ex 
dictis ostensum manet in 2. cap. b) Ita etiam constat ex 
argumentis hactenus explanatis, per quae D. Thomas demon- 
strative probat quod ens, cuius natura vel substantia est 
per identitatem sua existendi actualitas, non potest esse nisi 
unum tantummodo, et infinitum, et incrcatum, et ens per 
essentiam, et perfectissimum, et immultiplicabilc, et omnino 
immutabile, nec posse accipere quodlibet accidens, nec poni 
sub genere in praedicamento : quae quidem omnia et alia 
huiusmodi, quae ex identitate essentiae et esse necessario 
oriuntur, sunt propria solius divinae substantiae. 

Secundo : Dantur ergo in omni re creata saltem duo 
principia realia constitutiva entis subsistentis : unum actuale, 
alterum potentiale. — In ordine namque principiorum 
actualium, primum est esse vel existere ; quia esse est primus 
actus in linea entis, nec aliquid designatur in actu nisi per 
esse. In ordine vero principiorum potentialium, primum est 
essentia, vel saltem aliqua essentiae pars, quae dicitur 
materia prima; quia materiae inhaeret forma. Forma enim 
substantialis per primum inhaeret materiae ; et per ipsam 

formam ipsum esse. Forma quidem est medium in acquirendo 
esse ipsi materiae et ipsi composito ; quia ipsum compositum 
non esset, nisi forma inhaerens esset materiae. Et ideo, 
considerando ipsam inhaerendam, esse sequitur formam ; 
sed esse prius est in ordine actuum quam forma. Sicque 
considerando ipsam actualitatem, forma sequitur esse. Rursus : 
esse respectu essentiae est actus simpliciter; sed aliquando 
dicitur actus secundum quid, eo quod essentia, cui advenit 
et cuius est complementum in linea substantiae existentis, 
non est pura potentia subiectiva, sicuti est materia prima. 
Quamobrem D. Thomas iuxta has diversas considerationes 
aliquando asserit : Esse est primum omnium actuum, seu : 
Primum inter omnes acius est esse ; aliquando autem : Ultimus 
actus est ipsum esse 1 . Formis vero ipsis, separatis a materia 
ac sine consortio materiae subsistentibus, inhaeret, tamquam 
proprio subiecto, ipsum esse, ita ut in omnibus rebus creatis 
essentia vel natura sit tamquam medium, per quod creatura 
participat existentiam et accipit a Deo Creatore fluxum 
essendi. 

Tertio : Inter actum existendi et nihil entitativum rei 
mere possibilis in seipsa, mediat potentia subiectiva, quae 
involvit positivam entitatem. — In omni quidem composi- 
tione oportet esse duo, quae ad invicem se habeant sicut 
potentia ad actum. In compositione autem essentiae et esse 
aliud est essentia et aliud esse ; et ideo oportet quod aliud 
sit quod sit, et aliud quo aliquid sit ; nam per esse suum de 
quolibet dicitur quod est; per essentiam vero suam de quo- 
libet dicitur quid sit. Haec autem sunt duo principia entis 
subsistentis, quae in reali constitutione substantiae existentis 
ad invicem se habent sicut potentia et actus. Ipsum esse est 
actus et quo est. Similiter essentia sive natura, cui esse adiun- 
gitur, est potentia receptiva ipsius esse et id quod potest esse ; 
ac cum esse accipit, est id quod est. Unde nec esse est id quod 

1 I. q. 76. a. 6. — Comp. Thcol. cap. 10. — QQ. Disp. De Anima. 

a. 6. ad 2. Et alibi. — Cfr. Etiam inter opuscula D. Thomae De natura 
materiae, cap. 4. et Summ. totius Logicae, tract. 2. cap. 2. 

est, nec essentia vel natura, seorsum considerata, est id 
quod est ; sed utrumque est reale principium rei subsistentis ; 
atque ex utroque, veluti ex potentia et actu, constituitur 
subsisiens seu substantia singularis ac individua stans sub 
suo esse ; unde fit sui iuris quoad esse et operari. Itaque inter 
nihilum rei et ens ut quod, mediat ens ut quo ; interque actum 
existendi et nihil entitativum rei possibilis, mediat potentia 
subiectiva seu entitas positiva rei quae existit ; at non 
seipsa sola, sed per existentiam. ratione cuius habet actu 
existere. Quod D. Thomas docet, dum in Qu. Disput. De 
spirituali creatura, a. 1. ait : « Manifestum est enim quod, 
cum potentia et actus dividant ens, et cum quodlibet genus 
per actum et potentiam dividatur... oportet enim in sub- 
tantia spirituali creata esse duo, quorum unum comparatur 
ad alterum ut potentia ad actum... Et sic in quolibet creato 
aliud est natura rei quae participat esse, et aliud ipsum esse 
participatum. » Ac Quodl. 3. a. 1. : « Omne enim quod est actu, 
vel est ipse actus, vel est potentia participans actum ». 

Quarto : Potentia subiectiva, quae mediat inter nihilum 
rei et esse, est compositum ex materia et forma in sub- 
stantiis materialibus, et ipsa forma subsistens in substantiis 
spiritualibus. — Quod perspicue declarat D. Thomas, II. C. 
Gent. cap. 54. dum ostendit quod non est idem compositio 
ex materia et forma, et ex substantia et esse. Utraque siqui- 
dem est compositio realis et ad genus substantiae pertinens ; 
attamen materia non est ipsa substantia rei, sed pars sub- 
stantiae ; nec materia potest dici quod est ; sed ipsa substantia, 
composita ex materia et forma, est id qtiod est; inde ipsum 
esse non est proprius actus materiae, sed substantiae totius. 
Similiter, nec forma est ipsum esse, quia etiam ad ipsam 
formam comparatur esse ut actus ; dicitur tamen causa 
formalis essendi ipsi composito, quia est complementum 
substantiae, cuius actus est ipsum esse; et sic est principium 
essendi, sicut diaphanum est aeri principium lucendi, quia 
facit eum proprium subiectum luminis. Unde in compositis 
ex materia et forma, nec materia nec forma potest dici 
ipsum quod est , nec etiam ipsum esse; forma tamen potest 

dici quo est, quatenus est essendi principium. Ipsa autem 
tota substantia est ipsum quod est; et ipsum esse est quo 
substantia denominatur ens. In substantiis vero intellectua- 
libus, in quibus ipsa forma est substantia subsistens, forma 
subsistens est quod est; et esse est actus formae et quo forma 
est. Semper ergo verificatur quod per formam res appro- 
pinquat ad esse; et forma est medium per quod acquiritur 
rei proprius essendi actuS. Quapropter D. Thomas, QQ. Disp. 
De Carit, q. unica, a. i. ad 13. : « Deus esse naturale creavit 
sine medio efficiente, non tamen sine medio formali. Nam 
unicuique dedit formam per quam esset. » Et De Verit. 
q. 27. a. 1. ad 3. : « Esse naturale per creationem Deus facit 
in nobis, nulla causa agente mediante, sed tamen mediante 
aliqua causa formali ; forma enim naturalis principium est 
esse naturalis. » 

Quinto : Ablata reali compositione substantiae et esse 
in omnibus quae sub Primo Ente sunt, non potest fugi error 
Pantheismi. — Quod patet : i° Ex primo ac secundo argu- 
mento supra iam expositis, quibus Angelicus Doctor, II. C. 
Gent. cap. 52. ostendit, quod in substantiis spiritualibus 
differt esse et quod est. Nam aliter, supposita identitate 
substantiae et esse, habebitur actus purus in linea entis seu 
Esse subsistens : quod non potest esse nisi unum tantum. 
Idcirco una tantum erit substantia, nisi in omni substantia, 
quae est praeter Deum, aliud sit ipsa substantia et aliud eius 
esse. Nulla porro daretur ratio diversitatis neque inter 
Primum Ens et alia entia, nec inter ipsa entia quae sub 
Primo Ente sunt ; quoniam « esse, in quantum est esse, non 
potest esse diversum ; potest autem diversificari per aliquid 
quod est praeter esse; sicut esse lapidis est aliud ab esse 
hominis. » Quam quidem fundamentalem doctrinam tradit 
constanter et ubique firmiter tenet D. Thomas. De Malo, 
q. 16. a. 3. : « Deus enim per suam essentiam est ipsum esse 
subsistens ; nec est possibile esse duo huiusmodi, sicut nec 
possibile foret esse duas ideas hominis separatas aut duas 
albedines per se substantes. Unde quidquid aliud ab eo est, 
necesse est quod sit tamquam participans essentialiter ipsum 

esse. ,, Et De Verit. q. 2. a. ii. : « Quidquid autem est in 
Deo, hoc est suum proprium esse ; sicut enim essentia in eo 
est idem quod esse, ita scientia idem est quod scientem esse 
in eo. Unde, cum esse, quod est proprium unius rei, non 
possit alteri communicari, impossibile est quod creatura 
pertingat ad eandem rationem habendi aliquid quod habet 
Deus ; sicut impossibile est quod ad idem esse perveniat. 
Similiter etiam in nobis esset ; si enim in Petro non differet 
homo et hominem esse, impossibile esset quod homo univoce 
diceretur de Petro et Paulo, quibus est esse diversum. » 

b) Ex ipso pantheismo Spinozae. — Spinoza enim procedit 
ex identitate essentiae et existentiae ad inferendam unitatem 
substantiae. Totus eius logicus processus praesupponit 
identitatem substantiae et esse, et quod existentia pertinet 
ad naturam substantiae ; atque ex hoc, quod essentia sub- 
stantiae involvit existentiam, infert ac necessario colligit 
unam tantum esse substantiam. Processus logicus Spinozae 
sic potest simpliciter exponi : Substantia est ens, cuius essentia 
est esse, et ad cuius naturam pertinet existere. Sed ens, cuius 
substantia seu natura est esse, non potest esse nisi unum ; quia 
esse subsistens non potest esse nisi unum. Non datur igitur 
nisi una sola substantia 1 . Pantheismi namque error non potest 
facile fugi nec philosophice ac solide refutari a negantibus 
realem compositionem substantiae et esse in entibus quae 
sub primo ente sunt. Non alia relinquitur via, nisi appellare 
ad creationem. At : 

Sexto : Via recta ac vere philosophica ad veritatem 
creationis demonstrandam non alia est nisi realis compositio 
substantiae et esse in omnibus quae sub Primo Ente sunt. — 

Quod profecto iam patet ex argumento quarto supra expla- 

i Spinozae Opera philosophica. — Ethices, pars prima de Deo. - 
« Definitio i. : Per causam sui intelligo id cuius essentia involvit 
existentiam, sive id cuius natura non potest concipi nisi existens, » 
« Propositio VII. : Ad naturam substantiae perlinet existere. Demons- 
tratio : Substantia non potest produci ab alio. Erit itaque causa 
sui ; id est. ipsius essentia involvit necessario existentiam, sive ad 
eius naturam pertinet existere. » 

nato, quo D. Thomas ostendit ens, cuius substantia et esse 
identificantur, non posse esse creatum ; quia hoc est contra 
rationem facti, quod essentia rei sit ipsum esse eius, et quia 
de ratione causati est saltem realis compositio ex esse et 
quod est. Atque hoc amplius adhuc patebit ex dicendis infra 
lib. 3. cap. 4. et lib. 4. cap. 2. Eo quippe modo est necessaria 
resolutio omnis entis creati in id quod est et in suum esse, 
quemadmodum necessaria est resolutio entis generati in 
partes essentiae, quae sunt materia et forma. Illa sunt prima 
potentia et primus actus in linea entis ; haec autem sunt 
prima potentia et primus actus in linea substantiae corporalis. 
Sicut ergo resolvere oportet ad generationem rerum omnes 
sensibiles substantias usque ad materiam et formam, ita 
oportet ad creationem rerum resolvere omne ens creatum 
in subiectum essendi et esse. Absque reali compositione 
materiae et formae non datur generatio substantialis ; absque 
reali compositione substantiae et esse dari non potest creatio. 
Id, quod proprie fit et per creationem producitur, est res 
subsistens composita ex substantia tamquam ex potentia, et 
ex esse tamquam ex actu ; quorum utrumque indiget, in 
sua propria entitate, entitate alterius veluti comprincipii in 
constituenda ratione entis existentis. Substantia quidem ; 
quoniam, cum sit potentia subiectiva ac realitatem impor- 
tans, redditur completa et actualis per existentiam. 
Existentia vero ; quia cum esse sit actus non subsistens, 
indiget essentia substantiali cui inhaereat. Atque ex utriusque 
compositione resultat substantia existens, cuius quidditati 
competit esse non in alio, sed per se esse ; quod tamen esse 
non est ipsa eius essentia. Quae quidem duo elementa entis 
creati constitutiva ita indicat D. Thomas, I. q. 44. a. 2. ad 3. : 
« Licet enim omne creatum sit in actu, non tamen est actus 
purus. Unde oportet quod etiam illud, quod se habet ex parte 
potentiae, sit creatum, si totum, quod ad esse ipsius pertinet, 
creatum est. » Et De Pot. q. 3. a. 1. ad 17. : « Deus simul 
dans esse, producit id quod esse recipit. » 

Septimo : Sublata reali compositione substantiae et esse 
in omnibus quae sub Primo Ente sunt, de medio tollitur nota 

characteristica seu differentia primaria qua Deus secernitur 
a creaturis. — Nota characteristica qua Deus differt a creaturis 
et nota characteristica qua creaturae differunt a Deo, illud 
sit oportet quod est primum in via ludicn ad declaranda 
attributa quae competunt Deo et quae creaturis conveniunt. 
Quaerenda est ergo nobis ratio suprema, in qua continetui 
r~adix omnium differentiarum, quibus Deus secernitur a 
creaturis, et in qua reperiatur fundamentum divisionis entis 
realis in mutabile et immutabile, in multiplicabile et immid- 
tiplicabile, in contingens et necessarium, in finitum et infi- 
nitum, in independens et ab alio, in per essentiam et per 
participationem, in creatum et increatum. Etenim nota 
characteristica, qua Ens Primum differt ab alus entibus quae 
sub Ipso sunt, debet exprimere ea quae sunt propria Entis 
Primi, videlicet, esse necessarium, absolutum, independens, 
simplicissimum, infinitum in essendo : realitas nimirum 
incircumscripta, sine limite, in qua adinvematur omnis 
perfectio et ipsa plenitudo essendi. E converso, nota characte- 
ristica secundum quam omnia entia, quae sub Primo Ente 
sunt differunt ab ipso, debet exprimere ea quae sunt propria 
entis creati : esse sc. finitum, contingens, ab alio dependens 
ut actu existat, esse secundarium : realitas denique limitata, 
habens determinatum gradum essendi, realitas participans 
et accipiens ab alio suam entitatem participatam. 

lam vero : iuxta doctrinam philosophicam D. 1 hornae , 
identitas esse et essentiae in Deo, et realis compositio utn- 

1 Ad rem Cardinalis Gonzalez : « Una de las principales razones 
de que echa mano el Santo Doctor para establecer la distincion rea 
se funda solre el conum sentir de los Padres de la Iglesia y fil6sofos 
cristianos mas autorizados, los cuales todos a una voz nos ensenan 
que es atributo propio de Dios existir esencialmente 6 por su esen < 
misma ; de manera que su esencia es la ex.stencia actual o el acto 
de existir, conforme a la definicion que la Divinidad di6 de si nnsma, 
cuando dijo a Moyses : Yo soy ei. que soy. - Luego si en las ena- 
turas la existencia se identifica absolutamente con su esencia. podre- 
mos decir de ellas que existen esencialmente, es decir. por su m.sma 
esencia, dei mismo modo que lo decimos de Dms... - Santo jo . 
observa con profundidad, que prec.samente porque la existenc 
de las criaturas depende de Dios como de su causa eficente. es im- 

usque in omnibus praeter Deum, constituit fundamentum 
scienti ficum primae divisionis entis realis, ac exhibet differen- 
tiam radicalem inter Creatorem et creaturas. Ex hoc enim 
quod in Deo, Primo Ente, esse et essentia identificantur, 
substantia Dei est ipsum Esse subsistens, Unum tantum. 
Infinitum, Increatum, Ens per essentiam. Perfectissimum, 
Simplicissimum, Maximum in essendo ; ac perinde sufficien- 
tissima et dignissima et perfectissima Causa totius esse ; et 


posible que se identifique su existencia con su esencia... » ( Estudios 
sobre la filosofia de Sto. Tomos, lib. 2. Ontologia, cap. 6.) 

Postea, robur argumentorum diiudicans quibus Angelicus Doctor 
thesim hanc demonstrat, atque idearum sublimitatem admirans, ita 
eloquitur : « Cualquiera que sea la opinion que se adopte sobre la 
cuestion que nos ocupa, preciso sera convenir en que las ideas dei 
Santo Doctor aquf consignadas, encierran ideas y reflexiones alta- 
mente filbsoficas y dignas de un examen detenido y concienzudo. 
Hay aquf concepciones abstractas, si, pero cuya abstraccion en nada 
per judica a su solidez. Hay aqui concepciones de un genio eminente, 
cuya penetrante inteligencia campea por las elevadas regiones de la 
Metaffsica ; concepciones, que llevan el sello de una meditacion 
profunda ; concepciones, enfin, que basadas sobre la idea de la Divi- 
nidad en si misma y en sus relaciones con los seres criados, sirven 
de punto de partida a procedimientos tan logicos como vigorosos. 
Las nociones fundamentales de la esencia y de la existencia, el 
desarrollo de la idea filosbfico-cristiana de Dios, la dependencia y 
relaciones de los seres criados con respecto a la Divinidad, la razon 
de primer principio que a esta compete relativamente a las criaturas, 
la razon y concepto propio de la existencia, que implicando en si 
misma cierta especie de infinidad por razon de la distancia infinita 
que parece mediar entre el no-str y el acto de existir, debe ser como 
el efecto propio y exclusivo de aquella Primera Causa eficiente que 
incluyendo la plenitud dei ser, se constituye en razon de esencia y 
de causa por su acto de existir : I16 aqui fundamentos que tomados 
de la naturaleza misma de las cosas y desarrollados con vigor por 
Santo Tornas, son asaz suficientes para poner fuera de duda que la 
opinion de los Escolasticos sobre la distincion real entre la esencia 
y la existencia en las criaturas, no carece de solidez, ni es una opinion 
gratuita, como se ha afirmado por algunos ; no siendo menor por 
otro lado su importancia y aplicaciones cicntificas, atendidas las 
relaciones que existen entre esta doctrina y otras cuestiones meta- 
fisicas de la mas alta transcendencia. » — (Estudios sobre la filosofia 
de Sto. Tornas, ibid., cap. 7.) 

a quo omnia, quae sunt, participant esse. E regione opposita, 
ex hoc quod in omnibus aliis differt essentia rei et esse eius, 
inde omnia alia entia sunt entia per participationem ; indi- 
gent causari ab Ente per essentiam, ut actu existant ; sunt 
finita, contingentia, multiplicabilia ; magis et minus bona, 
magis et minus vera, magis et minus nobilia, perfecta ac 
pulchra, secundum quod per diversos gradus a primo ente, 
quod est in summo omnium rerum vertice, esse participant, 
quod non est idem quod ipsa sunt ; et haec procedunt descen- 
dendo per diversos gradus perfectionis usque ad ultima entia, 
ita quod quamcumque rationem essendi aliquid habeat, non 
sit sibi nisi a Deo, cuius substantia est ipsum esse, et cuius 
esse non est receptum, sed per se subsistens. Quae quidem 
iam satis perspiciuntur ex argumentis hucusque explanatis, 
ac magis in perspicuo ponentur ex dicendis in subsequen- 
tibus Libris. Hactenus allegata et probata sic a D. Thoma 
breviter ac eleganter concluduntur : « Ipsum igitur Esse per 
se subsistens est unum tantum. Impossibile est igitur, quod 
praeter Ipsum sit aliquid subsistens quod sit esse tantum ; 
omne autem quod est, esse habet. Est igitur in quocumque, 
praeter Primum, et ipsum esse tamquam actus, et substantia 
rei habens esse tamquam rei ■potentia receptiva huius actus 
quod est esse... Sic igitur apparet gradus quidam infinitatis 
in rebus. Nam materiales substantiae finitae quidem sunt 
dupliciter : sc. ex parte formae quae in materia recipitur, 
et ex parte ipsius esse quod participat secundum proprium 
modum, quasi superius et inferius finita existens. Substantia 
vero spiritualis est quidem finita superius, in quantum a 
Primo Principio participat esse secundum proprium modum ; 
est autem aliquo modo infinita inferius, in quantum non 
participatur in subiecto. Primum vero principium, quod 
Deus est, est omnibus modis infinitum 1 . » 

1 De natura anqel. cap. 6. 

PROLOGUS 


Ens praedicatur de omnibus. — Primum enim quod in 
intellectum nostrum cadit, quasi notissimum et ultimum in 
quod postremo conceptiones nostri intellectus veniunt resol- 
vendae, est ens. Ens praedicatur de omnibus quae sunt, 
quocumque modo sunt ; atque enti non potest addi aliquid 
quasi extranea natura, cum omnia quae sunt participent 
naturam essendi, et in omnibus uno modo vel alio reperiatur 
natura entitatis. Ens autem dicitur id quod habet vel potest 
habere esse ; atque ita quaelibet natura essentialiter est ens x . 

Non tamen praedicatur univoce, sed analogice. — Atta- 
men : « Ens non dicitur univoce de substantia et accidente, 
propter hoc quod substantia est ens tamquam per se habens 
esse, accidens vero tamquam cuius esse est inesse. Ex quo 
patet, quod diversa habitudo ad esse impedit univocam 
praedicationem entis. Deus autem alio modo se habet ad 
esse quam aliqua alia creatura ; nam ipse est suum esse, 
quod nulli alii creaturae competit. Unde nullo modo univoce 
de Deo et de creatura dicitur ; et per consequens nec aliquid 
aliorum praedicabilium, inter quae est primum ipsum ens. 
Existente enim diversitate in primo, oportet in aliis diversi- 
tatem inveniri ; unde de substantia et accidente nihil univoce 
praedicatur 1 2 . » 

Nec ideo ens est prius utroque, Deo sc. et creatura. 

Quamvis autem ens dicatur de Deo et creatura analogice, 

1 De Verit. q. i. a. i. 

2 De Pot. q. 7. a. 7. 

minime tamen inferre licet quod ens sit prius utroque, Deo 
sc. et creatura. Primo quidem ; quia in his quae de Deo et 
de creatura dicuntur analogice, non attenditur ordo vel 
respectus ad aliquid alterum, sed ad unum ipsorum : sicut 
ens de substantia et accidente dicitur, secundum quod 
accidens ad substantiam respectum habet, non secundum 
quod substantia et accidens ad aliquod tertium referantur. 
Unde non oportet aliquid Deo ponere prius, cum ens non 
praedicetur de Deo et creatura analogice, analogia attribu- 
tionis, sed proportionalitatis tantummodo l . Praeterea : Etsi 
ens, praedicatum de substantia et accidente, esset prius utro- 
que secundum analogiam attributionis et per comparationem 
ad unum tertium, in quo invenitur ratio entis eminentiori 
modo, nempe ad Deum, de ipso tamen Deo nequaquam potest 
hoc dici, quod ens sit prius eo et creatura, sicut esset prius 
substantia et accidente in creatis. « Ad cuius evidentiam 
(ait D. Thomas) est sciendum quod, quando tota ratio analogi 
reperitur in altero de quibus praedicatur, sicut tota ratio 
entis absolute in Deo reperitur, tunc non erit praedicatum 
prius utroque, cum praedicatum non excedat subiectum. 
Cum vero tota ratio praedicati in neutro subiectorum est, 
necesse erit praedicatum prius esse et communius utroque 
subiecto ; sicut tota ratio entis non salvatur in substantia 
quae est genus primum, cum ens divinum non includat. 
Ens autem genus esse non potest » 

Illud autem quod primo intellectus noster concipit quasi 
notissimum et in quo omnes conceptiones resolvit, non est 
ens divinum. — Ens namque quod primum in conceptione 
intellectus nostri cadit, non repraesentat primo nec princi- 

1 I. C. Gent. cap. 32. et 34. 

2 De natura generis, cap. 1. (Opusc. 39. edit. Vives; 42. edit. 
Rora.) — Hoc tamen opusculum non adnumeratur inter authentica 
scripta D. Thomae. Vide P. Mandonnet, Des Ecrits authentiques de 
saint Thomas d’Aquin, 2 me 6d. Fribourg, Impr. Saint-Paul, 1910, 
p. 150, qui de praedicto opusculo ita iudicat : « Cet apocryphe est 
emprunte dans ses elcments aux ouvrages de saint Thomas, sp£ciale- 
ment a la Metaphysique. » 

pali ter esse divinum, ut quidam philosophi audent asse- 
verare. Deam esse non est per se notum, sed indiget demon- 
strari. Deum esse non est primum nec immediatum intel- 
lectus nostri obiectum ; sed per ea quae facta sunt, a creatura 
mundi ad invisibilia Dei conspicienda ascendimus ; et sic 
ascendendo, per discursum adinvenimus quod natura seu 
essentia Dei est Esse Subsistens. Unde D. Thomas ; « Intel- 
lectus noster hoc modo intelligit esse, quo modo invenitur 
in rebus inferioribus, a quibus scientiam capit, in quibus esse 
non est subsistens, sed inhaerens. Ratio autem invenit, quod 
aliquod esse subsistens sit ; et ideo, licet hoc quod dicunt 
esse, significetur per modum concretionis, tamen intellectus, 
attribuens esse Deo, transcendit modum significandi, attri- 
buens Deo id quod significatur, non autem modum signi- 
ficandi K » Confundere itaque ens in communi cum divino 
esse, error est Ontologismi et Pantheismi idealistarum. Est 
revera confundere id quod sine additione consideratur et 
est ens sine additione cogitatione solum, cum ente quod 
est absque additione in rerum natura, et non solum absque 
additione, sed etiam absque receptibilitate additionis. Pri- 
mum est quid commune, et non tam res completa, quam 
aliquid rei ; secundum est Esse Subsistens, Actus Purus in 
linea entis 2 . 

Esse inhaerens et esse subsistens. — Dum autem ascenditur 
per quartam viam 3 ex quinque, quibus Deum esse probari 
potest, inveniuntur in rebus diversi gradus participandi esse ; 
at esse, eo ipso quod est participatum, est actus inhaerens 

1 De Pot. q. 7. a. 2. ad 7. 

2 I. q. 3. a. 4. ad 1. — I. C. Gent. cap. 26. — De Pot. q. 7. a. 1. ad 6- 
— Inter propositiones damnatas a Cong. Inquisit. die 18 Scptcmb. 
1861, et quae tuto tradi non possunt, inveniuntur sequentes, quae 
sunt per ordinem : « 2 a Esse illud, quod in omnibus est et sine quo 
nihil intelligimus, est Esse Divinum, a — « 3 a Universalia, a parte 
rei considerata, a Deo realiter non distinguuntur. » — « 5 a Omnes 
aliae ideae non sunt nisi modificationes ideae, qua Deus tamquam 
ens simpliciter intelligitur. » 

3 I. q. 2. a. 3. 

subiecto ac receptum in essentia rei sicut in propria potentia, 
et per rerum quidditates, in quibus recipitur, contractum ad 
determinatas species. Ascendendo igitur per hos diversos 
gradus in participationibus et participantibus esse versus 
summum, pervenire oportet ad aliquid quod maxime est, 
ad Esse, quod est in fine separationis a materia, ad Esse 
irreceptum et summum et subsistens. Quarta itaque via, 
cuius angulare fundamentum constituitur per realem com- 
positionem essentiae et esse in omnibus praeter unum, quod 
est Deus, ostendit quoque quale sit verum fundamentum ad 
primam divisionem entis realis in ens per essentiam et 
ens per participationem firmiter stabiliendam. 





CAPUT PRIMUM 

Declarantur diversi termini, sub quibus traditur prima 
divisio entis realis. 


I 

Ens reale dividitur in ens a se et ens ab alio. 

Primo : Declarationis via. — Primus enim modus divi- 
dendi ens reale clauditur in illa secunda via ex quinque 
quibus, docente D. Thoma, I. q. 2. a. 3. Deum esse demon- 
strative probari potest. In hac etenim via, quae ex ratione 
causae efficientis desumitur, necesse est ponere aliquam 
causam efficientem primam, cuius esse non habet causam, 
et quam omnes Deum nominant. Huiusmodi ergo divisionis 
terminos declarare oportet per notiones causae et effectus, 
quibus secunda via ad ostendendam existentiam Dei con- 
struitur. Unde : 

Secundo : Quid significet ens a se. — Ens a se importat 
in sua significatione : i° Illud quod non est causatum ab alio ; 
2° illud quod existit absque eo quod actum essendi ab alio 
recipiat ; 3 0 illud quod in ratione suae propriae essentiae 
vel naturae claudit rationem suae propriae existentiae. Nam 
ens a se est aliquid reale habens esse, et cuius esse non est 
causatum ab alio ; illud autem, cuius esse non est causatum 
ab alio, nec a seipso potest esse causatum ; quoniam causare 
praesupponit necessario ipsammet existentiam causae. 

Tertio : Quid significet ens ab alio. — Ens ab alio im- 
portat in sua significatione opposita praedicata, videlicet, 
illud : i° quod est causatum ab alio ; 2 0 quod non potest 

existere nisi esse ab alio recipiat ; 3 0 quod perinde in ratione 
suae propriae quidditatis vel essentiae non claudit ipsum 
actum essendi. 

Quarto : Sub hac bimembri divisione omnia entia realia 
necessario comprehenduntur. — Quoniam inter habere esse 
causatum ab alio et non habere causam sui esse, non datur 
medium ; atque haec duo praedictae divisionis membra 
manifestam inter se exhibent oppositionem ; idcirco distincte 
et adaequate dividunt ens. Cum autem ens dicitur ex se 
vel a se esse, minime est intelligendum quod tale ens sit 
vel possit esse a se per positivam originem seu emanationem ; 
sed dicitur esse a se, quatenus sine emanatione ab alio et 
absque ulla quacumque productione vel causalitate habet 
esse, et vi suae propriae substantiae esi. Ens a se et ex se, 
licet non importet nisi negationem tantum, tamen per hanc 
negationem declaratur positiva ac simplex illius entis perfectio. 
Quemadmodum cum dicitur quod substantia est ens per se, 
ex hoc quod non est in alio, quod est negatio pura, per hanc 
tamen negationem exprimitur virtus subsistendi per se ita, 
quod alio ut subiecto non indigeat cui inhaereat ad existen- 
dum ; in quo abs dubio perfectio positiva enuntiatur, quia 
ab accidente discernitur ; ita pariter ens a se aut per se in 
hac prima divisione entis excludit omnem prorsus ab alio 
dependentiam, sive subiecti, sive causae, sive cuiuscumque 
alterius rationis : quo sane sensu solus Deus potest dici ens 
per se et a se 1 . 

1 In hunc modum (ut bene observat Suarez, Disput. Metaph. 28.) 
exponendi sunt aliqui Sancti Doctores, cum dicunt Deum esse sibi 
causam sui esse vel suae substantiae vel suae sapientiae. Sic S. Hiero- 
nymus in epist. ad Ephes. cap. 3. ait : « Deus sui origo est, suaeque 
causa substantiae. » Et S. Augustinus, Lib. 88. Quaestionum q. 15. et 
q. 16. ait : « Deum esse causam sapientiae suae. » Et VII. De Trinit. 
cap. 1. loquendo de Patre scribit : « Quapropter quae causa illi est ut 
sapiens sit, ipsa illi causa ut sit. » Hae namque et aliae id genus 
locutiones negative interpretandae sunt. 

II 


Ens necessarium et ens contingens. 

Primo : Declarationis via. — Hic vero secundus modus 
dividendi ens reale continetur in tertia via ex quinque, quibus 
Dei existentia demonstratur (I. q. 2. a. 3.). Per hanc quippe 
viam, quae sumitur ex possibili et necessario, pervenire 
oportet ad aliquid quod est per se necessarium, non habens 
causam suae necessitatis aliunde, sed quod est causa neces- 
sitatis aliis : quod omnes dicunt Deum. 

Secundo : Quid significet ens necessarium. — Ens 

necessarium importat in sua significatione illud : i° quod 
habet necessitatem absolutam in ratione existendi, ita ut 
omnino illi repugnet non esse; 2 0 in quo posse existere et 
existere actu realiter identificantur, utpote unum et idem ; 
3 0 quod proinde ita habet esse, ut nec possit illo carere, nec 
ab alio indiget ut conservetur, nec seipsum potest suo esse 
privare, nec ab alio privari potest, et cuius non existentia 
involvit contradictionem. 

Tertio : Quid significet ens contingens. — Ens vero 
contingens, cui opposita conveniunt attributa, importat in 
sua significatione illud : i° in quo aliud est posse existere, 
et aliud actu existere ; 2 0 quod proinde ita habet esse, ut 
possit illo carere, et ab aliquo alio indiget in esse conservari ; 
3 0 quod ideo non habet absolutam necessitatem in ratione 
existendi, et cui non repugnat ut incipiat esse et esse etiam 
desinat. 

Quarto : Haec secunda entis realis divisio ex prima 
legitime infertur. — Etenim ens a se, eo ipso quod non habet 
causam sui esse, est simpliciter et absolute necessarium in 
ratione existendi ; et sicut ab alio minime dependet ut sit, 
ita a nullo alio conservatur in esse ; et quia ab alio non 
recipit esse, nec ab alio privari suo esse potest ; et cum non 

habeat causam sui esse, nec habere ideo potest causam suae 
necessitatis in essendo. Unde D. Thomas, I. C. Gent. cap. 42. : 
« Ipsa necessitas essendi est essentia eius... Et eius quod 
est necesse esse, sua quidditas est suum esse, ut supra 
cap. 22. probatum est ». 

Similiter ens ab alio, eo ipso quod ab alio causatum est, 
ab illo pendet ut sit et ut in suo esse conservetur ; et a quo 
recipit esse, tamquam a prima causa, non modo flendi, verum 
etiam essendi, atque ab eo potest privari suo esse iam recepto. 
Ac quamvis sit ens immateriale atque incorruptibile, et 
perinde in esse suo possideat necessitatem essendi, attamen 
habet causam suae necessitatis aliunde, ab eo sc. a quo 
habet esse. 

Igitur cum ens realc dividitur in necessarium et contin- 
gens, sub denominatione necessarii illud solummodo inclu- 
ditur, quod est per se necesse esse ; sub denominatione vero 
contingentis veniunt adnumeranda omnia alia entia, quae et 
contingentia et necessaria dicuntur, modo suae necessitatis 
causam ab illo ente habeant quod est per se necesse esse. 
Hoc autem non potest esse nisi unum, sicut nonnisi unum 
potest esse ens a se, quod non habeat causam sui esse 1 . 


III 


Ens per essentiam et ens per participationem. 

Primo : Declarationis via. — Tertius autem modus 
dividendi ens reale atque subsistens, ex quarta via (I. q. 2. 
a. 3.) pro Dei existentia demonstranda manifestus fit. Per 
hanc profecto viam, quae sumitur ex gradibus qui in rebus 
inveniuntur, necesse est pervenire ad aliquid quod est 
verissimum et optimum et nobilissimum, et per consequens 
maxime ens; quod proinde omnibus entibus est causa essendi 
et bonitatis et cuiuslibet perfectionis : et hoc dicimus Deum. 


Vide I. q. 2. a. 3. via 3. et q. 44. a. 1. ad 2*. — 11 . C. Gent. 
cap. 15. et cap. 55. 

Secundo : Quid significet ens per essentiam. — Ens 

per essentiam importat in sua significatione illud : i° quod 
non habet causam sui esse nec suae necessitatis in essendo, 
sed per se et vi suae propriae essentiae esi; 2° quod est in 
summo entitatis et nobilitatis et veritatis ; 3 0 quod, cum 
sit in summo rerum vertice, est causa totius bonitatis ac 
perfectionis in omnibus rebus ; 4 0 in quo tandem non est 
aliud essentia et aliud esse, sed cuius essentia est ipsum 
esse subsistens. Quamobrem D. Thomas, II. C. Gent. cap. 15. : 

« Quod per essentiam dicitur, est causa omnium quae per 
participationem dicuntur ; sicut ignis est causa omnium 
ignitorum in quantum huiusmodi. Deus autem est ens per 
essentiam suam, quia est ipsum Esse ; omne autem aliud est 
ens per participationem, quia ens, quod est suum esse, non 
potest esse nisi unum, ut in I. lib. cap. 42. ostensum est. 
Deus igitur est causa essendi omnibus aliis. » Ac rursus 
III. C. Gent. cap. 66. : « Quod est per essentiam tale, est 
propria causa eius quod est per participationem tale ; sicut 
ignis est causa omnium ignitorum. Deus autem est ens per 
essentiam suant, omnia autem alia sunt entia per participa- 
tionem; nam in solo Deo esse est sua essentia. Esse igitur 
cuiuslibet existentis est proprius effectus, ita quod omne 
quod producit aliquid in esse, hoc facit in quantum agit in 
virtute Dei. » 

Tertio : Quid significet ens per participationem. — 

Ens autem per participationem , cui attribuenda sunt contraria 
praedicata, importat in sua significatione illud : i° quod 
non existit vi et sola virtute suae propriae essentiae, sed 
quatenus ab ente per essentiam producitur secundum totam 
suam entitatem ; 2° quod, cum non sit in summo rerum 
cardine, diversimode appropinquat ad ens per essentiam, 
quod maxime est ; et idcirco dicitur esse magis vel minus 
verum, bonum et ens, quatenus hoc vel illo modo participat 
esse, quod est actualitas omnium perfectionum ; 3 0 in quo 
est aliquid praeter esse participatum, nempe essentia, natura 
vel forma per quam omnis res creata participat essendi actum. 
Quapropter D. Thomas, Quodl. 2. a. 3. : « Ens praedicatur de 

solo Deo essentialiter, eo quod esse divinum est esse subsistens 
et absolutum ; de qualibet autem creatura praedicatur per 
participationem ; nulla enim creatura est suum esse, sed 
est habens esse. Sic et Deus dicitur bonus essentialiter, quia 
est ipsa bonitas ; creaturae autem dicuntur bonae per 
participationem, quia habent bonitatem... Quandocumque 
autem aliquid praedicatur de altero per participationem, 
oportet ibi aliquid esse praeter id quod participatur. Et ideo 
in qualibet creatura est aliud ipsa creatura quae habet esse, 
et ipsum esse eius. Et hoc est quod Boetius dicit in lib. 
De Hebdoni. quod in omni eo quod est citra primum, aliud 
est esse et quod est. » 


IV 


Ens quod est actus purus, 
et ens quod constat actu et potentia. 


Primo : Declarationis via. — Quartus hic modus divi- 
dendi ens reale ac subsistens, ex prima et quinta via (I. q. 2. 
a. 3.) elucescit, quibus Dei existentia demonstratur. Per 
has quidem vias, quae sumuntur ex parte motus atque ex 
gubernatione rerum, necesse est devenire, per alteram, ad 
aliquod primum movens quod a nullo movetur ; et hoc 
omnes intelligunt Deum; per alteram vero ad aliquid intelli- 
gens, a quo omnes res naturales ordinantur ad finem ; et hoc 
dicimus Deum. 


Secundo : Quid significet actus purus. — Actus purus 
importat in sua significatione : i° Illud quod absolute est 
primum et necessarium in ratione existendi ; quia « quam- 
vis id quod quandoque est in potentia, quandoque in aetu, 
prius sit tempore in potentia quam in actu, tamen simpli- 
citer actus est prior potentia ; quia potentia non educit se 
in actum, sed oportet quod educatur in actum per aliquid 
quod sit in actu » : ut D. Thomas tradit I. C. Geni. cap. 16. 

Et rursus, IX. Metaph. lect. 3. : « Est necessarium, quod 
ratio actus praecedat rationem potentiae, et notitia actus 
notitiam potentiae. » 

2 0 Illud cuius substantia est esse, et per cuius participa- 
tionem omnia alia entia fiunt actu. Etenim, ut D. Thomas 
docet Quodl. 12. a. 5. : « Unumquodque quod est in potentia 
et in actu, fit actu per hoc quod participat actum superiorem. 
Per hoc autem aliquid maxime fit actu, quod participat per 
similitudinem primum et purum actum. Primus autem 
actus est esse subsistens per se ; unde completionem unum- 
quodque recipit per hoc quod participat esse. Unde esse est 
complementum omnis formae ; quia per hoc completur, 
quod habet esse ; et habet esse, cum est actu ; et sic nulla 
forma est nisi per esse... Esse est complementum omnium. » 

3 0 Illud a quo moventur omnia sicut a Primo in ratione 
causae efficientis, et sicut ab Ultimo in ratione causae finalis ; 
et a quo omnia procedunt sicut a principio sui esse, et in 
quod omnia tendunt sicut ad terminum, in quo omne esse 
completur. Unde D. Thomas, II. C. Gent. cap. 46- : « Ad hoc 
quod universum creaturarum ultimam perfectionem conse- 
quatur, oportet creaturas ad suum redire principium. » 
Et I. q. 103. a. 1. ad 3. : « Id quod creaturae a Deo recipiunt, 
est earum natura ». Et ibid. a. 8. : « Omnis inclinatio ali- 
cuius rei, vel naturalis vel voluntaria, nihil aliud est quam 
quaedam impressio a primo movente ; sicut inclinatio sagit- 
tae ad signum determinatum nihil aliud est quam quaedam 
impressio a sagittante. » Ac porro, Compcnd. Theol. cap. 10. : 
« Cum enim omnis motus sit exitus de potentia in actum, 
oportet illud esse ultimum actum, in quod tendit omnis 
motus ; et cum motus naturalis in hoc tendat quod est natu- 
raliter desideratum, oportet hoc esse ultimum actum, quod 
omnia desiderant. Hoc autem est esse. Oportet igitur quod 
essentia divina, quae est actus purus et ultimus, sit Ipsum 
Esse l . » 

1 Ita etiam lib. 1 . De rege et regno, cap. 8. quod inter opuscula 
D. Thomae reperitur : « Tendit enim uniuscuiusque rei desiderium 
in suum principium, a quo esse suum causatur. Causa vero mentis 

Tertio : Quid significet ens constitutum ex actu et 
potentia. — Ens autem quod constat ex actu et potentia in 
linea entis, importat in sua significatione : i° Illud quod 
reducitur de potentia in actum ab alio, quod est actus ; et 
ab alio quod est immobile movetur ; et ab eo, a quo produ- 
ctum est in esse, ordinatur ac perducitur ad finem, in quo 
omne esse perficitur ac completur 1 . 

2° Illud quod fit actu, in quantum per similitudinem 
participat primum actum, quod est esse subsistens per se ; 
in quo proinde aliud est id quod participat esse, et aliud 
ipsum esse participatum ; et in quo, ut D. Thomas ait Quodl. 
2. a. 3. : « est compositio ex essentia et esse, non tamen est 
compositio sicut ex partibus substantiae, sed sicut ex 
substantia et eo quod adhaeret substantiae. » 

3° Illud proinde cuius « esse est accidens, non quasi per 
accidens se habens, sed quasi actualitas cuiuslibet substan- 
tiae ». (Ibid. ad 2.) ; et cuius « substantia ipsa quodammodo 
se habet ad esse, ut materia ad formam » [Quodl. q. a. 6.) ; 
et cuius « esse creatum non est per se stans, quia est aliud a 
substantia entis creati ». [Quodl. 10. a. 4. ad 4.) 

Quarto : Observatio circa divisionem entis in potentiam 
et actum. — Accurate distinguere oportet : a) divisionem 
entis realis in actum purum et in compositum ex actu et 
potentia ; b) divisionem entis in ens in potentia et in ens 
in actu ; c) divisionem entis in ens quod est potentia et in 
ens quod est actus. 

Prior divisio est haec prima ac fundamentalis entis realis 
subsistentis divisio, de qua ex professo ad praesens agimus ; 
ita quod actus purus sit Ens Divinum ac Increatum, et 
compositum ex actu et potentia sit ens creatum. 

Altera vero divisio est entis creati, at non in elementa 
ipsius constitutiva essentialiter diversa, sed in diversos 


humanae non est aliud quam Deus, qui eam ad suam imaginem fecit. 
Solus igitur Deus est, qui hominis desiderium quietare potest, et 
facere hominem beatum, et esse regi conveniens praemium. » 

1 I- q. 2. a. 3. et q. 103. 



CAP. I. — 

status eiusdem entis secundum rationem existendi. Sicut 
enim esse actu est existere, ita esse in potentia est existere 
posse. Eadem namque res quae existit, antequam esset, 
poterat existere ; in se tamen nihil erat, sed tantum habebat 
esse vel in suis causis naturalibus, vel saltem in intellectu ac 
potentia Dei creatoris. [De Pot. q. 3. a. 5. ad 2.) 

Posterior denique divisio est entis creati realis et subsi- 
stentis in elementa eiusdem constitutiva essentialiter diversa. 
Actus enim et potentia consequuntur omne ens creatum, 
vel in linea substantiae, ut materia et forma ; vel in linea 
accidentis, ut subiectum et forma accidentalis, sicut album 
et albedo, sapiens et sapientia ; vel saltem in linea entis, ut 
essentia et esse, vel substantia et actus eius, sive participans 
esse et esse participatum. Unde D. Thomas, De Pot. q. 3. 
a. 1. ad 17. : « Dicendum quod Deus simul dans esse, producit 
id quod esse recipit ; et sic non oportet quod agat ex aliquo 
praeexistenti. » Atque ita omne ens creatum constat semper 
ex duobus, ex eo quod recipit esse et ex esse recepto x . 


V 


Ens infinitum et ens finitum. 

Primo : Declarationis via. — Ratio obiectiva entis infiniti 
non per simplicem intuitum mentis, ut quidam philosophi 
existimarunt, sed ratiocinando possidetur. D. Thomas non- 
nisi ascendendo per illas quinque vias, quibus (I. q. 2. a. 3.) 
Deum esse demonstrative ostendit, per discursum pervenit 
tandem in q. 7. a. 1. ad concludendum, quod Deus est 
perfectus ac simpliciter infinitus, « ex hoc ipso quod esse 
Dei est per se subsistens, non receptum in aliquo ». 

Secundo : Quid significet ens infinitum. — Ens sim- 
pliciter infinitum, quod se tenet ex parte formae et habet 

1 Vide etiam : De Pot. q. 7. a. 4. — De spirit. creat, a. 1. — 
De anima, a. 6. et alibi passim in operibus D. Thomae. 

rationem perfecti, exprimit atque in sua significatione im- 
portat : i° Illud cuius esse, quod est maxime formale omnium, 
non est receptum in aliquo, sed per se subsistens, et cuius 
proinde essentia est ipsum esse eius. 

2 0 Illud quod nec est forma in materia, nec habet esse 
inhaerens alicui formae vel naturae ; sed quod est actus 
nullo modo in alio existens, actus tantum, actus purus 
ac primus. 

3 0 Illud cuius esse non finitur ex aliquo agente, quia 
non est ab alio, sed est a seipso ; nec finitur ex aliquo reci- 
piente, quia, cum nihil potentiae passivae ei admisceatur, 
ipse est actus purus, non receptus in aliquo. Est enim Deus 
ipsum esse suum in nullo receptum. Unde patet, quod Deus 
est infinitus l . 

Tertio : Quid significet ens finitum. — Ens vero finitum, 
cui praedicata opposita oportet attribuere, significat : i° Illud 
cuius esse limitatur ad aliquem modum perfectionis essendi ; 
sicut esse hominis terminatum est ad hominis speciem, quia 
est receptum in natura speciei humanae ; et simile est de 
esse equi vel cuiuslibet creaturae. 

2° Illud cuius forma terminatur per receptionem in 
materia, vel saltem cuius esse terminatur per receptionem 
in forma ; et sic quod non est actus tantum, ut Deus, nec 
potentia tantum, ut materia prima, sed quod est actus et 
potentia, seu quid ex utroque compositum in linea entis. 

3 0 Illud cuius esse est inhaerens alicui formae vel naturae ; 
et cuius natura, forma vel essentia completur per ipsum esse ; 
et cui proinde competit determinata perfectio essendi, 
secundum quod actus essendi finitur per formam quae est 
vis receptiva ipsius esse 2 . 

Quarto : Ratio obiectiva infiniti et ratio obiectiva finiti 
fundatur in diversa ratione essendi. — Quod quidem sic 

1 I. q. 7. a. 1. et 2. — I. C. Gent. cap. 43. — De Pot. q. 1. a. 2. 

2 De Pot. q. 1. a. 2. — I. C. Geni. cap. 43. — Compend. Theol. 
cap. 17. 

declaratur a D. Thoma, De Verit. q. 29. a. 3. : « Ex hoc 
quod (aliquid) dicitur ens, consideratur in eo quantitas 
virtualis quantum ad perfectionem essendi ; et ex hoc quod 
dicitur sensibilis, consideratur in eo quantitas virtualis ex 
perfectione sentiendi ; et sic de aliis. Quantum igitur ad 
rationem essendi, infinitum esse non potest nisi illud in quo 
omnis essendi perfectio includitur, quae in diversis infinitis 
modis variari potest. Et hoc modo solus Deus infinitus est 
secundum essentiam, quia eius essentia non limitatur ad 
aliquam determinatam perfectionem, sed in se includit 
omnem modum perfectionis, ad quem ratio entitatis se 
extendere potest ; et ideo ipse est infinitus secundum essen- 
tiam. Haec, autem infinitas nulli creaturae competere potest ; 
nam cuiuslibet creaturae esse est limitatum ad perfectionem 
propriae speciei. » 


VI 


Ens increatum et ens creatum. 

Primo : Declarationis via. — D. Thomas declarat ac 
ostendit Deum esse creatorem rerum omnium, et res omnes 
a Deo esse creatas : i° ascendendo per illas quinque vias, 
quibus Deum esse probari potest, usque ad aliquid quod est 
verissimum et optimum et nobilissimum, et per consequens 
maxime Ens (I. q. 2. a. 3.) ; 2 0 inferendo deinde quod essentia 
maxime Entis est ipsum Esse Subsistens (q. 3. a. 4.) ; 3 0 de- 
monstrando postea maxime Ens esse maxime indivisum et 
maxime Unum (q. 11. a. 3. et 4.) ; 4 0 ac definitive concludendo 
illud, quod est maxime Ens et maxime Unum, esse omnibus 
entibus causam essendi et bonitatis et cuiuslibet perfectionis 
(q. 44. a. 1.). Unde postremus iste modus dividendi ens 
reale, nihil aliud est nisi complementum primi modi et 
logicum corollarium antecedentium omnium modorum, qui- 
bus prima divisio entis realis subsistentis exprimitur et 
notificatur. 

DE VERITATE FUNDAMENTALI. 7 

Secundo : Est quidem complementum primi modi. — 

Nam bimembris divisio primo modo facta est in ens a se 
et ens ab alio, sive in ens cuius esse non habet causam, et in 
ens cuius esse est causatum. Atque divisio haec omnium 
entium in creatorem et in creaturas iam ostendit perfecte 
terminum secundae viae, dum per illam declaratur quod 
illud ens, cuius esse non habet causam, oportet ut sit omnibus 
aliis entibus causa essendi. Et sic necesse est ponere, quod 
prima causa efficiens, non habens causam, est creatrix omnium 
rerum, et causa respectu cuius omnes aliae causae, tam in 
essendo quam in agendo, habent rationem effectuum. 

Tertio : Est autem logicum corollarium antecedentium 
omnium modorum quibus divisio prima entis notificatur. — 

Ex prima namque divisione entis in ens a se et in ens ab alio 
non pervenitur ad postremam divisionem omnium entium 
in Deum creatorem et in res creatas, nisi transeundo per 
omnes alios praedictos modos dividendi ens reale. Divisiones 
quidem entis in ens a se et ab alio, in necessarium et contin- 
gens, per essentiam et per participationem, in actum purum 
et ex actu ac potentia compositum, in infinitum et finitum, 
in increatum et creatum, in re et quoad substantiam quae- 
stionis coincidunt. Huiusmodi bimembres divisiones conti- 
nent singulae totam latitudinem entis, et adaequate dividunt 
ens. Verumtamen divisio in ens increatum et ens creatum, 
sive in Deum et creaturas, praesupponit quod ens a se est 
ens primum et absolute necessarium, et actus purus, et 
infinitum in linea entis, et ens per essentiam, et maxime 
unum. Exinde fit manifestum, quod omnia, praeter hoc 
Unum, sunt : i° ab alio ; 2° contingentia ; 3 0 composita in 
linea entis ; 4 0 finita secundum modum essendi ; 5 0 entia 
per participationem. Ex quibus omnibus legitima ac neces- 
saria consecutione infertur omne id, quod praeter Unum 
est, ab hoc Uno esse creatum sive factum secundum totam 
uniuscuiusque rei entitatem 1 . 


1 I. q. 44. a. 1. ; q. 6x. a. 1. ; q. 65. a. x. et II. C. Geni. cap. 15. 


CAPUT SECUNDUM 


Fundamentum philosophicum, cui prima divisio entis realis 
innititur, ex hoc habetur quod solus Deus est suum 
esse, in omnibus autem aliis differt essentia rei et 
esse eius. 


Quaerere philosophicum et vere scientificum fundamen- 
tum primae divisionis entis realis idem est ac quaerere primam 
radicem omnium attributorum, quae de ente a se et quae ex 
opposita regione de ente ab alio praedicantur ; et inde patebit 
regalis via ad demonstrandam creationem. Fundamentum 
autem et ratio quare ens reale primo dividitur in ens a se et 
in ens ab alio, sive in entia causata et in ens causam essendi 
omnibus aliis entibus, veritate illa constituitur, quae lapis 
proinde angularis totius Philosophiae Christianae oportet ut 
denominetur, nimirum : Solus Deus est suum esse; in omnibus 
autem aliis differt essentia rei et esse eius 1 . Quod quidem ex 
subsequentibus liquido ostenditur ac declaratur : 

§ I. 

Ex termino quinque viarum quae I. q. 2. a. 3. declarantur. 

— Omnes namque modi, sub quibus exprimitur prima divisio 
entis realis, ad quinque illas vias, quibus Deum esse probari 
potest, reducuntur, ita quod omne ens reale subsistens : 
i° vel est actus purus, ac proinde omnino immobile ; aut 
constat actu et potentia, et ideo mobile ; 2° vel est causa- 

1 I. q. 3. a. 4. ; q. 44. a. 1. ; q. 61. a. 1. — I. C. Gent. cap. 22. et 
II. C. Geni. cap. 52. 

tum, aut non habens causam ; 3 0 vel est simpliciter necessa- 
rium, aut contingens, absolute loquendo ; 4 0 vel est ens per 
essentiam, aut ens per participationem. 

Sed de ratione entis omnino immobilis, et non habentis 
causam, et absolute necessarii, et vi propriae essentiae 
existentis, est quod in eo non sit aliud esse et aliud essentia 
eius, sed omnino unum et idem. De ratione igitur entis mobilis, 
et habentis causam, et contingentis, et esse participantis, est 
quod in eo aliud sit essentia et aliud esse quod est essentiae 
actus ; ac perinde quod realiter distinguantur. 

Unde cunctae suprapositae realis entis divisiones ad 
istam veniunt postremo resolvendae, nempe : in ens cuius 
essentia est ipse actus essendi, et in ens compositum ex essentia 
ec esse l . 

§ 2 . 

Ex modo quo esse convenit enti per essentiam et enti per 
participationem. — Esse quod est actus entis subsistentis, 
praedicatur de ente per essentiam : i° tamquam quid exi- 
stens de substantia vel natura eius ; 2 0 tamquam quid ita 
existens de substantia eius, ut in substantia vel natura 
entis per essentiam non reperiatur aliquid praeter esse; 
3 0 ac perinde tamquam quid subsistens, ita quod ens per 
essentiam sit ipsum Esse Subsistens. 

Esse quod est actus entis, praedicatur de ente per parti- 
cipationem : i° tamquam quid non existens de natura vel 
essentia eius ; 2° tamquam quid ab ipsa natura participatum 
atque in illa, ut in subiecto participante, receptum ; 3 0 tam- 
quam quid inhaerens alicui subiecto quod habet esse , sed 
non est suum esse. 

Quandocumque autem praedicatur aliquid de altero 
per realem participationem et sicut aliquid non existens de 
essentia participantis, oportet ibi esse aliquid praeter id 
quod participatur, atque ab eo realiter distinctum ; quia 
non potest haberi participatio realis sine reali participato, 
nec reale participatum sine reali participante, nec reale 


1 I. q. 2. a. 3. ; q. 3. a. 4. 

participans absque reali distinctione inter participans et 
participatum. 

In omni ergo ente per participationem datur realis com- 
positio ex essentia et esse quod inest essentiae tamquam eius 
complemento ; ex participante esse, et ipso esse participato ; 
ex substantia, et ex eo quod adhaeret substantiae h 

§ 3 . 

Ex unibilitate seu adunatione diversorum esse in ente per 
participationem. — In ente enim per participationem, v. g. in 
Socrate, adunantur plura esse, ut esse hominis, esse quanti, 
esse qualis, esse justi, esse sapientis, esse albi, etc. Esse enim 
est actualitas omnium formarum et omnium perfectionum. 
Inter haec autem omnia esse, solummodo esse hominis est 
substantiale ac proinde esse primum in Socrate et per quod 
Socrates constuitur in ratione entis simpliciter ; cetera 
vero esse subsequuntur, et utpote primo advenientia sunt 
esse secundaria atque extra lineam substantiae 2 . 

Iam vero, praefata diversa esse non possunt adunari in 
Socrate : i° Nec per identitatem, ut esse animalis et esse 
rationalis adunantur, quae identificantur cum esse hominis ; 
nam supradicta esse sunt diversa. 2° Nec per compositionem 
directam, quae verificatur inter determinabile et suum deter- 
minativum intrinsecum, puta inter materiam et formam, 
inter potentiam et actum ; nam omne esse, sit primum vel 
secundum, sit substantiale vel accidentale, semper est actus, 
semperque determinans ac perficiens ; ideoque numquam 
potest habere rationem potentiae vel determinabilis vel 
perfectibilis. 

Relinquitur ergo talia diversa esse adunari per composi- 
tionem quandam indirectam, id est, per receptionem in 
quodam tertio, quod sit subiectum recipiens omnes istos 
actus essendi, sub diversa ratione. 

Oportet itaque quod in omni ente, in quo adunantur, 

1 Quodl. 2. a. 3. — 11 . C. Gent. cap. 53. 

2 I. q. 5. a. 1. ad 1. 

esse substantiale quod est esse simpliciter, et esse accidentale 
quod est esse hoc vel illud, quantum vel quale, sic vel aliter 
differant ab invicem secundum rem subiectum habens esse 
et omnia ac singula esse quae in subiecto recipiuntur atque 
adunantur. 

Unde D. Thomas, II. C. Gent. cap. 52. : « In his, quorum 
esse non est subsistens, quod inest existenti praeter esse eius 
est quidem existenti unitum, non autem est unum cum esse 
eius nisi per accidens, in quantum est unum subiectum 
habens esse et id quod est praeter esse ; sicut patet quod 
Socrati, praeter suum esse substantiale, inest album, quod 
quidem diversum est ab eius esse substantiali ; non enim est 
idem esse Socratem et esse album, nisi per accidens. Si igitur 
non sit nisi esse in aliqua substantia, non remanebit aliquis 
modus in quo possit ei uniri illud quod est praeter esse. » 

Nisi ergo agnoscatur essentiam et esse in creaturis dif- 
ferre secundum rem : vel nullum erit accidens in ente creato, 
vel esse substantiale et esse accidentale erunt unum esse per 
identitatem aut per directam et intrinsecam compositionem. 
Quae quidem sonant absurdum ; quia sunt contra rationem 
substantiae, et contra rationem accidentis, e t contra 
rationem ipsius esse, et contra rationem ipsam entis per 
participationem. 

In omni ergo ente habente plura esse, oportet ut repe- 
riatur realis compositio substantiae et esse quod est actus 
substantiae. 

§ 4 - 

Ex entis per participationem multiplicitate, diversitate, 
finitudine, producibilitate. — Ens per participationem est : 
i° multiplex numero, quia aliud est esse Socratis et esse 
Platonis ; 2 0 finitum, quia eo ipso quod est per participa- 
tionem, non comprehendit totam plenitudinem et perfectio- 
nem essendi ; 3 0 causatum, quia aliter non participaret esse, 
sed esset ens per essentiam. 

Nunc ergo esse, quod est actus entis, in quantum esse, 
nec multiplicatur, nec di versificatur, nec finitur, nec causatur. 
Quia si esse, ratione sui, in quantum est esse, foret multiplex, 

diversum, finitum et causatum, tunc omne esse deberet esse 
huiusmodi, atque excluderetur esse non habens causam, et 
maximum in ratione entis, et absolute necessarium, et 
maxime unum, et infinitum simpliciter, videlicet : esse 
subsistens, esse per essentiam, esse Dei. 

Ac si omnia quae sunt, forent causata et contingentia 
et reducta de potentia in actum, darentur tunc causata sine 
causa prima, et mota sine primo motore immobili, et contin- 
gentia sine necessario, et entia participantia esse sine ente 
summo : quod est ponere effectum sine causa, et creaturas 
sine Creatore, et mundum universum sine Deo. 

Oportet igitur, quod in omnibus entibus per participa- 
tionem sit compositio realis esse et substantiae ; et ad hoc, 
quod talia entia sint, concurrant plura, sc. essentia et esse 1 . 
Atque ita esse dicatur distinctum et multiplex numero et 
finitum et causatum ratione essentiae, in qua veluti in subiecto 
recipitur ; et per quam esse diversimode participatur ; et a 
qua, sicut a forma recipiente et essendi modum determinante, 
esse recipiat omnem suam denominationem et proprietates 
specificas, et intra cuiusdam mensurae limites finiatur ; atque 
perinde indigeat causari. 

Et hoc est, quod D. Thomas docet II. C. Geni. cap. 52. 
dicens : « Esse autem, in quantum est esse, non potest esse 
diversum ; potest autem diversificari per aliquid quod est 
praeter esse, sicut esse lapidis est aliud ab esse hominis... 
Esse subsistens oportet esse infinitum, quia non terminatur 
aliquo recipiente... Esse autem ab alio causatum non com- 
petit enti in quantum est ens ; alias omne ens esset ab alio 
causatum, et sic oporteret procedere in infinitum in causis. » 

§ 5 . 

Ex eo quod in omni ente per participationem, esse est 
praedicatum extra conceptum omnium praedicatorum essen- 
tialium. — Quotiescumque enim aliquod praedicatum reale 
et positivum ita convenit alicui, quod : i° non est illi essen- 

1 l. C. Gent. cap. 22. 

tiale ; 2° nec cum eo intrat ad constitutionem essentiae 
alicuius tertii ; 3 0 nec ab eadem forma provenit, sed a prin- 
cipio totaliter extrinseco : impossibile est quod a parte rei 
non fundet aliquam distinctionem eius, cui sic convenit. 
Quia radix et fundamentum distinctionis a parte rei, quando 
nobis aperte non innostescit ex ipsa separatione extremorum, 
quae est manifestissimum signum distinctionis rerum : 
solum restat indagandum et probandum ex ipsa exclusione 
conceptus unius a conceptu alterius, ita quod aliquid tota- 
liter sit extra conceptum et quidditatem alicuius, et tamen 
realiter illi conveniat et adiungatur. Et ea quae sic se habent, 
carent omni principio identificationis realis. 

Iam vero : esse hoc modo se habet respectu essentiae in 
omni ente per participationem. Etenim in creatis rebus seu 
in omnibus praeter Deum : 

i° Esse non est praedicatum essentiale. — a) Quia esse non 
est genus ; nam genus de se est universale et potentiale ; 
esse autem de se est singulare et actualitas. b) Quia esse 
non est differentia ; nam differentia primo constituit speciem ; 
et esse est actualitas individui et actus suppositi sive rei 
subsistentis, c) Quia esse non est species ; nam esse est actus 
et quid simplex ; species est quid compositum ex genere 
ac differentia, atque exprimit essentiam seu determinatum 
essendi modum. Unde esse est quid extrinsecum essentiae, 
ut essentiae, in rebus creatis. 

2° Esse non intrat cum aliquo alio ad constitutionem ali- 
cuius essentiae, ita quod sit de conceptu essentiali alicuius 
tertii. — Quia, ut dictum manet, nec est praedicatum generi- 
cum, nec praedicatum differentiale. Unde non potest adduci 
in contra, illud sc. quod sicut rationale accidit animali et est 
extra conceptum illius, et tamen a parte rei identificantur. 
Nam : a) a parte rei animal invenitur sine rationalitate, et 
essentia nunquam invenitur a parte rei sine esse ; b) deinde 
rationale et animal, licet unum non sit de conceptu alterius, 
utrumque tamen est de conceptu alicuius tertii, quod essen- 
tialiter constituunt, nempe hominis, in quo a parte rei identi- 
ficantur ; et utrumque ab eadem forma proveniunt, id est, 
ab eadem anima, quae est unica hominis forma substantialis. 

3° Esse et essentia non proveniunt ab eadem forma. — a) Quia 
forma vel est pars essentiae vel tota essentia rei subsistentis ; 
et esse est actus essentiae et actus ipsius formae, b) Quia 
esse vel est subsistens vel est inhaerens ; si primum, tunc non 
potest esse nisi unum ens, ac in tali ente impossibile est quod 
aliud sit esse et aliud essentia ; si vero alterum, tunc esse 
inhaeret essentiae vel substantiae tamquam potentiae subiec- 
tivae in qua recipitur, c) Quia aliter esse conveniret alicui rei 
productae seu creatae, sicut conveniunt praedicata essentialia 
aut quidditativa ; id est, necessario et tamquam praedicatum 
aeternae veritatis. Ac tunc eiusdem rationis esset dicere : 
Petrus existit, et : Petrus est animal rationale. 

Et hoc est, quod ait D. Thomas, II. C. Geni. cap. 52. : 
« Substantia uniuscuiusque est ens per se et non per aliud ; 
unde esse lucidum actu non est de substantia aeris, quia est 
ei per aliud. Sed cuilibet rei creatae suum esse est ei per aliud ; 
alias non esset creatum. Nullius igitur substantiae creatae 
suum esse est sua substantia. » 

Quapropter Angelicus Doctor in subsequenti cap. 53. 
addit : « In substantia autem intellectuali creata inveniuntur 
duo, sc. substantia ipsa et esse eius quod non est ipsa sub- 
stantia, ut ostensum est cap. 52. ; ipsum autem esse est 
complementum substantiae existentis : unumquodque enim 
actu est per hoc quod esse habet. Relinquitur igitur, quod in 
qualibet praedictarum substantiarum sit compositio actus 
et potentiae. » 

§ 6 - 

Observatio : Fundamentum itaque vere scientificum ad 
primam divisionem entis realis stabiliendam, iacet positum 
a D. Thoma, II. C. Gent. cap. 52. supra illa septem argumenta, 
quibus demonstrative probatur quod in omnibus praeter 
Deum, etiam in substantiis intellectualibus, differt esse et 
quod est. — Haec profecto argumenta ex professo declarata 
fuerunt in Libro primo huius operis : argumenta alta simul 
ac profunda, quae D. Thomas ex thesauro Metaphysicae 
protulit et quasi ex visceribus ipsis Philosophiae Primae in 
lucem eruit ac deprompsit. Esse enim Dei est eius substantia; 

in omnibus autem aliis entibus impossibile est quod substantia 
sit ipsum esse. Dei namque solius proprium est, quod sua 
substantia non sit aliud quam suum esse; in omnibus autem 
aliis, etiam in substantiis intellectualibus creatis, substantia 
et esse sunt duo, quorum unum est complementum alterius ; 
duo, quorum unum se habet ad alterum in eadem proportione 
qua potentia ad actum, et perfectibile ad perficiens, et parti- 
cipans ad participatum, et recipiens ad receptum, et subiectum 
ad id quod subiecto adhaeret, et stans ad id quod sustentatur. 
Solus Deus est suum esse subsistens ; essentialiter ens ; ens 
per se, et cui competit esse secundum propriam naturam 
suam ; ens cuius substantia est esse. Reliqua vero omnia 
praeter Deum non sunt suum esse; sunt entia per partici- 
pationem ; entia quorum esse est eis per aliud ; entia quorum 
substantiis inest esse ut quidam actus earum. Ex quo relin- 
quitur, quod in qualibet substantia creata sit compositio 
actus et potentiae ; comparatur namque substantia omnis 
creata ad suum esse, sicut potentia ad actum l . 

1 II. C. Gent. cap. 52. et cap. 53. 





CAPUT TERTIUM 

Absque reali compositione essentiae et esse nullum datur 
ens contingens ; nec finitum ; nec causatum ; nec per. 
participationem ; nec compositum. 


I 


Absque reali compositione 
essentiae et esse nullum datur ens contingens. 

Arg. 1. — In re siquidem, cuius essentia et esse realiter 
identificantur, idem secundum rem significatur per nomen 
essentia et per nomen esse. Unde, quoniam in Deo essentia 
et esse sunt idem, idem secundum rem significatur cum 
dicitur : Deus est Deus, et cum dicitur : Deus est. Ergo si in 
hoc homine, Petro, essentia et existentia idem sunt, idem 
secundum rem significatur cum dicitur : Homo Petrus est 
animal rationale, et cum dicitur : Homo Petrus est. Ergo sicut 
cum dicitur : Homo Petrus non est animal rationale, impli- 
catur contradictio in terminis, ita cum diceretur : Homo 
Petrus non existit, contradictio implicaretur. Et similiter, 
sicut animal rationale includitur in definitione hominis Petri, 
includeretur etiam actus existendi cum quo natura humana 
Petri supponitur identificata. 

Unde esse vel existere necessario convenit rei cuius 
essentia et existentia realiter idem sunt. Et hoc est quod 
D. Thomas expresse tradit De Pol. q. 5. a. 3. : « Creaturas 
autem simpliciter non esse, non est in se impossibile, quasi 
contradictionem implicans ; alias ab aeterno fuissent. Et 
hoc ideo est, quia non sunt suum esse. Ut sic cum dicitur : 
Creatura non est omnino, oppositum praedicati includatur 

in definitione, ut sic dicatur : Homo non est animal rationale; 
huiusmodi enim contradictionem implicant et sunt secundum 
se impossibilia. » 

Arg. 2. — Ens contingens illud est et dicitur, quod potest 
esse et potest non esse ; eo quod de ratione entis contingentis 
est indifferentia ad esse vel non esse. In ente autem cuius 
esse et essentia realiter identificantur, suntque realiter 
unum et idem, nequit adinveniri indifferentia ad esse vel 
non esse ; aliter adinveniretur etiam indifferentia ad haben- 
dam vel non habendam talem essentiam, v. g. hominis vel 
leonis : quod est absurdum. Unde absque reali compositione 
essentiae et esse nullum dari potest ens contingens. Et hoc 
est quod Boetius, De Hebdom. cap. 2. ait : « Diversum est esse 
et id quod est. » Et Caietanus, Comm. De Ente et Essentia 
cap. 5. q. 11. : « Falsum est, quod esse sit indifferens ad esse 
vel non esse, et essentia ad essentiam et non essentiam ; 
nihil enim est indifferens ad aliqua duo, quorum alterum 
sibi determinat in sua definitione ; constat autem, quod 
esse est de intellectu esse, et essentia de intellectu essentiae. » 

Arg. 3 . — Ubi non datur realis compositio esse et 
essentiae, ibi idem est esse et quod quid est rei ; idem et unum 
essentia et existentia. Ergo tale ens existit per essentiam. 
Ergo est ens necessarium, et non contingens. Unde D. Thomas 
Compend. Theol. cap. 10. : « Ulterius autem necesse est, quod 
Dei essentia non sit aliud quam esse ipsius. In quocumque 
enim aliud est essentia et aliud esse eius, oportet quod aliud 
sit quod sit, et aliud quo aliquid sit; nam per esse suum de 
quolibet dicitur quod est ; per essentiam vero suam de quolibet 
diticur quid sit : unde et definitio significans essentiam 
demonstrat quid est res. In Deo autem non est aliud quod 
est et aliud quo aliquid est, cum non sit in eo compositio, ut 
ostensum est. Non est igitur ibi aliud eius essentia quam 
suum esse. » 

Arg. 4. — I. C. Gent. cap. 22. probat sic D. Thomas 
identitatem essentiae et existentiae in Deo ex hoc, quod Deus 

est ens necessarium : « Unumquodque est per suum esse. 
Quod igitur non est suum esse, non est per se necesse esse. 
Deus autem est per se necesse esse. Ergo Deus est suum esse . » 
Iam vero : contraria per contraria manifestantur. Si ergo de 
ratione entis necessarii est identitas secundum rem inter 
essentiam et existentiam eius, relinquitur quod de ratione 
entis contingentis est quod in eo non idcntificentur essentia 
et existentia, sed realiter ad invicem distinguantur. 

Arg. 5. — Illud ens est contingens, in cuius essentia vel 
natura actus existendi non habeat radicem, sed in illa reci- 
piatur sicut lumen recipitur in aere. Nam sic se habet omnis 
creatura ad Deum, sicut aer ad solem illuminantem. Ergo 
de ratione entis contingentis est, quod in eo aliud sit essentia 
et aliud esse quod est actus essentiae. Ergo fundamentum, 
et radix, ac veluti suprema ratio ipsius contingentiae rerum 
est realis compositio essentiae et existentiae 1 . 


II 

Absque reali compositione 

essentiae et existentiae nullum datur ens finitum. 

Arg. 1. — Omne namque ens finitum est ens contingens. 
Nullum autem datur ens contingens absque reali composi- 
tione essentiae et esse, ut supra ostensum est. 

Arg. 2. — Ens, cuius esse realiter est idem cum essentia 
vel substantia, est esse purum, et totum esse in se habet ; 
et ideo habet omnem perfectionem essendi. Unde esse illius 
entis, in quo non datur realis compositio essentiae et esse, 
substantiae et actus eius, utpote esse subsistens, est simpli- 
citer infinitum -. 

1 I. q. 8. a. 1. ; q. 104. a. 1. 

2 De Pot. q. 1. a. 2. — I. q. 7. a. 1. 

Arg. 3. — Esse est actus. Actus vero in nullo existens, 
nullo terminatur ; puta si albedo esset per se existens, per- 
fectio albedinis in ea non terminaretur, quominus haberet 
quidquid de perfectione albedinis haberi potest. Sed ubi 
non datur realis compositio esse et essentiae, esse et formae, 
esse et naturae, actus essendi non inhaeret alicui formae, 
nec in ulla, per quam limitetur, recipitur natura. Relinquitur 
ergo ipsum esse infinitum V 

Arg- 4 ■ D. 1 hornas, II. C. Gent. cap. 52. : « Impossibile 
est, quod sit duplex esse omnino infinitum. Esse enim quod 
omnino est infinitum, omnem perfectionem essendi com- 
prehendit ; et sic, si duobus talis adesset infinitas, non inveni- 
retur quo unum ab altero differret. Esse autem subsistens 
oportet esse infinitum, quia non terminatur aliquo recipiente. 
Impossibile est igitur esse aliquod esse subsistens praeter 
primum. » 

Quod declarans Ferrariensis in suis Comment. in II. C. 
Gent. cap. 52. scribit : « Cum esse non possit limitari per 
differentias formales, eo quod nihil ipso actualius sit, necesse 
est, si ad gradum aliquem determinari debeat, ut per suscep- 
ti vum determinetur ; non enim potest aliquid commune 
multiplicari realiter, nisi aut per differentias aut per suscep- 
tivum. Si ergo ponatur nullum habere rcale susceptivum, et 
cum hoc non est per differentias divisibile, oportet ut ad 
nullum gradum essendi sit limitatum ; et, per consequens, 
oportet ut sit purum esse et infinitum. Idem autem realiter, 
non fit realiter suimet susceptivum, et per consequens habet 
receptivum tantum secundum modum intelligendi. » 

Igitur nullum datur ens finitum, nisi in eo dentur duo 
realia realiter distincta, nempe : esse atque ipsius esse reale 
susceptivum. 

Arg. 5. — Absque reali compositione esse et substantiae 
entis existentis, oportet quod hoc, quod est esse, sit ipsamet 
rei existentis substantia vel natura. Ens autem cuius sub- 


1 I. C. Geni. cap. 43. 

stantia vel natura est esse, Deus est, qui solus est infinitus 
simpliciter. Nullum igitur datur ens finitum absque reali 
compositione essentiae et existentiae. 

Unde D. Thomas, I. Sent. dist. 8. q. 2. a. i. : « Esse enim 
recipitur in aliquo secundum modum ipsius ; et ideo termi- 
natur, sicut et quaelibet alia forma quae de se communis 
est ; et secundum quod recipitur in aliquo, terminatur ad 
illud ; et hoc modo solum divinum esse non est terminatum, 
quia non est receptum in aliquo quod sit diversum ab eo. » 
In omnibus itaque, praeter Deum, substantia, natura vel 
essentia est aliquid diversum ab esse quod in illa recipitur 
et per illam ad aliquem essendi gradum determinatur. Diver- 
sum est esse et id quod est in rebus creatis ; et esse finitur 
ratione suppositi in quo esse recipitur et quod est ab esse 
diversum. 


III 

Absque reali compositione 
esse et essentiae nullum datur ens causatum. 

Arg. i. — Ens causatum nullum dari potest nisi sit 
ens contingens ac finitum. Nullum vero datur ens finitum 
et contingens absque reali compositione essentiae et esse : 
ut ex supradictis patet. 

Arg. 2. — D. Thomas., I. q. 3. a. 4. ostendit esse impos- 
sibile quod in Deo sit aliud esse et aliud eius essentia, ex eo 
quod Deus est prima causa efficiens, cuius esse non habet 
causam ; et aliunde, oportet quod illud, cuius esse est aliud 
ab essentia sua, habeat esse causatum ab alio. Si ergo de 
ratione entis non causati est realis identitas essentiae et 
existentiae, planum est quod de ratione entis causati oportet 
ut sit realis essentiae et existentiae distinctio. Quod Angelicus 
Doctor in terminis postea docet I. q. 3. a. 7. ad 1. : « Est autem 
hoc de ratione causati, quod sit aliquo modo compositum ; 

quia, ad minus, esse eius est aliud quam quod quid est. » Ac 
infra, I. q. 7. a. 2. ad 1. : « Hoc est contra rationem facti, quod 
essentia rei sit ipsum esse eius ; quia esse subsistens non est 
esse creatum. Unde contra rationem facti est quod sit 
simpliciter infinitum. » 

Patet igitur, quod absque reali compositione esse et 
essentiae nullum datur ens contingens, nec finitum, nec 
factum vel causatum. 

Arg. 3. — D. Thomas, De Pot. q. 3. a. 1. affert istud 
argumentum contra creationem ex nihilo : « Ei quod fit, 
faciens dat esse. Si ergo Deus facit aliquid ex nihilo, Deus 
alicui dat esse. Aut ergo est aliquid recipiens esse, aut nihil. 
Si nihil : ergo nihil constituitur in esse per illam actionem ; 
et sic non fit aliquid. Si autem est aliquid recipiens esse. 
hoc erit aliud ab eo quod est Deus ; quia non est idem reci- 
piens et dans receptum. Ergo Deus facit ex aliquo praeexis- 
tenti, et ita non ex nihilo. » Et D. Thomas respondet sic : 
« Ad 17. dicendum quod Deus, simul dans esse, producit id 
quod esse recipit ; et sic non oportet quod agat ex aliquo 
praeexistenti. » Omne igitur ens causatum componitur 
saltem ex duobus, videlicet ex eo quod esse recipit, et ex 
ipso esse recepto. 

Arg. 4. — D. Thomas, De natura angel. cap. 7. : « Quia 
vero esse subsistens non potest esse nisi unum, sicut supra 
habitum est, necesse est omnia alia, quae sub ipso sunt, 
sic esse quasi esse participantia. Oportet igitur communem 
quandam resolutionem in omnibus huiusmodi fieri, secundum 
quod unumquodque eorum intellectu resolvitur in id quod 
est, et in suum esse. » Omne igitur ens causatum resolvitur 
saltem in duo, quorum unum non est alterum, nempe id 
quod est, et suum esse ; id quod esse participat, et esse quod 
participatur. 

Arg. 5. — D. Thomas, II. C. Gent. cap. 52. : « Item : Si 
sit aliquod esse per se subsistens, nihil competit ei nisi quod 
est entis in quantum est ens ; quod enim dicitur de aliquo, 

non in quantum huiusmodi, non convenit ei nisi per accidens 
ratione subiecti ; unde, si separatim a subiecto ponatur, 
nullo modo ei competit. Esse autem ab alio causatum non 
competit enti in quantum est ens ; alias omne ens esset ab 
alio causatum, et sic oporteret procedere in infinitum in 
causis : quod est impossibile, ut supra I. cap. 13. ostensum 
est. Illud igitur esse quod est ens subsistens, oportet quod 
sit non causatum. Nullum igitur ens causatum est suum 
esse, » Nullum ergo datur ens causatum, nisi in eo duo 
reperiantur, nempe : esse, et subiectum in quo esse recipitur 
et cui esse inhaeret. 


IV 


Absque reali compositione esse et essentiae nullum 
datur ens per participationem. 

Arg. 1. — Nullum datur ens per participationem nisi 
sit contingens, finitum et causatum. Omne autem ens causa- 
tum, finitum et contingens, ut ex dictis patet, claudit in sua 
propria ratione realem compositionem esse et essentiae. 

Arg. 2. — D. Thomas, Quodl. 3. a. 20. : « Manifestum est 
enim, quod solus Deus est suum esse, quasi essentialiter 
existens, inquantum sc. suum esse est eius substantia, quod 
de nullo alio dici potest ; esse enim subsistens non potest 
esse nisi unum, sicut nec albedo subsistens non potest esse 
nisi una. Oportet ergo, quod quaelibet alia res sit ens per 
participationem, ita quod aliud sit in eo substantia partici- 
pans esse, et aliud ipsum esse participatum. » 

Arg. 3. — D. Thomas, De natura angelor. cap. 6. : « Ipsum 
esse per se subsistens est unum tantum. Impossibile est 
igitur, quod praeter ipsum sit aliquid subsistens quod sit 
esse tantum ; omne autem quod est, esse habet. Est igitur 
in quocumque, praeter Primum, et ipsum esse tamquam 

actus, et substantia rei habens esse, tamquam rei potentia, 
receptiva huius actus quod est esse... Sic igitur omne quod 
est post Primum Ens, quod est ipsum esse... participat esse;... 
est participative ens. » 

Arg. 4. — D. Thomas, III. C. Gent. cap. 65. : « Esse 
autem cuiuslibet rei est esse participatum, cum non sit res 
aliqua, praeter Deum, suum esse, ut supra lib. 1. cap. 22. 
probatum est ; et sic oportet, quod ipse Deus, qui est suum 
esse, sit primo et per se causa omnis esse... Quod autem 
pertinet ad naturam superioris generis, nullo modo post 
actionem agentis manet ; sicut lumen non manet in diaphano, 
recedente illuminante. Esse autem non est natura vel essentia 
alicuius rei creatae, sed solius Dei, ut ostensum est lib. 1. 
cap. 21. et cap. 22. Nulla igitur res remanere potest in esse, 
cessante operatione divina. » 

Arg. 5. — D. Thomas in Lib. Boetii de Hebdom. cap. 2. 
scribit : « Circa ens autem consideratur ipsum esse quasi 
quoddam commune et indeterminatum ; quod quidem 
dupliciter determinatur : i° modo ex parte subiecti, quod 
esse habet ; 2° modo ex parte praedicati, utpote cum 
dicimus de homine vel de quacumque alia re, non qui- 
dem quod sit simpliciter, sed quod sit aliquid, puta album 
vel nigrum... Est autem participare, quasi partem capere; 
et ideo quando aliquid particulariter recipit id quod ad 
alterum pertinet universaliter, dicitur participare illud ; 
sicut homo dicitur participare animal;... Socrates, hominem ;... 
sublectum, accidens ;... materia, formam ;... aer, lucem solis... 
Sed ex hoc aliquid est, quod suscipit ipsum esse. Unde relin- 
quitur, quod id quod est, aliquid possit participare ; ipsum 
autem esse non possit aliquid participare... Quia tamen 
quaelibet forma est determinativa ipsius esse, nulla earum 
est ipsum esse, sed est habens esse. » 

Ex quibus omnibus infertur, quod nullum dari potest ens 
per participationem nisi in eo dentur duo : a) substantia par- 
ticipans esse, et esse participatum a substantia ; b) substantia 
rei quae est potentia receptiva esse, et esse quod est actus in 



CAP. III. — RATIO ENTIS FINITI ET CAUSATI I I 5 

ipsa potentia substantiali receptus ; c) esse quod non est 
natura vel substantia alicuius rei creatae, et ipsa substantia 
vel natura creata quae per participationem ipsius esse assi- 
milatur Deo 1 ; d) substantia vel forma habens esse, et esse 
quod determinatur ex parte subiecti per ipsam formam vel 
substantiam rei creatae.| t . 


V 


Absque reali compositione esse et essentiae nullum 
datur ens compositum. 

Arg. i. — De ratione entis compositi est esse ens contin- 
gens, et finitum, et causatum, et participans esse. Nullum 
vero dari potest ens per participationem, causatum, finitum 
ac contingens absque reali compositione esse et essentiae : 
ut ex dictis constat. Nullum igitur datur ens compositum 
nisi in eo detur realis esse et essentiae compositio. 

Arg. 2. — D. Thomas in Lib. Boetii de Hebdom. cap. 2 : 
« Ipsum esse neque participat aliquid, ut eius ratio consti- 
tuatur ex multis ; neque habet aliquid extraneum admixtum, 
ut sit in eo compositio accidentis ; et ideo ipsum esse non est 
compositum. Res ergo composita non est suum esse; et ideo 
dicit, quod in omni composito aliud est esse, et aliud ipsum 
compositum quod est participans ipsum esse... In simpli- 
cibus necesse est quod ipsum esse et id quod est, sit unum 
et idem realiter. Si enim esset aliud realiter id quod est 
et ipsum esse, iam non esset simplex, sed compositum... 
Id autem erit solum vere simplex, quod non participat 
esse, non quidem inhaerens, sed subsistens. Hoc autem non 
potest esse nisi Unum. Hoc autem simplex unum et sublime 
est ipse Deus. » 

1 II. C. Gent. cap. 53. 

Arg. 3. — D. Thomas, Quodl. 9. a. 6. ad 3. et ad 5. : « Ipsa 
substantia angeli quodammodo se habet ad esse eius ut 
materia ad formam... In summo uno nulla diversitas esse 
potest, cum in eo sit idem esse et quod est ; unde hoc sufficit 
ad eius pluralitatem removendam. Sed compositio quae in 
angelo invenitur, sufficit ad eius pluralitatem. » 

Et Quodl. 7. a. 7. ad 1. : « Substantialis simplicitas in 
angelis excludit compositionem materiae et formae, non 
autem compositionem ex esse et quod est ; quam com- 
positionem ad minus accidentalis compositio in angelis 
praesupponit. » 


Arg. 4. — Quodl. 3. a. 20. : « Omnis enim substantia 
creata est composita ex potentia et actu... ita quod aliud 
sit in eo (ente per participationem) substantia participans 
esse, et aliud ipsum esse participatum. Omne autem partici- 
pans se habet ad participatum sicut potentia ad actum. 
Unde substantia cuiuslibet rei creatae se habet ad suum esse 
sicut potentia ad actum. Sic ergo omnis substantia creata 
est composita ex potentia et actu, id est, ex eo quod est, 
et esse; sicut album componitur ex eo quod est album et 
albedine... Dicendum, quod potentia et actus sunt prima 
principia in genere substantiae ; materia autem et forma 
sunt prima principia in genere substantiae mobilis. Unde 
non oportet omnem compositionem in genere substantiae 
esse ex materia et forma ; sed hoc solum necesse est in 
substantiis mobilibus. » 

Arg. 5. — De spirit. creat, a. 1. : « Oportet enim in sub- 
stantia spirituali creata esse duo, quorum unum comparatur 
ad alterum ut potentia ad actum. Quod sic patet : Manifes- 
tum est enim quod Primum ens, quod Deus est, est actus 
infinitus, utpote habens in se totam essendi plenitudinem, 
non contractam ad aliquam naturam generis vel speciei. 
Unde oportet, quod ipsum esse eius non sit esse quasi inditum 
alicui naturae quae non sit suum esse ; quia sic finiretur ad 
illam naturam. Unde dicimus quod Deus est ipsum suum esse. 
Hoc non potest dici de aliquo alio ; sicut enim impossibile 

est intelligere plures albedines separatas, sed si esset albedo 
separata ab omni subiecto et recipiente, esset una tantum : 
ita impossibile est quod sit ipsum esse subsistens nisi unum 
tantum. Omne igitur quod est primum ens, cum non sit 
suum esse, habet esse in aliquo receptum, per quod ipsum 
esse contrahitur ; et sic in quolibet creato aliud est natura 
rei quae participat esse, et aliud ipsum esse participatum... 

Remoto igitur fundamento materiae, si remaneat aliqua 
forma determinatae naturae per se subsistens, non in materia, 
adhuc comparabitur ad suum esse ut potentia ad actum. 
Non dico autem ut potentiam separabilem ab actu, sed quam 
semper suus actus comitetur. Et hoc modo natura spiritualis 
substantiae, quae non est composita ex materia et forma, 
est ut potentia respectu sui esse; et in substantia spirituali 
est compositio potentiae et actus ; et, per consequens, formae 
et materiae, si tamen omnis potentia nominetur materia. 
Sed tamen hoc non est proprie dictum secundum communem 
usum nominum. » 

Corollaria. — i. Sublata reali compositione essentiae 
et esse, substantiae et esse quod est actus eius, relinquitur 
esse subsistens, et resultat actus purus, et habetur solum vere 
simplex, et fulget maxime unum. Hoc autem simplex unum 
et sublime est ipse Deus. 

2. Sublata reali compositione esse et essentiae, vel ex 
esse et quod est, tolluntur in sua radice omnes prorsus quae- 
cumque compositiones ; quoniam aliae, sive sint accidentales 
sive cuiuscumque generis sint, nequeunt habere locum ubi 
substantia rei est suum esse. 

3. Radix prima et ratio ultima, quare ens aliquod est 
contingens, et finitum, et per participationem, et compositum, 
et, ut existat, indigens ab alio fieri et causari, in hoc stat 
atque in hoc consistit, nimirum : In reali compositione esse 
et substantiae, esse et subiecti essendi, ex esse et ex eo quod est. 





CAPUT QUARTUM 


Divisio entis per participationem in decem genera seu 
praedicamenta fundatur supra reaiem compositionem 
esse et essentiae. 


Primo : Patet ex conditionibus requisitis, ut aliquid 
ponatur in praedicamento. — Ut enim aliquid in praedica- 
mento ponatur, requiritur : i° ut sit ens reale; nam hic solum 
dividimus entia realia, et de entibus quae in rerum natura 
sunt, tractamus. 2° Ut sit ens finitum; nam ens infinitum 
superexcedit omnia praedicamenta, ac minime potest claudi 
intra suprema genera eorum quae de aliis praedicantur. 
3° Ut sit ens fer participationem ; nam praedicamenta sunt 
solum quidam particulares modi essendi aut veluti mensurae 
quaedam participandi esse. Unde manifestum est quod, ut 
aliquid in praedicamento ponatur, constare debet ex eo quod 
participat esse et ex ipso esse participato. 

Secundo : Ex indivisione entis infiniti. — - Deus est 
maxime ens; quia non habet aliquod esse determinatum per 
aliquam naturam cui adveniat ; sed est ipsum Esse Subsistens 
omnibus modis indeterminatum. Deus est maxime indivisus. 
in quantum nec dividitur actu nec potentia secundum quem- 
cumquc modum divisionis, cum sit omnibus modis simplex. 
Unde Deus est maxime unus l . Igitur radix divisibilitatis ac 
divisionis entis finiti exsurgit ac pullulat ex reali compo- 
sitione essentiae et esse; quae quidem, utpote compositio 
rei in ipsa linea entis, est compositio prima, et fundamen- 
tum ac ratio reliquarum compositionum. 

Tertio : Ex eo quod Deus non est in genere. — Si enim 
Deus esset in aliquo genere, oporteret quod genus eius esset 
ens. Nam genus significat essentiam rei, cum praedicetur 
de illa in eo quod quid est ; atque esse Dei est eius essentia. 
Ens autem non potest esse genus alicuius ; quia omne genus 
habet differentias quae sunt extra essentiam generis, ac 
nulla differentia potest inveniri quae esset extra ens. Unde 
suprema ratio, quare res sunt in genere et collocantur in 
aliquo praedicamento, inde provenit quod in huiusmodi 
rebus esse non est ipsarum natura vel essentia 1 . 

Quarto : Ex convenientia simul ac differentia eorum 
quae sunt in genere. — Omnia namque quae sunt in genere 
uno, communicant in quidditate vel essentia generis, quod 
praedicatur de eis in eo quod quid est ; differunt autem 
secundum esse. Non enim idem est esse hominis et equi, 
neque huius hominis et illius hominis. Et sic oportet, quod 
quaecumque sunt in genere, differant in eis esse et quod 
quid est, id est, essentia. Unde D. Thomas, De Pot. q. 7. a. 3. : 
« Nihil ponitur in genere secundum esse suum, sed ratione 
quidditatis suae ; quod ex hoc patet, quia esse uniuscuiusque 
est ei proprium, et distinctum ab esse cuiuslibet alterius rei ; 
sed ratio substantiae potest esse communis ; propter hoc 
etiam Philosophus dicit III. Metaph. quod ens non est genus. 
Deus autem est ipsum esse ; unde non potest esse in genere. » 
Et iterum, De Verit. q. 2. a. 11. : « Quidquid autem est in 
Deo, hoc est suum proprium esse; sicut enim essentia in eo 
est idem quod esse, ita scientia idem est quod scientem esse 
in eo. Unde cum esse, quod est proprium unius rei, non possit 
alteri communicari, impossibile est quod creatura pertingat 
ad eandem rationem habendi aliquid quod habet Deus ; 
sicut impossibile est quod ad idem esse perveniat. Similiter 
etiam in nobis esset ; si enim in Petro non differret homo et 
hominem esse, impossibile esset quod homo univoce diceretur 
de Petro et Paulo, quibus est esse diversum. » Et rursus 
I. q. 88. a. 2. ad 4. : « Etiam substantiae immateriales sunt in 

praedicamento substantiae, cum earum quidditas non sit 
earum esse. » Absque reali ergo esse et essentiae compositione 
redderetur impossibilis divisio entis in genera et species. 

Quinto : Ex modo quo se habent ad invicem entia 
quae sunt in genere. — Ens quippe reale, quod in diversa 
genera dividitur, ita se habet ad ipsa genera, ut ipsa ratio 
entis determinata in uno genere sit vel susceptiva aliorum 
vel receptibilis in aliis. Ratio enim substantiae est susceptiva 
quantitatis, qualitatis et huiusmodi ; et e converso, ratio 
quantitatis et qualitatis est receptibilis in substantia. Sed ens 
reale, cuius essentia est esse, nempe Deus, nec est suscep- 
tivum alterius esse, propter suam inlinitatem actualem ; 
nec est receptibile in alio, propter suam maximam divisionem 
seu distantiam infinitam ab aliis, respectu quorum non 
potest esse pars intrinseca naturae, nec accidens, cum sit 
ipsum esse subsistens, sed solum est causa efficiens aliorum, 
eminenter excedens omnia sua causata. Ergo cum ens reale, 
in quo accipi possunt diversa genera, oportet ut sit ratione 
suae finitudinis vel susceptivum aliorum vel receptibile 
in aliis, necessario in tali ente essentia et esse realiter 
distinguuntur l . 

Sexto : Ex eo quod actus et potentia dividunt ens et 
quodlibet genus entis. — Divisio quidem entis in ens quod 
est potentia et in ens quod est actus, est : i° divisio entis 
realis finiti et per participationem ; 2° divisio per entia 
essentialiter diversa, id est, secundum diversas rationes 
essentiales rerum ; 3 0 divisio conveniens tam substantiae 
quam accidenti ; quia tam in substantia quam in accidente 
invenitur ratio potentiae et actus ; 4° et divisio per rationes 
quae, licet essentialiter sint diversae, sunt tamen in eodem 
genere ; quia actus et potentia sunt in eodem genere supremo, 
et sic consequuntur ens ut reperiantur in quocumque reperitur 
ratio entis praedicamentalis ; et ideo reperiuntur in singulis 
decem generibus, quorum unum est substantia, reliqua vero 

sunt accidentia ; 5 0 et divisio porro entis per rationes reales 
ac entitativas, quarum una perficitur ab altera, et haec 
recipitur in illa ; et inter utramque est proportio sicut inter 
perficiens ac perfectibile. Sed primus actus et prima 
potentia realis sunt actus et potentia ex quibus constituitur 
atque realiter componitur omne ens creatum, sc. esse et 
essentia. 

Septimo : Ex hoc ipso quod ens contrahitur ad inferiora, 
de quibus praedicatur, non per differentias logicas, sed per 
modos exprimendi realitates et essentias rerum. — Nihil 
enim est extra conceptum entis ; ens essentialiter includitur 
in omnibus naturis et realitatibus, quaecumque illae sint ; 
imo omnis natura, quidditas vel essentia nihil aliud est nisi 
specialis modus exprimendi communem rationem entis, 
quae in omnibus necessario includitur ac de omnibus essen- 
tialiter praedicatur. Ens ergo reale est id quod habet esse, 
vel id ratione cuius advenit subiecto aliquod secundarium 
esse. Est igitur veluti concretum quoddam, duo simul signi- 
ficans, formam et subiectum eius, essentiam et existentiam, 
esse et rem cui competit huiusmodi esse. Unde ratio entis 
est ratio composita ex eo quod est et esse, sicut album com- 
ponitur ex eo quod est album et ex albedine. Quatenus 
autem ens significat esse, sumitur ad instar participii ac 
exprimit actum existendi, et non nisi de Deo essentialiter 
praedicatur. Quatenus vero ens significat rem cui competit 
esse, sumitur nominaliter ac exprimit ipsam formam vel 
essentiam rei, et praedicatur essentialiter de omnibus quae 
participant esse. Unde omnis forma vel essentia ratione sui 
est quidam modus essendi vel quidam modus participandi 
esse vel quidam modus exprimendi communem rationem 
entis : ac proinde modiis determinandi ens et contrahendi 
illud ad genera et species. Idcirco, nisi ens per participationem 
componeretur ex essentia et esse, sicut non esset ens per 
participationem, ita nec dividi posset per diversa genera 
nec diyersas constitueret rerum categorias. Eadem quippe 
est ratio fundamentalis pro divisione entis realis et pro 
constitutione categoriarum ; nam categoriae sunt res ipsae 

vel essentiae extra mentem existentes ; et ideo sicut absque 
reali compositione essentiae et esse non datur multitudo et 
diversitas et inaequalitas rerum quibus diversimode com- 
petit esse, sic nec darentur genera et species eorum quae de 
aliis praedicantur vere et cum fundamento in ipsis rebus 
praeexistente. 

CAPUT QUINTUM 


Divisio entis per participationem in diversa genera non 
sumitur ab « esse », sed ab « essentia ». 


Ar S- z - — Principium enim categoriarum seu praedica- 
mentorum, quae sunt suprema genera eorum quae de aliis 
praedicari possunt, est ens reale. Ens siquidem reale quan- 
doque rei essentiam, quandoque vero rei existentiam signi- 
ficat. Cum ergo categoriae sint res ipsae vel essentiae extra 
mentem existentes, plane conficitur earum principium esse 
ens quatenus significat essentiam actu existentem, sive ens 
actu. In omni vero quod est actu, duo reperiuntur realiter 
distincta, videlicet, ipse actus et subiectum participans actum. 
Unde D. Thomas, Quodl. 3. a. 1. : « Omne enim quod est 
actu, vel est ipse actus, vel est potentia participans actum. » 
Fundamentum itaque ad dividendum ens per participa- 
tionem in diversa genera sunt ipsaemet essentiae rerum, 
quatenus sunt reales potentiae participantes actum essendi. 

Arg. 2. Ea quae in praedicamento collocantur, in- 
trant in definitionem rerum, et praedicantur de rebus essen- 
tialiter. Sed ens sumptum per modum participii, quatenus 
sc. significat existentiam vel actum essendi, non ponitur 
in definitione creaturae, non est substantia vel essentia 
alicuius rei in genere existentis. Divisio ergo entis per parti- 
cipationem in diversa genera, non sumitur ab esse, sed ab 
essentia. 

Et hoc est quod expresse tradit D. Thomas, Quodl. 2. a. 3. : 
« Ens non ponitur in definitione creaturae, quia nec est genus 
nec differentia ; unde esse participatur sicut aliquid non 
existens de essentia rei... Sed verum est quod hoc nomen ens, 

secundum quod importat rem cui competit huiusmodi esse, 
sic significat essentiam rei, et dividitur per decem genera ; 
non tamen univoce, quia non eadem ratione competit omni- 
bus esse; sed substantiae quidem per se ; aliis autem aliter. 
Sic ergo in angelo est compositio ex essentia et esse; non 
tamen est compositio ex partibus substantiae, sed sicut ex 
substantia et eo quod adhaeret substantiae. » Ac rursus 
I. Sent. dist. 19. q. 5. a. 1. ad 1. : « Dicendum, quod esse 
dicitur dupliciter : Uno modo secundum quod ens significat 
essentiam rerum, prout dividitur per decem genera. Alio 
modo, secundum quod esse significat compositionem quam 
anima facit. » Et IV. Metaph. lect. 1. : « Hoc enim ipsum 
quod est esse, non est substantia vel essentia alicuius rei in 
genere existentis. Alioquin oporteret quod hoc, quod dico 
ens, esset genus ; quia genus est, quod praedicatur de aliquo 
in eo quod quid. Ens autem non est genus, ut probatur 
III. Metaph. Et propter hoc etiam Deus, qui est suum 
esse, non est in genere. » 

- 4 rg- 3 ■ — Genera diversa rerum accipere oportet ab 
illo elemento entis realis constitutivo, ratione cuius ens 
reale : a) est diversum ab alio ; b) convenit etiam cum alio 
a quo simul differt. Sed res quaedam conveniunt cum aliis 
genere, et differunt ab eis specie, ratione essentiae vel naturae 
quae ex genere proximo et ultima differentia componitur. 
Non igitur ab actu essendi, sed ab essentia, quae est 
essendi modus et potentia, divisio entis in genera diversa 
accipienda est. 

Arg. 4. — Esse, quatenus esse : i° non potest esse 
diversum ; 2 0 nequit esse universale metaphysicum, sive 
natura quaedam a singularibus per mentem abstracta ; nam 
esse sive existentia necessario est singularium. Quapropter 
res ipsae quae conveniunt secundum naturam specificam, ut 
Petrus et Paulus, differunt tamen secundum esse, ratione 
cuius omnia in individuis fiunt ac redduntur aliis incom- 
municabilia. Unde esse est actus individuorum et supposito- 
rum. et personarum. Igitur genera et differentiae et species 

sumenda sunt non ex existentia rerum, sed ex ipsarum 
essentia ; non ab esse, sed a naturis quibus competit diver- 
simode huiusmodi esse. 

Observatio D. Thomae. — De Ente et Essentia, cap. 6. : 

a) « Et quia in istis substantiis (in angelis) quidditas non 
est idem quod esse, ideo sunt ordinabiles in praedicamento ; 
et propter hoc invenitur in eis genus, species et differentia, 
quamvis earum differentiae propriae nobis occultae sunt. 
In rebus enim sensibilibus etiam ipsae differentiae essentiales 
nobis ignotae sunt ; unde significantur per differentias 
accidentales, quae ex essentialibus oriuntur ; sicut causa 
significatur per suum effectum, sicut bipes ponitur differentia 
hominis. Accidentia autem propria substantiarum immate- 
rialium nobis ignota sunt ; unde differentiae earum nec per 
se nec per accidentales differentias nobis significari possunt. » 

b) « Hoc tamen sciendum, quod non eodem modo sumitur 
genus et differentia in illis substantiis, et in substantiis 
sensibilibus. Quia in sensibilibus genus sumitur ab eo quod 
est materiale in re ; differentia vero, ab eo quod est formale 
in ipsa... Cum autem substantiae spirituales sint simplices 
quidditates, non potest in eis differentia sumi ab eo quod 
est pars quidditatis, sed a tota quidditate... Similiter etiam 
in eis ex tota essentia sumitur genus, modo tamen differenti : 
una enim substantia separata convenit cum alia in immate- 
rialitate. Differunt autem ab invicem in gradu perfectionis, 
secundum recessum a potentialitate et accessum ad actum 
purum. Et ideo ab eo quod sequitur illas, in quantum sunt 
immateriales, sumitur in eis genus, sicut intellectualitas vel 
aliquid huiusmodi ; ab eo autem quod sequitur in eis 
gradus perfectionis, sumitur in eis differentia, nobis tamen 
ignota. » 

c) De spirit. creat, a. 8. ad 3. ; « Ipsum esse se habet ut 
actus tam ad naturas compositas quam ad naturas simplices. 
Sicut ergo in naturis compositis species non sumitur ab ipso 
esse, sed a forma, quia species praedicatur in quid est, esse 
autem pertinere videtur ad quaestionem an est : sic nec in 
substantiis angelicis species sumitur secundum ipsum esse, 

sed secundum formas simplices subsistentes ; quarum diffe- 
rentia est secundum ordinem perfectionis C » 

Observatio Caietani declarantis suprapositam D. Thomae 
doctrinam. — Caietanus enim in suis Comment. supra opusc. 
De Ent. et Essent, cap. 6. q. 14. scribit : « Ad profundiorem 
huius rei perscrutationem notandae sunt tres propositiones. 
i a Omne individuum, distinctum realiter a suo esse, habet 
plura praedicata quidditativa, quorum successu magis ac magis 
appropinquat ad suum esse. 

2 a Inter praedicata quidditativa supradicta talis est ordo, 
quod tantum unumquodque est actualius, quo appropinquat 
ad esse; et tanto est potentialius, quanto remotius est ab esse 

3 a Genus sumitur ab eo quod est potentiale; differentia 
vero ab eo quod est actuale. 

Regula generalissima : Genus et differentia in omnibus 
sumuntur a tota essentia rei secundum elongationem et propin- 
quitatem ad ipsum esse existentiae... Nec propter hoc quod 
diximus, intendimus quod genus et differentia sumantur 
ab esse actualis existentiae ; scimus enim definitiones abstra- 
here ab esse ; sed intendimus quod genus et differentia 
sumuntur (ut verbis Sancti Thomae utamur) ab ordine ad 
esse actualis existentiae. Ab ordine autem dicimus, relatione 
ordinis, sed fundamento eius ab eo, sc. quod essentia appro- 
pinquat ut receptivum ad ipsum esse, et ab eo quo essentia 
elongatur ab ipso. Et secundum hoc habes, unde in intelli- 
gentiis, substantiis materialibus et accidentibus sumantur 
genus et differentia, ut facile est cuilibet exercitato deducere 
in singulis. Et propter hoc solus Deus caret genere et diffe- 
rentia ; quidditds enim sua cum sit sua existentia actualis, 
non potest concipi ut elongata ab existentia vel propinqua 
illi. Unde sufficientissimam causam S. Thomas in principio 
huius capituli assignavit, quare Deus non sit in genere, et 
intelligentiae sint in praedicamento : quia ille est suum esse, 
istarum autem essentia distinguitur ab esse proprio. » 

1 Vide etiam II. Sent. dist. 3. q. 1. a. 5. — Quodl. 9. a. 6. a. 3. — 
De nat. generis, cap. 3. et alibi. 

Observatio Banez, I. q. 3. q. 4. : « Ipsum esse excellentius 
quid est quam omnia genera ; neque ad aliquod genus redu- 
citur tamquam ad aliquid perfectius ipso ; sed eius reductio 
ad genus magis est limitatio et imperfectio quam extensio ad 
aliquid perfectius. Esse est completivum et generis et diffe- 
rentiae et omnium quae sunt in praedicamento. Quapropter, 
iudicio meo, ipsum esse non proprie dicitur reduci ad praedi- 
camentum, sed potius participari et limitari ab omni praedi- 
camento et ab omni genere et differentia praedicamentali. 
Ipsum autem esse non participat aliquid, sed ab omnibus 
participatur, ut docet D. Thomas saepenumero, praesertim 
in q. unica De Anima, a. 6. ad 2. Et confirmatur hoc. Quoniam 
nemo dixerit quod ens reducitur ad praedicamentum ; sed 
potius dicimus quod ens finitum dividitur in praedicamenta 
per diversos modos quibus limitatur, tamquam aliquid 
intimum omni generi et omni differentiae praedicamentali. 
Cum igitur ens importet id quod habet esse, sicut potentia 
habet actum : quomodo verificabitur quod ipsa potentia 
non reducatur ad praedicamentum, et ipse actus reducatur ? 
Haec dicta sint pro ingeniosis et metaphysicis, non pro iis 
qui rudi minerva cuncta considerant. » Hactenus Banez. 

f Observatio circa ens nominaliter et participaliter sump- 
tum. — Ens nominaliter sumptum significat rem cui com- 
petit esse; sumptum vero per modum participii significat 
ipsum actum essendi. Si primo modo accipiatur, ens praedi- 
catur de omnibus quidditative et intrinsece ; et sic unum- 
quodque est ens per essentiam; atque in hoc sensu ait 
D. Thomas, II. C. Gent. cap. 52. : « Substantia uniuscuiusque 
est ens per se et non per aliud. » Et II. Sent. dist. 3. q. 1. a. 1. : 

« Quia illud quod res ex sua quidditate habet, ex se habet. » 
Si autem accipiatur per modum participii, sic ens non est 
praedicatum quidditativum et essentiale, nisi solius Dei, cuius 
substantia est esse; et sic nihil aliud a Deo est ens per essen- 
tiam suam. Atque in hoc sensu D. Thomas, II. C. Gent. cap. 52. 
addit : « Cuilibet rei creatae suum esse est ei per aliud ; alias 
non esset creatum. » Et ibid. cap. 15. : « Quod alicui convenit 
ex sua natura, et non ex aliqua causa, minoratum in eo et 

deliciens esse non potest... Quod igitur alicui minus convenit 
quam aliis, non convenit ei ex sua natura tantum, sed ex 
alia causa. » Et Comp. Theol. cap. 65. : « Quidquid est in 
aliquo praeter essentiam eius, inest ei accidentalitcr . » 

Haec autem divisio entis in ens per modum nominis et 
P er m °dum participii, est divisio entis per participationem 
in duo elementa ex quibus realiter componitur, nempe in 
id quod participat esse et in ipsum esse participatum. Unde 
ens nominaliter sumptum et ens sumptum participabter 
constituunt unum ens completum ac perfectum in linea entis, 
videlicet : Ens per participationem. Ex utroque ente compo- 
nitur una sola res; et non quidem res tertia, sicut ex anima 
et corpore constituitur humanitas, quae est homo, quae 
componitur ex anima et corpore, sed res una existens; unum 
ens in quantum ens in linea entis completum ; et huiusmodi 
ens ex duplici elemento entitativo constituitur ut sit ; et sic 
constitutum est, si est ens substantiale ; vel inest, si est ens 
accidentale. Atque tam in substantia quam in accidente, 
ens nominaliter sumptum exprimit quidditatem, essentiam, 
naturam ; ens autem participabter sumptum exprimit actum 
essentiae vel quidditatis, aliquid quod est essentiae existentis 
complementum, sed quod non clauditur intra ipsam essen- 
tiam. I nde D. Thomas, Quodl. 2. a. 3. ad 2. : « Esse est 
accidens, non quasi per accidens se habens, sed quasi 
actualitas cuiuslibet substantiae ; unde ipse Deus, qui est 
sua actualitas, est suum esse. » 

Iam vero : In praedicamento collocatur ens reale, per 
participationem, ens proinde ex ente nominaliter et ex ente 
participabter simul sumpto compositum ; attamen dividitur 
in decem praedicamenta, non ratione ipsius esse, sed ratione 
rei cui competit huiusmodi esse; non ratione existentiae, sed 
ratione substantiae, essentiae et naturae. Esse autem parti- 
cipatur ab omnibus rebus vel naturis quae sunt in predica- 
mento ; et non dividitur i n decem praedicamenta nisi ratione 
naturae in qua sicut in propria potentia recipitur, et ratione 
essentiae vel formae cuius est actus et a qua limitatur ad 
quendam modum essendi. Unde D. Thomas, Quodl. 9. a. 3. : 
« Esse dicitur actus entis in quantum est ens, id est, quo 

denominatur aliquid ens actu in rerum natura ; et sic esse 
non attribuitur nisi rebus ipsis quae in decem generibus 
continentur : unde ens, a tali esse dictum, per decem genera 
dividitur. Sed hoc esse attribuitur alicui dupliciter : Uno modo, 
sicut ei quod proprie et vere habet esse, vel est; et sic attri- 
buitur soli substantiae per se subsistenti. Unde quod vere 
est, dicitur substantia in I. Physic. Omnia vero quae non 
per se subsistunt, sed in alio et cum alio, sive sint accidentia 
sive formae substantiales aut quaelibet partes, non habent 
esse ita ut ipsa vere sint, sed attribuitur eis esse alio modo, 
id est, ut quo aliquid est ; sicut albedo dicitur esse, non quia 
ipsa in se subsistat, sed quia ea aliquid habet esse album. » Et 
I. q. 5. a. 6. ad 1. : « Bonum, in quantum est idem subiecto 
cum ente, dividitur per decem praedicamenta ; sed secundum 
propriam rationem competit sibi ista divisio (in honestum, 
utile et delectabile 1 ). » 

1 Et per hoc patet quomodo intelligenda est doctrina D. Thomae, 
et corrigenda aut benigne interpretanda verba Caietani in suis Com- 
menl. De Ent. et Essent, cap. 4. quaest. 5. Ad rem cardinalis Gonzalez 
in suo opere Estudios sobre la filosopa de Santo Tomas, lib. 2. cap. 1. : 
« Conviene advertir aqui, que esta division dei ente como nombre y 
como participio , no envuelve dos extremos de division que dividan 
perfectamente y como en partes propiamente distinctas la razon 
comun de ente, a la manera que el cuerpo y el espiritu dividen la 
sustancia. Semejante idea seria una idea equivocada, que no podria, 

menos de producir confusion al tratarse de sus aplicaciones En 

resumen : estas dos concepciones dei ente, como nombre 6 como 
participio, significan la razon dei ente en comun, 6 con precision de 
la existencia, 6 con dcterminacion al acto de existir, siendo indife- 
rente para esto, que semejante determinacion a la existencia sea 
esencial como en Dios, 6 accidental como en las criaturas. » 




DE VERITATE FUNDAMENTALI. 


9 


CAPUT SEXTUM 


Ex reali compositione esse et essentiae declaratur atque 
elucescit vera notio substantiae, et accidentis, et indi- 
vidui, et suppositi, ad quod, proprie loquendo, pertinet 
habere « esse ». 


I 


Ens per participationem dividitur in substantiam 
et accidens. 


Sicut enim ens reale dividitur primo in ens per essentiam 
et in ens per participationem, sic quoque, proportione 
servata, ens per participationem subdividitur in substan- 
tiam et accidens ; ac divisionis fundamentum constituitur 
per diversam rationem, qua huiusmodi entibus competit esse. 
Quod quidem multis in locis declarat D. Thomas. Quodl. 2. 
a. 3. : « Ens, secundum quod importat rem cui competit 
huiusmodi esse, sic significat essentiam rei, et dividitur per 
decem genera ; non tamen univoce, quia non eadem ratione 
competit omnibus esse ; sed substantiae quidem per se, 
aliis autem aliter. » Iterum, De Pot. q. 7. a. 7. : « Ens non 
dicitur univoce de substantia et accidente, propter hoc quod 
substantia est ens tamquam per se habens esse; accidens 
vero tamquam cuius esse est inesse. Ex quo patet, quod 
diversa habitudo ad esse impedit univocam praedicationem 
entis. Deus autem alio modo se habet ad esse quam aliqua 
alia creatura ; nam ipse est suum esse : quod nulli creaturae 
competit. Unde nullo modo univoce de Deo et creatura 
dicitur ; et per consequens nec aliquid aliorum praedicabi- 

lium, inter quae est ipsum primum ens. Existente enim 
diversitate in primo, oportet in aliis diversitatem inveniri. » 
Inde habetur verum fundamentum ad primam divisionem 
entis in • ns per essentiam et ens per participationem, et ad 
deinde divisionem entis per participationem in substantiam 
et accidens, nimirum : Diversa habitudo ad esse. Alio 
namque modo se habet Deus ad esse, et alio modo creatura ; 
alio modo substantia, et alio modo accidens. Deus solus 
est ens per essentiam ; omnia autem alia per participationem , 
quia in solo Deo esse est sua essentia ; quia ens, quod sit 
suum esse, non potest esse nisi unum l . 

Similiter inter entia per participationem, alio modo com- 
petit esse substantiae, et alio modo accidenti ; et quia sub- 
stantia et accidens diversimode participant esse, idcirco 
exinde ostenditur aliam esse essentiam substantiae et aliam 
essentiam accidentis ; natura enim substantiae est ens 
tamquam per se habens esse; natura vero accidentis est ens 
cuius esse est inesse. Ens, inquam, nominaliter sumptum, 
prout importat rem cui competit esse. 

Et quoniam ens est primum inter omnia praedicata seu 
attributa, et quaecumque de alio praedicantur, ad ens 
oportet ea reduci atque in ens postremo resolvi : ideo, 
existente diversitate in primo, oportet in aliis diversitatem 
inveniri. Et consequenter, si ens non praedicatur univoce de 
Deo et creaturis, nec de substantia et accidente : nec aliquid 
aliorum praedicabilium, inter quae est ipsum primum ens, 
de accidente et de substantia, nec de creaturis et de Deo 
univoce praedicari potest. 

Et ratio fundamentalis horum omnium est diversa habi- 
tudo ad esse. Quae quidem remanet adhuc aliqualiter diversa 
inter novem accidentium genera, ut D. Thomas tradit. 


1 II. C. Gent. cap. 15. et 777. cap. 86. 

II 

Vera notio substantiae. 

Doctrina D. Thoraae. — Vera itaque notio substantiae sic 
explanatur a D. Thoma : a) I. q. 3. a. 5. ad 1. : « Substantiae 
nomen non significat hoc solum quod est per se esse, quia 
hoc quod est esse non potest per se esse genus ; sed significat 
essentiam cui competit sic esse, id est, per se esse: quod tamen 
esse non est ipsa eius essentia. Et sic patet, quod Deus non 
est in genere substantiae. » 

b) III. q. 77. a. 1. ad 2. : « Cum ens non sit genus, hoc 
ipsum, quod est esse, non potest esse essentia substantiae vel 
accidentis. Non est ergo definitio substantiae : Ens per se 
sine subiecto; nec definitio accidentis : Ens in subiecto. Sed 
quidditati seu essentiae substantiae competit habere esse 
non in subiecto ; et quidditati sive essentiae accidentis 
competit habere esse in subiecto. » 

c) I. C. Gent. cap. 25. : « Oportet igitur, quod ratio sub- 
stantiae intelligatur hoc modo, quod substantia sit : Res 
cui competit esse non in subiecto (nomen autem rei a quiddi- 
tate imponitur, sicut nomen entis ab esse; et sic in ratione 
substantiae intelligatur quod habeat quidditatem cui con- 
veniat esse non in alio. Hoc autem Deo non convenit ; nam 
non habet quidditatem nisi suum esse. » 

d) De Pot. q. 7. a. 3. ad 4. : « Ens per se non est definitio 
substantiae. Ens enim non potest esse alicuius genus, ut 
probat Philosophus, III. Metaph. cum nihil possit addi ad 
ens quod non participet ipsum ; differentia vero non debet 
participare genus. Sed si substantia possit habere definitio- 
nem, non obstante quod est genus generalissimum, erit eius 
definitio, quod substantia est : Res cuius quidditati debetur 
esse non in aliquo. Et sic non conveniet definitio substantiae 
Deo, qui non habet quidditatem suam praeter suum esse. 
Unde Deus non est in genere substantiae, sed est supra 
omnem substantiam. » 

Corollaria. — Ex quibus omnibus aperte liquet : i° Quod 
vera notio substantiae claudit ac necessario importat realem 
i < impositionem esse et essentiae ; nam de ratione substantiae 
esi esse subiectum sui proprii esse, quod tamen esse non est 
ipsa eius essentia. 

2° Quod absque reali compositione esse et essentiae non 
datur nec dari potest substantia praedicamentalis, sicut non 
datur ens per participationem. Unde D. Thomas, De Verit. 
q, 27. a. 1. ad 8. : « Omne quod est in genere substantiae, 
esi compositum reali compositione, eo quod id quod est 
in praedicamento substantiae, est in suo esse subsistens, et 
oportet quod esse suum sit aliud quam ipsum ; alias non 
posset differre secundum esse ab illis, cum quibus convenit 
m ratione suae quidditatis : quod requiritur in omnibus 
• piae sunt directe in praedicamento ; et ideo omne quod est 
directe in praedicamento substantiae, compositum est saltem 
« v esse et quod est. » 

3 0 Quod absque reali compositione esse et essentiae, ita 
quod esse recipiatur in essentia substantiae tamquam in 
proprio subiecto, nulla substantia creata posset esse subiectum 
.n cidentium. Etenim ens per participationem, quod est sub- 
i.i.mtia, participat : a) esse primum quod est esse substantiale, 
iisse simpliciter, esse actuans intrinsece substantiam in 
1. itione subsistentis, esse negans in suo subiecto aliam quam- 
.1 imque actualitatem ut priorem in linea entis ; b) et esse 
tecundum quod est esse secundum quid vel accidentale, esse 
minans substantiam in ratione quantae vel qualis vel 
Imiusmodi, esse affirmans vel praesupponens in suo subiecto 
primam actualitatem, nempe esse substantiale. Iam vero : 
1. denus haec duo esse sive actualitates possunt adunari in 
niflem subiecto substantiali, quatenus ipsa substantia sub- 
ii -ii utrumque esse genus participantis, ab utroque esse 
n diter distinguitur. Unde substantia non habet identitatem 
Cum suo esse, nec cum esse et essentia suorum accidentium. 

4 0 In substantia composita ex materia et forma, nec 
■imteria nec forma potest dici ipsum quod est, nec etiam 
IpHUm esse. Esse non est proprius actus materiae, sed sub- 
I «i.mtiae totius; nec forma est ipsum esse, quia ad ipsam 

etiam formam comparatur ipsum esse ut actus ; forma 
dicitur tamen esse principium essendi, quia est complemen- 
tum substantiae, cuius actus est ipsum esse. Ipsa autem 
tota substantia est ipsum quod est ; et ipsum esse est quo 
substantia denominatur ens K 

5° In substantia vero spirituali, quae est angelus, esse 
non est actus qui sit pars essentiae, sicut forma ; sed ipsa 
quidditas angeli vel substantia est per se subsistens, et quod 
subsistit ; et esse eius, quo subsistit ; quo sc. actu essendi 
dicitur esse, sicut actu currendi dicimur currere. In angelo 
est compositio ex essentia et esse; non tamen est composi- 
sitio sicut ex partibus substantiae, sed sicut ex substantia 
et eo quod adhaeret. Esse enim est complementum substan- 
tiae existentis 1 2 . 


III 

Vera notio accidentis. 

Doctrina D. Thomae. — a) De Ente et Essent, cap. 7. : 
« Nunc autem restat videre, qualiter essentia sit in acciden- 
tibus ; quomodo autem sit in omnibus substantiis, dictum 
est. Et quia, ut dictum est, essentia per definitionem signi- 
ficatur, oportet quod eo modo habeant essentiam, quo 
habent definitionem. Definitionem autem habent incom- 
pletam, quia non possunt definiri nisi ponatur subiectum 
in eorum definitione ; et hoc ideo est, quia non habent in se 
esse absolutum per se a subiecto ; sed sicut ex forma et 
materia relinquitur esse substantiale, quando componitur, 
ita ex accidente et subiecto relinquitur esse accidentale, 
quando accidens subiecto advenit... Ex coniunctione utriusque 
(materiae et formae substantialis) relinquitur illud esse, in 
quo res per se subsistit, et ex eis efficitur unum per se ; 
propter quod ex coniunctione eorum relinquitur essentia 

1 II. C. Geni. cap. 54. 

2 Quodl. 2. a. 3. ; 9. a. 6. ; II. C. Geni. cap. 53. 

quaedam... Sed illud, cui advenit accidens, est ens in se 
completum, consistens in suo esse, quod quidem esse natu- 
raliter praecedit accidens, quod supervenit ; et ideo accidens 
superveniens, ex coniunctione sui cum eo cui supervenit, 
non causat illud esse in quo res subsistit, per quod res est 
ens per se; sed causat quoddam esse secundum, sine quo res 
subsistens intelligi potest esse... Unde ex accidente et sub- 
iecto non fit unum per se, sed unum per accidens ; et ideo 
ex eorum coniunctione non resultat essentia quaedam, sicut 
ex coniunctione formae cum materia, propter quod accidens 
neque rationem completae essentiae habet, neque est pars 
completae essentiae ; sed sicut est ens secundum quid, ita 
et essentiam secundum quid habet. » 

b) Quodl. 9. a. 5. ad 1. : « Cum dicitur : Accidentis esse est 
inesse (vel qualitercumque ponatur subiectum in definitione 
accidentis), intelligitur definitio per additionem, ut probatur 
in VII. Metaph. Et dicitur definitio per additionem, quando 
in definitione ponitur aliquid quod est extra essentiam 
definiti, sicut nasus ponitur in definitione simi. Hoc autem 
est propter naturalem dependentiam accidentis a subiecto. 
Sed hoc non impediente, Deus potest accidentia sine subiecto 
conservare ; nec tamen sequitur contradictoria simul esse 
vera ; quia subiectum non est de substantia accidentis. » Et 
ad 2. : « Esse non potest poni in definitione alicuius generis 
et speciei, quia omnia particularia uniuntur in definitione 
generis vel speciei, cum tamen genus vel species non sint 
secundum unum esse in omnibus. Et ideo haec non est vera 
definitio substantiae : Substantia est quod per se est, vel, 
accidens est quod est in alio. Sed est circumlocutio verae 
descriptionis, quae talis intelligitur : Substantia est res 
cuius naturae debetur esse non in alio. Accidens vero est res 
cuius naturae debetur esse in alio. Unde patet quod, quamvis 
accidens miraculose sit sine subiecto, non tamen pertinet 
ad definitionem substantiae ; non enim per hoc eius naturae 
debetur esse non in alio ; nec egreditur definitionem accidentis, 
quia adhuc natura eius remanet talis, ut ei debeatur esse 
in alio. » 

c) De Verit. q. 27. a. 1. ad 8. : « Sunt tamen quaedam in 

praedicamento substantiae per reductionem, ut principia 
substantiae subsistentis, in quibus praedicta compositio 
(realis compositio esse et essentiae) non invenitur ; non enim 
subsistunt ; ideo proprium esse non habent. Similiter acci- 
dentia, quia non subsistunt, non est eorum proprie esse ; 
sed subiectum est aliqucde secundum ea ; unde proprie 
dicuntur magis entis quam entia. Et ideo, ad hoc quod 
aliquid sit in praedicamento aliquo accidentis, non requiritur 
quod sit compositum compositione reali, sed solummodo 
compositione rationis, ex genere et differentia. » 

Corollaria. — Ex quibus habetur quid sit accidens, et 
quomodo se habeat ad subiectum et ad esse. i° Accidens 
non est pars essentiae completae, nec habet essentiam com- 
pletam. 2° Talis essentia proprie non est; unde accidens est 
ens secundum quid, et dicitur magis entis quam ens. 3 0 Tali 
essentiae vel naturae competit esse in alio ; et quamvis per 
miraculum separari valeat a suo subiecto, natura tamen 
eius remanet talis, ut ei debeatur esse in alio. 4 0 Unde de 
essentia accidentis est inhaerentia aptitudinalis, non tamen 
inhaerentia actualis. 5 0 Esse accidentale est esse secundarium 
ipsius subiecti ; unde, proprie loquendo, accidens non est, 
sed subiectum est aliquale secundum accidens. 6° Unde 
esse accidentale non recipitur in ipsa essentia accidentis, sed 
ratione huius essentiae vel formae accidentalis subiectum, 
cui accidens inhaeret, acquirit tale esse novum. 7 0 Unde esse 
actualis existentiae accidentis distinguitur realiter : «) ab 
esse subiecti actualis, cui accidens supervenit ; b) ab ipsa 
essentia vel natura accidentis, a qua esse accidentale fluit. 
Aliud est enim albedo, v. g„ et aliud subiectum albedinis, et 
aliud esse album quod subiectum acquirit ratione albedinis. 
Et sic albedo, recepta in subiecto, est forma quaedam quae 
perficit subiectum ut esse album recipiat. Et sic ratio hominis 
albi resolvitur in rationem albi; et in talibus aliquid compo- 
nitur ex se ipso et alio; sicut album componitur ex eo quod est 
album et ex albedine 1 . 

1 Quodl. 2. a. 3. ad. 1. 

Inde etiam habetur : i° Quod in accidente accipi possunt 
novem diversa genera ; quoniam, licet esse omnis accidentis 
sit inesse, propria tamen ratio vel natura uniuscuiusque 
illorum diversa est, secundum quod substantiam diversimode 
afficiat vel ad ipsam diversimode se habeat. Quot modis 
praedicatio fit, tot modis ens dicitur. Hinc divisio accidentis 
in quantitatem, qualitatem, relationem, etc. 2° Quod esse in 
constituit characterem communem omnibus accidentibus ; 
et esse in, aptitudinaliter sumptum, ad essentiam omnis 
accidentis attinet et omne accidens Circuit. 3 0 Quod ens 
contrahitur per esse in ad novem genera accidentium ; et 
quia omne accidens essentialiter natum est recipi in alio, 
ideo omne accidens est respectivum ad aliud ut subiectum, 
atque in hoc sensu omne accidens involvit in sua entitate 
respectum ad subiectum cui inhaeret ; et ideo est dependens 
a subiecto ; non tamen omne accidens est relatio, de cuius 
specifica natura est esse ad aliud ut terminum; sed tamen 
relatio, ut accidens reale est, importat etiam esse in, quod 
constituit accidens universale. Relatio namque realis praedi- 
camentalis, de cuius ratione est esse ad, importat quoque 
esse in; aliter non esset reale accidens. 

Observatio : Et quia in omnibus praedictis terminis, quae 
significant decem praedicamenta, aliquid dicitur in actu et 
aliquid in potentia, ex hoc accidit quod unumquodque 
praedicamentum per ocium et potentiam dividitur. Unum- 
quodque enim est modus, quo ens praedicatur et contrahitur 
ad inferiora ; unumquodque signat aliquam essentiam vel 
naturam, cui diversimode competit esse; in unoquoque 
proinde clauditur diversa ratio participandi esse; idcirco in 
unoquoque, vel saltem in substantia, ratione propria et 
ratione uniuscuius alterius praedicamenti, etiamsi sit forma 
simplex quod in illo collocatur, erit adinvenire participans 
esse et aliquod esse participatum. Quod D. Thomas videtur 
satis clare indicare, dum II. C. Geni. cap. 54. scribit : « Nec 
forma est ipsum esse, sed se habent secundum ordinem ; 
comparatur enim forma ad ipsum esse sicut lux ad lucidum 
vel albedo ad album esse ; deinde, quia ad ipsam etiam 

formam comparatur ipsum esse ut actus. Per hoc enim in 
compositis ex materia et forma, forma dicitur esse principium 
essendi, quia est complementum substantiae, cuius actus est 
ipsum esse; sicut diaphanum est aeri principium lucendi, 
quia facit eum proprium subiectum luminis. » Unde lux est 
forma ; et lucidum esse, actus. Similiter albedo est forma ; 
et cdbum esse, actus ; et subiectum tam lucis, quam albedinis, 
comparatur ad lucidum et album esse, ut potentia ad actum ; 
et lux atque albedo sunt formae accidentales, quibus subiectum 
perficitur et per quas acquirit utrumque esse accidentale. 
Ab omni forma fluit aliquod esse, quia forma est quae dat 
esse rei ; si forma est substantialis, esse specificum ; si vero 
accidentalis, accidentale esse ; sicut ab albedine esse album, 
et a luce esse lucidum, et a dulcedine esse dulce. Attamen 
cum de esse, quod est actus formae substantialis, agitur, 
quamvis forma possit dici principium essendi, non potest 
tamen dici causa formalis ipsius esse : i° quia esse est for- 
malissimum in re ; 2° quia ipsa forma comparatur ad ipsum 
esse sicut potentia ad actum ; 3 0 quia esse non fluit a forma 
tamquam a radice vel fonte vel causa formali vel efficiente, 
sed venit ab extrinseco, et recipitur in forma tamquam in 
potentia vel causa materiali. Unde esse consequitur formam 
creaturae, supposito tamen influxu Dei ; sicut lumen 
sequitur diaphanum aeris, supposito influxu solis l . 


IV 


Vera notio individui. 

Tanto magis individuum et unum aliquid est, quanto 
magis indivisum in se et divisum ab aliis est ; unde notio 
individui ex indivisione entis manifestatur atque ex eius 
excellentia ac puritate. Sic : a) Esse Dei, quia est per se stans 

1 I. q. 104. a. t. ad. 1. 

et esse subsistens, non potest esse nisi unum ; ideo in Summo 
Uno nulla diversitas esse potest, cum in eo sit idem esse 
et quod est : unde hoc sufficit ad eius pluralitatem remo- 
vendam. Esse Dei est ipsa Divina Natura subsistens : quod 
in nulla re alia contingit ; et ab omnibus distinguitur per 
hoc quod est in alio non recipi. Itaque individuatio esse 
subsistentis est per suam puram bonitatem ac subsistentiam 
ipsius esse, quod est Actus Purus 1 . 

b) Esse creatum non est per se stans, sed inhaerens ; quia 
est aliud a substantia creati. Ideoque diversificatur per 
formas quarum est actus, per naturas quibus adhaeret, per 
substantias quarum est complementum. Unde : i° angeli, 
qui sunt formae subsistentes sine materia, per ipsas suas 
proprias formas individuantur ; et in angelis non differt 
suppositum radicaliter sumptum, id est, individuum et natura. 
2° In compositis ex materia et forma, individuatio est per 
materiam individualem cum accidentibus omnibus indivi- 
duantibus ipsam ; unde principium individuationis dicitur 
esse materia signata quantitate, ratione cuius materia est 
divisibilis. Idcirco in eis differt individuum et natura ; et id 
quod est homo, habet in se aliquid quod non habet humanitas. 
3° Accidentia individuantur ex subiecto cui inhaerent et a 
quo essentialiter dependent 2 . 

c) Inde, quia essentia Dei est esse non receptum in forma, 
individuatur per ipsam puritatem sui esse. Quia essentia 
angeli est forma non recepta in materia, individuatur per 
seipsam. Quia essentia substantiae corporeae componitur ex 
materia et forma, individuatur per materiam, in qua reci- 
pitur, signatam quantitate, ratione cuius materia habet 
divisibilitatem. Ideo Deo, qui est in supremo perfectionis, 
nihil deest eorum quae pertinent ad rationem totius esse. In 
angelis vero haec perfectio invenitur, ut uni individuo nihil 
desit eorum quae ad totam speciem pertinent 3 . 

> De Ente et Essent, cap. 5. — Quodl. 7. a. 1. ; 9. a. 6 ; 10. a. 4 - 

2 De Ente et Essent, cap. 7. — I. q. 3 - a. — G. Gent. cap. 52. 
— De Pot. q. 7. a. 2. ad. 5. 

3 De spirituali creatura, a. 8. 

V 


Vera notio suppositi. 


Doctrina D. Thomae. - a) Quodl. 2. a. 4. : « Ad huius 
quaestionis mtelhgentiam oportet considerare quid sit sup- 

dter rcat^t Kl qUamvis "ndtipli- 

dicatur, tamen uno modo dicitur natura ipsa substantia 

rei secundum quod substantia significat essentiam vel quiddi- 

‘ ', Ve qmd est - Suppositum autem est singulare in 

genere substantiae, quod dicitur hypostasis vel substantia 

p ima... Cuicumque potest aliquid accidere quod non sit de 
ratione ^ naturae, in eo ^ m - et J d * * 

supp° sl tu m et *rf«ra. Nam in significatione niturae inclu- 
ditur solum id quod est de ratione speciei ; suppositum autem 

^detf Um 1 bet haCC qUae ad rationem s Peciei pertinent 

per tofum n *' * ide ° positum signatur 

per totum, natura autem sive quidditas, ut pars formalis 

n solo autem Deo non invenitur aliquod accidens praeter 

es ” efid n " a SUUm ““ GSt SUa eSSCntia ’ ut *ctum 
est , et ideo in Deo est omnino idem suppositum et natura 

r P r n aS : ? omnin ° idem ■ «***> Ss 

praeter id quod est de ratione suae speciei ; quia et ipsum 

6SSC angeh est P raeter eius essentiam seu naturam ■ et^alia 
quaedam e, accidunt, q uae omnino pertinent ad supposit™ 
non autem ad naturam... Non solum in compositis ex materia 

t ™: 7 T aliqU ° d aCddenS Antiam ipZ 

speciet, sed etiam m substantiis spiritualibus quae non 

2" , “ mat6ria 6t forma ; et id “ » utrisque suppo- 

s“ non s t qmd natUra - Li “‘ tpsum 

non sit de ratione suppositi, quia tamen pertinet ad 

quod°su Um ? ^ Kt ^ rati ° ne naturae ' 'uanifestum est 
quod suppositum et natura non sunt omnino idem in quibus- 

ZSr T eS ‘ SU “ m Natura dicitur ““«‘uere 

supposnum etiam m compositis ex materia et forma, non 
q ia natura sit una res. et suppositum alia res ; sed quia 

secundum modum significandi, natura significatur ut pars. 
suppositum vero ut totum; natura significatur ut constituens. 
et suppositum ut constitutum. » 

b) III. q. 2. a. 2. : « Contingit autem in quibusdam rebus 
subsistentibus inveniri aliquid quod non pertinet ad rationem 
speciei, sc. accidentia et principia individuantia ; sicut 
maxime apparet in his quae sunt ex materia et forma com- 
posita. Et ideo in talibus etiam secundum rem differt natura 
ct suppositum; non quasi omnino aliqua separata, sed quia 
in supposito includitur ipsa natura speciei, et superadduntur 
quaedam alia quae sunt praeter rationem speciei ; unde 
suppositum significatur ut totum habens naturam sicut 
partem formalem et perfectivam sui ; et propter hoc in com- 
positis ex materia et forma natura non praedicatur de sup- 
posito ; non enim dicimus quod hic homo sit sua humanitas... 
Omne igitur quod inest alicui personae, sive pertineat ad 
naturam eius sive non, unitur ei in persona. » 

c) III. q. 17. a. 2. : « Esse autem pertinet et ad naturam 
et ad hypostasim ; ad hypostasim quidem sicut ad id quod 
habet esse ; ad naturam autem, sicut ad id quo aliquid 
habet esse. » 

d) III. q. 19. a. 1. ad 4. : « Esse pertinet ad ipsam consti- 
tutionem personae ; et sic quantum ad hoc se habet in ratione 
termini ; et ideo unitas personae requirit unitatem ipsius 
esse completi et personalis. » 

e) III. q. 35. a. r. : « Esse autem proprie est rei subsistentis; 
nam forma quae non subsistit, dicitur esse solum, quia ea 
aliquid est ; persona autem vel hypostasis significatur per 
modum subsistentis ; natura autem significatur per modum 
formae qua aliquid subsistit. » 

f) Quodl. 9. a. 3 . : « Esse ergo proprie et vere non attribuitur 
nisi rei per se subsistenti... Esse est id in quo fundatur unitas 
suppositi ; unde esse multiplex praeiudicat unitati essendi. » 

Corollaria. — Ex quibus habetur : i° Quod in Deo est 
omnino idem suppositum et natura ; quia in Deo identifi- 
catur esse et natura. 2 0 Quod in omnibus, in quibus realiter 
distinguitur esse et natura, suppositum et natura non sunt 

omnino idem, eo quod in eis res non est suum esse. 3 0 Tam 
in angelis quam in hominibus natura et suppositum differunt 
secundum rem. non quasi aliqua omnino separata, sed quia 
in supposito includitur natura speciei, ut pars formalis et 
perfectiva eius, et superadduntur alia quaedam, quibus 
natura completur et fit sui iuris quoad esse et operari, et 
redditur alteri incommunicabilis. 4° Id secundum quod 
suppositum vel persona in creatis realiter differt a natura 
singulari, nominatur subsistentia vel personalitas. 5® Esse in 
creatis non convenit naturae nisi mediante supposito; nam 
suppositum est quod proprie loquendo habet esse, et est id 
quod est vel existit. 6° Esse igitur est proprius actus suppositi 
vel personae, ita ut dicatur esse Socratis, quia est actualitas 
Socratis. 7® Esse pertinet ad ipsam constitutionem personae, 
quatenus est actus proprius eius, actus rei subsistentis, quo 
ipsa res ut subsistens constituitur in ratione termini. 8® Esse 
igitur complet ac terminat substantiam existentem ac illam 
reddit incommunicabilem ; esse enim substantiae est subsistere, 
atque unitas suppositi fundatur in esse uno. 9® Nihilominus 
tamen natura singularis non ideo est suppositum, quia con- 
notat esse; sed magis e converso, sc. connotat esse, quia 
constituta est in ratione suppositi ; nam esse in creatis non 
est subsistens, sed inhaerens substantiae, in qua sicut in 
potentia subiectiva recipitur. Esse proprie est rei subsistentis; 
proprie et vere non attribuitur nisi rei per se subsistenti. 
Res itaque quae per se subsistit, est substantia cuius quid- 
ditati competit habere esse non in alio, sed in se. Unde in 
creatis, quorum esse non est stans, sed inhaerens et recep- 
tum, substantia, quae sub suo esse stat, sustentat suum 
proprium esse. 

Sustentat, inquam, suum esse; sed ad instar quo aer 
illuminatus suam claritatem, et aqua calefacta suum calorem, 
pi aesupposito influxu solis et actione ignis. Solus enim Deus 
qui, dum producit esse, producit id quod esse recipit, portat 
omnia, quae sunt. Verbo virtutis suae i . 

1 I. q. 8. a. 1. ; q. 104. a. 1. — De nat. anget, cap. 6. et 7. — Ad 
Hebr. cap. 1. 


CAPUT SEPTIMUM 


Ex reali compositione esse et essentiae in rebus creatis 
optime declaratur vera sententia verusque sensus circa 
naturas universales quae respondent vocibus et con- 
ceptibus nostri intellectus. 


I 

Praenotanda. 

Primo : Momentum quaestionis. — Quaestionis de uni- 
versalibus naturam ac gravitatem in dubium vocare certe 
non licet, cum exinde et scientiarum indoles et realitas 
derivetur, simul atque ad pantheismum, idealismum 
et ontologismum occludatur via. Damnentur siquidem de 
universalibus inquisitiones nimis subtiles, quarum inutili- 
tatem non absque ratione et mordico sale carpit Melchior 
Cano 1 ; at veram tamen de natura universalium ideam 

1 Scribit enim sic : « Alterum enim est vitium, quod quidam 
nimis magnum studium multamque operam in res obscuras atque 
difficiles conferunt, casdcmque non necessarias. Quo in genere multos 
etiam e nostris peccasse video ; ut eas quoque quaestiones latissime 
persequerentur, quibus Porphyrius abstinuit, homo impius, sed in 
hac re prudens tamen, ut Platonis Aristotelisque discipulum possis 
agnoscere ; qui nec quicquam nisi opportunis et loco et tempore 
tractavere, nec quaestiones ullas persecuti sunt, quae iuvenum ingenia 
obruerent, non iuvarent. Nostri autem theologi, importunis vel locis, 
longa de his oratione disserunt, quae nec iuvenes portare possunt, 
nec senes ferre. Quis enim ferre possit disputationes illas de universa- 
libus, de nominum analogia deque aliis huiusmodi sexcentis, quae 

efformare per quam maxime oportet, si rectam velimus 
capere viam inter conceptualismum Nominalistarum et 
realismum Platonicorum l . Realismus equidem in quadam 
mensura abs dubio complectendus ; a sinistra autem parte 
etiamque a dextra pariter declinandum. Dantur profecto 
naturae universales, quae revera respondent vocibus ac 
conceptibus universalibus nostri intellectus ; verumtamen 
universalitas ipsa extra mentem non existit, sed actum 

ego etiam, cum nec essem ingenio nimis tardo nec his intelligendis 
parum temporis et diligentiae adhibuissem, animo vel informare non 
poteram ? Puderet me dicere non intelligere. si ipsi intelligerent. 
qui haec tractarunt. » ( De Locis Theol. lib. 9. cap. 7.) 

1 Quantum sit huius quaestionis momentum, ita declarat Cardi- 
nalis Gonzalez in opere cui titulus : Estudios sobre la ftlosofta de 
Santo Tornas, lib. 1 . cap. 4. : « Los que no se contenten con un cstudio 
superficial, de las cosas ; los que haya seguido con atencion el desen- 
volvimiento y enlace dc los principales sistemas filosoficos y cl origen 
de esas gran des abcrraciones que desfiguran la filosofia de nuestro 
siglo y dei anterior, saben muy bien las intimas relaciones que existen 
entre la doctrina de los Universales y ei Panteismo € Idealismo ; y 
saben tambien que la resolucion dei gran problema dc la represen- 
tacion, problema en que se resume en cierto modo toda la filosofia, 
depende de las ideas que se adopten sobre la existencia y relaciones 
de las naturalezas universales ; porque aqui se encuentra el punto 
de partida para estableccr la relacion entre los dos elementos dei 
conocimiento y el trdnsito de lo subjetivo i lo objetivo. » 

Ac infra in cap. 7. ostendit quomodo ad hanc quaestionem de 
Universalibus, si non. ut oportet, recte capiatur, veniunt reducendi, 
tamquam ad radicem, errores Pantheismi simul ac Materialismi et 
Sceplicismi. Ait enim : 0 Se presentam tan de bulto las relaciones 
entre esta tcoria de Kant y el Nominalistno ; es tal la semejanza. 
por no decir identidad de los dos sistemas, que creo innecesario 
detenerme en probar que la doctrina dei fildsofo aleman sobre el 
conocimiento, no es mds que una fase dei sistema de los Nominales ; 
mejor dicho es el mismo sistema presentado bajo nueva forma ; y 
que si algo anade al antiguo Nominalistno, es una tendencia mas 
explicita y marcada hacia el Panteismo... 

... Resulta con toda evidencia que el origen de los mas perni- 
ciosos y absurdos sistemas filosdficos se halla en el problema de los 
Universales ; y que la solucion mas 6 menos acertada de este problema 
influye inevitablemente en la direccidn y marcha dei espiritu humano 
en todas las grandes cuestiones que abarca la filosofia. * 

intellectus, formam universalitatis per abstractionem ope- 
rantis, subsequitur. 

Secundo : Universale metaphysicum et universale logi- 
cum. — Sunt etenim duo in universalibus accurate discer- 
nenda, quorum alterum per rem ipsam sive naturam consti- 
tuitur, quatenus a singularibus, in quibus invenitur, per 
mentem abstrahitur ; alterum vero tunc proprie exsurgit, 
cum ipsa res vel natura a singularibus per intellectus opera- 
tionem abstracta, cum ipsis singularibus confertur, ac ut 
capax multis individuis inesse et de illis praedicari concipitur. 
Primum est : Unum abstractum a multis; «Uterum : Unum 
aptum inesse multis ac de illis praedicari. Istud includit 
necessario illud atque supra illud fundatur, cum nihil aliud 
addat supra illius rationem nisi collationem quandam cum 
singularibus de quibus praedicari potest. Primum, universale 
metaphysicum; alterum vero, universale logicum denominatur. 
Et sicut universalis logici fundamentum habetur ex univer- 
sali metaphysico, ita metaphysicum universale fundatur 
supra similitudinem sive convenientiam rerum, quarum 
essentiae et proprietates et accidentia vel in toto vel in parte 
inter se assimilantur ac perinde uno seu alio modo ad quan- 
dam unitatem identitatemque reducuntur. Unde universale 
logicum, quod mediante universali metaphysico in ipsa rerum, 
de quibus praedicatur, natura suam primam radicem quaerit 
et adinvenit, subdividitur in genus, differentiam, speciem, 
proprium et accidens, iuxta diversos modos quibus res ad 
invicem conveniunt, quibuscumque unum respectu aliorum 
praedicabile concipi potest. 

Tertio : Universalia ex duobus elementis componuntur, 
quorum alterum ideale, alterum vero reale est. — In naturis 
itaque universalibus quae de aliis, sive secundum genus si\e 
secundum differentiam sive secundum speciem sive secun- 
dum proprium aut accidens, praedicantur, semper est acci- 
piendum unum elementum vere reale, videlicet natura 
abstracta per operationem nostri intellectus, quae quidem 
aliquid reale est, in rebus ipsis existens ; alioquin per viam 

Nominalistarum oportet devenire usque ad Idealismum et 
Scepticismum. Aliud vero elementum, utpote per operatio- 
nem intellectus superadditum, ideale est, nempe forma 
universalitatis, ratione cuius natura abstracta a singularibus, 
quae concipitur ut una, concipitur praeterea cum aptitudine 
ad essendum in multis ac de illis velut de inferioribus prae- 
dicari ; alioquin per viam Realistarum seu Platonicorum 
ad Pantheismum usque pervenire opus erit, vel saltem 
usque ad errorem Platonis ponentis formas rerum sensibi- 
lium per se sine materia subsistentes, quas Plato posuit ut 
posset salvare certam cognitionem veritatis a nobis per 
intellectum haberi : ut ex professo D. Thomas explanat 
I. q. 84. a. 1 et 4 l . 


II 

Elementum autem reale in naturis universalibus nec 
facile capitur nec convenienter declaratur, nisi 
praesupposita reali compositione esse et essentiae in 
rebus creatis. 

Ratio r 1 Quoniam esse sive actus existentiac non potest 
praedicari dc pluribus. — Existentia enim est singularium ; 
singulare autem opponitur universali ; unde si ipsa essentia 
vel natura rei constitueretur formaliter in ratione naturae vel 
essentiae per ipsummet actum essendi, nulla prorsus daretur 
natura universalis ; id est, nihil reale, quod de pluribus uni- 
voce praedicaretur, in naturis universalibus adinveniretur. 
Quod D. Thomas declarat De Ente et Essentia cap. 4. dicens : 

« Si enim esse in hoc singulari conveniret homini in quantum 
est homo, non esset unquam extra hoc singulare ; similiter 
si conveniret homini, in quantum est homo, non esse in 
singulari, numquam esset in eo. Sed verum est dicere quod 

1 Vide I. C. Gent. cap. 25. et 26. 

homo, in quantum est homo, non habet quod sit in hoc 
singulari vel in illo. Patet ergo, quod natura hominis absolute 
considerata abstrahit a quolibet esse, ita quod non fiat 
praecisio alicuius eorum ; et haec natura sic considerata est 
quae praedicatur de omnibus individuis. Non tamen potest 
dici quod ratio universalis conveniat naturae sic acceptae ; 
quia de ratione universalis est unitas et communitas. Naturae 
autem humanae neutrum eorum convenit secundum suam 
absolutam considerationem ; si enim communitas esset de 
intellectu hominis, tunc in quocumque inveniretur huma- 
nitas, inveniretur communitas ; et hoc falsum est, quia in 
Socrate non invenitur communitas aliqua, sed quidquid est 
in eo, individuatum est. » 

Ratio 2 a Quoniam naturae rerum, de quibus est scientia, 
intclliguntur absque eo quod intelligatur rerum existentia. — 
Unde D. Thomas, De Ente et Essentia, cap. 5. : « Quidquid enim 
non est de intellectu essentiae vel quidditatis, hoc est adve- 
niens extra et faciens compositionem cum essentia ; quia nulla 
essentia sine his, quae sunt partes essentiae, intelligi potest. 
Omnis autem essentia vel quidditas intelligi potest sine hoc 
quod aliquid intelligatur de esse suo facto ; possum enim 
intelligere quid est homo vel phoenix, et tamen ignorare an 
esse habeant in rerum natura. Ergo patet, quod esse est aliud 
ab essentia vel quidditate. Nisi forte sit aliqua res, cuius 
quidditas sit suum esse; et haec res non potest esse nisi 
Una et Prima ‘. » Et Dc natura angel. cap. 2. : « Universalia 
sunt essentiae ipsorum particularium. » 

Ratio 3 a Quoniam, absque reali compositione esse et essen- 
tiae, naturae universales non praedicarentur univoce de singu- 
laribus. — Quod D. Thomas sic declarat De V erit. q. 2. a. 11. : 
« Impossibile est aliquid univoce praedicari de creatura et 
Deo ; in omnibus enim univocis communis est ratio nominis 
utrique eorum de quibus nomen univoce praedicatur ; et sic 
quantum ad illius nominis rationem univoca in aliquo aequa- 
lia sunt, quamvis secundum esse unum altero possit esse 
prius vel posterius ; sicut, in ratione numeri, omnes numeri 

1 Vide lib. 1. cap. 10. 

sunt aequales, quamvis secundum nomen rei unus altero 
prior sit. Creatura autem, quantumcumque imitetur Deum, 
non potest pertingere ad hoc, ut eadem ratione aliquid sibi 
conveniat et Deo ; illa enim quae secundum eandem rationem 
sunt in diversis, sunt eis communia secundum rationem 
substantiae sive quidditatis, sed sunt distincta secundum 
esse. Quidquid autem est in Deo, hoc est suum proprium 
esse; sicut enim essentia in eo est idem quod esse, ita scientia 
idem est quod scientem esse in eo. Unde, cum esse, quod est 
proprium unius rei, non posset alteri communicari, impos- 
sibile est quod creatura pertingat ad eandem rationem 
habendi aliquid quod habet Deus ; sicut impossibile est 
quod ad idem esse perveniat. Similiter etiam in nobis esset ; 
si enim in Petro non differret homo et hominem esse, impos- 
sibile esset quod homo univoce diceretur de Petro et Paulo, 
quibus est esse diversum. » 

Ratio 4 a Quoniam quaecumque sunt in genere substantiae, 
componuntur reali compositione esse et essentiae. — Quod 
ostenditur a D. Thomas pluribus in locis. 

a) I. q. 3. a. 5. : « Omnia quae sunt in genere uno, com- 
municant in quidditate vel essentia generis, quod praedicatur 
de eis in eo quod quid est ; differunt autem secundum esse. 
Non enim idem est esse hominis et equi, nec huius hominis 
et illius hominis. Et sic oportet quod, quaecumque sunt 
in genere, differant in eis esse et quod quid est, id est, 
essentia. » 

b) De Verit. q. 27. a. r. ad 8. : 0 Omne quod est in genere 
substantiae, est compositum reali compositione, eo quod id 
quod est in praedicamento substantiae, est in suo esse sub- 
sistens, et oportet quod esse suum sit aliud quam ipsum; 
alias non posset differre secundum esse ab illis cum quibus 
convenit in ratione suae quidditatis : quod requiritur in 
omnibus quae sunt directe in praedicamento. Et ideo, omne 
quod est directe in praedicamento substantiae, compositum 
est saltem ex esse et quod est. » 

c ) II. Posterior. Analytic. lect. 6. : « Hoc enim ipsum quod 
est esse, non est substantia vel essentia alicuius rei in genere 
existentis. Alioquin oporteret quod hoc, quod dico ens, esset 



CAP. VII. — VERA SENTENTIA DE UNIVERSALIBUS 1 49 

genus ; quia genus est quod praedicatur de aliquo in eo 
quod quid est. Ens autem non est genus, ut probatur in 
III. Metaph. Et propter hoc etiam Deus, qui est suum 
esse, non est in genere. » 


III 

Essentias rerum esse immutabiles, necessarias, indivisi- 
biles et aeternas non explicatur in vero sensu, nisi 
praesupposita reali compositione esse et essentiae 
in rebus creatis. 

Primo : Declaratur verus sensus. — Dicuntur enim 
essentiae rerum necessariae et immutabiles; quoniam in 
elementis essentialibus quibus constant, sic sunt et ita 
constituuntur, ut aliter esse non possint nec constitui, quin 
contradictoria exsurgant. Homo, sc. Socrates, quoad pro- 
priam naturam, quoad notas essentiales quibus coalescit, 
minime variari nequit, quin simul sit homo et non sit homo. 
Esse animal rationale ita convenit homini qui est Socrates, 
ut haec convenientia essentialium notarum veram habeat 
necessitatem ac immutabilitatem. 

Vocantur vero essentiae indivisibiles; quia, cum praedi- 
cata essentialia sint determinata in numero, pondere et 
mensura, eorumque convenientia subiecto sit necessario 
invariabilis, inde rerum essentiae vel naturae nec augeri 
possunt nec minui, quin statim perimantur. Quapioptei 
dicitur quod formae rerum sunt sicut numeri. 

Appellantur denique aeternae; quoniam essentiae rerum 
creatarum ex se abstrahunt a loco et praescindunt a tempore. 
Unde rerum essentiae ex proprio suo conceptu nullam 
necessariam relationem dicunt ad durationem in proprio 
suo existere. 

Secundo : Quonam sensu verum sit quod essentiae 

rerum sint aeternae. — Ita declaratur a D. Thoma : a) Dc 
Pot. q. 5. a. 9. ad 16. : « Universale tripliciter considerari 
potest, et secundum quemlibet modum considerationis 
aliquo modo verum est, quod universale est semper. Potest 
enim uno modo considerari natura universalis secundum 
quod abstrahit a quolibet esse; et sic verum est quod univer- 
sale est semper, magis per remotionem causae determinantis 
ad aliquod tempus quam per positionem causae perpetuitatis ; 
de ratione enim naturae universalis non est quod sit magis 
hoc tempore quam illo ; per quem etiam modum materia 
prima dicitur esse una. Alio modo potest considerari secun- 
dum esse quod habet in singularibus ; et sic verum est quod 
est semper, quia est quandocumque est suum singulare ; 
sicut etiam dicitur esse ubique, quia est ubicumque est suum 
singulare, cum tamen multa loca sint ubi sua singularia non 
sunt ; unde nec ibi est universale. Tertio modo potest con- 
siderari secundum esse quod habet in intellectu ; et sic 
etiam verum est, quod universale est semper, praecipue in 
intellectu divino. » 

b) I. q. 16. a. 7. ad 2. : « Aliquid esse semper et ubique, 
potest intelligi dupliciter : Uno modo, quia habet in se unde 
se extendat ad omne tempus et ad omnem locum ; sicut Deo 
competit esse ubique et semper. Alio modo, quia non habet 
in se quo determinetur ad aliquem locum et tempus ; sicut 
materia prima dicitur esse una, non quia habeat unam 
formam, sicut homo est unus ab unitate unius formae, sed 
per remotionem omnium formarum distinguentium. Et per 
hunc modum quodlibet universale dicitur esse ubique et 
semper, in quantum universalia abstrahunt ab hic et nunc. 
Sed ex hoc non sequitur ea esse aeterna, nisi in intellectu, si 
quis sit aeternus. » 

c) I. q. 46. a. 2. : « Mundum non semper fuisse, sola fide 
tenetur et demonstrative probari non potest, sicut et supra 
de mysterio Trinitatis dictum est q. 32. a. 1. Et huius ratio 
est, quia novitas mundi non potest demonstrationem recipere 
ex parte ipsius mundi. Demonstrationis enim principium est 
quod quid est. Unumquodque autem secundum rationem 
suae speciei abstrahit ab hic et nunc; propter quod dicitur, 

quod universalia sunt ubique et semper. Unde demonstrari non 
potest quod homo aut coelum aut lapis non semper fuit 1 . » 

Tertio : Omnes res creatae sunt necessariae et immuta- 
biles quoad essentiam , contingentes vero et mutabiles quoad 
existentiam. — Ratio etenim cur essentia creata potest 
desinere esse, est quia realiter distinguitur ab existentia ; 
sicut ratio cur existentia nequit habere realitatem ex se 
subsistentem, est quia distinguitur realiter ab essentia 
substantiali, in qua recipitur et cuius est actus inhaerens. 
Sicque, proprie loquendo, nec essentia nec existentia amittunt 
propriam realitatem, sed res composita ex utraque ; quem- 
admodum nec essentia nec existentia proprie creantur, sed 
creatur res quae realiter componitur ex esse et ex eo quod est. 
Itaque necessitas, immutabilitas et aeternitas negativa 
quoad essentiam sunt attributa rerum creatarum ; at neces- 
sitas, immutabilitas et aeternitas positiva quoad existentiam 
sunt’ attributa solius Dei, quia solius Dei substantia seu 
essentia est ipsum suum esse. Unde D. f hornas, De Vent. 
q. 3. a. 1. ad 8. : « Sicut Deus, quia non potest non esse, non 
indiget essentia quae sit aliud quam suum esse, ita, quia 
non potest deficere in cognoscendo et operando, non indiget 
alia regula a seipso ; sed propter hoc non potest deficere 
quia ipse est suiipsius regula, sicut propter hoc non potest 
non esse, quia sua essentia est suum esse. » Et I. q. 46. a. 2. 
ad 5. : « Etsi mundus semper fuisset, non tamen parificaretur 
Deo in aeternitate ; quia esse divinum est esse totum simul 
absque successione. Non autem sic est de mundo. » 

Ad rem Liberatore : « Licet res creatae sint contingentes 
et mutabiles quoad existentiam, tamen sunt necessariae et 
immutabiles quoad essentiam. In hoc enim non pendent a 
voluntate, sed ab intellectu divino, ut in Metaphysica demon- 
strabitur... Universalia vero exprimunt solas quidditates 
seu essentias rerum, praescindendo ab exercitio actualis 
existentiae 2 .) 

1 Vide etiam I. q. 10. a. 3. ad, 3. 

2 Inst. Phil. Logicae pars 2. cap. 4- a - 3 - Solvuntur obiectiones. 
_ Vide etiam D. Thomam in Lib. Boetii, De Trinitate, q. 5 - a. 2. 

CAPUT OCTAVUM 

Argumenta quibus Suarez conatur ostendere nullam dari 
realem compositionem inter essentiam et existentiam in 
rebus creatis ; immo, talem compositionem seu realem 
distinctionem esse superfluam ac plane impossibilem. 


I 

Praenotanda. 

Primo : Quamvis enim Suarez nec primus fuit nec 
postremus qui realem compositionem inter essentiam et 
existentiam in creatis reiecerit ac impugnaverit, tamen velut 
princeps omnium haberi potest, quatenus hanc materiam in 
suis Disputationibus Metaphysicis accuratius, diligentius et 
abundantius ex professo pertractavit. Quaecumque circa 
huiusmodi quaestionem ab his, qui Suarezium praecesserunt, 
dicta fuere, ac quaecumque post Suarezium qui ipsum 
tamquam magistrum et ducem sunt secuti, in medium 
protulerunt : omnia abs dubio in eius Disputatione 31. con- 
tinentur congregata atque ex thesauro Suarezii videntur 
esse deprompta. Istam ergo Disputationem Metaphysicam 
Suarezii ad examen oportet vocare. 

Secundo : Suarez fatetur quidem, quod : i° « Ad decla- 
randam rationem entis creati ut sic et proprietates eius, a 
comparatione essentiae et esse initium sumimus. Radix vero 
omnium, quae ad intelligentiam entis creati necessaria sunt, 
est quomodo esse et essentia distinguantur . » 2 0 « Existentiam 
esse rem quandam distinctam omnino realiter ab entitate 
essentiae creaturae : haec existimatur esse opinio D. Thomae, 



quam in hoc sensu secuti sunt fere omnes antiqui Thomistae. 
Loca D. Thomae praecipua sunt : I. q. 3. a. 4 ; II. C. Gent. 
cap. 52. ; De Ente et Essentia, cap. 5. ; IV. Metaph. 
lect. 2. » 

Attamen, ipse Suarez affirmat : i° « Essentiam et existen- 
tiam creaturae, cum proportione comparata, non distingui 
realiter. » 2 0 « Et hanc sententiam sic explicatam, ut compa- 
ratio fiat inter actualem existentiam, quam vocant esse in 
actu exercito, et actualem essentiam existentem,' existimet 
esse omnino veram. » 3 0 « Huiusmodi entitatem existentiae, 
dicto modo distinctam, non solum superfluam esse, sed plane 
impossibilem. » Haec Suarez, Disp. 31. sect. 1. et sect. 6. 

Tertio : Duo itaque inspicere oportet, videlicet : i° Quo- 
modo Suarez ostendat esse veram suam sententiam, et om- 
nino veram ; et sententiam D. Thomae « non solum super- 
fluam, sed plane impossibilem. » 2° Quomodo Suarez ostendat 
notam characteristicam, qua Deus differt a creaturis, et 
creaturae discernuntur a Deo ; ac perinde, fundamentum 
scientificum et vere philosophicum ad primam divisionem 
entis realis in Ens per essentiam et in Ens per participationem. 

De primo quidem in hoc capite ; de altero autem, in 
capite subsequenti est nobis agendum. 


II 

Argumentum primum atque eius solutio. 

Argumentum Suarezii. — Disput. 31. sect. 4. : « Illud esse, 
quo essentia creaturae formaliter constituitur in actualitate 
essentiae, praecise sumptum, satis est ad veritatem huius 
locutionis de secundo adiacente : Essentia est. Ergo illud esse 
est vera existentia. » 

« Consequentia est clara. Nam, iuxta communem signifi- 

cationem et conceptionem hominum, est de secundo adiacente 
non absolvitur a tempore, sed significat : actu esse in rerum 
natura. Quod omnes intelligimus nomine existentiae, seu 
per esse existentiae. » 

« Antecedens probatur. Per hoc esse essentiae actualis 
formaliter ac praecise sumptum talis essentia est ens in actu, 
et distinguitur ab ente in potentia. Ergo vi illius esse talis 
essentia est. Recte enim infertur : Est ens in actu; ergo est; 
quia esse ens actu non diminuit rationem entis, quam includit 
verbum est. » Haec Suarez. 

Doctrina D. Thomae circa notionem entis. — Quodl. 2. 
a. 3. : « Dupliciter aliquid de aliquo praedicatur : uno modo, 
essentialiter ; alio modo, participative. Lux enim praedicatur 
de corpore illuminato, participative ; sed si esset aliqua lux 
separata, praedicaretur de ea essentialiter. Secundum ergo 
hoc dicendum est, quod ens praedicatur de solo Deo essen- 
tialiter, eo quod esse divinum est esse subsistens et absolutum. 
De qualibet autem creatura praedicatur per participationem ; 
nulla enim creatura est suum esse... Quandocumque autem 
aliquid praedicatur de altero per participationem, oportet 
ibi aliquid esse praeter id quod participatur ; et ideo, in 
qualibet creatura est aliud ipsa creatura quae habet esse, 
et ipsum esse eius. Et hoc est quod Boetius dicit in libro De 
Hcbdomad. quod in omni eo, quod est citra Primum, aliud 
est esse et quod est. 

Sed sciendum est quod aliquid participatur dupliciter : 
Uno modo, quasi existens de substantia participantis, sicut 
genus participatur a specie. Hoc autem modo esse non parti- 
cipatur a creatura ; id enim est de substantia rei, quod cadit 
in eius definitione. Ens autem non ponitur in definitione 
creaturae ; quia nec est genus nec differentia. Unde parti- 
cipatur sicut aliquid non existens de essentia rei... Sed verum 
est quod hoc nomen ens, secundum quod importat rem cui 
competit huiusmodi esse, sic significat essentiam rei, et 
dividitur per decem genera ; non tamen univoce, quia non 
eadem ratione competit omnibus esse; sed substantiae qui- 
dem per se, aliis autem aliter. Sic ergo in angelis est compo- 

sitio ex essentia et esse; non tamen est compositio sicut ex 
partibus substantiae, sed sicut ex substantia et eo quod 
adhaeret substantiae. 

Aliquando ex his quae simul iunguntur, relinquitur aliqua 
res tertia, sicuti ex anima et corpore constituitur humanitas ; 
unde homo componitur ex anima et corpore. Aliquando 
autem ex his quae simul iunguntur, non resultat res tertia, 
sed quaedam ratio composita ; sicut ratio hominis albi 
resolvitur in rationem hominis et in rationem albi ; et in 
talibus aliquid componitur ex seipso et alio, sicut album 
componitur ex eo quod est album et ex albedine. 

Esse est accidens, non quasi per accidens se habens, sed 
quasi actualitas cuiuslibet substantiae ; unde ipse Deus, qui 
est sua actualitas, est suum esse. » 


Corollaria. — i um Ens igitur importat in sua significatione 
duo, nempe : a) esse, quod est actualitas cuiuslibet substantiae 
et cuiuslibet rei ; b) ipsam substantiam vel naturam rei, cui 
competit huiusmodi esse. 

2 um Ens primo modo sumptum praedicatur de solo Deo 
essentialiter ; de omnibus autem aliis, per participationem. 
Ens autem secundo modo sumptum praedicatur essentialiter 
de omnibus. 

3 um Solus Deus, qui est sua actualitas, est suum esse; et 
esse subsistens est natura vel substantia Dei. In omnibus 
autem aliis oportet aliquid esse praeter id quod participatur. 
Unde : 

4 um In omnibus aliis est compositio ex essentia et esse, 
non sicut ex partibus substantiae, sed sicut ex substantia 
et eo quod adhaeret substantiae. 

5 um Ex his duobus, videlicet esse et essentia rei cui com- 
petit huiusmodi esse, resultat non aliqua res tertia, sed ratio 
entis completa ; ratio entis in actu ; ratio entis realis existentis. 
Atque, sicut album componitur ex eo quod est album et 
ex albedine, ita in omnibus substantiis creatis seu rebus 
subsistentibus ratio entis in actu componitur ex eo quod 
est actu et ex ipsa actualitate, ex substantia et eo quod 
adhaeret substantiae, ex ipsa creatura quae participat esse 

atque ex ipso esse participato. Unde ipse D. Thomas, II. C. 
Gent. cap. 53. ait : « In quocumque enim inveniuntur aliqua 
duo. quorum unum est complementum alterius, proportio 
unius ad alterum est sicut proportio potentiae ad actum ; 
nihil enim completur nisi per proprium actum. In substantia 
autem intellectuali creata inveniuntur duo, sc. substantia 
ipsa et esse eius quod non est ipsa substantia, ut ostensum 
est cap. 52. ; ipsum autem esse est complementum substantiae 
existentis ; unumquodque enim actu est per hoc quod esse 
habet. » 

Responsio ad argumentum Suarezii. — Illud esse quod 
satis est ad veritatem locutionis : Essentia est, est solum 
esse existentiae. Distinguere oportet : Si illud esse est subsi- 
stens et absolutum, conceditur ; at hoc modo solus Deus est, 
cuius substantia vel essentia est suum esse. Si autem illud 
esse est inhaerens ac participatum, negatur ; quia tunc esse 
existentiae indiget subiecto cui adhaereat et in quo recipiatur, 
sicut participatum in participante. 

Ergo ad veritatem huius locutionis : Essentia est. loquendo 
de rebus creatis, requiruntur duo, quorum unum non est 
aliud, nempe id quod est et esse; substantia et adualitas eius; 
essentia participans esse et esse participatum ; natura rei cui 
competit esse, et esse quod est complementum naturae 
existentis. Haec duo sunt necessaria ad rationem entis realis 
subsistentis, cuius proprium est existere ; sicut ad rationem 
albi realis requiruntur duo, nempe id quod est album, et 
albedo adhaerens subiecto ; sicut ad rationem sapientis requi- 
runtur similiter duo, videlicet id quod est sapiens, et sapientia 
a sapiente participata. 

Unde essentia et esse minime sunt partes componentes 
substantiam ; nam compositio ex essentia et esse non est 
compositio sicut ex partibus substantiae, sed sicut ex sub- 
stantia et eo quod adhaeret substantiae. 

Est itaque ista compositio in linea entis perfecti et com- 
pleti ; et in talibus ens componitur ex eo quod est et esse; 
sicut album componitur ex eo quod est album et ex albedine ; 
sicut lucidum componitur ex eo quod est lucidum et ex luce ; 

sicut sapiens componitur ex eo quod est sapiens et ex 
sapientia. Proprie loquendo, esse est actus suppositi et 
pertinet ad ipsam constitutionem personae 1 . 


III 


Argumentum secundum atque eiusdem solutio. 


Argumentum Suarezii. — Disput. 31. sect. 4. Suarez 
arguit sic : « Ex propria ratione existentiae. Nam esse exi- 
stentiae nihil aliud est quam illud esse, quo formaliter et 
immediate entitas aliqua constituitur extra causas suas, et 
desinit esse nihil ac incipit esse aliquid. Sed huiusmodi est 
hoc esse, quo formaliter et immediate constuitur res in actua- 
litate essentiae. Ergo esse essentiae est verum esse existentiae. 

Maior videtur esse per se nota : i° ex ipsius termini 
significatione et communi omnium conceptione ; 2° ex im- 
mediata et formali oppositione inter ens actu et ens in 
potentia ; nam ens actu idem est quod existens ; alioquin 
dari posset medium inter ens possibile et ens existens... 

Minor autem propositio... fere est per se nota ex ter- 
minis ; quia per illud esse est aliquid in actu. Est etiam 
demonstrata ex principiis positis ; quia ostensum est, pei 
hoc esse formaliter constitui essentiam extra possibilitatem, 
quam ab aeterno habebat nostro modo concipiendi , nam 
educi sic dicam a possibilitate et extra causas constitui, 
idem sunt. » 

Doctrina D. Thomae circa constitutionem entis. — a) 

Quodl. 3. a. 1. : « Cum autem Deus sit ipsum Esse subsistens, 
manifestum est quod natura essendi convenit Deo infinite, 
absque omni limitatione et contractione. Unde eius virtus 
activa se extendit infinite ad totum ens et ad omne id quod 

1 III. q. 17. a. 2. ; q. 19- a. 1. ad. 4. ; q. 35 - a - *• 

potest habere rationem entis... Omne enim quod est actu, 
vel est ipse actus vel est potentia participans actum. » 

b) Quod/. 3. a. 20. : « Omnis enim substantia creata est 
composita ex potentia et actu. Manifestum est enim quod 
solus Deus est suum esse, quasi essentialiter existens, in 
quantum sc. suum esse est eius substantia, quod de nullo 
alio dici potest ; esse enim subsistens non potest esse nisi 
unum, sicut nec albedo subsistens non potest esse nisi una. 
Oportet ergo, quod quaelibet alia res sit ens participative, 
ita quod aliud sit in eo substantia participans esse, et aliud 
ipsum esse participatum. Omne autem participans se habet 
ad participatum sicut potentia ad actum. Unde substantia 
cuiuslibet rei creatae se habet ad suum esse sicut potentia 
ad actum. Sic ergo omnis substantia creata est composita 
ex potentia et actu, id est, ex eo quod est et esse; sicut album 
componitur ex eo quod est album et albedinc. » 

c) Quodl. 22. a. 5. : « Primus autem actus est esse subsi- 
stens per se. Unde completionem unumquodque recipit per 
hoc quod participat esse. Unde esse est complementum 
omnis foimae ; quia per hoc completur, quod habet esse; et 
habet esse, cum est actu ; et sic nulla forma est nisi per esse. 
Et sic dico, quod esse substantiale rei non est accidens, 
sed actualitas cuiuslibet formae existentis, sive sine materia 
sive cum materia... Esse est complementum omnium... 
Accidens dicitur large omne quod non est pars essentiae, et 
sic est esse in rebus creatis ; quia in solo Deo esse est eius 
essentia. » 

d) De angclor. natura, cap. 6. : « Nihil autem per se sub- 
sistens, quod sit ipsum esse, poterit esse nisi unum solum ; 
sicut nec aliqua forma, si separata consideretur, potest esse 
nisi una. Sicut igitur est una secundum considerationem, 
dum per se consideratur, ita est una secundum esse, si per 
se subsisteret vel existeret. Eademque ratio est de genere 
per comparationem ad species, quousque perveniatur ad 
ipsum esse quod est communissimum. Ipsum igitur esse per 
se subsistens est unum tantum. Impossibile est igitur, quod 
praeter ipsum sit aliquid subsistens quod sit esse tantum. 
Omne autem quod est, esse habet. Est igitur in quocumque. 

praeter Primum, et ipsum esse tamquam actus ; et substantia 
rei habens esse, tamquam rei potentia receptiva huius actus 
quod est esse... Potest autem quis dicere : Id quod participat 
esse, secundum se, carens est illo ; sicut superficies, quae 
nata est participare colorem, secundum se considerata, est 
non color et non colorata. Similiter igitur id quod participat 
esse, oportet esse non ens. Quod autem est in potentia eius, 
est participativum ipsius ; non autem secundum se est ens. 

Si igitur per hoc, quod dico non ens, removeatur solum 
esse in actu, ipsa forma, secundum se considerata, est non 
ens, sed esse participans. Si autem non ens removeat non 
solum esse in actu, sed etiam actum seu formam per quam 
aliquid participat esse, sic materia est non ens, forma vero 
subsistens non est non ens, sed est actus quae est forma 
participativa ultimi actus, qui est esse. » 

e) III. C. Gent. cap. 65. : « Esse autem non est natura 
vel essentia alicuius rei creatae, sed solius Dei. » 

Corollaria. — i um Esse est essentia solius Dei, cui com- 
petit infinite natura essendi; et quodeumque ens creatum 
participat, ut ita dixerim, naturam essendi; quia solus Deus 
est suum esse 1 . 

2 um Natura essendi in omnibus, praeter unum quod est 
Deus, componitur ex duobus principiis, videlicet ex sub- 
stantia ipsa quae participat esse, atque ex esse quod est 
actus substantiae existentis ac perinde complementum eius 
in linea entis. 

3 um In omnibus itaque quae sunt actu, praeter Primum 
quod est esse tantum, reperiuntur duo, videlicet : a) ipsum 
esse tamquam actus, et substantia rei habens esse tamquam 
potentia receptiva huius actus quod est esse. 

4 um Esse dicitur accidens, quatenus nec est essentia ali- 
cuius rei creatae, nec pars essentiae ; attamen non est acci- 
dens, quia cum sit actualitas cuiuslibet substantiae creatae, 
est esse substantiale rei existentis. 

5 um Inter purum nihilum aut mera potentia rei, et ulti- 

1 I. q. 45. a. 5. ad. 1. 

mum actum rei qui est esse, reperitur medium reale ac enti- 
tativum, nempe : potentia receptiva huius actus quod est 
esse, seu forma participativa ipsius esse quod est actus ulti- 
mus. Ac licet non detur medium inter ens possibile et ens 
existens, datur medium inter ens possibile et esse quod est 
actus entis existentis. 

Responsio ad argumentum Suarezii. — « Esse existentiae 
est quo formaliter et immediate entitas aliqua constituitur 
extra causas suas, et desinit esse nihil, ac incipit esse aliquid » ; 
ut actus receptus in potentia reali essentiae, ut inhaerens 
substantiae rei, ut actus ultimus formae participativae ipsius 
esst’, ut complementum ipsius substantiae existentis : Con- 
cedo. Ut actus irreceptus, ut actus subsistens sine subiecto : 
Nego. Etenim esse subsistens non potest esse nisi unum, 
videlicet Deus, qui non habet causam nec incipit esse, et est 
Esse tantum, cui convenit natura essendi infinite absque 
omni limitatione et contractione. 

« Huiusmodi esse est quo formaliter constituitur res in 
actualitate essentiae » : tamquam per actum substantiae quae 
est potentia participans ipsum esse quod est actus ultimus : 
Concedo. Tamquam per actum qui in ipsa essentia veluti in 
potentia receptiva non recipiatur, et ipsam substantiam rei 
existentis non compleat ac perficiat : Nego. 

Et negatur deinde consequens et consequentia. Omne 
enim quod est actu, vel est ipse actus vel est potentia parti- 
cipans actum. Et omne participans se habet ad participatum 
sicut potentia ad actum. 


IV 


Argumentum tertium ac eius solutio. 

Argumentum Suarezii. — Disput. 31. sect. 5. : « Secundum 
rem idem est : hominem esse, et hominem esse hominem, si in 
utraque propositione esse dicat actum, et non solum aptitu- 

dinem aut veritatem propositionis. Et similiter reipsa idem 
est : hominem esse hominem, et esse animal rationale; quia 
omnia in re idem sunt. Quapropter ab eadem actualitate et 
ab eadem re haec omnia praedicata sumuntur, sive illa res 
vocetur essentia actualis sive esse actuale eius ; solumque per 
rationis praecisiones et compositiones haec omnia distin- 
guuntur. Non est ergo in una re nisi unum esse quo consti- 
tuitur ens actu ; et illud ipsum est esse existentiae. » 

Brevius : « Ens actu formaliter idem est quod existens. 
Certum tamen est, existens ut sic per solam existentiam for- 
maliter constitui ; et in hoc genere quasi formalis causae ab 
ea sola pendere. Secundum rem idem est : hominem esse, et 
hominem esse hominem, si in utraque propositione esse dicat 
actum. » 

Doctrina Aristotelis. — II. Poster. Analytic. : « Id autem 
quod quid est homo, et esse hominem, aliud est... Tb esse non 
est substantia ulli rei ; non enim genus est ens. » 

Doctrina Cardinalis Caietani. — In suis ergo Comment. in 
Poster. Analytic. Aristotelis, cap. 6. ait : « In hoc loco expresse 
Aristoteles dicit quod esse non est ipsa essentia rei : quod 
est maximum fundamentum doctrinae S. Thomae. » 

Doctrina D. Thomae. — II. Poster. Analyt. lect. 6. : 

« Sed aliud est quod quid est homo, et esse hominem. In solo 
enim Primo essendi Principio, quod est essentialiter ens, 
ipsum esse et quidditas eius est unum et idem ; in omnibus 
autem aliis, quae sunt entia per participationem, oportet 
quod sit aliud esse et quidditas entis. Non est ergo possibile 
quod eadem demonstratione demonstret aliquis quid est 
et quia est. Secundum commune sapientum dictum, necessa- 
rium est quod omne, id est, primum totum quod per demon- 
strationem demonstratur, sit ipsum quia est; nisi forte 
aliquis dicat quod hoc ipsum quia est, sit substantia alicuius 
rei. Hoc autem est impossibile. Hoc enim ipsum, quod est 
esse, non est substantia vel essentia alicuius rei in genere 
' existentis. Alioquin oporteret quod hoc, quod dico ens, esset 

genus ; quia genus est quod praedicatur de aliquo in eo 
quod quid est. Ens autem non est genus, ut probatur 

III. Mctaph. Et propter hoc etiam Deus, qui est suum esse, 
non est in genere. » 

IV. Mctaph. lect. i. : « Esse enim rei, quamvis sit aliud ab 
eius essentia, non tamen est intelligendum quod sit aliquid 
superadditum ad modum accidentis, sed quasi constituitur 
per principia essentiae. Et ideo hoc nomen ens, quod imponi- 
tur ab ipso esse, significat idem cum homine quod imponitur 
ab ipsa essentia. » 

V. Mctaph. lect. 7. : « Esse vero, quod in sui natura 
unaquaeque res habet, est substantiale... Ens et esse signi- 
ficant aliquid dicibile vel effabile in potentia, vel dicibile in 
actu. In omnibus enim praedictis terminis, quae significant 
decem praedicamenta, aliquid dicitur actu et aliquid in 
potentia. Et ex hoc accidit, quod unumquodque praedica- 
mentum per actum et potentiam dividitur. » 

Quodl. 2. a. 3. : « Esse non participatur a creatura, (quasi 
existens de substantia participantis) ; id enim est de substan- 
tia rei, quod cadit in eius definitione. Ens autem non ponitur 
in definitione creaturae, quia nec est genus nec differentia ; 
unde participatur sicut aliquid non existens de essentia rei ; 
et ideo alia quaestio est : an est, et quid est. Unde, cum 
omne quod est praeter essentiam rei, dicatur accidens, esse 
quod pertinet ad quaestionem an est, est accidens. Et ideo 
Commentator dicit V. Mctaph. quod ista propositio : Socrates 
est, est de accidentali praedicato secundum quod importat 
entitatem rei vel veritatem propositionis. Sed verum est, 
quod hoc nomen ens, secundum quod importat rem cui 
competit huiusmodi esse, sic significat essentiam rei. » 

Quodl. 9. a. 6. : « Invenimus in angelo et substantiam sive 
quidditatem eius quae subsistit, et esse quo subsistit, quo 
sc. actu essendi dicitur esse, sicut actu currendi dicimur 
currere... Esse non est actus qui sit pars essentiae, sicut 
forma ; ipsa quidditas angeli vel substantia est per se 
subsistens. » 

Quodl. 10. a. 4. ad 4. : « Esse creatum non est per se 
stans ; quia est aliud a substantia entis creati. » 

Quodl. 9. a. 3. : « Esse dicitur actus entis, in quantum est 
i ms ; id est, quo denominatur aliquid ens actu in rerum 
natura; et sic esse non attribuitur nisi rebus ipsis quae in 
decem generibus continentur... Esse ergo proprie et vere 
non attribuitur nisi rei per se subsistenti... Esse est id in quo 
inndatur unitas suppositi. » 

Corollaria. — i um Ergo hominem esse, et hominem esse 
hominem, non sunt idem (secundum rem, sed aliud et aliud.) 
Aliud namque significatur cum dicitur : Socrates est, et aliud 
cum dicitur : Socrates est homo seu aminal rationale. Et alio 
modo convenit Socrati actus existentiae. et alio humanitas 
«mi essentia hominis. 

2 um Ergo dicere quod idem secundum rem sunt hominem 
esse, et hominem esse hominem, est confundere quaestionem 
an est cum quaestione quid est ; et confundere praedicata 
rcalia quidditativa quae pertinent ad essentiam rei, cum 
praedicatis quae nec sunt essentia rei nec pars essentiae. 

3 um Est confundere substantiam entis creati cum actu 
existendi qui inhaeret ipsi substantiae tamquam subiecto ; 
et idcirco est asserere, quod esse creatum est per se stans seu 
per se subsistens. Et esse subsistens non potest esse nisi 
unum. 

4 um Est negare omne ens creatum subsistens constare 
actu et potentia in linea entis; et est ponere ens in defini- 
tione creaturae, et esse proinde participari a creatura quasi 
existens de substantia participantis. 

5 um Est ponere quod in re eodem modo convenit homini, 
V. g. Socrati, existere et habere humanam essentiam, esse et 
SNwc animal rationale. 

Responsio ad argumentum Suarezii. — Ens actu idem 
■ 1 quod existens : Conceditur. Existens ut sic per solam 
• m dentiam constituitur : Negatur. Etenim solus Deus, cuius 
•iiliitantia est esse, per solam existentiam constituitur 
PXistens ; imo, ipse est sua existentia. Ergo secundum rem 
n I' in est hominem esse, et hominem esse hominem: Negatur 
i "ii • quens et consequentia. Nam in solo Deo, cuius essentia 

est esse, veriticatur quod secundum rem idem est : Deum 
esse, et Deum esse Deum ; Deum esse, et Deum esse sapientem ; 
et sic de aliis. In utraque igitur propositione esse dicit aliquid 
actuale ; sed in hac : homo est, dicit quid actuale, quia actus 
est ; et in hac : homo est homo seu animal rationale, dicit quid 
actuale, quia informatur actu. Et potest considerari ut 
actus respectu potentiae obiectivae ; tamen est vera potentia 
realis et subiectiva respectu existentiae ; nam esse compa- 
ratur ad omnia ut actus ad potentiam. 

Unde, quamvis verum sit quod in una re perfecta ac 
completa in ratione entis realis et subsistentis non reperiatur 
nisi unum esse, et hoc esse sit actus existentiae : attamen 
non est verum quod talis res constituatur ens in actu solo 
esse existentiae ; quia huiusmodi esse non est per se stans, 
sed est adhaerens substantiae, a qua participatur et in qua 
recipitur tamquam in proprio subiecto. 

De ratione enim entis creati, sicut est esse causatum, sic 
est esse compositum reali compositione habentis et habiti, 
participantis et participati, essentiae et esse, substantiae 
quae est potentia essendi, et esse quod est complementum 
substantiae exis tentis 

Unde D. Thomas passim ubique exprimit haec duo 
elementa realia, ex quibus omne ens creatum constituitur 
in ratione entis. De Pot. q. 3. a. 1. ad 17. : « Deus, simul dans 
esse, producit id quod esse recipit. » Ac ibid. a. 5. ad 2. : « Ex 
hoc ipso, quod quidditati esse attribuitur, non solum esse, 
sed ipsa quidditas creari dicitur. » Et De Verit. q. 21. a. 5. 
ad 5. : « Creatura non solum est a Deo secundum essentiam 
suam, sed secundum esse suum, in quo praecipue consistit 
ratio bonitatis substantialis ; et secundum perfectiones 
superadditas, in quibus consistit bonitas absoluta ; et haec 
non sunt essentia rei. n 

Et sic habentur in re creata omnia effecta a Deo : essentia 
et esse; non solum esse, sed ipsa quidditas; esse et id quod 
esse recipit. 


1 De Pot. q. 7. a. 2. et 4. 


CAPUT NONUM 


Quomodo Suarez ostendat notas quibus Deus differt 
a creatis, et creaturae discernuntur a Deo. 


I 

Prima nota : 

Omne ens creatum includit aliquam compositionem. 

§ I. 

Doctrina Suarezii. 

Disput. 31. sect. 13. ita ostendit Suarez primam notam 
|iu Deus et creaturae ab invicem differunt, quia videlicet 
n omni ente creato, prout in re ipsa existit, invenitur et 
impositio rationis et compositio realis. 

1 'ompositio rationis : « Dicendum ergo est, de ratione entis 
ITruti in re ipsa existentis esse aliquam compositionem 
titionis, seu potius fundamentum eius; hoc enim modo 
ompositio ex esse et essentia est de ratione entis creati. Hoc 
ut. •!!! fundamentum non est aliud, nisi quia creatura non 
labet ex se actu existere, sed tantum est ens potentiale, 

I ab alio potest esse participare ; nam hinc iit, ut essentia 

Initurae concipiatur a nobis ut potentiale quid; esse vero, 
it modus seu actus quo talis essentia ens in actu constituitur. 
U«pi< in hoc sensu optime intelligitur, quod haec compo- 
ni.. sit de essentia entis creati ; nam de essentia eius est 
|ou I ubere esse ex se, sed solum posse participare illud ab 
l. Haec compositio Deo attribui non potest ; nam funda- 
rtimlmn eius includit imperfectionem repugnantem Deo, qui 
•t rus actu per essentiam ; et neque est neque concipi 

potest ut ens potentiale, quia ipsa potentialis essentia Deo, 
ut Deus est, repugnat. » 

Compositio realis : « Rursus, dicendum est nullum esse 
ens creatum quod, prout re ipsa existit, non includat compo- 
sitionem aliquam realem ; ex natura rei loquendo, eam vero 
compositionem non esse ex esse et essentia, sed ex aliis rebus 
aut modis realibus. » Nempe, compositionem « ex natura 
et supposito » et « ex subiecto et accidente .» « Ex his ergo 
satis constat in omni ente creato, prout in re ipsa existit, 
inveniri compositionem realem, quae non fundatur in distinc- 
tione esse ab essentia, sed fundatur in aliis distinctionibus 
rei existentis ab aliquo modo suo vel aliquo accidente : quae 
distinctio oritur quidem ex limitatione entis creati ; a nobis 
autem cognoscitur ex separatione vel mutatione, quae esse 
potest inter rem vel talem modum. Haec autem distinctio 
locum non habet inter esse et essentiam actualem, ut osten- 
sum est ; et ideo non est eadem ratio de hac et de aliis com- 
positionibus ex natura et supposito, et similibus. » 


§ 2 . 

Doctrina D. Thomae. 

Thesis 1. Absque reali compositione esse et essentiae 
nulla dari potest realis compositio ex natura et supposito, 
nec ex subiecto et accidente. — Ratio i a . — Realis enim com- 
positio esse et essentiae est compositio actus et potentiae in 
ipsa linea entis. Dari autem actum et potentiam realem in 
linea entis est resolvere omnem rem subsistentem in duo 
elementa, quorum unum est complementum alterius, sc. : 
id quod est et esse. Si ergo non praesupponatur vel non detur 
realis compositio esse et essentiae, vel ex eo quod est et esse, 
omnis res subsistens est suum esse, et substantia omnium 
rerum est esse. Omne igitur quod est, erit actus punis. 

Ratio 2 a . — Ideo enim Deum esse omnino simplicem 
demonstratur, et a Deo omnem compositionem naturae et 
suppositi, subiecti et accidentis, generis et differentiae 
oportet prorsus removere ; quia videlicet in Deo non datur 

0. 111s compositio esse et essentiae, sed in Deo sunt idem 
,. sentia et esse ; ut aperte patet I. q. 3- de simplicitate Dei. 
Sublata igitur reali compositione esse et essentiae, omne 
prorsus compositionis genus, tam realis quam rationis, e 
medio totaliter aufertur. 

Ratio 3 a . — Ex dictis ac ostensis supra cap. 3. absque 

1, ali compositione essentiae et esse nullum datur ens contin- 
gens, nec finitum, nec causatum, nec per participationem, 
nec quocumque compositionis genere compositum. 

Thesis 2. Absque reali compositione esse et essentiae 
nulla potest dari compositio rationis cum fundamento in re. 

- Ralio i a . — Omnis quidem compositio rationis cum fun- 
di mento in re, praesupponit in ipsa re aliquod reale funda- 
mentum. Reale autem fundamentum, etiam compositionis 

I, itionis, est aliqua alia realis compositio anterior et ordine 

II. it, urae prior. Unde cum nulla alia reperiatur prior compo- 
sitio in re quam ipsa compositio in linea entis ex essentia 
el actu essendi, vel huiusmodi compositio est realis, vel erit 
compositio rationis absque fundamento in re. Ac perinde 

i omnis creatura, utpote habens essentiam realiter identifica- 
i.nn cum actu essendi, erit actus purus in linea essendi, 

I rt vere dici poterit de creatura quod de Deo dicitur : sub- 
: stontia creaturae est esse. 

Ratio 2 a . — Fundamentum reale ad compositionem rationis 
. \ esse et essentia, tamquam de conceptu necessario entis 
I « mati, « non est aliud (inquit Suarez) nisi quia creatura non 
li.i.bet ex se actu existere, sed tantum est ens potentiale 
quod ab alio potest esse participare ». Sed de ratione entis 
I participantis esse ab alio, est quod sit realiter compositum 
I ex duobus, nempe ex eo quod est et esse, ex subiecto parti- 
I cipsinte esse atque ex ipso esse participato. Unde D. Thomas, 
Quodl. 2. a. 3. : « Quandocumque autem aliquid praedicatur 
,|. altero per participationem, oportet ibi aliquid esse praeter 
i,l quod participatur ; et ideo in qualibet creatura est aliud 
[ i 1 1..1 creatura quae habet esse, et ipsum esse eius. »> Et ibid. 3- 
,1 40. : « Oportet ergo, quod quaelibet alia res (praeter Deum) 
I «II ens participative, ita quod aliud sit in eo substantia parti- 

cipans esse, et aliud ipsum esse participatum. Omne autem 
participans se habet ad participatum sicut potentia ad 
actum. Unde substantia cuiuslibet rei creatae se habet ad 
suum esse sicut potentia ad actum. Sic ergo omnis substantia 
creata est composita ex potentia et actu, id 'est, ex eo quod 
est et esse; sicut album componitur ex eo quod est album 
et albedine... Potentia et actus sunt prima principia in genere 
substantiae mobilis. Unde non oportet omnem compositio- 
nem in genere substantiae esse ex materia et forma ; sed 
hoc solum necesse est in substantiis mobilibus. » 

Ratio 3 a . — Quia ex hoc ipso, quod « essentia creaturae 
concipitur a nobis ut potentiale quid, esse vero ut modus 
seu actus quo talis essentia ens in actu constituitur » : recte 
ac legitime infertur quod huiusmodi ens actu constitutum 
constat ex duobus, nempe ex essentia rei et esse qui est eius 
modus ; ex potentia subiectiva et ex actu quo talis potentia 
completur in linea entis : a) Quia aliter talis res esset purus 
actus in linea entis ; b) quia nulla res potest cogitari aut 
concipi sine illo quod est de essentia eius ; ergo aut existentia 
rei est extra essentiam rei, aut essentia rei non potest cogitari 
sine existentia ; c) quia si esse concipitur ut modus seu actus 
quo talis essentia ens in actu constituitur, esse debet habere 
subiectum cui inhaereat et cuius sit modus vel actus ; aliter 
modus esset subsistens et desineret esse modus; et actus 
iste esset subsistens, et esse subsistens est natura Dei. Qua- 
propter ex ipsa distinctione quidditativa conceptuum nostri 
intellectus assumit D. Thomas primum argumentum ad 
realem distinctionem statuendam inter essentiam et esse in 
rebus creatis. De Ente et Essentia, cap. 5. : « Quidquid enim 
non est de intellectu essentiae vel quidditatis, hoc est adve- 
niens extra et faciens compositionem cum essentia ; quia 
nulla essentia sine his, quae sunt partes essentiae, intelligi 
potest... Ergo patet, quod esse est aliud ab essentia vel 
quidditate l . » 

1 Vide lib. 1. cap. 10. 

II 

Secunda nota : Omne ens creatum est finitum 
seu limitatum in sua entitate. 

§ I. 

Doctrina Suarezii. 

Disput. 31. sect. 13. : « Esse accidentis est receptum in 
ubiecto... Esse formae est receptum in materia, a qua 
limitari potest... Esse totius substantiae limitatur ex par- 
1 ibus componentibus ; non enim potest esse illimitatum 
quod ex limitatis partibus constat... Esse angelorum... dici 
potest receptum in supposito ex natura rei distincto ab ipso 
esse essentiae ; idque satis esse, ut sit limitatum et finitum... 
Sic igitur non oportet, ut esse creaturae illimitatum sit, 
quamvis sit irreceptum in subiecto. » 

Deinde : « Esse irreceptum dupliciter intelligi potest. Uno 
modo, quod sit irreceptum tam in aliquo quam ab aliquo ; 
rt hoc modo non sequitur ex nostra sententia, quod esse 
creaturae sit irreceptum, ut per se constat ; et de tali esse 
li cte dicitur esse infinitum, quia est independens, et non 
|urlicipatum, sed potius fons totius entis participati... Alio 
modo potest esse irreceptum in aliquo, quamvis sit receptum 
ub aliquo ; et hoc modo conceditur esse creatum posse esse 
Irreceptum ; nego tamen quod inde sequitur quod sit illimi- 
latum atque infinitum. » 

Praeterea : « Esse, non receptum in aliquo,... seipso et 
ex vi entitatis suae esse limitatum et finitum, nec indigere 
aliquo limitante vel contrahente in re distincto a seipso ; 
• ' I intrinsece, natura sua, esse tantae perfectionis per suam 
b urnalem entitatem. Extrinsece vero limitari a Deo : vel 
■ II' dive, quia ab eo recipit tantam perfectionem essendi, et 
ii* 'ii maiorem; vel a causa exemplari, quia commensuratur 
1.1 Ii ideae divinae repraesentanti tantam perfectionem et 
non maiorem. » 


I70 LIB. II. — DE PRIMA DIVISIONE ENTIS REALIS 

Ac in praecedenti Disput. 30. sect. 2. Suarez dixerat : 
« Esse participatum limitari potest aut ex voluntate dantis 
tantam perfectionem et non minorem... Ut ergo esse sit 
finitum, satis est ut sit receptum ab alio in tanta ac tanta 
perfectionis mensura, etiamsi proprie non sit receptum in 
aliqua passiva potentia. » 

§ 2 . 

Doctrina D. Thomae. 

Thesis 1. Absque reali compositione esse et essentiae 
nullum ens potest esse finitum in sua propria entitate, nec 
inveniri possunt limites in essendo. 

Ratio i a . — Patet ex dictis supra cap. 3. § II. 

Ratio 2 a . — Quia ratio finiti per essentiam formaliter con- 
stituitur ex reali compositione essentiae et esse; sicut ratio 
infiniti per essentiam et simpliciter in linea essendi osten- 
ditur ex identitate essentiae et esse, ut patet ex I. q. 7. 
a. 1. et 2., et I. C. Gent. cap 43. et II. cap. 52. ubi exponitur 
a D. Thoma tertium argumentum quare in substantiis 
intellectualibus differt esse et quod est 1 . 

Ratio 3 a . — Quia, ut ex supradictis manet ostensum, 
absque reali distinctione esse et essentiae non datur composi- 
tio ulla in rebus, nec subiecti et accidentis, nec suppositi et 
naturae, nec ex partibus componentibus ipsam substantiam. 
Et ideo nec esse accidentis recipitur in subiecto, nec esse 
formae recipitur in materia, nec esse angelorum recipitur 
in supposito ex natura rei distincto ab ipso esse essentiae, 
nisi praesupponatur, tamquam fundamentum, quod esse, 
actus rei subsistentis, recipitur in supposito veluti in proprio 
receptivo et immediato subiecto cui inhaeret ; et mediante 
supposito, in natura vel essentia, cuius est actus, veluti in 
propria potentia reali. Unde D. Thomas, III. q. 17. a. 2. : 
« Esse autem pertinet et ad naturam et ad hypostasim ; ad 
hypostasim quidem, sicut ad id quod habet esse; ad naturam 
autem sicut ad id quo aliquid habet esse. » 

1 Vide supra lib. 1. cap. 5. ubi hoc argumentum declaratur. 

Thesis 2. Ad limitationem entitatis non sufficit habere 
esse acceptum ab alio ; sed requiritur, praeterea, quod huius- 
tuodi esse sit receptum in alio tamquam in subiecto. 

Ratio i a . — Quoniam in Divinis Filius accipit esse a Patre, 

. t Spiritus Sanctus a Patre et Filio. Unde ex hoc tantum, 
quod aliquis subsistens recipiat esse ab alio, non sequitur 
quod huiusmodi esse sit limitatum seu finitum. Necesse est 
icitur, quod esse acceptum recipiatur praeterea in aliquo 
I. unquam subiecto, cui adhaereat et cuius est actus. Quarn- 
obrem D. Thomas, In Ioann. cap. 16. lect. 4. declarans illa 
verba Domini : Ille me clarificabit, quia de meo accipiet, 

M ribit : « Accipere autem hoc non est intelligendum eo modo 
quo in creaturis. Tria enim sunt in acceptione creaturarum, 
quorum duo non sunt in divinis. Sc. : Quia in creaturis aliud 
est quod accipit, et aliud quod accipitur : quod non est in 
divinis, cum personae divinae simplices sint, nec in eis sit 
aliud et aliud ; immo, a quocumque accipit Spiritus Sanctus, 
accipit totam substantiam suam ; similiter et Filius. Aliud 
est quod in creaturis accipiens aliquando fuit non habens id 
quod accipit, sicut si materia accipiat formam, vel subiectum 
,i< cidens ; aliquando enim materia fuit sine tali forma, et 
subiectum sine tali accidente. Hoc quidem non est in divinis, 
quia Filius ab aeterno est habens quod accipit a Patre ; et 
Spiritus Sanctus, quod a Patre et Filio accipit... Sic ergo 
accipere in divinis dicit ordinem originis V » 

Et quamvis essentia non sit sine esse quod est actus 
r-sentiae, semper tamen est verum quod esse recipitur in 
, sentia. Etenim, ut D. Thomas expresse ait De Pot. q. 3. 
.1 1. ad 17. : « Deus, simul dans esse, producit id quod esse 
recipit. 

Ratio 2 a . — Quoniam ad hoc quod esse, acceptum a Deo, 
si! limitatum, oportet quod a Deo procedat tamquam esse 
, ansatum. De ratione autem illius quod habet esse causatum, 
.1 quod in illo aliud sit esse et aliud essentia eius. Non datur 
ergo ratio finiti sine ratione causati ; nec datur ratio causati 

1 Vide etiam I. q. 27. a. 2. ad. 3. — Epist. ad. Philipp. cap. 2. 
|i « i,2. — /. Sent. dist. 4. q. 1. a. 1. ad. 2. — De Pot. q. 2. a. 1. ad. 7. 

absque reali essentiae et esse compositione. Haec duo sunt 
necessario correlativa, sc. : Illud cuius esse est aliud ab essen- 
tia sua, habet esse causatum ab alio ; et Illud cuius esse est 
causatum ab alio, liabet esse aliud ab essentia sua. Unde 
D. 1 hornas, I. q. 3 - a - 7 - a d i. : « Est autem hoc de ratione 
causati, quod sit aliquo modo compositum, quia ad minus 
esse eius est aliud quam quod quid est. » 

Ratio 3 a . — Quia esse est actus ; et actus in nullo existens, 
nullo terminatur. Unde esse non receptum in aliquo subiecto 
oportet ut sit per se existens, ac perinde esse infinitum. 
Nullum itaque esse, seipso et ex vi entitatis suae, est limita- 
tum, nisi in sua propria entitate sit compositio ex duobus 
elementis, tamquam actu et potentia, nempe : ex existentia 
quae est actus essentiae, et ex essentia quae actualis redditur 
per existentiam, a qua completur. Esse namque est comple- 
mentum substantiae existentis. Nec potest rationabiliter dici, 
quod esse sive actus essendi limitatur a Deo effective, vel 
exemplariter, vel ex voluntate dantis tantam perfectionis 
mensuram ; quoniam, ut D. Thomas, solvens haec omnia 
vana Suarezii effugia, iam praedixerat, I. q. 7. a. 2. ad x. : 
Hoc est contra rationem jacti, quod essentia rei sit ipsum esse 
cius; quia esse subsistens non est esse creatum h 

III 

Tertia nota : 

Omne ens creatum est ens per participationem. 

§ I. 

Doctrina Suarezii. 

Disput. 31. sect. 13. Suarez ita probat, quod omne ens 
creatum non est actus purus, sed per participationem. 
i° « Quia esse subsistens variis modis potest intelligi. Primo, 

1 Vide etiam I. C. Geni. cap. 43. ; II. cap. 52. et cap. 53. — 
I. q. 7. a. 1. et 2. * 

quod essentialiter et adaequate ac per seipsum sit esse sub- 
sistens quasi denominative per aliquem modum seu terminum 
••ibi intrinsecum. Hoc posteriori modo in nulla sententia 
ii. gari potest quin esse creatum, si sit substantiale et com- 
I -lutum, natura sua sit subsistens, quia non est inhaerens 
ii..' ab aliquo alio sustentatum, sed propria subsistentia 
l- i minatum. Et quia hacc subsistentia ex natura rei distin- 
guitur a tali esse, et ab illa habet quod subsistat, ideo voco 
illud denominative subsistens, et non essentialiter. Et hic 
modus esse subsistentis nullam indicat infinitatem vel illimi- 
I. itionem in tali esse, cum sit imperfectus modus subsistendi 
et cum compositione aliqua. » 

2° Quia « quando esse creatum dicitur esse per participa- 
tionem, non est imaginandum quod una res sit quae parti- 
. ipat sicut essentia, et alia quae participatur sicut esse; sed 
quia una et eadem res est realitas modo participato, et per 
vim alterius, sicut per vim agentis ; haec enim realitas de se 
non est nisi sub modo possibili; quod autem sit aut possit 
Voc/ari actus, hoc habet per vim agentis. Et declaratur hoc 
ipsum in ipsamet essentia vel substantia creata; est enim 
essentia vel substantia per participationem, non quia ab 
ilia re vel substantia participetur subiective (ut sic dicam), 
sed solum quia effective est a divina substantia, cuius est 
qi.aedam participatio. » 

§ 2. 

Doctrina D. Thomae. 

Thesis 1 . Absque reali compositione essentiae et esse, 
milium dari potest ens per participationem. 

Ratio i a . — Patet iam ex dictis supra cap. 3. § IV. 

Ratio 2 a . — Quodl. 2. a. 3. ; « Quandocumque autem aliquid 
praedicatur de altero per participationem, oportet ibi aliquid 
chsc praeter id quod participatur ; et ideo in qualibet creatura 
."-I aliud ipsa creatura quae habet esse, et ipsum esse eius. 
M hoc est quod Boetius dicit lib. de Hebdomad. quod : In 
omni eo quod est citra Primum, aliud est esse et quod est. » 

Ratio 3 a — I. q. 61. a. 1. : « Necesse est dicere et angelos 

et omne id, quod praeter Deum est, a Deo factum esse. 
Solus enim Deus est suum esse; in omnibus autem aliis differt 
essentia rei et esse eius, ut ex superioribus patet q. 3. a. 4. 
Et ex hoc manifestum est, quod solus Deus est ens per suam 
essentiam; omnia vero alia sunt entia per participationem. 
Omne autem quod est per participationem, causatur ab eo 
quod est per essentiam ; sicut omne ignitum causatur ab 
igne. Unde necesse est angelos a Deo creatos esse. » Undenam 
ergo manifestum est, quod solus Deus est ens per essentiam ? 
Ex hoc quod solus Deus est suum esse. Undenam manifestum 
est, quod omnia alia sunt entia per participationem ? Ex hoc 
quod in omnibus aliis differt essentia rei et esse eius. 

Ratio 4 a . — II. C. Gent. cap. 15. : « Quod per essentiam 
dicitur, est causa omnium quae per participationem dicuntur ; 
sicut ignis est causa omnium ignitorum, in quantum huius- 
modi. Deus autem est ens per essentiam suam, quia esi 
ipsum esse; omne autem aliud ens est ens per participationem, 
quia ens, quod sit suum esse, non potest esse nisi unum, ut 
1. 1. cap. 42. ostensum est. Deus igitur est causa essendi 
omnibus aliis. » Et iterum, III. C. Gent. cap. 66. : « Deus 
autem solus est ens per essentiam, omnia autem alia sunt 
entia per participationem ; nam in solo Deo esse est sua 
essentia. » Igitur nullum dari potest ens per participationem, 
nisi in eo aliud sit essentia participans esse, et aliud ipsum 
esse participatum. 

Ratio 5 a . — Quia esse subsistens non potest intelligi nisi 
duplici modo, nempe : i° vel quia ipse actus essendi est per 
se stans sine subiecto ; 2 0 vel quia inhaeret subiecto quod 
stat sub suo esse et in suo esse subsistit. Si primum, esse est 
actus purus, ens per essentiam, Deus, cuius substantia est 
esse. Si alterum, ens componitur ex actu et potentia subiec- 
tiva in linea entis, et habetur ens per participationem, 
substantia videlicet creata, cuius quidditati competit esse 
non in alio, vel essentia « cui competit sic esse, id est, per se 
esse : quod tamen esse non est ipsa eius essentia U » 

Ratio 6 a . — Quia ens per participationem, quomodocum- 


1 I. q. 3. a. 3. ad 1. 

I in- velit Suarez illud imaginari, oportet ut resolvatur in duo, 
quorum unum non est aliud, nempe in subiectum participans 
esse et in esse participatum a subiecto ; sicuti album resolvitur 
m ^ubiectum participans albedinem, et in albedinem ipsam 
a subiecto participatam. Unde D. Thomas, De Pot. q. 7. a. 4. : 

Iu qualibet creatura invenitur differentia habentis et habiti. 
Iu . reaturis namque compositis invenitur duplex differentia ; 
quia ipsum suppositum sive individuum habet naturam 
.preiei, sicut homo humanitatem, et habet ulterius esse; 
lioruo enim nec est humanitas nec est esse suum... In sub- 
►I antiis vero simplicibus est una tantum differentia, sc. 
essentiae et esse... In Deo autem nulla est differentia habentis 
.1 habiti, vel participantis et participati ; immo ipse est 
. t sua natura et suum esse. » Unde cogitet vel imaginetur 
Suarez, quomodo velit, ens per participationem, de facto in 
rerum natura oportet esse differentiam habentis et habiti, 
participantis et participati ; et implicat dari ens per partici- 
pa! ionem absque reali compositione substantiae participantis 
esse, et esse participati a substantia. Una et eadem res nequit 
esse realitas participans simul seipsam et a seipsa participata. 

Ratio 7 a . — Ex hoc ipso quod substantia creata est effective 
1 I )eo seu a divina substantia, quae est esse, utique substantia 
■ re. ita est quaedam participatio Divini Esse, et quaedam 
Minilitudo Divini Esse. Sed ut D. Thomas declarat, II. C. Gent. 
®ftp. 53. : « Assimilatio autem cuiuslibet substantiae creatae 
.id Deum est per ipsum esse, ut supra (cap. 15. et 52.) 
<• -tensum est. Ipsum igitur esse comparatur ad omnes sub- 
"I antias creatas sicut actus earum. Ex quo relinquitur, quod 
111 qualibet substantia creata sit compositio actus et potentiae. 
... In substantia intellectuali creata inveniuntur duo, sc. 
«abstantia ipsa et esse eius, quod non est ipsa substantia, ut 
ostensum est cap. 52. ; ipsum autem esse est complementum 
substantiae existentis. » 

Thesis 2. Notio subsistentiae a Suarezio tradita videtur 
ruse a veritate aliena ; ac reicienda prorsus est. 

Ratio i a . — Quia, iuxta Suarezium, subsistentia est modus 
adveniens tamquam complementum et perfectio ipsius esse 

rei subsistentis, et a qua ipsum esse habet quod subsistat. Sed 
« ipsum esse est perfectissimum omnium ; comparatur enim 
ad omnia ut actus ; nihil habet actualitatem nisi in quantum 
est ; unde ipsum esse est actualitas omnium rerum, et etiam 
ipsarum formarum », ut docet D. Thomas, I. q. 4. a. 1. ad 3. 
Nequit ergo subsistentia complere aut perficere ipsum esse; 
sed potius ipsum esse est actus complens ac perficiens ipsam 
rem subsistentem. 

Ratio 2 a . — Quia, ut D. Thomas docet I. q. 4. a. 1. ad 3. : 
« Esse non comparatur ad alia sicut recipiens ad receptum, 
sed magis sicut receptum ad recipiens ; cum enim dico esse 
hominis vel equi vel cuiuscumque alterius, ipsum esse consi- 
deratur ut formale et receptum, non autem ut illud cui 
competit esse. » Non igitur esse creatum est subsistens, quia 
recipit subsistentiam supervenientem tamquam modum seu 
terminum sibi intrinsecum, sed quia adhaeret substantiae, 
cuius est actus et a qua sustentatur. 

Ratio 3 a . — De Pot. q. 7. a. 2. ad 9. : « Hoc quod dico 
esse, est inter omnia perfectissimum ; quod ex hoc patet, quia 
actus est semper perfectior potentia... Unde non sic deter- 
minatur esse per aliud sicut potentia per actum, sed magis 
sicut actus per potentiam. » Non ergo subsistentia est actus 
ipsius esse, sed, e contra, esse est actus rei subsistentis. 

Ratio 4 a . — De Anima, a. 6. ad 2. : « Ipsum esse est actus 
ultimus qui participabitis est ab omnibus ; ipsum autem 
nihil participat ; unde, si sit aliquid quod sit ipsum esse 
subsistens, sicut de Deo dicimus, nihil participare dicimus. 
Non autem est similis ratio de aliis formis subsistentibus, 
quas necesse est participare ipsum esse et comparari ad 
ipsum ut potentia ad actum ; et ita, cum sint quodammodo 
in potentia, possunt aliquid aliud participare. » Igitur esse 
non participat subsistentiam ; sed, e contra, forma subsistens 
participat ipsum esse et comparatur ad ipsum ut potentia 
ad actum. 

Ratio 5“. — Quia omne adveniens rei post actum essendi 
est accidens ; et subsistentia est quidem modus realis, sed 
pertinens ad lineam substantiae. Unde D. Thomas, I. C. Gent. 
cap. 22. : <> Omne quod sequitur ad esse rei, est ei accidentale. » 

Ratio 6 a . —'Quia subsistentia est terminus ac complemen- 
I mu naturae substantialis ; ac vi huius complementi substantia 
h l potens et sui iuris quoad esse et operari, et redditur pro- 
prium receptivum atque immediatum subiectum existentiae. 
I.lenim substantia rei sic completa est suppositum, hypo- 
id quod est. Unde subsistentia se habet ex parte subiecti 
111 quo recipitur esse, et ante actum essendi qui est actus 
pioprius rei subsistentis. Ita D. Thomas, III. q. 2. a. 3. : 
« Subsistentia autem idem est quod res subsistens, quod est 
pioprium hypostasis. » Et ibid. q. 17. a. 2. : « Esse pertinet 

• I ad naturam et ad hypostasim ; ad hypostasim quidem 
sicut ad id quod habet esse ; ad naturam autem, sicut ad id 
quo aliquid habet esse. » Et q. 19. a. 1. ad 4. : « Nam esse 
pertinet ad ipsam constitutionem personae ; et sic, quantum 
.««I hoc, se habet in ratione termini. » Et q. 35. a. 1. : « Esse 
nutem proprie est rei subsistentis. » Non igitur subsistentia 
1 .1 terminus ipsius esse, sed terminus naturae substan- 
1 ulis; et esse est actus terminans naturam substantialem 
>< obsistentem. 

IV 

Quarta nota : Omne ens creatum est necessario 
dependens a causa prima. 

§ f. 

Doctrina Suarezii. 

Disput. 31. sect: 13. et 14. : « In omni ente creato neces- 
h.iria est actualis dependentia a prima causa; quae depen- 
di utia est ex natura rei distincta ab ente quod per eam fit 
v< I conservatur; ideoque cum illo facit compositionem 
(calem, quae inseparabilis est ab omni ente creato actu 

• m tente; quia nec tale esse potest sine aliqua dependentia, 
iiec ipsa dependentia esse potest sine aliquo termino. Haec est 
pnma ratio distinguens ens creatum ab increato. » 

;< Item, quia saltem hoc modo est de ratione entis, ut 
habeat esse receptum ab alio, quod est habere esse defendens. » 

« Denique, omne ens huiusmodi est ens per participatio- 
nem; ergo essentialiter pendet ab eo a quo rationem entis 
participat. » 

« Et (quod certius est) omne ens creatum requirit actua- 
lem dependentiam, atque adeo compositionem cum illa. 
Haec igitur imperfectio satis est ad declarandum rationem 
et imperfectionem entis creati ut sic ; neque, ob eam causam, 
necessaria est in creaturis realis compositio ex esse et essentia. » 

§ 2 . 

Doctrina D. Thomae. 

Thesis 1. Prima ratio distinguens ens creatum ab increato 
nequit esse ipsa dependentia entis creati ab increato. 

Etenim, quantumvis huiusmodi dependentia distinguat 
inter Deum et creaturas, tamen est quid consequens et 
necessario resultans ex ipsa natura entis creati. Unde licet 
verissimum sit quod ens creatum esse non potest sine hac 
necessaria atque absoluta dependentia a Deo Creatore, 
oportet tamen quaerere primam rationem distinguentem 
inter ens creatum et ens increatum in ipsa natura vel entitate 
utriusque. D. Thomas altius assurgit ad adin veniendam 
primam rationem distinguentem inter causam primam et 
omnes effectus causae primae. 

Prima ratio, ex parte causae primae considerata, ita se 
habet. — I. q. 3. a. 4. : « Deus non solum est sua essentia, sed 
etiam suum esse; quod quidem multipliciter ostendi potest... 
Oportet ergo quod illud, cuius esse est aliud ab essentia sua, 
habeat esse causatum ab alio. Hoc autem non potest dici 
de Deo, quia Deum dicimus esse primam causam efficientem. 
Impossibile est ergo, quod in Deo sit aliud esse et aliud eius 
essentia. » 

Prima vero ratio, ex parte entis creati considerata, sic se 
habet. — I. q. 104. a. 1. : « Sic autem se habet omnis creatura 
ad Deum, sicut aer ad solem illuminantem. Sicut enim sol 

est lucens per suam naturam, aer autem fit luminosus parti- 
< i pando lumen a sole, non tamen participando naturam 
•.olis : ita solus Deus est ens fer essentiam suam, quia eius 
essentia est suum esse; omnis autem creatura est ens partici- 
putive, non quod sua essentia sit eius esse. » 

Thesis 2. Igitur necessaria est in creaturis realis compo- 
Hitio ex esse et essentia ad reddendam primam rationem 
omnium rationum, quibus distinguitur ens creatum ab Ente 
Increato. 

Ratio i a . — Quoniam sine hac reali compositione, id quod 
est et esse realiter identificantur. Ens vero, in quo id quod est 
ct esse sunt unum et idem, est ens per essentiam. Ens denique 
per essentiam non indiget causari, sed est causa essendi 
umnibus quae sunt 1 . 

Ratio 2 a . — Quia sine hac reali compositione esse et 
essentiae nullum datur nec dari potest ens contingens, nullum 
ens finitum, nullum ens causatum, nullum ens per participa- 
tionem, nullum ens compositum, nullumque ens quod, ut 
rxistat, indigeat creari ; et consequenter nulla realis depen- 
dentia actualis existentiae entis creati a Deo : ut ex professo 
Mipra cap. 3. quoad singulas partes ostensum manet. 

Ex quibus omnibus patet, reale fundamentum ad discer- 
nendum inter Deum et creaturas demonstrative probari non 
posse a negantibus realem compositionem esse et essentiae 
111 rebus creatis. 

1 I. q. 2. a. 3. via quarta. ; q. 3. a. 4. ; q. 44. a. 1. 


CAPUT DECIMUM 


Critica totius Disputationis Metaphysicae XXXI. Suarezii 
atque observationes generales circa omnes philosophos 
negantes realem compositionem esse et essentiae in 
creatis. 


I 

Suarez nihil valet concludere contra realem composi- 
tionem esse et essentiae in rebus creatis, atque per 
totam suam Disput. XXXI. in aequivoco laborat. 

§ I. 

Patet ex testimonio duorum philosophorum ex ipsa So- 
cietate Iesu. 

a) P. Liberatore, S. I., Metaph. cap. i. a. 3. sic iudicat 
modum argumentandi Suarezii : « Argumentum praecipuum 
Suarezii est, quia essentia, de qua loquimur, debet esse 
essentia actualis et producta, non essentia mere possibilis, 
quae solum est in conceptu mentis. At vero essentia actualis 
et producta constare profecto debet aliqua entitate vera et 
reali, qua intrinsecus constituatur, et quae ab ipsa non 
differat ; repugnat enim, ut res intrinsecus constituatur per 
aliquid a se diversum... Et sane, si essentia dicitur actualis, 
actu est ; actu autem esse et existere idem sonat. In creaturis 
igitur re non differt existentia ab essentia quae actu est ; 
sed solum differt ab essentia possibili, quae mente concipitur 
et eget actione causae, ut existens efficiatur. ... Haec enim 
(argumentatio) aequivocationes nonnullas continere videtur, 
quae si distinguantur, vim omnem amittent. Ad eas veio 
tollendas, sequentes animadversiones subiicio. » 

T o . Duplici modo aliquid dici potest actuale : vel quia 

,1, vel quia informatur ab actu. Ergo non repugnat 

edentia actu sit, et tamen distinguatur realiter ab exi- 
gentia; nam actu erit per existentiam, a qua completur 
„.m per seipsam, quasi ipsamet sit actus a quo actaabs 
,|, •nominetur. Quod si omnino ipsa per se dia velit actualis, 

„1 mtelligi poterit per comparationem ad essentiam pos i- 
l.ila.i. quae dicit potentiam mere obiectivam et respectu 
, *iu S essentia realis et producta considerari potest ut actus, 

It. .1 sit potentia respectu existentiae. » 

2- Ex eo quod essentia distinguatur ab existentia. non 
equitur confusio eiusdem cum essentia mere possibili, quae 
. . , i„ conceptu mentis. Nam haec est potentia mere obiectiva, 
miae considerari potest etiam in ipsa existentia siquidem 
|La existentia creata, antequam creetur, est tantum possi- 
bilis. At essentia realis producta dicit potentiam, non obiec- 
tivam, sed subiectivam, quae existentiam recipit tamquam 

tum. a quo completur in linea entis. » 

I 30 « id quod proprie producitur et per productionem 
constituitur in se extra conceptum et extra causas non est 

W .,a essentia, nec sola existentia, ^ f^Tme P^ 
utraque. Nam licet, ut bene observat S. Thomas ( De 
E 3 a 5 ad 2.), actio productiva efficiat non modo existen 

tinni sed etiam essentiam, tamen utramque efficit non ut 
duas res, sed ut unam, quae constet duobus elementis, 

| tamquam actu et potentia. » 

« Essentia realis et physica constat profecto entrtat 
I propria, qua differt a nihilo, et consequenter ab essen‘ia mere 
I possibili, quae physice nihil est. At hmc non seqmte ut hoc 
I |ps„ sit idem atque existentia. Nam existentia dicit , 

I inter actum et nihil media est potentia; potent, a, inquam 
I non obiectiva, sed subiectiva, nimirum sublectum quod 
| idoneum est ad recipiendum actum, sib, conse ^““^ 
Donec uritur probetur respectu ipsius esse non dari actum 
et potentiam realem et physicam, nihil conficitur argumen- 
tundo. Optime enim respondebitur essentiam productam 
habere per se entitatem veram, quae diversa s t a me 
f obiectivitate rei, sed entitatem physice potentialem, quae 

vi existentiae ad ultimam actualitatem adducitur in linea 
entis. » 

5° « Denique, obiter notamus mirum non esse, si tam 
difficilis conceptu sit huiusmodi compositio ; nam est com- 
positio sui generis, quae nullam comparationem retinet cum 
aliis compositionibus et respicit elementa maxime simplicia, 
nempe ad ipsam rationem entis, quae prima omnium est, 
pertinentia. Tota igitur quaestio reducitur ad hoc : Num 
extra Deum admittenda sit, necne, quoad ipsum esse, physice 
et realiter consideratum, compositio ex actu et potentia. 
Ordo rerum et excessus simplicitatis, qui divinae naturae 
competit respectu entium creatorum, persuadere videntur 
partem affirmativam. Contra, pars negativa non aliud 
argumentum revera habet nisi magnam difficultatem, quam 
notio huius compositionis praesefert. Sed difficultas intelli- 
gendi aliquid nunquam mihi visa est ratio sufficiens ad 
illud repudiandum. » 

b) P. Remer, S. I., Metaph., q. i. etiam sic iudicat 
Suarezium atque eius modum argumentandi : « Adversarium 
(P. Suarez) admittere sophisma petitionis principii, quod 
discipulis Sancti Thomae in hac quaestione ( Disput . metaph. 
31.) saepe exprobat. » 

§ 2 . 

Patet ex ipsismet argumentis a Suarezio allatis ad osten- 
dendam suam sententiam. 

Etenim Suarez semper videtur praesupponere tamquam 
extra discussionem et extra dubium id ipsum quod debuerat 
probare et ostendere, videlicet : Res creatas solo actu exi- 
stendi constitui in sua propria entitate, dum sunt in rerum 
natura. Non curat, utrum in hac propositione : Petrus est, 
homo est, hic leo est, inveniatur aliquid praeter actum exi- 
stentiae, nempe subiectum cui actus existendi competit et 
quod non est ipse actus. E contra, Suarez semper asserit 
et non probat, sed tamquam « certum » pronuntiat « existens 
ut sic per solam existentiam formaliler constitui. » : ut iam 
notavimus in cap. 8. ubi tria praecipua Suarezii argumenta 
fuerunt soluta. Existens namque dicit duo, sicut album ut 


, „ , (»t lucidum ut sic, et omne huiusmodi concretum ; nempe : 

Id quod est, et esse; id quod est album, et albedo , id quod 
,. s | lucidum, et lux. Non enim sola lux, nec sola albedo, nec 
iilum esse exprimuntur ; sed simul subiectum participans 
rw lucem et albedinem. Unde existens componitur in sua 
propria constitutione ex duobus, quorum unum comparatur 
a ,l alterum ut potentia ad actum, ut participans ad partici- 
patum, ut subiectum ad suam perfectionem vel suum com- 
plementum. Aliter oporteret dicere, quod creatura est suum 
fsse; quod de solo Deo dici potest, cuius substantia est esse. 

Huiusmodi aequivocationes ac principii petitiones appa- 
unt quoque in illo alio argumento, quo Suarez laborat 
probare existentiam et essentiam esse unam et eandem enti- 
tatem, ita : « Huic esse actualis essentiae conveniunt omnia 
attributa quae tribui solent existentiae. Ergo est verum 
, S se existentiae. Antecedens probatur : Hoc esse essentiae 
actualis non est aeternum, sed temporale; nam, ut supra 
ostensum est, creaturae nullum esse reale ab aeterno habue- 
runt. Sed esse essentiae, prout distinguitur ab esse existen- 
tiae, dicitur esse aeternum: quod non potest esse verum nisi 
de illo esse potentiali. Ergo esse actuale, sicut temporale est, 

ita etiam est vera existentia. » 

« Deinde, hoc esse convenit creaturae contingenter seu 
non necessario ; quandoquidem priusquam fieret, illud non 
habuit ; et potest, postquam illud habet, illo privari... » 

« Ulterius, huic esse actualis essentiae convenit ut con- 
feratur creaturae per efficientiam Creatoris. » Ita arguit 
f Suarez (Disp. 31. sect. 13.), atque ex his tribus attributis 
infert, quod existentia creaturae est eius essentia. 

Quoad l um . — Suarez praesupponit duo, quorum alterum 
non est verum, alterum autem non potest ostendi. Non est 
enim verum quod : « Esse essentiae, prout distinguitur ab esse 
existentiae, dicitur esse aeternum » ; etenim agitur de ipsa 
substantia rei existentis ; et de entitate huius substantiae 
affirmat D. Thomas ipsam realiter distingui ab existentia, 
cum ait Quodl. 3. a. 20. : « Sic ergo omnis substantia creata 
est composita ex potentia et actu, id est, ex eo quod est et 

esse; sicut album componitur ex eo quod est album et albe- 
dine... Potentia et actus sunt prima principia in genere sub- 
stantiae ; materia autem et forma sunt prima principia in 
genere substantiae mobilis. » — Ad alterum vero, quod Suarez 
existimat se ostendisse in Disp. XX. nempe quod « creaturae 
nullum esse reale ab aeterno habuerunt », D. Thomas, I. 
q. 46. a. 2. respondet : « Mundum non semper fuisse, sola 
fide tenetur et demonstrative probari non potest. Et huius 
ratio est, quia novitas mundi non potest demonstrationem 
recipere ex parte ipsius mundi. Demonstrationis enim prin- 
cipium est quod quid est. Unumquodque autem secundum 
rationem suae speciei abstrahit ab hic et nunc; propter quod 
dicitur, quod universalia sunt ubique et semper. Unde demon- 
strari non potest, quod homo aut coelum aut lapis non 
semper fuit. » 

Quoad 2 um . — 'i Hoc esse convenit creaturae contingenter, 
non necessario », etiam Suarez supponit quod erat demon- 
strandum, nempe essentiam et existentiam esse unum et 
idem ; quoniam aliter convenit Petro, v. g. esse seu actus 
existentiae, et aliter esse hominem seu animal rationale; 
nam esse convenit contingenter, et esse hominem convenit 
necessario ; etiamsi prius, quam Petrus fieret, essentiam 
vel naturam humanam in actu non haberet. Unde ex diverso 
modo, quo convenit Petro esse et esse hominem, recte inferri 
potest, quod in Petro existente aliud est substantia et aliud 
esse quod est actus substantiae. 

Quoad 3 um . — Iam responderat D. Thomas, dicens De Pot. 
q. 3. a. 1. ad 17. : « Deus, simul dans esse, producit id quod 
esse recipit. » Et ibid. a. 5. ad 2. : « Ex hoc ipso, quod quid- 
ditati esse attribuitur, non solum esse, sed ipsa quidditas 
creari dicitur. » 

Suarez ergo conatur inde probare identitatem esse et 
essentiae in creaturis, unde debuerat legitima consequentia 
inferre realem utriusque compositionem ; nam, ut supra 
dictum manet, sine reali compositione esse et essentiae non 
datur ens contingens, nec finitum, nec causatum. Quod 

, 11 mi proprie causatur, nec est sola essentia, nec sola exi- 
„i entia, sed compositum ex utraque. Quamobrem D. Thomas. 
I, ,|. 3. a. 7. ad 1. : « Est autem hoc de ratione causati, quod 
,j» aliquo modo compositum ; quia ad minus esse eius est 
aliud quam quod quid est. » 

Porro, quod Suarez per totam suam Disputationem 31. 
In aequivoco laboret, patet etiam ex hoc ipso, quod : 


II 

Suarez non quaerit de reali distinctione esse et essentiae, 
vel de utriusque identitate, ut oportebat quaerere. 

Primo : Quomodo quaerit et quaestionem solvit D. Tho- 
mas. — De Verit. q. 1. a. 2. ad 3. : « Cum dicitur : Diversum est 
isse et quod est, distinguitur actus essendi ab eo, cui actus 
ille convenit. Ratio autem entis ab actu essendi sumitur, 

non ab eo cui convenit actus essendi. » 

Et ibid. a. 4. ad 4. : « Cum dicitur : Nulla res est sua 
veritas, intelligitur de rebus quae habent esse completum in 
natura, sicut et cum dicitur : Nulla res est suum esse. » 

Secundo : Quomodo quaerit ac quaestionem solvit Suarez. 

— Suarez autem sic iam circa finem totius Disput. 31. m 
sect. 11. aperit mentem suam : « Duobus enim modis (inquit) 
accipi potest essentia : uno modo, in propria et maxime 
usitata significatione ; et hoc modo significat rei naturam , 
,-t sic dicimus humanitatem esse essentiam hominis... Alio 
vero modo sumitur latius essentia pro quacumque ratione 
essentiali, quomodo dicimus : Quidquid est, eo modo quo est, 
habere suam essentiam; quia esse non potest absque sua 
propria et intrinseca ratione essentiali... 

Cum ergo essentiam cum existentia comparamus, in 
hac posteriori significatione et generalitate loquimur; sic 
enim nunc agimus de Ente et Essentia creatis in communi ; 
atque ita etiam comparari debet essentia ad proportionatam 

existentiam... Atque ita humanitas est idem cum sua exi- 
stentia. ... Si autem comparetur (natura) ad existentiam 
totius hominis, non est omnino idem cum illa ; quia homo non 
solum includit naturam hominis, sed etiam subsistentiam... 

Ut ergo recte fiat comparatio, debet praecise fieri inter 
unamquamque essentiam actualem cum illo esse, quo in tali 
ratione actuali constituitur. Et hoc modo est in universum 
vera regula, unumquodque ens actu esse idem cum suo esse 
adaequato ; et unamquamque essentiam actualem cum sua 
existentia : substantialem cum substantiali, totalem cum 
totali, partialem cum partiali, accidentalem cum acciden- 
tali, et modalem cum modali. » Ita Suarez. 

Tertio : Doctrina Suarezii circa constitutionem entis est 
valde diversa et aliena a doctrina D. Tliomae. 

a) Iuxta D. Thomam, esse soli Deo competit secundum 
propriam naturam ; et hoc quod est esse, solius Dei est 
substantia ; quia solius Dei proprium est quod sua substantia 
non sit aliud quam suum esse. Omnibus autem aliis naturis, 
sive sint naturae substantiales sive naturae accidentales, 
esse non competit secundum propriam naturam, sed solum 
per participationem ; et ita per participationem competit, 
ut esse participetur non quasi existens de substantia parti- 
cipantis, sicut genus participatur a specie, sed sicut aliquid 
non existens de essentia rei. Unde impossibile est, quod 
essentia seu natura alterius entis, praeter ens primum, sit 
esse. Consequenter, materia prima non est esse; nulla forma, 
sive substantialis sive accidentalis, sive subsistens sive non 
subsistens absque materia, est esse; nec compositum ex 
forma et materia est esse; nec compositum ex substantia 
et subsistentia, quod est suppositum vel hypostasis, est esse. 
Consequenter esse, proprie loquendo, est actus suppositi ; et, 
mediante supposito, est actus naturae vel substantiae ; et 
actus materiae, mediante forma ; et sic esse est actus omnium 
quae constituunt naturam singularem et completam in linea 
entis substantialis. Atque ita esse est complementum sub- 
stantiae existentis ; est actus suppositi sive eius quod est ; 
et est formalissimum in re, et quod profundius omnibus 

inest, cum sit formale respectu omnium quae in re sunt. 
Hoc de esse quod est actus substantiae, de quo praecipue 
agitatur quaestio. Nam si de formis accidentalibus fiat 
sermo, etiam ipsum esse quod per formam subiecto acquiritur, 
a forma ipsa distinguitur 1 . 

b) Iuxta Suarez, quaecumque realitas seu entitas, etiam 
partialis, etiam accidentalis et modalis, est quidam actus 
essendi, quaedam existentia; et sic materia prima est esse; 
forma substantialis est esse; omnis forma accidentalis est 
esse; et omnia ac singula, ex quibus ea quae in rerum natura 
existunt, constituuntur, sunt esse; atque ex diversis actibus 
essendi resultat unus actus essendi completus. Quapropter, 
sicut materia est materia, et forma est forma, et hoc acci- 
dens est hoc accidens, et quaecumque entitas partialis est 
ipsamet partialis entitas, ita hic homo est hic homo, et 
omnis essentia est sua existentia. Et hoc est, quod Suarez 
vocat rectam comparationem uniuscuiusque realitatis cum 
illo esse, quo in tali ratione actualis constituitur. Quasi esse 
non esset actus proprius rei subsistentis, et non pertineret 
ad suppositum seu ad hypostasim sicut ad id quod habet 
esse, et ad naturam sicut ad id quo aliquid habet esse ! 
Quasi ex multis actibus fieret unus actus, et ex multis par- 
tialibus existentiis conficeretur una existentia adaequata 
et completa 2 ! Contra quod D. Thomas, II. C. Geni. cap. 56. : 
n Ex duabus enim substantiis actu existentibus non potest 
fieri aliquid unum. » Et cap. 57. : « Esse non est solum formae, 
neque solum materiae, sed coniuncti. » Et cap. 69. : « Non 
enim corpus et anima sunt duae substantiae actu existentes, 
l sed ex eis duobus fit una substantia actu existens ; corpus 
«•niin hominis non est idem actu, praesente anima et absente, 
sed anima facit ipsum actu esse. » 

1 I. q. 4. a. 1. ad. 3. ; q. 7. a. 1. ; q. 8. a. 1. ; q. 45. a. 4. — 
// C. Geni. cap. 52., 53. et 54. — De Pot. q. 3. a. 8. — Quodl. 2. a. 3. 

8 Ad rem P. Billot : « Si praedicta imaginatio esset vera, seque- 
intur, ut alia multa praetermittam, nullam dari compositionem in 
KibuH, aut certe omnem compositionem esse instar cuiusdam iuxta- 
positionis, ex qua nunquam resultare posset unum per se. sed ad 
numinum unum per accidens. » ( De Verbo Incarnato, q. 2. cap. 2.) 

Suarez, et similiter omnes qui realem compositionem 
esse et essentiae in rebus creatis inficiantur, nou 
videntur revera distinguere inter purum nihilum 
rei et actum rei subsistentis ; sed in composito tot 
esse admittunt, quot entitates realiter distinctae 
reperiuntur. 

% 

Primo : Doctrina D. Thomae circa hoc quod dicitur esse. 

— Quodl. g. a. 3. : « Esse dicitur actus entis in quantum est 
ens, id est, quo denominatur aliquid ens actu in rerum natura. 
Et sic esse non attribuitur nisi rebus ipsis quae in decem 
generibus continentur ; unde ens, a tali esse dictum, per 
decem genera dividitur. Sed hoc esse attribuitur alicui dupli- 
citer : Uno modo, ut sicut ei quod proprie et vere habet esse 
vel est ; et sic attribuitur soli substantiae per se subsistenti ; 
unde quod vere est, dicitur substantia in I. Physic. Omnia 
vero quae non per se subsistunt, sed in alio et cum alio, sive 
sint accidentia sive formae substantiales aut quaelibet 
partes, non habent esse ita ut ipsa vere sint ; sed attribuitur 
eis esse alio modo, id est, ut quo aliquid est; sicut albedo 
dicitur esse, non quia ipsa in se subsistat, sed quia ea aliquid 
habet esse album. Esse ergo proprie et vere non attribuitur 
nisi rei per se subsistenti ; huic autem attribuitur esse duplex: 
Unum sc. esse resultans ex his ex quibus eius unitas inte- 
gratur, quod proprium est esse suppositi substantiale. Aliud 
esse est supposito attributum praeter ea quae integrant 
ipsum : quod est esse superadditum, sc. accidentale ; ut esse 
album attribuitur Socrati, cum dicitur : Socrates est albus. » 

Secundo : Inter nihilum rei et esse quod est actus sub- 
stantialis rei subsistentis, datur medium, nempe principia 
realia quidditativa ipsius rei actualis. — Inter actum quidem 
essendi qui attribuitur supposito sicut ei quod proprie et 
vere est, mediat potentia subiectiva, realis et physica, quae 

nec est nihil, nec est actus essendi, sed est subiectum idoneum 
.id recipiendum actum sibi consentaneum : ut materia 
prima est subiectum formae substantialis, et compositum 
ex utraque est subiectum ipsius esse. Unde D. Thomas, 
U. C. Gent. cap. 54. : « Ipsum esse non est proprius actus 
materiae, sed substantiae totius ; eius enim actus est esse, 
de quo possumus dicere quod sit ; esse autem non dicitur de 
materia, sed de toto ; unde materia non potest dici quod est, 
sed ipsa substantia est id quod est... Unde in compositis ex 
materia et forma, nec materia nec forma potest dici ipsum 
quod est, nec etiam ipsum esse ; forma tamen potest dici 
quo est, secundum quod est essendi principium. Ipsa autem 
tota substantia est ipsum quod est; et ipsum esse est quo 
substantia denominatur ens. In substantiis autem intel- 
lectualibus, quae non sunt ex materia et forma compositae, 
sed in quibus ipsa forma est substantia subsistens, forma est 
quod est; ipsum autem esse est actus et quo est ; et propter 
hoc in eis est unica tantum compositio actus et potentiae, 
quae sc. est ex substantia et esse ; quae a quibusdam dicitur 
ex quod est et esse, vel ex quod est et quo est. » 

Et Quodl. 9. a. 6. : « Invenimus in angelo et substantiam 
sive quidditatem eius quae subsistit, et esse eius quo sub- 
sistit ; quo sc. actu essendi dicitur esse, sicut actu currendi 
dicimus currere... Esse non est actus qui sit pars essentiae, 
sicut forma ; ipsa quidditas angeli vel substantia est per se 
subsistens, quod materiae non competit. » 

Tertio : Suarez non admittit nisi potentiam obiectivam 
sive logicam, quae est mera non repugnantia rei ad existendum. 

— Etenim, iuxta Suarezium, omne actuale est actus ; omnis 
entitas est esse; omnis realitas est existentia. Et sic materia 
prima est actus et esse; forma est actus et esse; accidens est 
actus et esse; et quodeumque ens, licet partiale et incom- 
pletum, est actus et esse; et omnia quae actualia simt. actus 
essendi sunt. Quapropter Suarez annumerandus venit inter 
illos, de quibus ait D. Thomas, /. Physic. lect. 8. : « Et omnes 
hi decepti fuerunt, quia nesciverunt distinguere inter poten- 
tiam et actum. Ens enim in potentia est quasi medium intei 

purum non ens et ens in actu. » Et De Pot. q. 3. a. 8. : « Istae 
opiniones videntur provenisse ex hoc quod ignorabatur 
natura formae, sicut et primae provenerunt ex hoc quod 
ignorabatur natura materiae. Forma enim naturalis non 
dicitur univoce esse cum re generata. Res enim naturalis 
generata dicitur esse per se proprie, quasi habens esse, et in 
suo esse subsistens ; forma autem non sic esse dicitur, cum 
non subsistat nec per se esse habeat ; sed dicitur esse vel ens, 
quia ea aliquid est ; sicut et accidentia dicuntur entia, quia 
substantia eis est vel qualis, vel quanta, non quo eis sit 
simpliciter sicut per formam substantialem ; unde accidentia 
magis proprie dicuntur entis quam entia. Unumquodque 
autem factum, hoc modo dicitur fieri, quo dicitur esse. Nam 
esse est terminus factionis ; unde illud, quod proprie fit per 
se, compositum est... 1 » 

Et I. Physic. lect. 14. : « Materia secundum suam sub- 
stantiam est potentia ad esse substantiale... Materia est prope 
rem, et est aliqualiter ; quia est in potentia ad rem ; et est 
aliqualiter substantia rei, quia intrat in constitutionem 
substantiae. Sed hoc de privatione dici non potest. » 

Atque haec praedicata quidditativa, quae mediant inter 
potentiam obiectivam seu logicam rei et ipsum esse rei iam 
subsistentis, optime describuntur a Caietano, dum in opusc. 
De Ente et Essentia, cap. 6. q. 14. ait : « Ad profundiorem 
huius rei perscrutationem notandae sunt tres propositiones. 
Prima est, quod omne individuum, distinctum realiter a suo 
esse, habet plura praedicata quidditativa ; quorum successu 
magis ac magis appropinquat ad suum esse. Secunda propo- 
sitio est ista : Inter praedicata quidditativa supradicta talis 
est ordo, quod tantum unumquodque est actualius, quo 
appropinquat ad esse; et tanto est potentialius, quo remo- 
tius est ab esse... Cum enim esse sit actualissimum omnium 
quae sunt in re, et tantae actualitatis, ut nonnisi completae 
essentiae actus proprius sit, ad hoc quod essentia eius recep- 
tivum fiat, oportet intrinsece completam et determinatam 
esse ; sicut ad hoc quod aer recipiat lumen, oportet prius 



, |uod perficiatur a diaphaneitate ; terminatur autem, peificitur 
,1 completur substantia his praedicatis quidditativis ; et 
tdro, (juanto praedicatum quidditativum erit magis essentiae 
.Ii i< rminativum, magis appropriabit ipsam ad hoc quod sit 
receptivum proprium ipsius esse... Ultimum complementum 
Ipsius essentiae est ad hoc quod sit... Paulatim essentia 
determinatur et actuatur usque ad ultimam differentiam 
.iiiae est actus ultimo determinans et perficiens ipsam ut 
rssr habeat ; propterea et Porphyrius ait quod, secundum 
interius perscrutantes, differentia est quae concludit ad esse. » 

Quarto : Esse tamen quod resultat ex his omnibus, ex 
•1 uibus rei subsistentis unitas integratur, non habet radicem 
tu ipsa essentia in qua recipitur, sed oritur ex continuo influxu 
causae primae. 

«) III. Sent. dist. 6. q. 2. a. 2. : « Esse quod pertinet ad 
naturam rei secundum quod dividitur secundum decem 
genera, est in re, et est actus entis resultans ex principiis 
iri, sicut lucere est actus lucentis. Aliquando tamen sumitur 
i esse pro essentia secundum quam res est ; quia per actus 
..insueverunt significari eorum principia, ut potentiae vel 
habitus. » 

b) II. C. Gent. cap. 54. : « Per hoc enim in compositis 
ex materia et forma, forma dicitur esse principium essendi, 
quia est complementum substantiae, cuius actus est ipsum 
rise; sicut diaphanum est aeri principium lucendi, quia facit 

1 eum proprium subiectum luminis. » 

c) I. q. 104. a. 1. : « Aer autem nullo modo natus est 
ie« ipere lumen secundum eandem rationem secundum quam 
- •.t in sole, ut sc. recipiat formam solis, quae est principium 
luminis; et ideo, quia non habet radicem in aere, statim 

1 .essat lumen, cessante actione solis. Sic autem se habet 
I ..lunis creatura ad Deum, sicut aer ad solem illuminantem. » 
1. 1 a d 1. : « Esse per se consequitur formam creaturae, sup- 
I posito tamen inlluxu Dei; sicut lumen sequitur diaphanum 
iieris, supposito influxu solis. » 

d) I. q. 8. a. 1. : « Cum autem Deus sit ipsum esse per 
I mium essentiam, oportet quod esse creatum sit proprius 


1 Cf. etiam De Pot. q. 3. a. 1. ad. 12. 

effectus eius ; sicut ignire est proprius effectus ipsius ignis. 
Hunc autem effectum causat Deus in rebus, non solum 
quando primo esse incipiunt, sed quamdiu in esse conser- 
vantur ; sicut lumen causatur in aere a sole, quamdiu aer 
illuminatus manet. » 

e) De Pot. q. 6. a. 6. ad 4. : « Forma enim est principium 
essendi ut quo aliquid est, cum tamen et esse formae et esse 
materiae in composito sit ab uno agente. Si ergo sit aliqua 
substantia creata quae sit forma tantum, potest habere 
principium essendi efficiens, non formale. » Et ad 5. : « Etiam 
in causis formalibus prius et posterius invenitur ; unde nihil 
prohibet unam formam per alterius formae participationem 
formari ; et sic ipse Deus, qui est esse tantum, est quodam- 
modo species omnium formarum subsistentium quae esse 
participant et non sunt suum esse. » 

f) De Carit, a. 1. ad 13. : « Deus esse naturale creavit 
sine medio efficienti, non tamen sine medio formali. Nam 
unicuique dedit formam per quam esset. » Et De Verit. 
q. 27. a. 1. ad 3. : « Forma enim naturalis principium est 
esse naturalis. » 

g) I. Tini. cap. 6. lect. 3. : « Res ergo quae sunt actus 
quidem, sed non purus, lucentia sunt, sed non lux. Sed 
divina essentia, quae est actus purus, est ipsa lux... In 
Deo autem non est aliud esse et quidditas eius. » 

h) II. Sent. dist. 4. q. 1. a. 3. ad 4. : « Sicut in diaphano 
est aliquid de natura lucis, licet imperfecte, completur autem 
quando efficitur lucidum in actu » : ita etiam in essentiis 
vel naturis creaturarum est aliquid de natura essendi, quae 
completur per actum existentiae. II. Sent. dist. 3. q. 1. a. 3. : 
« Illa ergo quidditas est actus completus, praeter quam non 
est suum esse, sc. natura divina, quae est actus tantum. » 

Quinto : Quid igitur dicendum de philosophis qui, 
negantes realem compositionem actus et potentiae sive esse 
et essentiae in rebus creatis, dicunt in composito esse tot 
esse quot entitates ? 

— Caietanus, In I. q. 76. a. 1. : « Intolerabilis est Physi- 
corum error, dicentium in composito esse tot esse, quot enti- 

'tute.s; destruit enim hoc naturam compositionis essentialis, 
ut illud maximum Metaphysicae principium iam probatum, 
quod : Esse per se primo convenit formae, et multa alia... 
Omne ens habet aliquod esse proprium, ut proprium distin- 
guitur contra extraneum ; quia nulla res est per esse extra- 
neum a se ; non autem ut proprium distinguitur contra 
muunune. Imo, nulla pars habet esse proprium hoc modo; 
quia quaelibet habet esse commune sibi et toti, dum in 
loto est. » 

Et rursus, ibid. a. 3. : « Deficit (Scotus) ex illa communi 
caligine, qua naturam entis et unius per compositionem non 
vident. Et tamen in eius principiis fatentur, dum quotidie 
1 ’ .i >namus quod ex duobus existentibus in actu non potest 
fieri unum per se ens, sed ex actu et potentia; nec est causa 
quaerenda... Ideo namque ex actu et actu non potest ens 
nisi per accidens constitui; quia quilibet actus, quantum- 

I umque imperfectus, naturam quandam vel quod quid erat 
ts se constituit. » 

Unde ex negatione realis distinctionis esse et essentiae in 

I I eatis : i° destruitur unitas entis creati, eo ipso quod destruitur 
imitas esse substantialis, cum tot sint esse in composito, quot 
• ntitates ; 2 0 destruitur radix prima et suprema ratio demon- 
•trativa attributorum quae sunt propria entis creati, nempe 
rv.se contingens, finitum, per participationem, compositum, et 
i ansatum; 3 0 ac destruitur perinde radicale fundamentum 
.id discernendum inter Ens per essentiam quod est Deus, et 
ens per participationem quod est omnis substantia creata. 
Ad infinitum namque discrimen Deum inter et creaturas 
ni, ituendum non sufficit distinctio rationis, sed necessaria 
«••4 prorsus distinctio seu compositio realis inter substantiam 
H esse in omnibus quae sunt, praeter Deum, cuius substantia 
rst esse. Etenim praedicta compositio constituit fundamen- 
lum contingendae quam omni enti creato oportet vindicare. 
Aliter philosophus non valebit reddere veram ac philoso- 
phicam rationem, quare Deus differt a creaturis et creaturae 
differunt a Deo. 

Quamobrem si quaeras : Quare sufficit distinctio virtualis 
vel lationis inter essentiam et existentiam in creatis ad sta- 

tuendum discrimen inter Deum et creaturas ? Respondent : 
Quia lalis distinctio est cum fundamento in re, nempe ipsa rei 
creatae contingentia. 

Si vero iterum quaeras : Quare omnia, praeter Deum, 
sunt contingentia ? Respondent : Quia omnia sunt creata. 

Ac denique, si quaeras : Quare omnia indigent creari 
a Deo ? Non habent quid respondeant ut philosophi, nisi 
quia omnia sunt contingentia. Et sic explicant contingentiam 
omnium rerum per necessitatem creationis ; et necessitatem 
quam habent ut creentur, per ipsam rerum omnium 
contingentiam A 

1 Ita omnes, velint, nolint, coguntur dicere, qui negant realem 
compositionem esse et substantiae in creatis. Exempli causa : P. Del- 
MAS, S. /., Ontolog. p. 192. : « Distinctio virtualis cum contingentiae 
fundamento, quam supra omni enti creato vindicavimus, plane 
sufficit ad infinitum discrimen Deum inter et creaturas statuendum. » 
P. Piccirelli, 5 . /., Disquisit. de essent, et esse, p. 162. et 163. : « Eiusdem 
(creaturae) contingentia est radix aut ultima ratio quare, cum fun- 
damento in re, in creato distinguimus existentiam ab actuali essen- 
tia. » Nisi ergo ipsiusmet contingentiae radix et ultima ratio sit realis 
compositio substantiae rei et esse eius, necessario incurritur petitio 
principii, declarando contingentiam rerum per ipsarum creationem, 
et postea necessitatem creationis per ipsarum renim contingentiam. 
Occasione huius quod scripsimus in Eplicmer. La Revue Thomiste 
(mars et mai 1910), La V triti fondamentale, etc. ; in Ephemer. Rivista 
di Filosofia neo-scholastica (20 Guigno 1910) L’essenza e Vexistenza 
secondo Duns Scoto, replicando respondetur : « Egli ei accorderji, 
nondimeno. che il Beato Giovani Duns Scoto, perchd subordina 
la contingenza al vuoto di essere delle creaturae, sfuggc felicemente al 
suo circolo vitioso, n Videtur quod non talis datur felix fuga. Quo- 
modo fugi potest petitio principii, si creaturarum configentia expli- 
catur per hoc quod creatura facta est ex nihilo sui ? Hoc nihil aliud 
est nisi declarare contingentiam rerum per ipsarum creationem. Et 
ipsa necessitas creationis ad hoc quod res, ex nihilo factae, existant : 
Quomodo ostenditur ? Anne per ipsarum contingentiam ? Felix 
ergo fuga petitionis principii non invenitur nisi in identitate esse 
et essentiae in Deo, et in reali utriusque compositione in omnibus 
praeter Unum, quod est Deus. Quod etiam manifestum fit ex alia 
responsione, quae paulo antea ibidem legitur : « A ci6 io rispondo 
che gli esseri finiti non esisterebbero effetivamente senza 1 'intervento 
della causa creatrice. Ma la contingenza ha per ragion d’essere il 
limite entitativemente inerente alia creatura. Questo limite e, per 

definitione, una restrizione, una soppresione di essere, e per conse- 
guenza, indipendentemente dalla distinzione reale, sara sempre vero 
che una cosa 6 contingente perdii limitata. Questo limite costituisce 
esso tesso una nuova nota caratteristica reale di differenziazione, 
aggiunta alia contingenza. » Utique, omne finitum est contingens ; 
ct omne contingens est limitatum ; et omne limitatum et contingens 
est causatum seu creatum ; sed oportet reddere rationem omnium 
attributorum, ob quae res finitae et contingentes indigent interventione 
Causae Primae ut existant. Ac si respondetur : Quia creatae sunt, 
incurritur petitio principii. Praeterea : negatur quod independenter 
a reali compositione esse et essentiae res sint finitae nec limitatae 
nec contingentes : ut supra ostensum manet. Absque reali compo- 
sitione substantiae et esse in omnibus, praeter Deum, omnia essent 
unum, infinitum, increatum, ens per essentiam, actus purus, ipsamet 
Dei substantia : ut D. Thomas docet II. C. Gent. cap. 52. Hic tan- 
guntur radices ac fundamenta Philosophiae Primae. 

CAPUT UNDECIMUM 

Metaphysica D. Thomae 
et Disputationes Metaphysicae Suarezii. 


Primo : Suarez recedit a doctrina D. Thomae circa ipsa 
Metaphysicae fundamenta. — D. Thomas enim perpetuo ac 
constanter tradit, dilucide evolvit ac solide ostendit, quod 
in solo Deo esse et essentia sunt idem ; in omnibus autem 
aliis differt essentia rei et esse eius. « Hanc thesim (inquit 
Cardinalis Gonzalez x ) Angelicus Doctor habet tamquam 
veritatem fundamentalem Philosophiae Christianae ; eam sex- 
centis plus minus locis vehementer propugnat ; ac ex eadem 
colligit ac constituit unam e differentiis primariis, quibus 
Deus a creaturis secernitur. » Suarez autem per totam suam 
Disputationem XXXI. ut ex supradictis patet, conatur, 
sudat ac laborat ad probandum quod realis compositio 
substantiae et esse in omnibus, quae sub Primo Ente sunt, 
est « sine probatione conficta » ; « superflua » ; « plane im- 
possibilis 2 3 . » 

Secundo : Suarez recedit a D. Thoma circa notionem 
entis. — « Doctor quippe Angelicus (ait Michaeli de Maria *) 
ex illa veritate exorsus, quod entia creata sunt realiter com- 
posita ex essentia et esse, explicat proprium conceptum 
entis ab intellectu nostro efformatum, per hoc quod ens 
significat id quod habet esse, seu id quod est... Ex eo D. Thomas 
infert Deum non esse in genere, quia ens praedicatum de 


1 Philosoph. elementaria, vol. 2. ; Ontolog. cap. 1. a. 2. thes. 2. 

2 Disp. XXXI. sect. 5. n° 10. et 12. 

3 Ontologia, I. Part. tract. 1. q. 1. a. 5. et q. 2. 



| ico non significat quidditatem habentem esse, sed ipsum 
tuse cum quidditate identificatum... Huic Angelici Praecep- 
turis nobilissimae doctrinae, quae versatur circa ipsa Meta- 
physicae fundamenta, quaeque consequenter longius serpit, 
tutamque philosophiam late pervadit, e regione opponuntur 
placita philosophiae Scotisticae. Scotus quidem exordia 
ducit ab identitate essentiae et existentiae in naturis creatis, 

■ I exinde deducit ens significare praedicamenta mediate, 
esse univocum Deo et creaturis, substantiae et accidenti. 

I ,ieet non admittat Deum esse in genere, tamen hoc ab ipso 
non asseritur consequenter... » Quod ergo de Scoto dicitur, de 
snarezio venit similiter asserendum. Suarez namque etiam 
exordia ducit ab identitate essentiae et existentiae ; et rece- 
di ns a D. Thomae, per viam Scoti graditur ; ac tametsi non 
ita clare ad Scoti conclusiones semper audeat pervenire, 
indicat tamen et appropinquat. Atque ita, dum D. Thomas 
ex identitate esse et essentiae in Deo atque ex reali utriusque 
compositione in creatis, concludit quod « diversa habitudo 
,ul esse impedit univocam praedicationem entis ; et nullo 
modo de Deo et creatura dicitur ; et per consequens nec 
aliquid aliorum praedicabilium, inter quae est ipsum primum 
ens ; existente enim diversitate in primo, oportet in aliis 
diversitatem inveniri 1 . » — Suarez, e contra, Scoti premens 
vestigia, scribit : a) « Illud ipsum quod abstractum est in 
ente, potest ad inferiora comparari sicut aliae ideae ; non est 
enim maior repugnantia in conceptu entis quam in aliis 
communibus, sed potius est eadem ; quia totus ille conceptus 
est in ipsis inferioribus. » b) « Nunc solum assero omnia quae 
diximus de unitate conceptus entis, longe clariora et certiora 
videri, quam quod ens sit analogum; et ideo non recte propter 
defendendam analogiam, negari unitatem conceptus ; sed si 
alterum negandum esset, potius analogia, quae incerta est, 
quam unitas conceptus, quae rectis rationibus videtur demon- 
strari, esset neganda 2 . » Posito quolibet, sequitur quodlibet. 
Ad identitatem quidem esse et essentiae in rebus creatis 

1 De Pot. q. 7. a. 7. 

2 Disput. II. sect. 2. n. 34. 

sequitur necessario univoca praedicatio entis de Deo et 
creatura. 

Tertio : Suarez consequenter recedit a doctrina D. Tho- 
mae circa notiones ontologicas esse, et essentiae, et subsi- 
stentiae, et substantiae, et huiusmodi. — Quoniam ex diversa 
notione entis pendet ac oritur diversitas in notionibus esse 
et essentiae et subsistentiae et substantiae et naturarum 
omnium, quae in praedicamento collocantur, ontologice 
declarandis ac recte definiendis. D. Thomas enim procedit 
ex notione entis, in qua includuntur haec duo realiter diversa, 
nempe id quod est et esse. Unde ait : « Intellectus noster hoc 
modo intelligit esse, quomodo invenitur in rebus inferioribus, 
a quibus scientiam capit, in quibus esse non est subsistens, 
sed inhaerens. Ratio autem invenit, quod aliquod esse subsi- 
stens sit ; licet hoc, quod dicunt esse, significetur per modum 
concretionis. Tamen intellectus, attribuens esse Deo, trans- 
scendit modum significandi, attribuens Deo id quod signi- 
ficatur, non autem modum significandi b » Et iterum : 
« Licet in Deo distinguantur quod est et esse, ratione, non 
tamen sequitur quod possit cogitari non esse 2 . » — At Suarez 
errat in porta, cum non intret in interiora Metaphysicae 
per compositionem realem essentiae et esse in entibus 
creatis. Quapropter necesse est ut a doctrina philosophica 
D. Thomae recedat, dum procedit ulterius ad notiones 
existentiae et essentiae, et subsistentiae, et substantiae 
declarandas atque ostendendas. Sic, ut exemplum aliquod 
afferamus, Angelicus Doctor tradit : « Esse, in quantum esse, 
non potest esse diversum 3 . » Suarez autem : « In ipsis exi- 
stentiis est diversitas... Tanta est distinctio inter existentias 
quanta est inter essentias 4 . » — Angelicus Doctor ibidem : 
« Esse subsistens oportet esse infinitum, quia non terminatur 
aliquo recipiente ». Suarez vero ibidem : « Esse creatum 

1 De Pot. q. 7. a. 2. ad. 7. 

2 De Verit. q. 10. a. 12. ad. 9. 

3 II. C. Gent. cap. 52. et 53. 

4 Disput. 31. sect. 13. 

ln|r>,i esse irreceptum ; nego tamen inde sequi quod sit 
lllmiitatum et infinitum. » — Angelicus Doctor ibidem : « Im- 
jMiT.ihilr est igitur esse aliquod subsistens praeter Primum. » 
■u.iirz autem ibidem : « Nondum est satis demonstratum 
IMiihI esse subsistens sit proprium Divini Esse. » — Angelicus 
ni» tnr ibidem : « Esse, quod est ens subsistens, oportet quod 
Ht non causatum. » Et iterum : « Omne ens creatum oportet 
piliml sit compositum saltem ex esse et eo quod est. » Suarez 
Kvin ibidem : « Non esse necessarium omne ens creatum 
mtludere aliquam compositionem realem.» — Angelicus Doctor 
ilndcin : « In substantia intellectuali creata inveniuntur duo, 
nc substantia ipsa et esse eius quod non est ipsa substantia. » 
mmtvz vero ibidem : « Essentiam et existentiam non distingui 
|ii n- ipsa. » — Angelicus Doctor ibidem : « Ipsum autem esse 
i ,l complementum substantiae existentis. » Suarez vero : 
& Subsistentia est complementum existentiae. » — Angelicus 
l .i tor ibidem : « Ipsum igitur esse inest substantiis creatis 
11! quidam actus earum. » Suarez vero, utpote identificans 
Ipium esse cum substantia cuius est actus, cogitur dicere : 
V Esse substantiae creatae est esse subsistens. » — Angelicus 
I metor : « Esse in creatis nec est substantia nec pars essentiae 
nubstantialis 1 . » Suarez vero : « Esse in creatis est ipsamet 
WHsentia et substantia. » Quaenam ergo in via Suarezii 
ei it responsio ad doctrinam Spinozae : Existere pertinet ad 
tuituram substantiae 2 ? 

Quarto : Suarez consequenter recedit a doctrina D. Tho- 
tuae circa notionem materiae primae. — D. Thomas docet : 

1 I. q. 3. a. 7. ad 1 . — Quodl. 12. a. 5. — Quodl. 9. a. 6. — Quodl. 2. 
n 3. — De Pot. q. 5. a. 4. ad 3. 

2 Nihilominus P. Chossat, S. I., loquens de Suarezio et de 
Spinoza, serio affirmat, quod Spinoza « voyait avec raison qu’il ne 
pouvait fetablir les principes de son pantheisme agnostique qu’autant 
<}u*il aurait det ruit la doctrine du thcologien espagnol (Suarez) sur 
les rapports de 1 'essence et de l’existence. » — ... Risum teneatis, 
amici ? (Vide Destruclion des destructions du R. P. Chossat. d 
propos de 1 'article sur La nature de Dieu. Dictionnaire de theolog. 
cutholique, fasc. XXIX.. par le R. P. Gardeil, O. P., Revue 
I homiste, i8 n,e ann£e, mars et mai 1910.) 

« Magis repugnat materiae esse actu sine forma, quam 
accidenti sine subiecto. Dicere igitur materiam praecedere 
sine forma, est dicere : ens in actu sine actu, quod implicat 
contradictionem 1 . » Rursus : « Dicere ergo quod materia 
sit in actu sine forma, est dicere contradictoria esse simul ; 
unde a Deo fieri non potest 2 . » — Suarez vero dicit : « Primum 
(carere omni forma substantiali) dici non potest, quia repu- 
gnat naturae materiae, licet non implicet contradictionem 2 . » 
« Materia est pura potentia receptiva in ordine ad actum 
formalem, non vero ad actum entitativum, seu existentiae... 
Materia prima habet propriam existentiam partialem 4 * . » Et 
adhuc : « Ipsa materia constat ex esse et essentia, natura 
et subsistentia 6 . » Huiusmodi metaphysica non videtur esse 
transphysica. Omnia entia, iuxta Suarezium, habent pro- 
priam existentiam ; etiam materia prima importat in sua 
propria entitate actum existentiae ; sicque ex pluribus 
actibus componitur unus actus, atque ex multis existentiis 
partialibus constituitur existentia totalis. In composito tot 
esse, quot entitates. Suarez, sicut Scotus, naturam entis et 
unius per compositionem non videtur recte declarare. Dum 
e contra. Angelicus Doctor constanter docet, quod « esse 
proprie et vere non attribuitur nisi rei per se subsistenti » ; 
quod... esse est id in quo fundatur unitas suppositi » ; quod 
accidentibus, et formis substantialibus non subsistentibus 
et partibus quibuslibet non attribuitur esse nisi ut quo 
aliquid est. Esse est semper actus solius entis subsistentis 6 . 

Quinto : Suarez recedit a doctrina D. Thomae in 
quaestione de existentia Dei demonstranda. — Dum enim 
Angelicus Doctor, I. q. 2. a. 3. ascendit per illas quinque vias 
quibus Deum esse demonstrative probari potest, usque ad 
primum movens quod a nullo movetur, et primum efficiens 

1 I. q. 66. a. 1. 

2 Quodl. 3. a. 1. 

3 Disput. XX. sect. 1. n. 18. 

4 Disput XXXI. sect. 11. n. 8. et 10. 

6 Disput. XXXI. sect. 13. et Disp. XIII. sect. 15. 

8 Quodl. 9. a. 3. et alibi passim. 

non habens causam, et primum necessarium, et primum ens, 
et primum intelligens : Suarez declarat incertam primam viam, 

<-t secundam aliter quam D. Thomas conatur explanare ; 
atque ex his duabus viis, quas Suarez videtur claudere et 
obscurare, pendent reliquae, quae in ultima resolutione ad 
primam et secundum reducuntur. De prima namque via ita 
scribit : « Principium illud, in quo tota illa ostensio fundatur : 
Omne quod movetur, ab alio movetur, adhuc non est satis 
demonstratum in omni genere motus vel actionis ; nam multa 
sunt, quae per actum virtualem videntur sese movere et redu- 
cere ad actum formalem, ut in appetitu seu voluntate videre 
licet, et in aqua reducente se ad pristinam frigiditatem. 
Idem ergo accidere potest in motu locali... Quomodo ergo ex 
principiis tam incertis potest vera demonstratio confici, qua 
probetur Deum esse 1 ? » D. Thomas, e contra, habet tale 
principium tamquam certissimum, ex cognitione terminorum 
patens, per se evidens. Nam idem est ac dicere : Omne 
quod reducitur de potentia in actum, ab aliquo alio, quod iam 
est in actu, reducitur. Unde D. Thomas tamquam ex evidenti 
principio concludit : « Impossibile est ergo, quod secundum 
idem et eodem modo aliquid sit movens et motum, vel quod 
moveat seipsum. Omne ergo quod movetur, oportet ab alio 
moveri 2 . » — Secundam autem viam, ex ratione causae 
efficientis sumptam, Suarez laborat obscurare. Ait enim : « In 
rausis per se subordinatis non repugnat infinitas causas, si 
sint, simul operari 3 . » D. Thomas, e contra : « Non autem est 

1 Disput. 29. sect. 1. 

2 I. q. 2. a. 3. 

3 Disput. 29. sect. 1. et 2. — Circa hoc principium scribit 
Sylvester Maurus, S. I. Qu. Melaph. tom. 3 . q. 8 . ad. 1. « Scotus et 
nlii videntur passi aequivocationem circa intelligentiam huius prin- 
< ipii : Omne quod movetur, ab alio movetur. Videntur enim intellexisse 
Illud negative, ut sensus sit : Nihil movetur a seipso ; et contra illud 
congesserunt instantias animalium et aliorum quae movent seipsa. 
At sensus principii est affirmativus. Nec enim negatur, quod possit 
aliquid movere seipsum, partialiter concurrens ad suum motum ; 
ned asseritur, quod non potest movere seipsum totaliter, et tamquam 
perfectd sufficientid, sed debet ab aliquo alio moveri ad hoc ut se 
moveat. In hoc sensu, bene penetranti terminos, est manifestum, quod 

possibile (inquit) quod in causis efficientibus procedatur in 
infinitum ; quia in omnibus causis efficientibus ordinatis 
primum est causa medii, et medium est causa ultimi ; sive 
media sint plura, sive unum tantum. Remota autem causa, 
removetur effectus. » At in causis subordinatis, quas ponit 
Suarez, primum non est causa medii, nec medium causa 
ultimi ; sed omnes causae simul agentes influunt, non una 
in alteram, et, mediante hac, in effectum ; verum omnes 
influunt in eundem effectum per concursum siniultaneum ; 
dum in causis subordinatis, quas ponit Angelicus Doctor, 
causa prima efficiens movet et movendo complet virtutem 
causae secundae ipsamque coniungit effectui per phvsicam 
praemotionem. En secretum diversitatis inter doctrinam 
Suarezii et doctrinam D. Thomae ! 

Sexto : Suarez recedit a doctrina D. Thomae circa 
notionem infiniti et finiti, — D. Thomas, ut ex dictis patet 

omne quod movetur, hoc est, intrinsece aliter et aliter se habet, nunc 
habendo aliquod esse, nunc eodem carendo, non est sibi tota causa 
habendi hoc intrinsecum esse. » Ad quod addit P. Billot, S. I., De Deo 
uno, q. 2. Thes. 4. : « Ne dicas quod, licet careat formaliler perfec- 
tione illa, adhuc tamen illam habet aequivalenier sive virtualiter. 
Unum enim de duobus : Vel ita habet aequivalenter, ut praecontineat 
quidquid positivi est in perfectione formaliter accepta : et tunc non 
potest dari motus ad talem perfectionem ; quia repugnat motus 
positivus, per quem nihil positivi acquiratur. Vel habet perfectionem 
virtualiter, id est, solum in actu primo, et tunc non est per se ipsum 
adaequate sufficiens habere actum secundum , qui multum addit 
supra primum ; sed indigere recipere, et indigentia recipiendi excludit 
perfectam sufficientiam dandi, ut in terminis evidens est. » Haec 
recte ac vere P. Billot. Sed quod P. Billot et P. Maurus dicunt de 
Sco/o, dicenda sunt de Molina et de Suarezio. Apte quoque ad rem 
D. Mkrcier, Ontologie 3™« edit. 1902, p. 375. ; « Suarez estime que 
ce principe est le fruit d’une induction ; il n’a pas assez remarqu6 
que le mouvement signifie ici n’importe quel changement. Le prin- 
cipe a pour subjet : Ce qui subit une influence, et dans cette acception 
metaphysique il a pour formule : Nihil transit de potentia in actum 
nisi per aliquid ens in actu... Ce principe est en matiere necessaire, 
analytique. » Vide infra lib. 3. cap. 1. Confer etiam opus nostrum De 
gratia et libero arbitrio, vol. 2. cap. 10. et vol. 3. cap. 5. De Scient, 
media, VI. Argumenta P. Billot. 


CAP. XI. — D. THOMAS ET SUAREZ 203 

atque ex dicendis amplius adhuc patebit, declarat notionem 
infiniti ex identitate essentiae et esse ; notionem vero finiti, 
ex reali compositione substantiae et esse quod est actus 
substantiae. Esse irreceptum, esse subsistetis: en ratio infiniti. 
Esse receptum, esse inhaerens substantiae: en ratio finiti l . 
At Suarez tamen per aliam graditur viam : « Superest (ait) 
dicendum breviter de alia via demonstrandi infinitatem 
Dei a priori ex aliquo eius attributo prius demonstrato. Et 
hoc modo probat D. Thomas, I. q. 7. a. 1. Deum esse infinitum 
ex eo quod est ipsum esse per essentiam, in nulla essentia recep- 
tum, sed per se subsistens. Cuius rationis vim putant discipuli 
D. Thomae fundari in hoc, quod in Deo non distinguitur 
ex natura rei esse ab essentia ; in creaturis autem distin- 
guitur. Existimantque nullum esse finiri aut limitari nisi 
quatenus in essentia finita recipitur... Ita ergo concludunt 
Esse Divinum, quod omnino irreceptum est, esse infinitum. 
Atque hoc modo intelligunt hanc rationem Caietanus ibi, 
et Capreolus, I. Sent. dist. 43. q. 1. a. x. et Ferrariensis, I. C. 
Gent. cap. 43. eamque defendunt ab impugnationibus Aureoli 
dicta dist. 43., et Scoti in I. dist. 2. q. 1... Ego vero existimo 
rationem non esse efficacem, si in hoc fundetur, quod essentia 
non potest esse finita nisi sit potentia vere ac proprie recep- 
tiva ipsius esse ; et e converso, esse non potest esse finitum, 
nisi sit vere receptum in essentia tamquam in potentia pro- 
prie passiva ac receptiva. Nam etiam in creaturis falsum esse 
existimo essentiam et esse hoc modo comparari, ut in Dispu- 
tatione sequenti XXXI. late dicturus sum 2 . » Haec Suarez. 
De lata vero eiusdem Disputatione etiam iam late dictum 
est ; et quomodo Suarez salvet notam characteristicam inter 
linitum et infinitum, manet quoque in perspicuo positum. 

Septimo : Suarez recedit a doctrina D. Thomae in 
quaestione de veritate creationis demonstranda. — Iuxta 
doctrinam D. Thomae, de ratione causati est compositio 

1 I q. 3. a. 4. ; q. 7. a. 1. — I. C. Gent. cap. 43. — II. C. Geni. 
cap. 52. et alibi passim. — Et supra cap. 2. 

t Disput. 30. sect. 2. 

realis essentiae et esse ; atque lapis angularis ad veritatem 
creationis demonstrative probandam habetur ex hoc quod : 
Solus Deus esi suum esse ; in omnibus autem aliis differt 
essentia rei et esse cius, ut supra lib. i. cap. 6. manet indica- 
tum, ac amplius declaratur infra lib. 3. cap. 5. et lib. 4. cap. 2. 
Suarez autem ex contingentia rerum laborat ascendere per 
viam inductionis ad hanc altissimam veritatem Philosophiae 
Primae ostendendam. « Probatur (inquit) inductione, inci- 
piendo a rebus materialibus. In primis inquiro de corporibus 
coelestibus an facta sint, an infecta. 

... Venio ergo ad inferiorem mundum ; et interrogo, an 
haec moles facta sit necne ; non potest dici esse non facta... 
Supererat dicendum, ad complendum ad hanc inductionem, 
de intelligentiis seu de rebus immaterialibus 1 . » Utrum au- 
tem Suarez per viam inductionis perveniat ad demonstran- 
dam creationem, an non : relinquimus iudicio sapientium ; 
sed abs dubio, quod via Suarezii non est via D. Thomae. 

Octavo : Suarez recedit a doctrina D. Thomae circa 
principium individuationis in substantiis corporeis. — D. Tho- 
mas docet : « Sciendum est, quod materia, non quomodolibet 
accepta, est principium individuationis, sed solum materia 
signata. Et dico materiam signatam, quae sub certis dimen- 
sionibus consideratur. Haec autem materia in definitione 
hominis, in quantum hominis, non ponitur ; sed poneretur 
in definitione Socratis, si Socrates definitionem haberet ; 
in definitione autem hominis ponitur materia non signata 2 . » 
Suarez vero tradit : « Omnem substantiam singularem seipsa 
seu per entitatem suam esse singularem ; neque alio indigere 
individuationis principio praeter suam entitatem, vel praeter 
principia intrinseca quibus eius entitas constat. Nam si talis 
substantia, physice considerata, simplex sit, ex se et sua 
simplici entitate est individua ; si vero sit composita, v. g. 
ex materia et forma unitis, sicut principia entitatis eius sunt 
materia, forma et unio earum, ita eadem in individuo sumpta 

1 Disputat. 20. sect. 1. 

2 De Ente et Essent, cap. 2. — In Boetii De Trinit. q. 4. a. 2. 

sunt principia individuationis eius ; illa vero, cum sint sim- 
plicia, seipsis individua erunt 1 . » De hac sententia, quae 
■•*t sententia Aureoli et Durandi et aliorum, addit Suarez 
ibidem : « Mihi tamen videtur omnium clarissima... Est 
igitur vera haec sententia, recte explicata. » De sententia 
vero D. Thomae antea dixerat : « Argumenta facta contra 
Itanc sententiam aliis modis expositam, plane concludunt 
non posse materiam signatam esse huiusmodi principium 2 . » 

Nono : Suarez recedit a doctrina D. Thomae circa in- 
lluxuni Causae Primae in causas secundas. — Suarez ipse 
1. detur: i°« Verum est D. Thomam, De Pot. q. 7. a. 3. addere... 
virtutem instrumentalem fluentem, quam recipit causa secunda 
.1 Prima, ut agat tamquam instrumentum eius. » 2° « Dis- 
c ursus, quem facit in dicto a. 7. De Pot. non est efficax, b un- 
datur enim in eo, quod causa secunda non potest efficere 
essa existentiae nisi per modum instrumenti : quod, proprie 
«■I. in rigore loquendo de instrumento, verum non est, ut in 
wilutione ad 5. attingam, et latius infra, disputando de 
I essentia creaturae in Disput. 31. » Et antea dicit : « Axioma 
illud : Causa secunda non agit nisi mota a Prima, intellectum 
| iu ea proprietate, quod causa, praeter suum esse, et omnem 
I virtutem agendi connaturalcm quam habet, indigeat novo 
niotu, vero ac reali, in ipsa recepto, ut agat, falsum esse 3 . » 
l'nde ex testimonio ipsius Suarezii habetur quod : i° prae- 
I unitio physica traditur a D. Thoma ; 2° ostenditur ab Ange- 
lico Doctore ex reali compositione esse et essentiae in creatis ; 
I3 0 et a Suarezio reicitur, tamquam falsa, ipsa praemotio, et, 
l. iniquam inefficax, ipse discursus quem D. I hornas facit ad 
probandum praemotionem esse necessariam ac veram. 

Decimo : Ergo Suarez in suis Disputationibus meta- 
itliysicis non ambulat per vias D. Thomae. Etenim, ex 
hucusque indicatis patet Suarezium discedere a solida 


1 Disput. 5. sect. 6. 

2 Ibici, sect. 3. 

* Disput. 21. sect. 2. 

D. Thomae doctrina in praecipuis Philosophiae Primae 
capitibus. Quapropter de Suarezio veniunt quoque intelli- 
genda quae de Scoto per comparationem ad D. Thomam 
scripsit perillustris Societatis Iesu philosophus : « Ex his 
(inquit) apparet nobilissima veritas et admirabilis nexus 
doctrinarum qui viget in Metaphysica, quam ex Aristotele 
S. Thomas docuit. Doctor quippe Angelicus ex illa veritate 
exorsus, quod entia creata sint realiier composita ex essentia 
et esse, explicat proprium conceptum entis ab intellectu 
nostro efformatum, per hoc quod ens significat id quod habet 
esse, seu id quod est... Ens praedicatum de Deo non signi- 
ficat quidditatem habentem esse, sed ipsum esse cum quid- 
ditate identificatum... Huic Angelici Praeceptoris nobilis- 
simae doctrinae, quae versatur circa ipsa Metaphysicae 
fundamenta, quaeque consequenter longius serpit, totamque 
Philosophiam late pervadit, e regione opponuntur placita 
philosophiae Scotisticae. Scotus quidem exordia ducit ab 
identitate essentiae et existentiae in naturis creatis ; et 
exinde deducit ens significare mediate, esse univocum Deo 
et creaturis, substantiae et accidenti... Quaenam autem ex 
istis oppositis S. Thomae et Scoti doctrinis veritati melius 
ac securius consulat, cordatus quisque iudicare per se 
potuerit ; praesertim si consideret Christianae peripatetico- 
scholasticae Philosophiae subversores, haud raro usos esse 
doctrinis a Scoto traditis de universitate entis, de potentia 
et actu, et de rerum distinctione; cum, contra, a principiis 
philosophandi ab Aquinate traditis semper abhorruerint. 
Probe intelligebant errores ab ipsis in vulgus disseminatos 
ex firmissimis S. Thomae principiis non confirmari, sed 
potius subverti, opprimique ; ideoque in aliis officinis sua 
arma paraverunt, et cum aliis propria iunxerunt castra. 
Sapientissime ergo supremus Ecclesiae Catholicae Magister, 
Leo XIII. P. M., iussit Philosophiam esse revocandam ad 
firmissima Thomae Aquinatis principia, ex quibus perperam 
admodum fuerat separata * » Quapropter Pius X. in Encycl. 

1 P. Mich. DE Maria, S. I. Ontolog. Tract. i. q. i. a. 5. " * 

Quomodo se habeat Suarez ad doctrinam S. Thomae. vide in 

Litt. Pascendi, atque Motu proprio Sacrorum Antistitum : 

« Quod rei caput est (inquit), philosophiam scholasticam 
cum sequendam praescribimus, eam praecipue intelligimus 

opere nostro De gratia et libero arbitrio vol. 3. cap. 9. — In ephemeride 
La Science catholique. 15 Juillet et 15 Aofit 1898, sub titulo : Suarez 
mttaphysicien, commentateur de Saint Thomas, perspicue monstratur 
oppositio inter metaphysicam Suarezii et metaphysicam D. Thomae. 
a) « L’un et l’autre ont base leur theologie sur leur philosophie ; en 
connaissant la base, nous pourrons logiquement porter notre juge- 
ment sur le reste de l’edifice. » b) « Pour Suarez. comme pour saint 
Thomas, le concept d’etre est donc un ; mais lorsqu’il s’agit d’expli- 
quer cette unife, nous somnies loin de trouvcr en Suarez la clarte 
des raisons de saint Thomas. On dirait que, pr6occup6 de maintenir 
1’unitd de l’id6e dfetre. Suarez ne prcnd pas soin dfeviter 1’erreur de 
Scot, et sans peut-fitre s’en douter, il reproduit sur 1’etre les theories 
du Docteur Subtil. » c) « Sa solution scmble bien 61oignee de celle 
de saint Thomas ... Suarez est ici en pleine contradiction, sinon avec 
lui-nfeme, du moins, k coup sur, avec saint Thomas. » d) « En somme, 
dans la theorie de lfetre en gencral, il semble que Suarez ait prefefe, 
k la doctrine claire et simple de saint Thomas, les subtilites de Scot... 
Nous ne voulons pas discuter la logique des idees de Suarez... mais 
il nous suffit de constater qu’il est en contradiction avec saint 
Thomas. Le pourquoi de cette contradiction, nous le trouvons dans 
la theologie de Suarez sur l’essence et 1’existence. » e) « Saint Thomas 
logiquement pose donc, comme fondement de sa doctrine, la distinction 
rdclle entre 1’essence et 1’existence ; Suarez au contraire, logique 
aussi avec lui-nfeme, n’y voit qu’une simple distinction de raison. » 
/) u Dans le systeme de l’Ang61ique Docteur, en y reflechissant quelque 
peu, on trouve cette distinction reelle, fondamcntale pour la theologie 
de saint Thomas. » g) « Suarez sera oblige d’admettre, par exemple 
dans le mystdre de la Sainte-Trinife, comme consequence logique de 
sa theorie, quatre existences en Dieu, trois relatives et une absolue ; 
ct il ne serait pas difficile de montrer que la non-distinction de 
l’essence et de l’existencc le conduit a considerer le principe de 
contradiction comme un principe d posteriori [De Trinit. lib. 4. cap. 3. 
n. 7.). » h) « Si donc la nfetaphysique de Suarez s’6carte a ce point 
de celle de saint Thomas, qu’eUe en est dans les lignes principales 
totalement differente, on pourra, non sans raison, s’etonner de voir 
Suarez nous etre propose comme un commentateur sur et fidele du 
grand Docteur. Il a pu prendre en effet k l’Ange de 1'Ecole, les mots, 
les expressioris, la forme du discours bref, tout ce qui fait 1 exlerieur 
de la doctrine scholastique ; mais a coup sur, son systeme est tout 
autre, et ce serait grandement se tromper que de croire la doctrine 

quae a sancto Thoma Aquinate est tradita : de qua quidquid 
a Decessore Nostro sancitum est, id omne vigere volumus, et, 
qua sit opus, instauramus et confirmamus, stricteque ab 
universis servari iubemus. Episcoporum erit, sicubi in Semi- 

suardzienne (qu’on me pardonne lc mot) la continuatiori. 1’explication 
de la doctrine, je ne dirai pas thomiste, mais de saint Thomas. » 

Quod quidem videtur corroborari etiam ex testimonio ipsius 
Suarezii, qui fatetur se semel atque iterum a suis superioribus 
fuisse admonitum hanc ob causam, quia nimirum opposita doctrinae 
D. Thomae docendo tradebat. In opere : Storia delta Cotnpagnia di 
Gesu in Italia, volume primo (Pielro Facchi Venturi, S. I.. Roma. 1910) 
p. 48S-87 leguntur duae epistolae Suarezii ad Rmum. P. Everardum 
Mercuriano Praef. General. S. I., ex. quibus haec ad litteram tran- 
scribimus. Ex 1. epistola : <t De cosas que 4 mi toquen, s 61 o tengo que 
escrevir a V. P. c6mo el P. Avellaneda (era nel 1579 visitatore della 
provincia de Castilla) me encargd encarezidamente de parte de V. P., 
que en la lectura de theologia hubiese cuidado de no introducir opi- 
niones nuevas, ni apartarme de la doctrina de Santo Tomas, lo qual, 
ultra de la Constitucidn, me lo tenia tambien encomendado el P. Pro- 
vincial... » « (Valladolid, y Abril 10, 1579) » Ex 2. epist. : « Los dias 
pasados escrevi largo a V. P. de las cosas de este Collegio... Io 
leo theologia en este Collegio, y el P. Visitador (Avellaneda), quando 
aqu( estuvo, me advirtid que no convenia el modo que tengo de leer, 
por ser tenido por particular y de opiniones contrarias a Santo Thomds.. 
Envio 4 V. P. un papel que el P. Visitador me di6, que contiene todas 
las proposiciones que. al parecer dei que las sac6, se hallan en mis 
lecturas, nuevas 6 contrarias a Santo Thomas... I lo que yo pido 4 
V. P. en charidad es que, si, vista y examinada la doctrina y modo 
de proponella, se hallaren inconvenientes que importen 6 cosas que 
no convengan, me avise con toda claridad ; porque yo deseo hacer 
en todo la voluntad de Nuestro Senor, y me esforzare a mudar todo 
lo que pareciere convenir ; y quando no pueda, holgari mas de hacer 
otro oficio sin quexas que 6ste con ellas. I si la cosa non parece digna 
de tanto ruido, pido 4 V. P. de orden c6mo yo haga este oficio con 
paz y consuelo ; porque no es razon que, costdndome el trabajo que 
me cuesta. que es mucho, y deseando yo hacerle lo m 4 s 4 contento 
y provecho de todos que pueda, lo haga con zozobras y desasosiegos , 
y con nota en cosa tan delicada como es la doctrina, que, ultra de otros 
inconvenientes, ninguna cosa ay que tanto la desautorize como esto... 
Valladolid, Julio 2. 1579. De V. P. indigno hijo y siervo en Christo. 

Francisco Suarez. » 

Ex quibus apparet Suarezium passum fuisse aliquas tribula- 
tiones et angustias propter suas disputationes metaphysico-theologicas. 

nariis neglecta haec fuerint, ea ut in posterum custodiantur 
urgere atque exigere. Eadem religiosorum Ordinum modera- 
toribus praecipimus. Magistros autem monemus ut rite hoc 
teneant, Aquinatem vel parum deserere, praesertim in re 
Metaphysica, non sine magno detrimento esse. Parvus error 
in principio, si verbis ipsius Aquinatis licet uti, est magnus 
in fine. (De Ente et Essentia, proem.) » 

quae a sancto Thoma Aquinate est tradita : de qua quidquid 
a Decessore Nostro sancitum est, id omne vigere volumus, et, 
qua sit opus, instauramus et confirmamus, stricteque ab 
universis servari iubemus. Episcoporum erit, sicubi in Semi- 

suarezienne (qu’on me pardonne le mot) la continuation, 1’explication 
de la doctrine, je ne dirai pas thomiste, mais de saint Thomas. » 

Quod quidem videtur corroborari etiam ex testimonio ipsius 
Suarezii, qui fatetur se semel atque iterum a suis superioribus 
fuisse admonitum hanc ob causam, quia nimirum opposita doctrinae 
D. Tkomae docendo tradebat. In opere : Storia della Compagnia di 
Gesuin Italia, volume primo (Pielro Facchi Venturi, S. I., Roma. 1910) 
p. 485-87 leguntur duae epistolae Suarezii ad Rmum. P. Everardum 
Mercuriano Praef. General. S. I., ex. quibus haec ad litteram tran- 
scribimus. Ex 1. epistola : « De cosas que a mi toquen, s61o tengo que 
escrevir a V. P. c6mo el P. Avellaneda (era nel 1579 visitatore della 
provincia de Castilla) me encargo encarezidamente de parte de V. P., 
que en la lectura de theologia hubiese cuidado de no introducir opi- 
niones nuevas, ni apartarme de la doctrina de Santo Tornas, lo qual, 
ultra de la Constitucidn, me lo tenia tambien encomendado el P. Pro- 
vincial... » « (Valladolid, y Abril 10, 1579) » Ex 2. epist. : « Los dias 
pasados escrevi largo a V. P. de las cosas de este Collegio... Io 
leo theologia en este Collegio, y el P. Visitador (Avellaneda), quando 
aquf estuvo, me advirtid que no con venia el modo que tengo de leer, 
por ser tenido por particular y de opiniones contrarias a Santo Thomds.. 
Envio d V. P. un papel que el P. Visitador me di6, que contiene lodas 
las proposiciones que, al parecer dei que las sacd, se hallan en mis 
lecturas, nuevas 6 contrarias d Santo Thomas... I lo que yo pido d 
V. P. en charidad es que, si, vista y examinada la doctrina y modo 
de proponella, se hallaren inconvenientes que importen 6 cosas que 
no convengan, me avise con toda claridad ; porque yo deseo hacer 
en todo la voluntad de Nuestro Senof, y me esforzard a mudar todo 
lo que pareciere convenir ; y quando no pueda, holgarS mas de hacer 
otro oficio sin quexas que 6ste con ellas. I si la cosa non parece digna 
de tanto ruido, pido d V. P. de orden como yo haga este oficio con 
paz y consuelo ; porque no es razon que, costdndome el trabajo que 
me cuesta, que es mucho, y deseando yo hacerle lo mas d contento 
y provecho de todos que pueda, lo haga con zozobras y desasosiegos . 
y con nota en cosa tan delicada como es la doctrina, que, ultra de otros 
inconvenientes, ninguna cosa ay que tanto la desautorize como esto... 
Valladolid, Julio 2. 1579. De V. P. indigno kijo y siervo en Christo. 

Francisco Suarez. » 

Ex quibus apparet Suarezium passum fuisse aliquas tribula- 
tiones et angustias propter suas disputationes metaphysico-theologicas. 

nariis neglecta haec nierint, ea ut in posterum custodiantur 
urgere atque exigere. Eadem religiosorum Ordinum modera- 
toribus praecipimus. Magistros autem monemus ut rite hoc 
teneant, Aquinatem vel parum deserere, praesertim in re 
Metaphysica, non sire magno detrimento esse. Parvus error 
in principio, si verbis ipsius Aquinatis licet uti, est magnus 
in fine. (De Ente et Essentia, proem.) » 


II» mnlTAT* FUNDAMENTALI. 


EP! LOGUS 


CAPUT DUODECIMUM 


Epilogus. 


Primo : Prima divisio entis realis est in ens cuius sub- 
stantia est Esse, et in ens cuius substantia est potentia 
essendi. 

Ita D. Thomas, VIII. Phy sic. lect. 21. : « Necesse est 
enim, quod omnis substantia simplex subsistens, vel ipsa sit 
suum esse, vel participet esse. Substantia autem simplex, 
quae est ipsum esse subsistens, non potest esse nisi una ; sicut 
nec albedo, si esset subsistens, non posset esse nisi una. 
Omnis ergo substantia, quae est post Primam Substantiam 
simplicem, participat esse. Omne autem participans compo- 
nitur ex participante et participato ; et participans est in 
potentia ad participatum. Ergo substantia quantumcumque 
simplex, post Primam Substantiam simplicem, est : Potentia 
essendi. » 

Et XII. Metaph. lect. 4. : « Probatum est enim VIII. 
Physic. quod, cum non sit abire in infinitum in moventibus 
et motis, oportet devenire in aliquod primum movens immo- 
bile ; quia, etsi deveniatur in aliquod movens seipsum, iterum 
ex hoc oportet devenire in aliquid movens immobile, ut ibi 
probatum est. Si autem primum movens est sempiternum 
et non motum, oportet quod non sit ens in potentia ; quia 
quod est ens in potentia, natum est moveri ; sed quod sit 
substantia per se existens, et quod eius substantia sit actus. 
Et hoc est, quod supra concluserat. Sed necesse fuit movere 
dubitationem quae erat apud antiquos, ut ea soluta osten- 

deretur expressius, quo ordine necesse est pervenire ad 
Primum Ens, cuius substantia est Actus. » 

Secundo : Esse proinde est de conceptu essentiali entis 
per essentiam ; non autem de conceptu essentiali entis per 
participationem. 

Caietanus in Comment. supra opusc. Dc Ente et Essentia 
cap. 6. ita declarat suprapositam propositionem : « Patet 
ista quoad utramque expositionem ; et quoad primam qui- 
dum : quia non est intelligibile, quod de puro esse non prae- 
dicetur quidditative ipsum esse. Si enim de eo aliquid prae- 
dicari potest quidditative, illud oportet esse ipsum esse, cum 
purum esse ponatur. Quod autem cetera non recipiant esse 
in suis quidditativis conceptibus, ex eo patet, quod cum esse 
non habeant in sua puritate, sed suis quidditatibus coapta- 
lum, possunt secundum suas quidditates absque esse et non 
rsse definiri. Ex his deducitur intentum sic : Ideo existentia 
est de conceptu quidditatis rei, quia res illa est purum esse; 
ideo autem res illa est purum esse, quia non est ad genus 
aliquod limitata ; ideo autem res illa non est ad genus 
limitata, quia est idem cum sua existentia ; igitur de primo 
,id ultimum : Ideo existentia est de conceptu quidditativo 
ivi, quia res illa est eadem suae existentiae. Et quoniam 
-i affirmatio est praecise causa affirmationis, negatio est 
causa negationis, ex hoc quod res creata non est eadem suae 
existentiae, esse non est de eius conceptu quidditativo. Unde 
cum Deus gloriosus sit suum esse, ipse nihil est aliud quam 
Ipsum Esse, secundum rem separatum a naturis praedica- 
inentalibus, a sua puritate subsistens. » 

Quod D. Thomas declaravit sic, De Pot. q. 7. a. 2. : « Oportet 
ergo, quod hoc quod est esse, sit substantia vel natura Dei. » 
I i III. C. Gent. cap. 65. : « Esse autem non est natura vel 
essentia alicuius rei creatae, sed solius Dei. » 

Tertio : In omni ergo ente per participationem est com- 
positio substantiae et esse, tamquam ex potentia et actu. 

Quod ex professo ostendit D. Thomas, II. C. Gent. cap. 53. 
postquam in antecedenti cap. 52. ostenderat, quod in sub- 

stantiis intellectualibus differt esse et quod est. « Ex hoc 
autem (ait Angelicus Doctor) evidenter apparet, quod in 
substantiis intellectualibus creatis est compositio actus el 
potentiae. » 

Ratio i a . — Quoniam in omni ente per participationem sunt 
duo, nempe substantia et esse; et substantia est potentia 
essendi, et esse est actus quo substantia completur 
in linea entis. Inter substantiam et esse adest proportio 
sicut inter realem potentiam et actum realem ; nam esse est 
complementum substantiae existentis. 

Ratio 2 a . — Quoniam ipsum esse inest substantiis creatis ut 
quidam actus earum. Id autem, cui actus inest, potentia est. 
Unde omnis substantia creata est potentia essendi ; et esse, 
substantiae actus. 

Ratio 3 a . — Quoniam substantia creata participat esse ; ac 
perinde proportio unius ad alterum est sicut proportio 
participantis ad participatum, et perfectibilis ad perficiens, 
potentiae ad actum. Inter quae necessario mediat realis 
distinctio. 

Ratio 4 a . — Quoniam esse est id per quod fit assimilatio 
cuiuslibet substantiae creatae ad Deum. Unde comparatur 
ad omnes formas et ad omnes perfectiones, ut actus ipsarum. 
Esse igitur complet ac perficit omnes substantias creatas. 
Ex quo relinquitur, quod in qualibet substantia creata sit 
compositio duorum, nempe substantiae ipsius et esse eius ; 
compositio non sicut ex partibus substantiae, sed sicut ex 
substantia et eo quod adhaeret substantiae ; sicut ex eo 
quod est et esse ; sicut ex potentia et actu, quae sunt prima 
principia constitutiva entis per participationem in genere 
substantiae x . 

1 II. C. Gent. cap. 52. — Quod/. 2. a. 3. ; 3. a. 20. ; 22. a. 5. — 
De nat. ang. cap. 6. 


LIBER TERTIUS 


DE ENTE PER ESSENTIAM, QUOD EST DEUS 


PROLOGUS 



Quonam sensu dicitur Deus ens per essentiam. — Ex 

hactenus dictis, prima divisio entis realis est in ens per essen- 
tiam et in ens per participationem. Verumtamen ens per 
essentiam dupliciter adhuc accipi potest : Uno modo, qua- 
tenus significat ens, cuius essentia vel natura est ipse actus 
essendi ; idcirco, esse purum atque irreceptum. Quo sane 
sensu solus Deus dicitur ens per essentiam ; et omnia alia 
dici nequeunt nisi entia per participationem. Alio autem 
modo, quatenus significat ens quod dividitur per summa 
genera rerum in decem praedicamenta ; atque ita exprimit 
naturam vel essentiam, cui competit esse, vel in se ut sub- 
slantia, vel in alio ut accidentia. Quo quidem sensu res 
< ieatae sunt entia per essentiam, quibus competit esse per 
netum distinctum ab ipsa rerum substantia vel natura. At 
j Vero in hac acceptione nequit dici de Deo secundum rem, 
quia Deus nec est in praedicamento nec est ens compositum 
rx essentia et esse, tamquam ex potentia et actu. 

Nec infinitas nec intellectio sunt rationes supremae, quae 

praedicantur de Deo. — Non quidem infinitas; nam Deus 
non possidet universas perfectiones, quia infinitus est ; sed 
ideo est infinitus simpliciter secundum suam essentiam, quia 
» unctas perfectiones possidet. Nec infinitas de se aliud 
••xprimit quam remotionem limitis in divinis perfectionibus ; 
i • -motio autem limitis aliunde, secundum nostrum modum 
mlflligendi, originem trahit. Radix namque infinitatis, quae 
[ omnia divina attributa concomitatur, inde assumenda, ubi 

radicatur omnis perfectio ; omnis autem perfectio pertinet 
ad perfectionem essendi. In identitate igitur esse et essentiae 
radicem habet ipsa ratio infinitatis, quae ad plenitudinem 
essendi necessario consequitur. — Nec intellectio; quia, licet 
intelligere sit supremus gradus participandi rationem entis, 
in Deo tamen non dantur gradus in participando esse, sed 
ipsamet essendi plenitudo. Praeterea, intelligere non est ratio 
comprehensiva omnium divinarum perfectionum ; nec de se 
dicit perfectionem infinitam nec subsistentem ; et cum 
intelligere Dei sit subsistens atque infinitum, inde quaerenda 
est ratio perfectionis infinitae in intelligendo, unde oritur 
identitas inter Dei intelligere et eius substantiam 1 . 

Ratio suprema, quae praedicatur de Deo, est ratio Esse 
subsistentis. — Suprema itaque inter omnia divina attributa, 
illa est ratio quae splendet ac refulget in termino quartae 
viae, dum per gradus perfectionum, qui in rebus inveniuntur, 
ascendendo pervenitur ad Eum qui maxime est; ac perinde, 
quod est verissimum, et optimum, et nobilissimum ; ideoque 
quod omnibus entibus est causa essendi, et bonitatis, et 
cuiuslibet perfectionis. Per quas ergo vias ostenditur Deum 
esse, per easdem quoque demonstratur quod in Deo esse 
et essentia sunt idem : ex qua quidem essentiae et esse iden- 
titate omnes divinae perfectiones manifestantur. Esse enim 
Subsistens est ratio comprehensione plenissima claudens sub 
se eminenter omnem gradum perfectionis ; nam omnis per- 
fectio pertinet ad perfectionem essendi, et nulla de perfec- 
tionibus essendi deesse potest ei cuius essentia est ipsum 
Esse. In subsistentia ergo actus essendi reperitur radix et 
ratio demonstrativa omnium divinarum perfectionum ; hic 
radicatur plenitudo essendi comprehensiva totius perfec- 
tionis, quae Deo soli est tribuenda, quaeque soli Deo com- 
petit, ac de solo Deo est praedicanda. Quod profecto in hoc 
Tertio Libro declarare intendimus. 

1 I. q. 14. a. 1. et 4. 



CAPUT PRIMUM 

Deum esse quinque viis probari potest. 


I 


Prima via. 

Primo : Argumentum D. Thomae. — I. q. 2. a. 3. : 

« Prima autem et manifestior via est, quae sumitur ex parte 
motus. Certum est enim et sensu constat aliqua moveri in 
hoc mundo. Omne autem quod movetur, ab alio movetur ; 
nihil enim movetur nisi secundum quod est in potentia ad 
illud ad quod movetur. Movet autem aliquid secundum 
quod est actu ; movere enim nihil aliud est quam educere 
aliquid de potentia in actum. De potentia autem non potest 
aliquid reduci in actum nisi per aliquod ens in actu ; sicut 
calidum in actu, ut ignis, facit lignum, quod est calidum in 
potentia, esse actu calidum, et per hoc movet et alterat 
ipsum. Non autem est possibile, ut idem sit simul in actu 
et potentia secundum idem, sed solum secundum diversa. 
Quod enim est calidum in actu, non potest simul esse calidum 
in potentia, sed est simul frigidum in potentia. Impossibile 
est ergo quod, secundum idem et eodem modo aliquid sit 
movens et motum, vel quod moveat seipsum. Omne ergo 
quod movetur, oportet ab alio moveri. Si ergo id, a quo 
movetur, moveatur, oportet et ipsum ab alio moveri, et illud 
ab alio. Hic autem non est procedere in infinitum ; quia sic 
non esset aliquod primum movens, et per consequens nec 
aliquod aliud movens ; quia moventia secunda non movent 
nisi per hoc quod sunt mota a primo movente, sicut baculus 
non movet nisi per hoc quod est motus a manu. Ergo necesse 

est devenire ad aliquod primum movens, quod a nullo 
movetur ; et hoc omnes intelligunt Deum. » 


Secundo : Argumentum huius primae viae in forma. — 

Certum est enim et sensu constat aliqua moveri in hoc mundo. 
Ergo necesse est devenire ad aliquod primum movens quod 
a nullo movetur. Ergo existit Deus. 

Omne quod movetur, oportet ab alio moveri. In moven- 
tibus autem et motis, per se ordinatis in movendo, non 
datur processus in infinitum. Ergo ex his, quae in hoc mundo 
moventur, necesse est devenire ad aliquod primum movens 


immobile, sc. Deum. 



Tertio : Omne quod movetur, oportet ab alio moveri. — 

Sic ostenditur a D. Thoma : a) I. q. 2. a. 3. : « Movere nihil 
aliud est quam educere aliquid de potentia in actum. De 
potentia autem non potest aliquid reduci in actum nisi per 
aliquod ens in actu ; sicut calidum in actu, ut ignis, facit 
lignum, quod est calidum in potentia, esse actu calidum, et 
per hoc movet et alterat ipsum quod est in potentia. Non 
autem est possibile, ut idem sit simul in actu et potentia 
secundum idem... Impossibile est ergo, quod secundum idem 
et eodem modo aliquid sit movens et motum, vel quod 
moveat seipsum. Omne ergo quod movetur, oportet ab alio 
moveri. » 

b) Comp. Theol. cap. 3. : « Cum enim quod movetur, 
omne in quantum huiusmodi, sit in potentia, quod autem 
movet, sit in actu : si secundum idem esset movens et motum, 
oporteret quod secundum idem esset in potentia et in actu, 
quod est impossibile. » 

c) I. C. Gent. cap. 13. : « Nihil enim est simul in actu et 
in potentia respectu eiusdem ; sed omne quod movetur, in 
quantum huiusmodi, est in potentia ; quia motus est actus 
existentis in potentia secundum quod huiusmodi. Omne autem 
quod movet, est in actu in quantum huiusmodi ; quia nihil 
agit nisi secundum quod est in actu. Ergo nihil est, respectu 
huiusmodi, movens actu et motum ; et sic nihil movet seipsum .» 

d) I. Sent. dist. 8. q. 3. a. 1. ad 3. : « Impossibile est aliquid 

movere seipsum nisi secundum diversas partes, ita quod una 
pars sit movens et alia mota ; sicut etiam in animali est 
anima movens et corpus motum. Cuius ratio est, quia nihil 
movet nisi secundum quod est in actu, nec movetur nisi 
secundum quod est in potentia ; et haec duo non possunt 
inesse simul eidem respectu eiusdem. Et quia Deus est sim- 
plex, non potest esse quod seipsum moveat, proprie loquendo.» 

Quarto : In moventibus autem et motis, per se ordinatis 
in movendo, non datur processus in infinitum. — Quod sic 
probatur a D. Thoma : 

«) I. q. 2. a. 3. : « Moventia secunda non movent nisi per 
hoc quod sunt mota a primo movente, sicut baculus non 
movet nisi per hoc quod est motus a manu. » Si autem in 
moventibus et motis, per se ordinatis in movendo, in infini- 
tum procederetur, « sic non esset aliquod primum movens, 
et per consequens nec aliquod aliud movens. » 

b) I. C. Gent. cap. 13. : « In moventibus et motis ordinatis, 
quorum sc. unum per ordinem ab alio movetur, hoc necesse 
est inveniri quod, remoto primo movente vel cessante a 
motione, nullum aliorum movebit neque movebitur ; quia 
primum est causa movendi omnibus aliis. Sed si sunt moventia 
et mota per ordinem in infinitum, non erit aliquod primum 
movens, sed omnia erunt quasi media moventia. Ergo nullum 
aliorum poterit moveri ; et sic nihil movebitur in mundo. » 

c) Ibidem : « Alia probatio in idem redit, nisi quod est 
ordine transmutato, incipiendo sc. a superiori ; et est talis, 
VII. Physic.: Id quod movet instrumentaliter, non potest 
movere nisi sit aliquid quod principaliter moveat. Sed si in 
infinitum procedatur in moventibus et motis, omnia erunt 
quasi instrumentaliter mota, quia ponentur sicut moventia 
mota ; nihil autem erit sicut principale movens ; ergo nihil 
movebitur. » 

d) Comp. Theol. cap. 2. : « Hoc autem in infinitum pro- 
cedere impossibile est. Cum enim omne quod movetur ab 
aliquo, sit quasi instrumentum quoddam primi moventis, 
si primum movens non sit, quaecumque movent, instrumenta 
erunt. Oportet autem, si in infinitum procedatur in moven- 

tibus et motis, primum movens non esse. Igitur omnia 
infinita moventia et mota erunt instrumenta. Ridiculum est 
autem, etiam apud indoctos, ponere instrumenta moveri nisi 
ab aliquo principali agente ; simile enim est hoc ac si aliquis 
constitutionem arcae vel lecti ponat serram vel securim 
absque carpentario operante. Oportet igitur primum movens 
esse, quod sit omnibus supremum ; et hoc dicimus Deum. » 

Quinto : Observatio circa hanc primam viam. — Harum 
quinque viarum prima, quae sumitur ex parte motus, incipit 
a facto manifesto ac sensibili, quod testimonio sensuum certo 
constat. Certum est enim et sensu constat aliqua moveri 
in hoc modo. In via ista prima non consideratur in rebus, 
quae moventur, nisi sola potentia passiva, qua ipsae res 
motui ac mutationibus subiiciuntur ; et hoc apparet ex 
exemplis, quibus D. Thomas illustrat demonstrationem ; v. g. 
lignum respectu caloris non habet nisi potentiam passivam 
et receptivam, et ex calido in potentia fit calidum in actu per 
hoc quod ignis, qui est calidus in actu, movet et alterat 
ipsum ; et similiter baculus, qui non movet lapidem nisi 
per hoc quod est motus a manu. 

Et hoc apparet etiam ex ipsa natura motus ; quia motus 
est actus cxistcntis in potentia prout in potentia ; actus quidem 
qui, prout exit a movente, est actio; et prout recipitur in re 
mota, est passio. Movere enim est educere aliquid de potentia 
in actum. Unde omne quod movetur, in quantum movetur, 
est in potentia passiva ; et omne quod movet, in quantum 
movet, est in actu. 

Exinde fit manifestum illud : Omne quod movetur, oportet 
ab alio moveri. Nihil enim movet nisi secundum quod est in 
actu, nec movetur nisi secundum quod est in potentia ; et 
haec duo non possunt inesse simul eidem respectu eiusdem. 
Movere est agere ; moveri est pati. Movere est dare ; moveri 
est recipere. Unde, proprie loquendo, nihil movet seipsum ; 
nihil educit se de potentia in actum ; nihil dat sibi quod non 
habet ; et impossibile est, quod secundum idem et eodem 
modo aliquid sit movens et motum ; sicut impossibile est, ut 
idem sit simul in actu et potentia secundum idem. 

Hic autem non est procedere in infinitum. Nam cum omne 
quod movetur, oporteat ab alio moveri, ideo moventia 
secunda non movent nisi mota, sicut baculus non movet nisi 
motus a manu. Unde omnia moventia secunda, cum non 
moveant nisi per hoc quod sunt mota, se habent ut instru- 
menta. Procedere itaque in infinitum in moventibus et motis 
per se ordinatis in movendo, idem est ac ponere instrumenta 
moveri sine aliquo principali agente ; baculum sc. movere 
lapidem sine manu ipsum movente ; serram vel securim 
incidere arcam absque carpentario operante. Quod idem 
sonat ac ponere effectum sine causa, cum primum movens 
sit causa movendi omnibus aliis. 

Necesse est igitur devenire ad aliquod primum movens, 
quod sit omnibus supremum, et quod, cum sit fons totius 
motus, a nullo moveatur ; et hoc dicimus et omnes intelligunt 
Deum. 


II 


Secunda via. 

Primo : Argumentum D. Thomae. — I. q. i. a. 3. : 

« Secunda via est ex ratione causae efficientis. Invenimus 
enim in istis sensibilibus esse ordinem causarum efficientium ; 
nec tamen invenitur nec est possibile, quod aliquid sit causa 
efficiens suiipsius ; quia esset prius seipso, quod est impos- 
sibile. Non autem est possibile quod in causis efficientibus 
procedatur in infinitum ; quia in omnibus causis efficientibus 
ordinatis primum est causa medii, et medium est causa 
ultimi ; sive media sint plura, sive unum tantum. Remota 
nutem causa, removetur effectus. Ergo, si non fuerit primum 
in causis efficientibus, non erit ultimum, nec medium. Sed 
si procedatur in infinitum in causis efficientibus, non erit 
prima causa efficiens; et sic non erit nec effectus ultimus, 
net causae efficientes mediae : quod patet esse falsum. Ergo 
1 I necesse ponere aliquam causam efficientem primam, 
qu.im omnes Deum nominant. » 

Secundo : Argumentum huius secundae viae in forma. — 

Invenimus in istis sensibilibus esse ordinem causarum effi- 
cientium. Ergo est necesse ponere aliquam causam efficientem 
primam, quam omnes Deum nominant. 

Non est possibile, quod aliquid sit causa efficiens suiipsius. 
Non autem est possibile, quod in causis efficientibus, per se 
ordinatis in causando, procedatur in infinitum. Ergo, prae- 
supposito ordine causarum efficientium qui in istis sensibilibus 
invenitur, necesse est ponere aliquam causam efficientem 
primam, videlicet Deum. 

Tertio : Non est possibile, quod aliquid sit causa efficiens 
suiipsius. — Haec propositio habet vim axiomatis, ac fere ex 
terminis patet. Unde D. Thomas sic breviter ostendit eius 
veritatem : « Quia esset prius seipso, quod est impossibile. » 
Impossibile est igitur, quod aliquid sit causa efficiens suiipsius, 
universaliter loquendo, in quocumque genere entitatis seu 
perfectionis, tam in ordine essendi quam in ordine operandi, 
in ratione entis sicut in ratione causae efficientis. Si enim 
aliquid esset causa efficiens suiipsius in ordine essendi, in 
quantum est ens, esset prius seipso et ageret antequam esset : 
quod est impossibile. — Si vero aliquid esset causa efficiens sui 
ipsius in ordine operandi, in quantum est causa efficiens, tunc 
etiam sequeretur quod esset causa efficiens suiipsius in 
ordine essendi et in quantum est ens ; nam operari est quod- 
dam esse, et ratio causae efficientis est ratio cuiusdam enti- 
tatis ac. perfectionis. Ac praeterea, efficeret antequam esset 
causa efficiens actu ; ageret antequam haberet operationem ; 
esset prius seipso, rcduplicative ut causa agens : quod est 
impossibile. Similiter namque implicat aliquid agere sine 
actu, sicut aliquid existere sine actu essendi. 

Quarto : Non autem est possibile, quod in causis efficien- 
tibus, per se ordinatis in causando, procedatur in infinitum. 

— Ratio est : « Quia in omnibus causis efficientibus ordinatis 
primum est causa medii, et medium est causa ultimi ; sive 
media sint plura sive unum tantum. » Unde ipsum agere 
omnium causarum efficientium, quae sunt causae efficientes 

mediae, habet rationem causati respectu causae primae. Et 
quia, remota causa, removetur effectus, idcirco si non daretur 
primum in causis efficientibus, non daretur ipsum agere 
causarum efficientium secundarum ; et sic nec daretur 
effectus ultimus, qui ex actione ultimae causae efficientis fit 
et producitur. 

Quinto : Observatio circa hanc secundam viam. — 

Secunda enim via, quae sumitur ex ratione causae efficientis, 
etiam incipit a facto manifesto ac sensibili ; nimirum, ab 
ordine causarum efficientium qui in istis sensibilibus inve- 
nitur. 

In via ista secunda consideratur potentia activa, qua 
ipsae res sensibiles sunt praeditae ad agendum et operandum. 
Et ut D. Thomas observat I. q. 46. a. 2. ad 7. via causarum 
ad demonstrandam Dei existentiam, non est via causarum 
univocarum, sed analogarum ; non est via causarum quae 
habent gradum unum in causis efficientibus, sed causarum 
quae, cum per se requirantur ad aliquem effectum, sunt 
subordinatae sub Prima Causa, a qua accipiunt complemen- 
tum virtutis ad agendum. 

Quapropter notare oportet discrimen inter primam et 
secundam viam. In prima enim via moventia secunda non 
movent nisi per hoc quod sunt mota a primo movente, sicut 
baculus non movet nisi per hoc quod est motus a manu ; at 
in secunda via causae secundae movent ex duobus : i° ex 
propria vi agendi; i° ex hoc quod sunt motae ad agendum a 
Primo in causis efficientibus. Unde potentia activa causarum 
efficientium, quae sunt efficientes mediae, accipit comple- 
mentum suae propriae virtutis per hoc quod causae efficientes 
mediae moventur et applicantur a Prima ad operandum. 
A Prima enim causa accipiunt omnes causae secundae 
complementum suae causalitatis. 

Quanto agens est magis proximum et immediatum, tanto 
virtus eius est mediata ; et Primi Agentis virtus est imme- 
diatissima ; virtus enim Causae Primae est quasi medium, 
per quod virtus causae secundae suae propriae operationi 
coniungitur. 

Atque ita effectus ultimus procedit a causa proxima, 
immediate immediatione suppositi ; et a Causa Prima, im- 
mediate immediatione virtutis x . 


III 

Tertia via. 

Primo : Argumentum D. Thomae. — I. q. 2. a. 3. 

« Tertia via est sumpta ex possibili et necessario, quae talis 
est : Invenimus enim in rebus quaedam quae sunt possibilia 
esse et non esse, cum quaedam inveniantur generari et 
corrumpi, et per consequens possibilia esse et non esse. 
Impossibile est autem omnia, quae sunt talia, semper esse ; 
quia quod possibile est non esse, quandoque non est. Si igitur 
omnia sunt possibilia non esse, aliquando nihil fuit in rebus. 
Sed si hoc est verum, etiam nunc nihil esset ; quia quod 
non est, non incipit esse nisi per aliquid quod est. Si igitur 
nihil fuit ens, impossibile fuit quod aliquid inciperet esse ; et 
sic modo nihil esset : quod patet esse falsum. Non ergo 
omnia entia sunt possibilia, sed oportet aliquid esse neces- 
sarium in rebus. Omne autem necessarium vel habet causam 
suae necessitatis aliunde, vel non habet. Non est autem 
possibile, quod procedatur in infinitum in necessariis quae 
habent causam suae necessitatis, sicut nec in causis efficien- 
tibus, ut probatum est. Ergo necesse est ponere aliquid quod 
sit per se necessarium, non habens causam suae necessitatis 
aliunde, sed quod est causa necessitatis aliis : quod omnes 
dicunt Deum. » 

Secundo : Argumentum huius tertiae viae in forma. — 

1 De Pot. q. 3. a. 7. — II. C. Gent. cap. 38. et III. cap. 70. 
— I. Sent. dist. 12. q. 1. a. 3. ad. 4. et dist. 37. q. 1. a. 1. ad. 4. — 
I. q. 105. a. 4. et 5. — I.-II. q. 109. a. 1. 

Invenimus enim in rebus quaedam quae sunt possibilia esse 
et non esse, et ideo quae contingenter sunt. Ergo necesse 
est ponere aliquid quod sit per se necessarium, non habens 
causam suae necessitatis aliunde : quod omnes dicunt Deum. 

Non omnia entia sunt possibilia seu contingentia, sed 
oportet aliquid esse necessarium in rebus. Sed in necessariis, 
quae habent causam suae necessitatis aliunde, non datur 
processus in infinitum. Ergo, cum certum sit quaedam 
incipere esse et quaedam esse desinere, necesse est ponere 
aliquid quod sit per se necessarium et non habens causam 
suae necessitatis aliunde, nempe Deum. 

Tertio : Non omnia entia sunt possibilia seu contin- 
gentia, sed oportet aliquid esse necessarium in rebus. — 

Ratio i a . — Possibilia entia illa sunt, quae incipiunt esse, et 
quae proinde aliquando non fuerunt. Sed si omnia entia 
essent talia, aliquando nihil fuit in rebus. Ergo etiam nunc 
nihil esset. Quod patet esse falsum. Oportet igitur aliquid 
esse necessarium in rerum natura. 

Ratio 2 a . — I. C. Gent. cap. 15. : « Videmus in mundo 
quaedam quae sunt possibilia esse et non esse, sc. genera- 
bilia et corruptibilia. Omne autem quod est possibile esse, 
causam habet; quia, cum de se aequaliter se habeat ad duo, 
sc. esse et non esse, oportet, si ei approprietur esse, quod 
hoc sit ex aliqua causa. Sed in causis non est procedere in 
infinitum, ut supra cap. 13. probatum est per rationem 
Aristotelis. Ergo oportet ponere aliquid quod sit necesse 
esse. » 

Ratio 3 a . — II. C. Gent. cap. 15. : « Omne quod est possibile 
esse et non esse, habet aliquam causam ; quia, in se conside- 
ratum, ad utrumlibet se habet ; et sic oportet esse aliquid 
aliud, quod ipsum ad unum determinet. Unde, cum in infini- 
tum procedi non possit, oportet quod sit aliquod necessarium, 
quod sit causa omnium possibilium esse et non esse. » 

Quarto : Sed in necessariis, quae habent causam suae 
necessitatis aliunde, non datur processus in infinitum. — 

Ratio est : quia talis processus est processus causarum effi- 

cientium, in quibus non est possibile ut in infinitum proce- 
datur. Unde D. Thomas, I. C. Gent. cap. 15. : « Omne autem 
necessarium vel habet causam suae necessitatis aliunde, vel 
non, sed est per seipsum necessarium. Non est autem proce- 
dere in infinitum in necessariis quae habent causam suae 
necessitatis aliunde. Ergo oportet ponere aliquod primum 
necessarium, quod est per seipsum necessarium ; et hoc est 
Deus, cum sit prima causa, ut dictum est cap. 13. Igitur 
Deus aeternus est, cum omne necessarium per se sit 
aeternum. » 

Ac rursus, II. C. Gent. cap. 15. : « Necessarium autem 
quoddam est habens causam suae necessitatis, in quo etiam 
in infinitum procedi non potest ; et sic est devenire ad aliquid 
quod est per se necesse esse. Hoc autem non potest esse nisi 
unum, ut in primo libro ostensum est (I. cap. 13. et 42.) ; et 
hoc est Deus. Oportet igitur omne aliud ab Ipso, reduci in 
Ipsum sicut in causam essendi. » 

Quinto : Observatio circa hanc tertiam viam. — Etiam 
via tertia incipit a facto manifesto ac sensibili, quod inve- 
nitur in rebus corporalibus quae generantur et corrumpuntur. 
« Invenimus enim in rebus, ait D. Thomas, quaedam quae 
sunt possibilia esse et non esse ; cum quaedam inveniantur 
generari et corrumpi, et per consequens possibilia esse et 
non esse. » 

In via hac consideratur contingentia rerum ; non quidem 
omnium rerum, quoniam res cunctas universi esse possibiles 
esse et non esse, et habere, tamquam commune attributum, 
contingentium quoad actum existentiae, certo constare non 
potest, quousque non demonstretur omnia esse facta ex 
nihilo ab aliquo Uno, quod necessario existit ; sed contin- 
gentia aliquarum rerum, quae generantur et corrumpuntur, 
ex testimonio sensuum evidens est. Unde contingens hic 
significat rem quae incipit esse et quae esse desinit, et quae 
proinde aliquando non fuit. Necessarium autem significat 
rem quae semper fuit, et quae nec esse incipit nec esse desinet, 
sed erit semper, cum necessario sit. Atque ita ex aliquibus 
rebus, quae esse incipiunt, per logicum processum devenitur 

ad aliquam rem quae, cum semper fuerit, non habet causam 
sui esse. 

Quapropter, si quae reperiantur entia quae semper esse 
potuissent, et quae perinde non semper fuisse sola fide tenetur 
et demonstrative probari non potest (de quo postea I. q. 46. 
a. 2.), huiusmodi entia, quamvis necessaria denominari 
valeant, tamen sicut habent causam sui esse, habent similiter 
causam suae necessitatis in essendo 1 . Idcirco, cum non sit 
possibile procedere in infinitum in necessariis quae habent 
causam suae necessitatis, sicut nec in causis efficientibus, 
devenire tandem opus est usque ad aliquid necessarium in 
essendo, quod non habeat causam suae necessitatis aliunde. 
Et hoc ens absolute necessarium omnes dicunt Deum. — 
Ceterum, ipsae res creatae dividuntur in corruptibiles et 
incorruptibiles, seu in contingentes et necessarias. Sed tunc, 
ut D. Thomas declarat II. C. Gent. cap. 55. : « Res dicuntur 
necessariae et contingentes secundum potentiam quae est 
m eis, et non secundum potentiam Dei, ut supra (cap. 30.) 
ostensum. » Quo in loco explicatur « qualiter in rebus creatis 
esse potest necessitas absoluta. » 


IV 

Quarta via. 

Primo : Argumentum D. Thomae. — I. q. 2. a. 3. : 

" Quarta via sumitur ex gradibus qui in rebus inveniuntur. 
Invenitur enim in rebus aliquid magis et minus bonum, et 
verum, et nobile ; et sic de aliis huiusmodi. Sed magis et 
minus dicuntur de diversis, secundum quod appropinquant 
diversimode ad aliquid quod maxime est ; sicut magis cali- 
dum est, quod magis appropinquat maxime calido. Est 
igitur aliquid quod est verissimum, et optimum, et nobilis- 
unum, et per consequens maxime ens. Nam quae sunt 

1 I. q. 44. a. 1. ad 2. 

maxime vera, sunt maxime entia, ut dicitur II. Metaph. 
Quod autem dicitur maxime tale in aliquo genere, est causa 
omnium quae sunt illius generis ; sicut ignis, qui est maxime 
calidus, est causa omnium calidorum, ut in eodem libro 
dicitur. Ergo est aliquid, quod omnibus entibus est causa 
esse, et bonitatis, et cuiuslibet perfectionis ; et hoc dicimus 
Deum. » 

Secundo : Argumentum huius quartae viae in forma. — 

Est aliquid in rebus, quod est verissimum, et optimum, et 
nobilissimum, et per consequens maxime ens. Quod autem 
dicitur maxime tale in aliquo genere, est causa omnium 
quae sunt illius generis. Ergo est aliquid, quod omnibus 
entibus est causa esse, et bonitatis, et cuiuslibet perfectionis, 
videlicet Deus. 

Tertio : Est aliquid in rebus, quod est verissimum, et 
optimum, et nobilissimum, et per consequens maxime ens. — 

Quod D. Thomas ostendit sic : 

Ratio i a . — « Invenitur enim in rebus aliquid magis et 
minus bonum, et verum, et nobile ; et sic de aliis huiusmodi. 
Sed magis et minus dicuntur de diversis secundum quod 
appropinquant diversimode ad aliquid quod maxime est ; 
sicut magis calidum est, quod magis appropinquat maximo 
calido. Est igitur aliquid quod est verissimum, et optimum, 
et nobilissimum, et per consequens maxime ens. » 

Ratio 2 a . — De spirit. creat, a. io. : « Omne quod convenit 
alicui per participationem, prius est in aliquo substantialiter ; 
sicut si ferrum est ignitum, oportet esse in rebus aliquid 
quod sit ignis secundum suam substantiam et naturam. 
Anima autem humana est intellectiva per participationem ; 
non enim secundum quamlibet sui partem intelligit, sed 
secundum supremam tantum. Oportet igitur esse aliquid 
superius anima, quod sit intellectus secundum totam suam 
naturam, a quo intellectualitas animae derivetur, et a quo 
eius intelligere dependeat. » 

Quarto : Quod autem dicitur maxime tale in aliquo 

genere, est causa omnium quae sunt illius generis. — Quod 
I). Thomas ostendit sic : 

Ratio i a . — II. C. Geni. cap. 15. : « Quod alicui convenit 
ex sua natura et non ex aliqua causa, minoratum in eo et 
deficiens esse non potest. Si enim naturae aliquid essentiale 
subtrahitur vel additur, iam altera natura erit ; sicut et in 
numeris accidit, in quibus unitas addita vel subtracta speciem 
variat. Si autem, natura vel quidditate rei integra manente, 
aliquid minoratum inveniatur, iam patet quod illud non 
simpliciter dependet ex illa natura, sed ex aliqua alia causa, 
per cuius remotionem minoratur. Quod igitur alicui minus 
convenit quam aliis, non convenit ei ex sua natura tantum, 
sed ex alia causa. Illud igitur est causa omnium in aliquo 
genere, cui maxime convenit illius generis praedicatio ; unde 
etiam quod maxime calidum est, videmus esse causam caloris 
in omnibus calidis ; et quod maxime lucidum est, causam 
omnium lucidorum. Deus autem est maxime ens, ut ostensum 
(lib. 1. cap. 13.). Ipse igitur est causa omnium de quibus ens 
praedicatur. » 

Ratio 2 a . — Cotnp. Theol. cap. 67. : « Omne quod habet 
.iliquid per participationem, reducitur in id quod habet illud 
per essentiam, sicut in principium et causam ; sicut ferrum 
ignitum participat igneitatem ab eo quod est ignis per essen- 
tiam suam. Ostensum est autem supra, quod Deus est ipsum 
suum esse ; unde esse convenit ei per suam essentiam, om- 
nibus autem aliis convenit per participationem ; non enim 
alicuius alterius essentia est suum esse, quia esse absolutum 
et per se subsistens non potest esse nisi unum, ut supra 
ostensum est. Igitur oportet Deum esse causam existendi 
omnibus quae sunt. » 

Ratio 3 a . — De angelorum natura, cap. 7. : « Si quis ordinem 
rorum consideret, semper inveniet id, quod est maximum, 
I causam esse eorum quae sunt post ipsum ; sicut ignis, qui 
est calidissimus, causa est caliditatis in ceteris elementatis 
t orporibus. Primum autem principium, quod Deum dicimus, 
■est maxime ens. Non enim est ire in infinitum in rerum 
ordine, sed ad aliquid summum devenire, quod melius est 
|rsse unum quam plura. Quod autem in universo melius est. 

necesse est esse ; quia universum dependet ex essentia boni- 
tatis eius. Necesse est igitur Primum Ens esse causam essendi 
omnibus. » 

Quinto : Observatio circa hanc quartam viam. — 

Quarta etiam via incipit a facto, quod manifeste constat, sc. 
a gradibus diversis perfectionis, qui in rebus inveniuntur. 
Manifestum enim est vivens nobilius esse non vivente, et 
intelligens non intelligente ; et sic de ceteris. Unde agitur 
de perfectionibus quae dicuntur simpliciter simplices, ut 
intelligere, vivere, esse. 

Haec quarta via apparet quasi facilior intellectu. Unde 
D. Thomas in Opusc. 7. Exposit. in Symb. Apostol. cap. 3. 
scribit ad hoc propositum : « Et ut rationes subtiles dimit- 
tantur ad praesens, quodam rudi exemplo manifestatur pro- 
positum, quod sc. omnia sunt a Deo creata et facta. Constat 
enim quod, si aliquis intraret domum aliquam et in ipsius 
domus introitu sentiret calorem, postmodum vadens interius 
sentiret maiorem calorem et sic deinceps, crederet ignem 
esse interius, etiamsi ipsum ignem non videret qui causaret 
dictos calores ; sic quoque contingit consideranti res huius 
mundi. Nam ipse invenit res omnes secundum diversos 
gradus pulchritudinis et nobilitatis esse dispositas ; et quanto 
magis appropinquant Deo, tanto pulchriora et nobiliora 
invenit. Unde corpora coelestia pulchriora et nobiliora sunt 
quam corpora inferiora, et invisibilia visibilibus ; et ideo 
credendum est, quod omnia haec sunt ab uno Deo, qui dat 
suum esse singulis rebus et nobilitatem. Sapient. 13, 1 : 
Vani sunt autem omnes homines, in quibus non subest 
scientia Dei ; et de his quae videntur bona, non potuerunt 
intelligere Eum qui est ; neque operibus attendentes, agnove- 
runt quis esset artifex. Et infra, 5 : A magnitudine enim 
speciei et creaturae cognoscibiliter poterit Creator horum 
videri. Sic ergo pro certo debet nobis constare, quod omnia, 
quae sunt in mundo, a Deo sunt. » 

Attamen haec quarta via perfecte intelligi non potest, 
nisi aliae quatuor perfecte capiantur ; quoniam per illam 
devenitur ad Deum, quatenus omnibus entibus est causa 

essendi, et bonitatis, et cuiuslibet perfectionis ; causa, inquam, 
efficiens prima, et exemplaris suprema, et finalis ultima 
omnium rerum. Quapropter concludit plus quam est neces- 
sarium in hoc articulo, in quo sufficit concludere, quod datur 
in rerum natura aliquod primum ens. Unde conclusio huius 
quartae viae nonnisi in q. 44. complete demonstratur. 

Ad perfectam ergo intelligentiam huius viae quartae 
requiritur, quod demonstretur etiam quod solus Deus est 
ens per essentiam, et cetera omnia sunt entia per participa- 
tionem. Exinde namque verificabitur omni ex parte illud 
principium : Quod est maxime tale in aliquo genere, est causa 
omnium quae sunt illius generis. Etenim cum Deus sit esse 
secundum totam suam naturam, est maximum in omni 
genere bonitatis et nobilitatis et perfectionis ; ac perinde 
causa omnium, de quibus ens praedicatur. 

Quarta itaque via desumitur ex ipsa rerum natura, atque 
per illam ascendendo oportet pervenire ad aliquid, cuius 
natura est Esse Subsistens, et a quo, tamquam a fonte totius 
esse et bonitatis, derivatur veritas et bonitas et pulchritudo 
universorum quae sunt. Sic breviter exprimitur a D. Thoma, 
II. Sent. dist. 1. q. 1. a. 1. : « Invenitur enim in omnibus 
rebus natura entitatis, in quibusdam magis nobilis, et in 
quibusdam minus ; ita tamen, quod ipsarum rerum naturae 
non sunt hoc ipsum esse quod habent ; alias esse esset de 
intellectu cuiuslibet quidditatis ; quod falsum est, cum 
quidditas cuiuslibet rei possit intelligi etiam non intelligendo 
de ea an sit. Ergo oportet quod ab aliquo esse habeant, et 
oportet devenire ad aliquid cuius natura sit ipsum suum esse; 
alias in infinitum procederetur ; et hoc est quod dat esse 
omnibus ; nec potest esse nisi unum, cum natura entitatis 
sit unius rationis in omnibus secundum analogiam. Unitas 
enim causati requirit unitatem in causa per se. Et haec est 
via Avicennae, VIII. Metaphysicorum. » 

Principia, quibus haec via quarta innitur, sunt ista duo, 
quorum unum infert alterum veluti ipsius correlativum, 
nempe : i um Quod dicitur maxime tale in aliquo genere, est 
causa omnium quae sunt illius generis. 2 um Quaecumque minus 
sunt aliis, non seipsis sunt ; sed ut sint, accipiunt ab eo qui 

maxime in illo genere est. Quae quidem principia veniunt 
postremo resolvenda in ista : i um Quod per essentiam dicitur, 
est causa omnium quae per participationem dicuntur. 2 um Omne 
quod habet aliquid per participationem, reducitur in id quod 
habet illud per essentiam, sicut in principium et causam. 

Atque supradicta principia habent veritatem in ordine 
causae efficientis, et causae formalis seu exemplaris, et causae 
finalis. Veritas autem ex eo ostenditur, quod inferiora in 
aliquo genere perfectionis hanc perfectionem non habent a 
natura sua ; aliter non daretur magis et minus in huiusmodi 
perfectione. Quod alicui convenit minus quam aliis, non 
convenit ei ex sua natura tantum, sed ex alia causa. Et e 
contra, quod convenit alicui ex sua natura, et non ex aliqua 
causa, minoratum in eo et deficiens esse non potest. 

V 

Quinta via. 

Primo : Argumentum D. Thomae. — I. q. 2. a. 3. : 

« Quinta via sumitur ex gubernatione rerum. Videmus enim 
quod aliqua, quae cognitione carent, sc. corpora naturalia, 
operantur propter finem. Quod apparet ex hoc, quod semper 
aut frequentius eodem modo operantur, ut consequantur 
hoc quod est optimum. Unde patet, quod non a casu, sed 
ex intentione perveniunt ad finem. Ea autem quae non 
habent cognitionem, non tendunt in finem nisi directa ab 
aliquo cognoscente et intelligente, sicut sagitta a sagittante. 
Ergo est aliquid intelligens, a quo omnes res naturales ordi- 
nantur ad finem ; et hoc dicimus Deum. » 

Secundo : Argumentum quintae viae in forma. — Res 

naturales, quae cognitione carent, ut plantae et corpora 
naturalia atque omnia inanimata, operantur propter finem. 
Sed ea quae non habent cognitionem, non tendunt in finem 

nisi directa ab aliquo cognoscente et intelligente. Ergo est 
; aliquid intelligens, a quo omnes res naturales ordinantur 
ad finem, nimirum Deus. 

Tertio : Res naturales, quae cognitione carent, uti 

[ omnia inanimata, operantur propter finem. — Quod apparet : 
i° quia semper operantur et moventur ordinate ; 2° quia 
suis motibus et operationibus tendunt in aliquod bonum 
. sibi consequendum ; 3 0 quia omne agens agit propter aliquem 
effectum determinatum *. 

Quarto : Ea quae non habent cognitionem, non tendunt 
in finem nisi directa ab aliquo cognoscente et intelligente. — 
Quod ita declaratur a D. Thoma, I-II. q. 1. a. 2. : « Conside- 
randum est, quod aliquid sua actione vel motu tendit ad 
finem dupliciter : uno modo, sicut seipsum ad finem movens, 
ut homo ; alio modo, sicut ab alio motum ad finem, sicut 
sagitta tendit ad determinatum finem ex hoc quod movetur 
a sagittante, qui suam actionem dirigit in finem. Illa ergo 
quae rationem habent, seipsa movent ad finem, quia habent 
dominium suorum actuum per liberum arbitrium, quod est 
facultas voluntatis et rationis ; illa vero quae ratione carent, 
tendunt in finem propter naturalem inclinationem, quasi ab 
alio mota, non autem a seipsis, cum non cognoscant rationem 
linis ; et ideo nihil in finem ordinare possunt, sed solum in 
finem ab alio ordinantur. Nam tota irrationalis natura com- 
paratur ad Deum sicut instrumentum ad agens principale, 
ut supra habitum est (I. q. 22. a. 2. ad 4. et q. 105. a. 1. ad 2.). 
Et ideo, proprium est naturae rationalis ut tendat in finem, 
quasi se agens vel ducens ad finem ; naturae vero irrationalis, 
quasi ab alio acta vel ducta ; sive in finem apprehensum, 
sicut bruta animalia ; sive in finem non apprehensum, sicut 
ea quae omnino cognitione carent. » 

Quinto : Observatio circa hanc quintam viam. — 
I Etiam via quinta incipit a facto constanti et manifesto, 

1 III . C . Gent . cap. 2. et 3. 

videlicet a modo operandi ordinato, quo semper aut frequen- 
tius operantur res naturales et omnia ea quae omnino cogni- 
tione carent. Ordinem esse in motibus et operationibus rerum 
naturalium per se patet ; ordinem autem esse opus alicuius 
intelligentiae etiam fere ex terminis liquet. Unde, cum non 
sit procedere in infinitum in intelligentiis ordinantibus ac 
gubernantibus res quae cognitione carent, sicut nec proce- 
ditur in infinitum in causis efficientibus, necesse est porro 
devenire ad aliquid intelligens per se, a quo omnes res natu- 
rales gubernantur et diriguntur in finem ; et hoc supremum 
intelligens, a quo universa ordinantur, dicimus Deum. 

Haec via quinta ita etiam declaratur a D. Thoma, II. C. 
Gent. cap. 47. : « Id quod est per aliud, reducitur ad id quod 
est per se, tamquam in prius ; unde et secundum Philosophum 
(VII. Phys.) mota ab alio reducuntur in prima moventia 
seipsa... Inveniuntur autem in substantiis creatis quaedam 
quae non agunt seipsa ad operandum, sed aguntur vi naturae, 
sicut inanimata, plantae et animalia bruta ; non enim est 
in eis agere et non agere. Oportet ergo, quod fiat reductio ad 
alia prima quae seipsa agunt ad operandum. Prima autem 
in rebus creatis sunt substantiae intellectuales. Hae igitur 
substantiae se agunt ad operandum. » 

Ipsae vero substantiae intellectuales, quae se agunt ad 
operandum, oportet quod reducantur in suis liberis actio- 
nibus ad unam primam substantiam, quae sit intellectus 
secundum totam suam naturam, cuius intelligere sit fixum 
et quietum et semper in actu existens et totaliter perfectum 
intelligentia veritatis, ut D. Thomas ostendit De spirit. creat. 
a. 10. Unde I. q. 2. a. 3. ad 2. : « Cum natura propter deter- 
minatum finem operetur ex directione alicuius superioris 
agentis, necesse est ea, quae a natura fiunt, etiam in Deum 
reducere sicut in primam causam. Similiter etiam quae ex 
proposito fiunt, oportet reducere in aliquam altiorem causam, 
quae non sit ratio et voluntas humana ; quia haec mutabilia 
sunt et defectibilia. Oportet autem omnia mobilia et deficere 
possibilia reducere in aliquod primum principium immobile 
et per se necessarium. » Et III. C. Gent. cap. 147. : « Sub 
Deo autem, qui est primus intellectus et volens, ordinantur 

omnes intellectus et voluntates sicut instrumenta sub prin- 
cipali agente. » 

Ac valde notandum, quod haec via quinta incipit ab 
operationibus ordinatis rerum naturalium quae cognitione 
carent, et finitur in operationibus ordinatis creaturae ratio- 
nalis quae per intellectum et voluntatem operatur ad conse- 
quendum id quod est optimum. De rebus enim naturalibus 
quae cognitione carent, scribit D. Thomas, I. q. 2. a. 3. : 
« Non tendunt in finem nisi directa ab aliquo cognoscente 
et intelligente, sicut sagitta a sagittante. » De creatura vero 
rationali quae intelligit et cognoscit, scribit D. Thomas, 
I. q. 23. a. 1. : « Ad illud autem, ad quod non potest aliquid 
virtute suae naturae pervenire, oportet quod ab alio trans- 
mittatur, sicut sagitta a sagittante mittitur in signum. Unde, 
proprie loquendo, rationalis creatura, quae est capax vitae 
aeternae, perducitur in ipsam quasi a Deo transmissa. » 

CAPUT SECUNDUM 

Hoc quod est « Esse », est substantia vel natura Dei. 


I 

Summitas quinque viarum. 

Primo : Quinque praedicata seu attributa, sub quorum 
ratione primo cognoscimus Deum per creaturas. — Ex dictis 
I. q. 2. a. 3. per viam quae sumitur ex parte motus, devenire 
oportet ad aliquod Primum Movens quod a nullo movetur : 
et hoc omnes intelligunt Deum. 

Per viam quae est ex ratione causae efficientis, necesse 
est devenire ad aliquam Primam Causam efficientem : quam 
omnes Deum nominant. 

Per viam sumptam ex possibili et necessario, devenitur 
ad aliquid quod est per se Necessarium in essendo, non 
habens causam suae necessitatis aliunde, sed quod est causa 
necessitatis aliis : quod omnes dicunt Deum. 

Per viam quae sumitur ex gradibus qui in rebus inve- 
niuntur, pervenitur ad aliquid quod est maxime Ens ; et hoc 
dicimus Deum. 

Per viam denique quae sumitur ex ordine seu guberna- 
tione rerum, pervenitur ad aliquid Intelligens, a quo omnes 
res naturales ordinantur ad finem : et hoc omnes vocant 
Deum. 

Secundo : Quinque illa praedicata sunt propria Dei. — 

Omnia ergo illa praedicata sive attributa, videlicet movens 
immobile, primum efficiens, necessarium non ex alio, maxime 
ens, et primum gubernans intelligendo, secundum absolutam 

suam sig ll if lca ti onem sun t p r0 p r i a solius Dei, et non compe- 
tunt msi so ji j) e0) e (- secundum veritatem sunt incommuni- 
cabilia alteri. Nam quamvis possit adinveniri aliquod movens 
immobile j n determinato genere perfectionis, sed absolute 
immobile i n 0 mni ordine perfectionum non potest esse nisi 

Unum. Similiter etsi adinveniatur primum efficiens aut 
aliqua prj ma 

causa in quodam gradu rerum sive intra ali- 
quam sp ec i em na turae, absolute tamen efficiens primum 
non pote s t esse nisi Unum tantum. Ac pari ratione, dari 
quidem possunt plura necessaria, et plura maxime entia 
intra hirptatas rerum species, et plures gubernantes per 
suam intcliigentiam et voluntatem ; attamen necessarium 
non ex qlio, e t maxime Ens in ipsa linea transcendentalis 
entis, et primum intelligens ac volens, nequit esse nisi solum- 
modo U^ um Consequenter, dum per quinque vias perve- 
nitur nec eS sario processu logico ad demonstrandum quaedam 
praedicat g inveniri in rerum natura, quae secundum veritatem 
nonnisi q e p> eo e t de solo Deo praedicari possunt, idcirco 
pervenitor necessario ac vera demonstratione ad conclu- 
dendum q U od Deus existit ; quoniam sub his quinque prae- 
dicatis re ve ra absconditur Deus, qui solus est horum attribu- 
torum sobiectuju. Quod D. Thomas significare intendit, 
cum in fiu e uniuscuiusque viae pronuntiat : hoc omnes intelli- 
gunt Deittn; hoc omnes Deum nominant ; hoc omnes dicimus 
Deum. 

rERTic : Ex iii s quinque praedicatis procedit D. Thomas 
ad mquir en dum quomodo Deus sit, vel potius quomodo non 
sit. Quinque autem viae, quibus Deum esse demonstrative 
probatur, oportet ut evolvantur adhuc. Nam in prima via 
non est determinatum quid et quomodo sit illud primum 
movens ; nec j n secunda via, quae ducit ad primum efficiens, 
aliquid expresse concluditur de natura vel quidditate primae 
causae ; e t p ar jter in reliquis aliis viis nihil determinate 
asseritur de primo necessario nec de primo ente, nec de 
primo mtelligente, nisi quia est. Argumenta igitur illa soli- 
dissima Oportet evolvere atque vias illas prolongare quousque 
immediate concludatur et directe perspicuum fiat, quod 

primum movens immobile, primum efficiens, primum neces- 
sarium, primum ens, primum gubernans, est revera illud ens 
incorporeum, immateriale, simplex, perfectissimum, summe 
bonum, infinitum simpliciter, immutabile, aeternum, unum, 
omnisciens, omnipotens, omnia ordinans ac disponens, in 
seipso beatissimum, et cuncta creans et conservans et movens 
et gubernans, et quod et quale tenemus esse Deum factorem 
coeli et terrae, visibilium omnium et invisibilium. Unde 
quinque viae prolongantur usque dum demonstrative osten- 
datur cuncta esse facta ex nihilo sui a prima causa efficiente, 
quam omnes dicimus Deum, rerum omnium Creatorem. 

Sic Angelicus Doctor, I. q. 3. ex quinque supradictis 
praedicatis statim infert in rigore logico Deum esse incorpo- 
reum et immaterialem, atque in Deo identificari naturam 
et individuum sive essentiam et principia individuationis. 
Hactenus adhuc nihil reperitur quod sit ita proprium Dei, 
ut nullo modo aliis possit communicari ; etenim esse quid 
superius cunctis rebus corporalibus et quid supra omnia 
materialia, et habere identitatem inter essentiam et principia 
individuationis, convenit quoque omnibus substantiis seu 
formis a materia separatis ; nam ipsae formae per se indivi- 
duantur, et sic in eis non differt natura et individuum L 

Igitur opus est adhuc superius ascendere per illas quinque 
vias, ut adinveniatur unum praedicatum ita excellens, ita 
singulare, ita sublime, quod de solo Deo possit praedicari, 
et quod simul sit radix et ratio demonstrativa ceterorum 
quae de Deo praedicantur ; et hoc est identitas essentiae et 
existentiae, substantiae et esse ; ubi proinde constituenda 
est summitas quinque viarum quibus Deum esse probari 
potest. 

Unde D. Thomas, De Pot. q. 5. a. 8. : « Substantiae vero 
separatae sunt perfectiores in actualitate quam etiam cor- 
pora coelestia ; quia non sunt compositae ex materia et 
forma, sed sunt formae quaedam subsistentes, quae tamen 
deficiunt ab actualitate Dei, qui est suum esse : quod de 
aliis substantiis separatis non contingit. » Et I. q. 50. a. 2. 


1 I. q. 3. a. 1.-3. 

ad 3. : « Licet in angelo non sit compositio formae et materiae, 
est tamen in eo actus et potentia. Quod quidem manifestum 
potest esse ex consideratione rerum materialium, in quibus 
invenitur duplex compositio. Prima quidem, formae et 
materiae, ex quibus constituitur natura aliqua. Natura autem 
sic composita non est suum esse, sed esse est actus eius. Unde 
ipsa natura comparatur ad suum esse sicut potentia ad 
actum. Subtracta ergo materia, et posito quod ipsa forma 
subsistat non in materia, adhuc remanet comparatio formae 
ad ipsum esse ut potentiae ad actum. Et talis compositio 
intelligenda est in angelis. Et hoc est, quod a quibusdam 
dicitur, quod angelus est compositus ex quo est et quod est, 
vel ex esse et quod est, ut Boetius dicit. Nam quod est, est 
ipsa forma subsistens ; ipsum autem esse est quo substantia 
est, sicut cursus est quo currens currit. Sed in Deo non est 
aliud esse et quod est, ut supra ostensum est, q. 3. a. 4. Unde 
solus Deus est Actus Purus. » 

Itaque summitas quinque viarum, quibus Deum esse 
probatur I. q. 2. a. 3. refulget q. 3. a. 4. ubi D. Thomas 
multipliciter ostendit, quod Deus non solum est sua essentia, 
sed etiam suum esse. Id ergo quod subsistit in Deo, est 
suum esse; et hoc quod est esse, est substantia vel natura 
Dei. 

Identitas autem essentiae et existentiae in Deo multi- 
pliciter ostendi potest, nimirum : 

i° ex ratione Primi Moventis quod a nullo movetur ; 

2° ex ratione Primae Causae efficientis; 

3° ex ratione Primi Necessarii ; ’ 

4 0 ex ratione Primi Entis; 

5 0 ex ratione Primi Intelligcntis. 

II 


De ratione Primi Moventis est identitas essentiae et esse. 


Primo : Argumenta D. Thomae. — I. q. 3. a. 4. : « Quia 
esse est actualitas omnis formae vel naturae ; non enim 
bonitas vel humanitas significatur in actu nisi prout signi- 
ficamus eam esse. Oportet igitur, quod ipsum esse compa- 
retur ad essentiam, quae est aliud ab ipso, sicut actus ad 
potentiam. Cum igitur in Deo nihil sit potentiale, ut ostensum 
est supra (q. 2. a. 3.) sequitur quod non sit aliud in eo essentia 
quam suum esse. Sua igitur essentia est suum esse. » 

Comp. Theol. cap. 8. : « Oportet primum movens simplex 
esse. Nam in omni compositione oportet esse duo, quae ad 
invicem se habeant sicut potentia ad actum. In primo autem 
movente, si est omnino immobile, impossibile est esse poten- 
tiam cum actu ; nam unumquodque ex hoc, quod est in 
potentia, mobile est. Impossibile est igitur primum movens 
compositum esse. » 

Comp. Theol. cap. 10. : « In quocumque enim aliud est 
essentia et aliud esse eius, oportet quod aliud sit quod sit et 
aliud quo aliquid sit; nam per esse suum de quolibet dicitur 
quod est; per essentiam vero suam de quolibet dicitur quid 
sit. Unde et definitio, significans essentiam, demonstrat quid 
est res. In Deo autem non est aliud quod est, et aliud quo 
aliquid est, cum non sit in eo compositio. Non est igitur ibi 
aliud eius essentia quam suum esse. » 

l. C. Geni. cap. 22. : « Esse actum quendam nominat; 
non enim dicitur esse aliquid ex hoc quod est in potentia, 
sed ex hoc quod est in actu. Omne autem, cui convenit 
aliquis actus, aliquid diversum ab eo existens, se habet ad 
ipsum ut potentia ad actum ; actus enim et potentia ad se 
invicem dicuntur. Si ergo divina essentia est aliud quam 
suum esse, sequitur quod essentia et esse sese habeant sicut 
potentia et actus. Ostensum est autem supra (cap. 16.) in 
Deo nihil esse de potentia, sed ipsum esse purum actum. 
Non igitur Dei essentia est aliud quam suum esse. » 

Ibidem : « Omne illud, quod non potest esse nisi concur- 
rentibus pluribus, est compositum ; sed nulla res, in qua est 
aliud essentia et aliud esse, potest esse nisi concurrentibus 
pluribus, sc. essentia et esse. Ergo omnis res, in qua est aliud 
essentia et aliud esse, est composita. Deus autem non est 
compositus, ut ostensum est (cap. 18.). Ipsum igitur esse 
Dei est sua essentia. » 

Secundo : Observationes circa suprascripta argumenta. 

— Primum enim adnotandum venit, quid significet hoc quod 
dicimus esse. Esse nominat actum, sed actum omnium actuum 
et omnium perfectionum ; nam est actualitas omnis formae 
vel naturae. Unde ad omnia comparatur ut actus. Exinde 
sequitur, quod forma, essentia vel natura rei, si identificetur 
cum actu essendi, tunc ipsum esse rei est sua essentia, sua 
natura, sua forma ; ac perinde esse est subsistens, utpote 
unum et idem cum substantia rei existentis. Si vero in re 
existente est aliud essentia et aliud esse, tunc esse rei non 
est subsistens, sed actus formae subsistentis ; non est ipsa 
substantia, sed adhaeret substantiae ut complementum eius. 

Inde etiam habetur, quod ex identitate esse et essentiae 
resultat, quod res existens est quid simplex et actus purus, 
excludens omnem prorsus potentialitatem ac quamcumque 
compositionem. E contra, ex hoc quod in re est aliud essentia 
et aliud esse, resultat realis compositio in ipsa linea entis ; 
et talis res non potest existere nisi concurrentibus pluribus, 
sc. essentia et esse; et huiusmodi res existens est composita 
ex essentia quae comparatur ad esse ut potentia subiectiva, 
realis et entitativa, atque ex esse quod comparatur ad essen- 
tiam ut actus realis receptus in illa velut in sua propria 
subiectiva potentia, quam complet ac perficit in ratione 
entis. 

Tertio : Corollarium ex praedictis argumentis. — Per 

primam quidem viam ostensum est Deum existere sub 
ratione moventis immoti, in quo nulla est potentialitas, nulla 
compositio, nihil quod se habeat ad alterum ut potentia ad 
actum ; quoniam primum movens quod a nullo movetur, 

necesse est quod sit Actus Purus. De ratione autem Actus 
Puri est, quod in illo sit idem essentia et existentia. 

Ergo de ratione omnium, quae moventur ac reducuntur 
de potentia in actum, est quod habeant realem compositio- 
nem essentiae et esse, et proinde sint composita in linea 
entis ex potentia et actu, et quod in eis aliud sit essentia et 
aliud esse ; atque ideo, quod non possint esse nisi concurren- 
tibus pluribus, sc. essentia et esse. 

Essentia itaque omnium rerum quae reperiuntur in via 
motus, est realis potentia essendi ; et esse est actus huiusce 
entitativae potentiae. Et sicut ex identitate inter essentiam 
et esse consequitur necessario negatio cuiuslibet alterius 
compositionis, tam realis quam logica, sic, e converso, 
ubicumque aliqua realis compositio reperiatur, oportet ibi 
praesupponere compositionem realem inter substantiam et 
esse, quae sunt prima potentia et primus actus in ratione 
entis completi et subsistentis, in quo aliud est quod est et 
aliud ipsum esse. Ubi enim esse non differt ab essentia, nihil 
ibi lingi potest realiter ab essentia distingui ; eo ipso quod 
illud, cuius essentia est esse, est Actus Purus. 


III 


De ratione Primae Causae efficientis est identitas 
essentiae et esse. 

Primo : Argumenta D. Thomae. — I. q. 3. a. 4. : « Quia 
quidquid est in aliquo, quod est praeter essentiam eius, 
oportet esse causatum : vel a principiis essentiae, sicut 
accidentia propria consequentia speciem, ut risibile conse- 
quitur hominem et causatur ex principiis essentialibus 
speciei ; vel ab aliquo exteriori, sicut calor in aqua causatur 
ab igne. Si igitur ipsum esse rei sit aliud ab eius essentia, 
necesse est quod esse illius rei vel sit causatum ab aliquo 
exteriori, vel a principiis essentialibus eiusdem rei. Impossi- 

bile est autem, quod esse sit causatum tantum ex principiis 
essentialibus rei : quia nulla res sufficit ad hoc quod sit sibi 
causa essendi, si habeat esse causatum. Oportet ergo, quod 
illud, cuius esse est aliud ab essentia sua, habeat esse causa- 
tum ab alio. Hoc autem non potest dici de Deo ; quia Deum 
dicimus esse Primam Causam efficientem. Impossibile est 
ergo, quod in Deo sit aliud esse et aliud eius essentia. » 

I. C. Geni. cap. 22. : « Si esse Dei non est sua essentia, 
(non autem pars eius esse potest, cum essentia divina sit 
simplex, ut cap. 18. ostensum est), oportet et quod huiusmodi 
esse sit aliquid praeter essentiam eius. Omne autem quod 
convenit alicui quod non est de essentia eius, convenit ei 
per aliquam causam. Ea enim, quae per se non sunt unum, 
si coniunguntur, oportet per aliquam causam uniri. Esse 
igitur convenit illi quidditati per aliquam causam. Aut igitur 
per aliquid quod est de essentia illius rei, sive per essentiam 
ipsam ; aut per aliquid aliud. Si primo modo, (essentia 
autem est secundum illud esse), sequitur, quod aliquid est 
sibi causa essendi. Hoc autem est impossibile, quia prius, 
secundum intellectum, est causam esse quam effectum. Si 
ergo aliquid sibi ipsi esset causa essendi, intelligeretur esse 
antequam haberet esse : quod est impossibile, nisi intelli- 
gatur quod aliquid sit sibi causa essendi secundum esse acci- 
dentale, quod esse est secundum quid ; hoc enim non est 
impossibile ; invenitur enim aliquod ens accidentale causa- 
tum ex principiis sui subiecti, ante quod esse intelligitur 
esse substantiale subiecti. Nunc autem non loquimur de esse 
accidentali, sed de substantiali. Si autem illi esse conveniat 
per aliquam aliam causam : omne autem quod acquirit esse 
ab alia causa, est causatum, et non est causa prima. Deus 
autem est prima causa non habens causam, ut supra (cap. 13.) 
demonstratum est. Igitur illa quidditas, quae acquirit esse 
aliunde, non est quidditas Dei. Necesse est igitur, quod Dei 
esse quidditas sua sit. » 

Secundo : Observationes circa supraposita argumenta. 

— Quod ante omnia observare debemus, sunt haec duo 
veluti axiomata ad invicem correlativa, nimirum : i um Illud, 

cuius esse est aliud ab essentia sua, habet esse causatum ab alio. 
2 ura In illo, cuius esse -non habet causam, non est aliud esse 
et aliud eius essentia, sed necesse est ut illius esse quidditas 
sua sit. 

Ex quibus colligitur quod, sicut de ratione causae primae 
non habentis causam est identitas esse et essentiae, ita de 
ratione omnis entis causati est realis compositio essentiae 
et esse. 

Quae quidem fundamentalia principia ad radicitus capien- 
dum momentum quaestionis de reali distinctione esse et 
essentiae in omnibus praeter Unum, quod est Deus, ad litte- 
ram tradita legimus apud D. Thomam, I. q. 3. a. 7. ad 1. : 
« Est autem hoc de ratione causati, quod sit aliquo modo 
compositum ; quia ad minus esse eius est aliud quam quod 
quid est. » Et I. q. 7. a. 2. ad 1. : « Hoc est contra rationem 
facti, quod essentia rei sit ipsum esse eius ; quia esse sub- 
sistens non est esse creatum. » 

Esse non est causatum tantum ex principiis essentialibus 
rei, sed principia essentialia rei constituunt veluti causam 
materialem seu potentiam subiectivam in qua esse recipitur. 
Unde D. Thomas, II. Sent. dist. 15. q. 3. a. 1. ad 5. : « Esse 
rei consequitur principia essentialia, sicut operatio virtutem. » 
Et De Anima a. 14. ad 4. : « Esse comparatur ad formam 
sicut per se consequens ipsam ; non autem sicut effectus ad 
virtutem agentis ut, puta, motus ad virtutem moventis. » 
Et I. q. 104. a. 1. ad 1. : « Esse per se consequitur formam 
creaturae, supposito tamen influxu Dei ; sicut lumen sequitur 
diaphanum aeris, supposito influxu solis. » II. C. Gent. 
cap 55. : « Substantia completa est proprium susceptivum 
ipsius esse. » Et I. q. 54. a. 1. : «Esse est actualitas substantiae 
vel essentiae, sicut actio est proprie actualitas virtutis. » 
Et De Verit. q. 10. a. 12. : « Hoc autem quod est esse, in 
nullius creaturae ratione perfecte includitur ; cuiuslibet 
enim creaturae esse est aliud ab eius quidditate ; unde non 
potest dici de aliqua creatura quod eam esse sit per se notum 
et secundum se. Sed in Deo esse suum includitur in eius 
quidditatis ratione, quia in Deo idem est quid est et esse. » 
Et I. q. 2. a. 1. : « Dico ergo, quod haec propositio : Deus est, 

quantum in se est, per se nota est ; quia praedicatum est 
idem cum subiecto, ut infra (q. 3. a. 4.) patebit. » 

Tertio : Corollarium ex supradictis argumentis. — Per 

secundam autem viam ostensum est Deum existere sub 
ratione causae primae efficientis non causatae ; de cuius quidem 
ratione est habere existentiam identificatam cum ipsius 
essentia vel natura. Ergo de ratione omnium, quae causantur 
et efficiuntur, est habere existentiam realiter distinctam ab 
essentia. Omnia itaque quae habent causam efficientem sui 
esse, habent esse receptum in essentia, sicut actum in potentia 
reali et entitativa. Etenim, ut D. Thomas expresse declarat 
De Pot. q. 3. a. 1. ad 17. : « Deus, simul dans esse, producit 
id quod esse recipit. » Quaecumque igitur fiunt atque cau- 
santur, existere non valent nisi concurrentibus pluribus, 
sc. essentia et esse, substantia et esse quod est complemen- 
tum substantiae existentis. 


IV 


De ratione Primi Necessarii est identitas 
essentiae et esse. 


Primo : Argumenta D. Thomae. — I. C. Gent. cap. 22. : 
« Ostensum est enim supra (cap. 15.) aliquid esse quod per 
se necesse est esse : quod Deus 'est. Hoc igitur esse, quod 
necesse est, si inest alicui quidditati quae non est quod 
ipsum est, aut est dissonum illi quidditati seu repugnans, 
sicut per se existere quidditati albedinis ; aut ei consonum 
sive affine, sicut albedini esse in alio. Si primo modo, illi 
quidditati non conveniet esse quod est per se necesse esse, 
sicut nec albedini per se existere. Si autem secundo modo, 
oportet quod vel esse huiusmodi dependeat ab essentia, vel 
utrumque ab alia causa, vel essentia ab esse. Prima duo sunt 
contra rationem eius quod est per se necesse esse ; quia, si 

ab alio dependet, iam non est necesse esse. Ex tertio vero 
sequitur, quod illa quidditas accidentaliter advenit ad rem 
quae per se necesse est esse ; quia omne quod sequitur ad 
esse rei, est ei accidentale ; et sic non erit eius quidditas. 
Deus igitur non habet essentiam quae non sit suum esse. 
Item : Unumquodque est per suum esse. Quod igitur non 
est suum esse, non est per se necesse esse. Deus autem est 
per se necesse esse. Ergo Deus est suum esse. » 

Secundo : Observationes circa supra allata argumenta. — 

Ex his enim argumentis innotescit, quid sit Ens Necessarium 
in essendo ; illud videlicet ens, cuius esse : i° non dependet 
ab alio ; 2 0 nec dependet ab essentia ; 3 0 sed est unum et 
idem cum ipsamet essentia, ita quod essentia Entis Neces- 
sarii sit Esse. Illud namque est per se necesse esse, quod 
necessario est ; illud autem necessario est, cuius non esse est 
contra essentiam eius, et cuius esse est ipsamet eius essentia 
vel natura. 

De ratione igitur entis necessarii est, quod ex se et ex 
sua propria quidditate habeat esse, et quod suum esse non 
sit aliud quam propria ipsius substantia ; quapropter esse 
Entis Necessarii est per se stans : Esse Subsistens. 

Unde haec interest differentia inter ens necessarium non 
habens causam suae necessitatis aliunde, et entia necessaria 
quae habent causam suae necessitatis in essendo, nempe : 
quod in primo necessario esse per $e consequitur formam, 
quoniam forma Primi Necessarii nihil aliud est quam ipsum 
esse eius ; et in aliis quae necessaria seu incorruptibilia 
dicuntur, esse per se consequitur formam, eo quod forma est 
proprium susceptivum eius quod est esse. In primo necessario 
substantia non est proprium susceptivum ipsius esse, quia 
esse est ipsa substantia eius ; in aliis vero necessariis, quae 
substantiae intellectuales nominantur, esse est actus, et id 
quod tenet locum potentiae primae et subiecti, est ipsa 
earum substantia completa, simplex et incorruptibilis. 
Primum necessarium de necessitate et semper est ; quia 
essentia eius est esse. Alia vero necessaria sunt incorrupti- 
bilia et de necessitate sunt ; quia per nullam potentiam esse 

desinere possunt, nisi per illam per quam simul cum esse 
acceperunt ipsam necessitatem essendi. 

Necessitas ergo essendi in primo necessario non habet 
causam aliunde, sed formaliter constituitur per ipsam identi- 
tatem essentiae et esse ; implicat enim contradictionem 
quod non sit. Necessitas vero essendi in aliis necessariis 
1 labet causam ipsum necessarium primum, et formaliter 
constituitur per naturalem inseparabilitatem inter esse et 
formam subsistentem quae est proprium susceptivum eius 
quod est esse. 

In Primo necessario substantia est esse ; in aliis vero 
necessariis substantia non est esse, sed est proprium suscep- 
tivum ipsius esse ; proprium autem susceptivum alicuius 
actus ita comparatur ut potentia ad actum illum, quod nullo 
modo est in potentia ad oppositum ; sicut ignis ita compa- 
ratur ad calorem ut potentia ad actum, quod nullo modo 
est in potentia ad frigus. Unde in substantiis completis sim- 
plicibus non est potentia ad non esse, ut D. Thomas profunde 
simul ac dilucide explicat II. C. Gent. cap. 55. 

Tertio : Corollarium ex adductis argumentis. — Per 
tertiam enim viam ostensum est Deum existere sub ratione 
Entis Necessarii non habentis causam suae necessitatis 
aliunde. Si ergo de ratione Dei, eo ipso quod necessario 
existit, est habere existentiam realiter identificatam cum sua 
natura vel essentia, patet quod de ratione omnium entium 
contingentium est habere existentiam realiter distinctam 
ab essentia. 

Quod est per se necesse esse, est suum esse. Ergo in ente 
quod non est per se necesse esse, aliud est esse et aliud essentia. 

Si in Ente Necessario esse est sua substantia, inde colli- 
gitur quod nullius entis contingentis suum esse est sua 
substantia, sed adhaerens substantiae, ut actus potentiae, 
et ut complementum subiecto. 

Realis itaque compositio essentiae et esse est de ratione 
entis contingentis et de ratione entis necessarii habentis 
aliunde causam suae necessitatis in essendo. 

V 

De ratione Primi Entis est identitas essentiae et esse. 

Primo : Argumenta D. Thomae. — I. q. 3. a. 4. : « Quia, 
sicut illud quod habet ignem et non est ignis, est ignitum 
per participationem, ita illud quod habet esse et non est esse, 
est ens per participationem. Deus autem est sua essentia, ut 
ostensum est (a. praec.). Si igitur non sit suum esse, erit ens 
per participationem et non per essentiam. Non ergo' erit 
Primum Ens : quod absurdum est dicere. Est igitur Deus 
suum esse, et non solum sua essentia. » 

I. C. Gent. cap. 22. : « Omnis res est per hoc quod habet 
esse; nulla igitur res, cuius essentia non est suum esse, est 
per essentiam suam, sed participatione alicuius, sc. ipsius 
esse. Quod autem est per participationem alicuius, non potest 
esse Primum Ens ; quia id, quo aliquid participat ad hoc 
quod sit, est eo prius. Deus autem est Primum Ens, quo 
nihil est prius. Dei igitur essentia est suum esse. » 

Secundo : Observationes circa haec argumenta. — Per 

haec siquidem argumenta, simul dum probatur quod de 
ratione Primi Entis est identitas essentiae et esse, declaratur 
quid significet ens per participationem et ens per essentiam, 
atque manifesta fit nota characteristica qua ab invicem 
discernuntur. 

Ens igitur per participationem est illud quod habet esse, 
sed non est suum esse; unde in illo aliud est essentia vel 
substantia entis, et aliud esse quod est actus entis substan- 
tialis. Ens vero per essentiam est illud quod ita habet esse, 
ut in illo esse sit ipsamet essentia et substantia entis ; unde 
in tali ente non est aliud essentia et aliud esse; nec aliud 
id quod est et aliud id quo est, sed unum et idem ; et ideo 
per suam propriam essentiam est, nam de eius essentia 
est esse. 

De ratio entis per essentiam est quod nihil inveniatur in 



eo quod non sit esse ; et quod de solo illo esse praedicetur 
essentialiter ; et quod esse illius sit esse subsistens, esse per 
se stans ; nam in ente per essentiam esse est ipsa substantia 
entis. 

De ratione vero entis per participationem est quod in eo 
sit aliquid praeter esse quod participatur ; et quod esse non 
sit substantia eius, nec pars essentiae vel substantiae ; et 
quod esse sit actualitas substantiae, et adhaerens substantiae 
quasi subiecto sustentante ipsum. 

Unde de ratione entis per essentiam est identitas sub- 
stantiae et esse ; et de ratione entis per participationem est 
compositio ex substantia et ex eo quod adhaeret substantiae. 

Quae quidem omnia in terminis tradit D. Thomas passim 
ubique in suis operibus, et iam manent supra 1 sufficienter 
explanata. Quodl. 2. a. 3. : « Quandocumque autem aliquid 
praedicatur de altero per participationem, oportet ibi aliquid 
esse praeter id quod participatur ; et ideo in qualibet creatura 
est aliud ipsa creatura quae habet esse, et ipsum esse eius. 
Et hoc est quod Boetius dicit, De Hebdom. quod : In omni 
eo quod est citra Primum, aliud est esse et quod est. » Et III. 
C. Gent. cap. 66. : « Deus autem solus est ens per suam essen- 
tiam, omnia autem alia sunt entia per participationem ; 
nam in solo Deo esse est sua essentia. » 

Tertio : Corollarium ex omnibus supradictis. — Per 

quartam quidem viam ostensum est Deum existere sub 
ratione Primi Entis, quod est maximum, non tantum in 
aliquo genere perfectionum, sed in omni ordine bonitatis et 
nobilitatis, in linea transcendentali essendi. 

De ratione enim Entis Primi est ratio Entis per essentiam ; 
de ratione autem Entis per essentiam est quod in solo illo 
esse et essentia sint unum per identitatem, quia natura eius 
est ipsamet natura essendi vel Esse Subsistens. 

Ergo de ratione omnis entis per participationem est quod 
ita habeat esse, ut natura eius non sit ipsum esse quod habet, 
sed participet esse iuxta capacitatem propriae essentiae. 

1 Lib. II. cap. 1. et 2. 

Atque ita ens per participationem sit compositum ex duobus, 
nempe ex natura seu essentia participante esse et ex ipso 
esse participato. Unde De Pot. q. 7. a. 4. : « In qualibet 
autem creatura invenitur differentia habentis et habiti... In 
Deo autem nulla est differentia habentis et habiti, vel 
participantis et participati : imo ipse est sua natura et 
suum esse. » 


VI 


De ratione Primi Intelligentis est identitas 
essentiae et esse. 


Primo : Argumenta D. Tliomae. — Compend. Theol. 
cap. 10. : «i Ostensum est, quod Deus est actus purus absque 
alicuius potentialitatis permixtione. Oportet igitur, quod 
eius essentia sit ultimus actus ; nam omnis actus, qui est 
circa ultimum, est in potentia ad ultimum actum. Ultimus 
autem actus est ipsum esse. Cum enim motus sit exitus de 
potentia in actum, oportet illud esse ultimum actum, in quod 
tendit omnis motus ; et cum motus naturalis in hoc tendat 
quod est naturaliter desideratum, oportet hoc esse ultimum 
actum quod omnia desiderant. Hoc autem est esse. Oportet 
igitur, quod essentia divina, quae est actus purus et ultimus, 
sit ipsum esse. » 

De Pot. q. 7. a. 1. : « Quia oportet primum ens, quod Deus 
est, esse perfectissimum et, per consequens, optimum ; non 
enim rerum principia imperfecta sunt, ut Pythagoras et 
Leucippus aestimaverunt. Optimum autem est, in quo nihil 
est quod careat bonitate, sicut albissimum est in quo nihil 
nigredinis admiscetur. Hoc autem in nullo composito est 
possibile. Nam bonum, quod resultat ex compositione par- 
tium, per quod totum est bonum, non inest alicui partium. 
Unde partes non sunt bonae illa bonitate quae est totius 
propria. Oportet ergo id, quod est Optimum, esse simplicissi- 
mum, et omni compositione carere. » Et ad 3. : « Per unum 

et idem Deus in ratione diversarum causarum se habet ; 
quia per hoc quod est actus primus, est agens, et est exemplar 
omnium formarum, et est bonitas pura et, per consequens, 
omnium finis. » 

Secundo Observationes circa argumenta allata. Ex 

hactenus expositis facile colligi potest, quomodo Primum 
Intelligens, a quo omnes res naturales ordinantur in finem, 
in quinta via, est ipsummet Primum Movens quod a nullo 
movetur, in prima via ; et Primum Efficiens quod non habet 
causam efficientem, in secunda via ; et Primum Necessarium, 
quod in via tertia est causa necessitatis aliis ; et Primum 
Ens, quod in quarta via fulget in rerum omnium vertice 
tamquam quid verissimum et nobilissimum et optimum. 

Deinde valde notandum, quod, in quinta via, res cunctae 
operantur ut pertingant ad consequendum id quod est 
optimum. Optimum autem est ultimus actus, quo omnia 
complentur et in quo omnia quiescunt. Ac proinde, ultimus 
actus est illud in quod tendit omnis motus, illud quod omnia 
desiderant. Hoc autem, concludit D. Fhomas, est : Esse. 

Esse igitur est essentia Primi Moventis, et Primi Efficientis, 
et Primi Necessarii, et Primi Entis. 

Esse igitur est quod omnia desiderant ; in quod omnia, 
dum moventur, tendunt ; et in quo omnia, dum illud conse- 
quuntur, quiescunt. 

Esse igitur est actus purus ; est actus omnium formarum , 
est actus omnium actuum ; ac perinde actus primus et actus 
ultimus ; est bonitas pura ; et, per consequens, omnium fims. 

Primum itaque Movens, cuius essentia est esse, omnia 
movet ad seipsum ; Primum Efficiens, cuius essentia est esse, 
omnibus est causa essendi ; Primum Necessarium, cuius 
essentia est esse, omnibus necessariis est causa suae necessi- 
tatis in essendo ; Primum Ens, cuius essentia est esse, om- 
nibus communicat quandam participationem suae propriae 
naturae, quae est ipsa natura entitatis; et Primum Intelligens, 
cuius essentia est esse, omnia ordinat in actum ultimum 
quod est esse quo cuncta nobilitantur ac perficiuntui ac 
consequuntur id quod est Optimum. 

Et hoc est, quod D. Thomas declarat III. C. Geni. 
cap. 16-20. dum ex professo ostendit omnia ordinari in 
unum finem, qui est Deus, et quomodo omnia intendunt 
assimilari Deo qui « est magis finis uniuscuiusque rei quam 
aliquis finis proximus ; et sic est finis rerum, sicut aliquid 
ab unaquaque re suo modo obtinendum. » 

Quod etiam tradit Angelicus Doctor, De V erit. q. 22. a. 1. 
et 2. ubi in perspicuo ponitur, quod omnia appetunt bonum ; 
omnia appetunt esse; omnia appetunt Deum, cuius natura 
est esse. Unde ibid. a. 1. ad 4. addit : « Cum dicitur : Omnia 
appetunt bonum, non oportet bonum determinari ad hoc vel 
illud, sed in communitate accipi ; quia unumquodque appetit 
bonum naturaliter sibi conveniens. Si tamen ad aliquod 
unum bonum determinetur, hoc unum erit esse. Nec hoc 
prohibetur per hoc quod omnia esse habent ; appetunt enim 
eius continuationem ; et quod habet esse in actu uno modo, 
habet esse in potentia alio modo ; sicut aer est potentia 
ignis ; et sic, quod non habet esse actu, appetit esse actu. » 
Et ad 7. : « Unde Philosophus dicit I. Ethic. : Omnibus delec- 
tabile est esse. » Et ad 12. : « Ex hoc enim ipso, quod aliquid 
appetit bonum, appetit simul pulchrum et pacem. » Et 
ad 13. : « Pulchrum et bonum est omnibus desiderabile et 
amicabile. » Et II. C. Gent. cap. 53. : « Assimilatio autem 
cuiuslibet substantiae creatae ad Deum est per ipsum esse. » 

Tertio : Corollarium ex omnibus supra declaratis. — 

Per quintam denique viam ostensum est Deum existere 
sub ratione Primi Inlelligentis, a quo omnes res ordinantur 
ad consequendum id quod est Optimum. Iam vero, si de 
ratione Primi Intelligentis, cuius est movere ac dirigere 
omnia in suum finem atque perfectionem, est esse immobile 
atque sua propria beatitudo, eo quod per essentiam habet 
omnes perfectiones sicut per essentiam suam habet esse, 
quod est actus omnium actuum et optimum omnium perfec- 
tionum : exinde necessario infertur, quod de ratione omnium 
aliorum, quae a Primo Intelligente moventur ac gubernantur, 
est esse mobilia, et habere potentiam ad suum finem conse- 
quendum, accipere ab illo complementum sui esse, sicut ab 

illo accipiunt esse; et ideo habere beatitudinem suam per 
participationem, sicut per participationem habent esse. 

Cum omnis autem perfectio sit vel esse vel complementum 
primi esse, et beatitudo sit omnium bonorum ac perfectionum, 
quae alicui rei competunt, stabilis securaque possesio : idcirco 
de ratione omnium, quae a Primo Intelligente in finem 
ordinantur, est habere esse realiter distinctum a sua propria 
substantia vel natura, et per diversos gradus huius, quod 
est esse, Deo assimilari, « qui est ipsum Esse Subsistens, 
cum omnia sunt quasi esse participantia... Quia ipsum 
divinum esse est ipsius Dei existentis substantia ; in aliis 
autem rebus hoc accidere non potest ; ostensum est enim 
1 . II. cap. 53. quod nulla substantia creata est ipsum suum 
esse. Unde secundum quod res quaelibet bona est, non est 
earum aliqua suum esse, nulla earum est sua bonitas ; sed 
earum quaelibet bonitatis participatione bona est, sicut et 
ipsius esse participatione est ens. » (III. C. Gent. cap. 19-20.) 

Quamobrem D. Thomas, I. q. 5 - a - a d I - : “ Sic ergo 
secundum primum esse, quod est substantiale, dicitur aliquid 
ens simpliciter et bonum secundum quid, id est, in quantum 
est ens. Secundum vero ultimum actum dicitur aliquid ens 
secundum quid, et bonum simpliciter... Secundum primum 
actum est aliquid ens simpliciter ; et secundum ultimum, 
bonum simpliciter ; et tamen secundum primum actum est 
quodammodo bonum ; et secundum ultimum actum est 
quodammodo ens. » 

CAPUT TERTIUM 

Ex Identitate essentiae et esse in Deo assumit 
D. Thomas praecipua argumenta 
ad divinas perfectiones demonstrandas. 


Dei siquidem attributa seu praedicata, per quae divinae 
perfectiones a nobis cognitae exprimuntur, ita a D. Thoma 
in Summa Theologica legimus per ordinem explicata, nimi- 
rum : i° omnimodam simplicitatem ; 2° summam perfec- 
tionem ; 3° bonitatem per essentiam ; 4 0 infinitatem in 
essendo ; 5 0 immobilitatem atque aeternitatem in suo esse ; 
6° maximam unitatem ; 7 0 incomprehensibilitatem et invisi- 
bilitatem ; 8° ineffabilitatem ; g° summum cognitionis et 
summum gradum vitae ; io° summum dominii et libertatis ; 
ii° summum potentiae et virtutis; 12 0 summum gaudii et 
beatitudinis ; et tandem 13 0 esse fontem totius esse et 
causam totius entitatis et bonitatis et nobilitatis ac perfec- 
tionis omnibus quae sunt. 

Omnia et singula supra indicata fundantur in quinque 
illis praedicatis, sub quorum ratione primo cognoscimus 
Deum ex rebus sensibilibus, et clauduntur, veluti in sua 
radice ac ratione demonstrativa, in termino quinque viarum 
quibus Deum esse probari potest. Cum enim mens nostra 
per has quinque vias ascendit, vix ipsarum viarum dum 
summitatem attingit, intellectu conspicit semper unum et 
idem, cuius essentia est esse. Substantia ergo vel natura 
primi moventis, primi efficientis, primi necessarii, primi 
entis, primi intelligentis atque volentis est : Esse Subsistetis. 

Ex hac quidem sublimi et altissima veritate semel demon- 
strative probata, mens nostra incipit, quasi iam descendendo, 
inferre, deducere ac colligere singula Dei attributa atque 


infinitatem ipsius Dei in omni prorsus genere perfectionum, 
quae simpliciter simplices denominantur ; ac finalis terminus 
huius descensus logici, atque scientifici mentis nostrae 
processus tunc perficitur, cum demonstratione vere philo- 
sophica ostenditur omnia, quae sunt, fieri et causari ex nihilo 
ab Uno Ente per essentiam, quod est Deus. 


I 

Deus est omnino simplex. ( 1 . q. 3 .) 

Simplicitas quidem est negatio compositionis ; compo- 
sitio autem est unio partium, quibus unum totum consti- 
tuitur. Iuxta indolem ergo seu conditiones partium, quae 
ad unum totum constituendum uniuntur, habentur diversae 
species compositionum. Compositio itaque potest esse : 
i° quantitativarum partium ; 2 0 formae et materiae ; 3 0 na- 
turae et suppositi ; 4 0 essentiae et esse ; 5 0 generis et 
differentiae ; 6° subiecti et accidentis. 

Prima autem omnium et maxime fundamentalis est 
compositio essentiae et esse ; quoniam se habet ad omnes 
alios compositionum modos ut quoddam necessario praere- 
quisitum. Est enim compositio in linea entis seu in ipso 
ordine essendi, sub quo reliqui alii perfectionum ordines 
includuntur. Unde compositio quae oritur ex reali distinc- 
tione essentiae et esse, tangit intima rerum elementa ; coa- 
lescit ex primis constitutivis entium ; constat ex primo actu 
et prima potentia in genere substantiae existentis ; atque 
exinde, veluti ex propria radice, enascitur quaecumque 
alia compositio actus et potentiae, perficientis et perfecti- 
bilis, participati et participantis, formae et subiecti, quae 
in rebus creatis reperiuntur. Nulla namque daretur in re 
subsistenti compositio actus et potentiae, nisi praesuppone- 
retur compositio essentiae et esse, quae sunt prima potentia 

et primus actus in linea entis. Quapropter omne ens creatum 
subsistens saltem componitur ex essentia et esse. 

Unde D. Thomas, I. Seni. dist. 8. q. 5. a. 1. : « Omnis 
creatura habet esse finitum. Sed esse non receptum in aliquo 
est infinitum, imo absolutum. Ergo omnis creatura habet 
esse receptum in aliquo ; et ita oportet quod habeat duo 
ad minus, sc. esse et id quod esse recipit... Creatura quae 
habet esse completum in se, sicut homo et huiusmodi, talis 
creatura ita deficit a simplicitate divina, quod incidit in 
compositionem. Cum enim in solo Deo esse suum sit sua 
quidditas, oportet quod in qualibet creatura, vel in corporali 
vel in spirituali, inveniatur quidditas vel natura sua et esse 
suum quod est sibi acquisitum a Deo, cuius essentia est 
suum esse. Et ita componitur ex esse vel quo est, et quod 
est. » 

Patet igitur quod, remota ab aliquo ente subsistenti 
compositione essentiae et esse, necessario removetur omnis 
prorsus quaecumque compositio actus et potentiae. Ipsum 
namque esse subsistens, ex una parte nihil recipere potest, 
quia est esse; et ex alia non recipitur in aliquo, quia est 
subsistens; et si reciperetur, iain non esset subsistens, sed 
inhaerens et receptum ; et consequenter resultaret realis 
compositio ex esse et substantia quae habet esse. Manifes- 
tum ergo est, quod ex identitate essentiae et esse resultat 
omnimoda et absoluta simplicitas : Actus Purus seu Esse 
Subsistens. 

At videamus, quomodo D. Thomas ipse, ut quodeumque 
compositionis genus a Deo longe removeat, appellat identi- 
tatem esse et essentiae in Deo. 

Primo : Deus non est forma alicuius corporis. — I. C. 

Gent. cap. 27. : « Divinum esse non potest esse alicuius quid- 
ditatis quae non sit ipsum esse, ut ostensum est cap. 22. 
Quod autem est ipsum esse divinum, non est aliud quam 
Deus. Impossibile est igitur Deum esse alicuius alterius 
formam. — Amplius : Forma corporis non est ipsum esse, sed 
essendi principium. Deus autem est ipsum esse. Non ergo 
est Deus forma corporis. » 

Secundo : In Deo est idem suppositum et natura. — 

Quodl. 2. a. 4. : « Cuicumque potest aliquid accidere quod non 
sit de ratione suae naturae, in eo differt res et quod quid est, 
sive suppositum et natura. Nam in significatione naturae 
includitur solum id quod est de ratione speciei ; suppositum 
autem non solum habet haec quae ad rationem speciei per- 
tinent, sed etiam alia quae ei accidunt. Et ideo suppositum 
signatur per totum ; natura autem sive quidditas, ut pars 
formalis. In solo autem Deo non invenitur aliquod accidens 
praeter eius essentiam ; quia suum esse est sua essentia, ut 
dictum est. Et ideo in Deo est omnino idem suppositum et 
natura. In angelo autem non est omnino idem, quia aliquid 
accidit ei praeter id quod est de ratione suae speciei ; quia 
et ipsum esse angeli est praeter eius essentiam seu naturam... 
Non solum in compositis ex materia et forma... sed etiam 
in substantiis spiritualibus quae non componuntur ex materia 
et forma... suppositum non est omnino idem quod ipsa 
natura... Licet ipsum esse non sit de ratione suppositi, quia 
tamen pertinet ad suppositum et non est de ratione naturae, 
manifestum est, quod suppositum et natura non sunt 
omnino idem in quibuscumque res non est suum esse. »J 

Tertio : In Deo non est compositio generis et differen- 
tiae. — I. q. 3. a. 5. : a) « Quia, cum esse Dei sit eius essentia, 
ut ostensum est a. praec., si Deus esset in aliquo genere, 
oporteret quod genus eius esset ens. Nam genus significat 
essentiam rei, cum praedicetur in eo quod quid est. Ostendit 
autem Philosophus, III. Metaph. quod ens non potest esse 
genus alicuius. Omne enim genus habet differentias quae 
sunt extra essentiam generis. Nulla autem differentia potest 
inveniri quae esset extra ens ; quia non ens non potest esse 
differentia. Unde relinquitur, quod Deus non sit in genere. » 

b) « Quia omnia quae sunt in genere uno, communicant 
in quidditate vel essentia generis, quod praedicatur de eis in 
eo quod quid est; differunt autem secundum esse. Non enim 
idem est esse hominis et equi ; nec huius hominis et illius 
hominis. Et sic oportet quod, quaecumque sunt in genere, 
differant in eis esse et quod quid est, id est, essentia. In Deo 

autem non differunt, ut ostensum est a. praec. Unde mani- 
festum est, quod Deus non est in genere sicut species. » 
I. C. Gent. cap. 25. : « Quia substantia quae est genus, non 
est ipsum esse. » 

Quarto : In Deo non est compositio subiecti et acci- 
dentis. — I. q. 3. a. 6. : « Quia Deus est suum esse. Nam, 
ut Boetius dicit lib. De Hebdom., licet id quod est, aliquid 
aliud possit habere adiunctum, tamen ipsum esse nihil aliud 
adiunctum habere potest ; sicut quod est calidum, potest 
habere aliquid extraneum quam calidum, ut albedinem ; 
sed ipse calor nihil habet praeter calorem. » 

Et I. C. Gent. cap. 22., postquam D. Thomas ostendit 
quod in Deo idem est esse et essentia, statim in subsequenti 
cap 23. incipit sic : « Ex hac etiam veritate de necessitate 
sequitur, quod Deo, super eius essentiam, nihil supervenire 
possit, neque aliquid ei accidentaliter inesse. Ipsum enim 
esse non potest participare aliquid quod non sit de essentia 
sua, quamvis id quod est possit aliquid aliud participare ; 
nihil enim est formalius aut simplicius quam esse. Divina 
autem substantia est ipsum Esse. Ergo nihil habet quod non 
sit de sua substantia. Nullum ergo accidens ei inesse potest. » 

Quinto : Deus est omnino simplex. — I. q. 3. a. 7. : 
« In omni composito est aliquid quod non est ipsum. Hoc 
autem etsi possit dici de habente formam, quod sc. habeat 
aliquid quod non est ipsum, puta, in albo est aliquid quod 
non pertinet ad rationem albi : tamen in ipsa forma nihil 
est alienum. Unde, cum Deus sit ipsa forma vel potius ipsum 
esse, nullo modo compositus esse potest. Et hanc rationem 
tangit Hilarius, VII. De Trinit. dicens : Deus, qui virtus est, 
ex infirmis non continetur; neque qui lux est, ex obscuris 
coaptatur. » 

I. C. Gent. cap. 26. : « Divinum autem esse est absque 
additione, non solum cogitatione, sed etiam in rerum natura ; 
et non solum absque additione, sed etiam absque receptibi- 
litate additionis. » Et De Pot. q. 7. a. 1. : « Ens autem Primum, 
quod Deus est, oportet esse Actum Purum. » 

II 

Deus est universaliter perfectus ; in Deo sunt 
perfectiones omnium rerum ; et nihil de perfectione 
essendi potest ei deesse (I. q. 4.). 

I. q. 4. a. 2. : « Ex hoc, quod supra ostensum est (q. 3. a. 4.). 
Deus est ipsum esse per se subsistens ; ex quo oportet, quod 
totam perfectionem essendi in se contineat. Manifestum est 
enim quod, si aliquod calidum non habet totam perfectionem 
calidi, hoc ideo est, quia calor non participatur secundum 
perfectam rationem ; sed, si calor esset per se subsistens, non 
posset ei aliquid deesse de virtute caloris. Unde, cum Deus 
sit ipsum esse subsistens, nihil de perfectione essendi potest 
ei deesse. Omnium autem perfectiones pertinent ad perfec- 
tionem essendi. Secundum hoc enim aliqua perfecta sunt, 
quod aliquo modo esse habent. Unde sequitur, quod nullius 
rei perfectio Deo desit. » 

I. C. Gent. cap. 28. : « Omnis enim nobilitas cuiuscumque 
rei est ibi secundum suum esse; nulla enim nobilitas esset 
homini ex sua sapientia, nisi per eam sapiens esset; et sic 
de aliis. Sic ergo, secundum modum quo res habet esse, est 
suus modus in nobilitate. Nam res, secundum quod suum 
esse contrahitur ad aliquem specialem modum nobilitatis, 
maiorem vel minorem, dicitur esse secundum hoc nobilior 
vel minus nobilis. Igitur, si aliquid est cui competit tota 
virtus essendi, ei nulla virtus nobilitatis deesse potest, quae 
alicui rei conveniat. Sed rei, quae est suum esse, competit 
esse secundum totam essendi potestatem; sicut si esset aliqua 
albedo separata, nihil ei de virtute albedinis deesse posset. 
Nam alicui albo aliquid de virtute albedinis deesse potest, 
ex defectu recipientis albedinem, qui eam secundum modum 
suum recipit et fortasse non secundum totum posse albidinis. 
Deus igitur, qui est totum suum esse ut supra (cap. 21., 22. 
et 23.) probatum est, habet esse secundum totam virtutem 
ipsius esse. Non potest ergo carere aliqua nobilitate quae 

alicui rei conveniat. Sicut autem omnis nobilitas et perfectio 
inest rei secundum quod est, ita omnis defectus inest ei 
secundum quod aliqualiter non est. Deus autem sicut habet 
esse totaliter, ita ab eo totaliter absistit non esse; quia per 
modum per quem habet aliquid esse, deficit a non esse. A Deo 
ergo omnis defectus absistit ; est igitur universaliter perfectus. 
Ista vero, quae tantum sunt, non sunt imperfecta propter 
imperfectionem ipsius esse absoluti, non enim ipsa habent 
esse secundum totum suum posse ; sed participant esse per 
quendam particularem modum et imperfectissimum. » 

Observatio : Ad perfectam supradictorum intelligentiam, 
ex qua pendet ut intimius capiatur momentum huius profun- 
dissimae quaestionis de Esse et Essentia, habendae prae 
oculis sunt subsequentes D. Thomae adnotationes : 

i a I. C. Gent. cap. 28. : « Licet autem ea, quae sunt et 
vivunt, perfectiora sint quam ea quae tantum sunt, Deus 
tamen, qui non est aliud quam suum esse, est universaliter 
ens perfectum. Et dico universaliter perfectum, cui non 
deest alicuius generis nobilitas. » 

2 a De Verit. q. 20. a. 2. ad 3. : « Secundum Dionysium, 
cap. 5. De div. nom., aliter est in participationibus et in 
participantibus. Participationes enim quanto sunt simpli- 
ciores, tanto nobiliores, sicut esse quam vivere, et vivere 
quam intelligere, ut fiat comparatio inter esse et vivere, 
separato per intellectum esse a vivere. In participantibus 
autem quanto aliquid magis est compositum, non dico 
compositione materiali, sed per receptionem plurium partici- 
pationum, tanto est nobilius, quia tanto in pluribus Deo 
assimilatur ; et huiusmodi assimilatio esse non potest nisi 
per aliqua a Deo accepta. Unde et anima, quae supra naturam 
suam habet habitus perficientes, nobilior est. » 

3 a I. q. 4. a. 1. ad 3. : « Ipsum esse est perfectissimum 
omnium ; comparatur enim ad omnia ut actus ; nihil enim 
habet actualitatem nisi in quantum est ; unde ipsum esse 
est actualitas omnium rerum et etiam ipsarum formarum. 
Unde non comparatur ad alia sicut recipiens ad receptum, 
sed magis sicut receptum ad recipiens ; cum enim dico esse 

hominis vel equi vel cuiuscumque alterius, ipsum esse consi- 
deratur ut formale et receptum, non autem ut illud cui 
competit esse. » 

4 a I. q. 4. a. 2. ad 3. : « Licet igitur ens non includat in 
se vivens, quia non oportet quod illud, quod participat esse, 
participet ipsum secundum omnem modum essendi, tamen 
ipsum esse Dei includit in se vitam et sapientiam ; quia 
nulla de perfectionibus essendi potest deesse ei quod est 
ipsum esse subsistens 1 . » 

5 a De Ente et Essentia, cap. 6. : « Nec oportet, si dicimus 
quod Deus est esse tantum, ut in errorem eorum incidamus, 
qui Deum dixerunt esse illud esse universale quo quaelibet 
res formaliter est... Similiter etiam, quamvis sit esse tantum, 
non oportet quod deficiant ei reliquae perfectiones vel nobi- 
litates... sed habet eas modo excellentiori omnibus rebus ; 
quia in eo omnes unum sunt ;... et ita Deus in ipso esse suo 
omnes perfectiones habet. » 

Corollarium. — Ex quibus omnibus habetur ratio actus 
puri, quae est ratio summae simplicitatis simul ac summae 
perfectionis. Esse enim subsistens est vivere subsistens, 
intelligere subsistens, velle subsistens, amare subsistens ; 
est ipsa vita, ipsa bonitas, ipsa sapientia, ipsa aeternitas, 
ipsa unitas, ipsa omnipotentia, ipsa beatitudo. Esse enim 
subsistens est ipsa natura essendi, in qua est tota essendi 
potestas, et est esse secundum totam virtutem ipsius esse ; 
ac perinde esse bonum per essentiam, esse infinitum, esse 
sapientem, esse liberum, esse necessarium, esse iustum, esse 
misericordem, esse sanctum, esse beatum, esse sine principio, 
sine fine, sine modo vel mensura, secundum totum suum 
posse, secundum totam perfectionem essendi, et esse tota- 
liter, et fontem totius esse. Et nihil est nec esse potest quod 
istam naturam essendi aliquo modo non participet. 

Natura autem essendi est esse subsistens; ex quo deri- 
vantur per creationem omnia quae sunt, et sic sunt, quod 
tamen ipsarum rerum naturae non sunt hoc ipsum esse 


1 Vide etiam I.-II. q. 2. a. 5. ad. 2. 

quod habent, sed participant esse secundum mensuram 
uniuscuiusque essentiae vel speciei. Essentiae enim rerum 
quae non sunt suum esse, sed esse participant, sunt sicut 
numeri ; et in numero, pondere et mensura comparantur 
ad esse sicut potentiae ad actum, ut declaratum est in 
lib. II. cap. 3. 


III 


Solus Deus est bonus per suam essentiam. (I. q. 6.) 

Argumenta D. Thomae. — I. q. 6. a. 3. : « Unumquodque 
dicitur bonum secundum quod est perfectum. Perfectio 
autem alicuius rei triplex est : i° Secundum quod in suo 
esse constituitur ; 2 0 prout ei aliqua accidentia superad- 
duntur ad suam perfectam operationem necessaria ; 3 0 per 
hoc quod aliquid aliud attingit sicut finem... Haec autem 
triplex perfectio nulli creato competit secundum suam 
essentiam, sed soli Deo, cuius essentia est suum esse, et cui 
non adveniunt aliqua accidentia ; sed quae de aliis dicuntur 
accidentaliter, sibi conveniunt essentialiter : ut esse potentem, 
sapientem et alia huiusmodi, sicut ex dictis patet q. 3. a. 6. 
Ipse etiam ad nihil aliud ordinatur sicut ad finem, sed ipse 
est ultimus finis omnium rerum. Unde manifestum est, quod 
solus Deus habet omnimodam perfectionem secundum suam 
essentiam. Et ideo ipse solus est bonus per suam essentiam. » 
I. C. Gent. cap. 38. : « Ex his autem haberi potest, quod 
Deus est ipsa sua bonitas. Esse enim actu, in unoquoque est 
bonum ipsius ; sed Deus non solum est ens actu, sed est 
ipsum suum esse, ut supra ostensum est cap. 22. Est igitur 
ipsa bonitas, non tantum bonus. » 

« Item : Id quod est participare aliquid potest ; ipsum 
autem esse, nihil. Quod enim participat, potentia est ; esse 
autem, actus est. Sed Deus est ipsum esse, ut probatum est 
cap. 22. Non est igitur bonus participative, sed essentialiter. » 
Et De div. nom. cap. 4. lect. 1. : « Ipsa divina essentia 

est ipsa bonitas; quod in aliis rebus non contingit. Deus 
enim est bonus per suam essentiam ; omnia vero alia per 
participationem. Unumquodque enim bonum est secundum 
quod est res actu ; Deo autem proprium est quod sit suum 
Esse. Unde ipse solus est sua bonitas. » 

Observatio. - Ut melius vis ac robur argumentorum 
penetretur, recolenda est profunda doctrina a D. Thoma 
tradita I. q. 5- a. i. ad i. : « Licet bonum et ens sint idem 
secundum rem, quia tamen differunt secundum rationem, 
non eodem modo dicitur aliquid ens simpliciter et bonum 
simpliciter. Nam cum ens dicat aliquid proprie esse in actu, 
actus autem proprie ordinem habeat ad potentiam, secun- 
dum hoc simpliciter aliquid dicitur ens, secundum quod 
primo discernitur ab eo quod est in potentia tantum. Hoc 
autem est esse substantiale rei uniuscuiusque. Unde per suum 
esse substantiale dicitur unumquodque ens simpliciter; per 
actus autem superadditos dicitur aliquid esse secundum 
quid, sicut esse album significat esse secundum quid ; non 
enim esse album aufert esse in potentia simpliciter, cum 
adveniat rei iam praeexistenti in actu. Sed bonum dicit 
rationem perfecti, quod est appetibile; et per consequens 
dicit rationem ultimi. Unde id, quod est ultimo perfectum, 
dicitur bonum simpliciter. Quod autem non habet ultimam 
perfectionem quam debet habere, quamvis habeat aliquam 
perfectionem in quantum est actu, non tamen dicitur per ec 
tum simpliciter, sed secundum quid. Sic ergo, secundum 
primum esse, quod est substantiale, dicitur aliquid ens sim- 
pliciter, et bonum secundum quid ; id est, in quantum est ens. 
Secundum vero ultimum actum dicitur aliquid ens secundum 
quid, et bonum simpliciter. Sic ergo, quod dicit Boetius, 
lib. De Hebdotn., quod in rebus aliud est quod sunt bona, et 
aliud quod sunt, referendum est ad esse bonum simpliciter 
et ad esse simpliciter ; quia secundum primum actum est 
aliquid ens simpliciter ; et secundum ultimum, bonum sim- 
pliciter ; et tamen secundum primum actum est quodam- 
modo bonum, et secundum ultimum actum est quodam- 
modo ens. » Haec D. Thomas. 


264 LIB. III. — DE ENTE PER ESSENTIAM 

Corollaria. — i um Radix ergo prima et ultima ratio 
horum omnium est, quia in Deo substantia est esse; et in 
omnibus aliis, praeter Deum, substantia rei habens esse est 
tamquam potentia receptiva huius actus quod est esse. 

2 um Exinde, solus Deus est ens per essentiam ; et omnia 
sunt entia per participationem. Solus Deus est bonus per 
essentiam ; et in Deo non est aliud esse bonum, et aliud esse. 
In omnibus aliis rebus aliud est quod sunt bona; et aliud, 
quod sunt; et sicut sunt entia per participationem, ita sunt 
quoque per participationem bona. 

3 um Deus, cuius substantia est esse, per unum et eundem 
actum est ens simpliciter et bonus simpliciter ; omnia autem 
praeter Deum, in quibus aliud est substantia et aliud esse, 
sunt entia simpliciter per actum primum, quod est esse, sed 
non sunt bona nisi per alios actus superadditos, qui super- 
veniunt ad actum substantiale. 

4 um Deus per unum et eundem actum, qui est esse, et est, 
et est bonus, et est sapiens, et est intelligens, et est volens, 
et est sanctus, et est aeternus, et est beatus ; quia esse est 
actualitas omnium rerum et omnium formarum et omnium 
perfectionum et omnium actuum, est ipsa Dei essentia ; 
quia esse, quod est perfectissimum omnium, est ipsa Dei 
substantia vel natura ; et sic per unum solum actum, quod 
est Esse Subsistens, habet omnimodam perfectionem secun- 
dum suam essentiam. 

5 um Omnia autem alia, in quibus aliud est essentia et 
aliud esse, sicut non sunt nisi quatenus participant esse 
quod est actus propriae essentiae, ita non possunt pervenire 
ad perfectionem, quam debent habere, nisi per multos actus 
superadditos, in quorum ultimo assequuntur rationem boni 
simpliciter et rationem perfecti et rationem ultimi finis seu 
beatitudinis. Unde in homine et in angelo aliud est essentia 
et aliud esse ; et deinde, aliud esse et aliud esse bonum, esse 
intelligens, esse sapiens, esse iustum, esse sanctum, esse 
simpliciter perfectum, et esse beatum. 

6 um Quapropter Deo omnes actus omnesque perfectiones 
conveniunt essentialiter ; quia omnes perfectiones pertinent 
ad perfectionem essendi, et nulla perfectio essendi potest 

deesse ei qui est ipsum Esse Subsistens et in quo ipsum Esse 
Subsistens est ipsamet substantia vel natura. In Deo omnes 
perfectiones sunt substantia Dei : omnia sunt Deus. 

um Atque ita per unum et eundem actum, qui est sua 
substantia vel natura, Deus habet esse totaliter, et est univer- 
saliter perfectus, et est secundum totam essendi potestatem, 
Ac per hoc patet via plana ad inspiciendum in quo consistat 
ratio formalis Infiniti. 


IV 


Solus Deus est simpliciter infinitus ac perfectus 
secundum suam essentiam. (I- q. 7.) 

Argumenta D. Thomae. — I. q. 7- a - *• : <( Infinitum, 
secundum quod se tenet ex parte formae non determinatae 
per materiam, habet rationem perfecti. Illud autem quod 
est maxime formale omnium, est ipsum esse, ut ex superio- 
ribus patet (q. 3- a - 4- et q. 4- a - *• et 2 ’)' Cum lgltlU ' esse 
divinum non sit «se receptum in aliquo, sed ipse sit suum 

esse subsistens, ut supra ostensum est (q. 3- a - 4). manifestum 
est quod ipse Deus sit infinitus et perfectus. » 

I. C. Gent. cap. 43. : « Omnis actus, alteri inhaerens, termi- 
nationem recipit ex eo in quo est ; quia, quod est in altero, 
est in eo per modum recipientis. Actus igitur in nullo existens, 
nullo terminatur; puta, si albedo esset per se e * is t ens > 
perfectio albedinis in ea non terminaretur, quominus haberet 
quidquid de perfectione albedinis haberi potest. Deus autem 
est actus nullo modo in alio existens ; quia non est forma 
in materia, ut probatum est (cap. 21.) ; nec esse suum in- 
haeret alicui formae vel naturae, cum ipse sit suum esse, 
ut supra (cap. 22.) ostensum est. Relinquitur ergo ipsum 

esse infinitum. » A . .. 

« Adhuc : In rebus invenitur aliquid quod est potentia 

tantum, ut materia prima ; aliquid quod est actus tantum 
ut Deus, sicut supra ostensum est (cap. 16.) ; aliquid quo 

est actus et potentia, sicut res ceterae. Sed potentia, cum 
ducatur ad actum, non potest actum excedere, sicut nec in 
unoquoque, ita nec simpliciter. Cum igitur materia prima 
sit infinita in sua potentialitate, relinquitur quod Deus, qui 
est actus purus, sit infinitus in sua actualitate. » 

« Amplius : Ipsum esse, absolute consideratum, infinitum 
est. Nam ab infinitis et modis infinitis participari possibile 
est. Si igitur alicuius esse sit finitum, oportet quod limitetur 
esse illud per aliquid aliud, quod sit aliqualiter causa illius 
esse vel receptivum eius. Sed esse divini non potest esse 
aliqua causa, quia ipse est necesse esse per seipsum, nec 
esse eius est receptivum, cum ipse sit suum esse. Ergo esse 
suum est infinitum, et Ipse infinitus. » 

Observatio Caietani. — Cardinalis Caietanus, In I. q. 13. 
a. 11. scribit haec, indigitans radicem ipsam infinitatis, quae 
se tenet ex parte formae, quaeque amplitudinem perfectionis 
sine termino manifestat. Declarans ergo nomen Dei pro- 
piium Qui est, ait : « Et scito, quod ly Qui est, ut appropriatum 
seu primum analogatum nomen est, unicum tantum concep- 
tum formalem importat, ita quod non componitur ex duobus 
conceptibus, ut color albus, neque ut ens per se, neque ut 
summum bonum, neque ut ens infinitum. Et cum tanta sim- 
plicitate explicat pelagus infinitum substantiae. Imo, si recte 
ac perfecte concipiatur, explicat quasi causam, quare Deus 
sit ens infinitum ; non enim quia ens infinitum, ideo est 
Qui est ; sed quia est Qui est, ideo esse infinitae perfectionis 
est. Unde non recte sensisse videtur Scotus in I. Sent. dist. 3. 
q. 1. dicens, quod simplicior et perfectior conceptus proprius 
Deo, nobis possibilis, sit conceptus huius nominis ens infini- 
tum. Iam enim patet, quod conceptus ly Qui est, simplicior, 
perfectior ac prior est. » 

Observatio Ioannis a Sancto Thoma. — Etiam Ioannes a 
Sancto I horna adnotat, quomodo in identitate essentiae et 
esse latet ultimum quare Deum ostendimus esse infinitum 
simpliciter secundum essentiam. Cursus Theol. I. part. q. 7. 
d^put. 7. a. 1. ita loquitur : « Existentia est formalissimus 


actus omnium et terminus ultimus ; unde non est capax 
recipiendi aliam existentiam vel formam. Ergo, si est irre- 
ceptibilis, debet esse ex omni parte infinita ; quia neque in 
se recipitur, neque admittit aliam formam, quae recipiatur 
et limitetur. Sed in Deo datur existentia irrecepta... Ex dictis 
ferri potest indicium de aliis rationibus, quibus probari solet 
infinitas divina ab aliis auctoribus ; et plures rationes ex 
illis affert D. Thomas, I. C. Gent. cap. 43. ; sed sunt rationes 
a posteriori. Istae autem, quas hucusque explicavimus, sunt 
quasi radicales et fundamentales, et ideo difficiliores ad 
penetrandum. » 

Vis ac robur huius radicalis ac fundamentalis argumenti. 

— D. Thomas, I. Sent. dist. 43. q. 1. a. 1. : « Omnis enim 
forma in propria ratione, si abstracte consideretur, infinita- 
tem habet ; sicut in albedine, abstracte intellecta, ratio albe- 
dinis non est finita ad aliquid ; sed tamen ratio coloris et 
ratio essendi determinatur in ea et contrahitur ad determi- 
natam speciem. Et ideo, illud quod habet esse absolutum 
et nullo modo receptum in aliquo, imo ipsummet est suum 
esse, illud est infinitum simpliciter; et ideo essentia eius 
infinita est, et bonitas eius et quidquid aliud de eo dicitur ; 
quia nihil eorum limitatur ad aliquid, sicut quod recipitui 
in aliquo limitatur ad capacitatem eius. Et ex hoc, quod 
essentia est infinita, sequitur quod potentia eius infinita sit , 
et hoc expresse dicitur in libro De causis prop. 16. quod 
Ens Primum habet virtutem simpliciter infinitam, quia 
ipsummet est sua virtus, d 

Esse namque est perfectio universalissima atque ultima 
omnium perfectionum actualitas. Unde quidquid illimitatum 
est secundum ipsam essendi rationem, eo ipso habet necessario 
omnem perfectionis plenitudinem, estque infinitum simpli- 
citer in omni genere perfectionum. Iam vero, esse subsistens, 
praecise quia subsistens est et solutum ab omni comprincipio 
in quo sit receptum, nullum compatitur limitem in ratione 
essendi; est enim ipsa pura essendi perfectio ; atque ita in 
ambitu suae propriae rationis claudit omnes perfectiones, 
simpliciter, absque termino, sine fine, sine limite. Esse 

subsistens est igitur omnis perfectio subsistens : sapientia 
subsistens, bonitas subsistens, et sic de ceteris ; ac nihil de 
ratione alicuius perfectionis potest ei deesse, quia nihil ei 
deest de ratione essendi. 


V 

Deus est omnino immutabilis ; atque aeternitas 
vere et proprie in solo Deo est, ita quod ipse sit sua 
aeternitas. (1. q. 9. et q. 10.) 

Argumenta D. Thomae quoad immutabilitatem. — Per 

viam motus, qua I. q. 2. a. 3. pervenitur ad aliquod primum 
movens quod a nullo movetur et quod dicimus Deum, con- 
cludit D. Thomas, I. q. 3. a. 4. quod in Deo essentia vel natura 
identificatur cum ipsomet actu existendi. « Quia esse (inquit) 
est actualitas omnis formae vel naturae ; non enim bonitas 
vel humanitas significatur in actu, nisi prout significamus 
eam esse. Oportet igitur, quod ipsum esse comparetur ad 
essentiam quae est aliud ab ipso, sicut actus ad potentiam. 
Cum igitur in Deo nihil sit potentiale, ut ostensum est (q. 2. 
a. 3.) sequitur, quod non sit aliud in eo essentia quam suum 
esse. Sua igitur essentia est suum esse. » 

Atque deinde in q. 9. colligitur Deum esse omnino immu- 
tabilem ex tribus : i° Quia Deus est actus purus absque 
permixtione alicuius potentiae. 2 0 Quia in Deo nulla est 
compositio, sed omnimoda simplicitas. 3 0 Quia Deus est 
infinite perfectus. Quae quidem omnia resolvuntur, veluti 
in radicem, in ipsam realem identitatem esse et essentiae. 
Nam quoniam in Deo substantia est esse, ideo Deus est 
omnino simplex, et actus purus, ac infinite perfectus. Idcirco 
Deus est omnino immutabilis ; et esse omnino immutabilem 
est solius Dei proprium, sicut solius Dei est proprium quod 
eius essentia sit suum esse. 

Argumenta quoad aeternitatem. — Quoad vero aeterni- 

tatem quae nihil aliud est nisi ipsa omnimoda immutabilitas 
in essendo, sic D. Thomas educit illam ex identitate essentiae 
et esse in Deo : 

a) I. q. 10. a. 2. : « Ratio aeternitatis consequitur immu- 
tabilitatem, sicut ratio temporis consequitur motum. Unde, 
cum Deus sit maxime immutabilis, sibi maxime competit 
esse aeternum. Nec solum est aeternus, sed est sua aeternitas ; 
cum tamen nulla alia res sit sua duratio, quia non est suum 
esse. Deus autem est suum esse uniforme. Unde, sicut est sua 

essentia, ita sua aeternitas. » 

b) I. Sent. dist. 19. q. 2. a. 1. : « Esse autem in actu 
contingit dupliciter : Aut secundum hoc quod actus ille est 
incompletus et potentiae permixtus, ratione cuius ulterius 
in actum procedit ; et talis actus est motus ; est enim motus 
actus existentis in potentia secundum quod huiusmodi. Aut 
secundum quod actus non est permixtus potentiae nec 
additionem recipiens perfectionis ; et talis actus est actus 
quietus et permanens. Esse autem in tali actu contingit 
dupliciter : Vel ita quod ipsum esse actu, quod res habet, 
sit sibi acquisitum ab alio ; et tunc res habens tale esse est 
potentialis respectu huius actus, quem tamen perfectum 
accepit. Vel esse actu est rei ex seipsa, ita quod est de ratione 
quidditatis suae ; et tale esse est esse divinum, in quo 
non est aliqua potentialitas respectu huius actus. Sic igitm 
patet, quod est triplex actus : Quidam, cui non substernitur 
aliqua potentia, et tale est esse divinum et operatio eius ; et 
huic respondet loco mensurae aeternitas. Est alius actus, 
cui substat potentia quaedam; sed tamen est actus com- 
pletus, acquisitus in potentia illa ; et huic respondet aevum. 
Est autem alius, cui substernitur potentia, et admiscetui 
sibi potentia ad actum completum secundum successionem, 
additionem perfectionis recipiens ; et huic respondet tempus. » 

c) Et a. 2. : « Sicut autem motus est actus ipsius mobilis, 
in quantum est mobile, ita esse est actus existentis, in quan- 
tum ens est. Unde, quacumque mensura mensuretur esse 
alicuius rei, ipsi rei existenti respondet nunc ipsius dura- 
tionis, quasi mensura; unde per nunc aevi mensuratur 
ipsum existens, cuius mensura est aevum, et per nunc aetei- 

nitatis mensuratur illud ens, cuius esse mensurat aeternitas. 
Lnde, sicut se habet quilibet actus ad id cuius est actus, ita 
se habet quaelibet duratio ad suum nunc. Actus autem ille 
qui mensuratur tempore, differt ab eo cuius est actus : et 
secundum rem, quia mobile non est motus ; et secundum 
rationem successionis, quia mobile non habet substantiam 
de numero successivorum, sed permanentium. Unde eodem 
modo tempus a nunc temporis differt dupliciter : sc. secundum 
rem, quia nunc non est tempus ; et secundum successionis 
rationem, quia tempus est successivum et non nunc temporis. 
Actus autem qui mensuratur aevo, sc. ipsum esse aeviterni, 
differt ab eo, cuius est actus, re quidem, sed non secundum 
rationem successionis, quia utrumque sine successione est. 
Et sic etiam intelligenda est differentia aevi ad nunc eius. 
Esse autem quod mensuratur aeternitate, est idem re cum 
eo cuius est actus, sed differt tantum ratione ; et ideo aeter- 
nitas et nunc aeternitatis non differunt re, sed ratione tantum, 
in quantum sc. ipsa aeternitas respicit ipsum divinum esse, 
et nunc aeternitatis quidditatem ipsius rei, quae secundum 
rem non est aliud quam suum esse, sed ratione tantum. » 
d) II. Sent. dist. 2. q. i. a. I. : « Duratio respicit esse in 
actu... Differt autem aevum ab aeternitate, sicut et esse 
angeli ab esse divino, in duobus : Primo, quia esse divinum 
est per se stans, quia est id quod est ; in angelo autem est 
aliud esse et aliud quod est. Secundo, quia esse angeli est ab 
alio, sed non esse divinum ; unde patet quod, sicut esse angeli 
est quaedam participatio esse divini, ita etiam et aevum est 
quaedam participatio aeternitatis. » 

c) I. Sent. dist. 8. q. 2. a. 1. : « Aeternitas dicitur quasi 
ens extra terminos. Esse autem aliquod potest dici termina- 
tum tripliciter : vel secundum durationem totam, et hoc modo 
dicitur terminatum quod habet principium et finem ; vel 
ratione partium durationis, et hoc modo dicitur terminatum 
illud, cuius quaelibet pars accepta terminata est ad praece- 
dens, praesens et sequens, sicut est accipere in motu ; vel 
ratione suppositi, in quo esse recipitur ; esse enim recipitur 
in aliquo secundum modum ipsius, et ideo terminatur, sicut 
et quaelibet alia forma quae de se communis est, et secun- 


CA p ]]|. — RADIX DIVINARUM PERFECTIONUM 27 1 

dum quod recipitur in aliquo, terminatur ad illud ; et hoc 
solum divinum esse non est terminatum ; quia non est recep- 
tum in aliquo, quod sit diversum ab eo. Dico ergo, quod ad 
excludendam primam terminationem, quae est principii et 
finis totius durationis, ponitur (in definitione aeternitatis) . 
Interminabilis vitae; et per hoc dividitur aeternum ab his 
quae generantur et corrumpuntur. Ad excludendam autem 
secundam terminationem, sc. partium durationis, additur . 
tota simul; per hoc enim excluditur successio partium, pro 
qua unaquaeque pars finita est et transit ; et per hoc divi- 
ditur aeternum a motu et tempore, etiamsi semper fuissent 
et futura essent, sicut quidam posuerunt. Ad excludendum 
tertiam terminationem, quae est ex parte recipientis, additur . 
perfecta (possesio) ; illud enim, in quo non est esse absolutum, 
sed terminatum per recipiens, non habet esse perfectum, sed 
illud solum, quod est suum esse ; et per hoc dividitur esse 
aeternum ab esse rerum immobilium creatarum, quae habent 
esse participatum, sicut spirituales creaturae. » 

Observationes et corollaria. — i. Ex identitate real 1 
esse et essentiae in Deo declaratur propria ratio aeternitatis, 
sicut ex reali compositione essentiae et esse in omnibus 
praeter Deum declaratur ratio aevi et ratio temporis, quorum 
deinde ad invicem differentiae ex alio capite originem 

trahunt. _ . 

2. Inde quoque infertur, quod esse Dei est esse subsistens, 

per se stans; esse vero creaturae, quantumvis perfectae, est 
esse inhaerens substantiae, cuius est actus, tamquam subiecto. 

3. Deus est sua aeternitas, sicut est suum esse ; creatura 
vero, sicut non est suum esse, nec est sua duratio in essendo. 

4. Etiamsi spirituales creaturae, quae sunt immobiles 
et necessariae in essendo, ab aeterno creatae fuissent, adhuc 
divideretur esse aeternum Dei ab esse aeterno rerum immo- 
bilium creatarum ; quia esse Dei est absolutum, per se stans, 
subsistens, ipsamet Dei substantia ; esse tamen creaturae 
terminatur per recipiens, atque est receptum in aliquo, quod 
est diversum ab eo. 

5. Inde entia necessaria, etiamsi ab aeterno fuissent, 

habent causam suae necessitatis in essendo ; Deus vero 
non habet causam suae necessitatis aliunde. 

6. D. Thomas ad litteram tradit, quod in omni creatura 
esse differt ab eo quod est, secundum rem, re, realitcr ; et quod 
suppositum, in quo esse recipitur, est diversum ab ipso actu 
essendi. 

7. Identitas essentiae et esse in Deo est veluti radix et 
quasi ratio demonstrativa omnium divinarum perfectionum, 
summae videlicet simplicitatis, summae perfectionis, sum- 
mae bonitatis, absolutae infinitatis, omnimodae immobilitatis, 
verae aeternitatis, ac maximae unitatis. Unde : 



Deus est unus et maxime unus. (q. 11.) 

Argumenta D. Thomae. — I. q. 11. a. 3* • R Deum esse 
unum ex tribus demonstratur : 1° Quidem ex eius simplicitate. 
Manifestum est enim, quod illud, unde aliquid singulare est 
hoc aliquid, nullo modo est multis communicabile. Illud 
enim, unde Socrates est homo, multis communicari potest ; 
sed id, unde est hic homo, non potest communicari nisi uni 
tantum. Si ergo Socrates per id esset homo, per quod est 
hic homo, sicut non possunt esse plures Socrates, ita non 
possent esse plures homines. Hoc autem convenit Deo. Nam 
ipse Deus est sua natura, ut supra ostensum est (q. 3. a. 3. 
et 4.). Secundum igitur idem est Deus et hic Deus. Impossi- 
bile est igitur esse plures deos. » 

« 2° Ex infinitate eius perfectionis. Ostensum est enim 
supra (q. 4. a. 2. et q. 7. a. 1) quod Deus comprehendit in se 
totam perfectionem essendi. Si ergo essent plures dii, opor- 
teret eos differre. Aliquid ergo conveniret uni quod non 
conveniret alteri. Si autem hoc esset, perfectio alteri eorum 
deesset. Et sic ille, in quo esset privatio, non esset simpliciter 
perfectus. Impossibile est ergo esse plures deos. Unde et 


CAP. III. — RADIX DIVINARUM PERFECTIONUM 2^1 

antiqui philosophi, quasi ab ipsa coacti veritate, ponentes 
principium infinitum, posuerunt unum tantum principium. » 

« 3° Ab unitate mundi. Omnia enim quae sunt, inveniuntur 
esse ordinata ad invicem, dum quaedam quibusdam deser- 
viunt. Quae autem diversa sunt, in unum ordinem non con- 
venirent nisi ab aliquo uno ordinarentur. Melius enim multa 
reducuntur in unum ordinem per unum quam per multa ; 
quia per se unius unum est causa ; et multa non sunt causa 
unius nisi per accidens, in quantum sc. sunt aliquo modo 
unum. Cum igitur illud, quod est primum, sit perfectissimum 
et per se, non per accidens, oportet quod primum reducens 
omnia in unum ordinem sit unum tantum. Et hoc est 
Deus. » 

1 . Sent. dist. 2. q. i. a. i. : « Eius, in quo non differt suum 
esse et sua quidditas, non potest participari quidditas sive 
essentia, nisi et esse participetur. Sed, quandocumque divi- 
ditur essentia alicuius per participationem, participatur 
essentia eadem secundum rationem, et non secundum idem 
esse. Ergo impossibile est eius, in quo non differt essentia 
et esse, essentialem participationem dividi vel multiplicari. 
Tale autem est Deus ; alias esset suum esse acquisitum ab 
aliquo. Ergo impossibile est, quod divinitas multiplicetur vel 
dividatur ; et ita erit unus tantum Deus. » 

I. C. Gent. cap. 42. : « Duorum enim non est unum esse, 
si substantialiter distinguantur. Si autem est aliud et aliud 
esse in utroque, ergo neutrum erit sua quidditas et suum 
esse. Sed hoc oportet in Deo ponere, ut probatum est 
{cap. 22.). Ergo neutrum illorum duorum est hoc quod 
intelligimus nomine Dei. Sic igitur impossibile est ponere 
duos deos. » 

« Item : Esse abstractum est unum tantum ; ut albedo, 
si esset abstracta, esset una tantum. Sed Deus est ipsum 
esse abstractum, cum sit suum esse, ut probatum est supra 
(cap. 22.). Impossibile est igitur esse nisi unum Deum. » 

« Item : Esse proprium cuiuslibet rei est tantum unum. 
Sed Deus est esse suum, ut probatum est supra (cap. 22.). 
Impossibile igitur est esse nisi unum Deum. » 

« Adhuc : Secundum hunc modum res habent esse, quo 

possident unitatem. Unde unumquodque suae divisioni pro 
posse repugnat, ne per hoc in non esse tendat. Sed divina 
natura est potissime habens esse. Est igitur in ea maxima 
unitas. Nullo igitur modo in plura distinguitur. » 

Observationes. — Ut inspicientibus notum quippe est, 
omnia ac singula argumenta pro unitate Dei militantia ex 
identitate esse et essentiae in Deo deducuntur vel ad illam 
veniunt postremo reducenda. Sic argumentum, sumptum 
ex Dei simplicitate, radicitus declaratur ex eo quod in Deo 
essentia vel substantia est esse eius : ut supra I. q. 3. a. 4. 

Argumentum vero sumptum ex infinita Dei perjectione, 
etiam necessario consequitur identitatem esse et essentiae 
in Deo, qui ideo est infinitus simpliciter secundum essentiam, 
quia nulla de perfectionibus essendi potest deesse ei quod 
est ipsum esse subsistens : ut supra q. 4. a. 2. et q. 7. a. 1. 

Argumentum autem sumptum ex unitate mundi, per 
illam quintam viam vadit, quae sumitur ex gubernatione 
rerum; per quam profecto devenire necesse est ad aliquid 
intelligens, a quo omnes res naturales ordinantur in finem ; 
et hoc dicimus Deum. De ratione autem primi intelligentis 
est identitas esse et essentiae : ut supra manet ostensum. 
I. q. 2. a. 3. et q. 3. a. 4. 

Cetera alia argumenta ex hac ipsa identitate immediate 
eruuntur atque supra illam expresse fundantur. Nam ideo 
impossibile est esse nisi unum Deum, quia Deus est ipsum 
esse abstractum, subsistens, per se stans ; esse quod est ipsa 
Dei essentia et natura. Atque ex ipsa subsistentia divini esse 
exsurgit quod idem penitus sit per quod Deus est et per quod 
est hic Deus; et quoniam Deus est maxime ens, ideo maxime 
indivisum in se et maxime divisum ab aliis ; et idcirco 
maxime unus (q. 11. a. 4.). 

Individuatio Dei ostenditur ex identitate ipsius esse et 
essentiae. — a) I. q. 7. a. 1. ad 3. : « Ex hoc ipso, quod esse 
Dei est per se subsistens, non receptum in aliquo, prout 
dicitur infinitum, distinguitur ab omnibus aliis, et alia 
removentur ab eo. Sicut si esset albedo subsistens ex hoc 

ipso quod non esset in alio, differret ab omni albedine 
existente in subiecto. » 

b) Quodl. 7. a. 1. ad 1. : « Aliquid dicitur determinatum 
dupliciter : Primo, ratione limitationis ; alio modo, ratione 
distinctionis. Essentia autem divina non est quid determi- 
natum primo modo, sed secundo modo ; quia forma non 
limitatur nisi ex hoc quod in alio recipitur, cui materia com- 
mensuratur. In essentia autem divina non est aliquid in alio 
receptum, eo quod esse eius est ipsa divina natura subsistens, 
quod in nulla alia re contingit ; nam quaelibet res alia habet 
esse receptum, et sic limitatum ; et inde est, quod essentia 
divina ab omnibus distinguitur per hoc quod est in alio non 
recipi ; sicut si esset aliqua albedo existens non in subiecto, 
ex hoc ipso distingueretur a qualibet albedine in subiecto 
existente ; quamvis in ratione albedinis non esset recepta, 
et sic nec limitata. Patet ergo, quod essentia divina non est 
quid generale in essendo, cum sit ab omnibus aliis distincta, 
sed in causando; quia id quod est per se, est causa eorum 
quae per se non sunt. Unde esse per se subsistens est causa 
omnis esse in alio recepti; et ita essentia divina est intelli- 
gibile, quod potest determinare intellectum 1 . » 

c) De Ente et Essentia, cap. 6. : « Hoc enim esse, quod 
Deus est, huius conditionis est, ut nulla sibi additio fieri 
possit ; unde per ipsam suam puritatem est esse, distinctum 
ab omni esse. Propter quod, in commento 9. proposit. libri 
Dc causis dicitur quod : Individuatio primae causae, quae 
est esse tantum, est per puram bonitatem eius 2 . » 

1 Vide infra Lib. 5. cap. 5. 

2 I. q. 37 a. 4. ad. 1. — 1 . C. Gent. cap. 26. — Vide Comp. Theol. 
cap. 14. — De Causis, lect. 21. et 22. — III. Metaph. lect. 10. et 
/ V. Metaph. lect. 1 . 

Deus est : 1 ° in summo cognitionis; 2 “ in summo gradu 
vitae; 3 ° in summo libertatis; 4 “ in summo potentiae 
seu virtutis ; 5 ° in summo beatitudinis. 

Primo : Deus est in summo cognitionis. — a) I q 14 

a. 1. : ,, Immaterialitas alicuius rei est ratio quod sit cognos- 
citiva ; et secundum modum immaterialitatis est modus 
cognitionis... Unde, cum Deus sit in summo immuteriaUtath 
ut ex superioribus patet (q. 3- a. 4. ; q. 4 . a . 2 • q 7 a 1 ) 
sequitur, quod ipse sit in summo cognitionis. ,, Et a Y ad 3 ' 
« Deus autem est sicut actus purus, tam in ordine existen- 
tmm quam m ordine intelligibilium. Et ideo per seipsum 
seipsum mtelligit. » Et a. 4. : « Sicut enim * SS , sequitur 
formam, ita intelligere sequitur speciem intelligibilem. In 
Deo autem non est forma quae sit aliud quam suum e SS ,, ut 
supra ostensum est (q. 3. a. 4.). Unde, cum i psa sua essentia 
sit etiam species intelligibilis, ut dictum est (q 3 a 7 ) ex 
necessitate sequitur quod ipsum eius intelligere sit eius 
essentia et eius , SS *. Et sic patet ex omnibus praemissis, 
quod in Deo intellectus, intelligens, et id quod intelligitur. 
et species intelligibilis, et ipsum intelligere. sunt omnino 
unum et !dem. Unde patet, quod per hoc, quod Deus dicitur 
intelligens, nulla multiplicitas pon itur in eius substantia. » 
b) De Verit. q. 2. a. 2. . « Secundum ordinem immateria- 
litatis in rebus, secundum hoc in eis natura cognitionis 
invenitur... Similiter est etiam ordo in cognoscibilibus... 
Quia igitur Deus est m fine separationis a materia, cum ab 
omni potentiahtate sit penitus immunis, relinquitur quod 
ipse est maxime congoscitivus e t maxime cognoscibilis. 
Unde eius natura secundum hoc quod habet esse realiter, 
secundum hoc competit ei et ratio cognoscibilitatis. Et quia 
secundum hoc etiam Deus est secundum quod natura sua 
est sibi, secundum hoc etiam cognoscit secundum quod natura 
sua est maxime cognoscitiva. Unde Avicenna dicit in VIII 

Metaph. cap. 6. et 7. quod ipse intellector et apprehensor sui 
est, eo quod sua quidditas, spoliata se. a materia, est res 
quae est ipsemet. » 

c) I. C. Gent. cap. 45. : « Intelligere comparatur ad intel- 
lectum, sicut esse ad essentiam. Sed esse divinum est eius 
essentia, ut supra (cap. 22.) probatum est. Ergo intelligere 
divinum est eius intellectus. Intellectus autem divinus est 
Dei essentia ; alias esset accidens Deo. Oportet igitur, quod 
intelligere divinum sit eius essentia. » Et cap. 47. : « Omne 
quod est in aliquo per modum intelligibilem, intelligitur 
ab eo. Essentia autem divina est in Deo per modum intelli- 
gibilem ; nam esse naturale Dei et esse intelligibile unum et 
idem sunt, cum esse suum sit suum intelligere. Deus igitur 
intelligit essentiam suam ; ergo seipsum, cum ipse sit sua 
essentia... Nobilissimum autem intelligibile Deus est. » 

d) Comp. Theol. cap. 30. : « Eodem modo comparatur 
intellectus ad intelligere, sicut essentia ad esse. Sed Deus 
est intelligens per essentiam ; essentia autem sua est suum 
esse. Ergo eius intellectus est suum intelligere ; et sic per 
hoc quod est intelligens, nulla compositio in eo ponitur, 
cum in eo non sit aliud intellectus, intelligere, et species 
intelligibilis ; et haec non sunt aliud quam eius essentia. » 

e ) De Malo, q. 16. a. 8. : « Nam sicut in solo Deo non 
differt forma et ipsum esse, ita in solo Deo non differt species 
intellecta et ipsum intelligere quod est esse intelligentem. » 

Secundo : Deus est in summo gradu vitae. — I. q. 18. 

a. 3. : « Vita maxime proprie in Deo est... Perfectior modus 
vivendi est eorum quae habent intellectum... Illud igitur, 
cuius sua natura est ipsum eius intelligere, et cui id, quod 
naturaliter habet, non determinatur ab alio, hoc est quod 
obtinet summum gradum vitae. Tale autem est Deus. Unde 
in Deo maxime est vita. Unde Philosophus, XII. Metaph., 
ostenso quod Deus sit intelligens, concludit quod habeat 
vitam perfectissimam et sempiternam, quia intellectus eius 
est perfectissimus et semper in actu. » 

I. C. Gent. cap. 97. : « Divinum esse omnem perfectionem 
cssendi comprehendit, ut supra ostensum est (cap. 28.). 

Vivere autem est quoddam esse perfectum ; unde viventia, 
in ordine entium, non-viventibus praeferuntur. Divinum 
ergo esse est vivere. Ipse ergo est vivens. » 

Tertio : Deus est in summo gradu libertatis. — I. q. 19. 

a. 1. : « Oportet in Deo esse voluntatem, cum sit in eo intel- 
lectus. Et sicut suum intelligere est suum esse, ita et suum 
esse est suum velle. » Et ad 3. : « Unde, cum voluntas Dei sit 
eius essentia, non movetur ab alio a se, sed a se tantum ; 
eo modo loquendi, quo intelligere et velle dicitur motus. 
Et secundum hoc Plato dixit, quod primum movens movet 
seipsum x . » Et a. 3. ad 5. : « Voluntas divina, quae ex se 
necessitatem habet, determinat seipsam ad volitum, ad quod 
habet habitudinem non necessariam. » Et a. 4. ad 2. : « Quia 
essentia Dei est eius intelligere et velle, ex hoc ipso quod 
per essentiam suam agit, sequitur quod agat per modum 
intellectus et voluntatis. »> Et a. 5. ad 1. : « Voluntas Dei 
rationabilis est ; non quod aliquid sit Deo causa volendi, 
sed in quantum vult unum esse propter aliud. » A. 6. : « Cum 
igitur voluntas Dei sit universalis causa omnium rerum, 
impossibile est quod divina voluntas suum effectum non 
consequatur. » A. 7. : « Ostensum est supra (q. 9. a. 1. et 
q. 14. a. 5.) quod tam substantia Dei quam eius scientia 
est omnino immutabilis. Unde oportet voluntatem eius 
omnino esse immutabilem. » A. 8. ad 2. : « Ex hoc ipso, quod 
nihil voluntati divinae resistit, sequitur quod non solum 
fiant ea quae Deus vult fieri, sed quod fiant contingenter 
vel necessario, quae sic fieri vult. » 

I. C. Gent. cap. 88. : « Homo per hoc quod habet liberum 
arbitrium, dicitur suorum actuum dominus. Hoc autem 
maxime competit primo agenti, cuius actus ab alio non 
dependet. Ipse igitur Deus liberum arbitrium habet. Hoc etiam 
ex ipsa nominis ratione haberi potest. Nam liberum est quod 
sui causa est, ut patet per Philosophum, I. Metaph. Hoc autem 
nulli magis competit quam primae causae, quae Deus est 1 2 

1 Vide q. t8. a. 3. ad 1. 

2 Vide cap. 72. n. 7. 

Quarto : Deus est in summo potentiae seu virtutis. — 

I. q. 25. a. 1. : « Ostensum est autem supra (q. 2. a. 3. ; q. 3. 
a. 4. ; q. 4. a. 2. ; q. 7. a. 1.) quod Deus est actus purus, et 
simpliciter et universaliter perfectus... Unde maxime ei 
competit esse principium activum... Relinquitur ergo, quod 
in Deo maxime sit potentia activa. » A. 3 - : l< Esse autem 
divinum, super quod ratio divinae potentiae fundatur, est 
esse infinitum, non limitatum ad aliquod genus entis, sed 
praehabens in se totius esse perfectionem. Unde, quid- 
quid habet vel potest habere rationem entis, continetur 
sub possibilibus absolutis, respectu quorum Deus dicitur 
Omnipotens. » 

II. C. Gent. cap. 8. : « Potentia activa ad perfectionem 
rei pertinet. Omnis autem divina perfectio in ipso suo esse 
continetur, ut ostensum est (I. cap. 28.). Divina igitur poten- 
tia non est aliud ab ipso esse eius. Deus autem est suum esse, 
ut ostensum est (I. cap. 22.). Est igitur sua potentia. » Prae- 
terea : « Omne quod est per aliud, reducitur ad id quod est 
per se, sicut ad primum. Alia vero agentia reducuntur in 
Deum sicut in primum agens. Est igitur agens per se. Quod 
autem per se agit, per suam essentiam agit ; id autem, quo 
quis agit, est eius activa potentia. Ipsa igitur Dei essentia 
est eius activa potentia. » 

De Pot. q. 1. a. 1. : « Deo autem convenit esse actum 
purum et primum ; unde ipsi convenit maxime agere et 
suam similitudinem in alia diffundere ; et ideo ei maxime 
convenit potentia activa ; nam potentia activa dicitur 
secundum quod est principium actionis. » Et a. 2. : « Ipse 
autem divinus actus non finitur ex aliquo agente, quia non 
est ab alio, sed est a seipso ; neque finitur ex alio recipiente, 
quia cum nihil potentiae passivae ei admisceatur, ipse est 
actus purus non receptus in aliquo ; est enim Deus ipsum 
esse suum in nullo receptum. Unde patet, quod Deus est 
infinitus ; quod sic videri potest : Esse enim hominis termi- 
natum est ad hominis speciem, quia est receptum in natura 
speciei humanae ; et simile est de esse equi vel cuiuscumque 
creaturae. Esse autem Dei, cum non sit in aliquo receptum, 
sed sit esse purum, non limitatur ad aliquem modum perfec- 

tionis essendi, sed totum esse in se habet ; et sic, sicut esse 
in universali acceptum ad infinita se potest extendere, ita 
divinum esse infinitum est. Et ex hoc patet, quod virtus, vel 
potentia sua activa, est infinita. » 

Quinto : Deus est in summo gaudii et beatitudinis. — 

I. q. 26. a. 1. : « Beatitudo maxime Deo competit. Nihil 
enim aliud sub nomine beatitudinis intelligitur nisi bonum 
perfectum intellectualis naturae, cuius est suam sufficien- 
tiam cognoscere in bono quod habet ; et cui competit ut ei 
contingat aliquid, vel bene vel male ; et sit suarum opera- 
tionum domina. Utrumque autem istorum excellentissime 
Deo convenit, sc. perfectum esse et intelligentem. Unde 
beatitudo maxime convenit Deo. » Et a. 4. : « Beatitudo est 
perfectio quaedam. Divina autem perfectio complectitur 
omnem perfectionem, ut supra ostensum est (q. 4. a. 2.). 
Ergo divina beatitudo complectitur omnem beatitudinem. » 

I. C. Gent. cap. 101. : « Ipsum Dei intelligere est sua 
substantia. Ipse igitur est sua beatitudo... Deus autem 
ostensus est supra summum bonum esse. Beatitudo etiam 
summum bonum ostendetur esse, ex hoc quod est ultimus 
finis. Ergo beatitudo et Deus sunt idem. Est igitur Deus 
sua beatitudo. » Et cap. 102. : « Cum delectatio ex amore 
causetur, ubi est maior amor, ibi est maior delectatio in 
consecutione amati... Plus igitur delectatur Deus in sua 
beatitudine, quae est ipsemet, quam alii beati in beatitudine 
quae non est quod ipsi sunt... In aliis intelligentibus intelli- 
gere ipsum non est subsistens, sed actus subsistentis; nec 
ipsum Deum, qui est summum intelligibile, aliquis ita 
perfecte potest intelligere sicut ipse perfectus est... Incom- 
parabiliter igitur Deus super omnia beatus est. » 

Sexto : Observationes et corollaria. — Si attente consi- 
deretur processus D. Thomae in evolvendo ac dilucidando 
divinas perfectiones, clare inspicietur, quod ex modo essendi 
manifestatur modus operandi in Deo. Primo namque infertur 
statim Deum esse in summo cognitionis, quoniam Deus est 
in summo immaterialitatis ; summum autem immaterialitatis, 

ex qua oritur ratio cognoscibilitatis, ex ipsa identitate essen- 
tiae et esse, in qua consistit summum entitatis, deducitur. 

| Quapropter, quia Deus est secundum totam essendi pote- 
1 statem, intelligit secundum totam intelligendi virtutem, et 
[ vivit secundum totam vivendi nobilitatem, et vult secundum 
totam amplitudinem efficaciae et libertatis, et operatur 
I secundum supremum dominium et omnipotentiam, et gaudet 
secundum perfectissimam beatitudinem. 

Et quoniam in Deo essentia est esse, idcirco velle et 
intelligere et agere est ipsa Dei substantia et ipsum divinum 
[ esse. Et sicut esse in Deo non est actus subsistentis, sed 
subsistens, ita intelligere non est actus intelhgentis, nec 
velle actus volentis, nec vivere actus viventis, nec agere 

i actiis operantis, nec gaudere actus gaudentis, sed ipse Deus 
intelligens, et volens, et vivens, et agens, et gaudens. 

Unde beatitudo et Deus sunt idem ; vita et Deus sunt 
idem ; amor, gaudium, actio et Deus sunt idem ; et Deus 
est sua actio, suum intelligere, et suum velle, et suum 
gaudium, et sua vita, et sua beatitudo. 

Ac, sicut Deus est ipsum esse, et suum intelligere, et 
suum vivere, et suum velle, et suum agere, propter hoc sic 
agit quod non habet principium actionis ; et sic vult quod 
non habet volendi principium ; et sic vivit quod non habet 
principium vivendi ; et sic intelligit quod non habet piinci- 
pium intelligendi ; nam ita quoque est, quod non habet 
principium essendi. 

Et sicut est Primum Ens, ita est et Primum Intelligens, 
et Primum Volens, et Primum Vivens, et Primum Agens, 
cuncta disponens, et portans omnia verbo virtutis suae 
omnipotentis et cuius amor est infundens et creans boni- 
tatem in rebus ; et cuius beatitudo complectitur omnem 
beatitudinem, sicut eiusdem perfectio complectitur omnem 
perfectionem. 

Et quoniam est ens per essentiam, ita similiter intelli- 
gens per essentiam, et volens per essentiam, et vivens per 
essentiam, et agens per essentiam, et amans per essentiam, 
et beatus per essentiam. 

Et quia ex identitate essentiae et esse est universaliter 


282 


LIB. III. — DE ENTE PER ESSENTIAM 

perfectus in essendo, ita quoque est universaliter perfectus 
m mtelligendo, in volendo, in vivendo, in operando. 

Esse Dei est eius substantia ; ideoque Dei intelligere est 
eius substantia; Dei velle est eius substantia; Dei vivere 
est eius substantia; Dei agere est eius substantia; Dei 
beatitudo est eius substantia; et omnia in Deo sunt Dei 
substantia, sunt ipse Deus. 

Soli Deo competit, quod sit ipsum esse ; soli igitur Deo 
competit, quod sit ipsum intelligere, ipsum vivere, ipsum 
velle, ipsum amare, ipsum gaudere : ipsa vita, sapientia, 
omnipotentia, sanctitas et beatitudo. 

Atque exinde etiam sequitur, quod ultima hominis 
gloria et beatitudo non consistit nisi in solo Deo. Unde 
I-II. q. 2: a. 8. : « Nihil potest quietare voluntatem hominis 
nisi bonum universale ; quod non invenitur in aliquo creato, 
sed solum m Deo, quia omnis creatura habet bonitatem 
participatam. Unde solus Deus voluntatem hominis implere 
potest secundum quod dicitur Ps. 102, 5 : Qui replet in 
bonis desiderium tuum. In solo igitur Deo beatitudo hominis 
consistit. » Et ibid. q. 3 . a . 7. : « Quidquid ergo habet verita- 
tem participatam, contemplatum non facit intellectum per- 
fectum ultima perfectione. Cum autem eadem sit dispositio 
rerum m «se sicut in veritate, ut dicitur II. Metaph., quae- 
cumque sunt entia per participationem, sunt vera per parti- 
cipationem. Angeli autem habent «se participatum; quia 
soliUb Dei suum esse est sua essentia, ut ostensum est (I. q 3 
a. q-)- Unde relinquitur, quod solus Deus sit veritas per 
essentiam, et quod eius contemplatio faciat perfecte 
beatum \ » 


1 Cf. III. C. Gent. cap. 49. et cap. 61. 





CAPUT QUARTUM 

Ex identitate essentiae et esse in Deo 
procedit D. Thomas 

ad veritatem creationis demonstrative probandam. 


I 

Argumenta D. Thomae. 

I. q. 44. a. 1. : « Necesse est dicere omne ens, quod quo- 
cumque modo est, a Deo esse. Si enim aliquid invenitur in 
aliquo per participationem, necesse est quod causetur in 
ipso ab eo cui essentialiter convenit ; sicut ferrum fit ignitum 
ab igne. Ostensum est autem supra (q. 3. a. 4.) cum de divina 
simplicitate ageretur, quod Deus est ipsum esse per se sub- 
sistens. Et iterum ostensum est (q. 11. a. 3. et 4.), quod esse 
subsistens non potest esse nisi unum ; sicut si albedo esset 
subsistens, non posset esse nisi una, cum albedines multi- 
plicentur secundum recipientia. Relinquitur ergo, quod 
omnia alia a Deo non sint suum esse, sed participent esse. 
Necesse est igitur omnia quae diversificantur secundum 
diversam participationem essendi, ut sint perfectius vel 
minus perfecte, causentur ab uno primo ente, quod perfec- 
tissime est. Unde et Plato ( Parmenides ) dixit, quod necesse 
est ante omnem multitudinem ponere unitatem. Et Aristo- 
teles, II. Metaph. dicit quod id, quod est maxime ens et 
maxime verum, est causa omnis entis et omnis veri ; sicut 
id, quod est maxime calidum, est causa omnis caliditatis. » 
I. q. 61. a. 1. : « Necesse est dicere et angelos et omne id, 
quod praeter Deum est, a Deo factum esse. Solus enim Deus 
est suum esse ; in omnibus autem aliis differt essentia rei et 

esse eius, ut ex superioribus patet (q. 3. a. 4.). Et ex hoc 
manifestum est, quod solus Deus est ens per suam essentiam ; 
omnia vero alia sunt entia per participationem. Omne autem 
quod est per participationem, causatur ab eo quod est per 
essentiam ; sicut omne ignitum causatur ab igne. Unde 
necesse est angelos a Deo creatos esse. » 

II. C. Gent. cap. 15. : « Quod per essentiam dicitur, est 
causa omnium quae per participationem dicuntur; sicut 
ignis est causa omnium ignitorum in quantum huiusmodi. 
Deus autem est ens per essentiam suam, quia est ipsum esse; 
omne autem aliud est ens per participationem, quia ens, 
quod sit suum esse, non potest esse nisi unum, ut 1. I. cap. 22. 
et 42. ostensum est. Deus igitur est causa essendi omnibus 
aliis. » 

Comp. Theol. cap. 67. : « Omne quod habet aliquid per 
participationem, reducitur in id quod habet illud per essen- 
tiam, sicut in principium et causam ; sicut ferrum ignitum 
participat igneitatem ab eo quod est ignis per essentiam. 
Ostensum est autem supra (cap. 10.), quod Deus est ipsum 
suum esse; unde esse convenit ei per suam essentiam, om- 
nibus autem aliis convenit per participationem; non enim 
alicuius alterius essentia est suum esse, quia esse absolutum 
et per se subsistens non potest esse nisi unum, ut supra 
ostensum est (cap. 14.). Igitur oportet Deum esse causam 
existendi omnibus quae sunt. » 

De Pot. q. 3. a. 5. : « Illud quod est per alterum, reducitur, 
sicut in causam, ad illud quod est per se. Unde, si esset 
unus calor per se existens, oporteret ipsum esse causam 
omnium calidorum quae per modum participationis calorem 
habent. Est autem ponere aliquod ens, quod est ipsum suum 
«sc / quod ex hoc probatur, quia oportet esse aliquod 
primum ens, quod sit actus purus, in quo nulla sit compo- 
sitio. Unde oportet, quod ab uno illo ente omnia alia sint, 
quaecumque non sunt suum esse, sed habent esse per modum 
participationis. » 


cap. iv. 

II 

Argumentorum explicatio. 

Primo : Supraposita argumenta ad unum reducuntur. 

Omnia quidem constituuntur ex iisdem praemissis, ex quibus 
rigore logico ac legitima consequentia infertur : a) Omne 
ens, quod quocumque modo est, a Deo esse, b) Omne id, quod 
praeter Deum est, a Deo jactum esse, c) Deum esse causam 
essendi omnibus aliis, d) Deum esse causam existendi omnibus. 
e) Quaecumque habent esse per modum participationis, esse 

creata ab Uno Ente per essentiam. 

Praemissae autem, ex quibus necessario deducitur omnia 
facta esse secundum totam suam entitatem, ac perinde 
creata ex nihilo sui, a Deo, ita se habent . 

1° Solus Deus est ens per suam essentiam; omnia vero 
alia sunt entia per participationem. 

2 0 Omnia entia per participationem causantur ab ente per 

essentiam. 

Quod autem solus Deus sit ens per suam essentiam, 
manifestum est ex hoc, quod solus Deus est suum esse. Quod 
vero omnia alia praeter Deum sint entia per participationem, 
manifestum ex hoc, quod in omnibus aliis differt essentia 
rei et usse eius. Unde veritas huius praemissae, tota quanta 
est, fundatur in his duobus, nimirum : i° In Deo non est 
aliud essentia et aliud esse. 2° Ens, in quo non est aliud essentia 
et aliud esse, est unum tantummodo. Quorum primum ex 
professo manet ostensum, cum ageretur de simplicitate 
Dei 1 ; et alterum etiam ex professo ostensum fuit, cum 
ageretur de unitate Dei 2 . 

Restat denique demonstranda alia praemissa, videlicet . 
Omnia entia per participationem causantur ab uno Ente per 
essentiam. Quod demonstrandum venit ex attributis entis 
per essentiam atque ex attributis entium per participationem. 


1 I. q. 3. a. 4. 

2 I. q. 11. a. 2. 

Secundo : Attributa entis per essentiam. Ens per 

essentiam, cuius ratio formalis constituitur per hoc, quod 
cssc est eius substantia vel natura, ac proinde per identitatem 
essentiae et esse eius, habet subsequentia attributa, quae 
ex ipsamet essentiae et cssc eius identitate enascuntur, 
nempe : i. esse omnino simplex seu actum purum ; 2. esse 
universaliter perfectum ; 3. esse bonum per essentiam ; 

4. esse infinitum simpliciter secundum essentiam ; 5. esse 
omnino immutabile seu necessarium in essendo ; 6. esse 
unum solum. 

Tertio : Attributa entium per participationem. — Entia 
vero per participationem, quorum ratio formalis constituitur 
per hoc, quod esse non est ipsa substantia, sed actus eius, ac 
proinde per realem compositionem substantiae et esse, habet 
subsequentia attributa, quae ex ipsamet substantiae et esse 
compositione oriuntur, videlicet : 1. esse composita ex 
potentia et actu ; 2. esse constituta intra determinatum 
gradum perfectionis; 3. esse finita seu limitata in sua 
entitate et bonitate ; 4. esse possibilia vel contingentia ; 

5 . esse mutabilia ; 6. esse plura. 

Ex quibus omnibus aperte liquet, quod de ratione 
entium per participationem est quod, ut sint, indigent 
causari ab ente per essentiam ; et de ratione entis per essen- 
tiam est, quod sit causa existendi omnibus aliis quae sunt. 


III 


Processus quo D. Thomas 
pervenit ad demonstrationem Creationis. 


Primo : Initium processus sunt quinque viae, quibus 
Deum esse demonstrative probatur. — Solida simul atque 
pulcherrima arte usus est D. Thomas ad veritatem creationis 
firmiter stabiliendam, processu vere philosophico probandam 

ac miro claritatis splendore ostendendam. Nullus quippe 
datur hic circulus vitiosus, nullus saltus ; sed in tota logici 
processus serie mirificus ordo, validum argumentorum robur, 
idearumque latitudo ac profunditas. Hic vel maxime com- 
probatur illud, quod tantopere laudat Leo XIII. in Enc. 
Aeterni Patris, nempe quod « philosophicas conclusiones 
Angelicus Doctor speculatus est in rerum rationibus et 
principiis, quae quam latissime patent, et infinitarum fere 
veritatum semina suo veluti gremio concludunt, a poste- 
rioribus magistris opportuno tempore et uberrimo cum 
fructu aperienda. » 

Incipit enim D. Thomas, I. q. 2. a. 3. ascendere per illas 
quinque vias, quibus Deum esse probari potest, assurgendo 
ex his rebus sensibilibus et corporalibus et ex quibusdam 
factis quae certa sunt et sensu constant, et perveniendo 
usque ad aliquod primum movens quod a nullo movetur ; 
usque ad aliquam primam causam efficientem quae non 
habet causam ; usque ad aliquid per se necessarium ; usque 
ad aliquid quod est primum ens ; et usque ad aliquod pri- 
mum intelligens, a quo res naturales gubernantur. Et hoc 
omnes intelligunt et nominant : Deum 

Secundo : Angulare fundamentum totius processus est 
identitas esse et essentiae in Deo atque ipsius unitas. Sta- 
tim D. Thomas, I. q. 3- a. 4- ulterius progrediens ex ipsismet 
quinque praedicatis, sub quorum ratione invisibilia Dei, a 
creatura mundi, per ea quae facta sunt, intellecta conspiciuntur, 
ostendit in Deo identificari essentiam et esse, naturam et 
existentiam; quoniam de ratione Primi Motoris, et Primae 
Causae Efficientis, et Primi Necessarii, et Primi Entis, et 
Primi Intelligenfis est, quod esse sit substantia vel natura 
eius. Unde D. Thomas, I. q. 3- a. 4- concludit : « Impossibile 
est ergo, quod in Deo sit aliud esse et aliud eius essentia. » 
Et I. C. Gent. cap. 22. : « Necesse est igitur, quod Dei esse 
quidditas sua sit. Non igitur Dei essentia est aliud quam 
suum esse... Ipsum igitur esse Dei est sua essentia... Dei 
igitur essentia est suum esse... In Deo idem est esse et 
essentia. » 

Deinde, ultra progrediens, Angelicus Doctor ex hac ipsa 
identitate esse et essentiae in Deo, ex qua elucescunt divinae 
perfectiones atque divinarum perfectionum infinitas, infert, 
quod Deus est unus, et unus solum, et maxime unus, eo ipso 
quia est maxime ens. Esse namque absolutum, esse subsistens , 
non potest esse nisi unum l . 

Atque ita uniuntur omnes quinque viae, quae nihil aliud 
sunt nisi diversi aspectus unius viae ; via una, via Primi 
Motoris secundum rationem causae efficientis et causae 
exemplaris et causae finalis. Et sicut de ratione Primi Motoris, 
et Primae Causae, et Primi Necessarii, et Primi Entis et 
Primi Intelligentis est identitas essentiae et esse, ita quoque 
est maxima unitas. Exinde : 

Tertio : Terminus totius processus est vera ac philoso- 
phica demonstratio creationis omnium rerum. — D. Thomas, 
I. q. 44. concludit, ex eo quod Deus est ens per essentiam, 
esse subsistens et unum, Deum proinde esse primam causam 
efficientem et supremam causam exemplarem et ultimam 
causam finalem omnium rerum. Quapropter in q. 45. a. 2. 
respondet dicendum, quod : Non solum non est impossibile 
a Deo aliquid creari ex nihilo, sed necesse est ponere a Deo 
omnia creata esse. 

Ab illo ergo primo movente, quod a nullo movetur, 
moventur omnia ; et ab illa prima causa efficiente, quae non 
habet causam, causantur omnia ; et ab illo per se necessario, 
quod non habet causam necessitatis aliunde, efficiuntur omnia, 
tam necessaria quam contingentia ; et ab illo pruno ente, 
quod refulget in vertice rerum tamquam quid verissimum et 
optimum et nobilissimum, accipiunt omnia alia entia totam 
suam entitatem ; et ab illo primo intelligente, a quo omnes 
res naturales ordinantur in finem, ordinantur in finem etiam 
omnes intellectus et omnes voluntates, ita quod necesse 
est dicere, quod mundus ab uno gubernetur, et impossibile 
est quod aliquod entium subtrahatur gubernationi divinae. 
Et sic per unum et idem Deus in ratione diversarum causa- 

1 I. q. 11. a. et 4. 

rum se habet ; quia per hoc quod est actus primus, est Agens 
et est Exemplar omnium formarum, et est bonitas pura, et 
per consequens omnium finis. 

Deus est ipsum esse subsistens et unum ; est igitur Deus 
causa efficiens, exemplaris et finalis omnium rerum ; et 
materia prima est etiam ab ipso. Cum ergo per unum et 
idem Deus in ratione diversarum causarum se habeat, inde 
sequitur, quod Primum principium et ultimus Finis omnium 
rerum est Unum secundum rem. 

En totus processus vere philosophicus ad veritatem 
creationis demonstrative probandam : 

«) I. q. 2. a. 3. concluditur : existere Ens, cui nihil est 
causa essendi. 

b) I. q. 3. a. 4. concluditur : Entis, cui nihil est causa 
essendi, essentiam et esse identificari. 

c) I. q. 11. a. 3. et 4. concluditur : Ens, cuius essentia 
et esse identificantur , non esse nisi Unum solum. 

d) I. q. 44. concluditur : Ens, cui nihil est causa essendi, 
et cuius essentia est esse subsistens et Unum, esse omnibus 
entibus causam essendi secundum totam ipsorum entitatem. 

Unde I. q. 44. completur perfecte demonstratio existen- 
tiae Dei, dum ostenditur Deum esse Creatorem coeli et terrae 
ac Factorem visibilium omnium et invisibilium ; simulque 
apparet iam in perspicuo positus terminus illius quartae 
viae quae sumitur ex gradibus qui in rebus inveniuntur, 
nempe : c Ergo est aliquid quod omnibus entibus est causa 
esse et bonitatis et cuiuslibet perfectionis : et hoc dicimus 
Deum l . » 

1 I. q. 2. a. 3. Via quarta. 

CAPUT QUINTUM 

Identitas essentiae et existentiae in Deo 
claudit rationem demonstrativam omnium 
divinorum attributorum. 


I 


Esse Subsistens est ratio propria Divinitatis. 

Primo : Identitas esse et essentiae in Deo constituit 
illud in quo, tamquam in sua radice ac demonstrativa ratione, 
continentur reliqua quae Deo attribuuntur. — Ante omnia, 
hoc quod esse sit substantia vel natura Dei, eruitur ex ipsa 
ratione Primi Motoris et Primae Causae et Primi Necessarii 
et Primi Entis et Primi Intelligentis 1 . 

Deinde, ex eo quod substantia vel natura Dei est ipsum 
Esse Subsistens, demonstrative probatur quod Deus est : 
i° omnino simplex ; 2° universaliter perfectus ; 3 0 bonus 
per essentiam ; 4 0 infinitus simpliciter in omni entitate ac 
bonitate et perfectione ; 5 0 omnino immutabilis et aeternus ; 
6° maxime unus ; 7 0 summe intelligens et primum volens 
et liberum per essentiam, et omnipotens ; 8° ipsa vita et 
ipsa bcatitudo ; 9 0 primum efficiens et supremum exemplar 
et ultimus finis omnium rerum, visibilium et invisibilium 2 , 

Secundo : Esse subsistens. — Esse itaque subsistens. 
quod est esse identificatum cum ipsamet substantia cuius 
est actus, continet rationem omnimodae simplicitatis et 
omnimodae perfectionis ; rationem essentialis bonitatis et 


1 I. q. 2. a. 3. ; q. 3. a. 4. 

2 I. qq. 4., 6., 7., 8., 9.. 10., ii., 14-, 18., 19., 44- et 45. 

absolutae immobilitatis et maximae unitatis ; rationem 
summae cognitionis, summae libertatis et summi dominii et 
summae efficaciae; rationem ipsius aeternae beatitudinis, 
quae est interminabilis vitae tota simul et perfecta possessio ; 
et rationem ipsius infinitatis, quae, quasi modus sine modo, 
omnes ac singulas Dei perfectiones necessario concomitatur. 
Unde Deus est infinitae bonitatis, infinitae sapientiae, 
infinitae virtutis vel activitatis, infinitae sanctitatis, infinitae 
perfectionis et pulchritudinis. 

Esse Subsistens continet quoque rationem quare in Deo 
omnes perfectiones sunt subsistentes ; sunt ipsa substantia 
Dei ; sunt ipse Deus. Atque ita Dei velle et Dei intelligere 
et Dei agere sunt Dei substantia ; nam et Esse est Dei sub- 
stantia vel natura. Exinde etiam in Deo idem est esse, et 
esse sapiens, et esse bonus, et esse sanctus, et esse omnipotens, 
et esse beatus, et sic de aliis ; quia nulla de perfectione essendi 
potest deesse ei qui est ipsum Esse Subsistens, et quia omnes 
prorsus perfectiones clauduntur in uno simplicissimo actu, 
quod est Esse Subsistens, et quod est perfectissimum omnium 
perfectionum. 

Esse Subsistens, cum claudat in se simul et summum 
simplicitatis et summum perfectionis, exprimit etiam ipsam 
rationem formalem Actus Puri, quae est ratio Entis per 
essentiam. 

Tertio : Ratio Entis per essentiam. — Ratio vero 
Entis per essentiam est ratio veri per essentiam et boni 
per essentiam et perfecti ac pulchri per essentiam ; et intelli- 
gentis, volentis, et agentis per essentiam ; et ratio infinitatis 
omnium perfectionum per essentiam ; et ratio unitatis et 
aeternitatis et beatitudinis per essentiam. Quapropter in 
Concilio Rhemensi an. 1148 ab Eugenio III. celebrato : 
« Credimus et confitemur simplicem naturam Divinitatis 
esse Deum, nec aliquo sensu catholico posse negari quin 
Divinitas sit Deus, et Deus Divinitas. Sicubi vero dicitur : 
Dominum sapientia sapientem, magnitudine magnum, divi- 
nitate Deum esse, et alia huiusmodi : credimus nonnisi ea 
sapientia, quae est ipse Deus, sapientem esse ; nonnisi ea 

magnitudine, quae est ipse Deus, magnum esse ; nonnisi 
ea aeternitate, quae est ipse Deus, aeternum esse ; nonnisi 
ea unitate unum, quae est ipse ; nonnisi ea divinitate Deum, 
quae est ipse ; id est, seipso sapientem, magnum, aeternum, 
Unum Deum. » 

Ratio denique entis per essentiam est ratio Primi Entis 
quod, cum sit maxime Ens, omnibus entibus est causa exi- 
stendi et bonitatis et cuiuslibet perfectionis. Unde D. Thomas, 
Quodl. 7. a. 1. ad 1. : « Esse per se subsistens est causa omnis 
esse in alio recepti. » 

Ratio entis per essentiam est ratio Summi Unius, a quo 
omnia participant unitatem sicut participant entitatem. 
Unde D. Thomas, I. Sent. dist. 2. q. 1. a. 2. : « Quod autem 
est causa alicuius, habet illud excellentius et nobilius. Unde 
oportet, quod omnes nobilitates omnium creaturarum inve- 
niantur in Deo nobilissimo modo et sine aliqua imperfectione ; 
et ideo, quae in creaturis sunt diversa, in Deo propter sum- 
mam simplicitatem sunt Unum. Sic ergo dicendum est, 
quod in Deo est sapientia, bonitas et huiusmodi, quorum 
quodlibet est ipsa divina essentia, et ita omnia sunt unum 
re. » Et ad 1. : « Pluralitas attributorum in nullo praeiudicat 
summae unitati ; quia ea quae in aliis sunt ut plura, in eo 
sunt unum, et remanet pluralitas tantum secundum rationem, 
quae non opponitur summae unitati in re, sed necessario 
ipsam consequitur, si simul adsit perfectio. » Et Quodl. 9. 
a. 6. ad 5. : « In summo uno nulla diversitas esse potest, cum 
in eo sit idem esse et quod est; unde hoc sufficit ad eius 
pluralitatem removendam. » 

Ratio Entis per essentiam est ratio Summi Boni, de quo 
D. Thomas, I. q. 6. a. 4. : « Hoc absolute verum est, quod est 
aliquid primum, quod per suam essentiam est ens et bonum, 
quod dicimus Deum. A primo igitur per suam essentiam 
ente et bono, unumquodque potest dici bonum et ens, in 
quantum participat ipsum per modum cuiusdam assimila- 
tionis, licet remote et deficienter. Sic ergo unumquodque 
dicitur bonum bonitate divina, sicut primo principio exem- 
plari, effectivo et finali totius bonitatis. » 

II 


Ex hoc, quod Essentia Dei est ipsum Esse Subsistens, 
excedit proportionem omnis intellectus creati. 

Primo : Dei proprius modus essendi. — 1 . q. 12. a. 4. : 

« Impossibile est, quod aliquis intellectus creatus per sua 
naturalia essentiam Dei videat. Cognitio enim contingit 
secundum quod cognitum est in cognoscente. Cognitum 
autem est in cognoscente secundum modum cognoscentis. 
Unde cuiuslibet cognoscentis cognitio est secundum modum 
suae naturae. Si igitur modus essendi alicuius rei cognitae 
excedat modum naturae cognoscentis, oportet quod cognitio 
illius rei sit supra naturam illius cognoscentis. 

Est autem multiplex modus essendi. Quaedam enim sunt, 
quorum natura non habet esse nisi in hac materia individuali ; 
et huiusmodi sunt omnia corporalia. Quaedam vero sunt, 
quorum naturae sunt per se subsistentes, non in materia 
aliqua ; quae tamen non sunt suum esse, sed sunt esse 
habentes. Et huiusmodi sunt substantiae incorporeae, quas 
angelos dicimus. Solius autem Dei proprius modus essendi 
est, ut sit suum esse subsistens. 

Ea igitur, quae non habent esse nisi in materia indivi- 
duali, cognoscere est nobis connaturale, eo quod anima 
nostra, per quam cognoscimus, est forma alicuius materiae. 
Quae tamen habet duas virtutes cognoscitivas ^ Unam, 
quae est actus alicuius corporei organi ; et huic connaturale 
est cognoscere res secundum quod sunt in materia indivi- 
duali ; unde sensus non cognoscit nisi singularia. Alia vero 
virtus cognoscitiva eius est intellectus, qui non est actus 
alicuius organi corporalis. Unde per intellectum connaturale 
est nobis cognoscere naturas, quae quidem non habent esse 
nisi in materia individuali ; non tamen secundum quod sunt 
in materia individuali, sed secundum quod abstrahuntur 
ab ea per considerationem intellectus. Unde secundum 
intellectum possumus cognoscere huiusmodi res in univer- 

sali ; quod est supra facultatem sensus. Intellectui autem 
angelico connaturale est cognoscere naturas non in materia 
existentes ; quod est supra naturalem facultatem intellectus 
animae humanae secundum statum praesentis vitae, quo 
corpori unitur. 

Relinquitur ergo, quod cognoscere ipsum esse subsistens 
sit connaturale soli intellectui divino, et quod sit supra 
facultatem naturalem cuiuslibet intellectus creati ; quia 
nulla creatura est suum esse, sed habet esse participatum. 
Non igitur potest intellectus creatus Deum per essentiam 
videre nisi in quantum Deus per suam gratiam se intellectui 
creato coniungit, ut intelligibile ab ipso. » 

Secundo : Deus lucem habitans inaccessibilem. — In 

I. Tim. cap. 6. lect. 3. S. Thomas declarans illa verba 
Apostoli, Qui solus (Deus) habet immortalitatem, et lucem 
habitat inaccessibilem, quem nullus hominum vidit, sed nec 
videre potest, ait : « Lux in sensibilibus est principium videndi ; 
unde illud, quo aliquid cognoscitur quocumque modo, dicitur 
lux. Unumquodque autem cognoscitur per suam formam et 
secundum quod est actu ; unde quantum habet de forma et 
actu, tantum habet de luce. Res ergo, quae sunt actus qui- 
dem, sed non purus, lucentia sunt, sed non lux. Sed divina 
essentia, quae est actus purus, est ipsa lux... Et secundum 
hoc nullus intellectus creatus per propria naturalia attingit 
ad cognoscendum id quod est Deus. Et ratio huius est, quia 
nulla potentia potest in aliquid altius suo obiecto, sicut 
visus ad altius colore. Proprium autem obiectum intellectus 
est quod quid est; unde quod superat quod quid est, excedit 
proportionem omnis intellectus. In Deo autem non est aliud 
esse et quidditas eius. » 

Et Coloss. cap. 1. lect. 4. : « Notandum est, quod Deus 
dicitur invisibilis, quia excedit capacitatem visionis cuius- 
cumque intellectus creati, ita quod nullus intellectus creatus 
naturali cognitione potest pertingere ad eius essentiam. 
Job. 36, 26 : Ecce Deus magnus vincetis scientiam nostram. 
I. Tim. 6, 16 : Lucem habitat inaccessibilem. Videtur ergo 
a beatis ex gratia, non ex natura. Ratio huius assignatur a 

Dionysio, quia omnis cognitio terminatur ad existens id est 
ad aiqukm naturam participantem esse; Deus autem es 
tresse, non participans, sed participatum ; ergo est 

incognitus. Huius ergo Dei invisibilis Fdius est unago 

Natura autem Dei est ipsum esse et mteUigere. » 

Tertio • Deus est summe intelligens ac summe intelligi- 
bilis — Ex quibus habetur, quomodo Deus est in summo 
cognitionis eo quod sit summum intelligibile simul atque 
summum intelligens. Est autem simul in summo mtelhgibilis 
et in summo intelligentiae, eo quod sit m summo nnmate- 
rialitatis. Est autem in summo immaterialitatis, quia solu^ 
Dei proprius modus essendi est, ut sit suum esse ^ bsiste ^ 
Adinvenitur enim proportio inter modum essendi et m^urn 
cognoscendi ; et inter modum essendi alicuius rei cognitae 
et modum essendi rei cognoscentis. In modo essendi res 
distinguuntur fundamentales gradus, m quorum pnm 
habetur materia, forma et m*; in quorum ^cundo ascen- 
dendo, habetur forma et esse; in quorum supremo non habetur 

niS1 In S ^fmo U namque gradu tria est considerare quorum 
nullum est aliud, sc. : individuum, natura speciei et 
Etenim hic homo non est sua humanitas; quia humamta. 
concit tantum in speciei principiis ; sed fcc komo supra 
principia speciei addit principia mdividuantia secundu 
quod natura speciei in hac materia recipitur et mdrvrduatur. 
Similiter etiam nec humanitas est ipsum esse hominis 

In secundo autem gradu duo tantum est considerar , 
quia in substantiis seu formis separatis a materia, nat 
speciei non recipitur in aliqua materia mdividuante s ed^st 
ipsa natura per se subsistens ; unde non est m eis aliud 
habens quidditatem et aliud quidditas ipsa ; sed tamen aliud 

est in eis esse et quidditas. . . 

' In supremo denique gradu sive in rerum omnium vertice 

non est considerare nisi unum, quid verissimum, nobilissimum 
et optimum ; nam Deus est ipsum suum esse subsistens 
Inde intellectui humano connaturale est cognosceie r 
habentes formas in materia, quae sunt naturae non habentes 

esse nisi in materia individuali, sed tamen secundum quod 
abstrahuntur ab ea per considerationem intellectus. Intel- 
lectui vero angelico connaturale est cognoscere naturas non 
in materia existentes, sed tamen non habentes esse nisi in 
aliqua forma receptum. Et sicut cognoscendo quidditates 
materiales, homo non cognoscit substantias separatas, ita 
nec angelus, cognoscendo formam separatam a materia sive 
substantiam immaterialem, non potest cognoscere divinam 
essentiam, quae est substantia separata et a materia et a 
forma ; quia in Deo substantia est ipsum esse separatum 
subsistens. 

Et ideo cognoscere ipsum Esse Subsistens est connatu- 
rale soli intellectui divino ; et in Deo intelligere et esse sunt 
unum et idem, ipsa nempe natura et substantia Dei. 


III 


Esse est nomen proprium Dei. 


Primo : Quia in solo Deo esse et essentia sunt idem. 

Haec est ratio prima et fundamentalis, qua D. Thomas 1 
ostendit hoc nomen Qui est constituere maxime proprium 
nomen Dei. Unumquodque enim proprie denominatur a sua 
forma. Esse autem non est essentia alicuius creaturae, nec 
forma nec pars alicuius essentiae creatae ; quia hoc quod est 
esse, solius Dei est ipsa substantia vel natura. Unde, cum 
esse Dei sit ipsa eius essentia, et hoc nulli alii conveniat, 
manifestum est quod inter alia nomina, esse propter sui 
significationem maxime proprie nominat Deum, cuius forma 
est ipsum esse subsistens. Quapropter, postquam Angelicus 
Doctor, I. C. Gent. cap. 22. ostendit, quod in Deo idem est 
esse et essentia, et II. C. Gent. cap. 52. quod in substantiis 


intellectualibus differt esse et quod est, utrumque claudit 

capitulum hac vere aurea sententia : « Hanc autem sublimem 
veritatem Moyses a Domino est edoctus, qui, cum quaereret 
a Domino dicens : Si dixerint ad me filii Israel : Quod est 
nomen eius ; quid dicam eis ? Dominus respondit : Ego sum 
qui sum. Sic dices filiis Israel : Qui est, misit me ad vos; 
ostendens suum proprium nomen esse : Qui est... Hinc est, 
quod proprium nomen Dei ponitur esse : Qui est ; quia eius 
solius proprium est, quod sua substantia non sit aliud quam 
suum esse. » Et I. Scnt. dist. 8. q. 1. a. 1. : « Cum autem ita 
sit, quod in qualibet re creata essentia sua differat a suo esse, 
res illa proprie denominatur a quidditate sua, et non ab actu 
essendi, sicut homo ab humanitate. In Deo autem ipsum 
esse suum est sua quidditas ; et ideo nomen, quod sumitui 
ab esse, proprie nominat ipsum, et est proprium nomen eius , 
sicut proprium nomen hominis, quod sumitur a quidditate 
sua. » 

Secundo : Quia esse exprimit actum omnium perfec- 
tionum. — Atque ista est ratio secunda, qua D. Thomas e* 
S. Ioannes Damascenus 1 concludunt nomen Qui est esse 
maxime proprium nomen Dei, videlicet, propter eius univer- 
salitatem in significando. Quolibet enim alio nomine deter- 
minatur aliquis modus substantiae rei ; sed hoc nomen 
Qui est, nullum modum essendi determinat, sed se habet 
indeterminate ad omnes. Et ideo, totum in seipso compre- 
hendens habet ipsum esse velut quoddam pelagus substan- 
tiae infinitum. Unde ipse D. Thomas, I. Sent. dist. 8. q. 1. 
a. 1. : « Esse, inter omnes alias divinae bonitatis participa- 
tiones, sicut vivere et intelligere et huiusmodi, primum est 
et quasi principium aliorum, praehabens in se omnia praedicta, 
secundum quendam modum unita ; et ita etiam Deus est 
principium divinum, et omnia sunt unum in eo. » 

Tertio : Quia esse subsistens claudit in sua significa- 
tione omnes perfectiones possibiles. — Omnes namque per- 
fectiones pertinent ad perfectionem essendi ; et nulla per- 

1 I. q. 13. a. II. — De Pot. q. 10. a. 1. ad. 9. 

fectio essendi potest deesse ei qui est ipsum esse subsistens ; 
atque, ut supra dictum est, in subsistentia actus essendi 
stat veluti radix ac fundamentum omnium attributorum, 
quae de Deo cum veritate praedicantur. Quod iam Sancti 
Patres et antiqui Doctores, dum explicarent hoc nomen 
Qui est, saepe saepius testati sunt. 

a) Esse subsistens significat quod Deus a seipso habet ut 
sit. — Quare S. Hieronymus 1 : « Quomodo nomen commune 
substantiae vindicat Deus ? Quia cetera ut sint, Dei sumpsere 
beneficio; Deus vero, qui semper est, nec habet aliunde 
principium, et ipse sui origo est suaeque causa substantiae, 
non potest mtelligi aliunde habere quod subsistit. Una est 
Dei et sola natura, quae vere est. Id enim quod subsistit, non 
habet aliunde, sed suum est. Cetera quae creata sunt, etiamsi 
videntur esse, non sunt, quia aliquando non fuerunt ; et 
potest rursum non esse, quod non fuit. Deus solus qui aeternus 
est, hoc est qui exordium non habet, essentiae nomen vere 
tenet ; idcirco ad Moysem de rubo loquitur, Exod. 3. : Ego 
sum qui sum. 

b) Esse subsistens significat omnimodam simplicitatem et 
perfectionem et immutabilitatem. — Inde S. Leo Magnus 2 

« Non autem, quicquid inter creaturas eminet, Deus est ; nec 
si quid magnum est atque admirabile, hoc est quod’ ille, 
qui facit mirabilia magna solus (Ps. 135, 4). Nemo hominum 
ventas, nemo sapientia, nemo iustitia est ; sed multi parti- 
cipes sunt veritatis et sapientiae atque iustitiae. Solus autem 
Deus nullius participationis indigus est, de quo quicquid 
digne utcumque sentitur, non qualitas est, sed essentia. 
Incommutabili enim nihil accedit, nihil deperit ; quia esse 
illi, quod est sempiternum, semper est proprium. Unde in 
se manens innovat omnia, et nihil accipit quod ipse non 
dederit. » 

c) Esse subsistens significat aeternitatem. — Quoniam signi- 

1 Comment. in Epist. ad Ephes. cap. 3. — Et Epist. XV. (edit. 
Migne) ad Damasum Papam. 

2 Epist. ad Turribium Asturicensem episcopum, De Priscillia- 

nistarum erroribus. 



CAP. V. — NOMEN PROPRIUM DEI 299 

ficat esse in praesenti. Et hoc maxime proprie de Deo dicitur, 
cuius esse non novit praeteritum vel futurum. Inde S. Am- 
brosius 1 : « Vere Dei solius est esse, qui semper est. » Et 
S. Augustinus 2 : « Dominus dicit : Ante Abraham ego sum 
(loan. 8, 58). Ante Abraham dicimus ? Coelum et terra, 
antequam esset homo, facta sunt. Ante ista fuit Dominus, 
imo et est. Optime enim non ait : Ante Abraham ego fui: 
sed : Ante Abraham ego sum. Quod enim dicitur quia fuit, 
non est ; et quod dicitur quia erit, nondum est ; ille non novit 
nisi esse. Secundum quod Deus esse novit ; fuisse et futurum 
esse non novit... Ab aeterno Patre genitus, ex aeternitate 
genitus, in aeternitate genitus ; nullo initio, nullo termino, 
nullo spatio latitudinis ; quia est quod est ; quia ipse est 
Qui est. Hoc nomen suum dixit Moysi : Dices eis : Qui est. 

misit me ad vos (Exod. 3, 14)- » _ 

d) Esse subsistens significat naturam essendi , cui nulla 
natura est contraria. — Quoniam omnis natura est ens ; et 
omne quod est, participat naturam essendi. Unde S. Augu- 
stinus 3 : « Ex quo iam spiritualibus animis patere confido, 
nullam naturam Deo esse posse contrariam. Si enim Ille est. 
et de solo Deo proprie dici potest hoc verbum : nihil ergo 
habet Deus contrarium. Si enim quaereretur a nobis quid 
sit albo contrarium, responderemus : nigrum. Si quaereretur 
quid sit calido contrarium, responderemus : frigidum. Si 
quaereretur quid sit veloci contrarium, responderemus : 
tardum: et quaecumque similia. Cum autem quaeritur quid 
sit contrarium Ei quod est, recte respondetur : quod non est. » 

e) Esse subsistens significat maximam unitatem. — Unde 
S. Bernardus 1 : « Meus Deus ipse catholice est. Iam non 
habet hoc et illud, quam non haec et illa. Est qui est, non 
quae est. Purus, simplex, integer, perfectus, constans sibi , 
nihil de temporibus, nihil de locis, nihil de rebus trahensin se, 
nihil ex se deponens in eis ; non habens quod ad numerum 


1 De fide, lib. 5. cap. 2. 

2 Tract. 2. in I. Epist. Joan. cap. 2. 

3 Lib. De fide et symbolo, cap. 4. 

4 De Consideratione, lib. 5 - ca P- 7 - 


o 

LIB. III. — DE ENTE PER ESSENTIAM 

dividat, non quae colligat ad unum. Unum quippe est sed 
non unitum... Non est compositus Deus, merum simplex est. 
Et ut liquido noveris, quid simplex dicam : idem quod unum 
Tam simplex Deus, quam unus est. Est autem unus, et 
quomodo aliud nihil. Si dici possit, Unissimus est.. Nihil 

m SC "! S1 $e habet Deus - Compara huic Uni omne quod 
unum dici potest, et unum non erit. » 

f) Esse Subsistens significat omnia quae in Deo sunt et 
quae sunt ifise Deus. - S. Bernardus > : « Quis est ? Non sane 
occurrit melius, quam Qui est (Exod. 3, 14). Hoc ipse de se 
voluit lesponderi, hoc docuit, dicente Moyse ad populum 
ipso quidem lmungente : Qui est, misit me ad vos. Merito 
quidem. Nihil competentius aeternitati, quae Deus est. Si 
onum. si magnum, si beatum, si sapientem, vel quicquid 
tale de Deo dixeris, in hoc verbo instauratur, quod est : Est. 
Nempe hoc est ei esse, quod haec omnia esse. Si et centum 
talia addas, non recessisti ab esse. Si ea dixeris, nihil addi- 
disti si non dixeris, nihil minuisti. Si iam vidisti hoc tam 
singulare, tam summum esse ; nonne in comparatione 
mus quicquid hoc non est, iudicas potius non esse quam 

eSSe ; 6 uld ltem Deus ? Sine quo nihil est. Tam nihil esse 
sine ipso, quam nec ipse sine se potest. Ipse sibi, ipse omnibus 
est. Ac per hoc quodammodo ipse solus est, qui suum ipsius 
est, et omnium esse. >. Et S. Augustinus * : „ Ego sum qui 
smn : quae mens potest capere ? quisnam sufficit sonus ? 
quae suppetit eloquentia? quae vires intelligendi ? quae 
facultas proferendi ? quid enim non est eorum quae fecisti ? 
Numqmd coelum non est ? numquid terra non est ? numquid 
non sunt ea quae in terra et in coelo sunt ? numquid homo 
ipse, cui loqueris, non est ? numquid angelus, quem mittis, 

T 1 -S 0mnia SUnt ’ ea <* uae aperte ^cta sunt : quod 
est quod Tibi proprium quiddam tenuisti ipsum esse, quasi 
alia non sint ? Res enim quaelibet, prorsus qualicumque 
excellentia, si mutabilis est, non vere est ; non enim est ibi 
verum esse, ubi est non esse. Quidquid mutatur et est quod 

1 De Considerat, lib. 5. cap. 6. 

Tract. 38. in Ioan. 

non erat, video ibi quandam vitam in eo quod est, et 
mortem in eo quod non est. Discute rerum mutationes, 
invenies : fuit et erit. Cogita Deum, invenies : Est, ubi fuit 
et erit esse non possit. O Veritas, quae vere est 1 » 

a) Esse subsistens significat summum quod de Deo potest 
praedicari. — Caietanus 1 : « Cum Deus gloriosus sit suum esse, 
ipse nihil est aliud quam Ipsum Esse secundum rem separa- 
tum a naturis praedicainentalibus a sua puritate subsistens. » 
Et rursus 2 : « Nihil potest cogitari eminentius ipso Esse 
per essentiam. »> — Atque S. Augustinus 3 : « Ego sum qui 
sum (Exod. 3, 14). Cum enim Deus summa essentia sit, hoc 
est, summe sit, et ideo incommutabilis sit, rebus quas ex 
nihilo creavit, esse dedit, sed non summe esse, sicut ipse est ; 
et alii dedit esse amplius, aliis minus ; atque ita naturas 
essentiarum gradibus ordinavit. Sicut enim ab eo quod est 
sapere, vocatur sapientia, sic ab eo quod est esse, vocatui 
essentia... Ac per hoc ei naturae, quae summe est, qua faciente, 
sunt quaecumque sunt, contraria natura non est, nisi quae 
non est. Ei quippe quod est, non esse contrarium est. Et prop- 
terea Deo, id est, summae essentiae et auctori omnium qua- 
liumcumque essentiarum, essentia nulla conti aria est. > 
Rursus 4 : « Sicut enim ab eo quod est sapere, dicta est sapien- 
tia, et ab eo quod est scire, dicta est scientia : ita ab eo quod 
est esse, dicta est essentia. Et quis magis est, quam ille qui 
dixit famulo suo Moysi : Ego sum qui sum ; et dices filus 
Israel: Qui est, misit me ad vos. Sed aliae, quae dicuntur 
essentiae sive substantiae, capiunt accidentia, quibus in eis 
fiat vel magna vel quantacumque mutatio ; Deo autem aliquid 
huiusmodi accidere non potest... Quia hoc est ibi esse, quod 
magnum esse, quod bonum esse, quod sapientem esse. » Ac 
denique 5 : « Cum ergo sunt et illa quae fecit, venitur tamen 
ad illius comparationem ; tamquam solus sit, dixit : Ego sum 

1 Comment. in opusc. De Ente et Essentia, cap. 6 

2 Comment. in I. q. 44- a - 1 • 

3 De Civitate Dei, lib. 12. cap. 2. 

* De Trinit., lib. 5. cap. 2. et lib. 8. Prooemium. 

5 In Psalm. 134. Enaration. 

qui sum. Et dices filiis Israel : Qui est, misit me ad vos. Non 
dixit : Dominus Deus ille omnipotens, misericors, iustus : 
quae si diceret, utique vera diceret ; sed, sublatis de medio 
omnibus quibus appellari possit et dici Deus, ipsum Esse se 
vocari respondet ; et tamquam hoc esset Dei nomen, hoc dices 
eis (inquit) : Qui est, misit me. Ita enim ille est, ut in eius 
comparatione quae facta sunt, non sint illi comparanda ; 
quoniam ab illo sunt. Illi enim comparata, non sunt ; quia 
verum esse, incommutabile esse est : quod ille solus est. » 
Unde ipse S. Augustinus, hanc adeo sublimem demiratus 
veritatem, exclamat 1 : « 0 Summe, optime, omnipotentissime, 
misericordissime, iustissime, secretissime, praesentissime, 
pulcherrime et fortissime, stabilis et incomprehensibilis ; 
invisibilis, omnia videns ; immutabilis, omnia mutans ; nun- 
quam novus, innovans omnia ; semper agens, semper quietus ; 
colligens, et non egens ; omnia portans sine onere ; omnia 
implens sine inclusione ; omnia creans, protegens, nutriens 
et proficiens ; quaerens, cum nihil desit tibi... Qui omnia de 
nihilo creasti, quae sola voluntate tua fecisti... Qui vere es 
quod es, et non mutaris ; cui maxime convenit illud quod 
Graeci dicunt £>v, Latini, Ens: quod semper idem ipse es, 
et anni tui non deficient. — Haec et alia multa docuit me 
Sancta Mater Ecclesia, cuius factus sum membrum per 
gratiam tuam. » 


1 Meditationes, cap. 29. 






LIBER QUARTUS 

DE ENTE PER PARTICIPATIONEM 
QUOD EST CREATURA 


PROLOGUS 



Ens nominaliter et per modum participii. — Ens dupliciter 
sumi potest : Uno modo, secundum quod importat rem, cui 
competit esse; et sic significat essentiam seu naturam rei, 
et dividitur per decem genera ; non tamen univoce, quia 
non eadem ratione competit omnibus esse; sed substantiae 
quidem per se, aliis autem aliter. Et hoc modo ens sumitur 
nominaliter. Alio modo accipitur ens secundum quod im- 
portat esse, quod competit rei et quo res ipsa est; et sic signi- 
ficat existentiam rei ; et participatur, licet analogice, ab 
omnibus naturis vel essentiis quae per decem rerum genera 
dividuntur. Atque in hac acceptione ens sumitur per modum 
participii. Unde D. Thomas, X. Metaph. lect. i. : « Esse 
autem in hoc tempore vel in illo, est accidentale praedicatum. 
Sed ens, quod dividitur per decem praedicamenta, significat 
ipsas naturas decem generum secundum quod sunt actu 
vel potentia. » 

[ \ 

Quomodo ens ita sumptum dicatur de rebus. — Si ergo 
nominaliter sumatur, ens constituit praedicatum essentiale 
omnium rerum ; etenim significat ipsam essentiam, cui com- 
petit esse et quae est potentia subiectiva ipsius actus exi- 
stendi. Nihil quippe est magis intimum ac essentiale rei quam 
ipsamet eiusdem essentia. Quo profecto sensu tradit D. Tho- 

mas, De Ver it. q. i. a. i. : « Quaelibet natura essentialiter 
est ens. » Et ibid. q. io. a. ii. ad io. : « Ens, quod est primum 
per communitatem, cum sit idem per essentiam rei cuilibet, 
nullius proportionem excedit. » Ac rursus, II. C. Geni. cap. 52. : 
« Substantia uniuscuiusque est ens per se. » — Si vero ens 
sumatur per modum participii, nonnisi de Deo essentialiter 
praedicatur ; quia hoc quod est esse, est solius Dei substantia ; 
et soli Deo, cuius essentia et esse sunt idem, convenit neces- 
sario atque immutabiliter actu existere. Unde in hoc sensu 
docet D. Thomas, III . G. Cent. cap. 65. : « Esse non est natura 
vel essentia alicuius rei creatae, sed solius Dei, ut ostensum 
est lib. 1. cap. 21. et 22. » Et ibid. cap. 20. : « Ipsum divinum 
esse est ipsius Dei existentis substantia ; in aliis autem rebus 
hoc accidere non potest ; ostensum est enim lib. 2. cap. 52. 
et 53. quod nulla substantia creata est suum esse. » 

Compositio ex substantia et esse est compositio partici- 
pantis et participati in ipsa linea entis. — Ita D. Thomas, 
Qaodl. 2. a. 3. : « Ens praedicatur de solo Deo essentialiter, eo 
quod esse divinum est esse subsistens et absolutum; de qua- 
libet autem creatura praedicatur per participationem ; nulla 
enim creatura est suum esse, sed habens esse. Sic et Deus 
dicitur bonus essentialiter, quia est ipsa bonitas ; creatura au- 
tem dicitur bona per participationem, quia habet bonitatem. 
Unumquodque enim, in quantum est, bonum est, secundum 
illud Augustini, I. De doctrina Christiana, quod in quantum 
sumus, boni sumus. Quandocumque aliquid praedicatur de 
altero per participationem, oportet ibi aliquid esse praeter 
id quod participatur ; et ideo in qualibet creatura est aliud 
ipsa creatura quae habet esse, et ipsum esse eius. Et hoc est, 
quod Boetius dicit in libro De Hebdomad. quod : In omni eo, 
quod est citra Primum, aliud est esse et quod est. » Inde sequitur, 
quod in Primo, ex eo quod idem est essentia et esse, idem 
quoque est esse, et esse bonum, sapientem, et sic de aliis 
perfectionibus ; dum, e contra, in omnibus, ex eo quod aliud 
essentia et esse, aliud quoque est esse, et esse bonum, iustum 
et huiusmodi. Ad rem Caietanus, In I. q. 12. a. 2. : « Ex hoc, 
quod natura aliqua non est suum esse, habet quod non sit 




prologus 307 

omne suum esse; et per oppositum, ex hoc quod natura 
aliqua est ipsum esse, habet quod sit omne suum esse. » 

Via quarta ad probandam existentiam Dei fundatur supra 
compositionem participantium esse et ipsius esse participati. 

— Est quidem via quarta, ex quibus Deum esse demonstra- 
tive probari potest, via causarum formalium. Causae autem 
formales sunt ipsaemet formae rerum, quae fiunt ac perdu- 
cuntur ad esse; sive sint formae in materia subsistentes, sive 
(ormae subsistentes absque materiae consortio. Formae vero, 
per quas res fiunt proprium susceptivum ipsius esse, sunt 
sicut numeri et de se non suscipiunt magis et minus ; quia, si 
quid adderetur aut minueretur, iam non esset eadem forma ; 
sicut ablata vel superaddita aliqua unitate, iam non manet 
idem numerus. Unde formae rerum, quae sunt propria 
susceptiva esse, numerant ac mensurant per suam capacitatem 
potentiae subiectivae ipsum esse quod recipiunt ac partici- 
pant. Ideoque secundum gradum nobilitatis in formis, est 
gradus altior in modo participandi esse. Inde per hanc viam 
participantium et participationum minime est perveniendum 
ad species rerum naturalium separatas ac per se subsistentes, 
sicut ad per se hominem et per se equum et per se leonem; 
nec ad formas substantiales a materia separatas, quae clau- 
duntur intra limites determinati generis et speciei, quia licet 
sint formae irreceptae in materia, habent tamen rationem 
potentiae receptivae ipsius esse; nam sic progrediendo per hanc 
viam quartam erravit Plato, et extra viam vagantur plures 
philosophi Platonis errorem plus minusve redolentes. Sed 
oportet, dum per quartam viam gradientes iter facimus, 
recte procedere ac transcendere non solum materiam et 
conditiones materiales, verum omnia quoque genera et 
species, cunctasque substantiales formas quae in praedi- 
camento collocantur. Necesse est denique tandem pervenire 
ad per se ens, et ad per se bonum, et ad per se imum. In hoc 
enim Plato non erravit ; hoc siquidem absolute verum est, 
tametsi Plato hanc sublimem veritatem, quasi a longe 
intorque nebulas prospiciens, clare videre non valuit, nec 
assecutus fuit obtinere. 

Ascensus per viam quartam perducit ad Deum sicut ad 
Primum exemplare simul ac effectivum et finale omnium 
entium. — Quod manifeste patet : i° Ex termino viae, quem 
D. Thomas, I. q. 2. a. 3. indicat dicens : « Ergo est aliquid, 
quod omnibus entibus est causa esse et bonitatis et cuius- 
libet perfectionis ; et hoc dicimus Deum. » 2° Ex ampliori 
huiusce viae declaratione, facta deinde ab ipso Angelico 
Doctore, I. q. 6. a. 4. ubi ulterius progrediens sic concludit : 
« Hoc absolute verum est, quod aliquid est primum, quod 
per suam essentiam est ens et bonum, quod dicimus Deum, 
ut ex superioribus patet x . Huic etiam sententiae concordat 
Aristoteles. A primo igitur per suam essentiam ente et bono, 
unumquodque potest dici bonum et ens, in quantum parti- 
cipat ipsum per modum cuiusdam assimilationis, licet remote 
et deficienter, ut ex superioribus patet 2 . Sic ergo unum- 
quodque dicitur bonum bonitate divina, sicut primo principio 
exemplari, effectivo et finali totius bonitatis. Nihilominus 
tamen unumquodque dicitur bonum similitudine divinae 
bonitatis sibi inhaerente, quae est formaliter sua bonitas. Et 
sic est bonitas una omnium, et etiam multae bonitates. » 

Compositio itaque substantiae et esse in rebus creatis 
constituit gradus fundamentales qui in rebus inveniuntur, 
ex quibus quarta via sumitur. — Omnia enim sunt entia, et 
vera, et bona divino esse et divina veritate et divina boni- 
tate, sicut primo principio exemplari et effectivo et finali 
totius veritatis et totius bonitatis. Nihilominus tamen 
unumquodque est ens, verum et bonum similitudine divini 
esse sibi inhaerente, quae est formaliter sua entitas, sua 
perfectio et sua bonitas. Et sic est bonitas una omnium, et 
multae bonitates ; ac pariter, veritas una omnium, et multae 
veritates ; similique modo, esse unum omnium, et tamen 
multa ac diversa entia. Quoniam Unum solum est bonum 
et ens per suam essentiam ; et multa sunt diversimode entia 


1 I. q. 2. a. 3. ; q. 3. a. 4. ; q. 4. a. 1. et 2. 

2 I- q- 4- a. 3. 


PROLOGUS 

et bona per participationem. Omnia autem quae sic parti- 
cipant divinum esse et divinam bonitatem, producuntur ex 
nihilo sui secundum totam suam entitatem et bonitatem a 
Deo qui, dum dat esse et bonitatem, producit simul id quod 
bonitatem et esse recipit. Atque ita a Deo sunt omnia, sicut 
.i primo efficiente et supremo exemplari ac ultimo fine rerum 
omnium, quatenus sunt entia, vera et bona 1 . 

Resolutio ergo facta in omnibus quae sub Primo Ente 
sunt, in haec duo, nempe id quod est et essj, declarat a radice 
viam quartam ad Dei existentiam demons.randam. — Haec 
igitur est compositio fundamentalis omnium compositionum, 
videlicet compositio entis quod significat essentiam cui com- 
petit esse, et entis quod significat esse qued est actus essen- 
tiae ; ex qua reali compositione resultat non quidem res 
tertia, sed res completa in linea entis, nimirum existens. 
Unde ratio huiusmodi entis est ratio composita ; at non 
composita solum secundum quod intelligitur, verum etiam 
in ipsa re, ita quod sit differentia habentis et habiti, vel 
participantis et participati, essentiae et existentiae, substan- 
tiae et esse, quod est et quo est. Atque huiusmodi realis com- 
positio necessario praerequiritur ad diversos gradus partici- 
pandi esse constituendos : gradus diversos essendi, gradus 
diversos vivendi, gradus porro diversos intelligendi. — Secun- 
dum gradus quidem intelligendi, incipitur ab homine, cuius 
rationalis anima est in infimo immateriali, atis ; et sic ascen- 
dendo per formas subsistentes sine materia, secundum quod 
plus elongantur a coarctatione potentiae passivae et habent 
plus de actu, pervenitur usque ad Eum qui est in fine sepa- 
rationis a materia, in summo immateri alitatis : Deum sc. cuius 
substantia est intclligere. — Secundum vero gradus vivendi, 
incipitur a plantis, in quibus est ultima resonantia vitae ; et 
sic ascendendo per omnes vitae gradus, in animalibus, in 
homine, in angelis, pervenitur ad Eum in quo est summa 


* I. q. 2. a. 1. et 3. ; q. 3. a. 4. et 8. ; q. 4. a. 3. ; q. 6. a. 3. ; 
q 44. a. 1.-4. 

perfectio vitae, imo Ipsa Vita, ipsamet sua vivendi ope- 
ratio. — Secundum gradus denique essendi, incipitur ab 
ultimis entium quae sunt prope nihil ; et sic ascenditur versus 
Summum per innumeros gradus in participatione esse, usque 
ad Eum in quo nulla datur differentia participantis et 
participati, sed cuius essentia est Ipsum Esse Subsistens, 
in supremo rerum vertice fulgens atque habitans lucem 
inaccessibilem. 


I 


CAPUT PRIMUM 


Per easdem vias, quibus Deum esse probari potest, 
necessario pervenitur ad realem compositionem 
substantiae et esse 

in omnibus praeter unum, quod est Deus. 


I 

Prima via. 

Primo : Argumentum primae viae. — D. Thomas, I. q. 2. 
a. 3. : « Prima autem et manifestior via est, quae sumitur ex 
parte motus. Certum est enim et sensu constat aliqua moveri 
in hoc mundo. Omne autem quod movetur, ab alio movetur ; 
nihil enim movetur nisi secundum quod est in potentia ad 
illud ad quod movetur. Movet autem aliquid secundum quod 
est actu ; movere enim nihil est aliud quam educere aliquid 
de potentia in actum. De potentia autem non potest aliquid 
reduci in actum nisi per aliquod ens in actu ; sicut calidum 
in actu, ut ignis, facit lignum, quod est calidum in potentia, 
esse actu calidum, et per hoc movet et alterat ipsum. Non 
autem est possibile, ut idem sit simul in actu et potentia 
secundum idem, sed solum secundum diversa. Quod enim 
est calidum in actu, non potest simul esse calidum in potentia, 
sed est simul frigidum in potentia. Impossibile est ergo quod, 
secundum idem et eodem modo, aliquid sit movens et motum. 
Omne ergo quod movetur, oportet ab alio moveri. Si ergo id, 
a quo movetur, moveatur, oportet et ipsum ab alio moveri, 
et illud ab alio. Hic autem non est procedere in infinitum, 
quia sic non esset aliquod primum movens, et per consequens 
nec aliquod aliud movens ; quia moventia secunda non mo- 
vent nisi per hoc quod sunt mota a primo movente, sicut 

baculus non movet nisi per hoc quod est motus a manu. 
Ergo necesse est devenire ad aliquod primum movens quod 
a nullo movetur : et hoc omnes intelligunt Deum. » 

Secundo : Duplex cognitio Dei per naturalem rationem. 

— De prima sic D. Thomas, III. C. Gent. cap. 38. : « Est 
enim quaedam communis et confusa Dei cognitio, quae 
quasi omnibus hominibus adest ; sive hoc sit per hoc quod 
Deum esse sit per se notum, sicut alia demonstrationis 
principia, sicut quibusdam videtur, ut est dictum (lib. 1. 
cap. 10.) ; sive (quod magis verum videtur) quia naturali 
ratione statim homo in aliqualem Dei cognitionem pervenire 
potest ; videntes enim homines res naturales secundum 
ordinem certum currere, cum ordinatio absque ordinatore 
non sit, percipiunt, ut in pluribus, aliquem esse ordinatorem 
rerum quas videmus. Quis autem vel qualis vel si unus 
tantum est ordinator naturae, nondum statim ex hac com- 
muni consideratione habetur ; sicut, cum videmus hominem 
moveri et alia opera agere, percipimus in eo quandam causam 
harum operationum, quae aliis rebus non inest, et hanc cau- 
sam animam nominamus, nondum tamen scientes quid, sit 
anima, si est corpus vel qualiter operationes praedictas efficiat. » 

De altera vero sic, ibid. cap. 39. : « Est quaedam alia Dei 
cognitio, altior quam praemissa, quae de Deo per demon- 
strationem habetur, per quam magis ad propriam ipsius 
congitionem acceditur, cum per demonstrationem removean- 
tur ab eo multa, per quorum remotionem ab aliis discretus 
intelligitur ; ostendit demonstratio Deum esse immobi- 
lem, aeternum, incorporeum, omnino simplicem, unum, et 
alia huiusmodi quae de Deo ostendimus lib. 1. cap. 13. et 
sequentibus. Ad propriam autem alicuius rei cognitionem 
pervenitur non solum per affirmationes, sed etiam per 
negationes ; sicut enim proprium hominis est esse animal 
rationale, ita proprium eius est non esse inanimatum neque 
irrationale ; sed hoc interest inter utrumque cognitionis pro- 
priae modum, quod, per affirmationes propria cognitione de 
re habita, scitur quid est res et quomodo ab aliis separatur ; 
per negationes autem, habita propria cognitione de re, scitur 

quod est ab aliis discreta, tamen quid sit remanet ignotum. 
1 'alis autem est propria cognitio, quae de Deo habetur per 
demonstrationes. * 

Tertio : Prima quae de Deo a nobis per demonstrationem 

habentur. — In hac ergo altiori ac propria cognitione, quae 
de Deo per demonstrationes habetur, prima atque ceterorum 
omnium fundamenta sunt quinque conclusiones, quae con- 
stituunt immediatos quinque viarum terminos, nimirum : 
esse in rerum natura aliquod movens, quod a nullo movetur ; 
aliquod efficiens, quod a nullo efficitur ; aliquod necessarium, 
non habens aliunde causam suae necessitatis ; aliquod pri- 
mum, quod est maximum in essendo ; et aliquod primum 
gubernans intelligendo. Ad haec concludenda afferuntur illae 
quinque rationes ; atque vere et demonstrative haec quinque 
praedicata seu attributa concludunt, sub quorum ratione 
Deum primo ex creaturis cognoscimus. Ad rem optime 
Caietanus, In I. q. 2. a. 3. : « Circa has rationes in communi, 
advertendum est diligenter, quod possunt afferri ad duo. 
Primo, ad concludendum illud ens incorporeum, immate- 
riale, aeternum, summum, immutabile, primum, perfectis- 
simum, etc., quod et quale Deum tenemus esse. Et sic istae 
rationes habent plurimum disputationis... Alio modo, afferri 
possunt ad concludendum quaedam praedicata inveniri in 
rerum natura, quae secundum veritatem sunt propria Dei : 
non curando quomodo vel qualiter sint, etc. Et ad hoc inten- 
tum hic afferuntur ; et sunt nihil fere difficultatis habentes 
secundum philosophiam. Et ut melius intelligatur quod 
dicimus, singillatim explanando dicitur quod primae viae, ex 
parte motus, sat est quod inferatur : ergo datur primum 
movens immobile, non curando utrum illud sit anima coeli 
aut mundi ; hoc enim quaeretur in sequenti quaestione. 
Secundae quoque viae, ex parte efficientis, sat est quod 
ducat ad primum efficiens, non curando an illud sit corpus 
vel incorporeum ; hoc enim quaeretur in sequenti quaestione. 
T ertiae vero viae, ex parte necessarii, sat est quod ducat ad 
primum necessarium, non curando an sit unum vel plura ; 
hoc enim quaeretur in quaestione 11. Quartae quoque viae, 

ex gradibus rerum, sat est ducere ad maxime ens, verum, 
bonum, nobile, a quo sunt omnium participationes. Et 
similiter quintae viae, ex gubernatione, sat est ducere ad 
primum gubernantem per intellectum, quicumque sit ille. 
Omnia enim haec praedicata, sc. movens immobile, primum 
efficiens, necessarium non ex alio, maxime ens, et primum 
gubernans intelligendo, sunt secundum veritatem propria 
Deo ; et ideo, concludendo haec inveniri in rerum natura, 
concluditur directe, quasi per accidens, quod Deus est; id 
est, Deus, non ut Deus, sed ut habens talem conditionem, 
est ; et consequenter ipsum substractum, sc. : Deus, ut 
Deus, est.. 


Quarto : Clavis ad quinque vias singillatim explanandas. 

— Omnes namque rationes simul sumptae probant quidem 
efficacissime, quod in rerum natura reperiuntur perfectiones, 
proprietates et attributa, quae nonnisi Deo competere pos- 
sunt ; probant Deum, ut Deum esse, virtualiter et implicite, 
dum explicite et formaliter concludunt quinque praedicata 
seu attributa, sub quorum cognitione Deum primo per 
demonstrationem mente attingimus. At operae adhuc pre- 
tium est illas quinque vias singillatim explanare, ut osten- 
datur immediate et explicite Deum esse illud ens perfectis- 
simum, quo perfectius quid excogitari nequit. Ex motibus 
enim et sensibilibus effectibus ascendere oportet ad conside- 
randam rationem effectus et causae, etiam trans physica et 
sensibilia ; ex dependentia in motu, ad dependentiam in esse 
et origine ; ex motore coeli, et ab eo separato, ad primum 
factorem rerum. Proprie demonstrare Deum esse, totum hoc 
negotium Metaphysicae est. — Metaphysica autem, quae etiam 
Philosophia Prima denominatur, pertractat de omnibus sub 
ratione entis ; ens, in quantum ens, est subiectum Metaphy- 
sicae ; et solummodo Metaphysica pervenit ad attingendum 
Deum non ut subiectum suum, sed ut primum principium sui 
subiecti ; ac perinde ut fontem ex quo omne esse derivatur. 
Argumenta ad concludendum quaedam praedicata inveniri 
in rerum universitate, quaeque secimdum veritatem non- 
nisi solius Dei propria sunt, evolvuntur ab ipso Angelico 

i foctore per totum tractatum de Deo Uno, protrahendo 
quinque illas vias, in quarum ultimo termino apparet iam in 
perspicuo positum quomodo vel qualiter praefata quinque 
praedicata conveniunt Deo et soli et unico Deo. In initio 
illarum viarum cognoscitur quidem Deum esse; in fine vero 
iam perspicitur illud ens incorporeum, immateriale, aeter- 
num, summum, omnino immutabile, primum, perfectissimum, 
quod et quale Deum tenemus esse. Ac clavis ad has quinque 
vias aperiendas et undequaque scientifice declarandas tra- 
ditur a D. Thoma statim in q. 3. dum in a. 4. respondet 
dicendum, quod : Deus non solum est sua essentia, sed etiam 
suum esse. 

Quinto : Quomodo D. Thomas explanat viam motus. 

— Prima autem et manifestior via, quae sumitur ex parte 
motus, est per quam ostenditur Deum esse immobilem. 
Etenim, per viam motus argumentando « necesse est deve- 
nire ad aliquod primum movens quod a nullo movetur ; 
et hoc omnes intelligunt Deum. » Inde, ultra progrediens, 
D. Thomas concludit primum movens, quod a nullo movetur, 
nihil habere potentiale, sed esse actum purum in linea entis. 
Ita enim I. q. 3. a. 4. : « Quia esse est actualitas omnis formae 
vel naturae ; non enim bonitas vel humanitas significatur 
in actu, nisi prout significamus eam esse. Oportet igitur, 
quod ipsum esse comparetur ad essentiam, quae est aliud 
ab ipso, sicut actus ad potentiam. Cum igitur in Deo nihil 
sit potentiale, ut ostensum est supra (q. 2. a. 3.) sequitur, 
quod non sit aliud in eo essentia quam suum esse. Sua igitur 
essentia est suum esse. » 

Et rursus, II. C. Gent. cap. 52. : « Cum omne agens agat 
in quantum est actu, primo agenti, quod est perfectissimum, 
competit esse in actu perfectissimo modo. Tanto autem 
aliquid est perfectius in actu, quanto talis actus est in via 
generationis posterior ; actus enim est tempore potentia 
posterior in uno et eodem quod de potentia ad actum pro- 
cedit. Perfectius est quoque in actu quod est ipse actus 
quam quod est habens actum ; hoc enim propter illud actus 
est. His ergo positis, constat ex supra ( 1 . I. cap. 13. et 1 . 2. 


3 1 6 


LIB. IV. DE ENTE PER PARTICIPATIONEM 


cap. 2i.) ostensis, quod Deus solus est primum agens. Sibi 
ergo soli competit esse in actu perfectissimo modo, ut sc. sit 
ipse actus perfectissimus. Hoc autem est esse, ad quod gene- 
ratio et omnis motus terminatur ; omnis enim forma et actus 
est in potentia antequam esse acquirat. Soli igitur Deo 
competit quod sit ipsum esse, sicut soli competit quod sit 
primum agens. » 

Ex quibus habetur : i° Movens, quod a nullo movetur, 
est primum agens. 2° Utrique competit esse in actu perfec- 
tissimo modo. 3° Modus perfectissimus essendi in actu 
claudit duo, nempe quod res sit ipse actus, et quod sit actus 
perfectissimus. 4° Actus perfectissimus est esse; quia esse est 
actualitas omnis formae vel naturae, et esse est ad quod 
omnis motus terminatur. 5 <> Soli Deo, quod est primum agens 
et primum movens immobile, competit quod sit ipsum esse, 
et solius Dei essentia est esse. 

Sexto : Ergo per primam viam, quae sumitur ex parte 
motus, necesse est pervenire ad realem compositionem sub- 
stantiae et esse in omnibus praeter unum, quod est Deus. 

Nam : i° Omnia quae clauduntur intra viam motus, sunt 
sub primo movente et sub primo agente, et non competit 
eis esse in actu perfectissimo modo. Quapropter habent 
actum, sed non sunt ipse actus quem habent ; habent esse, 
sed ipsarum rerum naturae non sunt ipsum esse quod habent. 
Inde omnia quae sub primo movente sunt, componuntur 
ex essentia et esse, ex substantia et esse quod est actus 
substantiae existentis. 

2° Quia via quae sumitur ex parte motus, est via habentis 
et habiti, participantis et participati, recipientis et recepti, 
exeuntis in actum et actus qui in subiecto motus acquiritur ; 
atque huiusmodi via, formata ex actu reali et subiectiva 
potentia, quae etiam realis est in rebus creatis, licet incipiat 
a motu locali, prolonganda venit ad realem usque essentiae 
et esse compositionem in ipsismet spiritualibus substantiis, 
quarum essentia seu natura est simplex et partium compo- 
nentium expers. Deus etenim est primum movens immobile 
absolute, in omni ordine actuum, in omni genere perfectionum. 

in linea essendi ; quia est actus purus ; quia in Deo 1 nulla 
est differentia habentis et habiti, vel participantis et parti- 
cipati ; imo ipse est sua natura et suum esse : esse subsi- 
stens. Ergo omnia, quae sunt sub primo movente et sub 
primo agente, sic sunt, ut, quantumvis perfecta, constare 
debent actu et potentia saltem in linea essendi, in ordine 
primi actus realis et primae realis potentiae. 

Septimo : Primus actus et prima potentia in genere 
substantiae est ipsa substantia rei et esse eius. — Cum autem 
via ex parte motus longius et latius protrahitur ultra motum 
localem, qui inter omnia genera motuum magis apparet, 
continuanda est per motus accidentales rerum sensibilium 
usque ad mutationem de non esse ad esse in generationibus 
et corruptionibus substantiarum corporalium ; et a materia 
prima quae, cum sit subiectum omnium motuum substantia- 
lium corporum, iacet prope nihil, prologanda venit per 
motus substantiarum spiritualium in operationibus intel- 
lectus et voluntatis usque angelos, qui eminent prope Deum. 
Per totam longitudinem viae reperitur actus et potentia: id 
quod per motum acquiritur, et id quod ad aliquid acqui- 
rendum ab alio movetur. Actus realis et potentia realis : 
duo proinde realiter distincta. Haec duo inveniuntur in motu 
locali ; haec in accidentali mutatione substantiae corporeae ; 
haec in transmutatione substantiali rerum generabilium ac 
corruptibilium ; haec denique in transitu de potentia ad 
actum in intelligentia et libero arbitrio tam hominis quam 
angeli. — Nunc vero opus est ascendere superius, per viam 
motus, ad primam usque radicem omnium mutationum 
rerum, tam visibilium quam invisibilium. Oportet enim 
stabilire actum realem et potentiam realem in ipso ordine 
essendi, sub quo omnes realitatum ordines comprehenduntur. 
Nam, sicut fundamentum rationale absolutae et omnimodae 
immutabilitatis in Deo stat in omnimoda et absoluta iden- 
titate essentiae et esse, ita radix prima et ratio superior 
mutabilitatis in omnibus, praeter Deum, constituenda est 


1 De Pot . q. 7- a. 4. 

per realem essentiae et esse compositionem. Inter actum 
existendi et nihil entitativum rei mere possibilis in seipsa 
mediat potentia subicctiva rei, quae exprimit et involvit 
positivam entitatem, sc. : essentiam substantialem ipsius rei 
quae existit ; potentiam rei, huius actus, quod est esse, 
receptivam ; id quod recipit esse. 

Atque hic, in extremo viae, quae sumitur ex parte motus, 
cessat motus in ipsa prima potentia reali, in qua recipitur 
primus realis actus, videlicet esse 1 . Utique, res existens 
acquirit a Deo esse, quod creatura ex vi suae propriae essen- 
tiae non habet ; verumtamen, in hac novi esse acquisitione 
subiectum, recipiens esse, proprie non mutatur nec movetur, 
quia non potest accipi aliquid ibidem aliter habens nunc et 
prius, nisi secundum intellectum tantum. Hic producitur 
tota substantia rei; fit simul et potentia receptiva actus, 
et actus qui recipitur in potentia. Non est constitutio rei 
compositae ex principiis praeexistentibus ; sed compositum 
ex potentia et actu in esse producitur. Quod D. Thomas 
sic apertis verbis tradit, De Pot. q. 3. a. 1. ad 17. : Deus, 
simul dans esse, producit id quod esse recipit. 

Quod iterum declaratur ab Angelico Doctore, De nat. 
angcl. cap. 6. ita scribente : « Ipsum igitur esse per se subsi- 
stens est unum tantum. Impossibile est igitur quod, praeter 
ipsum, sit aliquid subsistens quod sit esse tantum ; omne 
autem quod est, esse habet. Est igitur in quocumque, praeter 
primum, et ipsum esse tamquam actus, et substantia rei, 
habens esse, tamquam rei potentia, receptiva huius actus 
quod est esse. » 

Ac rursus, Quodl. 3. a. 20. : « Omnis enim substantia 
creata est composita ex potentia et actu. Manifestum est 
enim, quod solus Deus est suum esse, quasi essentialiter 
existens, in quantum sc. suum esse est eius substantia; quod 
de nullo alio dici potest ; esse enim subsistens non potest 
esse nisi unum, sicut nec albedo subsistens non potest esse 
nisi una. Oportet ergo, quod quaelibet alia res sit ens per 
participationem, ita quod aliud sit in eo substantia partici- 

1 I. q. 45. a. 2. ad 2. 

pans esse, et aliud ipsum esse participatum. Omne autem 
participans se habet ad participatum sicut potentia ad 
actum ; unde substantia cuiuslibet rei creatae se habet ad 
suum esse sicut potentia ad actum. Sic ergo omnis substantia 
creata est composita ex potentia et actu ; id est, ex quod est 
et esse, ut Boetius dicit in lib. De Hebd. ; sicut album com- 
ponitur ex eo quod est album et albedine... Potentia et actus 
sunt prima principia substantiae ; materia autem et forma 
sunt prima principia in genere substantiae mobilis ; unde 
non oportet omnem compositionem in genere substantiae 
esse ex materia et forma ; sed hoc solum necesse est in 
substantiis mobilibus. » 


II 


Secunda via. 

Primo : Argumentum secundae viae. — « Secunda via, 
ait D. Thomas, est ex ratione causae efficientis. Invenimus 
enim in istis sensibilibus esse ordinem causarum efficientium ; 
nec tamen invenitur, nec est possibile, quod aliquid sit causa 
efficiens suiipsius ; quia esset prius seipso, quod est impossi- 
bile. Non autem est possibile, quod in causis efficientibus 
procedatur in infinitum ; quia in omnibus causis efficientibus 
ordinatis primum est causa medii, et medium est causa 
ultimi, sive media sint plura sive unum tantum. Remota 
autem causa removetur effectus. Ergo, si non fuerit primum 
in causis efficientibus, non erit ultimum nec medium. Sed, 
si procedatur in infinitum in causis efficientibus, non erit 
prima causa efficiens ; et sic non erit nec effectus ultimus 
nec causae efficientes mediae : quod patet esse falsum. Ergo 
est necesse ponere aliquam causam efficientem primam, 
quam omnes Deum nominant (I. q. 2. a. 3.). » 

Secundo : Quomodo D. Thomas explanat viam quae 
sumitur ex ratione causae efficientis. — Argumentum secun- 

dae viae concludit necessitatem ponendi in rerum universitate 
aliquam primam causam efficientem, quae no n habet causam 
sui ess*. Ex hac necessaria conclusione ultra procedens 
Angelicus Doctor pervenit ad concludendum quod : « Deus 
non solum est sua essentia, sed etiam suum esse. » Quod ita 
declaratur I. q. 3. a. 4. : « Quia, quidquid est in aliquo, quod 
est praeter essentiam eius, oportet esse causatum : vel a 
principiis essentiae, sicut accidentia propria consequentia 
speciem, ut risibile consequitur hominem e t causatur ex 
principiis essentialibus speciei ; vel ab aliquo exteriori sicut 
calor in aqua causatur ab igne. Si igitur ip SU m esse rei sit 
aliud ab eius essentia, necesse est quod esse iihus rei vel sit 
causatum ab aliquo exteriori, vel a principiis essentialibus 
eiusdem rei. Impossibile est autem, quod esse sit causatum 
tantum ex principiis essentialibus (eiusdem) re i ; qu ia nulla 
res sufficit ad hoc quod sit sibi causa essendi , si 'habeat esse 
causatum. Oportet ergo quod illud, cuius esse est aliud ab 
essentia sua, habeat esse causatum ab alio. Hoc autem non 
potest dici de Deo, quia Deum dicimus esse primam causam 
efficientem. Impossibile est ergo, quod in D eo sit aliud esse 
et aliud eius essentia. » 

Tertio : Ergo in omnibus, quae reperiuntur in secunda 
via, differt essentia rei et esse eius. — Etenim oppositorum 
opposita est ratio. Si oportet ergo, quod illud, cuius esse est 
aliud ab essentia sua, habeat esse causatum ab alio, oportet 
quoque quod illud, cuius esse est causatum ab alio, habeat 
esse aliud ab essentia sua ; quemadmodum illud, cuius esse 
identificatur cum sua essentia, nequit habere esse ab alio 
causatum. Causa efficiens prima necessario debet habere 
esse non causatum ; ac de ratione esse non causati est, quod 
identificetur re cum ipsa natura, quae existit absque eo 
quod habeat causam. Ergo, si impossibile est quod in Deo 
sit aliud esse et aliud eius essentia, alioquin Deus non esset 
causa efficiens absolute prima : inferre oportet in omnibus 
reliquis causis efficientibus realem compositionem esse et 
essentiae; aliter non essent causae efficientes secundae ; et 
antequam perveniretur usque ad ipsum Deum per viam 

causarum efficientium, esset adinveniendum id ipsum quod 
est propriu m causae non causatae, nempe : identitas essen- 
tiae et esse. 

Quarto : Ratio causati et effecti non competit enti in 
quantum est ens, sed enti composito ex eo quod est et esse. — 

II. C. Gent. cap- 52. : « Si sit aliquod esse per se subsistens, 
nihil competit ei nisi quod est entis in quantum est ens ; 
quod enirq dicitur de aliquo, non in quantum huiusmodi, 
non convenit ei nisi per accidens, ratione subiecti ; unde, si 
separatim a subiecto ponatur, nullo modo ei competit. 
Esse autem ab cdio causatum non competit enti in quantum 
est ens ; ali as omne ens esset ab alio causatum, et sic oporteret 
procedere i n infinitum : quod est impossibile, ut supra (1. i. 
cap. 13.) ostensum est. Illud igitur esse, quod est ens subsi- 
stens, oportet quod sit non causatum ; nullum igitur ens 
causatum est suum esse. » 

Quinto : P er totam igitur viam ex ratione causae effi- 
cientis adinvenire oportet ista duo, nimirum : id quod est et 

esse . — Esse enim, quatenus esse, non potest esse causatum, 
sed ratione subiecti in quo recipitur. Quod enim causatur 
et fit, non e st esse solum nec solum subiectum, sed compo- 
situm ex utroque. Esse, cui ex propria sua et sola entitate 
competit su bsistere, est esse subsistens, de cuius ratione est 
quod non sit causatum ; et ideo esse est substantia primae 
causae efficientis. Quae autem sub prima causa efficiente 
sunt, omnia habent rationem effectus ; et sicut implicat 
effectum es5 e non factum, ita implicat effectum habere esse 
identificatum realiter cum sua natura vel essentia. Sicut 
sub Deo q u i est actus purus, omnia constant actu et potentia, 
ita sub D) e0 qui est primum efficiens, omnia componuntur 
ex essenti, a e t esse, ex esse et subiecto quod est. Unde D. Tho- 
mas, I- q. 3. a- 7- ad 1. : « Est autem hoc de ratione causati, 
quod sit a fiquo modo compositum ; quia ad minus esse eius 
est aliud q U am quod quid est. » Et ibid. q. 7. a. 2. ad 1. : « Hoc 
est contr a rationem facti, quod essentia rei sit ipsum esse 
eius ; quf a esse subsistens non est esse creatum. » 

Tertia via. 


Primo : Argumentum tertiae viae. — « Tertia via, inquit 
D. Thomas, est sumpta ex possibili et necessario, quae talis 
est : Invenimus in rebus quaedam quae sunt possibilia esse 
et non esse, cum quaedam inveniantur generari et corrumpi, 
et per consequens possibilia esse et non esse. Impossibile est 
autem omnia quae sunt talia, semper esse ; quia quod possi- 
bile est non esse, quandoque non est. Si igitur omnia sunt 
possibilia non esse, aliquando nihil fuit in rebus. Sed, si hoc 
est verum, etiam nunc nihil esset ; quia quod non est, non 
incipit esse nisi per aliquid quod est. Si igitur nihil fuit ens, 
impossibile fuit quod aliquid inciperet esse ; et sic modo 
nihil esset : quod patet esse falsum. Non ergo omnia entia 
sunt possibilia, sed oportet aliquid esse necessarium in rebus. 
Omne autem necessarium vel habet causam suae necessitatis 
aliunde, vel non habet. Non est autem possibile, quod proce- 
datur in infinitum in necessariis quae habent causam suae 
necessitatis, sicut nec in causis efficientibus, ut probatum 
est. Ergo necesse est ponere aliquid, quod sit per se necessa- 
rium, non habens causam suae necessitatis aliunde, sed quod 
est causa necessitatis aliis : quod omnes dicunt Deum. » 
(I. q. 2. a. 3.) 

Secundo : Tertia via praesupponit realem compositiG- 
nem essentiae et esse in omnibus quae sunt sub necessario 

per se. — Sicut enim via secunda, quae est ex ratione causae 
efficientis, nihil aliud est nisi quaedam pars determinata et 
specialis primae viae quae sumitur ex parte motus, ita via 
tertia, quae est sumpta ex possibili et necessario, ad demon- 
strandam Dei existentiam, est quaedam pars determinata 
ipsius viae secundae, quae exsurgit constructa supra ordinem 

causarum et effectuum. Primum namque efficiens est primum 
movens immobile secundum rationem causae efficientis ; et 
necessarium per se, non habens causam suae necessitatis 
aliunde, est prima causa efficiens aliorum omnium quae 
habent causam suae necessitatis in essendo. Per totam igitur 
tertiam viam, quousque perveniatur ad necessarium per se, 
non reperiuntur nisi contingentia aut necessaria habentia 
causam suae necessitatis in essendo, sicut habent similiter 
causam sui esse. Cum ergo huiusmodi necessaria entia habeant 
rationem causati et rationem jacti , consequenter per totam 
viam tertiam, sicut per totam viam secundam cuius est 
pars, adinvenire oportet duo haec, nimirum : quod, est et esse, 
seu esse et subiectum essendi. 

Tertio : De ratione necessarii per se est identitas esse 
et essentiae. — Quoniam, cum non habeat causam suae 
necessitatis aliunde, ab extrinseco, ipsa necessitas existendi 
constituit suam ipsam naturam vel essentiam. Actu enim 
esse est essentiale praedicatum Dei. Deus namque sic est, ut 
non esse nequeat. Ita se habet ad Deum exercitium existendi, 
ut esse animal rationale ad naturam hominis ; ideoque, 
sicut contradictoria affirmantur, cum affirmatur natura 
hominis sine animalitate vel rationalitate vel absque utraque, 
ita contradictionem involvit affirmare Dei essentiam prae- 
ciso existentiae exercitio. In Deo posse existere, et existere, 
realiter identificantur ; quoniam in Deo nihil est potentiale ; 
quoniam ipsum esse non comparatur ad essentiam eius ut 
actus ad potentiam ; quoniam non est aliud in Deo essentia 
quam suum esse ; quoniam semper existere et totaliter 
existere et interminabiliter existere cum tota simul et per- 
fecta possesione sui esse est ipsamet Dei essentia. Itaque 
esse actum purum, et esse primam causam efficientem non 
causatam, et esse ens necessarium et omnino immutabile, et 
esse suam ipsam aeternitatem seu propriam durationem in 
existendo : omnia hacc divina attributa fundantur, tamquam 
in sua prima ratione, .n hoc, quod Deus est suum esse, et esse 
est ipsa Dei substantia vel natura. Unde D. Thomas, I.C. Geni. 
cap. 22. ex hoc quod Deus per se necesse est esse, infert quod 

in Deo idem est esse et essentia, sic : « Unumquodque est per 
suum esse. Quod igitur non est suum esse, non est per se 
necesse esse. Deus autem est per se necesse esse. Ergo Deus 
est suum esse. » 

Quarto : De ratione vero contingentis et necessarii 
habentis causam suae necessitatis in essendo, est realis com- 
positio esse et essentiae. — Aliter eodem modo conveniret 
rebus creatis actu existere et habere talem vel talem essen- 
tiam ; quoniam si existentia realiter identificaretur cum 
ipsarum essentia, talis essentia constitueretur formaliter et 
entitative in suis praedicatis essentialibus per ipsum actum 
existentiae. Eodem tunc modo competeret homini, v. g. 
Petro, et habere existentiam et habere animam rationalem, 
esse et esse hominem. Cum autem ex parte praedicatorum 
essentialium convenientia sit necessaria, immutabilis et 
abstrahens a tempore, inde sequeretur actum existentiae 
convenire ei et necessario et immutabiliter et supra omne 
tempus. Pariter, sicut connexio animalitatis et rationabi- 
litatis cum homine excludit contingentiam et possibilitatem 
ad contrarium, ita enim conveniunt praedicata subiecto, ut 
non convenire nequeant : simili modo, si esse vel actus exi- 
stendi esset unum et idem cum praedicatis quidditativis, 
excluderet possibilitatem ad oppositum ; et homo, exempli 
causa Petrus, sic existeret, ut non-existere nequiret. In 
quibuscumque ergo rebus natura et existentia non differunt, 
existere convertitur cum natura, et natura cum suo proprio 
existendi actu ; ac proinde, cum existentia non comparetur 
ad naturam ut actus ad potentiam, posse existere et actum 
existentiae habere identificarentur. Ac consequenter res, 
quarum essentia est ipsemet actus essendi, non haberent 
causam suae necessitatis quoad existendum aliunde quam 
a sua propria natura. Cum igitur esse non sit de essentia rei 
creatae, in re creata essentia et esse per se non sunt unum, 
et indigent ab aliqua causa uniri, si in aliquo composito 
coniungantur. Ita D. Thomas, /. C. Gent. cap. 22. : « Omne 
autem quod convenit alicui quod non est de essentia eius, 
convenit ei per aliquam causam. Ea enim quae per se non 

sunt unum, si coniunguntur, oportet per aliquam causam 
uniri. Esse igitur convenit illi quidditati per aliquam 
causam. » 

Quinto : Ex eo quod substantia et esse diversimode 
conveniunt rebus creatis, infert D. Thomas, quod in omnibus, 
etiam in substantiis intellectualibus, differt esse et quod est. — 

II. C. Gent. cap. 52. inter alia argumenta ad hoc ostendendum, 
affert istud : « Substantia uniuscuiusque est ens per se et 
non per aliud ; unde esse lucidum actu non est de substantia 
aeris, quia est ei per aliud. Sed cuilibet rei creatae suum esse 
est ei per aliud ; alias non esset creatum. Nullius igitur 
substantiae creatae suum esse est sua substantia. » Quod 
magis declaratur ibid. cap. 15. per haec quasi axiomatica 
verba : « Omne enim quod alicui convenit non secundum 
quod ipsum est, per aliquam causam convenit ei, sicut 
album homini ; nam quod causam non habet, primum et 
immediatum est ; unde necesse est, quod sit per se et secun- 
dum quod ipsum. » Ex quibus omnibus : 

1. In ente necessario per se, esse et quod est identifi- 
cantur ; quia esse convenit per se et secundum quod ipsum, 
et cum non habeat causam suae necessitatis aliunde, « ipsa 
necessitas essendi est essentia eius. » (7. C. Gent. cap. 42.) In 
ente autem necessario habente causam suae necessitatis 
aliunde, differt esse et quod est; quia esse convenit ei per 
aliud, et non secundum quod ipsum est, s-*d per aliquam 
causam, sicut album homini. 

2. In ente necessario per se, esse est substantia eius ; 
esse est primum et immediatum ei, quia causam non habet ; 
quia « eius quod est necesse esse, sua quidditas est suum esse. » 
(Ibid.). In ente autem habente causam suae necessitatis in 
essendo, esse non est primum et immediatum ei ; esse non 
est de substantia eius, sicut esse lucidum actu non est de 
substantia aeris. 

3. In ente necessario per se, esse est idem re cum eo 
cuius est actus ; in ente vero habente causam suae necessi- 
tatis in essendo, esse differt ab eo cuius est actus, secundum 
rem. Quod ita declarat Angelicus Doctor, I. Sent. dist. 19 

q. 2. a. 2. : « Sicut autem motus est actus ipsius mobilis in 
quantum mobile est, ita esse est actus existentis in quantum 
ens est. Unde, quacumque mensura mensuretur esse alicuius 
rei, ipsi rei existenti respondet nunc ipsius durationis, quasi 
mensura ; unde per nunc aevi mensuratur ipsum existens 
cuius mensura est aevum ; et per nunc aeternitatis mensu- 
ratur illud ens cuius esse mensurat aeternitas. Unde, sicut 
se habet quilibet actus ad id cuius est actus, ita se habet 
quaelibet duratio ad suum nunc. Actus autem ille qui men- 
suratur tempore, differt ab eo cuius est actus, et secundum 
rem, quia mobile non- est motus; et secundum rationem 
successionis, quia mobile non habet substantiam de numero 
successivorum, sed permanentium... Actus autem qui men- 
suratur aevo, sc. ipsum esse aeviterni, differt ab eo, cuius 
est actus, re quidem, sed non secundum rationem successionis, 
quia utrumque sine successione est... Esse autem quod men- 
suratur aeternitate, est idem re cum eo cuius est actus, sed 
differt tantum ratione; et ideo aeternitas et nunc aeterni- 
tatis non differunt re, sed ratione tantum ; in quantum sc. 
ipsa aeternitas respicit ipsum divinum esse, et nunc aeterni- 
tatis quidditatem ipsius rei, quae secundum rem non est 
aliud quam suum esse, sed ratione tantum. » 

4. Terminus ergo finalis huius viae, sumptae ex possi- 
bili et necessario, reperitur in omnimoda immutabilitate et 
aeternitate Dei, in qua etiam perficitur via sumpta ex parte 
motus. Cum vero aeternitas et immutabilitas absoluta Dei 
fundetur in identitate essentiae et esse Dei, ut D. Thomas 
docet I. q. 9. et 10., inde per totam longitudinem huius 
tertiae viae oportet invenire duo, quorum unum non est 
alterum ; duo elementa realiter distincta, ex quibus compo- 
nuntur et constant omnia entia creata, nimirum : essentia 
et esse. 


IV 

Quarta via. 

Primo : Argumentum quartae viae. — « Quarta via, 
addit D. Thomas, sumitur ex gradibus qui in rebus inve- 
niuntur. Invenitur enim in rebus aliquid magis et minus 
bonum, et verum, et nobile ; et sic de aliis huiusmodi. Sed 
magis et minus dicuntur de diversis, secundum quod appro- 
pinquant diversimode ad aliquid quod maxime est ; sicut 
magis calidum est quod magis appropinquat maxime calido. 
Est igitur aliquid, quod est verissimum, et optimum, et nobi- 
lissimum, et per consequens maxime ens. Nam quae sunt 
maxime vera, sunt maxime entia, ut dicitur II. Mctaph. 
Quod autem dicitur maxime tale in aliquo genere, est causa 
omnium quae sunt illius generis ; sicut ignis qui est maxime 
calidus, est causa omnium calidorum, ut in eodem lib. dicitur. 
Ergo est aliquid, quod omnibus entibus est causa esse, et 
bonitatis, et cuiuslibet perfectionis : et hoc dicimus Deum. » 

Secundo : Latitudo huius quartae viae. — Quarta enim 
via mox apparet esse via causarum formalium rerum omnium, 
per quas ascenditur usque ad causam formalem separatam 
a rebus omnibus, quae est causa exemplaris omnium quae 
facta sunt, sc. Deum, de quo Boetius : 

Tu cuncta superno 

Ducis ab exemplo , pulchrum pulcherrimus Ipse, 
Mundum mente gerens, similique imagine formans, 
Perfectasque iubens perfectum absolvere partes l . 

Verumtamen principia, quibus via quarta exstructa est, 
adeo magna gaudent amplitudine, ut militent etiam ac 
vincant in omni genere causarum, exemplaris videlicet atque 
efficientis simul ac finalis. 

Tertio : Longitudo quartae viae. — Valde quoque est 
notandum quod, dum in prima via non devenitur nisi ad 
aliquod Primum Movens quod a nullo movetur ; et in via 
secunda, usque ad aliquam causam efficientem Primam, 
quae non habet causam ; et in via tertia, usque ad aliquid 
per se Necessarium, quod non habet causam necessitatis 
aliunde, sed quod est causa necessitatis aliis : hic, in via 
quarta, non solum pervenitur usque ad aliquid quod est 
maxime ens, sed proceditur ultra usque hanc universalissi- 
mam conclusionem : « Ergo est aliquid, quod omnibus entibus 
est causa esse, et bonitatis, et cuiuslibet perfectionis : et hoc 
dicimus Deum. » 

Huiusmodi conclusio claudit in sua ipsamet amplitudine 
conclusiones quinque viarum simul ; et tunc apparebit plene 
demonstrata atque in perspicuo posita, cum infra, I. q. 44. : 
De processione creaturarum a Deo et de omnium entium Prima 
causa, D. Thomas respondet dicendum : Omne ens, quod 
quocumque modo est, a Deo esse, tamquam a causa prima 
efficiente, et suprema exemplari, et ultima finali omnium 
rerum. Tunc perfecta erit omni ex parte demonstratio pro 
existentia Dei. 

Quarto : Praedicti diversae perfectionis gradus, per quos 
via quarta sternitur, nec concipi valent absque reali composi- 
tione essentiae et esse in rebus quae sunt magis et minus 
verae et bonae et nobiles. 

Ratio i a . — Quia esse, in quantum est esse, non potest esse 
diversum. I. C. Gcnt. cap. 26. : « Res ad invicem non distin- 
guuntur secundum quod esse habent, quia in hoc omnia 
conveniunt. Si ergo res differunt ad invicem, oportet quod 
vel ipsum esse specificetur per aliquas differentias additas, 
ita quod rebus diversis sit diversum esse secundum speciem ; 
vel quod res differant per hoc, quod ipsum esse diversis 
naturis secundum speciem convenit. Sed primum horum 
est impossibile ; quia enti non potest fieri aliqua additio 
secundum modum quo differentia additur generi, ut dictum est 
cap. 25. Relinquitur ergo, quod res propter hoc differant, quod 
habent diversas naturas quibus acquiritur esse diversimode. » 

Ratio 2 a . — Quia esse subsistens non potest esse nisi unum 
tantum. — II. C. Geni. cap. 52. : « Si enim esse est subsistens, 
nihil praeter ipsum esse ei adiungitur... Si igitur non sit nisi 
esse in aliqua substantia, non remanebit aliquis modus in 
quo possit ei uniri illud quod est praeter esse. Esse autem, 
in quantum esse, non potest esse diversum ; potest autem 
iliversificari per aliquid quod est praeter esse, sicut esse 
lapidis est aliud ab esse hominis. Illud igitur quod est subsi- 
stens, non potest esse nisi unum tantum. Ostensum est autem 
(I. 1. cap. 22.) quod Deus est suum esse subsistens. Nihil 
igitur aliud praeter ipsum potest esse suum esse. Oportet 
igitur in omni substantia, quae est praeter ipsum, aliud esse 
ipsam substantiam et aliud eius esse. » 

Ratio 3 a . — Quia esse subsistens est infinitum simpliciter. — 
lbid. :« Impossibile est. quod sit duplex esse omnino infinitum. 
Esse enim quod omnino est infinitum, omnem perfectionem 
essendi comprehendit ; et sic, si duobus talis adesset infinitas, 
non inveniretur quo unum ab altero differret. Esse autem 
subsistens oportet esse infinitum, quia non terminatur 
aliquo recipiente. Impossibile est igitur esse aliquod esse 
subsistens praeter Primum. » 

Ratio 4 a . — Quia esse subsistens excludit gradus in essendo 
perfectius et minus perfecte. — D. Thomas infra, I. q. 54. a. 1. 
et 2. ostendit actionem angeli vel cuiuscumque alterius 
creaturae non posse identificari cum eius substantia vel cum 
eius existentia, ex eo quod « in solo Deo sua substantia est 
suum esse et suum agere. Et si etiam angelus ipse esset 
suum intelligere, non possent esse gradus in intelligendo 
perfectius et minus perfecte, cum hoc contingat propter 
diversam participationem ipsius intelligere. » Quamobrem 
absque reali compositione essentiae et esse in rebus creatis, 
esse cuiuslibet rei non esset determinatum ad unum secun- 
dum genus et speciem, sine quo non possent esse gradus 
in essendo perfectius et minus perfecte, cum hoc contingat 
propter diversam participationem ipsius esse. 

Quinto : Via igitur quarta nihil est aliud nisi realis com- 
positio essentiae et esse in omnibus, praeter unum quod est 

Deus. — Quod ostenditur a D. Thoma, dum I. q. 3. a. 4. 
explanando viam quartam concludit, quod essentia vel natura 
Dei est esse. Ait enim : « Quia sicut illud quod habet ignem 
et non est ignis, est ignitum per participationem, ita illud 
quod habet esse et non est esse, est ens per participationem. 
Deus autem est sua essentia, ut ostensum est a. praec. Si 
igitur non sit suum esse, erit ens per participationem, et non 
per essentiam. Non ergo erit primum ens : quod absurdum 
est dicere. Est igitur Deus suum esse, et non solum sua 
essentia. » 

Ergo etiam in quarta via non datur processus ascensionis 
ad illud quod est verissimum et optimum et nobilissimum, 
nisi ex utraque parte viae per totam eius longitudinem 
adin veniantur duo, quorum unum non est alterum, sc. esse 
et subiectum quod habet esse ; esse et id quod esse recipit ; 
esse et natura quae est mensura essendi ; participans esse et 
esse participatum. 

Esse igitur verissimum, optimum, nobilissimum, maxime 
ens, idem sonat ac realem identitatem essentiae et esse : 
Esse Subsistens. 

Esse autem magis et minus bonum, verum, nobile, et 
magis vel minus ens, aequivalet ac necessario includit realem 
compositionem essentiae et esse : Esse adhaerens substantiae. 


V 

Quinta via. 

Primo : Argumentum quintae viae. — « Quinta via, 
concludit D. Thomas, sumitur ex gubernatione rerum. 
Videmus enim, quod aliqua, quae cognitione carent, sc. cor- 
pora naturalia, operantur propter finem. Quod apparet ex 
hoc, quod semper aut frequentius eodem modo operantur, 
ut consequantur id quod est optimum. Unde patet, quod 
non a casu, sed ex intentione perveniunt ad finem. Ea 

autem quae non habent cognitionem, non tendunt in finem 
nisi directa ab aliquo cognoscente et intelligente, sicut 
sagitta a sagittante. Ergo est aliquid intelligens, a quo res 
naturales ordinantur ad finem : et hoc dicimus Deum. » 

Secundo : Quinta via est complementum aliarum viarum. 

— Etenim est via causarum finalium, cuius postrema causa 
i espondet causae primae in ordine causarum efficientium. Per 
hanc quippe viam oportet finaliter pervenire ad aliquam 
superiorem intelligentiam, a qua res cunctae, et quae cogni- 
tione carent et quae cognitione gaudent, simul ad finem 
ordinantur. 

Per hanc viam quintam movent se omnia, quae in via 
prima moventur a primo movente quod a nullo movetur , 
efficiunt omnia, quae in secunda via efficiuntur a prima 
causa efficiente quae non habet causam ; operantur vel 
necessario vel contingenter aut libere omnia, quae in tertia 
via habent causam suae necessitatis vel suae contingentiae 
sub primo necessario in essendo et primo libero in operando ; 
atque suis motibus et operationibus conantur consequi id 
quod est optimum omnia, quae in quarta via sunt magis vel 
minus bona et magis et minus entia sub maximo ente quod 
est nobilissimum et verissimum et optimum. 

Huiusce vero quintae viae argumentum perfecte diluci- 
datur ab Angelico Doctore, I. q. 18. in qua inquiritur, quo- 
modo Deo et aliis rebus conveniat vita, et quomodo omnia 
moveant se, et a Deo in agendo propter finem moveantur ; 
et in q. 22. in qua agitur de providentia Dei, quae est ratio 
ordinandorum in finem ; et denique in q. 23. ubi tractatur 
de praedestinatione, quae, quantum ad obiecta, est quaedam 
pars providentiae. 

Atque hoc unum supra 1 iam notatum, iterum adno- 
tandum, quod D. Thomas, E q. 2. a. 3. loquens de creaturis 
quae, cognitionem non habentes, tendunt in finem, scribit . 
« Non tendunt in finem nisi directa ab aliquo cognoscente 

et intelligente, sicut sagitta a sagittante. » Et infra, q. 23. a. 1 . 
loquens de creatura rationali, quae est capax vitae aeternae, 
scribit similiter : « Ad illud autem, ad quod non potest aliquid 
virtute suae naturae pervenire, oportet quod ab alio trans- 
mittatur, sicut sagitta a sagittante mittitur in signum. Unde, 
proprie loquendo, rationalis creatura, quae est capax vitae 
aeternae, perducitur in ipsam quasi a Deo transmissa. » 
Quam quidem profundam atque harmonicam doctrinam 
luminose declarat ipse Angelicus Doctor, I.-II. q. 111. a. 2. 
ubi de gratia operante tractatur 1 . 

Tertio : Sub isto Primo Intelligente, a quo omnes res 
naturales ordinantur ad finem, collocandae veniunt omnes 
intelligentiae et omnes voluntates. — Unde ipse D. Thomas, 
I. q. 2. a. 3. ad 2. : « Similiter etiam quae ex proposito fiunt, 
oportet reducere in aliquam altiorem causam, quae non sit 
ratio et voluntas humana ; quia haec mutabilia sunt et defec- 
tibilia. Oportet autem omnia mobilia et deficere possibilia, 
reduci in aliquod primum principium immobile et per se 
necessarium, sicut ostensum est. » 

Et iterum, I. q. 105. a. 3., 4. et 5. ex professo declaratur 
quomodo Deus moveat intellectum et voluntatem, et quo- 
modo Deus operatur in omni operante, dando formas rebus, 
et conservando eas in esse, et applicando eas ad agendum, 
et habendo se ut finem omnium actionum. « Ipse solus (ait 
D. Thomas) implet voluntatem et sufficienter eam movet 
ut obiectum... Utroque modo proprium est Dei movere 
voluntatem ; sed maxime secundo modo, interius eam incli- 
nando... Sic igitur Deus, movendo voluntatem, non cogit 
ipsam ; quia dat ei eius propriam inclinationem. » Quod 
adhuc explicatur q. m. a. 2. 

Rursus, III. C. Gent. cap. 147. : « Sub Deo autem, qui est 
primus intellectus et volens, ordinantur omnes intellectus 
et voluntates sicut instrumenta sub principali agente. » 
Quae quidem mirifica ordinatio panditur ab Angelico Doctore, 

1 Vide opus nostrum De gratia et libero arbitrio, vol. I. q. 3. 
a. 1. ; et vol. II. cap. 6. conci. 4. et 5. et 7. 

' qui, ex ultimo fine hominis accipiens rationes eorum quae 
| sunt ad finem, per integram I.-II. et II.-II. pertractat De 
motu creaturae rationalis in Deum. 

Quarto : Primum principium et ultimus finis omnium 
quinque viarum sunt unum et idem, sc. Deus. — Deus itaque 
est primum movens quod a nullo movetur ; et causa efficiens 
prima quae non habet causam ; et per se necessarium, non 
habens causam necessitatis aliunde ; et maxime ens quod 
per se est ; et primum intelligens, a quo omnes res naturales 
ordinantur ad finem. Quod vere ac evidenter demonstratur 
I. q. 44. ubi ostenditur primum movens quod a nullo movetur, 
omnia movere ; primam causam efficientem quae non habet 
1 causam, omnia efficienter causare; primum necessarium 
esse causam necessitatis aliis; primum intelligens omnia 
gubernare ; primum ens omnibus entibus esse causam essendi 
et bonitatis et cuiuslibet perfectionis. Unde D. Thomas, 

1 . q. 44. a. 4. ad 4. : « Cum Deus sit causa efficiens, exemplaris 
et finalis omnium rerum, et materia prima sit ab ipso, sequitur 
quod primum principium omnium rerum sit unum secundum 
rem. Nihil tamen prohibet in eo considerari multa secundum 
rationem, quorum quaedam prius cadunt in intellectu nosti 0 
quam alia. » Et De Pot. q. 7. a. 1. ad 3 - : « Per unum et idem 
Deus in ratione diversarum causarum se habet ; quia per 
hoc quod est actus primus, est agens, et est exemplar om- 
nium formarum, et est bonitas pura, et per consequens 
omnium finis. » 

Quinto : Quidnam est illud optimum, ad quod conse- 
quendum omnia moventur et operantur? — Optimum , de 
quo agitur in quinta via, sumpta ex gubernatione rerum, et 
ad quod consequendum cuncta in rerum universitate mo- 
ventur et operantur, est essentia seu natura primi moventis 
quod a nullo movetur; essentia seu natura primae causae 
quae causam non habet ; essentia seu natura primi necessarii 
quod semper est; essentia seu natura primi entis quoc 
maxime est ; essentia denique seu natura ipsius primi mtel- 
ligentis, a quo res omnes ordinantur ad finem. — Primum 

enim movens omnia movet ad seipsum ; prima causa in omni- 
bus effectibus imprimit desiderium suae similitudinis; primum 
necessarium omnibus communicat inclinationem ad perpe- 
tuitatem in essendo ; primum ens omnibus entibus est causa 
esse et bonitatis et cuiuslibet perfectionis ; primum intelligens 
omnia ordinat ad se, et omnia perducit ad quandam partici- 
pationem sui. Primum namque intelligens est illud « verissi- 
mum et nobilissimum et optimum » quod constituit termi- 
num quartae viae, quae sumitur ex gradibus qui in rebus 
inveniuntur. Unde D. Thomas, XII. Metaph. lect. 5. : « Sic 
igitur optimum erit substantia simplex, quae est actus. 
quod est primum inter intelligibilia. Et sic manifestum est, 
quod primum movens idem est quod primum intelligibile et 
primum appetibile, quod est Optimum. » 

Sexto : Omnia ergo appetunt Esse ; omnia appetunt 
Bonum : omnia appetunt Deum. 

a) Omnia appetunt Esse. — D. Thomas, Comp. theol. cap. 10. : 
« Ostensum est, quod Deus est actus purus absque alicuius 
potentialitatis commixtione. Oportet igitur, quod eius essen- 
tia sit ultimus actus ; nam omnis actus, qui est circa ultimum, 
est in potentia ad ultimum actum. Ultimus autem actus est 
ipsum Esse. Cum autem omnis motus sit exitus de potentia 
in actum, oportet illud esse ultimum actum, in quod tendit 
omnis motus ; et cum motus naturalis in hoc tendat, quod 
est naturaliter desideratum, oportet hoc esse ultimum actum 
quod omnia desiderant. Hoc autem est esse. Oportet igitur, 
quod essentia divina sit ipsum Esse. » 

b ) Omnia appetunt Bonum. — D. Thomas, De Verit. q. 22. 
a. 1. : « Quod autem dirigitur vel inclinatur in aliquid ab 
aliquo, in id inclinatur quod est intentum ab eo qui inclinat 
vel dirigit, sicut in idem signum sagitta dirigitur quo sagit- 
tator intendit. Unde, cum omnia naturalia naturali quadam 
inclinatione sint inclinata in fines suos a primo motore qui 
est Deus, oportet quod illud, in quod unumquodque natu- 
raliter inclinatur, sit id quod est volitum vel intentum a 
Deo... Deus autem, cum non habeat alium suae voluntatis 
finem nisi seipsum, et ipse sit ipsa essentia bonitatis, oportet 

quod omnia alia sint inclinata naturaliter in bonum... 
Oportet dicere, quod omnia naturaliter bonum appetant. » 
|*‘t ad 4. : « Cum dicitur : Omnia bonum appetunt, non oportet 
bonum determinari ad hoc vel illud, sed in communitate 
accipi ; quia unumquodque appetit bonum naturaliter sibi 
conveniens. Si tamen ad aliquod unum bonum determinetur, 
hoc unum erit esse. Nec hoc prohibetur per hoc, quod omnia 
esse habent ; appetunt enim eius continuationem ; et quod 
h a bet esse in actu uno modo, habet esse in potentia alio 
modo, sicut aer est potentia ignis ; et sic, quod non habet 
esse actu, appetit esse actu. » 

c) Omnia appetunt Deum. — D. Thomas ibid. a. 2. : « sicut 
Deus, propter hoc quod est primum efficiens, agit in omni 
agente, ita propter hoc quod est ultimus finis, appetitur in 
omni fine. Sed hoc est appetere ipsum Deum implicite; sic 
enim virtus primae causae est in secunda, ut principia in con- 
clusionibus ; resolvere autem conclusiones in principia vel 
secundas causas in primam, est tantum virtutis rationalis. 
Unde sola rationalis natura potest secundarios fines in ipsum 
Deum per quandam viam resolutionis inducere, ut sic ipsum 
Deum explicite appetat. Et sicut in demonstrativis scientiis 
non recte sumitur conclusio nisi per resolutionem in prima 
principia, ita appetitus creaturae rationalis non est rectus 
nisi per appetitum explicitum ipsius Dei, actu vel habitu. » 
Et ad 2. : « Ipsum esse est similitudo divinae bonitatis ; unde, 
in quantum aliqua desiderant esse, desiderant Dei similitu- 
dinem et Deum implicite. » Et III. C. Gent. cap. 19. : « In 
omnibus rebus evidenter apparet, quod esse appetunt natu- 
raliter... Secundum hoc autem esse habent omnia, quod Deo 
assimilantur, qui est ipsum esse subsistens, cum omnia sunt 
solum quasi esse participantia. Omnia igitur appetunt, quasi 
ultimum finem, Deo assimilari. » Et Comp. Theol. cap. 102. : 
« Primum movens et agens est Deus ; finis autem eius non 
est aliud quam sua bonitas. Necesse est igitur, quod omnes 
actiones et motus quicumque creaturarum sint propter 
divinam bonitatem, non quidem causandam neque augen- 
dam, sed suo modo acquirendam, participando siquidem 
aliquam similitudinem eius. » 

Septimo : Sola ergo substantia Dei est esse ; substantia 
vero omnium aliarum rerum est potentia essendi. — Quod 
patet : 

i° Quia esse est natura Primi Moventis, et Primae Causae, 
et Primi Necessarii, et Primi Entis, et Primi Intelligentis ; 
et quod competit alicui secundum propriam naturam suam, 
aliis convenire non potest nisi secundum quandam partici- 
pationem. Unde natura rerum aliarum non est esse, sed 
■participans esse. — II. C. Gent. cap. 52. : « Ipsum esse com- 
petit primo agenti secundum propriam naturam ; esse enim 
Dei est eius substantia, ut supra ( 1 . 1. cap. 22.) ostensum est. 
Quod autem competit alicui secundum propriam naturam 
suam, non convenit aliis nisi per modum participationis, 
sicut calor aliis corporibus ab igne. Ipsum igitur esse com- 
petit omnibus aliis a primo agente per participationem 
quandam. Quod competit alicui per participationem, non est 
substantia eius. Impossibile est igitur, quod substantia 
alterius entis, praeter agens primum, sit ipsum esse. » 

2° Quoniam, si esse competeret aliis rebus, praeter Deum, 
secundum suas proprias naturas, et esse esset ipsarum sub- 
stantia, non constarent actu et potentia in linea entis ; ac 
perinde nec moverentur ; nec haberent causam efficientem 
sui esse, sed essent per se et necessario ; nec participarent 
esse in diversis gradibus, sed essent maxima entia ; nec 
operarentur ad id, quod est optimum, consequendum, quia 
nulla de perfectionibus essendi potest deesse rei cuius sub- 
stantia est ipsum esse subsistens. 

3° Quoniam argumenta validissima pro existentia Dei 
demonstranda aut nihil probant, aut probare ac concludere 
debent : «) Deum esse; b) in Deo identificati essentiam et esse; 
c) consequenter : in omnibus, praeter Deum, essentiam et esse 
realiter distingui. Per singulas ergo quinque vias necesse est 
pervenire ad Deum, cuius substantia est esse, transeundo 
per esse rerum, quod non est ipsarum substantia. Ita Ange- 
licus Doctor, XII. Metaph. lect. 4. : « Necesse est pervenire 
ad Primum Ens, cuius substantia est Actus. » 

VIII. Physic. lect. 21. : « Necesse est enim, quod omnis 
substantia simplex subsistens, vel ipsa sit suum esse, vel 

participet esse. Substantia autem simplex, quae est ipsum 
esse subsistens, non potest esse nisi una ; sicut nec albedo, si 
esset subsistens, posset esse nisi una. Omnis ergo substantia 
quae est post primam substantiam simplicem, participat esse. 
Omne autem participans componitur ex participante et 
participato ; et participans est in potentia ad participatum. 
Ergo substantia, quantumcumque simplex, post Primam 
substantiam simplicem, est : Potentia essendi. » 

II. C. Gent. cap. 53. : « In substantia autem intellectuali 
1 icata inveniuntur duo, sc. substantia ipsa et esse eius quod 
non est ipsa substantia, ut ostensum cap. 52. ; ipsum autem 
esse est complementum substantiae existentis. » 

CAPUT SECUNDUM 


Demonstratio vere philosophica processionis omnium 
rerum a Deo per creationem praesupponit, tamquam 
lapidem angularem supra quem firmiter ac bene fun- 
datur, .identitatem substantiae et esse in Deo, atque 
realem utriusque compositionem in omnibus quae sunt 
praeter Deum. 


I 

Permagnum huius quaestionis momentum. 

Primo : Veritas creationis est dogma fidei catholicae. — 

Omnia a Deo ex nihilo esse creata, dogma catholicae fidei 
est, in Sacris Litteris traditum et ab Ecclesia definitum 
atque in Symbolo fidei primo loco positum. 

In Sacris quidem Litteris traditum. — Genes. 1, 1 : « In 
principio creavit Deus coelum et terram. » Joh. x, 1-3 : « In 
principio erat Verbum, et Verbum erat apud Deum, et Deus 
erat Verbum. Hoc erat in principio apud Deum. Omnia per 
Ipsum facta sunt, et sine Ipso factum est nihil quod lactum 
est. » Hebr. 1, 2 : « Locutus est (Deus Pater) nobis in Filio, 
quem constituit haeredem universorum, per quem fecit et 
saecula. » Et 11, 3 : « Fide intelligimus aptata esse saecula 
Verbo Dei, ut ex invisibilibus visibilia fierent. » 

Ab Ecclesia definitum. — Concil. Vatican. De Fide cath. 
De Deo. Can. 1. : « Si quis unum verum Deum, visibilium et 
invisibilium creatorem et Dominum negaverit : anathema 
sit. » 



In Symbolo fidei positum. — « Credo in unum Deum, 
1 ’atrem, Omnipotentem, Factorem coeli et terrae, visibilium 
omnium et invisibilium. » 

Unde D. Thomas, II. C. Geni. cap. 15. postquam lumine 
naturali rationis ostendit, quod omnia quae sunt, a Deo sunt, 
adiunxit : « Hoc autem divina confirmat auctoritas. Dicitur 
enim Ps. 145, 6 : Qui fecit coelum et terram, et omnia juae 
in eis sunt. Rom. 11, 36 : Ex quo omnia, per quem omnia, et 
in quo omnia, Ipsi gloria in saecula. Per hoc autem excluditur 
antiquorum naturalium error, qui ponebant corpora quae- 
dam non habere causam essendi ; et etiam quorundam qui 
dicunt Deum non esse causam substantiae coeli, sed solum 
motus. » 

Secundo : Veritas creationis potest tamen, proprie et in 
rigore philosophico loquendo, demonstrative probari. — 

Omnia a Deo esse facta ex nihilo, naturali rationis humanae 
lumine posse intelligi ac certo cognosci, est etiam in Sacra 
Scriptura traditum, et ab Ecclesia definitum, atque ipsamet 
rationis vi manifestum. 

In Sacra Scriptura traditum. — Rom. 1, 20 : « Invisibilia 
enim Dei, a creatura mundi, per ea quae facta sunt, intellecta 
Conspiciuntur, sempiterna quoque eius virtus et Divinitas. » 
Sap. 13, 5 : « A magnitudine enim speciei et creaturae, cogno- 
scibiliter poterit Creator horum videri. » Eccli. 43, 1 : « Alti- 
tudinis firmamentum, pulchritudo eius est ; species coeli in 
visione gloriae. Sol in aspectu annuntians in exitu, vas 
admirabile, opus Excelsi... Species coeli, gloria stellarum ; 
mundum illuminans in excelsis Dominus. Vide arcum, et 
benedic Eum qui fecit illum ; valde speciosus est in splendore 
suo. Gyravit coelum in circuitu gloriae suae ; manus Excelsi 
aperuerunt illum. Imperio suo acceleravit nivem ; et acce- 
lerat coruscationes emittere iudicii sui... Multa abscondita 
sunt maiora his ; pauca enim vidimus operum eius. Omnia 
autem Dominus fecit ; et pie agentibus dedit sapientiam. » 

Ab Ecclesia definitum. — Concil. Vatican. De Fide cath. 
De Revelat, can. 1. : « Si quis dixerit Deum unum et verum, 
< rcatorem et Dominum nostrum, per ea quae facta sunt. 

hUmanae ' Umine C6rt0 ‘ “ P« : 

ipsa, net rationis vi manifestum. - Iuxta supradicta ex 
• Thoma, III. C. Geni. cap. 38. et 39., duplex datur Dei 

hS;r ?a r; era est communis et c ° nfusa ' et °mnib US 

iliaulm D ' QUia natUraH rati ° ne Statim homo ^ 
ahqualem Dei cognitionem pervenire valet. De hac dicitur 

2 ' • Coeh ™*rmnt gloriam Dei, et opera manuum eius 

fi™ 1 *™”*™- De hac Tullius. II. De natura deorum : 

cum r T m PO t GSSe tam a P ertum tamque perspicuum 
cum coelum suspeximus, coelestiaque contemplati sumus 

quam m* aliquod Numen praestantissimae mentis, quo haec 
regantur , . De hac ipse Angelicus Doctor. loco supracitato 
« Ex hoc autem, quod praedicta Dei cognitione aliquis caret' 
maxime vituperabilis apparet; designatur enim" per Toc 
maxime hominis stoliditas, quod tam manifesta Del signa 

LbeST S ‘ CUt St ° MUS rcpUtaretUr vidi, 

_ bere animam eum non comprehenderet. Unde dicitur 

13. 1 Dixit insipiens in corde suo: Non est Deus. » Ex 

naLXr^‘ t C ° gniti0ne ' 1““ hominibus omnibus 

naturaliter adest, patet possibilitas habendi alteram, altiorem 

Oste^T^ C ° gnitionem de P« demonstrationem. 

O tendit autem demonstratio Deum esse immobilem, aeter- 

num meoiporeum, omnino simplicem, unum, et alia huius- 

° d ‘; q , mbus P Iana certe via manet aperta ad rerum 

“Adeb^" 6 * - — dicendis 

Tertio : Veritas creationis est quid summum inter on,n„ 
lias veritates quae praeambula ad articulos fldei denominan- 

tur - Ut D. Thomas tradit, I. q, 2 . a . a. ad i. : ,, Deum esse 
alia huiusmodi, quae per rationem naturalem nota possunt 

tuJtZin «e' 1 " 31 FWS X in M0,U *«"». tstt- 

lumine J! < ° mmum P rmci P>um et finem, naturali rationLs 

nme per ea, quae facta sunt, hoc est per visibilia creationis opem 

esse de Deo, non sunt articuli fidei, sed praeambula ad arti- 
< illos. Sic enim fides praesupponit cognitionem naturalem, 
vj. ut gratia naturam et ut perfectio perfectibile. Nihil tamen 
prohibet illud, quod secundum se demonstrabile est et 
scibile, ab aliquo accipi ut credibile, qui demonstrationem 
non capit. » Et II. -II. q. 1. a. 5. ad 3. : « Ea, quae demon- 
strative probari possunt, inter credenda numerantur, non 
quia de ipsis simpliciter sit fides apud, omnes, sed quia prae- 
exiguntur ad ea quae sunt fidei, et oportet ea saltem per 
lidem praesupponi ab his qui eorum demonstrationem non 
habent. » Inter has autem veritates, quae a D. Thoma pracam- 
Inda ad articulos fidei dicuntur, et a Concilio Vaticano 1 fidei 
fundamenta vocantur, eminere veritatem creationis patet : 

i° Ex facio. — Nam licet possit revera huiusmodi veritas 
demonstrari 2 de facto tamen nec ipsa praeclara philoso- 
phorum ingenia, sicut Aristoteles et Plato, ad veritatem 
creationis in terminis stabiliendam ac manifeste declarandam 
pervenerunt. Ex ipsa igitur Philosophiae historia constat 
etiam maximos gentilium philosophos, Aristotelem fortasse 
m excipias, creationem rerum ex nihilo penitus ignorasse. 
Fortasse, inquam ; quia Aristotelis mens hac de re non satis 
aperte constat. In libro tamen De mundo et coelo scribit : 
• Quasi flagitium esset in disputatione rerum mundi prae- 
terire id quod Summum in mundo habetur. Itaque vetus 
fama est, et quidem haereditaria mortalium omnium, uni- 
versa a Deo et per Deum nobis esse constituta. » At quid- 
quid de hoc sit, negari tamen non potest Aristotelem ea 

1 Cone. Vatie. De Fide cath. cap. 4. : « Verum, etsi fides sit supra 
rationem, nulla tamen unquam inter fidem et rationem vera dissensio 
esse potest... Neque solum fides et ratio inter se dissidere numquam 
possunt, sed opem quoque sibi mutuam ferunt, cum recta ratio fidei 
fundamenta demonstret, eiusqup lumine illustrata rerum divinarum 
scientiam excolat ; fides vero rationem ab erroribus liberet ac tueatur, 
*. unque multiplici cognitione instruat. » Quaenam vero sit fidei 
(ausa, docet D. Thomas, II-II. q. 6. a. 1. 

- Deum esse Creatorem mundi, sic quod mundus incoeperit esse, 
nola fide tenetur et demonstrative probari non potest, ut ex professo 
declarat D. Thomas, I. q. 46. a. 2. 



342 LIB. IV. — DE ENTE PER PARTICIPATIONEM 

posuisse philosophica principia, talemque de Deo tradidisse 
notionem, ut inde haud difficile inferri valeat cuncta quae 
sunt, a Deo, qui maxime est, ex nihilo secundum totam 
rerum entitatem condita fuisse h 

2° Ex celsitudine huius veritatis. — Utique, ratione demon- 
stratur et fide tenetur, quod omnia sint a Deo creata, ut 
concludit D. Thomas, De Pot. q. 3. a. 5. et I. q. 44. a. 1. et 
q- 45- a - 3- et II. C. Gent. cap. 15. ; verumtamen assurgere 
usque ad cognoscibilitatem creationis et ad veram creationis 
notionem sibi efformandam pervenire, hoc, physicas humanae 
rationis vires licet non superet, absolute loquendo, eiusdem 
tamen vires, prout in pluribus, certe excedere videtur ; 
quoniam inter ea quae de Deo naturali ratione investigare 
valemus, hoc certe ad apicem perfectionis pertingit, ostendere 
Deum ex nihilo cuncta effecisse. Si ergo, ut D. Thomas 
observat, I. q. 1. a. 1. « veritas de Deo per rationem inves- 
tigata, a paucis hominibus, et per longum tempus, et cum 
admixtione multorum errorum proveniret », nisi de divinis 
per revelationem instrueremur : id vel maxime de veritate 
creationis oportet intelligere, quae altissimam ac valde 

1 Ita videtur innuere D. Thomas, I. q. 44. a. 1. et 2. — VIII. Phy- 

sic. lect. 2. — De Pot. q. 3. a. 5. — II. Metaph. lect. 1. — Opusc. De 
natura angelor. cap. 7. — D. Thomas, reprehendens Averroem, qui ex 
verbis Aristotelis occasionem sumpsit dicendi, quod non est possibile 
quod fiat aliquid ex nihilo, ait : « Ex hoc ergo, quod omne particulare 
agens praesupponit materiam quam non agit, non oportet opinari 
quod primum agens universale, quod est activum totius entis, aliquid 
praesupponat quasi non creatum ab ipso. Nec hoc etiam est secundum 
intentionem Aristotelis ; probat enim in II. Metaph. quod id, quod 
est maxime verum et maxime ens, est causa essendi omnibus exi- 
stentibus; unde hoc ipsum esse in potentia, quod habet materia prima, 
sequitur derivatum esse a primo essendi principio, quod est maxime 
ens ; non igitur necesse est praesupponi aliquid eius actioni quod 
non sit ab eo productum. Et quia omnis motus indiget subiecto, ut 
hic Aristoteles probat et rei veritas habet, sequitur quod productio 
universalis entis a Deo non sit motus nec mutatio, sed sit quaedam 
simplex emanatio... Ex quo patet, quod quamvis Aristoteles poneret 
mundum aeternum, non tamen credidit quod Deus non sit causa 
essendi ipsi mundo, sed causa motus eius tantum, ut quidam dixe- 
runt. » (VIII. Phy sic. lect. 2. 

perfectam praesupponit de Deo notionem, qualem de facto 
absque divina revelatione humanum ingenium non asse- 
quitur possidere 1 . 

Quarto : Veritas creationis habenda est ut revera fun- 
damentalis in Philosophia Prima et veluti corona scientiarum 

omnium. — Etenim vera philosophia, tota quanta est, ex 
vera idea creationis dependet, illustratur ac perfecte com- 
pletur. Nam : x° per veritatem circa creationem rerum, 
scientifice statutam, evidenter refellitur, tamquam absurdum 
vt ad absurda conducens, capitalis in philosophia error, 
videlicet Pantheismus. Cuius quidem erroris immediata 
radix et proxima origo inde habetur, ex negatione nimirum 
creationis vel ex falsa saltem creationis notione. Ex Pan- 
theismo autem innumera oriri absurda extra dubium est 2 . 

2° Deinde, cum Philosophia nihil aliud sit quam scien- 
tifica et rationialis cognitio Dei, mundi et hominis per altiora 
principia investigata ac secundum supremas rerum causas 
acquisita, manifestum est, quod absque vera creationis 
notitia haberi non potest vera perfectaque Dei cognitio per 
creaturas, nec vera creaturarum cognitio per ordinem ad 
ipsarum causam efficientem primam ac ultimam finalem. 
Per hanc quippe altissimam veritatem patefiunt fundamen- 
tales omnium entium relationes, atque elucescit suprema 
cognitio universorum quae facta sunt ac per quae invisibilia 
Dei intellecta conspiciuntur, sempiterna quoque eius virtus 
et divinitas. Recta itaque ratio omnium scientiarum ex 
Philosophia Prima maxime habetur ; Philosophiae vero 
Primae splendor ex veritate creationis praecipue enascitur. 
Ad rem D. Thomas. III. C. Gent. cap. 25. : « Ordinantur igitur 
artes practicae ad speculativas, et similiter omnis humana 
operatio ad speculationem intellectus, sicut ad finem. In 
omnibus autem scientiis et artibus ordinatis, ad illam videtur 

1 Vide Card. Gonzalez, Filosofia elemental, tom. 2. p. 175. 
Madrid, 1876. — Suarez, Disp. Metaph. 20. sect. 1. 

2 Vide Card. Gonzalez, Esiudios sobre la filosofia de Santo Tomas, 
tom. II. lib. 3. Cosmologia. cap. 1.-5. 

pertinere ultimus finis, quae est praeceptiva et architectonica 
aliarum ; sicut ars gubematoria, ad quam pertinet finis 
navis qui est usus ipsius, est architectonica et praeceptiva 
respectu navifactivae. Hoc autem modo se habet Philosophia 
Pruna ad alias scientias speculativas ; nam ab ipsa omnes 
aliae dependent, utpote ab ipsa accipientes sua principia 
et directionem contra negantes principia; ipsaque Prima 
Philosophia tota ordinatur ad Dei cognitionem sicut ad 
ultimum finem ; unde et scientia divina nominatur. Est ergo 
cognitio divina finis ultimus omnis humanae cognitionis et 
operationis. » 


II 


Ad veritatem creationis philosophice demonstrandam 
nonnisi per quinque vias, quibus Deum esse 
demonstrative probari potest, datum est ascendere. 


Primo : Creatio est veluti terminus quinque viarum, per 
quas mens assurgit ad existentiam Dei perfecte ostendendam. 

Ut autem magis innotescat, quomodo ex ipsis argumentis, 
quibus Deum esse demonstratur, logice venit inferenda realis 
compositio substantiae et esse in omnibus rebus quae sunt 
sub Primo Ente, considerandum est illas quinque vias 
simul coniungi in uno centro, quod vocatur creatio. Creatio 
namque est velut angulus quinque viarum, per quas ascen- 
dimus ad primum Movens absolute immobile, ad primam 
Causam non factam, ad primum Necessarium, ad maxime 
Ens, ad illud Intelligens a quo cuncta in suos fines ordinantur. 
Qui enim videre non valeat aut non assecutus fuerit adhuc 
suspicari creationem in capite illarum quinque viarum ful- 
gentem, dubitare debet se demonstrationes pro existentia 
Dei plene intellexisse. Ad rem Suarez : « In re idem est 
quaerere Ens Increatum et Deum. Ad demonstrandum Deum 
esse, non satis est ostendere dari in rerum natura ens quod- 

dam necessarium et a se, nisi probetur illud esse unicum, et 
tale ut sit fons totius esse, a quo pendent et illud recipiunt 
omnia, quae ipsum esse quodammodo participant 1 . » 

Secundo : Initium quinque viarum, quibus Deum esse 
probari potest, cadit sub experientia et pendet ex testimonio 

sensuum. — De prima quidem via, quae est manifestior et 
sumitur ex parte motus, ait D. Thomas : « Certum est enim 
d sensu constat aliqua moveri in hoc mundo. » De secunda 
vero via, quae est ex ratione causae efficientis, dicit : « Inve- 
nimus enim in istis sensibilibus esse ordinem causarum effi- 
cientium. » De tertia autem via, quae est sumpta ex possi- 
bili et necessario, inquit : « Invenimus enim in rebus quaedam, 
quae sunt possibilia esse et non esse, cum quaedam inve- 
niantur generari et corrumpi, et per consequens possibilia esse 
d non esse. » De quarta vero via, sumpta ex gradibus qui in 
rebus inveniuntur, scribit : « Invenitur enim in rebus aliquid 
magis et minus bonum, et verum, et nobile; et sic de aliis kuius- 
modi. » De quinta tandem via, quae sumitur ex gubernatione 
u rum, asserit : « Videmus enim quod aliqua quae cognitione 
carent, sc. corpora naturalia, operantur propter finem. » 

Ac postea, I. q. 12. a. 12. dicit quod, cum naturalis 
nostra cognitio a sensu principium sumat, « ex sensibi- 
lium cognitione non potest tota Dei virtus cognosci, et 
per consequens nec cius essentia videri. Sed quia sunt eius 
il tectus a causa dependentes, ex eis in hoc perduci possumus, 
ut cognoscamus de Deo an est, et ut cognoscamus de ipso 
1C.1 quae necesse est ei convenire secundum quod est Prima 
munium Causa, excedens omnia sua causata. Unde cogno- 
tu iinus de ipso habitudinem ipsius ad creaturas, quod sc. 
omnium est causa; et differentiam creaturarum ab ipso, 
quod sc. ipse non est aliquid eorum quae ab eo causantur, et 
quod haec non removentur ab eo propter eius defectum, sed 
qui.i superexcedit 2 . » 


1 Dispul. Metaph. Disp. 29. sect. 1. et 2. 
' J Cf. etiam. I. q. 88. a. 3. 

Tertio : Illae quinque viae, quibus Deum esse probari 
potest, nihil aliud sunt nisi proprietates quaedam seu charac- 
teres rerum sensibilium. — Omnes quidem huius mundi 
sensibilis res sunt : 

i° Mutabiles : sive quoad locum, sive quoad molem, sive 
quoad qualitates, sive quoad ipsam suam existentiam. 
Omnia ergo moventur ; et dum moventur, transeunt de 
potentia in actum. Omnis enim motus est exitus de potentia 
in actum ; ac iuxta definitionem Philosophi, motus est actus 
entis in potentia prout in potentia. 

2° Compositae : et quoad substantiam, nam generantur 
et corrumpuntur ; et quoad suam integritatem, nam cum 
sint extensione praeditae, partibus quantitativis constant ; 
et quoad accidentia, nam et qualitates quas habent, amittunt ; 
quasque non habebant, acquirunt ; innumerisque modis 
affici videmus. 

3 0 Finitae : nam singulae res intra terminos propriae 
speciei et individuationis clauduntur ; atque unaquaeque 
earum ita determinatum perfectionis possidet gradum, ut 
alios non possideat, nec formaliter nec eminenter. Non enim 
omnes huius mundi sensibilis res in uno bonitatis gradu 
constituuntur, ut inanimata et plantae et animalia simul 
testantur. 

4° Contingentes : nam sic sunt, ut possint non esse ; et 
cum antea non fuerint, esse incipiunt ; cum vero fuerint, esse 
desinere perspiciuntur. De singulis potest aliquo modo dici : 
Quasi flos egreditur et conteritur, et fugit vehit umbra, et num- 
quatn in eodem statu permanet. 

5 0 Ab alio: nam eo ipso quod esse incipiunt et esse desi- 
nunt, indifferentiam habent ad utrumque ; atque ab alio, ut 
sint, indigent determinari ; atque ab alio, ut educantur de 
potentia in actum, moveri ; atque ab alio, ut existant, fieri 
et efficienter causari. 

Quarto : Terminus harum quinque viarum. — i° Ex 

mutabilitate vero aliquarum rerum sensibilium, quae certa 
est et sensu constat, « necesse est devenire ad aliquod Primum 
Movens, quod a nullo movetur : et hoc omnes intelligunt 

Deum. » 2 0 Ex compositione rerum sensibilium quae moventur, 
quae educuntur de potentia in actum, et quae de novo 
generantur, fiunt et sunt, « necesse est ponere aliquam cau- 
sam efficientem Primam : quam omnes Deum nominant. >• 
e x contingentia aliquarum rerum quae, cum generentur 
ac corrumpantur, esse incipiunt et esse desinunt, « necesse 
est ponere aliquid quod sit per se Necessarium, non habens 
rausam suae necessitatis aliunde, sed quod est causa neces- 
sitatis aliis : quod omnes dicunt Deum. » 4 0 Ex finitate rerum 
sensibilium diversimode participantium bonitatem et nobili- 
tatem in essendo, satis videtur ostendi, quod in summo rerum 
vertice « est aliquid verissimum et optimum et nobilissimum, 
et per consequens maxime Ens : et hoc dicimus Deum. » 
5 0 Ex ordine qui est opus rationis, quique mirifice manifes- 
tatur in motibus atque operationibus corporum naturalium 
et rerum aliquarum quae cognitione carent, necessario 
colligitur esse aliquid Intclligens, a quo omnes res naturales 
ordinantur in finem : et hoc dicimus Deum. 

Quinto : Summitas quinque viarum, videlicet : Essentia 
Dei est esse. — Procedens deinde Angelicus Doctor ad inqui- 
rendum quid sit substantia vel natura Dei, accipit, tamquam 
initium suae novae argumentationis, quinque illa praedicata 
quae constituunt quinque viarum terminos. Qui enim arti- 
culum 3 um quaestionis 2 ae velit a radice intelligere et ad 
interiora usque penetrare, magna diligentia curet articulum 
4 um subsequentis quaestionis 3 ae intime rimari. Capere enim 
non valebit nec medullam attingere demonstrationum, 
quibus Deum esse ostenditur, nisi qui suppletoria adiungat 
argumenta, quibus multipliciter probatur in Deo identificari 
essentiam et esse, substantiam et actum essendi. Argumenta 
ista, demonstrationes illae sunt. Quinque viae, per quas 
lit itinerarium mentis nostrae in Deum, incipiunt quidem 
in articulo 3. quaestionis 2* c , at non attingunt ipsum rerum 
I cardinem nisi in articulo 4, quaestionis 3 ae . Viae non mutan- 
tur, sed prolongantur usque ad suum proprium terminum. 
Deum esse scientifice non scit, qui Deum esse ipsum suum 
esse adhuc non didicit. Etenim de ratione Primi Moventis 

quod a nullo movetur, est identitas essentiae et esse ; de 
ratione Primae Causae efficientis non habentis causam, est 
identitas essentiae et esse ; de ratione Necessarii per se, non 
habentis causam suae necessitatis aliunde, est identitas 
essentiae et esse ; de ratione Eius quod maxime est, est 
identitas essentiae et esse; et de ratione Primi Intelligentis 
est identitas essentiae et esse. Oportet ergo quod hoc, quod 
est esse, sit substantia vel natura Dei. Dei igitur essentia est 
suum esse, et Dei esse quidditas sua est h 

Sexto : Identitas essentiae et esse constituit quasi radi- 
cem ac veluti supremam rationem omnium quae praedicantur 
de Deo, quaeque proprie de Deo cognoscimus per demonstra- 
tionem. — Inde enim logice atque evidenter infertur quod 
Deus est . 

i° Omnino simplex, omnem prorsus compositionem ex- 
cludens ; quia ipsum esse nihil aliud adiunctum habere 
potest, nec ullae compositioni ibi relinquitur locus, ubi non 
adest compositio essentiae et esse. (I. q. 3.) 

2° Universaliter perfectus; quia nulla de perfectionibus 
essendi potest deesse Ei, quod est ipsum esse subsistens. 
(I. q. 4.) 

3° Summum bonum simpliciter, et bonus per essentiam 
suam ; quia habere omnimodam perfectionem secundum 
suam essentiam soli Deo competit, cuius solius essentia est 
suum esse. (I. q. 6.) 

4° Infinitus simpliciter secundum omnem perfectionem 
et nobilitatem, ex ipso quod esse Dei est per se subsistens, 
non receptum in aliquo. (I. q. 7.) 

5° Aeternus ac omnino immutabilis; quia ex hoc ipso, 
quod essentia Dei est eius esse, ipsa necessitas essendi est 
essentia eius (I. q. 9. et q. xo.) 

6° Ens per essentiam suam; quia est ipsum esse ; et solus 
Deus est ens per suam essentiam, quia solus Deus est suum 
esse. (I. q. 3. a. 4. et q. 61. a. 1.) 

7 0 Unus solus et maxime Unus; quia est maxime ens ; 

1 I. q. 3. a. 4. — 1 . C. Gent. cap. 22. — De Pot. q. 7. a. 2. 

et cum essentia Dei sit ipsum esse subsistens, non modo 
est maxime indivisus in se et maxime divisus ab aliis, verum 
etiam est ipsa Unitas subsistens. (I. q. n.) 

8° Omnipotens; quia Esse divinum, super quod ratio 
divinae potentiae fundatur, est esse infinitum, non limitatum 
ad aliquod genus entis, sed praehabens in se totius esse 
perfectionem. Unde quidquid habet vel potest habere ratio- 
nem entis, continetur sub possibilibus absolutis, respectu 
quorum Deus dicitur omnipotens. (I. q. 25. a. 3.) 

9 0 Causa esse, et bonitatis, et cuiuslibet perfectionis, 
omnibus quae sunt, et quocumque modo sunt, et secundum 
totam eorum entitatem. Atque ita procedens Angelicus 
Doctor pervenit tandem usque ad processionem omnium 
entium a Deo per creationem, dum respondet dicendum : 
«) « Necesse est dicere omne ens, quod quocumque modo 
est, a Deo esse. »» (I. q. 44- a. 1.) b) « Non solum non est im- 
possibile a Deo aliquid creari ex nihilo, sed necesse est ponere 
a Deo omnia creata esse, ut ex praemissis habetur q. 44. a. 1. » 
(I. q. 45. a. 2.) c) « Necesse est dicere et angelos et omne id 
quod praeter Deum est, a Deo factum esse. Unde necesse 
est angelos a Deo creatos esse. » (I. q. 61. a. 1.) d) « Necesse 
, est ergo esse Unum essendi Principium, a quo esse habeant 
quaecumque sunt quocumque modo, sive sint invisibilia et 
; spiritualia, sive sint visibilia et corporalia. »» (I. q. 65. a. 1.) 


III 

Tenendum est firmiter, quod Deus potest facere aliquid 
ex nihilo et facit, atque ex nihilo produxit res in esse. 

Primo : Deus potest facere aliquid ex nihilo. — Ratio i a . 
Onia potentia Dei est infinita. — « Unumquodque enim tantum 
abundat in virtute agendi, quantum est in actu. Deus autem 
, t actus infinitus, quod patet ex hoc, quod actus non finitur 
uiM dupliciter : Uno modo ex parte agentis, sicut ex voluntate 

artificis recipit quantitatem et terminum pulchritudo domus 
Alio modo ex parte recipientis, sicut calor in lignis termi 
natur et quantitatem recipit secundum dispositionem ligm 
rum. Ipse autem divinus actus non finitur ex aliquo agent- , 
quia non est ab alio, sed est a seipso ; neque finitur ex aliquo 
recipiente, quia cum nihil potentiae passivae ei admisceatur, 
ipse est actus purus non receptus in aliquo ; est enim Deu- 
ipsum esse suum in nullo receptum. Unde patet, quod Dem 
est infinitus; quod sic videri potest : Esse enim homini- 
terminatum est ad hominis speciem, quia est receptum in 
natura speciei humanae ; et simile est de esse equi vel cuiu- 
libet creaturae. Esse autem Dei, cum non sit in aliquo recep- 
tum, sed sit esse purum, non limitatur ad aliquem modum 
perfectionis essendi, sed totum esse in se habet ; et sic, sicut 
esse in universali acceptum ad infinita se potest extendere, 
ita divinum esse infinitum est ; et ex hoc patet, quod virtus 
vel potentia sua activa est infinita. » (De Pot. q. i. a. 2.) 

Ratio 2 a . — Quia potentia Dei est activa entis, secundum 
quod est ens. — Per illum modum actionem alicui agenti attri- 
buere oportet, quo convenit ei esse in actu. Inde est, quod 
in nullo agente naturali est potentia activa entis in quantum 
est ens, sed eius entis secundum quod est hoc ens, determi- 
natum in hac vel illa specie; nam agens agit sibi simii. 
Nam in re naturali nec includuntur perfectiones omnium 
quae sunt in actu, nec tota substantia sua est actus. Ei 
propter hoc agens naturale agit movendo, et ideo requirit 
materiam quae sit subiectum motus, et propter hoc non 
potest aliquid ex nihilo facere. Ipse autem Deus, e contrari- 
est totaliter actus; et in comparatione sui, quia est actu 
purus, non habens potentiam permixtam ; et in comparation 
rerum quae sunt in actu, quia in eo est omnium entium origo 
Unde per suam actionem producit totum ens subsistens, nullo 
praesupposito, utpote qui est totius esse principium . i 
secundum se totum. Et propter hoc ex nihilo aliquid faceiv 
potest ; et eius actio vocatur creatio 1 . 

Ratio 3 a . — Quia actio Dei est subsistens. — Unumquodq ur 


1 De Pot. q. 3. a. 1. 

! agens agit simile sibi; agit enim secundum quod actu est. Deus 
autem non est ens actu per aliquid sibi inhaerens, sed per 
totam suam substantiam. Igitur proprius modus suae actionis 
. st ut producat rem subsistentem totam, non solum rem 
inhaerentem, sc. formam in materia. Per hunc autem modum 
agit omne agens quod materiam in agendo non requirit. 
Deus igitur materiam praeiacentem non requirit in sua 
actione E 

Secundo : Deus ex nihilo fecit omnia et produxit res in 

osse. — Ratio i a . — Quia Deo nihil est causa essendi. — Esse 
convenit Deo non per aliquam causam, sed per se et secundum 
quod ipsum, tamquam primum et immediatum praedicatum 
cujs ; nam esse est ipsa essentia Dei. Impossibile est autem 
.iliquod unum duobus convenire, et utrique secundum quod 
ipsum ; quod enim de aliquo secundum quod ipsum dicitur, 
ipsum non excedit ; sed est eidem convertibile et utrumque, 
secundum quod ipsum est, ab altero distinguitur. Esse 
autem dicitur de omni eo quod est. Impossibile est igitur 
esse aliqua duo quorum neutrum habeat causam essendi ; 
sed oportet utrumque acceptorum esse per causam, vel 
alterum alteri esse causam essendi. Cum ergo Deus sit ens 
t ui nihil est causa essendi, oportet quod ab illo sit omne illud 
quod quocumque modo est 2 . 

Ratio 2 a . — Quia Deus est maxime ens. — Esse convenit Deo 
[ex sua ipsa propria natura, et non ex aliqua causa; unde in illo 
non potest esse minoratum aut deficiens vel limitatum, sed 
| ni ipso, quia esse est ipsa essentia Dei, Deo maxime convenit 
Lis,;. Illud autem est causa omnium in aliquo genere, cui 
maxime convenit illius generis praedicatum ; unde etiam 
quod maxime calidum est, videmus esse causam caloris in 
omnibus calidis ; et quod maxime lucidum est, causam 
omnium lucidorum. Cum igitur Deus sit maxime ens, oportet 
11 1 ipse sit causa omnium de quibus ens praedicatur 3 . 

1 II. C. Gent. cap. 16. 

* II. C. Geni. cap. 15 . — De Pot. q. 3. a. 5. 

■ II. C. Gent. cap. 15. — De Pol. q. 3. a. 5. 

Ratw f. — Q uia Deus est p Hma causa _ Secundum 

ordinem effectuum oportet esse ordinem causarum, eo quod 
enectus causis suis proportionali sunt, et proprius effectus 
cuiuslibet causae procedit ab ipsa secundum similitudinem 
suae naturae. Esse autem invenitur in omnibus rebus, omnibus 
est commune ; e t omnes causae particulares communicant 
m uno e ectu, qui est esse, licet singulae proprios effectus 
abeant m quibus distinguuntur. Calor enim facit calidum 
esse et aedificator facit domum esse. Conveniunt ergo in hoc 
quod causant esse; sed differunt in hoc quo d ignis causat 
ignem, et aedificator causat domum. Oportet ergo esse ali- 
quam causam superiorem omnibus, cuius virtute omnia 
causent esse, et cuius proprius effectus sit dare esse. Cum 
ergo pinna causa Deus sit, oportet omnia quae sunt, a Deo 
esse , et cum proprius effectus cuiuslibet causae procedat ab 
ipsa secundum similitudinem suae naturae, oportet etiam 
quod hoc, quod est esse, sit substantia vel natura Dei l . 

Ratio 4 a . — Q u i a £) eus est un i versa n ter p er f ectus _ Deus 

sua actuahtate e t perfectione omnes rerum perfectiones com- 
prehendit ; et sic est virtualiter omnia. Est igitur ipse om- 
nium factivus. Hoc autem non esset, si aliquid aliud esset 
natum esse msi a b ipso ; nihil enim natum est esse ab alio 
et non ab alio ; qu i a s j natum est non ab alio esse, est per 
seipsum necesse esse : quod non potest ab alio esse. Nihil 
igitur potest esse nisi a Deo. 

Raho 5 a - Quia solus Deus est Ens per essentiam. — Deus 
enim < .t tm. per essentiam suam, quia est ipsum esse ; omne 
au em aliud est ens per participationem, quia ens, quod sit 
suum esse , ^non potest esse nisi unum. Sed q uo d per essentiam 
elicitur, est causa omnium quae per participationem dicuntur ; 
skut ignis est causa omnium ignitorum in quantum huius- 
modi. Deus igitur est causa essendi omnibus quae sunt 2 * . 

2 n C Gem Cap ' I5 - — ** * 7 ' a - 2 - : q- 3 - a. I. : q. I. a. 2. 

//. C. Gent, cap. 15. _ De Pot. q. 3. a. 5. 

IV 

Ex termino quinque viarum, quibus Deum esse 
probari potest, demonstrative probatur Deum esse 
Creatorem coeli et terrae, visibilium omnium et 
invisibilium. 

Primo : Nexus inter argumenta pro demonstratione crea- 
tionis ac pro demonstratione existentiae Dei. — Argumenta 
enim ad concludendum necesse esse angelos cunctasque 
universi res a Deo processisse, sunt ipsaemet quinquae viae 
ad Dei existentiam ostendendam. Per has quidem vias gra- 
dimur usque ad summum rerum verticem, sc. Deum, in quo 
non est aliud esse et aliud essentia sua ; et rursum, regredimur 
a summo rerum omnium vertice ad inferiora creationis, per 
diversos gradus rerum, in quibus omnibus aliud est essentia 
vel natura et aliud esse. Iam ad istud propositum annotavit 
Ioannes a Sancto Thoma, quod : « In his quinque viis inclusit 
D. Thonias omnia quae ad manifestanda attributa Dei possunt 
conducere x . » 

Secundo : Quomodo argumenta ad probandum Deum 
esse, probent Deum esse creatorem rerum omnium. — Rigu- 
rosa autem ac vere philosophica demonstratio creationis 
facta manet a D. Thoma, /. Parte Summae Theol. per inte- 
grum tractatum De Deo uno, ita : 

i° In q. 2. a. 3. per quinque vias pervenitur ad aliquod 

Movens immobile, et ad aliquam Primam Causam efficientem, 
et ad aliquid per se Necessarium, et ad aliquod Primum Ens, 
et ad aliquod Primum intelligens : nempe Deum. 

2 0 In q. 3. a. 4. ex. his quinque viarum terminis multi- 
pliciter ostenditur identitas essentiae et esse in ipso Deo ; 
ac consequenter, quod de natura vel substantia Dei est esse; 
et quod ipsa necessitas essendi est essentia eius. 

1 Cursus Theol. in I. Part. q. 2. 


DE VERITATE FUNDAMENTALI. 

3° In q. ii. a. 2. et 3. legitime infertur Deum, in quo non 
est aliud esse et aliud essentia eius, esse unum solum, maxime 
unum, unicum ; quia Esse Subsistens non potest esse nisi 
unum tantum. 

4° Ac porro in q. 44. a. 1., 2., 3. et 4. necessario conclu- 
ditur Deum esse primam causam efficientem, et supremam 
causam exemplarem, et ultimam causam finalem rerum 
omnium quae sunt et quocumque modo sunt, et secundum 
totam suam entitatem. Unde, praesuppositis quae in tractatu 
De Deo uno ab Angelico Doctore traduntur ac declarantur^: 

Tertio : Ex termino quinque viarum ostenditur processio 
rerum omnium a Deo per creationem. 

Argumentum ex via i a . — Necesse est devenire ad aliquod 
Primum Movens quod a nullo movetur : et hoc omnes intelli- 
gunt Deum. Sed primum movens quod a nullo movetur, non 
potest esse nisi unum tantum. Omnia igitur moventur a 
Deo ; atque reducuntur ab ipso de potentia in actum ; et de 
mera potentia obiectiva, quae est nihilum rei, res cunctae 
perducuntur ad esse. 

Argumentum ex via 2 a . — Necesse est ponere aliquam Cau- 
sam efficientem Primam : quam omnes Deum nominant. Sed 
prima causa efficiens non potest esse nisi una tantum. Omnia 
igitur causantur efficienter a Deo tamquam ab universali 
causa omnium entium, in quantum entia sunt, ac perinde 
secundum totam suam entitatem. 

Argumentum ex via 3 a . — Necesse est ponere aliquid quod 
sit per se Necessarium, non habens causam suae necessitatis 
aliunde : quod omnes dicunt Deum. Sed illud quod est per se 
Necessarium, non potest esse nisi unum tantum. Oportet 
igitur omne aliud a Deo, reduci in ipsum Deum sicut in 
causam essendi omnibus quae sunt et quocumque modo sint. 

Argumentum ex via q a . — Est aliquid quod est verissimum, 
et optimum, et nobilissimum, et per consequens maxime 
Ens : et hoc dicimus Deum. Sed illud quod est maximum in 
essendo, non potest esse nisi unum tantum, videlicet Deus, 
cuius esse est sua essentia. Deus igitur omnibus entibus 
est causa esse, et bonitatis et cuiuslibet perfectionis. 



Argumentum ex via 5 a . — Est aliquid Primum Intelligens, 
a quo omnes res naturales ordinantur in finem ; et hoc dicimus 
Deum. Sed primum in intelligendo, sicut primum in essendo, 
non potest esse nisi Unum tantum, nempe Deus, primum 
intelligens et primum volens, sub quo ordinantur omnes 
intellectus et omnes voluntates sicut instrumenta sub causa 
principali. Deus ergo, in cuius divina mente praeexistit ratio 
ordinis rerum in finem, est causa rerum per suum intellectum, 
secundum quod habet voluntatem coniunctam ; et sic scientia 
Dei se habet ad omnes res creatas, sicut scientia artificis ad 
artificiata 1 . 


V 

Omnia argumenta, quae pro veritate creationis militant, 
reducuntur ad haec duo excelsa et firma principia, 
quorum unum necessario sequitur ex altero, sc. : 
Solus Deus est suum esse ; in omnibus autem aliis 
differt essentia rei et esse eius. 

Primo : Argumentum, omnium argumentorum caput. — 

Omnia quidem argumenta, quae ad veritatem creationis 
ostendendam afferuntur, veniunt postremo reducenda ad 
subsequentem argumentationem : 

Solus Deus est ens per essentiam; omnia vero alia sunt 
entia per participationem. 

Omne autem quod est per participationem, causatur ab eo 
quod est per essentiam. 

Necesse est igitur omne id, quod praeter Deum est, a Deo 
factum esse. 

Omnes concedunt solum Deum esse Ens per essentiam, 
aliter Deus non esset Deus ; atque si Deo soli competit ita 
esse, planum est quod omnia alia quae sunt, quocumque 
modo sint, debent esse entia per participationem. 

1 I. q. 14. a. 8. ; q. 22. a. 1. ; q. 44 - 3 - et 4 - 

Veritas autem alterius propositionis fere patet ex terminis. 
Etenim si ens per participationem non esset causatum ab 
alio, iam non esset per participationem, sed ens per essentiam, 
cui nihil est causa essendi. Unde de ratione entis per parti- 
cipationem est esse causatum ab alio. — Si autem non esset 
causatum ab ente per essentiam, tunc ens per participationem 
nec esset ens, nec per participationem , quia non participaret 
esse, cuius fons et origo nonnisi in ente per essentiam potest 
reperiri. Unde D. Thomas, De Pot. q. 3. a. 5. ad 1. : « Licet 
causa prima, quae Deus est, non intret essentiam rerum 
creatarum, tamen esse, quod rebus creatis inest, non potest 
intelligi nisi ut deductum ab Esse divino ; sicut nec proprius 
effectus potest intelligi nisi ut deductus a causa propria. » 
Itaque neque ens per participationem esset ens per parti- 
cipationem, nisi ab Ente per essentiam causaretur ; neque 
Ens per essentiam, nisi omnia prorsus entia per participa- 
tionem ab eo causarentur, esset per essentiam Ens. 


Secundo : Solus Deus est Ens per essentiam, diversimode 
potest exponi. — Diversimode enim potest exponi ac decla- 
rari quomodo Deus sit ens per essentiam; nam sicut omnia 
argumenta pro veritate creationis demonstranda reducuntur 
ad suprapositam argumentationem, ita huiusmodi postrema 
argumentatio explanari potest, ut in unumquodque aliorum 
argumentorum logice resolvatur. Atque ita ens per essentiam 
potest recte exponi in hunc sensum : i° ens cui nihil est causa 
essendi ; 2 0 ens universaliter perfectum ; 3 0 ens simpliciter 
infinitum ; 4 0 actus purus in linea entis ; 5 0 summum bonum, 
summum verum, et summum unum ; 6° intelligens per essen- 
tiam ; 7 0 omnipotens per essentiam. Nam quaecumque divina 
attributa resolvuntur in hoc : Ens per essentiam. Ideoque 
quocumque modo exponatur : Solus Deus est Ens per essen- 
tiam, recte concluditur quod omnia, quaecumque sunt, 
necesse est ut a Deo sint facta secundum totam entitatem. 
Entia enim per participationem nonnisi ab Ente illo proce- 
dere possunt, in quo est ipsa plenitudo essendi ; at plenitudo 
essendi ex quocumque divino attributo facile ostenditur 
ac manifestatur. Verum, quia omnia divina attributa in 

identitate essentiae et esse radicantur, ut supra lib. 3. 
ostensum manet, ideo : 

Tertio : D. Thomas ita semper exponit : Solus Deus 
est Ens per essentiam. — I. q. 44. a. 1. et q. 61. a. 1. : « Res- 
pondeo dicendum, quod necesse est dicere et angelos et 
omne id, quod praeter Deum est, a Deo factum esse. Solus 
enim Deus est suum esse; in omnibus autem alus differt 
essentia rei et esse eius, ut ex superioribus patet (q. 3- a. 4-)- 
Et ex hoc manifestum est, quod solus Deus est ens per suam 
essentiam; omnia vero alia sunt entia per participationem . 
Omne autem quod est per participationem, causatur ab eo 
qui est per essentiam ; sicut omne ignitum causatur ab igne. 
Unde necesse est angelos a Deo creatos esse. » 

II . C. Gent. cap. 15. : « Quod per essentiam dicitur, est 
f causa omnium quae per participationem dicuntur ; sicut 

ignis est causa omnium ignitorum, in quantum huiusmodi. 
Deus autem est Ens per essentiam suam, quia est ipsum esse; 
omne autem aliud est ens per participationem; quia ens, 
quod sit suum esse, non potest esse nisi unum, ut (in 1. lib. 
cap. 13., 22. et 42.) ostensum est. Deus igitur est causa 

f essendi omnibus aliis. » 

III. C. Gent. cap. 66. : « Quod est per essentiam tale, est 
proprie causa eius quod est per participationem tale ; sicut 

| ignis est causa omnium ignitorum. Deus autem solus est ens 
per essentiam, omnia autem alia sunt entia per participatio- 
nem ; nam in solo Deo esse est sua essentia. Esse igitur cuius- 
libet existentis est proprius effectus eius, ita quod omne 
quod producit aliquid in esse, hoc facit in quantum agit in 
virtute Dei. » 

Comp. Theol. cap. 67. : « Omne quod habet aliquid per 
participationem, reducitur in id quod habet illud per essen- 
tiam, sicut in principium et causam ; sicut ferrum ignitum 
participat igneitatem ab eo quod est ignis per essentiam 
suam. Ostensum est autem supra, quod Deus est ipsum 
esse; unde esse convenit ei per suam essentiam, omnibus 
autem aliis convenit per participationem ; non enim alicuius 
alterius essentia est suum esse, quia esse absolutum et per se 

subsistens non potest esse nisi unum, ut supra ostensum 
est. Igitur oportet Deum esse causam existendi omnibus 
quae sunt. » 

Unde Angelicus Doctor semel atque iterum et semper 
exponit ens per essentiam: ens cuius essentia est esse; et ens 
per participationem : ens cuius esse differt ab eius essentia. 

In solo igitur Deo hoc quod est esse, est ipsa substantia • 
m omnibus autem aliis aliud est substantia rei et aliud esse 
eius. Non enim alicuius alterius essentia est suum esse ; 
quia m solo Deo esse est sua essentia. 

Quarto : Iuxta philosophicam D. Thomae doctrinam, 
identitas substantiae et esse in Deo atque realis utriusque 
compositio in omnibus aliis constituit lapidem angularem 
pro veritate creationis demonstranda. — Solus enim Deus 
est suum esse/ in omnibus autem aliis differt essentia rei et 
esse eius. « Et ex hoc manifestum est, inquit D. Thomas 
quod : 

i° « Solus Deus est ens per suam essentiam ; omnia 
vero aha sunt entia per participationem. » (I. q. 61. a. i.) 

2° Solus Deus est omnino simplex, actus purus in linea 
essendi ; omnia vero alia sunt aliquo modo composita, « quia 
ad minus esse est aliud quam quod quid est. » (I. q. 3. a. 7. ad 1.) 

3° Solus Deus est bonus per essentiam, omnia vero alia 
per participationem; quia « essentia rei creatae non est 
ipsum esse. » (I. q. 6. a. 3.) 

4 ° So,us Deus est infinitus et perfectus simpliciter ; 
omnia vero alia sunt finita in suis perfectionibus ; nam est 
« contra rationem facti, quod essentia rei sit ipsum esse eius ; 
quia esse subsistens non est esse creatum. Unde contra 
rationem facti est, quod sit simpliciter infinitum. » (I q 7 
a. 1. et a. 2. ad 1.) 

5° Solus Deus est per se necessarium ; omnia vero alia 
sunt entia contingentia, absolute loquendo. (I q t a ? 
et q. 9. a . 2.) 

6° Soli Deo convenit esse per se, ex natura sua, et secun- 
dum quod ipsum est ; omnibus vero aliis convenit esse non 
secundum quod ipsa sunt, non ex natura sua, sed per aliud, 

rt ex aliqua causa, et per aliquid superadditum, quod inest 
substantiae ut actus eius et est complementum substantiae 
cxistentis. (II. C. Gent. cap. 15. et cap. 53. ; I. Part. q. 6. 
a. 3.) Unde : 

7 0 Solus ergo Deus, cui nihil est causa essendi, est 
causa essendi omnibus quae sunt. 


VI 

In omnibus ergo aliis quae sub Primo Ente sunt, 
oportet communem quandam resolutionem fieri in 
id quod est et in suum esse. 

Primo : De ratione facti et causati est realis compositio 
duorum in omni re facta, nempe subiecti et esse. — Ad cuius 
evidentiam ascendendum nobis est per omnes gradus vel 
modos faciendi aliquid usque ad creationem, qui est gradus 


supremus in productione rerum. 

1. Primus enim modus causandi aliquid spectari potest 
in arte humana, virtute cuius fit v. g. statua hominis, in qua 
simul habentur et subiectum seu potentia realis per ligneam 


seu marmoream materiam, et realis actus per humanam for- 


mam ex potentia materiae eductam, virtuteque artificis 
inductam ligno vel marmori. Distinctio autem realis inter 
marmor et formam quae marmori inhaeret, in perspicuo est. 
2. Secundus vero modus causandi est per motum localem 


vel per quamcumque aliam accidentalem mutationem in 
substantiis materialibus ; sic corpora sive ex naturae impulsu 
indito ab ipso naturae -auctore, sive ex impulsu ab alio 
agente extrinseco, aut moventur secundum locum, aut 
mutantur secundum alias sensibiles qualitates, v. g. caloris, 


albedinis, etc., aliquid acquirendo aut amittendo, absque 
eo quod res mota vel mutata augeatur vel minuatur in sua 
propria entitate substantiali. Realis distinctio, exempli 

causa, inter aquam et formam caloris ab igne acceptam, 
satis clare ex se ostenditur. 

3. Tertius modus causandi aliquid est per motum acci- 
dentalem in substantiis spiritualibus. Ita acquiruntur, v. g. 
scientiae et virtutes, quarum realis distinctio a natura 
hominis, qui fit bonus vel sapiens, in manifesto est. 

4. Quartus vero modus causandi aliquid est per intrin- 
secum motum corporalium substantiarum, quae generantur 
et corrumpuntur ; atque in profundiori isto modo produ- 
cendi, etsi tangantur ipsa intima rerum, in ipsa tamen re 
facta haud obscure detegitur realis distinctio inter subiectum 
substantialis mutationis et novam substantiae formam quae 
per mutationem acquiritur. 

5. Supra omnes istos aliosque causandi modos collocanda 
est creatio, quae est modus fiendi, seu origo rerum, absque 
omni motu, per influentiam essendi. In omnibus aliis modis 
productionis fit quidem hoc vel illud ens, quod quidem non 
fit ex non ente, sed ex non ente hoc; in creatione vero fit ens 
simpliciter, ac producitur tota entitas rei ex nihilo. In om- 
nibus aliis modis fiendi verificatur illud : Ex nihilo nihil fit; 
in creatione autem verificatur aliud axioma superioris veri- 
tatis, nempe : Ex nihilo sui fit tota substantia rei, totum ens. 
In omnibus denique modis causandi, in quibus fiunt res per 
mutationem, subiectum factionis praesupponitur ; at in 
supremo modo fiendi, qui est per essendi influxum, non 
praesupponitur ullum factionis subiectum, sed totum ens 
causatur atque efficitur. Cum igitur in creatione illud quod 
fit, proprie non mutetur, sed tantummodo incipiat esse : 
eruntne etiam hic duo inter se opposita ac inter se maxime 
coniuncta et realiter distincta ? 

Secundo : In omni re facta per creationem oportet 
inveniri realem compositionem substantiae et esse. — Post- 
quam Angelicus Doctor enumeravit diversos gradus causandi 
usque ad resolutionem sensibilium substantiarum in duas 
partes essentiae, quae sunt materia et forma, ultra progre- 
diens usque ad profundum huiusce disputationis, De natura 
angelorum, cap. 5. addit : « Ultra hunc modum fiendi, necesse 

est secundum sententiam Platonis et Aristotelis ponere 
alium altiorem. Cum enim necesse sit primum principium 
simplicissimum esse, necesse est quod non modo esse ponatur 
quasi esse participans, sed quasi ipsum esse existens. Quia 
vero esse subsistens non potest esse nisi unum, sicut supra 
habitum est, necesse est omnia alia quae sub ipso sunt, sic 
esse quasi esse participantia. Oportet igitur communem 
quandam resolutionem in omnibus huiusmodi fieri, secundum 
quod unumquodque eorum resolvitur in id quod est et in 
suum esse. Oportet igitur supra modum fiendi, quo aliquid 
fit, forma materiae adveniente, praeintelligere aliam rerum 
originem, secundum quod esse attribuitur toti universalitati 
rerum a Primo Ente quod est suum esse... In his omnibus, 
quae fiunt per mutationem vel motum, subiectum factionis 
praesupponitur ; sed in supremo modo fiendi, qui est per 
essendi influxum, nullum subiectum factionis praesupponitur ; 
quia hoc ipsum est subiectum fieri secundum hunc factionis 
modum, quod est subiectum esse participare per influentiam 
superioris entis. » 

En D. Thomas, quaerens in ipsismet rerum creatarum 
naturis reale fundamentum ad veritatem creationis demon- 
strandam ! Invisibilia enim Dei, per ea quae facta sunt, intel- 
lecta conspiciuntur, sempiterna quoque eius virtus et divinitas. 
Deum ergo esse Creatorem visibilium omnium et invisibilium, 
per ea ipsa quae creata sunt, ut intelligamus, nobis est 
attente conspiciendum. Conspexit equidem Angelicus Doctor, 
et vidit rerum originem secundum quod esse attribuitur toti 
universalitati rerum a Primo Ente, quod est suum esse, prae- 
intelligi nullatenus posse nisi tota universalitas rerum, a 
Primo Ente originem per creationem trahens, necessario 
habeat esse realiter distinctum ab ipso sublecto quod esse 
participat, ab ipsa substantia rei existentis, cuius comple- 
mentum et actus est esse. 

D. Thomas non transfert distinctionem essentiae et esse 
ex intellectu ad res ; de distinctione etenim rationis nihil 
curat, quoniam nihil ponit in re ipsa, nihilque in hac contro- 
versia explicat ; nam diversitas solius rationis non variat 
aliquid ex parte rei; quapropter D. Thomas quaerit m 

ipsismet visceribus rerum hanc profundissimam composi- 
tionem, sine qua redderetur impossibilis creatio. Oportet, 
inquit, communem quondam resolutionem in omnibus rebus, 
praeter Deum, fieri. Resolutio quippe ista fienda est in 
omnibus rebus quae sub primo principio simplicissimo sunt ; 
et sic sunt, quasi esse participantia. Quoniam primum ens, 
cuius substantia est suum esse, est Esse Subsistens ; et Esse 
Subsistens non potest esse nisi unum. 

Quomodo autem fienda est resolutio ? In quasnam partes 
entitativas ? Secundum quaenam elementa entis ? Secundum 
quod unumquodque entium intellectu resolvitur, videlicet : 
In id quod est, et in suum esse. Eo quippe modo necessaria 
est resolutio omnis entis creati in id quod est, et in suum 
esse, quemadmodum est necessaria resolutio entis generati 
in partes essentiae, quae sunt materia et forma. Illa sunt 
prima potentia et primus actus in linea entis ; haec, prima 
potentia et primus actus in linea substantiae corporeae. Sicut 
eigo resolvere oportet ad generationem rerum omnes sensi- 
biles substantias usque ad materiam et formam, ita oportet 
ad creationem rerum resolvere omne ens creatum in suppo- 
situm seu subiectum essendi et in suum esse. Sine reali 
distinctione materiae et formae non datur generatio substan- 
tialis ; absque reali distinctione essentiae et esse, dari non 
potest creatio. 

Communis itaque resolutio facta in omnibus rebus creatis 
usque in id quod est et in suum esse, constituit fundamentum 
scientificum pro veritate creationis demonstrative probanda. 

Iertio : Haec duo entis creati elementa esse realiter 
distincta, aperte quoque liquet ex responsionibus, quibus 
D. Thomas difficultates circa hoc sibi oppositas solvit. — 

Praecipuae quidem difficultates sic se habent : 

l3 I- <T 44- a. 2. : « Omne agens agit sibi simile ; et sic, 
cum omne agens agat in quantum est actu, sequitur quod 
omne factum aliquo modo sit in actu. Sed materia prima est 
tantum in potentia, in quantum huiusmodi. Ergo contra 
rationem materiae primae est quod sit facta. » 

2 a De Verit. q. 21. a. 5. : « Secundum Boetium in lib. De 



llebd. creaturae sunt bonae in quantum a primo bono fluxe- 
runt. Sed per suam essentiam fluxerunt a primo bono. Ergo 
per suam essentiam sunt bona. » 

3 a De Pot. q. 3. a. 5. : « Omnia quae a Deo sunt facta, 
dicuntur esse Dei creaturae. Creatio autem terminatur ad 
esse; prima enim rerum creatarum est esse, ut habetur in 
lib. De Causis, proposit. 4. Cum ergo quidditas rei sit praeter 
esse ipsius, videtur quod quidditas rei non sit a Deo. » 

4 a De Pot. q. 3. a. 1. : « Ei quod fit, faciens dat esse. Si 
ergo Deus facit aliquid ex nihilo, Deus alicui dat esse. Aut 
ergo est aliquid recipiens esse, aut nihil. Si nihil, ergo nihil 
constituitur in esse per illam actionem ; et sic non fit aliquid. 
Si autem est aliquid recipiens esse, hoc erit aliud ab eo quod 
est Deus ; quia non est idem recipiens et receptum. Ergo 
Deus facit ex aliquo praeexistenti, et ita non ex nihilo. » 

Ad haec sic ad litteram respondet D. Thomas : 

Ad l am . — I. q. 44. a. 2. ad 3. : « Dicendum, quod ratio illa 
non ostendit quod materia non sit creata, sed quod non sit 
creata sine forma. Licet enim omne creatum sit in actu, non 
tamen est actus purus. Unde oportet, quod etiam illud quod 
se habet ex parte potentiae, sit creatum, si totum, quod ad 
esse ipsius pertinet, creatum est. » Quam difficultatem solvit 
quoque De Pot. q. 3. a. 1. ad 12. dicens : « Neque materia 
neque forma neque accidens proprie dicuntur fieri, sed id 
quod fit est res subsistens. Cum enim fieri terminetur ad esse, 
proprie ei convenit fieri cui convenit per se esse, sc. rei sub- 
sistenti ; unde neque materia neque forma neque accidens 
proprie dicuntur creari, sed concreari. Proprie autem creatur 
res subsistens, quaecumque sit. Si tamen in hoc vis non fiat, 
tunc dicendum, quod materia prima habet similitudinem 
cum Deo, in quantum participat de ente. Sicut enim lapis 
est similis Deo, in quantum ens, licet non sit intellectualis 
sicut Deus, ita materia prima habet similitudinem cum Deo 
in quantum ens, non in quantum ens actu. Nam ens commune 
est quodammodo potentiae et actui. » 


Ad 2 am . — De Verit. q. 21. a. 5. ad 5. : « Dicendum, quod 

creatura non solum est a Deo secundum essentiam suam, sed 
secundum esse suum, in quo praecipue consistit ratio boni- 
tatis substantialis ; et secundum perfectiones superadditas, 
in quibus consistit bonitas absoluta ; et haec non sunt essentia 
rei. Et praeterea, ipse respectus, quo essentia rei refertur ad 
Deum ut ad principium, est aliud quam essentia. » Quod 
pariter in terminis asserit I. q. 6. a. 3. ad 3. : « Bonitas rei 
creatae non est ipsa eius essentia, sed aliquid superadditum, 
vel ipsum esse eius, vel aliqua perfectio superaddita, vel 
ordo ad finem. » 

Ad 3 am . De Pot. q. 3. a. 5. ad 2. : « Dicendum, quod ex 
hoc ipso quod quidditati esse attribuitur, non solum esse, sed 
ipsa quidditas creari dicitur ; quia antequam esse habeat, 
nihil est, nisi forte in intellectu creantis, ubi non est creatura, 
sed creatrix essentia. » 

Ad 4 am . De Pot. q. 3. a. 1. ad 17. : « Dicendum, quod 
Deus, simul dans esse, producit id quod esse recipit ; et sic 
non oportet quod agat ex aliquo praeexistenti. » 


VII 

Dantur ergo in omni re creata saltem duo principia 
realia, ex quibus omnis res subsistens constituitur 
tamquam ex actu et potentia in linea entis sive in 
ordine essendi. 

Primo : Materia, forma, esse. — Quomodo se habeant 
ad invicem haec tria in intrinseca atque substantiali consti- 
tutione entis creati, profunde simul ac dilucide explicat ex 
professo Angelicus Doctor in opusculo De natura angelorum, 
cap. 6., sic dicens : « Ea quae a primo ente esse participant, 
non participant esse secundum universalem modum essendi, 
secundum quod est in primo principio ; sed particulariter. 

secundum quendam determinatum essendi modum, qui con- 
venit huic generi vel huic speciei. Unaquaeque autem res 
adaptatur ad unum determinatum modum essendi secundum 
modum suae substantiae. Modus autem uniuscuiusque 
substantiae compositae ex materia et forma est secundum 
formam per quam pertinet ad determinatam speciem. Sic 
igitur res composita ex materia et forma, per suam formam 
fit participativa ipsius esse a Deo secundum quendam 
proprium modum. 

Invenitur igitur in substantia composita ex materia et 
forma duplex ordo : unus quidem ipsius materiae ad formam ; 
alius autem ipsius rei iam compositae ad esse participatum. 
Non enim est esse rei neque forma eius neque materia ipsius, 
sed aliquid adveniens rei per formam. 

Sic igitur in rebus ex materia et forma compositis, materia 
quidem, secundum se considerata, secundum modum suae 
essentiae, habet esse in potentia, et hoc ipsum est ei ex aliqua 
participatione primi entis ; caret vero, secundum se consi- 
derata, forma, per quam participat esse m actu secundum 
proprium modum. Ipsa vero res composita, in sui essentia 
considerata, iam habet formam esse ; sed participat esse 
proprium sibi, per formam suam. 

Quia igitur materia recipit esse determinatum actuale per 
formam, et non e converso, nihil prohibet esse aliquam for- 
mam quae recipiat esse in seipsa, non in aliquo sublecto ; 
non enim causa dependet ab effectu, sed potius e converso. 
Ipsa igitur forma sic per se subsistens, esse participat in 
seipsa, sicut forma materialis in subiecto. 

Si igitur per hoc, quod dico non ens, removeatur solum 
esse in actu, ipsa forma, secundum se considerata, est non 
ens, sed esse participans. Si autem non ens removeat non 
solum ipsum esse in actu, sed etiam actum seu formam per 
quam aliquid participat- esse : sic materia est non ens, forma 
vero subsistens non est non ens, sed est actus quae est forma 
participativa ultimi actus qui est esse. 

Patet igitur, in quo differt potentia quae est in substantiis 
spiritualibus, a potentia quae est in materia. Nam potentia 
spiritualis attenditur solum secundum ordinem ipsius ad 

esse; potentia vero materiae secundum ordinem et ad formam 
et ad esse. Si quis autem utrumque materiam esse dicat, 
manifestum est quod aequivoce materiam nominabit. » 

Secundo : Compositio ex materia et forma, ac compo- 
sitio ex substantia et esse. — Utraque est realis compositio ex 
potentia et actu, sed non eiusdem rationis. Nam : i° materia 
non est ipsa substantia rei, sed pars substantiae ; 2° ipsum 
esse non est proprius actus materiae, sed substantiae totius, 
de qua dicitur quod est ; 3 0 nec forma est ipsa substantia, 
sed complementum substantiae, cuius actus est ipsum esse; 
4° forma dicitur principium essendi in compositis ex materia 
et forma, sicut diaphanum est aeri principium lucis, quia 
facit eum subiectum proprium luminis ; 5° ad ipsam etiam 
formam comparatur ipsum esse ut actus; 6° ipsa enim 
essentia formae comparatur ad esse sicut potentia ad pro- 
prium actum ; 7 0 esse nec est substantia nec pars substantiae, 
?ed actus eius. Itaque actus et potentia sunt communiora 
quam materia et forma; et compositio actus et potentiae est 
in plus quam compositio formae et materiae. Potentia et 
actus sunt prima principia in genere substantiae ; materia 
autem et forma sunt prima principia in genere substantiae 
mobilis. Materia et forma dividunt substantiam materialem ; 
potentia autem et actus dividunt ens commune et omnem 
rem subsistentem 1 . 

Iertio : Compositio ex substantia et esse est compositio 
potentiae et actus in omnibus creatis. — Quod ex professo 
declaratur ab Angelico Doctore, II. C. Gent. cap. 53. Postquam 
enim in antecedenti capite 52. ostenderit, quod in substantiis 
intellectualibus differt esse et quod est, depromens ex visce- 
libus Philosophiae Primae illa septem magnifica argumenta, 
quorum expositio habetur supra in libro primo huius operis, 
D. 1 hornas statim infert veluti necessariam praedictorum 
argumentorum consequentiam : « Ex hoc autem evidenter 

1 11 ' C \ Gent ■ ca P- 54- — Quodl. 3. a. 20. — De Anima, a. 6. — 
In lib. Boetii De Trinitate, q. 5. a. 4, ad. 4. 

apparet, quod in substantiis intellectualibus creatis est com- 
positio actus et potentiae » : 

Ratio i a . — « In quocumque enim invenimur aliqua duo 
quorum unum est complementum alterius, proportio unius 
ad alterum est sicut proportio potentiae ad ac t um • n ihil 
enim completur nisi per proprium actum. In substantia 
autem intellectuali creata inveniuntur du 0< sc . substantia 
ipsa et esse eius quod non est ipsa substantia, ut ostensum 
(cap. 52.) ; ipsum autem esse est complementum substantiae 
existentis ; unumquodque enim actu est p^ r hoc quod esse 
habet. Relinquitur igitur, quod in qualib et praedictarum 
substantiarum sit compositio actus et potentiae » 

Ratio 2 a . — « Quod inest alicui ab age nt e, oportet esse 
actum eius ; agentis enim est facere aliquid actu. Ostensum 
est autem supra (cap. 15.). quod omnes uliae substantiae 
habent esse a primo agente ; et per hoc i psae substantiae 
creatae sunt, quod esse ab alio habent. I psum igitur esse 
inest substantiis creatis ut quidam actus e^rum Id autem 
cui actus inest, potentia est ; nam actus, i n qua ntum huius- 
modi, ad potentiam refertur. In qualibet igitur substantia 
creata est potentia et actus. » 

Ratio 3 a . — « Omne participans aliquid comparatur ad 
ipsum quod participatur ut potentia ad act um ; per id enim 
quod participatur fit participans actuale Ostensum est 
autem supra (lib. 1. cap. 22. et lib. 2. cap. 52 .) quod solus 
Deus est essentialiter ens, omnia autem alia participant 
ipsum esse. Comparatur igitur omnis substantia creata ad 
suum esse sicut potentia ad actum. » 

Ratio 4 a . — « Assimilatio alicuius ad ca Usam agentem fit 
per actum ; agens enim agit sibi simile in quantum est actu. 
Assimilatio autem cuiuslibet substantiae creatae ad Deum 
est per ipsum «se, ut supra (lib. 2. cap. 15. et cap ^ osten _ 
sum est. Ipsum igitur «se comparatur ad o mne s substantias 
creatas sicut actus earum. Ex quo relinquitur, quo d in qualibet 
substantia creata sit compositio actus et potentiae. » 

Quarto : Ergo id quod per creationeiq fit , es t compo- 
situm ex substantia et esse. — In creatione j d quod pr0 prie 

causatur ac producitur et per productionem constituitur in 
se extra causas suas, non est sola essentia, nec solus actus 
existentiae. Non quidem sola essentia; quia nulla essentia 
creaturae possidet, ex vi naturae propriae, in sua ratione 
entis, actum essendi, sine quo existere non valet. Nec solus 
actus essendi ; quoniam esse creaturae non est in seipso 
subsistens, sed est esse inhaerens, esse participatum, ac prop- 
terea receptum in aliquo participante et inhaerens alicui 
subiecto quod sub suo esse stat. Id ergo quod per creationem 
fit, est res subsistens, composita ex potentia et actu, ex sub- 
stantia et esse ; atque huiusmodi compositio est non sicut 
ex partibus substantiae, sed sicut ex substantia et eo quod 
adhaeret substantiae ; quorum utrumque indiget in sua 
propria entitate et realitate, realitate et entitate alterius ; et 
utrumque habet ab alio, quod ex utroque compositum sit 
ens actu, existens. Essentia quidem, quoniam cum sit potentia 
participans actum, actualis non redditur nisi per actum 
essendi ; actus vero ipsius esse, quoniam cum sit non 
subsistens, indiget substantia cui adhaereat. 

Atque ex utriusque compositione resultat : a) Substantia 
creata ; cuius quidditati competit esse non in alio, sed per se 
esse: quod tamen esse non est ipsa eius essentia 1 . b) Ens actu ; 
omne enim quod est actu, vel est ipse actus vel est potentia 
participans actum 2 . c ) Res existens ; quia compositio ex essen- 
tia et esse, est compositio participantis esse ; et huiusmodi 
compositum resolvitur in esse et in id quod habet esse; atque 
in tali composito aliud est ipsa creatura quae habet esse, et 
ipsum esse eius ; ac per huiusmodi compositionem substantia 
creata completur in linea entis, perducitur ad esse, perficitur 
suo proprio actu ; et sic omnis natura creata participat 
naturam essendi, quae est natura Dei, et fit similis 
Deo 3 . 

Actio Dei quae dicitur creatio, totam rem producit simul 


1 I. q. 3. a. 5. ad 1. 

2 Quodl. 3. a. 1. 

3 II. C. Gent. cap. 53. — Quodl. 2. a. 3. — I. q. 45. a. 5. ad 1. 

cum principiis suis, ex quibus res constituitur in esse suo, 
quod est obiectum creationis K 

Unde Esse per se subsistens est causa omnis esse in alio 
recepti; quia id quod est per se, est causa eorum quae per se 
non sunt 2 . 


1 I. q. 43. a. 4. 

2 Quodl. 7. a. 1. 



DE VERITATE FUNDAMENTALI. 


24 


CAPUT TERTIUM 


Absque reali compositione esse et essentiae in creaturis 
non darentur diversi perfectionis gradus 
in essendo in rerum natura, sed omnia essent unum. 


I 

Gradus in essendo perfectius et minus perfecte non 
dantur nisi propter diversam participationem ipsius 
esse, quod diversimode participatur iuxta diversi- 
tatem formarum seu naturarum in quibus recipitur. 

Quod patet : i° Ex dictis in Libro 1° in quo explanata 
sunt argumenta quibus Angelicus Doctor ostendit in omnibus 
substantiis creatis, etiam intellectualibus, differre esse et id 
quod est. — Argumenta siquidem haec, ex visceribus Philo- 
sophiae Primae deprompta, afferuntur in lib. II. C. Gent. 
cap. 52. ; atque ex eis infert D. Thomas quod, si in substan- 
tiis spiritualibus, quae sunt angeli, non inveniretur compo- 
sitio ex essentia et esse, omnia essent unum / quia esse, in 
quantum est esse, non potest esse diversum; et praeterea, 
esse subsistens non potest esse nisi unum tantum, quod est 
Deus. Et omnia essent quid infinitum simpliciter ; quia esse 
non terminaretur aliquo recipiente seu aliqua natura quae 
se haberet ad esse tamquam potentia realis ad actum realem. 
Et omnia essent quid non causatum; quia esse per se subsi- 
stenti, sine subiecto in quo recipiatur, non competit esse 
causatum. Et omnia essent ens per essentiam; quia tunc 
esse esset de substantia rerum, imo ipsa rerum substantia ; 
atque ita esse conveniret omnibus rebus per se, et non per 
aliud. Et omnia essent actus purus; quia esse rerum non 

adhaereret substantiae ipsarum tamquam potentiae subiec- 
Kvae, nec esset proinde complementum substantiae exi- 
I entis. Porro, omnia essent Deus, cuius substantia est esse; 

« 1 1 1 ia tunc, praesupposita identitate substantiae et esse in 

• ■mnibus rebus, esse non competeret rebus per participa- 
i i< mem ; etenim quod competit alicui per participationem, non 
, Bt substantia eius. Impossibile est igitur, quod substantia 
.illerius entis, praeter Primum, sit ipsum esse; atque impos- 

• i bile, quod aliquod esse, praeter Primum, sit subsistens. 
Itaque in omnibus, praeter Unum quod est Deus, est compo- 
sitio saltem duorum, quorum unum est complementum 
.ilterius ; et proportio unius ad alterum est sicut proportio 
potentiae ad actum, videlicet compositio substantiae et 
esse quod inest substantiis creatis ut quidam actus earum 1 . 

2° Ex dictis in Libro 2. circa primam divisionem entis 

realis. — Nam quoad diversitatem entium, prima divisio 
mtis realis est : in ens immutabile et mutabile ; ens per 
essentiam et per participationem ; ens increatum et creatum ; 
ens quod est actus purus, et ens constans actu et potentia 
in linea entis ; ens necessarium et contingens ; ens simpliciter 
infinitum et finitum. Haec siquidem realis entis divisio, 
quamvis sub diversis terminis proposita, una tamen et 
eadem est, eaque prima, sc. distinctio realis inter Deum et 
universitatem rerum mundanarum. Atque si attenta mente 
praedictae entis realis divisiones considerentur, nihil aliud 
sunt nisi ipsaemet quinque viae, quibus Deum demonstrative 
probari potest. Etenim : 

a) Per viam sumptam ex parte motus invenire oportet 
ens aliquo modo mutabile, mixtum ex actu et potentia, 
quousque perveniatur ad Actum Purum seu ad Primum 
Movens quod a nullo alio movetur. 

b) Per viam autem sumptam ex parte causae efficientis, 
omnia quae se oculis offerunt consideranda, rationem entis 
causati exhibent, donec sistamus ante Priman Causam, rerum 
omnium creatricem. 


1 II. C. Geni. cap. 52. et 53. 

c) Per viam vero sumptam ex necessario et contingenti, 
continuo spectanda se praebent entia contingentia, saltem 
quoad ipsum existentiae exercitium, ad illud usque Em, 
cuius essentia constituitur per ipsam absolutam necessitatem 
existendi. 

d) Per viam quidem sumptam ex diversis rerum gradibus 
conspicienda constanter veniunt entia per participationem, 
magis vel minus perfecta in suo esse per propriam unius- 
cuiusque formam seu naturam participato, dum in rerum 
omnium vertice splendet ac fulget Ens summum, Ens cuius 
essentia est ipsum Esse Subsistens. 

e) Per viam denique sumptam ex gubernatione rerum 
adinveniuntur quoque entia imperfecta et finita, non modo 
quia indigent directione supremi Intelligentis, sed etiam ex 
eo quod finem quaerunt ultimum, et laborant consequi id 
quod est Optimum, per viam motus redeundo ad Primum 
Principium a quo processerunt. 

Quamobrem divisiones illae entis realis, tametsi in modo 
diversae, ad unam omnes possunt revocari ; sicut quinque 
viae perveniendi ad Deum, licet sub diverso aspectu, ad 
unam quoque reducuntur. Atque ut una via infertur ex alia, 
sic pariter divisio altera ex altera derivatur ; ac omnes tam 
viae quam divisiones in re aequi valent. 

Cum porro fundamentum primum in via iudicii volumus 
determinare, super quod primam divisionem entis realis 
necesse sit stabilire, et supremam rationem quaerimus quare 
unum solum ens oporteat esse increatum, omnino immu- 
tabile ommque perfectione praeditum ; caeteraque omnia 
oporteat esse causata ac per diversos perfectionis gradus 
constituta : ultimum quare totius quaestionis et veluti radix 
omnium rationum demonstrativa latet in identitate essentiae 
et esse ex parte Dei, atque in reali distinctione essentiae et 
esse in omnibus praeter Unum, quod est Deus : ut ex professo 
manet ostensum in Libro 2. cap. 1., 2. et 3. 

3° Ex ipsa demonstratione creationis. — Absque reali 
essentiae et esse compositione in creaturis non dari diversi- 
tatem et unitatem, id est, diversos perfectionis gradus in 

rerum natura, ex supradictis in antecedenti capite et in 
libro 3. cap. 4. iam facile evidenterque colligitur ; nam 
lundamentum scientificum pro veritate creationis ostendenda 
includere debet scientificam demonstrationem illius ponderis, 
numeri et mensurae, in quibus res fuerunt creatae. Habere 
. nim esse creatum est habere esse factum in numero, mensura 
«t pondere; quod quidem necessario praesupponit realem 
distinctionem inter esse et formam essentiae, per quam actus 
cssendi participatur, et secundum quam ipsum esse partici- 
patum numeratur ac diversificatur ; et iuxta mensuram 
formae participantis esse, ens, ex forma et esse compositum, 
«■st magis vel minus verum, magis vel minus bonum, magis 
vel minus nobile, magis vel minus ens. Unde D. Thomas, 
De Verit. q. 21. a. 6. : « Cum autem creaturae non sint suum 
esse, oportet quod habeant esse receptum ; et per hoc eorum 
esse est finitum et determinatum per mensuram eius in quo 
recipitur. » Atque iterum, ibid. ad 5. : « Ubicumque est aliquid 
receptum, oportet ibi esse modum, cum receptum limitetur 
secundum recipiens ; et ideo, cum esse creaturae, essentiale 
et accidentale, sit receptum, sic modus non solum invenitur 
in accidentalibus, sed in substantialibus. » 

40 Ex differentiis inter bonitatem Dei et creaturae. — 

D. Thomas in eadem q. 21. De Verit. a. 5. ostendit creaturas 
non esse bonas per essentiam, sed per participationem, ex 
eo quod omnes creaturae sunt entia per participationem, et 
non per essentiam ; et e contra, Deum esse bonum per essen- 
tiam, quia non est esse participans, sed esse purum, esse 
subsistens. Unde ex identitate esse et essentiae in Deo atque 
ex reali esse et essentiae compositione in creaturis mfert 
Angelicus Doctor differentias inter Dei bonitatem et nostram, 
quarum : 

Prima: « Quidquid autem creatura perfectionis habet ex 
essentialibus et accidentalibus principiis simul coniunctis, 
hoc totum Deus habet per unum suum esse simplex ; simplex 
enim eius essentia est eius sapientia et iustitia et fortitudo 
et omnia huiusmodi, quae in nobis sunt essentiae superaddita. 
Et ideo ipsa absoluta bonitas in Deo idem est quod eius 

essentia; m nobis autem consideratur secundum ea qua. 
superadduntur essentiae. Et pro tanto bonitas completa vel 
absoluta m nobis et augetur et minuitur et totaliter aufertm 
non autem in Deo quamvis substantialis bonitas in nobis 
semper maneat. Et secundum hunc modum videtur Augu- 
stinus, VIII. De Trinit. cap. 3. dicere, quod Deus est bonus 
per essentiam, nos autem per participationem. » 

Altera : « Sed adhuc inter Dei bonitatem et nostram 
aha differentia invenitur. Essentialis enim bonitas non 
attenditur secundum considerationem naturae absolutam, 
sed secundum esse ipsius ; humanitas enim non habet ratio- 
nem boni vel bonitatis nisi in quantum esse habet. Ipsa autem 
natura vel essentia divina est eius esse; natura autem vel 
essentia cuiuslibet rei creatae non est suum esse, sed esse 
participans ab alio. Et sic in Deo est esse purum, quia ipse 
Deus est suum esse subsistens; in creatura autem est esse 
receptum vel participatum. Unde dico quod, si bonitas 
absoluta diceretur de re creata secundum suum esse substan- 
tiale, nihilominus adhuc remaneret habere bonitatem per 
participationem, sicut et habet esse participatum. Deus 
autem est bonitas per essentiam, in quantum eius essentia 
est suum esse. Et haec videtur esse intentio Philosophi in 
libro De causis, qui dicit solam divinam bonitatem esse 
bonitatem puram. » 

Corollaria. — i um Solus Deus est bonus per essentiam 
atque infinite perfectus in omni genere perfectionum, quia 
solius Dei essentia est suum esse / cetera omnia praeter 
Deum sunt bona per participationem, et intra determinatos 
perfectionis gradus constituta, quia in omnibus aliis differt 
essentia rei et esse eius. 

2 um In solo Deo est idem esse simpliciter et esse simpli- 
citer bonum ; quia solus Deus est suum esse subsistens, et 
solus Deus per unum suum esse simplex, quod est esse purum 
possidet absolutam bonitatem ; et ipsa absoluta bonitas in 
Deo idem est quod eius essentia. In omnibus vero aliis, praeter 
Deum, aliud est quod sunt bona simpliciter, et aliud quod 
simpliciter sunt ; quia in illis aliud est natura vel essentia. 

, 1 aliud esse ; et secundum primum actum quod est esse, 


1 


mt quodammodo bona, et simpliciter entia ; et secundum 


ultimum actum quod est esse perfectum, sunt bona simpli- 

. iter, et entia secundum quid. 

3 um In solo Deo, cuius essentia est esse subsistens, ipsa 
bonitas completa et absoluta nec augetur, nec minuitur, nec 
mferri potest ; quoniam esse substantiale Dei, quod est 
ss* purum, est ipsa Dei essentia vel natura. In omnibus 
aliis : a) quamvis substantialis bonitas semper maneat, 


tamen « ipsa bonitas quae attenditur secundum esse substan- 
t iale, non est ipsa essentia rei, sed esse participatum ; » b ) ipsum 
esse participatum est nobilius vel minus nobile iuxta gradum 
nobilitatis formarum, quibus rerum essentiae seu naturae 


specifice constituuntur ; c) bonitas absoluta non completur 
nisi secundum ea quae superadduntur essentiae et ipsi esse 
substantiali quod non est ipsa rei essentia; d) huiusmodi 
bonitas, quae per participationem esse accidentalis perficitur, 
potest augeri vel minui vel totaliter auferri ; e) bonitas rei 
creatae semper est esse superadditum essentiae, esse partici- 
patum et receptum ; vel ipsum esse eius substantiale, vel 
aliqua perfectio superaddita, vel ordo ad finem x . 


II 


Absque reali compositione substantiae 
et esse non daretur compositio subiecti et accidentis 
in substantiis creatis. 


Quod expresse docetur a D. Thoma ac saepenumero 
declaratur in suis operibus ; ut patet : 

i» Ex Summa contra Gentes. Postquam enim I. C. Gent. 
cap. 22. ostenderat Angelicus Doctor, quod Dei essentia est 
suum esse, et quod in Deo idem est esse et divina substantia, 

1 Cf. I. q. 5- a. 1. ad x. ; q. 6. a. 3. 

statim incipit subsequens cap. 23. inferendo quod in Deo 
nullum est accidens. « Ex hac etiam veritate (inquit) de 
necessitate sequitur, quod Deo, super eius essentiam, nihil 
supervenire possit neque aliquid ei accidentaliter inesse 
Ipsum enim esse non potest participare aliquid quod non sit 
de essentia sua ; quamvis id quod est possit aliquid aliud 
participare ; nihil enim est formalius aut simplicius quam 
esse. Divina autem substantia est ipsum esse. Ergo nihil 
habet quod non sit de sua substantia. Nullum ergo accidens 
ei inesse potest. » 

2° Ex Summa Theologica, I. q. 3. a . 6. inter alia hoc 
ipsum argumentum profert ad demonstrandum, quod in Deo 
accidens esse non potest, videlicet : « Quia Deus est suum 
esse. Nam, ut Boetius dicit lib. De Hehdom. licet id quod est, 
aliquid aliud possit habere adiunctum, tamen ipsum esse 
nihil aliud adiunctum habere potest ; sicut quod est calidum, 
potest habere aliquid extraneum quam calidum, ut albedinem • 
sed ipse calor nihil habet praeter calorem. » 

3° Ex Opusc. 1 De quatuor oppositis, cap. 4. : « Licet illud 
quod est aliud extraneum a natura sua, possit habere adiunc- 
tum, secundum Boetium, ipsum tamen esse nihil potest 
compati quod ad ipsum non pertineat ; et ideo esse separatum, 
quod Deus est, simplicissimum est. Cum autem in quibus- 
cumque rebus inveniatur aliquid praeter naturam ipsius rei 
quasi sibi adveniens, certum est illam rem non esse idem 
quod suum esse; et hoc est commune omni creaturae. In 
omnibus enim creaturis sunt accidentia quaedam praeter 
illud quod spectat ad speciem rei ; et in hoc differt omnis 
creatura a Deo. » 

4 ° F.x Qu. Disput. De Pot. q. 7. a. 4. : « Absque omni dubi- 
tatione tenendum est, quod in Deo nullum sit accidens ; quod 
quidem ad praesens potest ostendi tribus rationibus. Prima 
ratio est, quia nulli naturae vel essentiae vel formae aliquid 
extraneum adiungitur, licet id quod habet naturam vel 
formam vel essentiam, possit aliquid extraneum in se habere ; 


1 Opusc. 33. ed. Vives ; 37. ed. Rom. 

Immanitas enim non recipit in se nisi quod est de ratione 
humanitatis. Quod ex hoc patet, quia in definitionibus, quae 
essentiam rerum significant, quodlibet additum vel sub- 
tractum variat speciem, sicut etiam in numeris, ut dicit 
Philosophus, VIII. Metaph. Homo autem qui habet humani- 
tatem, potest aliquid aliud habere quod non sit de ratione 
humanitatis, sicut albedinem et huiusmodi quae non insunt 
humanitati, sed homini. In qualibet autem creatura invenitur 
differentia habentis et habiti. In creaturis namque compo- 
sitis invenitur duplex differentia ; quia ipsum suppositum 
sive individuum habet naturam speciei, sicut homo humani- 
tatem, et habet ulterius esse; homo enim nec est humanitas 
nec esse suum ; unde homini potest inesse aliquod accidens, 
non autem ipsi humanitati vel eius esse. In substantiis vero 
simplicibus est una tantum differentia, sc. essentiae et esse. 
In angelis enim quodlibet suppositum est sua natura ; quid- 
ditas enim simplicis est ipsum simplex, ut dicit Avicenna, 
V. Metaph. cap. 5. ; non est autem suum es? e / unde ipsa 
quidditas est in suo esse subsistens. Unde in huiusmodi 
substantiis potest inveniri aliquod accidens intelligibile, non 
autem materiale. In Deo autem nulla est differentia habentis 
et habiti, vel participantis et participati ; imo ipse est et 
sua natura et suum esse ; et ideo nihil alienum vel accidentale 
potest ei inesse. » 

Corollaria. — l um Radicale ergo omnium compositionum 
fundamentum in rebus creatis est compositio essentiae et 
esse, substantiae et actus essendi. Unde D. Thomas, Quodl. 3. 
a. 20. : « Potentia et actus sunt prima principia in genere 
substantiae ; materia autem et forma sunt prima principia 
in genere substantiae mobilis. » 

2 um Compositio substantiae et accidentis enascitur ex 
compositione substantiae et esse; et nulla daretur in crea- 
turis compositio accidentalis, nisi praecederet in linea entis 
realis compositio ex substantia et ex esse quod est comple- 
mentum substantiae existentis. Unde D. Thomas. Quodl. 7. 
a. 7. ad. 1. : « Substantialis simplicitas in angelis excludit 
compositionem materiae et formae, non autem composi- 

tionem ex esse et quod est ; quam compositionem ad minus 
accidentalis compositio in angelis praesupponit. » 

3 um Quia ergo in Deo essentia vel substantia est esse, 
idcirco in Deo nullum est accidens ; et idem est esse et esse 
bonum et esse sapiens et esse iustum et huiusmodi. E contra, 
quia in omnibus, praeter Deum, esse nec est substantia nec 
pars substantiae, idcirco, sicut est compositio substantiae 
et esse, est etiam in eis compositio substantiae et accidentis ; 
et sicut in homine et in angelo aliud est essentia et aliud esse, 
ita aliud est in eis esse et aliud esse bonum et esse sapiens et 
sic de aliis. Quapropter D. Thomas, De Verit. q. 2. a. 1. : 
« Ab omnibus scientia Deo attribuitur ; diversimode tamen. 
Quidam enim suo intellectu modum creatae scientiae tran- 
scendere non valentes, crediderunt quod scientia sit in Deo 
quasi aliqua dispositio addita essentiae eius, sicut et in nobis 
est, quod est omnino erroneum et absurdum ; hoc enim 
posito, Deus summe simplex non esset ; esset enim in eo 
compositio substantiae et accidentis ; nec iterum ipse Deus 
esset suum esse, quia, ut dicit Boetius in lib. De Hebdom., 
quod est, participare aliquo potest ; sed ipsum esse nullo 
modo aliquo participat vel participare potest. Si ergo Deus 
participet scientiam quasi dispositionem adiunctam, ipse non 
esset suum esse; et ita ab alio esse haberet, quod esset sibi 
causa essendi ; et sic non esset Deus. » 


III 

Absque reali compositione essentiae et esse in rebus 
creatis non daretur differentia unius substantiae 
secundum esse ab illis substantiis cum quibus con- 
venit in ratione suae quidditatis. 

Sic in terminis tradit D. Thomas : 

i° De Verit. q. 2. a. 11. : « Creatura autem quantum- 
cumque imitetur Deum, non potest pertingere ad hoc, ut 
eadem ratione aliquid sibi conveniat et Deo ; illa enim quae 

secundum eandem rationem sunt in diversis, sunt eis com- 
munia secundum rationem substantiae vel quidditatis, sed 
sunt distincta secundum esse. Quidquid autem est in Deo, 
hoc est suum proprium esse; sicut enim essentia in eo est 
idem quod esse, ita scientia idem est quod scientem esse in eo. 
Unde, cum esse, quod est proprium unius rei, non possit 
alteri communicari, impossibile est quod creatura pertingat 
ad eandem rationem habendi aliquid quod habet Deus , 
sicut impossibile est, quod ad idem esse perveniat. Similiter 
etiam in nobis esset ; si enim in Petro non differret ho)no 
et hominem esse, impossibile esset quod homo univoce dice- 
retur de Petro et Paulo, quibus est esse diversum. Nec tamen 
potest dici, quod omnino aequivoce praedicetur quidquid de 
Deo et creatura dicitur ; quia si non esset aliqua conve- 
nientia creaturae ad Deum secundum rem, sua essentia non 

esset creaturarum similitudo. » 

2° De Verit. q. 27. a. 1. ad 8. : « Omne quod est in genere 
substantiae, est compositum reali compositione, eo quod id 
quod est in praedicamento substantiae, est in suo esse sub- 
sistens, et oportet quod esse suum sit aliud quam ipsum ; 
alias non posset differre secundum esse ab illis, cum quibus 
convenit in ratione suae quidditatis : quod requiritur in 
omnibus quae sunt directe in praedicamento. Et ideo, omne 
quod est directe in praedicamento substantiae, compositum 
est saltem ex esse et quod est. Sunt tamen quaedam in prae- 
dicamento substantiae per reductionem, ut principia sub- 
stantiae subsistentis, in quibus praedicta compositio non 
invenitur ; non enim subsistunt ; ideo proprium esse non 
habent ; similiter accidentia, quia non subsistunt, non est 
eorum proprie esse; sed subiectum est aliquale secundum ea ; 
unde proprie dicuntur magis entis quam entia. Et ideo ad 
hoc quod aliquid sit in praedicamento aliquo accidentis, non 
requiritur quod sit compositum compositione reali, sed 
solummodo compositione rationis, ex genere et differentia ; 
et talis compositio in gratia invenitur. » 

30 Comp. Theol. cap. 13- : « Plura individua sub una 
specie contenta differunt secundum esse, et tamen conve- 
niunt in una essentia speciei. Ubicumque igitur sunt plura 

individua sub specie una, oportet quod aliud sit esse et aliud 
essentia speciei. » 

4° 1 . Seni. dist. 8. q. 4. a. 2. : « Omne quod est in genere, 
habet quidditatem differentem ab esse, sicut homo ; huma- 
nitati enim ex hoc quod est humanitas, non debetur esse in 
actu ; potest enim cogitari humanitas, et tamen ignorari an 
aliquis homo sit. Et ratio huius est, quia commune, quod 
praedicatur de his quae sunt in genere, praedicat quidditatem. 
cum genus et species praedicentur in eo quod quid est. Illi 
autem quidditati non debetur esse nisi per hoc quod suscepta 
est in hoc vel in illo. Et ideo quidditas generis vel speciei 
non communicatur secundum unum esse omnibus, sed solum 
secundum unam rationem communem. Unde constat, quod 
esse suum non est quidditas sua. In Deo autem esse suum 
est quidditas sua ; aliter enim accideret quidditati, et ita 
esset acquisitum sibi ab alio, et non haberet esse per essen- 
tiam suam. Et ideo Deus non potest esse in aliquo genere. » 
Et ad 1. : « Deus simpliciter non est accidens, nec tamen 
omnino proprie potest dici substantia ; tum quia nomen 
substantiae dicitur a substando, tum quia substantia quiddi- 
tatem nominat, quae est aliud ab esse eius. » 

Observationes. — i a Ante omnia notare oportet, quo- 
modo D. Thomas contraponit realem compositionem ex 
essentia et esse ad compositionem solum rationis ex genere 
et differentia; et qualiter prima compositio est necessaria ad 
hoc quod aliquid ponatur directe in praedicamento substan- 
tiae ; tametsi ad hoc quod aliquid collocetur in predicamento 
aliquo accidentis, non requiratur nisi compositio rationis ex 
genere et differentiae. 

2 a Cum ergo dicimus hominem esse compositum ex 
animali et rationali, compositio est rationis ex genere et . 
differentia. Cum autem dicimus hominem esse compositum 
ex corpore et anima rationali, compositio est realis ex materia 
et forma, ex quibus humana essentia seu natura specifice 
constituitur. Cum porro dicimus hominem esse compositum 
ex eo quod est et esse, sive ex substantia et esse, compositio est 
etiam realis in linea substantiali entis in suo esse subsistentis. 

3 a Absque hac reali compositione, qua in Petro v. g. et 
iu Paulo differt homo et hominem esse, nec humanitas esset 
m praedicamento substantiae, nec homo praedicaretui univot .<• 
de Petro et Paulo, nec Petrus et Paulus, qui conveniunt in 
ratione suae quidditatis, possent differre secundum esse. 

4 a Ergo ubicumque sunt plura individua sub specie 
una, oportet quod in huiusmodi individuis aliud sit esse et 
aliud essentia vel substantia. Unde D. Thomas, I. Sent. 
dist. 29. q. 1. a. 3. : « Natura specialis non multiplicatur nisi 
secundum esse quod in diversis habet ; quia tota quidditas 
completa est in specie. » 

5 a Etiam ubi species et individuum sunt idem, ut in 
angelis, similiter oportet quod aliud sit esse et aliud sub- 
stantia eius ; nam substantia quae est in praedicamento, 
quidditatem nominat quae est aliud ab eius esse. 

6 a Absque reali compositione substantiae et esse quod 
est complementum substantiae existentis, nec in angelis 
essent accidentia, nec angelorum darentur diversae species, 
nec angeli constarent actu et potentia in linea entis, nec 
haberent esse causatum. 

f Suprema ratio, quare nihil potest praedicari univoce 
de Deo et creaturis, est diversa habitudo ad esse; nimirum, 
quia quidquid est in Deo, hoc est suum proprium esse, atque 
ita in Deo idem est essentia et esse, idem scientia et scientem 
esse, et sic de aliis ; at in omnibus, praeter Deum, aliud est 
essentia et esse ; et ideo aliud est bonitas et bonum esse, scientia 
et scientem esse; et ita porro. Existente enim diversitate in 
primo, oportet in aliis diversitatem inveniri l . 


1 De Pol. q. 7- a- 7- 


382 


LIB. IV. — DE ENTE PER PARTICIPATIONEM 


IV 


Absque reali esse et essentiae compositione 

non daretur differentia unius rei creatae ab alia 
secundum substantiam vel naturam. 

i° De Pot. q. 7. a. 2. ad 4. et ad 5. : « Esse divinum, quod 
est eius substantia, non est esse commune, sed est esse 
distinctum a quolibet alio esse. Unde per ipsum suum esse 
Deus differt a quolibet alio ente... Ipsum esse Dei distinguitur 
et individuatur a quolibet alio esse per hoc ipsum quod est 
Esse per se subsistens, et non adveniens alicui naturae quae 
sit aliud ab ipso esse. Omne autem aliud esse quod non est 
subsistens, oportet quod individuetur per naturam et substan- 
tiam quae in tali esse subsistit. Et in eis verum est, quod 
esse huius est aliud ab esse illius per hoc quod est alterius 
naturae ; sicut si esset unus calor per se existens sine materia 
vel subiecto, ex hoc ipso ab omni alio calore distingueretur ; 
sicut calores in subiecto existentes non distinguuntur nisi per 
subiecta. » 

2° Lib. De Causis, lect. 4. : « Quia esse causatum primum 
est esse participatum in natura intelligentiae, multiplicabile 
est secundum diversitatem participantium... In tantum 
igitur intelligentia est composita in suo esse ex finito et 
infinito, in quantum natura intelligentiae infinita dicitur 
secundum potentiam essendi, et ipsum esse, quod recipit, est 
finitum. Et ex hoc sequitur, quod esse intelligentiae multi- 
plicari possit, in quantum potest esse participatum ; hoc 
enim significat compositio ex finito et infinito... Quantum 
autem ad naturas ipsarum, necesse est quod naturae earum 
diversificentur secundum ordinem quendam ; non enim est 
in eis materialis differentia, sed formalis ; non enim sunt 
compositae ex materia et forma, sed ex natura quae est 
forma, et esse participato. In his autem quae materialiter 
differunt, nihil prohibet inveniri multa et ex aequo se habere ; 
nam in substantiis individua unius speciei rationem partici- 

pant. In accidentibus etiam possibile est diversa subiecta 
aequaliter participare albedinem. Sed in his quae formaliter 
differunt, semper quidam ordo invenitur. Sed si quis dili- 
genter consideret in omnibus speciebus unius generis, sempei 
inveniet unam alia perfectiorem, sicut in coloribus albedi- 
nem et in animalibus hominem ; et hoc ideo, quia quae 
formaliter differunt, secundum aliquam contrarietatem 
differunt ; est enim contrarietas differentia secundum for- 
mam, ut Philosophus dicit, X. Metaph.; in contrariis autem 
semper est unum nobilius, et aliud vilius, ut dicitur I. Physic. 
Et propter hoc in VIII. Metaph. Philosophus dicit, quod 
species rerum sunt sicut numeri, qui specie diversificantur 
secundum additionem unius super alterum. Manifestum est 
autem quod, quanto aliquid est perfectius, tanto propinquius 
est Enti Perfectissimo. » 

30 Lib. De Causis, lect. 5. : « Sicut enim esse intelligentiae 
compositum est ex finito et infinito, in quantum esse eius 
non est subsistens, sed participatum ab aliqua natura, ratione 
cuius potest distingui in multa, ita etiam est de esse animae ; 
et hoc est quod dicit : Et non multiplicantur animae nisi per 
modum quo multiplicantur intelligentiae : quod est, quod esse 
animae habet finem, sed quod ex eo est inferius, est infinitum. 
Infinitum autem dicit ipsam naturam participantem esse, 
quam vocat infinitum propter virtutem ad durandum esse 
in infinitum. Ipsum autem esse participatum vocat finitum, 
quia non participatur secundum totam infinitatem univer- 
salitatis suae, sed secundum modum naturae partici- 
pantis. » 

4° I. C. Gent. cap. 26. : « Res ad invicem non distinguuntur 
secundum quod esse habent, quia in hoc omnia conveniunt. 
Si ergo res differunt ad invicem, oportet quod vel ipsum esse 
specificetur per aliquas differentias additas, ita quod rebus 
diversis sit diversum esse secundum speciem ; vel quod res 
differant per hoc quod- ipsum esse diversis naturis secundum 
speciem convenit. Sed primum horum est impossibile ; quia 
enti non potest fieri aliqua additio secundum modum quo 
differentia additur generi, ut dictum est cap. 25. Relinquitur 
ergo, quod res propter hoc differant, quod habent diversas 

naturas quibus acquiritur esse diversimode. Esse autem 
divinum non advenit alii naturae, sed est ipsa natura seu 
essentia divina. » 

Corollaria ex supraposita D. Thomae doctrina. Ex 

supradictis. quae solemnia sunt in doctrina philosophica 
D. Thomae, facile iam est videre ac colligere : 

i° Si ergo essentia et esse realiter in omnibus rebus creatis 
non distinguerentur, non daretur accidens in creaturis ; 
nec differentia unius substantiae secundum esse ab illis, cum 
quibus convenit in ratione suae quidditatis ; nec differentia 
unius creaturae ab alia secundum essentiam vel naturam. 
Imo, nulla daretur diversitas in rebus, nullaque differentia 
inter ea quae in rerum natura existunt ; quoniam omnia 
essent unum. 

2° Ex hac profunda radice, quae intima rerum tangit, 
procedit argumentum illud primum ex septem, quibus ipse 
Angelicus Doctor demonstrat II. C. Gent. cap. 52. in omnibus 
quae sunt, praeter unum quod est Deus, etiam in substantiis 
intellectualibus, differe esse et quod est; atque proinde in 
omnibus rebus subsistentibus reperiri duo elementa intrinsece 
ipsas constituentia in ratione entis, nimirum : substantia et 
esse quod est actus substantiae existentis atque eiusdem 
complementum. 

3° Esse, in quantum est esse, non potest esse diversum ; 
potest tamen diversificari per aliquid quod est praeter esse ; 
sicut esse lapidis est aliud ab esse hominis. Unde esse si 
ponatur sine termino, est infinitum simpliciter ; si ponatur 
sine subiecto, est non causatum ; si ponatur sine potentia, 
est actus purus ; si identificatum cum ipsa rei substantia, est 
essentia Dei ; si subsistens, est unum tantum ; si absque alia 
natura ipsum participante, est Ens per essentiam seu ipsa 
natura essendi. Quae est propria natura Dei. 

4° Omne ens creatum participat naturam essendi ; quia 
solus Deus est suum esse. Et cum solius Dei esse sit eius 
substantia, et esse subsistens non possit esse nisi unum 
tantum, idcirco esse inest substantiis creatis ut quidam 
actus earum ; et omnis alia natura praeter divinam non est 

natura ipsa entitatis vel essendi, sed participans esse et 
essendi subiectiva potentia 1 . 

50 Esse Dei individuatur et distinguitur a quolibet alio 
esse per hoc ipsum quod est esse subsistens et non adveniens 
alicui naturae quae sit aliud ab ipso ; et sic individuatur per 
suam puram bonitatem ; nam eo ipso quod est esse subsi- 
stens, est ab omnibus separatum atque in seipso maxime 
indivisum ; ideoque maxime Unum. 

6° Esse omnium aliorum individuatur et distinguitur non 
per se, quia non est esse subsistens, sed per subiectum in quo 
recipitur ; per naturam cui acquiritur ; per formam parti- 
cipantem ipsum ; per potentiam cuius est actus ; per sub- 
stantiam cui adhaeret, et a qua sustentatur, et cuius est 
complementum, et quae in tali esse subsistit. 

7 0 Inde esse subsistens est necessario unum ; esse vero 
inhaerens et participatum necessario venit multiplicandum 
et diversificandum simul atque distinguendum per subiecta 
individua in quibus recipitur, et iuxta diversos gradus for- 
marum, ad quarum capacitatem et mensuram esse partici- 
patur et specificatur et contrahitur. Unde D. Thomas, I. Seni. 
dist. 2. q. 1. a. i. : « Omnis natura quae invenitur in pluribus 
secundum prius et posterius, oportet quod descendat ab uno 
primo, in quo perfecte habeatur. Unitas enim principiati 
attestatur unitati principii, sicut omnis calor originatur ab 
uno calidissimo, quod est ignis. Sed entitas invenitur in 
pluribus secundum prius et posterius. Ergo oportet esse 
Unum Primum Ens perfectissimum, a quo omnia entia 
habent esse; et hic est Deus. Est igitur unus Deus. » 

Ac rursus, II. Sent. dist. i. q. i. a. i. : « Invenitur enim 
in omnibus rebus natura entitatis, in quibusdam magis nobilis 
et in quibusdam minus, ita tamen, quod ipsarum rerum 
naturae non sunt hoc ipsum esse quod habent ; alias esse 
esset de intellectu cuiuslibet quidditatis, quod falsum est, 
cum quidditas cuiuslibet rei possit intelligi etiam non intelli- 
gendo de ea an sit. Ergo oportet, quod ab aliquo esse habeant, 

1 II. C. Gent. cap. 52. et 53. — I. q. 45 - a - 5 - ad *• 

et oportet devenire ad aliquid cuius natura sit ipsum suum 
esse; alias in infinitum procederetur ; et hoc est, quod dat 
esse omnibus ; nec potest esse nisi unum, cum natura entitatis 
sit unius rationis in omnibus secundum analogiam ; unitas 
enim causati requirit unitatem in causa per se. » 


CAPUT QUARTUM 






Ex reali compositione essentiae et esse in rebus creatis 
procedit D. Thomas ad ostendendum, quod nec in 
angelo nec in aliqua creatura actio et virtus vel 
potentia operativa sunt idem quod sua essentia nec 
idem quod suum esse. 


I 


Impossibile est quod actio angeli vel cuiuscumque 
alterius creaturae sit eius substantia. 


§ I. • 


Rationes seu argumenta D. Thomae. 

Ratio i a . — « Actio enim est proprie actualitas virtutis, 
sicut esse est actualitas substantiae vel essentiae. Impossibile 
est autem, quod aliquid quod non est purus actus, sed aliquid 
habet de potentia admixtum, sit sua actualitas ; quia actua- 
litas potentialitati repugnat. Solus autem Deus est actus 
purus. Unde in solo Deo sua substantia est suum esse et 
suum agere. » 

Ratio 2 a . — « Et praeterea, si intelligere angeli esset eius 
substantia, oporteret quod intelligere angeli esset subsistens. 
Intelligere autem subsistens non potest esse nisi unum, sicut 
nec aliquod abstractum subsistens. Unde unius angeli sub- 

stantia non distingueretur neque a substantia Dei, quae est 
ipsum intelligere subsistens, neque a substantia alterius 
angeli. » 

Ratio 3 a . — « Si etiam angelus ipse esset suum intelligere. 
non possent esse gradus in intelligendo perfectius et minus 
perfecte, cum hoc contingat propter diversam participa- 
tionem ipsius intelligere. » 

Haec D. Thomas, I. q. 54. a. 1. 

§ 2 . 

Argumentorum declaratio. 

Declaratio argumenti primi. — 1° D. Thomas comparat 
ad invicem ordinem entitativum et ordinem operativum. 
atque perfectam quandam asserit interesse proportionem 
inter ordinem essendi et ordinem operandi. Actio enim est 
proprie actualitas virtutis operativae, sicut -esse est actualilas 
substantiae vel essentiae. Quemadmodum ergo se habeat esse 
ad essentiam vel substantiam, cuius est actus, ita pariter se 
habebit actio ad operativam virtutem. 

2° In utroque ordine reperitur proportio duorum, quo- 
rum unum est complementum alterius ; et ideo proportio 
unius ad alterum est sicut proportio potentiae ad actum. De 
ratione autem actus est complere ac perficere ; de ratione 
vero potentiae est, ut per suum proprium actum perficiatur 
ac compleatur. Ubicumque igitur inveniantur actus in 
ratione propria actus, et potentia in ratione propria potentiae, 
ibi inveniuntur : a) duo, quorum alterum est subiectum et 
recipiens et participans, et alterum est participatum et 
receptum et inhaerens ; b) et duo, de quorum propria ratione 
est ut realiter distinguantur ad invicem ; quoniam impossi- 
bile est, ut idem sit actus suiipsius, sitque simul subiectum et 
inhaerens, recipiens et receptum, participans et participatum, 
perfectibile ac perficiens. 

3° Quomodo autem se habet in ordine seu linea entis 
esse ad essentiam cuius est actualitas, esse ad substantiam 

cuius est actus ? In omnibus, praeter unum quod est Deus, 
se habent ad invicem in ratione propria actus et in ratione 
propria potentiae ; ideoque se habent in ratione propria 
participati et participantis, recepti et recipientis, perficientis 
et perfectibilis. In solo Deo sua substantia est suum esse, 
in omnibus autem aliis differt essentia rei et esse eius. Esse 
inest substantiis creatis ut quidam actus earum ; esse est 
complementum substantiae existentis. Ex quo relinquitur, 
quod in qualibet substantia creata sit realis compositio actus 
et potentiae. 

4° Ergo solus Deus, cuius substantia vel natura est 
ipsum suum esse subsistens, est actus purus in ordine essendi. 
Ergo solus Deus est actus purus in linea operandi. Ergo in 
solo Deo, sicut sua substantia est suum esse, ita sua 
substantia est suum agere. 

5° Ergo in omnibus aliis, praeter Deum, etiam in angelis, 
virtus et operatio se habent ut proprius actus et propria 
potentia ; ac perinde inter se distinguuntur realiter, sicut 
realiter distinguuntur inter se substantia et esse, b nde in 
rebus creatis, sicut substantia non est suum esse, ita 
nec potest esse suum agere. Impossibile est ergo, quod 
actio angeli vel cuiuscumque alterius creaturae sit eius 
substantia. 

Declaratio secundi argumenti. — Secundum vero argu- 
mentum est idem ac argumentum primum, quo II. C. Gent. 
cap. 52. Angelicus Doctor ostendit realem compositionem 
ex essentia et esse in omnibus rebus creatis, etiam in sub- 
stantiis intellectualibus ; ac subsequenti principio innititur, 
videlicet : Illud quod est subsistens, non potest esse nisi unum 
tantum. Hic agitur de formis separatis a materia, vel de 
perfectionibus abstractis a subiecto, vel etiam de actibus 
separatis a potentiis receptivis ; quapropter D. Thomas m 
argumento scribit : Intelligere subsistens non potest esse nisi 
unum, sicut nec aliquod abstractum subsistens. 

i° Habentes formam substantialem in materia, ut ho- 
mines qui ex corpore et anima componuntur, plures possunt 
inveniri subsistentes et distincti numero intra eandem spe- 

ciem ; unde datur pluralitas seu multitudo animarum ratio- 
nalium, et similiter formarum eiusdem speciei in inferioribus 
rebus. Sed angeli sunt formae subsistentes sine materia et 
naturam specifice completam sine consortio materiae con- 
stituentes ; ideo impossibile est esse duos angelos unius 
speciei. Et sic forma subsistens sine materia, et sine materia 
naturam specie completam constituens, non potest esse nisi 
una tantum. 

3° Pari modo, si formae accidentales, tam materiales ut 
albedo, quam spirituales ut iustitia, scientia, subsistere pos- 
sent sine subiecto, nec albedo subsistens esset nisi una tan- 
tum, nec scientia vel iustitia subsistens esset nisi tantum- 
modo una, cum albedines non multiplicentur nisi secundum 
recipientia, nec habitus virtutum eiusdem speciei non sint 
plures numero nisi secundum quod sunt in pluribus subiectis 
vel substantiis. 

3 ° Et similiter de actibus qui sunt intelligere, velle, vivere, 
et esse, a fortiori id asserere oportet : esse subsistens non 
potest esse nisi unum tantum, illud nimirum esse, quod realiter 
identilicatur cum substantia existentis ; intelligere subsistens , 
sicut et velle et vivere subsistens, non potest esse nisi unum 
tantum, illud sc. quod realiter identilicatur cum ipsamet 
essentia substantiali viventis et intelligentis et volentis. En, 
quare D. Thomas concludit dicens : « Unde unius angeli 
substantia non distingueretur neque a substantia Dei quae 
est ipsum intelligere subsistens, neque a substantia alterius 
angeli. » 

Declaratio argumenti tertii. — Patet iam ex declaratione 
primi et secundi, atque ex omnibus supradictis in capite 
antecedenti. Eadem est ratio de intelligere ac de esse. Sicut 
ens per essentiam non potest esse nisi unum, ita similiter 
intelligens per essentiam unum tantummodo esse potest ; 
sicut entia per participationem plurificantur et habent 
diversos gradus in essendo perfectius et minus perfecte, 
propter diversam participationem ipsius esse, pari modo 
inteUigentia per participationem habent diversos gradus in 
intelligendo perfectius et minus perfecte propter diversam 

participationem ipsius intelligere. Unde diversi gradus 1 
tam in intelligendo quam in essendo praesupponunt realem 
compositionem ex eo quod est et esse, et ex eo quod inteUigit 
et intelligere. 


II 

Neque actio angeli neque actio alicuius creaturae 
est eius esse. 


§ I- 

Argumenta D. Thomae. 

i» « Duplex enim est actionis genus : Una sc. quae 
transit in aliquid exterius, inferens ei passionem, sicut urere, 
secare ; alia vero actio est quae non transit in rem exteriorem, 
sed magis manet in ipso agente, sicut sentire, intelligere et 
velle; per huiusmodi enim actionem non immutatur aliquid 
extrinsecum, sed totum in ipso agente agitur. De prima 
ergo actione manifestum est, quod non potest esse ipsum 
esse agentis. Nam osso agentis significatur intra ipsum; 
actio autem talis est effluxus in passum ab agente. » 
(I. q. 54. a. 2.) 

2° « Secunda autem actio de sui ratione habet infinitatem, 
vel simpliciter vel secundum quid. Simpliciter quidem, sicut 
intelligere, cuius obiectum est verum; et velle, cuius obiectum 
est bonum; quorum utrumque convertitur cum ente; et ita 
intelligere et velle, quantum est de se, habent se ad omnia, 
et utrumque recipit speciem ab obiecto. Secundum quid 
autem infinitum est sentire, quod se habet ad omnia sensi- 
bilia sicut visus ad omnia visibilia. Esse autem cuiuslibet 
creaturae est determinatum ad unum secundum genus et 
speciem. Solius autem Dei osso est simpliciter infinitum, in 

1 Vide I. q. 44. a. r. ; q. 50. a. 4. — De nat. angelor. cap. 6. — 
I.ib. 1. cap. 3. et cap. 4. 

se omnia comprehendens, ut Dionysius dicit, De div. noni. 
cap. 4. Unde solum Esse Divinum est Divinum Intelligere 
et Divinum Velle. » (Ibid.) 

3 ° « Ipsa essentia angeli est ratio totius eius esse; non 
autem est ratio eius intelligere, quia non omnia intelligere 
potest per suam essentiam. Et ideo secundum propriam 
rationem, in quantum est talis essentia, comparatur ad ipsum 
esse angeli ; sed ad eius intelligere comparatur secundum 
rationem universalioris obiecti, sc. veri vel entis. Et sic 
patet quod, licet sit eadem forma, non tamen secundum 
eandem rationem est principium essendi et intelligendi. Et 
propter hoc non sequitur, quod in angelo sit idem esse et 
intelligere. » (Ibid. ad 2.) 


§ 2 . 

Argumentorum declaratio. 

Primo : Actio transiens cuiuscumque creaturae non est 
eius esse. — De huiusmodi actione ait expresse D. Thomas 
quod « manifestum est, quod non potest esse ipsum esse 
agentis. » Etenim esse et agere actionis formaliter transeuntis, 
ut urere et secare, habent notas oppositas et contraria prae- 
dicata ; de ratione actionis transeuntis est quidem quod 
egrediatur ab agente, sed quod habeat tamen terminum 
extra ipsum agentem ; de ratione autem esse ipsius agentis 
est quod intra ipsum agentem maneat, adeo ut ipsemet 
Angelicus Doctor tradit, I. q. 8. a. 1. : « Esse autem est illud 
quod est magis intimum cuilibet rei et quod profundius 
omnibus inest, cum sit formale respectu omnium quae in 
re sunt. » Et II. Sent. dist. 1. q. 1. a. 4. : « Esse autem est 
magis intimum cuilibet rei quam ea per quae esse determi- 
natur. » Quod in suo vero sensu declaratur in opusc. De 
natura accidentis, cap. 1. sic : « Hoc esse (esse substantiale rei) 
formalius se habet ad rem constituendam in genere entis 
quam ipsa forma rei quae hoc ipsum esse dat, vel materia 
cui datur ; ex quibus compositum resultat, cuius est esse ut 
entis. Intimius ergo ad rem ipsam, quae est ens, inter omnia 

est ipsum esse eius ; et post ipsum, ipsa forma rei, qua res 
habet ipsum esse. Et ultimo, ipsa materia quae, licet sit fun- 
damentum in re, inter omnia ab ipso tamen esse rei magis 
distat. Cui propinquissimum est ipsa res, ut cuius est ; cum 
per rem insit et formae et materiae, nisi in homine, ubi esse 
formae communicatur toti ; et illud esse est formae ut a qua 
est, quia ipsa est principium ipsius esse; et ultimo est ipsius 
materiae, ut eius in quo recipitur. » 

Secundo : Actio immanens creaturae, ut intelligere et 
velle, non est eius esse. — Hic D. Thomas, ut ostendat quod 
in angelo et in quacumque alia creatura aliud est esse et 
aliud agere, per diversam procedit viam ad differentiam inter 
esse et intelligere adinveniendam ; cum utrumque, tam esse 
quam intelligere et velle, significetur intra ipsum agens ; 
ideoque ex hoc capite diversitas inter actum essendi et 
actum intelligendi in creatura non valet deprehendi. Nota 
igitur immanentiae utrique videtur convenire ; verumtamen 
esse creaturae et eius intelligere diversas ex alio capite 
exhibent proprietates, videlicet : 

a) Intelligere etiam creaturae habet infinitatem simpli- 
citer ; minime est determinatum ad unum secundum genus 
vel secundum speciem, sed se extendit vel se extendere valet 
lantum quantum se extendit verum, quod est eius obiectum ; 
ac proinde simpliciter se extendit ad ens, cum quo verum 
convertitur. Et idem dicendum de velle, cuius obiectum est 
bonum quod, sicut verum, convertitur similiter cum ente. 
Actus ergo intelligendi et volendi habent infinitatem sim- 
pliciter in sua propria ratione actus sive actionis immanentis ; 
et quantum est de se, tam intelligere quam velle, quorum 
utrumque recipit speciem ab obiecto, habent se ad omnia, 
rxtendunt se ad omne ens. 

b) Esse vero creaturae, quantumvis perfectissimae, est 
semper determinatum ad unum secundum genus et speciem ; 
< lauditur intra terminos naturae cui advenit ; continetur 
intra mensuram formae a qua participatur ; finitur iuxta 
c apacitatem subiecti in quo recipitur ; non plus se extendit 
nec se extendere potest ultra nobilitatem substantiae, cuius 

est actus et complementum. Actus ergo essendi cuiuslibet 
creaturae habent finitatem simpliciter, et terminantur ad 
numerum et mensuram essentiarum seu naturarum in quibus,, 
sicut in potentiis subicctivis, recipiuntur, et quarum sunt 
proprii actus in linea entis. 

c) Dicendum itaque, quod actio angeli non est eius esse 
neque actio alicuius creaturae. Esse enim hominis vel angeli 
vel cuiuslibet creaturae determinatur ad speciem per se et 
intrinsece, in quantum recipitur in essentia ; intelligere vero 
creaturae rationalis non limitatur intrinsece et per se ad 
certam speciem rerum. 

Iertio : Quomodo se habeat essentia angeli ad eius 
esse et ad eius intelligere. — i° Essentia est principium 
immediatum essendi, sed mediatum seu radicale operandi. 
2° Ad esse comparatur secundum propriam rationem poten- 
tiae, in quant.un est talis essentia ; ad intelligere dupliciter : 
a) ut principium seu potentia radicalis ; b) ut obiectum. 
Et quatenus est obiectum, essentia concurrit absque media 
specie ad intellectionem ; non tamen concurrit ut eliciens 
actum, sed ut forma intellectus in actu respectu sui. Unde 
essentia angeli, comparata ut talis essentia ad esse, specificat 
esse contrahendo illud, non perficiendo ; atque ita est ratio 
totius esse angeli ad modum quo potentia est ratio actus, 
cuius est receptiva. Sed comparata ad intelligere, induit 
rationem obiecti, ac perinde rationem universaliorem, nempe 
veri et entis; et ideo non est ratio totius intelligere, quia 
angelus non omnia intelligere potest per suam essentiam 
propria cognitione, ut I. q. 55. a. 1. explicatur. 

Quarto : Vivere in viventibus est esse ; intelligere est 
quoddam vivere. — Attamen ex hoc minime sequitur, quod 
intelligere angeli sit eius esse. Eatenus in viventibus vivere 
dicitur esse, quatenus sumitur pro actu primo seu substan- 
tiali ipsius viventis ; nam esse est primus actus substantiae 
vel naturae viventis. Sed si vivere sumatur pro actu secundo, 
id est, pro operatione vitae, tunc non est esse viventis, sed 
eius operari, ut intelligere, velle, sentire. Atque in isto sensu 

intelligere est vivere quoddam, et exhibet in ratione sui 
actus supremum gradum vitalis operationis. Unde nec in 
homine nec in angelo est idem esse et intelligere l . 

III 

Nec in angelo nec in aliqua creatura virtus 
vel potentia operativa est idem quod sua essentia. 

§ i- 

Argumenta D. Thomae. 

Arg. i ura . — « Cum enim potentia dicatur ad actum, oportet 
quod secundum diversitatem actuum sit diversitas potentia- 
rum. Propter quod dicitur, quod proprius actus respondet 
propriae potentiae. In omni autem creato essentia diffeit 
ab eius esse, et comparatur ad ipsum sicut potentia ad actum, 
ut ex supradictis patet I. q. 3. a. 4. Actus autem ad quem 
comparatur potentia operativa, est operatio. In angelo autem 
non est idem intelligere et esse, nec aliqua alia operatio, aut 
in ipso aut in quocumque alio creato, est idem quod eius 
esse. Unde essentia angeli non est eius potentia intellectiva, 
nec alicuius creati essentia est eius operativa potentia. » 
(I. q. 54. a. 3-) 

Arg. 2 um . — « Impossibile est dicere, quod essentia animae 
sit eius potentia, licet hoc quidam posuerint ; et hoc dupli- 
citer ostenditur quantum ad praesens. Primo : quia cum 
potentia et actus dividant ens et quodlibet genus entis, 
oportet quod ad idem genus referatur potentia et actus , 
et ideo, si actus non est in genere substantiae, potentia quae 
dicitur ad illum actum, non potest esse in genere substantiae. 
Operatio autem animae non est in genere substantiae, sed 
in solo Deo operatio est eius substantia. Unde Dei potentia, 


1 Vide II-II. q. 179. a. 1. ad 1. — De spirit. creatura, a. 1 1. ad 14 

quae est operationis principium, est ipsa Dei essentia ; quod 
non potest esse verum neque in anima nec in aliqua creatura, 
ut supra etiam de angelo dictum est, q. 59. a. 2. et q. 54. a. 3. 
Secundo : hoc etiam impossibile apparet in anima. Nam 
anima secundum suam essentiam est actus. Si ergo ipsa 
essentia animae esset immediatum operationis principium, 
semper habens animam, actu haberet opera vitae ; sicut 
semper habens animam, actu est vivum... Invenitur autem 
habens animam non semper esse in actu operum vitae... 
Relinquitur ergo, quod essentia animae non est eius potentia ; 
nihil enim est in potentia secundum actum, in quantum est 
actus. » (I. q. 77. a. 1.) 

Arg. 3 um . — « Necesse est dicere secundum praemissa (q. 54. 
a - 3- et <1- 59- a - 2 - et 9- 77- a - 1.) quod intellectus sit aliqua 
potentia animae, et non ipsa animae essentia. Tunc enim 
solum immediatum principium operationis est ipsa essentia 
rei operantis, quando ipsa operatio est eius esse. Sicut enim 
potentia se habet ad operationem ut ad suum actum, ita se 
habet essentia ad esse. In solo autem Deo idem est intelligere 
quod suum esse. Unde in solo Deo intellectus est eius essentia ; 
in omnibus autem aliis creaturis intellectualibus intellectus 
est quaedam potentia intelligentis. » (I. q. 79. a . 1.) 

Arg. 4 um . — « Sicut autem ipsum esse est actualitas quae- 
dam essentiae, ita operari est actualitas operativae potentiae 
seu virtutis. Secundum enim hoc, utrumque eorum est in 
actu : essentia quidem secundum esse, potentia vero secundum 
operari. I nde cum in nulla creatura operari sit suum esse, sed 
hoc sit proprium solius Dei, sequitur quod nullius creaturae 
operativa potentia sit eius essentia ; sed solius Dei proprium 
est, ut sua essentia sit sua potentia. » (De spirit. creat, a. 11.) 

Arg. 5 um . — Quodl. 10. a. 5. : « In nulla enim substantia 
creata est idem esse et operatio; hoc enim solius Dei est. 
Essentia autem est essendi principium ; potentia vero, ope- 
rationis. Ergo cum ab uno naturaliter non sit nisi unum, 
nulla substantia, nisi divina, est sua potentia. » 

§ 2 . 

Argumentorum declaratio. 

Primo : Argumentorum primum fundamentum est doc- 
trina philosophica de actu et potentia. — a) Loquitur enim 
D. Thomas de potentia et actu, non quidem de potentia 
obiectiva, sed de potentia subiectiva ; quoniam expresse loqui- 
tur de potentia et actu ut principia sunt eius quod est in 
genere ; et ut Caietanus observat in suis Commentariis in 
I. q. 54. a. 3. : « Constat autem, quod potentia obiectiva prin- 
cipium non est rei, imo est res ipsa, ut possibilis est esse. » 

b) Potentia autem subiectiva et actus sunt principia 
entis quod est in genere ; et in quolibet genere est dare pro- 
priam potentiam et proprium actum, quae sunt principia 
illius generis. Inde D. Thomas : Proprius actus respondet 
propriae potentiae : et secundum diversitatem actuum est 
diversitas potentiarum ; quia potentia dicitur ad adum; et ad 
idem genus oportet quod referatur potentia et actus. 

c) Ideo, si potentia est in genere seu praedicamento 
substantiae, ad idem praedicamentum seu genus reducitur 
actus eius, et vice versa. Si vero actus est in genere accidentis, 
ad idem genus oportet quod referatur potentia propria talis 
actus. 

d) Inter potentiam et actum, quae sunt principia entis, 
adest perinde quaedam proportio atque ordo unius ad aliud ; 
sed huiusmodi ordo est relatio transcendentalis, consistens in 
ipsa commensuratione seu proportione eius quod se habet 
ut potentia ad id quod se habet ut actus, et vice versa ; et 
involvitur in ipsa principiorum quidditate quae, cum sit 
formalis ratio entis incompleti, exigit et appellat suum pro- 
prium ac correlativum principium, ut ex utroque resultet ens 
complete constitutum ; talis est o/do vigens inter materiam 
et formam, essentiam et esse, potentiam operativam et opera- 
tionem, et generatim inter omnem potentiam et actum. 

Secundo Argumentorum alterum fundamentum est 

doctrina philosophica de actu et potentia in linea entis, vide- 
licet de esse et essentia. — Haec quidem duo, nempe essentia 
et esse, habent se ut actum et potentiam; sed, Caietanus 
I. q. 54. a. 1. : « Quod aliqua duo habere se ut actum et 
potentiam, contingit dupliciter, sc. formaliter et virtualiter. 
Formaliter quidem, quando alterum ita invenitur in re alteri 
coniunctum, quod actuat secundum rem reliquum. Virtucditer 
autem, quando aliqua duo identice quidem sunt unum ; 
habent tamen tales rationes formales, quae si conjungerentur, 
abstrahendo ab eo ex quo habent quod sint unum identice, 
alterum reliquum secundum rem actuaret. » Nunc quaeritur : 
Rationes formales essentiae et esse habentne ex seipsis 
diversitatem realem ? Similiter : Rationes formales virtutis 
operati vae et operationis habentne ex seipsis diversitatem 
realem ? Ex seipsis nec rationes essentiae et esse nec rationes 
virtutis et operationis diversitatem habent realem ; alioquin 
in Deo distinguerentur realiter. Neque ex seipsis identitatem 
realem habent ; alioquin in rebus creatis essentia et esse 
identificarentur et essent unum identice, sicut in ipso Deo. 
Quapropter tamquam totius argumentationis fundamentum 
ad concludendum quod nec in angelo nec in aliqua creatura 
potentia operativa est idem quod sua essentia, praesupponere 
oportet, quod nec in angelo nec in creatura aliqua essentia 
est idem quod suum esse. 

Tertio : Argumentorum igitur angulare fundamentum 
est realis compositio essentiae et esse in omnibus rebus creatis. 

— Non enim sufficit essentiam et esse habere se ut potentiam 
et actum virtualiter ; nam hoc modo essentia et esse identice 
sunt unum, et esse non actuaret essentiam secundum rem. 

( onsequenter nec secundum rem actualiter operatio virtutem 
operativam actuaret, quia virtus et operatio eadem res sunt 
ibi ubi sunt res eadem esse et essentia ; sed ad identitatem 
essentiae et esse consequitur identitas operationis et virtutis 
operativae, ac per hoc operatio virtutem secundum rem 
perficere nequit. Opus est itaque, ut haec duo, essentia sc. 
et esse, habeant se ut actum et potentiam formaliter, et quod 
esse ita inveniatur in re coniunctum essentiae, quod actuet 

secundum rem ipsam essentiam rei ; atque hoc modo etiam 
se habebunt ut actum et potentiam virtus et operatio; et 
operatio proinde virtutem secundum rem complebit ; et 
virtus operativa per operationem secundum rem perficietur. 
Ad identitatem essentiae et esse consequitur necessario 
identitas potentiae operativae et operationis ; e converso, ad 
realem distinctionem essentiae et esse realis quoque opera- 
tivae potentiae et operationis consequitur ex necessitate 
distinctio. Quapropter D. Thomas ait : « Sicut enim potentia 
se habet ad operationem ut ad suum actum, ita se habet 
essentia ad esse. » (I. q. 79- a - I ) Et iterum : « Sicut autem 
esse est actualitas quaedam essentiae, ita operari est actua- 
litas operativae potentiae seu virtutis. » Et Comp. Theol. 
cap. 30. : « Eodem modo comparatur intellectus ad intelligere, 
sicut essentia ad esse. » 

Quarto : In quonam consistat vis rationis Sancti Thomae. 

— Ad haec Caietanus, Cominent. in I. q. 54. a. 1. : « Vis qui- 
dem rationis in hoc consistit : Quae se habent ut proprius 
actus et propria potentia, non sunt idem nisi in actu puro ; 
virtus et operatio se habent ut proprius actus et propria 
potentia : Ergo. Maior fundatur super hoc : Quia talia in 
quocumque inveniuntur cum ratione actus et potentiae, inter 
se distinguuntur realiter. Ergo, a destructione consequentis, 
si non distinguuntur realiter, non salvantur coniuncta ut 
proprius actus et propria potentia. Ergo aut utrumque in 
illo habebit rationem potentiae, quod est impossibile ; aut 
utrumque rationem actus. Vel : 

Ergo illud, in quo talia idcntificantur absque remansione 
actus et potentiae, aut est actus purus, et habetur intentum ; 
aut est potentia pura. Sola enim haec duo, per se loquendo, 
sunt propriae rationes et causae- excludentes permixtionem 
actus et potentiae. Sed impossibile est quod sit pura potentia; 
quia talis nec formaliter nec virtualiter continet actum ; 
immo est imperfectissimum omnium entium. Ergo est actus 
purus, qui eminenter continet in se rationem actus et rationem 
potentiae ; et ex eo quod actus, actualitatem habet ; ex eo vero 
quod purus, imperfectionem omnem potentialitatis excludit. » 

IV 


Ordo essendi et ordo operandi. 


Primo : Actus et potentia in utroque ordine. — a) Actus 
et potentia in linea entis est essentia et esse, vel substantia et 
esse quod est actus et complementum substantiae existentis ; 
actus vero et potentia in linea agendi est virtus seu potentia 
operativa, et ipsa operatio quae est operativae potentiae 
ultima perfectio et corona. 

b) Tales rationes, nempe essentiae et esse, virtutis et 
operationis, ex seipsis neque vindicant sibi identitatem neque 
distinctionem realem ; aliter in quocumque invenirentur, vel 
semper distinguerentur realiter, vel semper essent quid 
unum et idem re. Tamen, ut Caietanus observat, ex seipsis 
aliquam inter se vindicant per se coniunctionem ; et ex 
conditionibus concomitantibus eas, quantum est ex parte 
ipsarum, si solae invenirentur, coniunctio illa realem distinc- 
tionem exigeret extremorum. Et tales sunt rationes virtutis 
et operationis. Nam nec ex seipsis identitatem realem habent ; 
alioquin in omnibus essent idem realiter. Nec ex seipsis 
diversitatem habent realem ; alioquin in Deo distinguerentur 
realiter. Nec ex seipsis abstrahunt ab omni coniunctione 
inter se ; imo et ex seipsis habent coniunctionem quandam 
per se, quasi ut propria perfectio et id cuius est illa perfectio. 
Et si rationes istae solae considerentur quantum ex earum 
meritis pendet, coniunctio ista non est aliter per se quam 
per naturam actus et potentiae ; nullo enim alio modo, etiamsi 
fingendi daretur licentia, imaginari potest talium per se 
coniunctio. Et ex hoc autem, quod coniungerentur per se ut 
actus et potentia, sequitur ulterius, quod distinguerentur 
realiter ; si enim essent realiter idem, iam essent coniuncta 
identice ; et sic neutrum esset actus alterius. — Haec vere ac 
profunde Caietanus, In I. q. 54. a. 1. 

c) Tales igitur rationes formales essentiae et esse, virtutis 
et operationis, ex seipsis habent coniunctionem quandam 

per se, quasi ut propria perfectio et id cuius est illa perfectio. 
Quomodo autem coniunguntur inter se propria perfectio et 
id cuius est illa perfectio propria ? Dupliciter potest huius- 
cemodi coniunctio verificari : i° Uno modo, quia sunt realiter 
idem, ac perinde sunt coniuncta identice ; 2° alio modo, quia 
coniunguntur quemadmodum coniunguntur duo quorum 
unum habet naturam potentiae et alterum naturam actus ; 
ac perinde non sunt realiter idem nec sunt identice coniuncta. 

Secundo : Essentia et esse in Deo, qui est Ens per essen- 
tiam. — Essentia et esse in Deo non distinguuntur realiter , 
non coniunguntur quasi essentia haberet naturam potentiae 
et esse naturam actus ; sed sunt coniuncta identice, eo ipso 
quod sunt realiter idem, et substantia Dei est Esse. Conse- 
quenter : a) In Deo, cum essentia et esse identice sint unum, 
nec alterum reliquum secundum rem actuat, nec unum per 
alterum secundum rem perficitur ; et sic neutrum est actus 
alterius. In Deo essentia et esse minime inveniuntur cum 
ratione actus et potentiae ; Deus est sua essentia et Deus est 
suum esse; et esse et essentia sunt unum et idem ; et ideo 
Deus est Actus Purus ; quia ratio identitatis actus et poten- 
tiae propriae illius actus non est nisi puritas actus. Et sic 
Actus Purus est sua actualitas, atque eminenter praehabet 
in sua ipsa puritate actus quidquid res creata habere valet 
per suum proprium actum et per suam propriam potentiam. 

b) In Deo potentia operativa et operatio etiam sunt 
realiter idem ; et cum virtus et operatio eadem res sint, per 
hoc operatio virtutem secundum rem perficere nequit, sicut 
nec esse essentiam nequit secundum rem perficere ; quia 
impossibile est, ut idem sit actus suiipsius. Unde sicut solus 
Deus est suum esse, ita solus Deus est suum agere. 

c) Sed, quia intelligimus Deum per creaturas, ideo ea 
quae in Deo sunt unum, ut duo tamen intelligimus; et 
distinguimus, cum fundamento in re, ex plenitudine ipsa 
divini Esse eminenter continentis quidquid una res creata 
habet per proprium actum et propriam potentiam ; distin- 
guimus, sed sola distinctione rationis, inter essentiam Dei et 
eius «se, atque inter potentiam operativam et eius- operatio- 

nem. Unde D. Thoinas, De Pot. q. 7. a. 2. ad 7. : « Intellectus 
autem noster hoc modo intelligit esse, quo modo invenitur 
in rebus inferioribus, a quibus scientiam capit, in quibus esse 
non est subsistens, sed inhaerens. Ratio autem invenit, quod 
aliquod esse subsistens sit ; et ideo, licet hoc quod dicunt 
esse, significetur per modum concretionis, tamen intellectus, 
attribuens esse Deo, transcendit modum significandi, attri- 
buens Deo id quod significatur, non autem modum signi- 
ficandi. » Et De Verit. q. 10. a. 12. ad 9. : « Licet in Deo distin- 
guantur quod est et esse, ratione, non tamen sequitur quod 
possit cogitari non esse. » Et I. q. 25. a. 1. ad 3. : « Potentia 
in rebus creatis non solum est principium actionis, sed etiam 
effectus. Sic igitur in Deo salvatur ratio potentiae quantum 
ad hoc quod est principium effectus ; non autem quantum 
ad hoc quod est principium actionis, quae est divina essentia. 
Nisi forte secundum modum intelligendi, prout divina 
essentia, quae in se simpliciter praehabet quidquid perfec- 
tionis est in rebus creatis, potest intelligi et sub ratione 
actionis et sub ratione potentiae; sicut etiam intelligitur et 
sub ratione suppositi habentis naturam et sub ratione naturae. » 

d ) Verumtamen, Deus est Actus Purus in ordine essendi 
et in ordine operandi ; et sicut in solo Deo idem est essentia 
et esse, sic in Deo solo idem est virtus et operatio ; et sicut 
solus Deus est sua essentia et suum esse, sic solus Deus est 
suum intelligere et suum velle ; et Dei esse, intelligere et 
velle est ipsamet Dei substantia 1 . 

Tertio : Essentia et esse in omni ente creato, quod est ens 
per participationem. — Essentia et esse in omni ente creato 
non sunt realiter idem ; alioquin ens creatum iam non esset 
creatum, quia iam non esset ens per participationem ; nam 
ubi essentia et esse sunt coniuncta identice, neutrum est 
actus alterius, cum idem non sit actus suiipsius ; et aliunde 
esse absque potentia reali subiectiva, in qua recipiatur et a 
qua realiter differat, est esse subsistens sine subiecto, actus 
purus. Consequenter in omni ente creato : «) Essentia et esse 

1 I. q. 3. a. 4. ; q. z H . a. 4. ; q. 19. a. 1. ; q. 54. a. 1., 2. et 3. 

habent coniunctionem quandam per se, quasi ut propria 
perfectio et id cuius est illa perfectio ; et coniunctio ista, ut 
scribit Caietanus, In I. q. 54- a. i. « non est aliter per se 
quam per naturam actus et potentiae; nullo enim alio modo, 
etiamsi fingendi daretur licentia, imaginari potest talium 
per se coniunctio. Ex hoc autem, quod coniungerentur per 
se ut actus et potentia, sequitur ulterius quod distingue- 
rentur realiter. » 

b) Ex hoc autem, quod essentia et esse constituunt 
realem compositionem, essentia, utpote habens formalem 
rationem potentiae, perficitur et actuatur per esse quod 
habet formalem rationem actus ; et esse actuat secundum 
rem ac perficit essentiam; atque ex essentia et esse com- 
ponitur omne ens per participationem ; ac perinde : 

c) Omne ens, in quo est realis compositio essentiae et 
esse, « indiget aliquo componente ; si enim compositio est, 
ex pluribus est. Quae autem secundum se sunt plura, in 
unum non conveniunt nisi ab aliquo componente uniantur... 
Componens autem est causa efficiens compositi. » Igitur 
omne ens, ex esse et essentia compositum, indiget fieri ut sit , 
indiget causari ut perveniat ad esse; indiget creari ut esse 
habeat ac participet L 

d) Et quoniam ad realem compositionem essentiae et 
esse in linea entis necessario consequitur realis quoque 
compositio potentiae operativae et operationis in ordme 
agendi, idcirco, sicut in omni ente creato differt essentia rei 
et esse eius, ita pariter differt virtus operativa et operatio , 
et impossibile est : i° quod actio angeli vel cuiuscumque 
alterius creaturae sit eius substantia; 2 0 quod actio angeli 
vel cuiuscumque creaturae sit eius esse ; 3 0 quod in angelo 
vel in aliqua creatura virtus vel potentia operativa sit idem 
quod sua essentia. 


1 1 . C. Gent. cap. 18. — Comp. Theol. cap. 8. et 9. 


CAPUT QUINTUM 


Ex reali compositione esse et essentiae in omnibus rebus 
creatis procedit D. Thomas ad ostendendam neces- 
sitatem quam cunctae res Universi habent ut conser- 
ventur in esse a Deo. 

I 

Argumenta D. Thomae. 

Primo : I. q. 104. a. 1. : « Necesse est dicere, et secundum 
fidem et secundum rationem, quod creaturae conservantur 
in esse a Deo... Dependet enim esse cuiuslibet creaturae a 
Deo, ita quod nec ad momentum subsistere possent, sed in 
nihilum redigerentur nisi operatione divinae virtutis conser- 
varentur in esse. Et hoc sic perspici potest : Omnis enim 
effectus dependet a sua causa, secundum quod est causa 
eius... Sicut igitur fieri rei non potest remanere cessante 
actione agentis, quod est causa effectus secundum fieri, ita 
nec esse rei potest remanere cessante actione agentis, quod 
est causa effectus non solum secundum fieri, sed etiam 
secundum esse. Et haec est ratio quare aqua calefacta retinet 
calorem cessante actione ignis ; non autem remanet aer 
illuminatus, nec ad momentum, cessante actione solis ; quia 
sc. materia aquae susceptiva est caloris ignis secundum 
eandem rationem qua est in igne. Unde si perfecte perducatur 
ad formam ignis, retinebit calorem semper ; si autem imper- 
fecte participet aliquid de forma ignis secundum quandam 
inchoationem, calor non semper remanebit, sed ad tempus, 
propter debilem participationem principii caloris. Aer autem 
nullo modo natus est recipere lumen secundum eandem 

rationem secundum quam est in sole, ut sc. recipiat formam 
solis quae est principium luminis ; et ideo, quia non haf 
radicem in aere, statim cessat lumen cessante aeterne . soh ^ 

Sic autem se habet omnis creatura ad Deum, sicut aer ad 
solem illuminantem. Sicut enim sol est lucens per suam 
naturam, aer autem fit luminosus participando lumen a sole 
non tamen participando naturam solis : ita solus Deus e t 
ens per essentiam suam, quia eius essentia est snrnn « 
omnis autem creatura est ens participative, non quod sua 

e ssentia sit eius esse. » 

Secundo : III. C. Geni. cap. 65. - <*) Licet alicui di- 
stenti accidat motus, tamen motus est praeter ess. r en Nui um 
autem corporeum est causa alicuius rei nisi m quantun 
movetur ; quia nullum corpus agit nisi per motum, ut Arist 
teles probat I. Physic. Nullum igitur corpus est causaess* 
alicuius rei in quantum est *sse, sed est causa eius quod est 
moveri ad esse, quod est fieri rei. Esse autem cuiuslibet 
est esse participatum, cum non sit res aliqua, praeter Demn 
suum esse, ut supra probatum est ; et sic oportet, quod ipse 
Deus, qui est suum esse, sit primo et per se causa om^ 
Sic igitur se habet ad esse rerum operatio divina, sicut mo 
corporis moventis ad fieri et moveri rerum factarum ve 
motarum. Impossibile autem est. quod fieri vel moven d - 
cuius rei maneat cessante motione moventis. Impossibite est 
igitur, quod esse alicuius rei maneat nisi per operatione 

dlV wTltem : Impressio agentis non remanet in effectu, 
cessante actione agentis, nisi vertatur m naturam effectus 
formae enim generatorum et proprietates ipsorum remanen 
in eis post generationem, quia efficiuntur eis naturales et 
similiter habitus sunt difficile mobiles, q^a versarffur m 
naturam ; dispositiones autem et passiones, sive corporales 
sive animales? manent aliquantulum, post actionem! > agentis 
sed non semper, quia insunt ut .. «a ad naturanu Quod 
autem pertinet ad naturam superioris generis, nullo m d 
post actionem agentis manet: sicut lumen non 
diaphano, recedente illuminante. Esse autem non est natura 

vel essentia alicuius rei creatae, sed solius Dei, ut ostensum 
est. Nulla igitur res remanere potest in esse, cessante 
operatione divina. » (Ibid.) 

Tertio : De Pot. q. 5. a. 1. : « Absque omni dubio 
concedendum est, quod res conservantur in esse a Deo, et 
quod in momento in nihilum redigerentur, cum a Deo dese- 
rerentur. Cuius ratio hinc accipi potest : Effectum enim a sua 
causa dependere oportet. Hoc enim est de ratione effectus 
et causae, quod quidem in causis formalibus et materialibus 
manifeste apparet. Quocumque enim materiali vel formali 
principio subtracto, res statim esse desinit, cum huiusmodi 
principia intrent essentiam rei. Idem autem iudicium oportet 
esse de causis efficientibus ac de formalibus et materialibus... 
Sicut igitur cessante actione causae efficientis, quae agit per 
motum, in ipso instanti cessat fieri rerum generatarum, ita 
cessante actione agentis incorporei, cessat ipsum esse rerum 
ab eo creatarum. Hoc autem agens incorporeum, a quo 
omnia creantur, et corporalia et incorporalia, Deus est, a 
quo non solum sunt formae rerum, sed etiam materiae. » 
Et ad 1. : « Creaturae Dei sunt perfectae in sua natura et in 
suo ordine ; sed inter alia, quae ad earum perfectionem 
requiruntur, hoc etiam est, quod a Deo contineantur in esse... » 
Et ad 4. : « Huiusmodi inferiora agentia sunt causa rerum 
quantum ad earum fieri, non quantum ad esse rerum, per se 
loquendo. Deus autem per se est causa essendi. >. 


II 


Argumentorum declaratio. 


Primo : Omnium argumentorum principia fundamen- 
talia ad veritatem conservationis rerum ostendendam eadem 
omnino sunt ac illa quibus veritas creationis demonstratur. — 

Unum quidem philosophicum fundamentale principium sic 

habet • Solus Deus est ens per suam essentiam; omnia vero 

STtif r -EH ; r *HrB E 

argumentationis fundamenta sic inte reS olvitur 

omnia vero dia entm P^ ^ ^ suanli quIa ems 

essentia est suum ^ ^ 3“. 

7 T- TonTU substantia creata est composita - 
potentia et actu ; manifestum est enim quod -te Deus^ 
suum quasi essentialiter existen, in quant ^ ^ 

esse est eius s«bst«U,a quod sicut nec a lbedo 


. Quia ergo creaturae realiter componuntur 

esse, et factum esse secundum totam suam entitatem ; et 
consequenter omnia esse a Deo ex nihilo creata. Necesse 
est ergo I num essendi Principium, a quo esse habeant quae- 
cumque sunt quocumque modo, sive sint invisibilia et spiri- 
tualia, sive sint visibilia et corporalia. Ex iisdem quoque 
principiis procedens, I. q. 104. a. 1. concludit ad necessitatem 
dicendi, quod omnia quaecumque sunt quocumque modo, 
sive sint invisibilia et spiritualia, sive sint visibilia et corpo- 
ralia, indigent prorsus omnino ut continuo conserventur in 
esse ab Uno essendi Principio, a quo esse receperunt, quod 
est Deus. Alioquin nec Deus esset Ens per essentiam, nec 
omnia alia a Deo essent entia per participationem. De ratione 
namque entis per participationem est fieri et recipere esse 
ab Ente per essentiam ; nam nisi esset factum, non esset 
participative ; et si non esset factum ab Ente per essentiam, 
non esset ens ; nec ipsum Ens per essentiam iam per essentiam 
esset, cum supponeretur non esse fons totius esse et causa 
essendi omnibus. Et similiter de ratione entis per participa- 
tionem est, quod continuo et absque interruptione recipiat 
influxum essendi ab Ente per essentiam, a quo participat 
esse; aliter eius esse quod participat, iam non esset esse 
participatum, sed Esse subsistens ; iam non esset esse adhae- 
rens subiecto, sed Esse per se stans: quod est proprium solius 
Dei, cuius substantia est suum esse. 

Tertio : Conservatio rerum in esse nihil aliud est nisi 
ipsamet creatio continuata. — Creatio enim est supremus 
modus fiendi, et non est mutatio vel motus nisi secundum 
nostrum modum intelligendi tantum ; et ut D. Thomas 
observat in De natura angelor. cap. 7. : « In his enim, quae 
fiunt per mutationem vel motum, subiectum factioni prae- 
supponitur ; sed in supremo modo fiendi, qui est per essendi 
influxum, nullum subiectum factioni praesupponitur ; quia 
hoc ipsum est subiectum fleri secundum hunc factionis modum, 
quod est subiectum esse participare per influentiam superioris 
entis. » Et I. q. 44. a. 2. ad 3. : <c Licet enim omne creatum 
sit in actu, non tamen est actus purus. Unde oportet, quod 
etiam illud, quod se habet ex parte potentiae, sit creatum, si 

totum quod ad esse ipsius pertinet, creatum est. » Et I. q- 45- 
a 4 ad 2 ' « Creatio non dicit constitutionem rei compositae 
ex principiis praeexistentibus; sed compositum sic dicitur 
creari, quod simul cum omnibus suis principiis m esse produ- 
citur »» Et De Pot. q. 3- a. 1. ad 17. : « Deus, simul dans esse, 
producit id quod essfi recipit ; et sic non oportet, quod ^at 
ex aliquo praeexistenti. >» Et ibidem, a. 5- ad 2. . Lx hoc 
ipso quod quidditati esse attribuitur, non solum esse sed 
La quidditas creari dicitur; quia antequam esse habeat, 
nihil est, nisi forte in intellectu creantis, ubi non est creatura, 
sed creatrix essentia. » Et De l erit. q. 21. a. 5. a 5. . « rea 
tura non solum est a Deo secundum essentiam suam sed 
secundum esse suum, in quo praecipue consistit ratio boni- 
tatis substantialis; et secundum perfectiones superaddite ». 
in quibus consistit bonitas absoluta ; et haec non sun essentia 
rei Et praeterea, ipse respectus, quo essentia rei refertur a 
Deum ut ad principium, est aliud quam essentia. »» 

En igitur, quod est creatio : Constitutio rei compositae 

“ qutdtt quatenus participat esse, et ex 
ipso ess^partic p^d ^ ex parte pot entiae quae est 

substantia rei, et ex me quod est actus substantiae ; 

e) Ex eo quod recipit esse, et ex esse quod m potentia 

subiectiva recipitur ; . , 

d) Ex quidditate seu essentia rei, et ex esse quod qui - 
ditati attribuitur et essentiae superadditur et est ahud 
quam essentia. Exinde facile iam potest capi illa compositi 
quae est de ratione causati, de qua D. 1 hornas, L q. 3- • 7- 
ad 1 • « Est autem hoc de ratione causati, quod sit aliquo 
modo compositum, quia ad minus esse eius est .aliud quam 

quod quid est. » Et ibid. q. 7- a. 2- ad 1. . « Hoc 
rationem facti, quod essentia rei sit ipsum esse eius, quia 

esse subsistens non est esse creatum. » 

En igitur, quare cunctae res creatae indigent ut conse 

ventur a Deo in esse . . , 

a) Quia esse creatum non est esse subsistens, sed in 

subiecto receptum. 

b) Quia esse creatum non est ipsa substantia rei, sed 
adhaerens substantiae. 

c) Quia essentia rei creatae non est ipsum esse eius, sed 
participans esse. 

d) Quia quiddiias, antequam esse habeat, nihil est ; et 
esse, cum sit aliud quam quod quid est rei, est esse participa- 
tum a re per suam quidditatem. 

e) Quia id quod fit et existit, non est sola essentia nec 
solum esse, sed ex utroque compositum, tamquam ex actu et 
potentia ; et huiusmodi compositio duorum, quibus res 
composita constituitur ens, eodem prorsus modo pendet a 
Deo Creatore in primo instanti quam in subsequentibus, in 
fieri quam in facto esse; et « Deus non alia operatione pro- 
ducit res in esse et eas in esse conservat » ; et « operatio Dei, 
quae est per se causa quod res sit, non est alia secundum 
quod facit principium essendi et essendi continuationem. » 

Conservatio itaque rerum omnium in esse est ipsamet 
rerum continuata creatio ; sicut etiam conservatio luminis 
in aere est per continuatum influxum a sole. 


III 


Esse rerum creatarum non habet radicem in ipsis 
rerum naturis. 

Primo : Exempla, quibus D. Thomas hanc quaestionem 
illustrat. — Angelicus Doctor, quotiescumque hanc profun- 
dam quaestionem de esse et essentia in Deo et de esse et 
essentia in creaturis declarare conatur, saepe saepius appellat 
ad lucem prout est in sole et prout est in aere ; et etiam ad 
lucem secundum se, si daretur subsistens in sua propria 
natura, et ad lucem prout inhaeret substantiis corporeis. Sic : 

a) I. q. 8. a. i. : « Cum autem Deus sit ipsum esse per 
suam essentiam, oportet quod esse creatum sit proprius 
effectus eius, sicut ignire est proprius effectus ipsius ignis. 

Hunc autem effectum causat Deus in rebus non solum 
quando primo esse incipiunt, sed quamdiu in esse conser- 
vantur, sicut lumen causatur in aere a sole quamdiu aer 
illuminatus manet. Quamdiu igitur res habet esse, tamdiu 
oportet quod Deus adsit ei secundum modum quo esse habet. » 

b) I. q. 104. a. 1. : « Aer autem nullo modo natus est 
recipere lumen secundum eandem rationem secundum quam 
est in sole, ut sc. recipiat formam solis, quae est principium 
luminis ; et ideo, quia non habet radicem in aere, statim 
cessat lumen, cessante actione solis. Sic autem se habet 
omnis creatura ad Deum, sicut aer ad solem illuminantem. 
Sicut enim sol est lucens per suam naturam, aer autem fit 
luminosus participando lumen a sole, non tamen partici- 
pando naturam solis : ita solus Deus est ens per suam essen- 
tiam, quia eius essentia est suum esse; omnis autem creatura 
est ens participative, non quod sua essentia sit eius esse. » 

c) De Pot. q. 5. a. 1. ad 6. : « Non enim lumen est in aere 
sicut quaedam forma naturalis perfecta, prout est in corpore 
lucido, sed magis per modum intentionis. Unde, sicut simili- 
tudo hominis non manet in speculo nisi quamdiu est oppo- 
situm homini, ita nec lumen in aere nisi apud praesentiam 
corporis lucidi; huiusmodi enim intentiones dependent a 
formis naturalibus corporum per se, et non solum per 
accidens ; et ideo esse eorum non manet cessante actione 
agentium. Huiusmodi ergo propter imperfectionem sui esse 
dicuntur esse in fieri; sed creaturae perfectae non dicuntur 
esse in fieri propter sui esse imperfectionem, quamvis actio 
Dei, earum factoris, indeficienter permaneat. » 

d ) I. Tim. cap. 6. lect. 3. : « Lux in sensibilibus est prin- 
cipium videndi; unde illud quo aliquid cognoscitur quo- 
cumque modo, dicitur lux. Unumquodque autem cognoscitur 
per suam formam et secundum quod est actu ; unde quan- 
tum habet de forma et actu, tantum habet de luce. Res ergo 
quae sunt actus quidem, sed non purus, lucentia sunt, sed 
non lux. Sed divina essentia, quae est actus purus, est ipsa 
lux... In Deo autem non est aliud esse et quidditas eius. » 

e) Coloss. cap. 1. lect. 4. : « Omnia in ipso constant, id 
est, conservantur. Sic enim se habet Deus ad res, sicut sol 

ad lunam, quo recedente deficit lumen lunae. Et sic, si Deus 
subtraheret virtutem suam a nobis, in momento deficerent 
omnia. » 

Secundo : Esse in Deo est sicut lumen in sole. — Quia 
sicut sol est lucens per suam naturam, ita Deus est ens per 
suam essentiam. Natura namque Dei est ipsa natura essendi ; 
quia esse in Deo non advenit alii naturae seu quidditati, quae 
sit aliud ab actu essendi, sed est divina essentia ; quapropter 
divina essentia, quae est actus purus, vi propriae suae naturae 
lucet et splendet ; est ipsa Lux. Et cum in Deo non sit aliud 
esse et aliud quidditas eius, esse Dei est ipsamet divina 
substantia; ideoque esse in Deo est Esse Subsistens; et ex 
hoc ipso per suam purissimam bonitatem individuatur, quia 
sc. subsistens est, et esse subsistens non potest esse nisi 
Unum ; et ex hoc ipso est infinitum simpliciter, quia omnes 
formae et omnes perfectiones et omnes actus continentur 
eminenter in Esse Subsistente. Esse Subsistens est Intelli- 
gere Subsistens et Velle Subsistens. In Ente per essentiam 
omnes perfectiones sunt ipsamet substantia Entis. 

Tertio : Esse in creaturis est sicut lumen in aere. — 

Quia, sicut aer fit luminosus participando lumen a sole, non 
tamen recipiendo ipsam naturam solis, ita omnis creatura 
fit ens, participando esse, quod non est natura vel essentia 
alicuius rei creatae, sed solius Dei. Deus alio modo se habet 
ad esse quam creatura ; nam ipse est suum esse, quod nulli 
creaturae competit ; esse in Deo non advenit alii naturae, 
sed est ipsa natura seu essentia divina, quae est natura 
essendi ; in creaturis vero esse advenit alii naturae quae non 
est suum esse, sed participans esse. Quapropter res creatae 
sunt quidem actus, sed non purus ; lucentia sunt, sed non 
lux. Non enim Deus eundem modum essendi rebus indidit 
quo ipse existit. Deus necesse est esse, quia Dei essentia est 
ipsum Esse Subsistens ; in creaturis autem est ipsum esse 
tamquam actus, et substantia ipsius rei creatae habens esse 
tamquam rei potentia receptiva huius actus quod est esse. 
Unde in creaturis esse est accidens, non quasi per accidens 

se habens, sed quasi actualitas cuiuslibet substantiae ; esse 
est accidens, quia nec est essentia substantiae creatae nec 
pars essentiae, sed actus inhaerens substantiis creatis. Atqm 
ita esse in creatis, cum non sit subsistens, sed insit substantiis 
creatis ut quidam actus earum, multiplicatur ac diversificatui 
secundum recipientia; et specificatur per formam cuius est 
actus ; et individuatur per naturam singularem cui advenit 
et in qua recipitur sicut in sua propria subiectiva potentia , 
sicut lumen in aere ; sicut similitudo Divini Esse in quodam 
determinato speculo ; sicut quaedam participatio naturae 
essendi in natura quae est aliud ab esse et non est nisi sub- 
stantia esse participans, seu quidditas cui debetur «« non 
in alio. Quod D. Thomas asserit, I. q. 45- a. 5- ad i. • « bicut 
hic homo participat humanam naturam, ita quodeumque 
ens creatum participat, ut ita dixerim, naturam essendi; 
quia solus Deus est suum esse, ut supra dictum est (q. 3- 
a 4 ). ». Et Quodl. 2 . a. 3- : « Si ergo in angelo est compositio 
ex essentia et esse, non tamen est compositio sicut ex partibus 
substantiae, sed sicut ex substantia et eo quod adhaeret 
substantiae. » Et Quodl. iz. a. 5- : « Et sic dico, quod esse 
substantiale rei non est accidens, sed actualitas cuiuslibet 
formae existentis, sive sine materia sive cum materia... Dico 
quod accidens dicitur large omne quod non est pars essentiae. 
et sic est esse in rebus creatis, quia in solo Deo esse est eius 
essentia. » Et De Pot. q. 5- a. 4- ad 3 - ’• « Esse non dicitur 
accidens quod est in genere accidentis, si loquamur de es. 
substantiae ; est enim actus essentiae ; sed per quandam 
similitudinem, quia non est pars essentiae sicut nec accidens. » 

Quarto ; Sic autem se habet omnis creatura ad Deum, 
sicut aer ad solem illuminantem. — Per istam proportionem 
Dei ad solem, et creaturae ad aerem illuminatum, ostendit 
D Thomas necessitatem quam creaturae habent ut con 
stanter conserventur a Deo in esse. Etenim sic se habet essentia 
cuiuslibet rei creatae ad esse suum, sicut natura vel essentia 
aeris illuminati ad lumen quo illuminatur ; nec lumen inclu- 
ditur perfecte in natura diaphana aeris, nec esse in essentia 
alicuius creaturae ; et quantumvis aer habeat formam dia- 

phaneitatis, non tamen lucebit nisi recipiat claritatem per 
influxum solis ; simili modo, quantumvis naturae vel formae 
rerum nobilissimae sint, non tamen de se habent esse nisi 
per influxum Primi Principii, cuius essentia est ipsum Esse 
subsistens. Omnis natura vel forma rei creatae est ad esse, 
sicut diaphanum ad lucem ; omne diaphanum quodammodo 
lam habet in se aliquid de natura lucis, ut dispositio subiec- 
tiva eiusdem, sed tamen non includit in se ipsum actum 
lucendi, et indiget illuminari ut clarescat ; pariter omnis 
natura vel forma rei creatae iam de se aliquid est, ac perinde 
possidet aliquid de natura entitatis, ut potentia essendi, ut 
subiectum recipiens et participans esse, sed tamen non 
includit in se ipsum actum essendi, ipsum esse quod indiget 
recipere ac participare ut existat. Unde D. Thomas, De Verit. 
q. io. a. 12. : « Hoc autem quod est esse, in nullius creaturae 
ratione perfecte includitur; cuiuslibet enim creaturae esse 
est aliud ab eius quidditate; unde non potest dici de aliqua 
creatura quod eam esse sit per se notum et secundum se. 
Sed in Deo esse suum includitur in eius quidditatis ratione ; 
quia in Deo idem est quid est et esse. » Et Quodl. 12. a. 5. : 

« Primus autem actus est esse subsistens per se ; unde com- 
pletionem unumquodque recipit per hoc quod participat 
esse; unde esse est complementum omnis formae, quia per 
hoc completur quod habet esse; et habet esse, cum est 
actu ; et sic nulla forma est nisi per esse. » 

Consequenter, sicut lumen non habet radicem in aere, 
et ideo statim cessat cessante actione solis, ita esse non 
habet radicem in essentiis vel naturis rerum creatarum ; nam 
diversum est esse et id quod est, et distinguitur actus essendi 
ab eo cui actus ille convenit 1 . Idcirco, cum esse sit natura 
solius Dei et minime vertatur nec verti potest in naturam 
vel formam alicuius creaturae, nulla res creata remanere 
potest in esse cessante operatione Dei ; sicut lumen non 
manet in diaphano, recedente illuminante. Et tanto magis 
proportio Dei ad solem, et creaturae ad aerem illuminatum, 
necessario concludit, quanto adhuc invenitur valde deficiens ; 


1 De Verit. q. 1. a. 1. ad 3. 

nam Deus, qui est per se primo causa entis, simul dans esse, 
producit id quod esse recipit ; et a Deo est simul essentia 
vel forma rei creatae et esse quod est omnis formae 
[ complementum. 

Est autem compositio ex substantia et ex eo quod adhaeret 
substantiae, sive ex forma et esse, sicut compositio subiecti 
et accidentis, in qua non resultat aliquid tertium ex utroque, 
sed subiectum participans actum alicuius esse. Sicut enim 
ex subiecto albedinis et ex albedine resultat album, et ex 
corpore diaphano et lumine resultat lucidum seu lumen, ita 
ex eo quod est et esse resultat ens seu existens ; ex substantia 
naturae humanae et esse resultat hic homo; ex subiecto 
participante esse et esse participato resultat ens per partici- 
pationem ; ex forma et esse resultat ens reale creatum V 

1 Quodl. 2. a. 3. ad 1. — De Verit. q. 16. a. 1. ad 16. — 
II. C. Gent. cap. 53. et 54. 


CAPUT SEXTUM 


Tota etiam controversia de influxu Causae Primae in 
omnes causas secundas venit postremo resolvenda, 
iuxta D. Thomam, in hanc veritatem fundamentalem : 
Solus Deus est suum esse ; in omnibus autem aliis 
differt essentia rei et esse eius. 



Solus Deus est causa per se primo omnium entium 
in quantum entia. 


Primo : Qualiter distinguere oporteat inter effectum in 
fieri et effectum in esse. — Fieri rei nihil aliud est quam rem 
acquirere esse; nam fieri est via ad esse, et esse est terminus 
fieri ; quapropter, absolute loquendo et absque ulla modi 
determinatione, a quocumque agente causetur effectus 
secundum fieri, ab ipso etiam causatur secundum esse; et 
a quocumque secundum esse causetur, planum est quod 
secundum fieri ab eodem causatur. Unde D. Thomas, dum 
contraponit ac distinguit inter esse et fieri effectus, ait : 
« Considerandum est, quod aliquod agens est causa sui 
effectus secundum fieri, et non directe secundum esse eius ; 
quod quidem convenit et in artificialibus et in rebus natu- 
ralibus. » Circa. quod Caietanus, Comment. in I. q. 104. a. 1. : 
« Et bene notato ly directe, quoniam stultum est dicere fieri 
alicuius causari ab aliquo, et esse illius non ; cum fieri rei 
nihil aliud sit quam acquirere esse. Non ergo distinguitur 
mter effectum in fieri tantum, et in esse et fieri simul, abso- 
lute ; sed subintellecto illo modo dependendi, sc. directe. 
Ita quod licet omnis effectus a sua sufficiente causa habeat 

et fieri et esse, aliquis tamen est cuius esse non directe cau- 
satur ab agente, sed fieri tantum, esse vero concomitanter, 
ut domus respectu aedificatoris ; aliquis vero cuius et fieri 
et esse directe ab agente pendet, ut lumen a sole. » 

Secundo : Causa flendi solum, et causa non solum 
flendi sed etiam essendi. — Hoc, quod maximi momenti est 
ad quaestionem de causis rite capiendam, ex professo decla- 
ratur a D. Thoma, I. q. 104. a. 1. ex intima ac necessaria 
relatione inter esse cuiuscumque rei et formam eius ; quoniam 
esse per se consequitur ad formam ; et quemadmodum se 
habeat aliqua causa ad formam sui effectus, ita quoque 
oportet ut se habeat ad causandum talem effectum secundum 
eius esse, quod est formae actus ac complementum. Duo ista 
principia stabiliuntur ab Angelico Doctore, quorum : i um : Si 
aliquod agens non est causa formae in quantum huiusmodi, 
non erit per se causa esse quod consequitur ad talem formam. 
2 ura : Si aliqua duo sunt eiusdem speciei, unum non potest esse 
causa formae alterius in quantum est talis forma; quia sic 
esset causa formae propriae, cum sit eadem ratio utriusque; 
sed potest esse causa huiusmodi formae secundum quod est in 
materia, id est, quod haec materia acquirat hanc formam ; 
et hoc est esse causam secundum fieri, sicut cum homo generat 
hominem, et ignis ignem. 

Ex quibus sequitur quod : i° Causa efficiens univoca est 
causa per se sui effectus secundum fieri tantum, non tamen 
per se causa sui effectus secundum esse. 2° Substantia imma- 
terialis non potest producere aliam substantiam immaterialem 
sibi similem quantum ad esse eius. 3 0 Nullum ens creatum 
potest causare aliquid nisi praesupposito aliquo 1 . 

Tertio : Ens per essentiam est causa non solum flendi, 
sed etiam essendi omnium rerum. — Quia causa per se alicuius 
causat illud in quocumque invenitur, et ens per essentiam 
est causa per se primo entis in quantum entis ; nihilque est 
nec esse potest, quod ab ente per essentiam primo et per se 

1 I. q. 45. a. 5. ad 1. 

non causetur. Quod quidem, ut iam saepe alias diximus, 
D. Thomas incipit demonstrative probare I. q. 2. a. 3., dum 
per quartam viam, quae sumitur ex gradibus qui in rebus 
inveniuntur, concludit : « Ergo est aliquid quod omnibus 
entibus est causa esse ei bonitatis et cuiuslibet perfectionis ; et 
hoc dicimus Deum »; ac I. q. 44. a. 1. complet demonstra- 
tionem, dum respondet, dicendum quod : « Necesse est dicere 
omne ens, quod quocumque modo est, a Deo esse », tamquam 
sc. a prima causa efficienti et suprema causa exemplari et 
ultima causa finali rerum omnium. 

Quarto : Ens per essentiam, quod solus Deus est, ita 
est causa universalis rerum omnium, ut causet omnia quae 
sunt, secundum totam entitatem. — Quod D. Thomas infert 
tamquam corollarium necessarium ex eo ipso quod Deus 
est causa per se primo entis in quantum entis, concludens 
I. q. 45. a. 2. : Necesse est dicere, quod Deus ex nihilo res in 
esse producit. Etenim, si nihil potest esse in entibus quod non 
sit a Deo, qui est causa universalis totius esse, necesse est 
ponere a Deo omnia creata esse ; et sicut nihil potest sub- 
terfugere rationem entis, nihil potest subterfugere causali- 
tatem Dei qui, cum sit causa per se primo entis, causat per 
se primo quamcumque entitatem in quocumque ratio entis 
inveniatur. Deus nihil praesupponit in re facta quod ipse 
primo et per se non efficiat. Omnia et singula causat Deus 
in rebus, et ea in quibus res conveniunt et ea per quae res 
differunt ac diversificantur. A Deo est esse et illud quod esse 
recipit et per quod fit diversum et determinatur ad genus 
et speciem. Unde D. Thomas, De Pot. q. 3. a. 16. ad 4. : 
« Dicendum, quod ens alio modo se habet ad ea quae sub ente 
continentur, et alio modo animal et quodlibet aliud genus 
ad species suas. Species enim addit supra genus, ut homo 
supra animal, differentiam aliquam, quae est extra essen- 
tiam generis. Animal enim nominat tantum naturam sensi- 
bilem, in qua rationale non continetur ; sed ea quae conti- 
nentur sub ente, non addunt aliquid supra ens quod sit extra 
essentiam eius ; unde non oportet quod illud, quod est causa 
animalis in quantum est animal, sit causa rationalis in 

quantum huiusmodi. Oportet autem illud, quod est causa 
entis in quantum est ens, esse causam omnium differentiarum 
entis, et per consequens totius multitudinis entium 1 . » 

Quinto : Omnes igitur creaturae dependent absolute et 
per se et directe a Deo, tam secundum fieri quam secundum 
esse. — Quia omnis effectus dependet a sua causa secundum 
quod est causa eius. Ens autem per essentiam, quod est solus 
Deus, est causa non solum fiendi, sed etiam essendi, omnibus 
quae sunt per participationem. Sicut igitur fieri rei non potest 
remanere cessante actione agentis quod est causa effectus 
secundum fieri, ita nec esse rei potest remanere cessante 
actione agentis quod est causa effectus, non solum secundum 
fieri, sed etiam secundum esse. Inde D. Thomas, Hebr. cap. i. 
lect. 2. : « Id quod de se nec stare nec ambulare potest, 
indiget portari. Omnis autem creatura de se nec subsistere 
nec operari potest... Portat ergo omnia Deus et quantum ad 
suum esse. Portat etiam omnia quantum ad operari; quia 
subtracta influentia eius, cessat omnis motio causarum 
secundarum, cum ipse sit causa prima, et causa prima plus 
influit quam causa secimda. » Et loann. cap. 5. lect. 2. : 
« Licet in sabbato requieverit (Deus) a novis creaturis con- 
dendis, nihilominus tamen semper et continuo usque modo 
operatur, creaturas in esse conservando... Quia ea quae 
causam habent quantum ad fieri solum, cessante causa, 
subsistere possunt ; ea vero quae non solum fieri, sed etiam 
subsistentiae causam habent, continua conservatione causae 
indigent. » 

1 Caietanus ad hanc obiectionem : Causa per se alicuius, causat 
illud in quocumque invenitur. Si ergo Deus est per se causa entis in 
quantum entis, causabit ens in seipso : respondet sic : » De Deo constat, 
quod est causa per se primo entis in quantum entis ; et non sequitur : 
Ergo causat ens in seipso ; sed : Ergo causat ens in quocumque inve- 
nitur secundum eandem rationem qua invenitur in causatis. — Modo, 
falsum est, quod in Deo inveniatur secundum eandem rationem, 
cum ipse sit ens per essentiam, cetera non ; sed reliqua sunt quo- 
dammodo eiusdem rationis, in quantum entia ; quia sunt entia per 
participationem. — Et hoc bene nota : quoniam Melaphysica haec 
multos latuit illustres viros. » — Comment. in I. q. 104. a. 1.) 

Nulla causa secunda, quantumvis perfecta, 
dat esse nisi in quantum agit in virtute Causae Primae. 


Arg. I. — Ex hoc quod esse est communis effectus omnium 
agentium. — Esse est communis effectus omnium agentium ; 
nam omne agens facit esse actu. Omnes siquidem causae 
creatae communicant in uno effectu qui est esse, licet singulae 
proprios effectus habeant in quibus distinguuntur. Calor 
enim facit calidum esse, et aedificator facit domum esse. 
Conveniunt ergo in hoc, quod causant esse ; sed differunt 
in hoc, quod ignis causat ignem, et aedificator causat domum. 
Iam vero, cum aliquae causae, effectus diversos producentes, 
communicant in uno effectu praeter diversos effectus, oportet 
quod illud commune producant ex virtute alicuius superioris 
causae, cuius illud est proprius effectus. Et similiter, quando 
aliqua agentia diversa sub uno agente ordinantur, necesse 
est quod effectus, qui ab eis communiter fit, sit eorum secun- 
dum quod uniuntur in participando motum et virtutem illius 
agentis ; non enim plura faciunt unum nisi in quantum unum 
sunt ; sicut patet, quod omnes qui in exercitu sunt, operantur 
ad victoriam causandam, quam causant secundum quod 
sunt sub ordinatione ducis, cuius proprius effectus victoria 
est. Oportet ergo esse aliquam causam superiorem omnibus 
causis, cuius virtute omnes causae creatae causent esse; 
atque hunc effectum omnia alia agentia inferiora producunt, 
in quantum ordinantur sub primo agente et agunt in virtute 
ipsius. Esse igitur, quod est communis effectus omnium cau- 
sarum et veluti victoria in agendo, est proprius effectus 
Primi Agentis, qui est solus Deus. 


Arg. 2. — Ex hoc quod esse est ultimum in generatione 
et primum in intentione agentium. — In omnibus causis 
agentibus ordinatis, quod est ultimum in generatione et 
primum in intentione, est proprius effectus primi agentis ; 

sicut forma domus, quae est proprius effectus aedificatoris, 
posterius provenit quam praeparatio coementi et lapidum 
et lignorum, quae fiunt per artifices inferiores qui subsunt 
aedificatori. Sed in omni actione esse in actu est principaliter 
intentum, et ultimum in generatione; nam, eo habito, 
quiescit agentis actio et motus patientis. Est igitur esse 
proprius effectus Primi Agentis, sc. Dei; et omnia quae 
dant esse, hoc habent in quantum agunt in virtute Dei. 

Arg. 3. Ex hoc quod esse est ultimum in bonitate et per- 

fectione. — Illud quod in omnibus effectibus perfectissimum 
est, est esse; nam quaelibet natura vel forma perficitur per 
hoc quod est actu, et comparatur ad esse sicut potentia ad 
actum. Sed ultimum in bonitate et perfectione inter ea in 
quae potest agens secundum, est illud in quod potest ex 
virtute agentis primi ; nam complementum virtutis agentis 
secundi est ex virtute agentis primi. Ipsum igitur esse est 
quod agentia secunda agimt in virtute Primi Agentis. 

Arg. 4. — Ex hoc quod esse est primum in omnibus effec- 
tibus. — Secundum ordinem causarum est ordo effectuum. 
Primum autem in omnibus effectibus est esse; nam omnia 
alia sunt determinationes ipsius. Omnes siquidem perfec- 
tiones contrahunt esse et pertinent ad perfectionem essendi ; 
et esse, cum sit perfectissimum omnium, comparatur ad 
omnia ut actus ; nihil enim habet actualitatem nisi in quan- 
tum est ; unde ipsum esse est actualitas omnium rerum et 
etiam ipsarum formarum. Igitur esse est proprius effectus 
primi agentis, et omnia alia agunt ipsum in quantum agunt 
in virtute primi agentis ; secunda autem agentia, quae sunt 
quasi particulantia et determinantia actionem Primi Agentis, 
agunt, sicut proprios effectus, alias perfectiones quae deter- 
minant esse. 

Arg. 5. — Ex hoc quod esse est substantia vel natura Dei. 
— Quod est per essentiam tale, est propria causa eius quod 
est per participationem tale ; sicut ignis est causa omnium 
ignitorum. Deus autem solus est ens per essentiam suam. 

omnia autem alia sunt entia per participationem ; nam in 
solo Deo esse est sua essentia. Esse igitur cuiuslibet existentis 
est proprius effectus eius, ita quod omne quod producit 
aliquid in esse, hoc facit in quantum agit in virtute Dei. 

Observationes circa quinque supraposita argumenta. — 

i. Quinque argumenta supraposita, quibus Angelicus Doctor 
III. C. Gerit, cap. 66. ostendit, quod nihil dat esse nisi in 
quantum agit in virtute divina, veniunt postremo reducenda 
ad argumentum quintum ; argumentum vero quintum, 
totum quantum est, innititur in hac fundamentali veritate : 
Solus Deus est ens per essentiam; omnia autem alia sunt entia 
per participationem. Atque ex eo, quod natura Dei est ipsum 
esse subsistens, cum esse subsistens non sit nisi unum tantum, 
statim colligitur quod esse sive actus essendi, in quocumque 
alio inveniatur, oportet quod sit : a) non subsistens, sed 
inhaerens substantiae cuius est actus; b) quid commune 
omnibus quae sunt actu ; c) quid ultimum in productione 
rerum, quia esse est terminus fieri ; d) quid primum in inten- 
tione agentis, quia ultimum in exeeutione est primum in 
intentione ; e) quid ultimum in bonitate et perfectione, quia 
esse est actus omnium actuum et perfectionum ; f) quid 
primum in omnibus quae efficiuntur, quia nihil fit nisi quate- 
nus participat esse, et omnes effectus participant esse el 
aliae perfectiones determinant esse, et esse est quod profun- 
dius inest omnibus rebus ; et esse quod participatur ab omni- 
bus, nihil participat ; g) quid unum analogia et proportione, 
quia esse est id in quo omnia conveniunt et quod omnia 
participant iuxta numerum, pondus et mensuram formarum, 
quibus unaquaeque natura in sua propria essentia specifice 
constituitur. 

2. Si attenta mente conspiciantur, eadem, quoad rei 
substantiam, sunt argumenta, quibus Angelicus Doctor 
pervenit ad concludendum demonstrative : i° quod omnia, 
ut sint, indigent creari a Deo ; 2° et quod omnia indigent ut 
a Deo conserventur in esse ; 3 0 et quod omnia inferiora 
agentia non dant esse nisi in quantum agunt in virtute Dei. 
Hoc evidenter patebit, si ad invicem conferantur Summa 

Theologica I. q. 44 - a. i. I q. 61. a. i. I q. 65. a 1. ; q. 104- 
a . x. _ Summa C. Gent. II. cap. 15. i HI. cap. 65. et 66 - 
De Pot. q. 3 - a. 5 - et 6 . ; et q. 7 - a- 2. - Comp. Theol. 
cap. 67.-68. — De natura angelor. cap. 7. 

3 Atque ex iisdem argumentis procedit ultra Angelicus 
Doctor ad probandum : l° quod in creaturis nec agere est 
esse, nec potentia operativa est substantia ; 2° quod Deus 
est causa operandi omnibus operantibus. Unde postquam 
III. C. Gent. cap. 66. ostendit, quod nihil dat esse msi in 
quantum agit in virtute divina, incipit in subsequenti cap. 67. 
his verbis : « Ex hoc autem apparet, quod Deus est causa 
omnibus operantibus ut operentur. » 


III 

Deus est causa operandi omnibus operantibus ; et idem 
effectus est a Deo et a natura agente; et totus ab 
utroque, secundum alium tamen modum. 

Primo : Deus est causa operandi omnibus operantibus. - 

Ratio i a . — Ex eo quod operari est quoddam esse. — Omne enim 
operans est aliquo modo causa essendi, vel secundum esse 
substantiale vel secundum esse accidentale. Nihil autem est 
causa essendi nisi in quantum agit in virtute divina, 
ut ostensum est. Omne igitur operans operatur per vir- 
tutem Dei. 

Ratio 2 a . — Ex eo quod Deus dat et conservat virtutem 
operandi. — Omnis operatio consequitur aliquam formam in 
operante et procedit immediate ab aliqua virtute operativa. 
Omnis autem virtus uniuscuiusque agentis est a Deo, sicut 
a principio omnis perfectionis, et conservatur a Deo qui 
semper virtutes rebus inditas causat et tenet in esse. Omnis 
igitur rei operatio in ipsum Deum reducitur sicut in causam. 

Ratio 3 \ — Ex eo quod Deus applicat omnem virtutem ope- 
randi ad operationem. - Virtutes operativae applicantur ad 

proprias operationes per aliquem motum, vel corporis vel 
animae. Primum autem principium utriusque motus est 
Deus ; est enim primum movens omnino immobile ; et simi- 
liter omnis motus voluntatis, quo applicantur aliquae virtutes 
ad operandum, reducitur in Deum sicut in primum appetibile 
et in primum volentem. Cum ergo omnis applicatio virtutis 
ad operationem sit principaliter et primo a Deo, debet 
omnis operatio attribui Deo sicut Primo et Principali Agenti. 

Ratio q 3 . — Exeo quod Deus est prima causa efficiens. — Causa 
actionis magis est id cuius virtute agitur quam etiam illud 
quod agit, sicut principale agens magis agit quam instru- 
mentum. Sed in ordine omnium causarum agentium, prima 
causa, in cuius virtute agunt omnes causae inferiores 
agentes, est ipse Deus. Deus igitur principalius est causa 
cuiuslibet actionis quam etiam secundae causae agentes ; et 
Ipse est qui operatur in omni operante per naturam et per 
voluntatem J . 

Secundo : Et idem effectus est a Deo et a naturali agente. 

i u Qui a idem effectus totus attribuitur instrumento, et 
principali agenti etiam totus ; atque sub Deo, qui est primum 
intelligens et primum volens, collocantur etiam omnes intel- 
lectus et omnes voluntates sicut instrumenta sub agente 
principali. 

2° Quia divina causalitas se extendit ad omnes causas 
secundas quoad ipsarum esse et posse et operari ; et Deus 
est causa omnis virtutis operativae, et eius applicationis ad 
operandum, et eius quoque operationis. 

3° Quia perfectius invenitur ordo in spiritualibus quam 
in corporalibus. In corporalibus autem omnis motus causatur 
a primo motu. Oportet igitur, quod in spiritualibus omnis 
voluntatis motus a prima voluntate causetur, quae est 
voluntas Dei.^j 

Tertio : Et totus ab utroque, secundum alium tamen 
modum. — i° Quia idem effectus totus attribuitur causae 

1 III. C. Gent. cap. 67. 



CAP. VI. — INDIGET PRAEMOVERI UT OPERETUR 425 

instrumentali et causae principali ; et tamen alio et alio 
modo, videlicet ab utraque causa immediate ; sed a causa 
instrumentali immediate immediatione suppositi, et a causa 
principali immediate immediatione virtutis. Virtus enim 
primi agentis invenitur immediata ad producendum effectum, 
quia ex se invenitur productiva effectus et coniungit virtu- 
tem agentis secundi cum sua propria operatione et effectu. 
Virtus vero agentis secundi accipit complementum ex virtute 
agentis primi, in cuius virtute transit de posse agere ad 
actualiter agendum. 

2 0 Quia agentis primi proprius effectus est esse; secun- 
darum vero agentium proprii effectus sunt aliae perfectiones 
quae determinant esse. Unde ab utroque agente est totus 
effectus : a primo quidem, ut est ens ; a secundo autem, ut 
est tale ens ; ita tamen, quod Deus principalius est cuiuslibet 
actionis et cuiuslibet effectus causa quam etiam secundae 
causae agentes ; et quidquid est in actione de ratione entis 
et boni et perfecti, hoc totum est mediante voluntate a 
Primo Agente, qui Deus est. 

3 0 Et quia ens non fit tale ens per aliquam differentiam 
quae extra essentiam entis sit, sed quia, cum actum quendam 
nominet, recipitur in subiecto cuius est actus, et se habet ad 
ipsum ut actus ad potentiam, et est aliquid diversum ab eo 
cui convenit et a potentia cuius actus est ; ideo a Deo est 
omnis effectus, et ut ens et ut ens tale, ut esse et ut esse deter- 
minatum. Unde in effectu nihil reperiri potest, quod a Deo 
primo et principaliter non causetur ; semper reperitur aliquid, 
quod a causa creata non efficitur nisi in virtute causae pri- 
mae ; et potest aliquid inveniri quod a solo Deo sit causatum. 
Atque in isto etiam sensu habet veritatem illud nimirum, 
quod esse est primum in omnibus effectibus ; eo videlicet sensu, 
quo Angelicus Doctor scribit, De natura angelor. cap. 8. : 
« Id quod primum invenitur in unoquoque ente, maxime 
est commune omnibus ; quaecumque enim superadduntur, 
contrahunt id quod prius inveniunt ; nam quod posterius 
in re intelligitur, comparatur ad prius ut actus ad potentiam. 
Per actum autem potentia determinatur. Sic igitur oportet, 
ut id quod primum subsistit in unoquoque, sit effectus 

supremae virtutis ; quanto autem aliquid est posterius 
tanto reducatur ad inferioris causae virtutem. Oportet igitur, 
quod id quod primum subsistit in unoquoque, sicut in corpo 
ralibus materia, et in immaterialibus substantiis quod poten 
tiale est, sit proprius effectus primae virtutis et universali 
effectus agentis. Impossibile est igitur, quod ab aliquibus 
causis secundis aliqua producantur in esse, non praesuppositi > 
aliquo effectu superioris agentis ; et sic nullum agens posl 
primum rem totam in esse producit, quod est producere ens 
simpliciter per se, et non per accidens, quod est creare. » 
Et in De Causis, lect. 18. : « Esse igitur, quod est primum, 
commune est omnibus... Est enim duplex modus causandi 
Unus quidem, quo aliquid fit, praesupposito altero. Et hoc 
modo dicitur fieri aliquid per informationem, quia illud 
quod posterius advenit, se habet ad id quod praesuppone- 
batur, per modum formae. Alio modo causatur aliquid 
nullo praesupposito. Et hoc modo dicitur aliquid fieri pei 
creationem. Quia ergo intelligere praesupponit vivere, el 
vivere praesupponit esse, et esse nihil aliud praesupponil 
prius, inde est, quod Primum Ens dat esse omnibus per 
modum creationis. » 

Quarto : Quotuplici sensu verificetur illud axioma 
Esse est proprius effectus Dei. — Veritas enim huius axioma- 
tici principii triplici potest modo intelligi : i° Uno modo, 
quatenus est proprium solius Dei efficere rem secundum 
totam suam entitatem, quod dicitur creare rem seu facer.- 
illam ex nihilo sui. Creatio namque est ita propria actio 
ipsius Dei, ut impossibile est quod alicui creaturae conveniat 
creare, neque virtute propria neque instrumentaliter, ut 
declaratur I. q. 45. a. 5. Tunc esse significat totam entitatem 
rei existentis. 

2° Alio modo, quatenus id quod primum subsistit iu 
unoquoque, sicut in corporalibus materia et in immateria- 
libus substantiis quod potentiale est, est semper proprius 
effectus Primae Causae. Ex quo apparet evidenter, quod 
nullum ens creatum potest causare aliquid nisi praesupposito 
aliquo alio, cuius entitas est proprius etiam effectus solius 

Dei. Et tunc esse significat realitatem, quae necessario prae- 
supponitur ad omnem actionem creaturae ; huiusmodi esse, 
quod est effectus superioris agentis, est primum in effectibus 
omnibus, et omnibus commune. 

3 0 Tertio denique modo, quatenus ens creatum est causa 
fiendi aliquid per informationem, et causat in hac vel illa 
re de novo producta esse, quod est terminus fieri; atque 
huiusmodi esse est actus rei de novo productae, sive sit esse 
substantiale sive accidentale. Tunc esse significat id quod 
est ultimum in generatione ; et ultimum in bonitate et per- 
fectione ; et ultimum inter ea in quae potest agens secundum ; 
et illud in quod agens secundum non potest nisi ex virtute 
Primi Agentis. Ac de hoc esse ait D. Thomas, III. C. Gent. 
cap. 66. : Nihil dat esse nisi in quantum agit in virtute 
divina. 


IV 

Sicut ex hoc, quod omnia entia componuntur ex poten- 
tia et actu in linea essendi, indigent causari a Deo, 
Primo Ente, ut sint : ita ex reali compositione poten- 
tiae et actus in linea operandi omnes causae secundae 
indigent physice praemoveri a Deo, Prima Causa, ut 
operentur. 

§ '• 

Ratio prima fundamentalis : Quia solus Deus est suum esse, 
et in Deo essentia et esse identificantur. 

Primo : Solus Deus est Ens per essentiam. — Quapropter 
necesse est dicere omne ens, quod quocumque modo est, a 
Deo esse tamquam a prima causa efficiente ; atque esse, sive 
substantiale sive accidentale, quod rebus creatis inest, non 
potest intelligi nisi ut deductum ab Esse Divino. Ex eo ipso, 
quod Deus est Ens per essentiam, necessario colligitur triplex 
veritas, nimirum : 

a) Veritas creationis. Nam Ens per essentiam oportet ut 
sit unum essendi principium, a quo esse habent quaecumque 
sunt quocumque modo ; sive sint invisibilia et spiritualia, 
sive sint visibilia et corporalia 1 . 

b) Veritas conservationis. Nam Ens per essentiam oportet 
ut perpetuo causet ipsum esse rerum per continuationem 
actionis, qua primo dedit eis esse. Esse namque rerum non 
potest conservari sine causa essendi, sicut nec motus sine 
causa movendi 2 . 

c) Veritas physicae praemotionis. Nam Ens per essentiam 
est agens per essentiam ; agens vero per essentiam operatur 
in quolibet operante, et in quantum dat formas rebus, et in 
quantum conservat eas in esse, et in quantum applicat eas 
ad agendum, et in quantum est finis omnium actionum. 
Et quia forma rei est intra rem, et tanto magis quanto consi- 
deratur ut prior et universalior, et ipse Deus est proprie 
causa ipsius esse universalis in rebus omnibus, quod inter 
omnia est magis intimum rebus : ideo Deus in omnibus rebus 
est per essentiam et praesentiam et potentiam ; et Deus in 
omnibus intime operatur ; atque in Deo omnia constant ac 
subsistunt, tam in ordine essendi quam in ordine operandi. 
Portat ergo omnia Deus, et quantum ad suum esse et quan- 
tum ad operari 3 . 

Secundo : Solus Deus est Actus Purus. — Quapropter 
necesse est dicere omnia quaecumque agunt quocumque 
modo, a Deo agi ; omnia quaecumque movent quocumque 
modo, a Deo moveri ; omnia quaecumque quocumque modo 
transeunt de potentia in actum, reduci in actum a Deo, qui 
est Purus Actus et Primum Movens quod a nullo movetur 
et a quo moventur omnia, etiam quae movent seipsa. Unde 
omnes motus, tam corporales quam spirituales, tam natu- 
rales quam voluntarii, reducuntur in Primum Movens sim- 
pliciter, quod est Deus. Et ideo, quantumcumque natura 

1 I. q. 44. a. 1. ; q. 61. a. 1. ; q. 65. a. 1. 

2 I. q. 8. a. 1. ; q. 104. a. 1. — I. Sent. dist. 37. q. 1. a. 1. 

3 I. q. 105. a. 5. 

aliqua, corporalis vel spiritualis, ponatur perfecta^ non 
potest in suum actum procedere nisi moveatur a Deo . 

Tertio : In solo Deo sua substantia est suum esse et suum 
agere, et suum agere est suum intelligere et suum velle — 

Quapropter necesse est dicere, quod scientia De!, secundum 
quod habet voluntatem coniunctam, est causa rerum , e 
quod scientia Dei se habet ad omnes res creatas sicut scientia 
artificis se habet ad artificiata ; et quod voluntas Dei, cum 
sit efficacissima, se extendit ut causa non solum ad id quod 
fit sed etiam ad modum fiendi et essendi ; atque quod non 
modo fiunt ea quae Deus vult fieri, sed et quod eo modo 

fiant, quo Deus ea fieri vult. Inde : 

a) Voluntas divina est inteUigenda ut extra ordinem 
entium existens, velut causa quaedam profundens totum ens 
et omnes eius differentias ; et ideo ex ipsa voluntate divina 
originantur necessitas et contingentia m rebus, et distinctio 
utriusque secundum rationem proximarum causarum et 
omnes effectus, tam contingentes quam necessarii, depende 
a voluntate divina sicut a Prima Causa, quae transcendit 

ordinem necessitatis et contingendae. 

b) Voluntas divina, cum sit causa entis in quantum ens 
est proinde causa cuiuscumque entitatis rerum et P^mgit 
sua efficacia ad effectum et ad omnes modos effectus Deli- 
quae enim causae non constituunt legem necessitatis vel 
contingentiae ; sed constituta a superiori utuntor. 

Haec autem causa superior, a qua ordo necessitatis et con- 
tingentiae in rebus provenit, est causa entis in quantum est 
ens, videlicet voluntas Entis per essentiam. 

c) Voluntas divina, a qua sola virtus volendi causatur 
in creatura rationali, habet potestatem movendi omnem 
voluntatem; non solum ut movetur ab obiecto sed etia 
ut voluntas creata movetur a seipsa quoad exercitium actus 
voluntarii ; non solum ab exteriori et per modum suadentis, 
sed ab interiori ex parte ipsius potentiae, per modum perfi- 
cientis, interius inclinando et immutando et transmutam . 

1 I. q. 2. a. 3- — I.-n. q- I° 9 - a. 1. 

de uno in aliud ; et sic ab interiori solus Deus efficaciter 
potest movere voluntatem ex parte ipsius potentiae ; et sic 
movendo non aufert quin actiones eius sint voluntariae, sed 
potius hoc in eis facit x . 


§ 2 . 

Ratio secunda fundamentalis : Quia in omnibus aliis, praeter 
Deum, differt essentia rei et esse eius. 

Unde sequitur : 


f rimo : Nec in angelo nec in aliqua creatura virtus vel 
potentia operativa est idem quod sua substantia vel essentia, 
nec actio est eius esse ; sed e contra, sicut ipsum esse est actua- 
htas quaedam essentiae, ita operari est actualitas operativae 
potentiae. — Quapropter necesse est dicere, quod sicut omnia 
indigent fieri et conservari in me ex hoc quod in omnibus 
differt essentia rei et esse eius, ita omnia indigent reduci de 
potentia in actum ex hoc quod in omnibus creatis differt 
virtus agendi et agere. Haec sibi ad invicem sunt correlativa, 
nempe : essentia et esse, potentia et operatio. Unde D. Tho-* 
mas, Quodl. io. a. 5. : « In nulla substantia creata est idem 
esse et operatio ; hoc enim solius Dei est. Essentia autem est 
essendi principium, potentia vero operationis. » Igitur sicut 
in linea entis omnis substantia creata oportet ut comple- 
tionem recipiat per hoc quod participat esse, ita in linea 
agendi omnis virtus creata oportet ut completionem accipiat 
per hoc quod participat agere. Esse est complementum 
substantiae existentis ; operari est complementum potentiae 
operativae. Nulla substantia creata ex se habet esse, sed 
indiget perduci ad esse ut existat ; similiter nulla potentia 
operativa creaturae ex se habet actum operationis, sed 
indiget moveri ac perduci ad operari, ut agat et operetur. 


VI. q- 14 - a. 8.; q. 19. a . 8.; q. 83. a. 1. ; q. 105. a. 4. 

A Deo ergo, cuius substantia est esse et cuius potentia agendi 
est agere, omnia reducuntur de potentia in actum, tam in 
ordine essendi quam operandi. 

Secundo : Omne ens creatum, sicut est ens per participa- 
tionem, ita est agens per participationem. — Quamobrem, licet 
creatura habeat aliquam Dei similitudinem, participando 
bonitatem ipsius in quantum est et in quantum agit, non 
tamen ita quod per similitudinis perfectionem ad aequali- 
tatem perveniat ; et ideo, sicut imperfectum indiget perfecto, 
ita virtus creaturae in agendo indiget operatione divina. Deus, 
Ens per essentiam, portat omnia quoad esse ; Deus, Agens 
per essentiam, portat omnia quoad operari. Deus, Ens per 
essentiam, coniungit in productione entis esse et id quod 
esse recipit ; Deus, Agens per essentiam, coniungit virtutem 
omnis agentis creati cum sua propria operatione. Unde 
D. Thomas, 7. Sent. dist. 37. q. 1. a. 1. ad 4. : « Operatio 
reducitur, sicut in principium, in duo : in ipsum agentem, 
et in virtutem agentis qua mediante exit operatio ab agente. 
Quanto autem agens est magis proximum et immediatum, 
tanto virtus eius est mediata, et primi agentis virtus est 
immediatissima; quod sic patet in terminis : Sint A, B, C, 
tres causae ordinatae, ita quod C sit ultima quae exercet 
operationem, constat tunc quod C exercet operationem per 
virtutem suam; et quod per virtutem suam hoc possit, hoc 
est per virtutem B, et ulterius per virtutem A. Unde si quae- 
ratur : Quare C operatur, respondetur : per virtutem suam ; 
et quare per virtutem suam ? : propter virtutem B ; et sic 
quousque reducatur in virtutem Causae Primae, in quas 
docet Philosophus quaestiones resolvere 77. Posterior. 
Anal. 22. et in 77. Phy sic. 38. Et ita patet quod, cum Deus 
sit Prima Causa omnium, sua virtus est immediatissima 
omnibus. Sed quia ipsemet est sua virtus, ideo non tantum 
est immediatum principium operationis in omnibus, sed 
immediate in omnibus operans. » Et iterum, 777. C. Gent. 
cap. 67. : « Omnis applicatio virtutis ad operationem est 
principaliter et primo a Deo ; applicantur autem virtutes 
operativae ad proprias operationes per aliquem motum, vel 


4^ 2 LIB - IV - DE ENTE PER PARTICIPATIONEM 

corporis vel animae ; primum autem principium utriusque 
motus est Deus. » Et ibid. cap. 70. : « Virtus primi agentis 
invenitur immediata ad producendum effectum ; nam virtus 
infimi agentis non habet quod producat hunc effectum ex se, 
sed ex virtute superioris proximi, et virtus illius ex virtute 
superioris, et sic virtus supremi agentis invenitur ex se 
productiva effectus, quasi causa immediata. » En genuina 
et authentica declaratio secundae viae ex quinque, quibus 
Deum esse probari potest, I. q. 2. a. 3. 

Tertio : Omne agens creatum, quantumlibet perfectum ac 
liberum in agendo, est causa instrumentalis per ordinem ad 
Causam Primam qui est Deus. — a) Liberum arbitrium creatum 
est instrumentum sub Deo. — Unde I). Thomas, III. C. Gent. 
cap. 147. : « Sub Deo autem, qui est primus intellectus et 
volens, ordinantur omnes intellectus et voluntates sicut 
instrumenta sub principali agente. » Et IV. C. Gent. cap. 41. : 
« Omnes enim homines comparantur ad Deum ut quaedam 
instrumenta, quibus operatur : Deus est enim qui operatur 
in vobis et velle et perficere, secundum Apostolum (Philipp. 2, 
13). Sed alii homines comparantur ad Deum quasi instru- 
menta extrinseca et separata ; moventur enim a Deo, non 
ad operationes proprias sibi tantum, sed ad operationes 
communes omni rationali naturae, ut est intelligere verita- 
tem, diligere bona et operari iusta. Sed humana natura in 
Christo assumpta est ut instrumentaliter operetur ea quae 
sunt operationes propriae solius Dei, sicut est mundare 
peccata, illuminare mentes per gratiam et introducere in 
perfectionem vitae aeternae. Comparatur igitur humana 
natura Christi ad Deum sicut instrumentum proprium et 
coniunctum, ut manus ad animam. » Et similiter I.-II. 
q. 21. a. 4. ad 2. : « Homo sic movetur a Deo ut instrumentum, 
quod tamen non excluditur quin moveat seipsum per liberum 
arbitrium. » Et III. q. 7. a. 1. ad 3. : « Humanitas Christi 
est instrumentum Divinitatis, non quidem sicut instrumen- 
tum inanimatum, quod nulla modo agit, sed solum agitur ; 
sed tamquam instrumentum anima rationali animatum, quod 
ita agitur quod etiam agit. » 

b) Liberum arbitrium creatum est quid imperfectum et 
potcntiale. — I. C. Gent. cap. 82. : « Ad utrumlibet enim esse 
;dicui virtuti potest convenire dupliciter : Uno modo, ex 
parte sui ; alio modo, ex parte eius ad quod dicitur. Ex parte 
quidem sui : quando nondum consecuta est suam perfectio- 
nem. per quam ad unum determinetur ; unde hoc in imper- 
fectionem virtutis redundat, et ostenditur esse potentialitas 
in ipsa, sicut patet in intellectu dubitantis, qui nondum 
assecutus est principia ex quibus ad alterum determinetur. 
Ex parte autem eius ad quod dicitur, invenitur aliqua virtus 
ad utrumlibet esse, quando perfecta operatio virtutis a 
neutro dependet, sed tamen utrumque esse potest... Hoc 
autem ad imperfectionem virtutis non pertinet, sed magis 
ad eius eminentiam, in quantum utrumlibet oppositorum 
excedit, et ob hoc determinatur ad neutrum, se ad utrum- 
libet habens. » 

c) Liberum arbitrium creatum per hoc quod movetur a 
Deo, amittit suam imperfectionem et potentialitatem. — Etenim 
liberum arbitrium creatum se habet ad Deum moventem 
sicut causa instrumentalis ad causam principalem. Causa 
autem instrumentalis acquirit suam agendi virtutem dupli- 
citer, sc. : i° quando accipit formam instrumenti ; 2 0 et 
quando movetur a principali agente ad effectum l . Unde 
per hoc quod movetur a Deo, liberum arbitrium creatum 
determinatur quidem ad unum, in quantum virtus eius se 
habet ad utrumlibet ex parte sui; sed determinari ad unum 
hoc modo est amittere suam propriam potentialitatem et 
consequi suam perfectionem per quam ad unum determinetur, 
transeundo de potentia in actum. Non ergo liberum arbitrium 
creatum per divinam motionem determinatur ad unum, 
prout virtus eius se habet ad utrumlibet ex parte eius ad 
quod dicitur, in quantum utrumlibet oppositorum excedit, 
sed e contra, dum per divinam motionem accipit comple- 
mentum suae propriae virtutis activae, accipit eo ipso actuale 
dominium proprii actus et actualem eminentiam, dum agit, 
supra ipsum proprii actus obiectum. Quod et ipse Angelicus 

1 III. q. 62. a. 1. ad. 2. ; q. 72. a. 3. ad 2. 

Doctor explanat, De Malo q. 6. dicens : « Id quod primo 
movet voluntatem et intellectum est aliquid supra volunta- 
tem et intellectum, sc. Deus ; qui cum omnia moveat secun- 
dum rationem mobilium, ut levia sursum et gravia deorsum, 
etiam voluntatem movet secundum eius conditionem, non 
ut cx necessitate, sed ut indeterminate se habentem ad multa. » 
Et ad 5. : « Voluntas aliquid confert, cum a Deo movetur ; 
ipsa enim est quae operatur, sed mota a Deo ; et ideo motus 
eius, quamvis sit ab extrinseco sicut a Primo Principio, 
non tamen est violentus. » Et ad 17. : « Voluntas, quando 
de novo incipit eligere, transmutatur a sua priori disposi- 
tione quantum ad hoc, quod prius erat eligens in potentia, 
et postea fit eligens in actu; et haec quidem transmutatio 
est ab aliquo movente, in quantum ipsa voluntas movet 
seipsam ad agendum, et in quantum etiam movetur ab 
aliquo exteriori agente, sc. a Deo. » Et iterum, ibid. q. 3. 
a. 2. ad 4. : « Manifestum est quod cum aliquid movet alterum, 
non ex hoc ipso, quod est movens, ponitur quod est primum 
movens ; unde non excluditur quin ab altero moveatur, et 
ab altero habeat similiter hoc ipsum quod movet. Similiter, 
cum aliquid movet seipsum, non excluditur quin ab alio 
moveatur, a quo habet hoc ipsum quod seipsum movet ; et 
sic non repugnat libertati, quod Deus est causa actus liberi 
arbitrii. » 

En, quare etiam omnes causae liberae et omnia moventia 
seipsa veniunt postremo collocanda in illis quinque viis 
quibus Deum esse demonstrative probari potest. Quod 
D. Thomas iam expresse indicat, dum I. q. 2. a. 3. ad 2. 
respondet dicendum : a) « Necesse est ea, quae a natura 
fiunt, etiam in Deum reducere sicut in Primam Causam. » 
b) « Similiter etiam quae ex proposito fiunt, oportet reducere 
in aliquam altiorem causam, quae non sit ratio et voluntas 
humana ; quia haec mutabilia sunt et defectibilia. Oportet 
autem omnia mobilia et deficere possibilia reduci in aliquod 
Primum Principium Immobile et per se Necessarium, sicut 
ostensum est. » 

V 

Quid sit physica praemotio. 

Primo : Praemotio physica est vis, qua omnis causa 
secunda agit ad esse, ut instrumentum Primae Causae. — 

Ita D. Thomas, De Pot. q. 3. a. 7. ad 7. : « Virtus naturalis, 
quae est rebus naturalibus in sua institutione collata, inest 
cis ut quaedam forma habens esse ratum et firmum in natura. 
Sed id quod a Deo fit in re naturali, quo actualiter agat, est 
ut intentio sola habens esse quoddam incompletum, per modum 
quo colores sunt in aere et virtus artis in instrumento arti- 
ficis. Sicut ergo securi per artem dari potuit acumen, ut 
esset forma in ea permanens, non autem ei dari potuit quod 
vis artis esset in ea quasi quaedam forma permanens, nisi 
haberet intellectum, ita rei naturali potuit conferri virtus 
propria, ut forma in ipsa permanens, non autem vis qua 
agit ad esse ut instrumentum Primae Causae, nisi daretur ei 
quod esset universale essendi principium ; nec iterum virtuti 
naturali conferri potuit ut moveret seipsam, nec ut conser- 
varet se in esse. Unde sicut patet, quod instrumento artificis 
conferri non potuit quod operaretur absque motu artis, ita 
rei naturali conferri non potuit quod operaretur absque 
operatione divina. » 

Secundo : Praemotio physica est illa applicatio omnis 
virtutis creatae ad operationem facta principaliter et primo 
a Deo, sine qua non posset vitari quin agens creatum esset 
Primum Agens. — Ita D. Thomas, II. Sent. dist. 37. q. 2. 
a. 2. : « Hoc est de ratione primi principii, ut agere possit 
sine auxilio prioris agentis et influentia eius ; unde si voluntas 
humana actionem aliquam posset producere, cuius auctor 
Deus non esset, voluntas humana rationem primi principii 
haberet ; quamvis solvere hoc nitantur, dicentes quod 
voluntas, etsi per se possit actionem producere sine influentia 
prioris agentis, non tamen habet a se esse, sed ab alio ; quod 
etiam exigeretur ad rationem primi principii. Sed hoc videtur 


4^6 LIB. rv. — DE ENTE PER PARTICIPATIONEM 

hoc inconveniens, ut quod a se esse non habet, a se agere 
possit, cum etiam per se durare non possit quod a se non est. 
Omnis etiam virtus ab essentia procedit, et operatio a virtute ; 
unde cuius essentia ab alio est, oportet quod virtus et 
operatio ab alio sit. Et praeterea, quamvis per hanc respon- 
sionem evitaretur quod non esset primum simpliciter, non 
tamen posset vitari quin esset primum agens, si eius actio 
in aliquid prius agens non reduceretur sicut in causam. 
Secundo, quia cum actio peccati sit ens quoddam, non solum 
secundum quod privationes et negationes entia dicuntur, 
sed etiam secundum quod res in genere existentes entia 
sunt, eo quod et ipsae actiones in genere ordinantur, seque- 
retur, si actiones peccati a Deo non sunt, quod aliquod ens, 
essentiam habens, a Deo non esset ; et ita Deus non esset 
universalis causa omnium entium : quod est contra perfec- 
tionem primi entis. Primum enim in quolibet genere est 
causa eorum quae sunt post, ut II. Metaph. dicitur... Et 
ideo quidquid est in actu deficiente, sc. peccato, de ratione 
actus et entis et boni, totum hoc a primo agente, sc. Deo, 
procedit mediante voluntate ; sed ipse defectus, qui est in 
actu, hoc modo est a voluntate, quod a Deo non procedit... 
Et ideo non oportet, ut ad malum cooperari dicatur (Deus), 
quamvis actionis illius causa sit, in qua malum consistit, 
secundum quod influit agenti esse, posse et agere et quidquid 
perfectionis in agente est... Deus dicitur causa bonarum 
operationum non solum quantum ad essentiam actus, sed 
etiam quantum ad perfectionem secundum quam bonae 
dicuntur ; utrumque enim agenti influit : et ut agat et ut 
bene agat. Sed in malis actionibus, quamvis sit causa earum 
quantum ad essentiam, non tamen est causa quantum ad 
defectum ; et ideo absolute dicendus est causa bonorum 
operum, non autem peccatorum. » 

1 ertio : Praemotio physica se habet in ordine agendi, 
ut esse in ordine essendi. — Quod D. Thomas saepe saepius 
solet declarare diversis in locis. I. q. 14. a. 4. : « Intelligere 
est perfectio et actus intelligentis... prout esse est perfectio 
existentis. Sicut enim esse sequitur formam, ita intelligere 

sequitur speciem intelligibilem. » I. q. 54. a. 1 . : « Actio est 
proprie actualitas virtutis, sicut esse est actualitas substan- 
tiae vel essentiae. » Comp. Theol. cap. 30. : « Eodem modo 
comparatur intellectus ad intelligere, sicut essentia ad esse. » 
De spirit. creatura, a. 11. : « Manifestum est enim, quod 
diversi actus diversorum sunt ; semper enim actus propor- 
tionatur ei cuius est actus. Sicut autem ipsum esse est actua- 
litas quaedam essentiae, ita operari est actualitas operativae 
potentiae seu virtutis. Secundum enim hoc, utrumque 
eorum est in actu : essentia quidem secundum esse, potentia 
vero secundum operari. Unde, cum in nulla creatura suum 
operari sit suum esse, sed hoc sit proprium solius Dei, sequitur 
quod nullius creaturae operativa potentia sit eius essentia ; 
sed solius Dei proprium est, ut sua essentia sit sua potentia. » 
Quomodo esse consequitur formam creaturae et actuat 
essentiam eius ? D. Thomas respondet, I. q. 104. a. 1. ad 1. : 
« Supposito influxu Dei. » Quomodo agere consequitur virtu- 
tem creaturae et operari actuat eius operativam potentiam ? 
D. Thomas respondet, I. q. 105. a. 3., 4. et 5. : « Supposito 
influxu Dei. » Primus est influxus quo Deus in ratione Primi 
Entis influit continuo rebus omnibus ipsum esse, quod est 
ultima actualitas rerum in linea entis ; alter vero est influxus 
quo Deus in ratione Primi Agentis influit omnibus causis 
ipsum agere, quod est ultima actualitas in linea operandi. 
Per primum influxum, qui dicitur creatio, Deus, dans esse, 
producit simul id quod esse recipit ; ac per eius continua- 
tionem, quae dicitur conservatio, tenet res omnes in esse 
iam accepto. Per alterum influxum, qui dicitur physica 
praemotio, Deus applicat primo et principaliter virtutes et 
operativas potentias ad agendum ; ac per huiusmodi prae- 
motionem continuatam omnis virtus agit et operatur in 
virtute Causae Primae : quae quidem coniungit virtutes 
omnes cum suis propriis actibus et vehementius ingreditur 
in effectum quam ipsa virtus causae secundae 1 . 

1 I. q. 105. a. 5. — De Pot. q. 3. a. 7. — 111 . C. Gent. cap. 66. et 70. 

Apte ad rem Goudin, Philosoph. P. IV. q. 3. a. 4. De praemo- 
tione. inter alia plurima egregie dicta, scribit : <• Dicimus ergo Deum, 

ut primum et universalem omnium motorem, applicare physice et 
praevie omnes causas secundas ad agendum ; ita ut. sicut in ratione 
Primi Entis influit continuo rebus ipsum esse, quod est ultima actua- 
litas in linea entis, idque per influxum praevium et physicum, utpote 
qui causat ipsam rerum existentiam, sicut probat S. Thomas, I. 
q. 105. : ita quoque in ratione Primae Causae ceteris omnibus influit 
ipsum agere, quod est ultima actualitas in linea operandi, active 
applicando virtutes operativas ad agendum, iuxta cuiusque naturam 
et conditionem. » Art. 6. — « Sicque habentur non modo profun- 
dissima ponendae praemotionis fundamenta, sed etiam germani 
thomistici characteres, per quos possit innotescere : nempe, ut sit 
vis quaedam activa, a Deo derivata in causas secundas, non ut per- 
fectio stabilis, ad instar earum virium activarum quae habentur 
ut proprietates ; sed ut motio transiens, ultimo complens et applicans 
vim activam creaturarum, atque se habens in ordine agendi, ut esse 
seu existentia in ordine essendi... Ut enim agere se habet ad agentia 
sicut esse ad entia, ita influxus, quo Deus, tamquam primum agens, 
cetera movet ad agere, se habet ut ille quo, tamquam primus essendi 
fons, omnia entia conservat in esse... » 

Cardinalis Gonzalez in sua Philosoph. L. VI. Theodicea, cap. 4. 
a. 3. : « Proprius effectus praemotionis physicae est complere et actuare 
vim agendi causae creatae, ipsamque applicare ad operationem. 
Id quod a Deo producitur et attingitur per praemotionem, est ipsa 
actualis operatio seu entitas actionis. » 

Nemo tamen nec clarius, nec melius, nec cum tanta proprietate 
verborum, nec cum tali idearum altitudine ac profunditate simul 
atque magnificentia sermonis explicavit hanc quaestionem De influxu 
Causae Primae in omnes causas secundas, etiam liberas, sicut semel 
atque iterum tradidit, edocuit et declaravit D. Thomas. Vide opus 
nostrum De gratia et libero arbitrio, Pars I. q. 2., a. 2. ; q. 3. a. 2. ; — 
Pars II. cap. 4. et sqq. et praesertim cap. 10. — Pars III. Epilogus. 


CAPUT SEPTIMUM 


Ex reall compositione formae et esse, tamquam ex prima 
potentia et primo actu, procedit D. Thomas ad demon- 
strative probandum quod omnes formae subsistentes, 
ut angelus et anima rationalis, sunt incorruptibiles 
sive entia necessaria in essendo. 

I 

Argumenta D. Thomae. 

Primo : Diversae viae, per quas D. Thomas concludit 
incorruptionem formarum subsistentium. — i° Via prima 
ad ostendendum omnem formam subsistentem sive substan- 
tiam intellectualem esse incorruptibilem, est quia in substan- 
tiis intellectualibus non datur compositio ex materia et forma ; 
ubi autem non est compositio formae et materiae, ibi non 
potest esse separatio earundem ; igitur nec corruptio. Omnis 
enim corruptio est per separationem formae a materia. 

2° Altera vero via est quia substantiae intellectuales 
non possunt incipere esse nisi per potentiam primi agentis, 
videlicet per creationem ; quia nulla forma subsistens gene- 
ratur aut ex potentia materiae educitur. Unde nonnisi per 
potentiam, per quam incipiunt esse, esse desinere possunt ; 
sed ex hac sola potentia, quae est in primo agente, secundum 
quod potest non influere eis esse, nihil potest dici corruptibile. 
Res enim dicuntur necessariae et contingentes secundum 
potentiam quae in eis est, et non secundum potentiam Dei : 
ut II. C. Gent. cap. 30. ostenditur. 

3 0 Tertia autem via est naturale desiderium essendi, 
quod certe non potest esse inane ; quia natura nihil facit 
frustra. Et quamvis essendi desiderium suo modo omnibus 

naturis insit, substantiis vero intellectualibus, quae cogno- 
scunt omnes differentias temporis ac tempus quoque tran- 
scendunt, inest desiderium essendi semper. 

4° Quarta vero via est quia nulla substantia intellectualis 
potest pati tali passione quae ducat ad corruptionem ; nam 
pati, recipere quoddam est ; et in substantia intelligibili 
nihil recipitur nisi intelligibiliter ; et quod sic recipitur, non 
corrumpit subiectum recipiens, sed perficit. 

5° Quinta vero via est quia intellectus non perficitur per 
motum, sed per hoc quod est extra motum existens. Homo 
enim ipse, secundum intellectivam animam, perficitur scientia 
et prudentia, sedatis permutationibus et corporalibus animae 
passionibus. Si ergo secundum modum perfectionis alicuius 
rei oportet quod sit modus essendi, patet quod substantia 
intellectualis habet modum essendi proprium supra motum 
et supra tempus. 

6° Denique, ut alias adhuc vias praetermittamus, via 
regalis et vere philosophica, ceterarum radix ac fundamentum, 
est modus quo se habent ad invicem in rebus cunctis esse et 
forma rei. Exinde depromit D. Thomas argumenta quae, 
utpote ex visceribus causae dessumpta, revera tangunt 
profundum quaestionis. Quorum : 

Secundo : Arg. l um . — Ex hoc quod esse per se convenit 
formae. — a) I. q. 50. a. 5. : « Quod enim convenit alicui 
secundum se, numquam ab eo separari potest ; ab eo autem 
cui convenit per aliud, potest separari, separato eo secundum 
quod ei conveniebat. Rotunditas enim a circulo separari non 
potest, quia convenit ei secundum seipsum ; sed aeneus 
circulus potest amittere rotunditatem per hoc quod circularis 
figura separatur ab aere. Esse autem secundum se competit 
formae; unumquodque enim est ens actu secundum quod 
habet formam. Materia vero est ens actu per formam. Com- 
positum igitur ex materia et forma desinit esse actu per 
hoc quod forma separatur a materia. Sed si ipsa forma sub- 
sistat in suo esse, sicut in angelis, non potest amittere esse. 
Ipsa igitur immaterialitas angeli est ratio quare angelus est 
incorruptibilis secundum suam naturam. » 

b) I. q. 75. a. 6. : « Necesse est dicere animam humanam, 
quam dicimus intellectivum principium, esse incorruptibilem... 
Manifestum est enim quod id, quod secundum se convenit 
alicui, est inseparabile ab ipso. Esse autem per se convenit 
formae, quae est actus. Unde materia secundum hoc acquirit 
esse in actu, quod acquirit formam ; secundum hoc autem 
accidit in ea corruptio, quod separatur forma ab ea. Impos- 
sibile est autem, quod forma separatur a seipsa ; unde 
impossibile est, quod forma subsistens desinat esse. » 

c) II. C. Gent. cap. 55. : « Quod per se alicui competit, 
de necessitate et semper et inseparabiliter ei inest ; sicut 
rotundum per se quidem inest circulo, per accidens autem 
aeri ; unde aes quidem fieri non rotundum est possibile ; 
circulum autem non esse rotundum, est impossibile. Esse 
autem per se consequitur ad formam; per se enim dicimus, 
quod secundum ipsum ; unumquodque autem habet esse 
secundum quod habet formam. Substantiae igitur ipsae 
quae non sunt formae, possunt privari esse, secundum quod 
amittunt formam ; sicut aes privatur rotunditate, secundum 
quod desinit esse circulare. Substantiae vero quae sunt 
ipsae formae, numquam possunt privari esse; sicut si aliqua 
substantia esset circulus, nunquam posset fieri non rotunda. 
Ostensum est autem supra, quod substantiae intellectuales 
sunt ipsae formae subsistentes. Impossibile est igitur, quod 
ipsae esse desinant. » 

Tertio : Arg. 2 um . — Ex hoc quod esse et forma se habent 
ad invicem sicut actus et potentia. — II. C. Gent. cap. 55. : 
« Adhuc : In omni corruptione, remoto actu, manet potentia ; 
non enim corrumpitur aliquid in omnino non ens; sicut nec 
generatur aliquid ex omnino non ente. In substantiis autem 
intellectualibus actus est ipsum esse; ipsa autem substantia 
est sicut potentia. Si igitur substantia intellectualis cor- 
rumpatur, remanebit post suam corruptionem : quod est 
omnino impossibile. Omnis igitur substantia intellectualis 
est incorruptibilis, » 

Quarto : Arg. 3 um . — Ex hoc quod forma subsistens est 

proprium susceptivum ipsius esse. ; — II. C. Gent. cap. 55. : 
Item : In omni quod corrumpitur, oportet quod sit potentia 
ad non esse; si quid igitur est, in quo non est potentia ad 
non esse, hoc non potest esse corruptibile. In substantia 
autem intellectuali non est potentia ad non esse ; manifestum 
est enim ex dictis (cap. 54.) quod substantia completa est 
proprium susceptivum ipsius esse ; proprium autem suscep- 
tivum alicuius actus ita comparatur ut potentia ad actum 
illum, quod nullo modo est in potentia ad oppositum ; sicut 
ignis ita comparatur ad calorem ut potentia ad actum, quod 
nullo modo est in potentia ad frigus ; unde nec in ipsis sub- 
stantiis corporalibus est potentia ad non esse, in ipsa sub- 
stantia completa, nisi ratione materiae ; in substantiis autem 
intellectualibus non est materia, sed ipsae sunt substantiae 
completae simplices. Igitur in eis non est potentia ad non 
esse; sunt igitur incorruptibiles. » 

Quinto : Arg. 4 um . — Ex hoc quod forma subsistens tenet 
locum potentiae primae et subiecti respectu ipsius esse. — 

II. C. Gent. cap. 55. : « Praeterea : In quibuscumque 
est compositio potentiae et actus, id quod tenet locum 
primae potentiae sive primi subiecti, est incorruptibile ; unde 
etiam in substantiis corruptibilibus materia prima est 
incorruptibilis. Sed in substantiis intellectualibus, id quod 
tenet locum potentiae primae et subiecti, est ipsa earum 
substantia completa. Igitur substantia ipsa est incorrupti- 
bilis. Nihil autem est corruptibile nisi per hoc quod sua 
substantia corrumpitur. Igitur omnes intellectuales naturae 
sunt incorruptibiles. » 


II 

Relationes inter esse et formam, iuxta D. Thomam. 

Primo : Esse et forma non sunt idem, sed realiter 
distinguuntur in creatis. — Quod multipliciter probatur a 
D. Thoma. a) II. C. Gent. cap. 52. Ubi septem argumentis 
ostenditur, quod nullius substantiae creatae suum esse est 

sua substantia. Etenim ens, cuius substantia est esse : i° non 
potest esse nisi unum tantum ; 2° esset omnino infinitum ; 
3° esset non causatum ; 4 0 esset ens per essentiam ; 5 0 esset 
actus purus ; 6° esset Deus. 

b) II. C. Gent. cap. 53. Ubi ostenditur quod in substantiis 
intellectualibus creatis est compositio formae subsistentis et 
esse, ita quod in substantia intellectuali creata inveniuntur 
duo: sc. substantia ipsa et esse eius quod non est ipsa sub- 
stantia ; sed substantia est subiectum seu potentia participans 
esse; et esse participatum inest substantiis creatis ut quidam 
actus earum, et est complementum substantiae existentis. 

c) II. C. Gent. cap. 54. Ubi in terminis dicitur : « Quia 
nec forma est ipsum esse... In substantiis autem intellectua- 
libus, quae non sunt ex materia et forma compositae, sed 
in eis ipsa forma est substantia subsistens, forma est quod 
est; ipsum autem esse est actus et quo est; et propter hoc in 
eis est unica tantum compositio actus et potentiae, quae 
sc. est ex substantia et esse. » 

Secundo : Esse contrahitur ad esse tale per formam in 
qua recipitur, sicut actus in subiectiva potentia. — Quod 
passim ubique a D. Thoma traditur. Unde : a) II. C. Gent. 
cap. 52. : « Esse autem, in quantum est esse, non potest esse 
diversum ; potest autem diversificari per aliquid quod est 
praeter esse, sicut esse lapidis est aliud ab esse hominis. » 

b) I. q. 3. a. 5. : « Omnia quae sunt in genere uno, com- 
municant in quidditate vel essentia generis, quod praedi- 
catur de eis in eo quod quid est; differunt autem secundum 
esse. Non enim idem est esse hominis et equi, nec huius 
hominis et illius hominis. Et sic oportet, quod quaecumque 
sunt in genere, differant in eis esse et quod quid est, id est, 
essentia. In Deo autem non differunt, ut ostensum est. » 

c ) II. C. Gent. cap. 54. : « Ipsum esse non est proprius 
actus materiae, sed substantiae totius... Nec forma est ipsum 
esse, sed se habent secundum ordinem ; comparatur enim 
forma ad ipsum esse sicut lux ad lucidum vel albedo ad 
album esse. » 

Ex quibus habetur : i° quod esse specificatur et fit Jalc 

esse per formam in qua recipitur ; et tale esse est nobilius 
vel minus nobile iuxta gradum nobilitatis formarum, quae 
aut sunt ipsae species rerum completae, sicut contingit in 
formis separatis a materia, aut determinant ad speciem 
essentiam completam rei, ut contingit in formis materiae 
unitis. 2° Quod ratione formae, in qua esse recipitur, esse 
fit diversum specie ; quapropter non est idem esse hominis 
et equi. Si autem formae multiplicantur intra eandem natu- 
ram specificam, quia recipiuntur in materia, distinctio 
numerica formarum causat distinctionem numericam eius- 
dem esse specifici, quod per formam inhaeret materiae vel 
composito ; quapropter non est idem esse huius hominis et 
illius hominis. 3 0 Quod sic se habet in ordine substantiali 
forma ad esse, sicut in ordine accidentali forma lucis vel lux 
ad lucidum esse, et calor ad calidum esse, et albedo ad album 
esse, et circulus seu forma circuli ad rotundum esse. Unde 
omne esse procedit ab aliqua forma ; et ita procedit, quod a 
tali forma semper procedit tale esse ; et tale esse semper conco- 
mitatur talem formam. 4 0 Quod huiusmodi relatio inter 
formam et esse est ita necessaria, quod trahit secum natu- 
ralem inseparabilitatem, ita quod, si detur albedo, neces- 
sario datur album esse; si lux, lucidum esse; si terminus 
quantitatis, qui est sicut forma ipsius, est forma circuli, ad 
talem formam circa quantitatem sequitur rotundum esse. 
Et ita pariter in ordine substantiali, ad talem formam, sive 
angeli sive hominis sive equi, vel angelum esse vel hominem 
esse vel equum esse. At quia tale esse est substantiale, ideo 
pertinet et ad naturam per quam specificatur, et ad hypo- 
stasim quae habet tale esse ; consequenter esse praedicatur 
de angelo et de quacumque re subsistente ut actus proprius 
ipsius ; et sic dicitur : angelus est, homo est, et sic de aliis 
substantiis completis seu formis subsistentibus ; et hoc est 
esse simpliciter, quod de formis accidentalibus vel substan- 
tialibus non subsistentibus, absque consortio materiae, prae- 
dicari non potest 1 . Idcirco : 

1 Esse enim proprie et vere dicitur de supposito subsistente ; 
accidentia enim et formae non subsistentes dicuntur esse in quan- 


Tertio : Ipsum esse comparatur ad ipsam formam, per 
quam diversificatur, ut actus ad potentiam. — Quod D. Tho- 
nias simul in eodem loco : a) II. C. Gent. cap. 54. adiungit : 

<' Nec forma est ipsum esse, sed se habent secundum ordinem ; 
comparatur enim forma ad ipsum esse sicut lux ad lucidum 
vel albedo ad album esse ; ad ipsam etiam formam compa- 
ratur ipsum esse ut actus. » 

b) I. q. 4. a. 1. ad 3. : « Ipsum esse est perfectissimum 
omnium ; comparatur enim ad omnia ut actus ; nihil enim 
1 labet actualitatem nisi in quantum est ; unde ipsum esse 
est actualitas omnium rerum et etiam ipsarum formarum. 
Unde non comparatur ad alia sicut recipiens ad receptum, 
sed magis sicut receptum ad recipiens ; cum enim dico esse 
hominis vel equi vel cuiuscumque alterius, ipsum esse consi- 
deratur ut formale et receptum, non autem ut illud cui 
competit esse. » 

c) De Anima, a. 6. ad 2. : « Ipsum esse est actus ultimus 
qui participabilis est ab omnibus ; ipsum autem nihil parti- 
cipat ; unde, si sit aliquid quod sit ipsum esse subsistens, 
sicut de Deo dicimus, nihil participare dicimus. Non autem 
est similis ratio de aliis formis subsistentibus, quas necesse 
est participare ipsum esse, et comparari ad ipsum ut 
potentiam ad actum. » 

Quarto : Forma in substantiis ex materia et forma com- 
positis est principium seu causa formalis essendi ipsi compo- 
sito substantiali. — Ita D. Thomas : a) II. C. Gent. cap. 54. : 
« Comparatur enim forma ad ipsum esse sicut lux ad lucidum 
et albedo ad album esse... Per hoc enim in compositis ex 
materia et forma, forma dicitur esse principium essendi, 
quia est complementum substantiae cuius actus est ipsum 
esse ; sicut diaphanum est aeri principium lucendi, quia 
facit eum proprium subiectum luminis. Unde in compositis 
ex materia et forma, nec materia nec forma potest dici 


tum eis aliquid subsistit ; sicut albedo dicitur ens in quantum ea est 
aliquid album. — Q. Disp. De Unione Verbi Incarnati, a. 4. et alibi 
«uepenumero. 

ipsum quod est, nec etiam ipsum esse ; forma tamen potest 
dici quo est, secundum quod est essendi principium. Ipsa 
autem tota substantia est ipsum quod est; et ipsum esse est 
quo substantia denominatur ens. » 

b) De Anima, a. 6. : « In substantiis enim ex materia et 
forma compositis tria invenimus, sc. : materiam, formam, et 
ipsum esse. Cuius quidem principium est forma ; nam materia 
ex hoc quod recipit formam, participat esse. Sic igitur esse 
consequitur ipsam formam. Nec tamen forma est suum 
esse, cum sit eius principium. Et licet materia non pertingat 
ad esse nisi per formam, forma tamen, in quantum est forma, 
non indiget materia ad suum esse, cum ipsam formam conse- 
quatur esse ; sed indiget materia, cum sit talis forma, quae 
per se non subsistit. Nihil ergo prohibet esse aliquam for- 
mam a materia separatam, quae habeat esse, et esse sit in 
huiusmodi forma. Ipsa enim essentia formae comparatur ad 
esse sicut potentia ad proprium actum. Et ita in formis per 
se subsistentibus invenitur et potentia et actus, in quantum 
ipsum esse est actus formae subsistentis, quae non est suum 
esse. Si autem aliqua res sit, quae sit suum esse, quod 
proprium Dei est : non est ibi potentia et actus, sed Actus 
Purus. » 

Quinto : Substantiae quae sunt formae subsistentes, 
non habent causam formalem sui esse. — a) I. q. 61. a. 1. 

ad 2. : « Substantiae quae sunt formae subsistentes, non 
habent causam aliquam formalem sui esse et suae unitatis ; 
nec causam agentem per transmutationem materiae de 
potentia in actum ; sed habent causam producentem totam 
substantiam. » Ac similiter I. q. 75. a. 5. ad 3. 

b) De Pol. q. 6. a. 6. ad 4. : « Magis tamen credimus, 
quod non sint angeli ex materia et forma compositi, sed 
sint formae tantum per se stantes. Nec oportet, quod propter 
hoc non sint creati ; forma enim est principium essendi ut 
quo aliquid est, cum tamen et esse formae et esse materiae 
in composito sit ab uno agente. Si ergo sit aliqua substantia 
creata quae sit forma tantum, potest habere principium 
essendi efficiens, non formale. » 

c) VIII. Metaph. lect. 4. : « Id quod est separatum 
omnino a materia, quod est suum quod quid erat esse, statim 
est unum, sicut statim est ens; non enim est in eo materia 
expectans formam, a qua habeat unitatem et esse; et ideo 
in talibus non est aliqua causa movens ad hoc quod sit 
unum. » Vide etiam De spirit. creat, a. 1. ad 5. 

Sexto : Omnis forma subsistens creata habet rationem 
subiecti seu potentiae vel causae materialis respectu sui esse. 

— Hoc patet : a) Ex omnibus quae D. Thomas probat, 
ostendit ac dilucidat 11 . C. Geni. cap. 52., 53., 54. et 55. 
ubi firmiter stabilitur, quod omnis substantia creata, sive 
sit composita ex materia et forma, sive sit forma tantum 
sine consortio materiae subsistens, se habet ad suum esse 
sicut potentia ad actum, sicut proprium susceptivum ipsius 
esse, sicut subiectum eius quod est esse. 

b) I. q. 50. a. 2. ad 3. : « Subtracta ergo materia, et posito 
quod ipsa forma subsistat non in materia, adhuc remanet 
comparatio formae ad ipsum esse ut potentiae ad actum. 
Et talis compositio intelligenda est in angelis. » I. q. 75. 
a. 5. ad 4. : « In substantiis vero intellectualibus est compo- 
sitio ex actu et potentia ; non quidem ex materia et forma, 
sed ex forma et esse participato. » I. q. 90. a. 2. ad 1. : « In 
anima est sicut materiale ipsa simplex essentia ; formale 
autem est esse participatum ; quod quidem ex necessitate 
simul est cum essentia animae, quia esse per se consequitur 
ad formam. » 

c) Dc spirit. creat, a. 1. : « Omne igitur quod est post 
primum ens, cum non sit suum esse, habet esse in aliquo 
receptum, per quod ipsum esse contrahitur ; et sic in quo- 
libet creato aliud est natura rei quae participat esse, et aliud 
ipsum esse participatum. Et cum quaelibet res participet 
per assimilationem primum actum in quantum habet esse, 
necesse est quod esse participatum in unoquoque comparetur 
ad naturam participantem ipsum, sicut actus ad potentiam. 
In natura igitur rerum corporearum materia non per se 
participat ipsum esse, sed per formam ; forma enim adve- 
niens materiae facit ipsam esse actu, sicut anima corpori. 

Unde in rebus compositis est considerare duplicem actum 
et duplicem potentiam : Nam primo quidem materia est ut 
potentia respectu formae, et forma est actus eius ; et iterum 
natura, constituta ex materia et forma, est ut potentia res- 
pectu ipsius esse, in quantum est susceptiva eius. Remoto 
igitur fundamento materiae, si remaneat aliqua forma deter- 
minatae naturae per se subsistens, non in materia, adhuc 
comparabitur ad suum esse ut potentia ad actum. Non 
dico ut potentiam separabilem ab actu, sed quam semper 
suus actus comitetur. Et hoc modo, natura spiritualis sub- 
stantiae, quae non est composita ex materia et forma, est 
ut potentia respectu sui esse ; et sic in substantia spirituali 
est compositio potentiae et actus ; et per consequens, formae 
et materiae, si tamen omnis potentia nominetur materia. 
Sed tamen hoc non est proprie dictum secundum communem 
usum nominum. >; 

Septimo : Omnis forma subsistens ita est potentia ad 
esse, quod nullo modo est potentia ad oppositum. — a) II. 

C. Gent. cap. 55. : « Substantia completa est proprium suscep- 
tivum ipsius esse; proprium autem susceptivum alicuius 
actus ita comparatur ut potentia ad actum illum, quod 
nullo modo est in potentia ad oppositum ; sicut ignis ita 
comparatur ad calorem, quod nullo modo est in potentia 
ad frigus. » 

b) Compend. Theol. cap. m. : « Manifestum est autem, 
quod duobus modis aliqua bonitas inseparabiliter inest 
creaturae : i° Uno modo, ex hoc quod ipsa bonitas est dc 
essentia eius; 2 0 alio modo, ex hoc quod est determinata ad 
unum. Primo ergo modo in substantiis simplicibus ipsa 
bonitas, quae est forma, inseparabiliter se habet ad ipsas, 
cum ipsae essentialiter sint formae. Secundo autem modo 
bonum, quod est esse, amittere non possunt. Non enim 
forma est sicut materia quae se habet ad esse et ad non esse ; 
sed forma consequitur esse, etsi etiam non sit ipsum esse. 
Unde patet, quod substantiae simplices bonum naturae, in 
qua subsistunt, amittere non possunt, sed immutabiliter se 
habent in illo. Substantiae vero compositae, quia non sunt 

suae formae nec suum esse, bonum naturae amissibiliter 
habent ; nisi in illis, in quibus potentia materiae non se 
habet ad diversas formas, neque ad esse et non esse, sicut 
in corporibus coelestibus patet. » 


III 


Quonam sensu verum sit, quod in rebus creatis : 
i° Esse per se convenit formae : 

2° Esse per se consequitur formam. 

Primo : Esse non convenit per se formae quia sit eius 
essentia aut pars essentiae. — Patet ex dictis : i° quia solius 
Dei forma vel natura est esse; 2° quia esse nec est genus nec 
species nec differentia, ac perinde nequit praedicari de 
creaturis sicut essentia completa vel ut pars essentiae ; 

quia, ut iam ostensum manet, esse et forma in creaturis 
non sunt idem, sed faciunt compositionem in re. Unde 
1 ). Thomas, Quodl. 2. a. 3. : « Si ergo in angelo est compositio 
« x essentia et esse, non tamen est compositio sicut ex partibus 
substantiae, sed sicut ex substantia et eo quod adhaeret 
substantiae. » Et Quodl. 9. a. 6. : « Sed quia substantia angeli 
non est suum esse (hoc enim soli Deo competit, cui esse 
debetur ex seipso et non ab alio), invenimus in angelo et 
substantiam sive quiddilaiem eius quae subsistit, et esse eius 
quo subsistit ; quo sc. actu essendi dicitur esse, sicut actu 
currendi dicimur currere. Et sic dicimus angelum esse com- 
positum ex quo est et quod est... Ipsa substantia angeli est 
per se subsistens, quod materiae non competit... Ipsa sub- 
stantia angeli quodammodo se habet ad esse eius, ut materia 
ad formam. » Et Quodl. 12. a. 5. : « Esse est complementum 
omnis formae, quia per hoc completur quod habet esse ; et 
habet esse, cum est actu ; et sic nulla forma est nisi per esse. 
Kt sic dico, quod esse substantiale rei non est accidens, sed 
nctualitas cuiuslibet formae existentis, sive sine materia 

sive cum materia... Accidens dicitur large omne quod non 
est pars essentiae; et sic est esse in rebus creatis, quia in solo 
Deo esse est eius essentia. » 

Secundo : Esse non convenit per se formae quasi fluat 
ex ipsa rei creatae essentia veluti proprietas quaedam eius. — 

Et ratio est in promptu ; quia omne proprium, necessario 
fluens ex principiis essentialibus alicuius rei, praesupponit 
iam ipsam essentiam rei in actu ; et nulla essentia rei est 
in actu nisi per hoc quod habet esse. Si ergo nulla forma 
est nisi per esse, et esse substantiale rei est actualitas cuius- 
libet formae existentis, sive sine materia sive cum materia : 
evidenter infertur esse sive actum existendi non posse origi- 
nem trahere ex ipsis principiis essentialibus rei, et dimanare 
veluti proprium ex essentia vel forma rei. Proprium rei, 
necessario consequens eius essentiam, supponit essentiam 
iam in actu constitutam ; et esse est primus actus essentiae 
seu formae subsistentis. Unde D. Thomas, I. q. 3. a. 4. : 
« Quidquid est in aliquo, quod est praeter essentiam eius, 
oportet esse causatum : vel a principiis essentiae, sicut 
accidentia propria consequentia speciem, ut risibile conse- 
quitur hominem et causatur ex principiis essentialibus 
speciei ; vel ab aliquo exteriori, sicut calor in aqua causatur 
ab igne. Si igitur ipsum esse rei sit aliud ab eius essentia, 
necesse est quod esse illius rei sit causatum ab aliquo exteriori 
vel a principiis essentialibus eiusdem rei. Impossibile est 
autem, quod esse sit causatum tantum ex principiis essentia- 
libus rei ; quia nulla res sufficit ad hoc quod sit sibi causa 
essendi, si habeat esse causatum. Oportet ergo quod illud, 
cuius esse est aliud ab essentia sua, habeat esse causatum 
ab alio. Hoc autem non potest dici de Deo ; quia Deum 
dicimus esse primam causam efficientem. Impossibile est 
ergo, quod in Deo sit aliud esse et aliud eius essentia. » 

Igitur cum in omnibus, praeter Deum, sit aliud esse et 
aliud essentia : i° omnis res creata habet esse causatum ab 
alio, qui est Prima Causa efficiens, sc. Deus ; 2 0 nulla res 
creata sufficit ad hoc quod sit sibi causa essendi ; 3 0 esse rei 
creatae non consequitur eius formam, velut quaedam pro- 

prietas eius consequens speciem rei, ut risibile consequitur 
hominem et causatur ex principiis essentialibus speciei ; 
4° impossibile est, quod esse, quod sequitur ad formam, sit 
causatum tantum ex principiis essentialibus rei. 

Tertio : Esse non convenit formae quasi sit aliquid per 
se superadditum essentiae vel formae rei ad modum acci- 
dentis. 

Ratio i a . — D. Thomas, IV. Mctaph. lect. i. : « Quod 
autem ens et unum praedicentur de substantia cuiuslibet rei 
per se, et non secundum accidens, sic potest probari : Si enim 
praedicarentur de substantia cuiuslibet rei per aliquod ens 
ei additum, de illo iterum necesse est praedicari ens; quia 
unumquodque est unum et ens. Aut ergo iterum de hoc 
praedicatur per se, aut per aliquid aliud additum. Si per 
.diquid aliud, iterum esset quaestio de illo addito ; et sic 
erit procedere usque ad infinitum. Hoc autem est impossi- 
bile. Ergo necesse est stare in primo, sc. quod substantia 
rei sit una et ens per seipsam, et non per aliquid additum. » 

Ratio 2 a . — D. Thomas ibid. : « Sciendum est autem, quod 
circa hoc Avicenna aliud sensit. Dixit enim, quod unum 
et ens non significant substantiam rei, sed significat aliquid 
additum. Et de ente quidem hoc dicebat, quia in qualibet re, 
quae habet esse ab alio, aliud est esse rei et substantia sive 
essentia eius ; hoc autem nomen ens significat ipsum esse. 
Significat igitur (ut videtur) aliquid additum essentiae. » 
Ad quod respondens Angelicus Doctor adiungit, quod in hoc 
Avicenna « non videtur dixisse recte... Esse enim rei, quamvis 
sit aliud ab eius essentia, non tamen est intelligendum quod 
sit aliquod superadditum ad modum accidentis, sed quasi 
constituitur per principia essentiae. Et ideo hoc nomen ens, 
quod imponitur ab ipso esse, significat idem cum homine 
quod imponitur ab ipsa essentia. » 

Ratio 3 a . — Quodl. 2. a. 3. ad 2. : « Esse est accidens, non 
quasi per accidens se habens, sed quasi actualitas cuiuslibet 
substantiae ; unde ipse Deus, qui est sua actualitas, est 
suum esse. » Et Quodl. 12. a. 5. : « Opinio Avicennae fuit, 
quod unum et ens semper praedicant accidens. Hoc autem 

non est verum ; quia unum, prout convertitur cum ente, 
signat substantiam rei, et similiter ipsum ens ; sed unum, 
prout est principium numeri, signat accidens. » 

Quarto : Esse convenit per se formae quasi quid super- 
additum per modum complementi et actualitatis. — a) Quodl. 
12. a. 5. : « Unumquodque quod est in potentia et in actu, 
fit actu per hoc quod participat actum superiorem. Per hoc 
autem aliquid maxime fit actu, quod participat per similitu- 
dinem Primum et Purum Actum. Primus actus est Esse 
subsistens per se ; unde completionem unumquodque recipit 
per hoc quod participat esse ; unde esse est complementum 
omnis formae ; quia per hoc completur, quod habet esse ; et 
habet esse, cum est actu ; et sic nulla forma est nisi per esse. 
Et sic dico, quod esse substantiale rei non est accidens, sed 
actualitas cuiuslibet formae existentis, sive sine materia 
sive cum materia. » 

b) I. q. 6. a. 3. ad 2. et ad 3. : « Licet unumquodque sit 
bonum in quantum habet esse, tamen essentia rei creatae 
non est ipsum esse. Et ideo non sequitur, quod res creata sit 
bona per suam essentiam. Bonitas rei creatae non est ipsa 
eius essentia, sed aliquid superadditum : vel ipsum esse eius, 
vel aliqua perfectio superaddita, vel ordo ad finem. Ipsa 
tamen bonitas sic superaddita dicitur bona sicut et ens. » 

c) II. C. Gent. cap. 52. : « Substantia uniuscuiusque est 
ens per se, et non per aliud ; unde esse lucidum actu non est 
de substantia aeris, quia est ei per aliud. Sed cuilibet rei 
creatae suum esse est ei per aliud ; alias non esset creatum. 
Nullius igitur substantiae creatae suum esse est sua sub- 
stantia. » Consequenter : « Esse non dicitur accidens quod 
sit in genere accidentis, si loquamur de esse substantiae 
(est enim actus essentiae) ; sed per quandam similitudinem ; 
quia non est pars essentiae, sicut nec accidens. » De Pot. 
q. 5. a. 4. ad 3. 

Quinto : Esse convenit per se formae tamquam quid 
sibi intimius et immediatius inter omnia. — a) I. q. 8. a. 1. : 

« Esse autem est illud quod est magis intimum cuilibet, et 

quod profundius omnibus inest, cum sit formale respectu 
omnium quae in re sunt, ut ex supradictis patet, q. 7. a. 1. » 

b) II. Sent. dist. 1. q. 1. a. 4. : « Esse autem est magis 
intimum cuilibet rei quam ea per quae esse determinatur ; 
unde et remanet, illis remotis. » — De Anima, a. 9. : « Inter 
omnia, esse est illud quod immediatius et intimius convenit 
rebus. » 

c) De natura accidentis, cap. 1. : « Esse formalius se habet 
ad rem constituendam in genere entis quam ipsa forma rei 
quae hoc ipsum esse dat, vel materia cui datur, ex quibus 
compositum resultat, cuius est hoc esse ut entis. Intimius 
ergo ad rem ipsam, quae est ens, inter omnia est ipsum esse 
eius ; et post ipsum, ipsa forma rei qua res habet ipsum esse. 
Et ultimo, ipsa materia quae, licet sit fundamentum in re, 
inter omnia ab ipso tamen esse rei magis distat. Cui propin- 
quissimum est ipsa res ut cuius est, cum per rem insit et 
formae et materiae ; nisi in homine, ubi esse formae commu- 
nicatur toti ; et illud esse est formae a qua est, quia ipsa est 
principium ipsius esse ; et ultimo est ipsius materiae ut eius 
in quo recipitur. » 

d) De pluralitate formarum : « Esse per se consequitur 
formam immediatius etiam quam prima passio suum subiec- 
tum proprium : esse enim est actualitas formae. Quod autem 
per se consequitur aliquid, non potest auferri per naturam, 
ipso manente ; unde nec propria passio potest separari per 
naturam a suo subiecto, dum subiectum manet. » 

Sexto : Esse consequitur per se et necessario formam, 
supposito tamen influxu Dei. — a) I. q. 9. a. 2. : « Sicut autem 
ex voluntate Dei dependet quod res in esse producit, ita ex 
voluntate eius dependet quod res in esse conservat. Non 
enim aliter eas in esse conservat, quam semper eis esse dando... 
Sicut igitur in potentia creatoris fuit, ut res essent in seipsis, 
ita in potentia creatoris est, postquam sunt in seipsis, ut non 
sint. Sic igitur per potentiam quae est in altero, sc. in Deo, 
sunt mutabiles, in quantum ab ipso ex nihilo potuerunt pro- 
duci in esse, et de esse possunt reduci in non esse... Substan- 
tiae vero incorporeae, quia sunt ipsae formae subsistentes. 

quae tamen se habent ad esse ipsarum sicut potentia ad 
actum, non compatiuntur secum privationem huius actus ; 
quia esse consequitur formam, et nihil corrumpitur nisi per 
hoc quod amittit formam. Unde in ipsa forma non est potentia 
ad non esse. Et ideo huiusmodi substantiae sunt immutabiles 
et invariabiles secundum esse. » 

b) I. q. 104. a. 1. ad 1. : « Esse per se consequitur formam 
creaturae, supposito tamen influxu Dei ; sicut lumen sequitur 
diaphanum aeris, supposito influxu solis. Unde potentia ad 
non esse in spiritualibus creaturis et corporalibus coelestibus 
magis est in Deo, qui potest subtrahere suum influxum, 
quam in forma vel materia talium creaturarum. » 

Corollaria. 

i um Iuxta suprapositam D. Thomae doctrinam, tota 
essentia rei intelligitur ut principium susceptivum ipsius esse. 
Comparatur enim essentia rei creatae ad esse sicut potentia 
ad actum. Tota ergo substantia rei sive substantia prae- 
intelligitur ipsi esse. 

2 um Esse autem rei est aliud ab essentia sive substantia 
eius ; esse enim est sicut lux ; substantia vero, vel saltem 
pars substantiae quae est forma, est sicut diaphanum ; nam 
sicut diaphanum est aeri principium lucendi, forma substan- 
tialis est complementum substantiae corporeae, cuius actus 
est ipsum esse. Forma facit materiam subiectum proprium 
essendi, sicut diaphanum facit aer subiectum proprium 
luminis. Et sicut esse lucidum actu non est de substantia 
aeris, sic etiam nullius substantiae creatae esse est sua 
substantia. 

3 um Si autem forma est subsistens, ipsa sola est proprium 
susceptivum ipsius esse ; et tenet locum potentiae primae 
seu primi subiecti respectu ipsius esse, quod est primus et 
proprius actus illius ; unde resultat compositio ex duobus : 
ex forma participante esse, et esse participato. 

4 um Esse, quod est actus formae subsistentis vel totius 
essentiae rei existentis, non est intelligendum quod sit 

aliquid superadditum ad modum accidentis, sed quasi 
constituitur per principia essentiae. Attamen ipsum esse rei, 
quamvis sit quasi constitutum per principia essentialia 
eiusdem rei, impossibile est quod sit causatum tantum ex 
principiis essentialibus rei ; quia nulla res sufficit ad hoc 
quod sit sibi causa essendi, si habeat esse causatum. Unde 
quod causatur et quod in esse constituitur, nec est esse 
solum nec solum substantia vel principia essentialia rei, 
sed compositum ex essentia et esse. Quapropter D. Thomas, 
Quodl. 3. a. 1. « Omne enim quod est actu, vel est ipse actus, 
vel est potentia participans actum. » 

5 um Igitur ad constitutionem entis creati requiruntur 
duo : potentia participans actum, et ipse actus participatus ; 
substantia et esse quod est complementum substantiae 
existentis ; forma subsistens et esse quo subsistit ; principia 
essentialia rei et esse quod est complementum omnis formae. 
Esse namque subsistens per se est actus purus ; et non est 
nisi Unum tantum, quod est Deus. 

6 um Forma est respectu materiae, quod est figura respectu 
quantitatis. Per figuram enim, quae consistit in terminatione 
quantitatis et quae est quasi quaedam forma circa quanti- 
tatem, materia corporis seu ipsum corpus recipit quoddam 
esse accidentale ; et tale esse per se quidem inest tali formae ; 
sic per formam circuli, qua terminatur aes, aes accipit esse 
rotundum, quod quidem esse per se concomitatur formam 
circularem de necessitate et semper et inseparabiliter. Simili 
modo in ordine entitativo substantiali, forma est quasi 
terminus materiae, disponens ac perficiens eam ad recipien- 
dum esse, quod est actus formae ; et qualis est forma, tale 
erit esse ; et esse non amittitur nisi amittatur forma. Unde 
nulla res amittit suum esse nisi per separationem formae 
a materia. 

7 um Esse est actus formae ; et forma est actus materiae ; 
sed actuat materiam per suam propriam entitatem formalem, 
et sic est causa formalis essendi materiae ; et tale esse speci- 
ficatum est quod dicitur effectus formalis in materia. Unde 
I. q. 42. a. 1. ad i. : « Primus autem effectus formae est esse ; 
nam omnis res habet esse secundum suam formam. Secundus 

autem effectus est operatio ; nam omne agens agit per suam 
formam. » Et II. Sent. dist. 15. q. 3. a. 1. ad 5. : « Esse rei 
consequitur principia essentialia, sicut operatio virtutem. » 
Unde respectu talis esse, quod anima dat corpori in quantum 
facit ipsum actu animatum, quod est dare ei complementum 
naturae et speciei, forma habet causalitatem activam et 
formaliter efficientem, quemadmodum ad operationem agit 
per suam virtutem l . 

gum Verumtamen respectu esse, quod est complementum 
formae, forma non habet nisi rationem potentiae subiectivae, 
rationem proprii suscepti vi ipsius esse. Quapropter D. Tho- 
mas, De Anima, a. 14. ad 4. : « Esse comparatur ad formam 
sicut per se consequens ipsam ; non autem sicut effectus ad 
virtutem agentis, ut, puta, motus ad virtutem moventis. » 
Si qua tamen causalitas attribuenda est formae, erit causa- 
litas materialis et veluti dispositiva, qualis est in recipiente 
relate ad receptum, in participante ad participatum, in pro- 
pria potentia ad proprium actum ; quemadmodum diapha- 
neitas ad lumen suscipiendum. Dantur quidem et in hoc 
diversi gradus perfectionis et nobilitatis in participando et 
recipiendo ipsum esse, qui sunt diversi gradus nobilitatis ac 
perfectionis in ipsis formis. Formae enim sunt sicut numeri 
et sicut figurae geometricae. Quamobrem D. Thomas, De 
Pot. q. 5. a. 4. ad 1. : « Quantum unicuique inest de forma, 
tantum inest ei de virtute essendi. » 

9 um Sed huiusmodi potentia quae est forma, ita est 
propria susceptiva actus qui est esse, ut nullo modo sit poten- 
tia ad oppositum. In hoc enim stat ratio propria formae, ut 
sit potentia determinata ad unum; et ita se habeat ad esse, 
ut de se, ratione sui, ipsa manente, esse sequatur illam de 
necessitate et semper et inseparabiliter. Unde forma conse- 
quitur esse, et esse consequitur formam, etsi etiam forma 
non sit ipsum esse. Sunt enim ad invicem actus et potentia 
inseparabiles secundum propriam rationem utriusque. Est 
hoc quod D. Thomas declarat, dum ait : « Proprium suscep- 

1 III. q. 17. a. 2. ad 4. — Vide Caietani Comment. ibid. et in I. q. 76. 
a. 1 . « Quemadmodum, etc. » 

tivum alicuius actus ita comparatur ut potentia ad actum 
illum, quod nullo modo est in potentia ad oppositum ; sicut 
ignis ita comparatur ad calorem ut potentia ad actum, quod 
nullo modo est in potentia ad frigus. » Et rursum : « Substan- 
tiae quae sunt ipsae formae, numquam possunt privari esse; 
sicut si aliqua substantia esset circulus, numquam posset 
fieri non rotunda. » Et I. q. 90. a. 2. ad 1. : « In anima est, 
sicut materiale, ipsa simplex essentia; formale autem in ipsa 
est esse participatum, quod quidem ex necessitate simul est 
cum essentia animae ; quia esse per se consequitur ad 
formam. » 


IV 


Entia contingentia et necessaria in essendo. 


Primo : Tertia via ad demonstrandam existentiam Dei. 

a) Tertia via ex quinque, quibus Deum esse demonstrative 
probari potest, est sumpta ex possibili et necessario. Per 
illam ascendens Angelicus Doctor, I. q. 2. a. 3., pervenit ad 
necessitatem ponendi « aliquid quod sit per se Necessarium, 
non habens causam necessitatis aliunde, sed quod est causa 
necessitatis aliis : quod omnes dicunt Deum. » 

b) Deinde, q. 3. a. 4., ex hoc quod per se necessarium non 
habet causam nec sui esse nec suae necessitatis in essendo, 
concludit quod de ratione Entis per se necessarii in essendo 
est identitas essentiae et esse. Substantia vel natura entis 
per se necessarii est suum ipsum esse subsistens. 

c) Postea, q. 11. a. 3. concludit quod ens necessarium, 
non habens aliunde causam suae necessitatis in essendo, 
non potest esse nisi Unum tantummodo. Unde etiam I. C. 
Geni. cap. 22. : « Unumquodque est per suum esse. Quod 
igitur non est suum esse, non est per se necesse esse. Deus 
autem est per se necesse esse; ergo Deus est suum esse. » 
Atque ibid. cap. 42. : « Eius quod est necesse esse, sua quid- 
ditas est suum esse... Non est ergo possibile ponere plura. 

quorum quodlibet sit necesse esse per seipsum... Esse pro- 
prium cuiuslibet rei est tantum unum. Sed Deus est esse 
suum. Impossibile igitur est esse nisi unum Deum. » 

d) Denique, I. q. 44. a. 1. concludit Ens necessarium per 
se, non habens causam suae necessitatis aliunde, esse Primam 
Causam efficientem omnium entium quae sunt vel possunt 
esse necessaria in essendo, non tantum in quantum sunt, 
verum etiam in quantum sunt tali modo, videlicet necessario. 
Etenim « necesse est dicere omne ens, quod quocumque mode 
est, a Deo esse. >• 

Secundo : Omnia entia creata, necessaria in essendo. 
sunt necessaria per participationem ; et, absolute loquendo, 
possunt non esse, non tamen per corruptionem, sed per anilii- 
lationem. — Ut ex professo declaratur I. q. 9. a. 2., solus 
Deus est omnino immutabilis ; quia solus Deus est Ens per 
essentiam et non habet causam sui esse nec suae necessitatis 
in essendo ; et eius, quod est necesse esse, sua quidditas est 
suum esse ; et ipsa necessitas essendi est essentia eius. Unde 
Deus non solum est aeternus, sed est sua aeternitas et sua 
immutabilitas in essendo et in operando, cum essentia sua 
sit suum esse, et suum esse sit suum agere, et suum agere 
sit suum intelligere et suum velle. Omnia vero alia, etiam 
quae dicuntur necessaria in essendo, per potentiam quae est 
in Deo, sunt mutabiles, in quantum ab ipso Deo ex nihilo 
potuerunt produci in esse, et de esse possunt reduci in non 
esse. Sicut enim ex voluntate Dei dependet quod res necessa- 
rias in essendo produxit, ita ex voluntate eius dependet 
quod huiusmodi res in esse necessario permaneant ; nam Deus 
non aliter res in esse conservat, quam semper eis esse dando ; 
quapropter, si Deus suam actionem subtraheret, non influendo 
esse, omnia in nihilum redigerentur. Ergo necessaria, habentia 
causam efficientem suae necessitatis in essendo, sunt neces- 
saria per participationem ; sicut entia habentia causam sui 
esse, sunt per participationem entia. Unde, absolute loquendo, 
necessaria entia possunt desinere esse, possunt in nihilum 
redigi ; non tamen possunt corrumpi. Sunt quidem et dicuntur 
necessaria, quia nulla in eis est potentia ad non esse, nec ulla 

potentia activa in agentibus creatis ad auferendum ab eius 
< >sentiis actum existentiae. 

Tertio : Quod entia necessaria creata possint simpliciter 
non esse, provenit, tamquam ex prima radice, ex reali com- 
positione essentiae et esse. — Triplex ratio huius possibili- 
tatis affertur a D. Thoma, De Pot. q. 5. a. 3., quarum : 

i a Sumitur ex intrinsecis constitutivis entis creati. — 

« Creaturas autem simpliciter non esse, non est in se impossi- 
bile, quasi contradictionem implicans ; alias ab aeterno 
fuissent. Et hoc ideo est, quia non sunt suum esse; ut sic 
cum dicitur : Creatura non est omnino, oppositum praedicati 
includatur in definitione, ut sic dicatur : Homo non est animal 
rationale; huiusmodi enim contradictionem implicant et 
sunt secundum se impossibilia. » 

2 a Ex libera voluntate Dei Creatoris. — « Similiter Deus 
non producit creaturas ex necessitate naturae, ut sic potentia 
Dei determinetur ad esse creaturae, ut in alia q. 3. a. 21. 
est probatum. » 

3 a Ex hoc quod Deus dat bona creaturis, sed bonorum 
creaturarum non indiget. — « Similiter etiam nec bonitas Dei 
a creaturis dependet, ut sine creaturis esse non possit ; quia 
per creaturas nihil bonitati divinae adiungitur. Relinquitur 
ergo, quod non est impossibile Deum res ad non esse reducere, 
cum non sit necessarium eum rebus esse praebere nisi ex 
suppositione suae ordinationis et praescientiae ; quia sic 
ordinavit et praescivit, ut res in perpetuum in esse teneret. » 

Quarto : Quod entia necessaria creata habeant necessi- 
tatem essendi, hoc est eis a Deo ; sed tamen huiusmodi neces- 
sitas essendi oritur, tamquam ex propria ac immediata causa, 
ex ipsamet reali compositione formae subsistentis et ex esse 
quod est complementum formae et quo forma subsistens 
subsistit. 

a) Ratio quare necessitas essendi est entibus necessariis a 
Deo. — Quoniam solus Deus est ens per se necessarium, non 
habens causam suae necessitatis in essendo, et est causa 
tam essendi quam modi essendi omnibus quae sunt, quo- 

cumque modo sint. Unde, quamvis ipsis rebus creatis secun- 
dum suam naturam competat necessitas essendi, possibilitate 
non essendi ab earum natura sublata, « nec tamen per hoc 
removetur quin necessitas sit eis a Deo ; quia unum neces- 
sarium alterius causa esse potest, ut dicitur V. Metaph. » 
{De Pot. q. 5. a. 5. ; I. q. 44. a. 1. ad 2.) 

b) Ratio quare realis compositio formae subsistentis et 
esse est causa immediata atque intrinseca rebus suae necessi- 
tatis in essendo. — Haec quidem ratio radicitus declaratur 
a D. Thoma per quatuor argumenta supra ad litteram tran- 
scripta, quorum tertium complet primum, et quartum 
secundum. Primum itaque, cuius complementum est tertium, 
fundatur in hac propositione : Esse per se consequitur ad 
formam, sive : esse per se competit formae. Et quoniam quod 
per se alicui competit, de necessitate et semper et insepara- 
biliter ei inest, statim legitima adest consequentia : Esse 
inest substantiis creatis, quae sunt ipsae formae subsistentes, 
de necessitate et semper et inseparabiliter. Unde omnes substan- 
tiae intellectuales, ut angeli et animae humanae, cum sint 
formae subsistentes, sunt incorruptibiles, eo quod in formis 
subsistentibus in esse suo non est possibilitas ad non esse. 
Angeli ergo et animae rationales sunt entia necessaria in 
essendo. En argumentum, omnium argumentorum princeps, 
ad ostendendum quod angeli et animae humanae possident 
intrinsece in suis propriis naturis necessitatem essendi, seu 
perpetuam immortalitatem ; etenim, cum vivere in viven- 
tibus sit esse, necessitas essendi est necessitas vivendi in 
perpetuum, sine fine, absque termino a parte post. 

Profundum certe argumentum, quod D. Thomas illustrat 
per exemplum formae et esse in linea accidentis ! Figura 
circularis, quae consistit in terminatione quantitatis sic et 
non alio modo, est quaedam forma circa quantitatem ; et ad 
hanc formam sequitur per se, de necessitate et inseparabi- 
liter, esse rotundum, quod est quoddam esse accidentale, 
quod minime potest separari a forma circuli, quae consistit 
in determinata figura quantitatis. Ita pariter, et servata 
proportione servanda, in linea substantiae ad omnem for- 
mam sequitur esse, et ad hanc et talem formam hoc et tale 

esse quod est actus formae atque eiusdem complementum ; 
et sequitur semper et de necessitate et inseparabiliter ; 
idcirco, si substantiae rerum sunt ipsae formae subsistentes, 
numquam possunt privari esse. 

Ratio autem inseparabilitatis inter formam et esse quod 
per se consequitur ad formam, est ipsamet ratio composi- 
tionis ex forma et esse quod complet formam subsistentem 
in suo proprio esse. Qualis vero sit huiusce compositionis 
ratio, declaratur per argume'ntum tertium. Est quidem com- 
positio potentiae et actus ; at forma subsistens ita est potentia 
essendi, quod est proprium susceptivum ipsius esse ; proprium 
autem susceptivum alicuius actus ita comparatur ut potentia 
ad actum illum, quod nullo modo est in potentia ad oppo- 
situm ; sicut ignis ita comparatur ad calorem ut potentia 
ad actum, quod nullo modo est in potentia ad frigus. In com- 
positione ergo formae subsistentis et esse, forma est quidem 
realis et subiectiva potentia, sed potentia determinata ad 
unum, potentia se habens ad esse, et nullo modo potentia 
ad oppositum. Ideoque ultimum quare ad explicandam inse- 
parabilitatem in compositione formae et esse, est differentia 
inter quidditatem formae et quidditatem materiae per 
ordinem ad esse. Utraque enim est potentia ad esse ; attamen 
fonna non est sicut materia quae ex hoc, quod est potentia 
ad formam, se habet ad esse et ad non esse; sed forma 
consequitur esse, etsi etiam non sit ipsum esse. 

Unde D. Thomas, De Pot. q. 5. a. 3. : « Potentia enim ad 
esse et non esse non convenit alicui nisi ratione materiae, 
quae est pura potentia. Materia etiam, cum possit esse sine 
forma, non potest esse in potentia ad non esse, nisi quatenus 
existens sub una forma est in potentia ad aliam formam. 
Dupliciter ergo potest contingere, quod in natura alicuius 
rei non sit possibilitas ad non esse. Uno modo per hoc, quod 
res illa sit forma tantum subsistens in esse suo, sicut substan- 
tiae incorporeae, quae sunt penitus immateriales. Si enim 
forma ex hoc quod inest materiae, est principium essendi in 
rebus materialibus, nec res materialis potest non esse nisi 
per separationem formae ; ubi ipsa forma in esse suo sub- 
sistit, nullo modo poterit non esse ; sicut nec esse potest a 

seipso separari. Alio vero modo per hoc, quod in materia 
non sit potentia ad aliam formam, sed tota materiae possi- 
bilitas ad unam formam terminetur ; sicut est in corporibus 
coelestibus, in quibus non est formarum contrarietas. Illae 
ergo solae res in sua natura possibilitatem habent ad non 
esse, in quibus est materia contrarietati subiecta. » 

Haec est igitur ratio inseparabilitatis inter formam et 
esse, quia iota formae possibilitas terminatur ad unum esse, 
cuius forma est proprium susceptivum ; idcirco esse, quod 
per se consequitur ad formam et comparatur ut proprius 
actus eius, ab ea est inseparabilis nec potest removeri ab ea. 
Quod Angelicus Doctor sic adhuc magis declarat, De anima 
a. 14. : « Manifestum est autem, quod esse per se consequitur 
formam ; unumquodque enim habet esse secundum propriam 
formam ; unde esse a forma nullo modo separari potest. 
Corrumpuntur igitur composita ex materia et forma per hoc 
quod amittunt formam ad quam consequitur esse. Ipsa 
autem forma per se corrumpi non potest ; sed per accidens, 
corrupto composito, corrumpitur, inquantum deficit esse 
compositi, quod est per formam, si forma sit talis quae non 
sit habens esse, sed sit solum quo compositum est. Si ergo 
sit aliqua forma quae sit habens esse, necesse est illam for- 
mam incorruptibilem esse ; non enim separatur esse ab 
aliquo habente esse nisi per hoc quod separatur forma ab eo. 
Unde si id quod habet esse, sit ipsa forma, impossibile est 
quod esse separetur ab eo. » 

Quinto : Solutio obiectionis Avicennae. — Sed si forma 
subsistens, et esse quo subsistit, faciunt realem compositio- 
nem : ergo poterunt separari ; ergo forma poterit amittere 
esse, sicut materia potest amittere formam. — Ita opinabatur 
Avicenna, qui ex reali compositione essentiae et esse in 
omnibus, praeter Deum, inferebat quod omnis forma, etiam 
subsistens, quantum de sua natura est, habebat possibilita- 
tem ad non esse. De Pot. q. 5. a. 3. : « Avicenna namque 
posuit VIII. Mctaph. cap. 6., quod quaelibet res, praeter 
Deum, habebat in se possibilitatem ad esse et non esse. Cum 
enim esse sit praeter essentiam cuiuslibet rei creatae, ipsa 

natura rei creatae, per se considerata, possibilis est ad non 
esse; necessitatem vero essendi non habet nisi ab alio, cuius 
natura est suum esse ; et hoc Deus est. » 

Ad quod respondet ipse D. Thomas per secundum et 
quartum argumentum ex quatuor supra allatis. Utique, 
etiam substantiae intellectuales, seu formae subsistentes in 
suo proprio esse, componuntur ex duobus, nempe : ex sub- 
stantia et ex eo quod adhaeret substantiae ut actus eius ; ex 
forma participante esse, et ex esse participato quod est ipsius 
formae complementum. Sed ex huiusmodi compositione 
ostendit Angelicus Doctor omnes substantias seu intellec- 
tuales naturas esse incorruptibiles. Quare ? Quia in omni 
corruptione, remoto actu, manet potentia ; non enim corrum- 
pitur aliquid in omnino non ens; unde in substantiis corrup- 
tibilibus materia prima, quae tenet locum primae potentiae 
et primi subiecti, est incorruptibilis. Iam vero subiungit 
D. Thomas : « In substantiis intellectualibus actus est ipsum 
esse ; id vero quod tenet locum potentiae primae et subiecti, 
est ipsa earum substantia completa. Si igitur substantia 
intellectualis corrumpatur, remanebit post suam corruptio- 
nem, quod est omnino impossibile. » Unde Angelicus Doctor, 
ex hoc ipso quod in substantiis intellectualibus differunt 
id quod est et esse, et ex hoc perinde quod in omni substantia 
intellectuali sunt duo, sc. substantia ipsa et esse eius quod 
est complementum substantiae existentis, legitime infert et 
deducit, quod omnes intellectuales naturae sunt incorrupti- 
biles. Quapropter quatuor argumenta ex visceribus rerum 
deprompta, quibus D. Thomas, II. C. Geni. cap. 55- demon- 
strat substantias intellectuales esse incorruptibiles, fun- 
dantur supra doctrinam philosophicam de reali composi- 
tione substantiae et esse in omnibus rebus creatis, quam 
immediate antea, II. C. Gent. cap. 52., 53- et 54. ex professo 
a radice explicaverat. 

Substantia completa et actus eius, forma subsistens et 
esse, faciunt realem compositionem : ergo non sunt idem ; 
ergo sunt duo ; ergo poterunt separari. — Absolute loquendo, 
possunt separari ; at nonnisi per subtractionem illius divini 
influxus seu virtutis, qua Deus, causa fiendi et essendi 

rerum omnium, dum dat esse rebus, producit simul id quod 
esse recipit. Per subtractionem ergo illius divinae virtutis, 
qua forma subsistens et esse, quo subsistit, coniunguntur, 
possunt certe separari ; sed tunc intellectuales naturae non 
corrumperentur, sed in nihilum redigerentur. 

Sexto : Solus Deus est immortalis per essentiam ; natu- 
rae vero vel substantiae intellectuales creatae sunt immor- 
tales per participationem. — i° « Esse per se consequitur 
ad formam ; per se enim dicimus, quod secundum ipsum ; 
unumquodque autem habet esse secundum quod habet 
formam... Quod per se alicui competit, de necessitate et 
semper et inseparabiliter ei inest ; sicut rotundum per se 
quidem inest circulo, per accidens autem aeri. » (II. C. Geni. 
cap. 55.) « Omne enim quod alicui convenit, non secundum 
quod ipsum est, per aliquam causam convenit ei, sicut album 
homini ; nam quod causam non habet, primum et immedia- 
tum est ; unde necesse est, quod sit per se et secundum quod 
ipsum... Quod enim de aliquo secundum quod ipsum dicitur, 
ipsum non excedit ; sicut habere tres angulos duobus rectis 
aequales non excedit triangulum de quo praedicatur, sed 
est eidem convertibile. Si igitur aliquid duobus conveniat, 
non convenit utrique secundum quod ipsum est. Quod alicui 
convenit ex sua natura et non ex aliqua causa, minoratum 
in eo et deficiens esse non potest. » (II. C. Gent. cap. 15.) 

2° In substantiis intellectualibus seu formis subsisten- 
tibus creatis : Esse per se consequitur formam : a) supposito 
tamen influxu Dei, sicut lumen sequitur diaphanum aeris, 
supposito influxu solis ; b) quia est actus primus et immediatus 
formae ; quia, cum sit actualitas ipsius formae, immediatius 
adhuc sequitur illam quam prima passio suum subiectum 
proprium ; c) quia convenit formae secundum quod ipsa 
est, et non per aliquam causam formalem; ac perinde con- 
venit tamquam quid primum et immediatum ei ; d ) quia 
forma est proprium susceptivum ipsius esse, et est potentia 
determinata ad esse, et comparatur proinde ut potentia ad 
actum essendi, ita quod nullo modo est in potentia ad oppo- 
situm ; e) quia, supposita causa efficiente, ad cuius influxum 

forma recipit esse, et esse recipitur in forma, resultat talis 
compositio ex forma participante esse et ex esse participato 
per formam, ut neque esse excedit rationem formae, nec 
ratio potentialis formae se habet ad oppositum, sed ita 
adaequantur ad invicem tamquam propria potentia et pro- 
prius actus, ut esse insit formae de necessitate et semper et 
inseparabiliter ; et nullo modo talis compositio dissolvi 
potest per separationem ab invicem, nisi cessante virtute 
causae primae quae est causa essendi, et quae simul, dans 
esse, producit formam quae esse recipit et in suo esse subsistit. 
Quamobrem naturae intellectuales creatae sicut habent 
Deum causam sui esse, habent ipsum Deum causam suae 
necessitatis in essendo ; et quemadmodum sunt entia neces- 
saria per participationem, sic sunt quoque per participationem 
immortales. 

3 0 In Deo autem Esse per se consequitur formam : 

a) quia, cum in Deo non sit aliud esse et aliud essentia, 
forma Dei est ipsum suum esse subsistens ; et solius Dei 
esse est sua substantia vel natura l . 

b) Quia convenit Deo secundum quod ipse est, et Deus 
non habet esse causatum ; unde non modo excludit causam 
formalem sui esse, sed etiam causam efficientem et influentem 
esse, cum ipse nullam habeat causam essendi et sit causa 
essendi omnibus. Atque ita in Deo esse non potest esse 
minoratum et deficiens, quoniam Deo convenit esse ex 
sua natura, et non ex aliqua causa ; et esse est eidem 
convertibile ; nam esse Dei est Deus, et Deus est suum 
esse 2 . 

c ) Quia esse in Deo non inest formae vel naturae quae 
sit aliud ab eo, sed est « esse per se stans » ; et « aeternitas est 
idem cum substantia aeterni » ; et « ipsa necessitas essendi 
est essentia eius » ; et « eius quod est necesse esse, sua quid- 
ditas est suum esse »; et Deum non esse est in se impossi- 
bile, quasi contradictionem implicans ; et hoc ideo est, quia 

est suum esse ; et praedicatum est idem cum subiecto ; nam 
essentia Dei est esse 1 . 

Unde sicut solus Deus est ens per essentiam, solus Deus 
est per essentiam Immortalis : Qui solus habet immortalitatem, 
ut ait Apostolus, I. Tim. 6, 16. 

Atque horum omnium suprema ratio indicatur a D. Thoma, 
De V erit. q. 3. a. 1. ad 8. : « Sicut Deus, quia non potest non 
esse, non indiget essentia quae sit aliud quam suum esse, 
ita, quia non potest deficere in cognoscendo vel operando, 
non indiget alia regula a seipso ; sed propter hoc non potest 
deficere, quia ipse est sui ipsius regula ; sicut propter hoc 
non potest non esse, quia sua Essentia est suum Esse. » 

1 I. q. 2. a. 1. et q. 3. a. 4. — I. C. Gent. cap. 22. et 42. ; 
II. C. Gent. cap. 15. et 52. — Quodl. 10. a. 4. ad 4. 


CAPUT OCTAVUM 


Ex Identitate esse et essentiae in Deo ac reali utriusque 
compositione in omnibus aliis quae sunt praeter Deum, 
oriuntur et manifestantur profunditas simul atque 
unitas harmonica quae splendide fulgent in doctrina 
philosophica D. Thomae. 


I 

Ordo ontologicus rerum. 


§ I- 


Actus purus omnino in linea essendl. 


Primo : Natura Dei est ipsamet natura essendi. — Inve- 
nitur enim in omnibus rebus natura entitatis, in quibusdam 
magis nobilis, in quibusdam minus ; ita tamen, quod ipsarum 
rerum naturae non sunt hoc ipsum esse quod habent ; alias 
esse esset de intellectu cuiuslibet quidditatis, quod falsum 
est, cum quidditas cuiuslibet rei possit intelligi etiam non 
intelligendo de ea an sit. Unde oportet, quod ab aliquo esse 
habeant ; ac perinde oportet devenire ad aliquid, cuius 
natura sit ipsum suum esse. Illud igitur verissime et primo 
dicitur Ens, cuius esse est ipsum quod est; quia omne esse 
eius est non receptum, sed per se subsistens. Alia autem 
entia dicuntur per posterius, in quantum aliquod esse parti- 
cipant quod non est idem quod ipsa sunt ; et haec procedunt 
usque ad ultima entium. Ab ultimis itaque entium per 
viam diversimode participantium esse ascendendo, necesse 
est pervenire ad aliquid cuius substantia est ipsa natura 

essendi, videlicet Deum, cuius essentia est ipsum Esse 
Subsistens l . Ideoque : 

Secundo : Esse est maxime proprium nomen Dei. — 

Uuia Dei solius proprium est, quod sua substantia non sit 
dbud quam suum ess*. Unumquodque enim denominatur 
a sua forma ; forma autem Dei est ipsum suum esse. Talis 
autem forma, quae est ipsum suum esse et non recipitur ab 
aliquo priori nec communicatur alicui posteriori, solus Deus 
est Et ideo ipse solus est infinitus absolute et omnibus 
modis ; ipse solus omnino simplex, et maxime unus ; et ipse 
solus per ipsam suam puritatem individuatur et est Esse 
distinctum ab omm esse. Et quia essentia Dei est suum esse 
non accipit esse per supposita in quibus est ; sed esse aequa- 
liter respicit naturam et rem naturae ; et in Deo solum idem 
est esse et natura et suppositum omnibus modis ; ipsumque 
divinum esse est ipsius Dei existentis substantia. Primum 
itaque principium, omnium rerum effectivum, qui est Deus 
est secundum universalem modum essendi, cum habeat 
essentiam quae est ipsum esse subsistens. Unde et perfec- 
tiones vel nobilitates, quae sunt in omnibus generibus, habet 
modo excellentiori omnibus rebus ; quia in eo omnes unum 
sunt, sed in aliis diversitatem habent 2 . 

I ertio : Identitas ergo substantiae et esse constituit 
notam characteristicam qua Deus differt a creaturis. - Ea 

namque quae ad essentiam divinam pertinent, quaeque 
lumine naturae cognosci possunt, reducuntur ad illa quinque 
praedicata, in quibus finem accipiunt viae illae quinque’ 
inchoatae ex parte motus, ex parte effectus, ex contingentia 
ierum, ex diversis rerum gradibus atque ex rerum inanima- 

dist ' q ' *■ *;• 3 :. 7 quarta: q - 3- a - 4. ; q. 45. a. 5. ad _ //. Sent. 
Vi q ' 37 ‘ q ‘ r - a ’ 2 ‘ ~ De Ente et Essent, cap. c. 

De Ente et Ess. cap. 6. _ I. Sent. dist. 2. q. 1. a. 3. et dist. 4 

turum operatione ad finem ordinata. Per has quippe vias 
vi 1 e concluditur inveniri in rerum natura quaedam praedicata 
• • ntialia, quae secundum veritatem ita sunt propria Dei, 
«it aliis rebus communicari non valeant. Existere enim in 
termino illarum /viarum primum movens immobile, primam 
causam efficientem, primum necessarium, maximum ens, 
primum intelligens, argumenta illa valent certe demonstrare. 
Unum tamen adhuc non rigorose, id est, immediate ac expli- 
< ite ostendunt, nimirum quomodo vel qualiter sit illud movens, 
et causans, et mensurans, et ordinans cuncta creata in suo 
esse ac operari. Hoc autem fit a D. Thoma in subsequentibus 
quaestionibus usque ad tractatum de Deo Trino. Radix 
itaque omnium quae ab Angelico Doctore traduntur in sua 
prima consideratione de Deo Uno, continentur virtualiter et 
initiative in articulo tertio secundae quaestionis ; ita ut 
ceterae quae subsequuntur quaestiones nihil sunt aliud nisi 
explanationes quinque illarum viarum, quibus Deum demon- 
strative probari potest. Atque aurea clavis ad has quinque 
vias explanandas lateque adaperiendas porrigitur a D. Thoma 
in articulo quarto tertiae quaestionis, dum multipliciter 
ostendit impossibile esse quod in Deo sit aliud esse ct 
aliud essentia eitis. En secretum ad inveniendum quomodo 
sit vel potius quomodo non sit illud movens, illud causans, 
illud necessarium, illud maxime ens, illud intelligens ! En 
scientificum fundamentum integri tractatus de Deo Uno ! 
En lapis angularis omnium postea dicendorum de divinis 
perfectionibus, videlicet identitas essentiae et existentiae 
in Deo ! 

Illud ergo Primum Movens, quod a nullo movetur, et 
quod omnes intelligunt Deum, dum omnia movet, debet esse 
omnino immutabile, firmiter et quiete se habens in essendo 
et in operando, suaque ipsiusmet duratio, suaque aeternitas, 
interminabilem vitam totaliter ac simul possidens : quoniam 
impossibile est, quod in Deo sit aliud esse et aliud essentia eius. 

Illa Prima Causa efficiens, quam omnes Deum nominant, 
oportet ut sit causa nullo modo causata, sed continens in 
sua propria essentia radicem ac rationem sufficientem suae 
propriae existentiae ; causa infinitae virtutis, totaliter actus, 

secundum se totam agens, potens producere suos effectus 
secundum totam eorum entitatem ; et unde omnis alia virtus 
agendi originem ducat, et sine cuius immediato influxu 
nihil possit fieri, et a qua omne ens, quomodocumque sit, 
procedat et causetur : quoniam in Deo non est aliud esse et 
aliud eius essentia. 

Illud per se Necessarium, quod omnes dicunt Deum, ita 
debet esse necessarium, ut et aliis conferat necessitatem, 
quam contingentiae mixtam participant ; nullaque potentia 
illi competat nisi potentia absolute et integre activa, quae sit 
unum cum actu puro ; atque in illo posse esse et actualiter 
esse prorsus identificetur ; ac formaliter possideat in entitate 
ipsa propriae naturae necessitatem existendi, ita ut ipsius 
essentia sit ttecesse esse : quoniam in Deo non est aliud esse 
et aliud essentia eius. 

Illud maxime Ens, quod omnibus entibus est causa 
essendi et bonitatis et cuiuslibet perfectionis, quodque 
dicimus Deum, debet omni quidem simplicitate gaudere ; 
habere esse omnium rerum effective et exemplariter ; nullaque 
carere nobilitate quae in aliquo genere inveniatur. Ei oportet 
competere totam rationem boni et appetibilis ; ab eo effluere, 
sicut a suo proprio fonte, omnes perfectiones desideratas ; 
in eo essentialiter atque excellentissimo modo omne quod est, 
in quantum est, eminere ; esse sine limite simpliciter per- 
fectum et infinitum ; esse in omnibus rebus, dans eis effi- 
cienter vitam et inspirationem et omnia ; esse maxime unum, 
maximeque proinde indivisum in se et divisum ab aliis ; 
non habere esse determinatum per aliquam naturam cui 
adveniat, sed habere pro forma et natura ipsum Esse Subsi- 
stens; et, velut pelagus substantiae infinitum, nominari 
maxime proprio nomine Qui esi : quoniam in Deo non est 
aliud esse et aliud essentia eius. 

Denique tandem, illud Intelligens, a quo omnes res natu- 
rales ordinantur in finem, et quod dicimus Deum, debet esse 
in summo cognitionis ; non perfici per intelligibile, neque 
assimilari ei, sed esse suum intelligere ; et seipsum per seipsum 
et in seipso intelligere omnia. Necesse est intellectum, et 
intelligens, et id quod intelligitur, et speciem intelligibilem. 

.1 ipsum intelligere, in eo esse omnino unum et idem ; eiusque 
scientiam esse causam effectivam rerum, secundum quod 
I iabet adiunctam voluntatem ; eiusdemque intuitum ferri 
ab aeterno supra omnia prout sunt in sua praesentialitate ; 
nihil posse existere quod antea non fuisset in decreto suae 
voluntatis, quae sua actione diffundit totum ens et omnes 
differentias entis ; suamque voluntatem adeo esse efficacissi- 
mam, ut non solummodo fiant ea quae vult fieri, sed etiam 
ut eo modo fiant quo ea fieri vult ; eiusque amore infundere 
et creare bonitatem in ipsis rebus ; atque in suo intellectu 
praeexistere rationem omnium et singulorum, etiam mini- 
morum ; cunctasque causas suis propriis effectibus per suam 
voluntatem praefici, et ad illos producendos virtutem dari, 
conservari et applicari ; omnemque virtutem causarum 
secundarum nonnisi in virtute ipsius propriis effectibus 
coniungi. Oportet etiam ipsum omnia et singula ordinare 
in suos fines, et in omnibus attingere a fine usque ad finem 
fortiter ac disponere omnia suaviter, et in finem inferiora 
per superiora conducere propter abundantiam suae bonitatis, 
cuius omnipotentia parcendo maxime et miserando manife- 
statur. Opus est demum illud Intelligens per naturam suam 
esse essentialiter bonum, potens, sanctum, altissimum, 
ex cuius essentialis beatitudinis participatione res universae 
consequi valeant id quod est optimum : Quoniam in Deo 
essentia et esse sunt idem; ac cum Deus sit ipsum Esse 
Subsistens, nihil de perfectione essendi potest ei deesse V 


§ 2 . 

Potentia pura omnino in linea essendi. 

Primo : Quid sit materia prima. — Si Aristotelem 
audiamus, materia secundum se non est quid, nec quantitas, 
nec aliquid aliud eorum quibus ens determinatur ; dicitur 
tamen primum sublectum ex quo per generationem substan- 
tialem fit aliquid ; et si corrumpitur, in hoc abibit ultimum. 


1 I. q. 3. a. 4. et q. 4. a. 2. 

Quod S. Augustinus ita ingeniose declarat : « Non aliquid, 
non color, non figura, non corpus, non spiritus, non tamen 
omnino nihil. Quiddam inter formatum et nihil ; nec forma- 
tum, nec nihil ; informe prope nihil ; informe quiddam, per 
quod fit transitus de forma in formam. Si dici posset : Nihil 
aliquid, quod est et non est, hoc eam dicerem. » — D. Thomas 
denique sic eam describit : « Materia est prope rem, et est 
aliqualiter, quia est in potentia ad rem ; et est aliqualiter 
substantia rei, quia intrat in constitutionem substantiae. 
Materia secundum suam substantiam est potentia ad esse 
substantiale; est ens in potentia; est primum motus et muta- 
tionis subiectum ; est primum subiectum stans, non scium 
motibus qui sunt secundum accidentia, sed etiam mutatio- 
nibus quae sunt secundum substantiam ; de se est in potentia 
tantum ; ipsa non est aliquid nisi per formam per qui-un 
fit actu *. » 

Secundo : Dei et materiae primae opposita praedicata. 

— i° Materia prima est potentia pura in linea essendi, sicut 
Deus est actus purus. 2 0 Hoc modo se habet materia prima, 
quae est primum recipiens, ad potentiam passivam, sicut se 
habet Deus, qui est primum agens, ad potentiam activam. 
Et ideo materia prima est sua potentia passiva, sicut Deus 
est sua potentia activa. 3 0 Materiae proprium est in potentia 
esse; Dei proprium est esse actus subsistens. Materiae pro- 
prium est esse primum recipiens ; Dei proprium est esse 
primum agens. 4 0 Primum principium materiale est maxime 
in potentia, maxime imperfectum ; primum principium in 
genere causae efficientis est maxime in actu, maxime per- 
fectum. 5 0 Materia pruna non potest recipi in alio, quoniam 
est primum subiectum stans ; Dei nec ulla perfectio potest 
recipi in alio, tamquam in subiecto, quia in Deo omnia sunt 
ipsum Esse Subsistens. 6° Deus est infinitus ratione suae 
perfectionis, propter plenitudinem suae entitatis ; materia 


1 In I. Physic. lect. 14. — VII. Metaph. lect. 2. — VIII. Metaph. 

vero prima dicitur infinita ex defectu entitatis, propter 
suam ipsam indeterminationem. 7 0 Deus dicitur maxime 
unus, quia est maxime ens ; materia autem prima dicitur 
una per remotionem omnium formarum. 8° Deus est omnino 
simplex, quia est omnino esse; materia vero prima est omnino 
simplex, quia maxime distat ab esse. 9°Deus est maxime Ens; 
illud in entibus est extremum distans a Deo, quod est potentia 
tantum, sc. materia prima. Unde stultissimus est illorum 
error, qui posuerunt Deum esse materiam primam, cum sint 
seipsis diversa, utpote actus purus et potentia pura in nullo 
convenientiam habentes i . 

Tertio : Materia prima est quidem primum principium 
materiale rerum, non tamen ex aequo coordiuatum Deo, sed 
ab ipso Deo creatum. — i° Quia materia prima est pars 
essentiae totius substantiae corporeae ; et licet recedat a 
Dei similitudine secundum suam potentialitatem, tamen, 
in quantum vel sic esse habet, similitudinem quandam 
retinet divini esse. Unde a Deo, ente per essentiam, oportet 
quod etiam illud quod se habet ex parte potentiae, sit 
creatum, si totum, quod ad esse entis creati pertinet, creatum 
est. — 2° Quia materia prima est primum subiectum in effec- 
tibus corporeis. Unde oportet, quod sit effectus solius Primae 
Causae, quae est Deus, causalitate causarum secundarum 
ad hoc non pertingente 2 . — 3° Quia materia prima habet 
rationem primae causae materialis ; et ut potentia pura 
omnino in linea essendi, oportet ut reducatur ad Actum 
Purum, utpote habentem rationem Primi Agentis totius 
esse. Unde Caietanus, profundam D. Thomae doctrinam 
optime explanans in suis Commentariis in 1 . q. 7 5 - a - 5 - 
ad 1. ait : « Nota pulchram doctrinam, quod in ordine actuum, 
qui est ordo causae efficientis, fit reductio ad unum numero, 

a quo omnes alii actus sunt ; in ordine vero potentiae, qui 
est ordo causae materialis, non fit reductio totius Universi 
ad unam numero potentiam, sed ad unam potentiam analogia; 
id est, ad multas potentias ordinatas ad diversos actus, et 
convenientes inter se proportione ; quia quaelibet se habet 
ad actum suum ut alia ad suam. Ordo autem inter eas est 
iuxta ordinem actuum, quorum sunt capaces. Et sic reductio 
in genere causae materialis tripliciter fieri potest : a) omnium 
eiusdem generis, et sic ad unam numero potentiam ; b) totius 
universi, et sic ad unam analogia ; c) ipsarum potentiarum, 
et sic una non resolvitur in aliam, universaliter loquendo ; 
quia nec potentia intellectus in potentiam materiae, nec e 
converso, resolvi potest ; quamvis una inter eas sit infima 
ordine imperfectionis, puta materia prima. Et ratio subti- 
lissima S. 1 hornae est, quia potentia etiam prima est intrin- 
seca rei cuius est, et ideo oportet esse diversorum diversa ; 
efficiens vero primum nihil est rerum, et ideo stat unum 
omnium esse. Causa enim materialis est intrinseca ; effectiva 
vero extrinseca. .» Unde ipse D. Thomas, IV. Sent. dist. ii. 
q. i. a. 3. : « Ipsa materia, quam praesupponit natura, subi- 
citur actioni primi agentis, sc. Dei, a quo hoc ipsum imper- 
fectum esse, sc. in potentia, quod habet, accepit ; unde 
divina operatio pertingere potest ad variationem materiae, 
ut sc. sicut natura facit hoc totum esse hoc totum, ut ex toto 
aere totam aquam : ita Deus faciat ex hac materia signata 
illam. » 


§ 3 . 

Omnia intermedia inter actum purum qui est Deus, 
et puram potentiam quae est materia prima, constant actu 
et potentia in linea essendi. 

Primo : Rerum creatarum duo sunt extrema, unum 
prope Deum, alterum vero prope nihil. — S. Augustinus, 
XII. Confess. cap. 6. : « Tu eras, et aliud nihil unde fecisti 
coelum et terram ; duo quaedam ; unum prope te, alterum 
prope nihil ; unum, quo superior tu esses ; alterum, quo 
inferius nihil esset. » Maior tamen distantia interest inter 


illud quod Deus fecit prope se et quo Deus solus est superior 
interque Deum ipsum, quam inter illud quod est prope 
nihil ac illud quod est prope Deum. Prima enim est distantia 
infinita, quam pertransire aut complere non est possibile ; 
alia vero, quantumvis magna, est distantia finita, quam de 
facto pertranseunt complendo diversi gradus rerum iuxta 
numerum ac mensuram suarum perfectionum. Quod tradit 
etiam D. Thomas, I. Sent. dist. 44. q. 1. a. 3. ad 4. : « Inter 
angelos et Deum est infinita distantia ; unde posset Deus 
facere multos intermedios gradus bonitatis. » Et IV. Sent. 
dist. 5. q. I. a. 3. : « Non distat in infinitum a non esse nisi 
quod esse infinitum habet, sc. Deus ; cui quanto reliqua 
entia sunt proximiora, tanto magis a non esse distant, sicut 
Augustinus dicit XII. Confess. 6. quod angelus factus est 
prope Deum, materia prope nihil. » 

Secundo : Omnia ergo intermedia componuntur ex essen- 
tia et esse, tamquam ex prima potentia et primo actu in linea 
entis. — Quod quidem ubique ac constanter docet D. Tho- 
mas, evolvens doctrinam Philosophi de potentia et actu 
XI. Metaph. lect. 9. : « Ens dividitur per actum et potentiam. 
Et hoc est, quod dicit Philosophus, quod entium quoddam 
est actu, sicut Primum Movens, quod Deus est ; quoddam 
potentia tantum, ut materia prima ; quoddam potentia et 
actu, sicut omnia intermedia. » I. C. Gent. cap. 43. : « In 
rebus invenitur aliquid quod est potentia tantum, ut materia 
prima ; aliquid quod est actus tantum, ut Deus ; aliquid 
quod est actus et potentia, sicut res ceterae. Sed potentia 
cum dicatur ad actum, non potest actum excedere, sicut 
nec in unoquoque, ita nec simpliciter. Cum igitur materia 
prima sit infinita in sua potentialitate, relinquitur quod 
Deus, qui est actus purus, sit infinitus in sua actualitate. » 
I. Sent. dist. 8. q. 5. a. 1. et 2. : « Omnis creatura habet esse 
finitum. Sed esse non receptum in aliquo, non est finitum, 
imo absolutum. Ergo omnis creatura habet esse receptum 
in aliquo ; et ita oportet, quod habeat duo ad minus, sc. esse 
et id quod esse recipit... Et hoc modo intelligo in angelis 
compositionem potentiae et actus, et de quo est et quod est; 

et similiter in anima. Unde angelus vel anima potest dici 
quidditas vel natura vel forma simplex, in quantum eorum 
quidditas non componitur ex diversis ; sed tamen advenit ibi 
compositio horam duorum , sc. quidditatis et esse. » De creatura 
spirit. a. i. : « Oportet enim in substantia spirituali creata 
esse duo, quorum unum comparatur ad alterum ut potentia 
ad actum... Omne igitur quod est post Primum Ens, cum 
non sit suum esse, habet esse in aliquo receptum, per 
quod ipsum esse contrahitur; et sic in quolibet creato 
aliud est natura rei quae participat esse, et aliud ipsum esse 
participatum 1 . » 

Tertio : Realis compositio essentiae et esse constituit 
notam characteristicam, qua ens per participationem differt 
ab ente per essentiam, et qua creatura differt a Deo creatore. 

— Igitur si identitas esse et essentiae constituit rationem 
supremam et ultimum quid est quare in consideratione 
omnium perfectionum quae ad divinam essentiam spectant : 
e converso, regredientes iterum per illas quinque vias per 
quas ex creaturis ad Deum Creatorem ascendimus, repe- 
riemus profecto omnia, praeter Deum ipsum qui sedet in 
summitate viarum, esse magis et minus bona, vera et nobilia ; 
et habere possibilitatem existendi, et existere iterum desi- 
nendi ; et esse omnia ab alio effecta ; et omnia tendere in 
suos fines, directa ab aliquo intelligente superiori ; et omnia 
uno vel altero modo moveri ; omneque ens creatum constare 
actu et potentia reali ; quoniam in omni ente creato existentia 
distinguitur realiter ab eius essentia. Etenim praeter Deum 
unum, cuius substantia est suum esse, cetera habent actum 
existendi alteri inhaerentem, non seipso subsistentem ; nam 
esse eorum inhaeret alicui formae vel substantiae cuius est 
actus ; et oportet quod limitetur esse illud per aliquid aliud, 
quod sit aliqualiter causa illius esse vel receptivum eius. 
Esse subsistens non potest esse nisi unum tantum, sicut 

1 Vide etiam Quodl. 2. a. 3. — Quodl. 3. a. 20. — De Ente et 
Essent, cap. 6. — De nat. angelor. cap. 5. et 6. — I. q. 50. a. 2.ad 3. ; 
q. 75. a. 5. ad 4. ; q. 90. a. 2. ad 1. — De Anima, a. 6. et alibi passim. 

,-st unum tantum esse infinitum et increatum et summe 
perfectum et per essentiam optimum l . 

Per totam ideo latitudinem ac longitudinem quinque 
viarum, quibus Deum esse demonstrative probari potest, 
oportet in omnibus, quae sub Primo Ente sunt, necessario 
inveniri saltem duo elementa realia et realiter distincta, ex 
quibus constent, et sine quibus non moverentur, non essent 
causata, non contingenter existerent, non essent magis vel 
minus perfecta, nec indigerent gubernatione ad finem conse- 
quendum, cum nec ipsius finis consecutione indigerent. In 
summitate siquidem omnium viarum refulget Deus gloriosus, 
actus purus omnino ; in altero extremo opposito sub motu 
locali aliisque rerum sensibilium mutationibus iacet strata 
prope nihil materia prima, pura omnino potentia, in qua 
obumbratur remotissima imitatio Primi Entis ; in medio 
autem viarum, in confinio corporearum et incorporearum 
substantiarum, lucet anima humana quae, ultimum licet 
occupet gradum inter substantias intellectuales, gradum 
tamen obtinet supremum inter omnes materiae formas. 
Inter ipsas autem materiae formas elucet ordo diversorum 
graduum, incipiendo a formis elementorum quae sunt propin- 
quissimae ipsi materiae, et ascendendo secundum quod 
habent minus de potentia et plus de actu, usque ad animam 
rationalem, ad cuius esse participandum res quidem mate- 
rialis trahitur ; esse tamen animae, prout est animae, a 
corpore minime pendet. Statim incipiendo iterum ab anima 
rationali, quae in ordine intelligentiarum est velut quaedam 
materia prima seu pura potentia ad formas intelligibiles, 
splendent etiam gradus diversi perfectionis in essendo, 
secundum quod substantiae spirituales habent quoque plus 
de actu et minus de potentia, usque ad angelum supremum, 
qui est prope Deum, cuius essentia est esse. 

In omnibus igitur quae sunt post Primum Ens, sive 
habeant essentiam simplicem sive compositam ex forma et 

1 I. q. 3. a. 4. ; q. 7. a. 1. ; q. 11. a. 3. — I. C. Gent. cap. 43. et II. 
cap. 52-53. 

materia, essentia individua est principium essendi, non 
ipsum esse; est aliqualiter causa sui esse, quia est receptivum 
eius; sed non est ipsum esse receptum, quia recipiens et 
receptum nequeunt esse unum realiter et idem. Esse in 
creaturis inhaeret earum essentiis, advenit ipsarum naturis, 
recipitur in eis, et ab eis participatur. Esse est ipsa natura 
Dei, qui existit secundum totam suam substantiam. At 
creaturis minime competit natura ipsa essendi, sed tantum 
participare illam. Participant ergo naturam Dei, recipiendo 
esse intra terminos suae propriae uniuscuiusque naturae, 
quae de se est potentia subiectiva ipsius esse. Ipsum igitur 
esse inest substantiis creatis ut quidam actus earum. Iuxta 
doctrinam itaque D. Thomae in hoc situm est atque in hoc 
consistit primo, proprie ac radicitus discrimen et summum 
discrimen inter finitum et infinitum, inter creaturas et 
creatorem. 

Unde quinque viae, quibus Deum esse potest demonstrari, 
videntur esse sicut quinque scalae, fixae in creaturis et stantes 
supra realem compositionem esse et essentiae rerum univer- 
sarum, et pertingentes in sua summitate per creationem 
usque ad Deum ; qui, innixus his quinque scalis et sedens 
in cacumine illarum, habet modo excellentiori omnium crea- 
turarum perfectiones ; quia in Deo omnes unum sunt et 
omnes illae perfectiones conveniunt sibi secundum suum esse 
simplicissimum propter identitatem essentiae et esse. Uno 
verbo : quinquae viae reducuntur ad quartam viam, quae 
nihil aliud est nisi compositio participantium esse atque 
ipsius esse participati, et per quam ascendendo oportet 
pervenire ad Esse ipsum Subsistens, quod omnibus est causa 
essendi et perfectionis et bonitatis. 



II 

Ordo et gradus in intelligendo. 

Primo : Proportio inter ordinem essendi et ordinem 

intelligendi. — Ita declaratur a D. Thoma : a) De Verit. 
q. 8. a. 6. : « Sicut enim est gradus actus et potentiae in 
entibus, quod aliquid est potentia tantum, ut materia prima, 
aliquid actu tantum, ut Deus ; aliquid actu et potentia, ut 
omnia intermedia : sic est in genere intelligibilium aliquid 
ut actu tantum, sc. essentia divina ; aliquid ut potentia 
tantum, ut intellectus possibilis, quod hoc modo se habet 
in genere intelligibilium sicut materia prima in ordine sensi- 
bilium ; omnes autem substantiae angelicae sunt mediae, 
habentes aliquid de potentia et actu, non solum in genere 
entium, sed etiam in genere intelligibilium. » b) Compend. 
Theol. cap. 79. : « Ex similitudine sensibilium utcumque 
possumus devenire in notitiam intelligibilium. Est autem in 
sensibilibus aliquid quasi supremum, quod est actus, sc. 
forma; et aliquid infimum, quod est potentia tantum, sc. 
materia; et aliquid medium, sc. compositum ex materia et 
forma. Sic etiam in esse intelligibili considerandum est ; 
nam supremum intelligibile, quod est Deus, est actus purus ; 
substantiae vero intellectuales aliae sunt habentes aliquid 
de actu et de potentia secundum esse intelligibile ; infima 
vero intellectualium substantialium, per quam homo intel- 
ligit, est quasi potentia tantum in esse intelligibili. Huic 
etiam attestatur, quod homo invenitur a principio potentia 
tantum intelligens, et postmodum paulatim reducitur in 
actum ; et inde est quod id, per quod homo intelligit, vocatur 
intellectus possibilis. » 

Secundo : Modus diversus in intelligendo sequitur ad 
diversum modum in essendo. — Ideo ex identitate substan- 
tiae et esse in Deo sequitur necessario : i° quod intelligere 
Dei est eius substantia et eius esse; 2° quod in Deo intel- 

lectus, intelligens, et id quod intelligitur, et species intelli- 
gibilis, et ipsum intelligere, sunt omnino unum et idem ; 
3° quod Deus, cognoscendo se, cognoscit ipsam naturam 
essendi ; ac perinde omnes prorsus naturas, quae nihil aliud 
sunt nisi quidam modi essendi ; 4 0 quod scientia Dei est 
causa et mensura rerum ; 5 0 et quod Deus intelligit sine 
receptione alicuius perficientis, quod sit extra essentiam 
eius ; sed per unum et in uno, quod est sua essentia, intelligit 
omnia ; atque intellectus divinus se habet ad totum ens ut 
actus totius entis ; et sicut est actus purus in essendo, ita est 
actus purus in intelligendo : ita quod Dei esse est Dei 
intelligere *. 

E converso, ex reali compositione substantiae et esse in 
angelis, sicut aliud est esse et aliud essentia eius, ideo aliud 
est esse eius et aliud intelligere et aliud eius potentia intel- 
lectiva. Et sicut in ipso differt esse et quod est, ita differt 
in eo intellectus et quo actu intelligit ; et sicut a se non habet 
esse, sed ab alio, ita intelligere ab alio habet. Nec omnia 
intelligere potest per suam essentiam, nec sua scientia est 
causa vel mensura rerum. 

Tertio : Anima vero rationalis in ordine intelligendi est 
sicut materia prima in ordine essendi. — Sicut se habet essentia 
ad esse, ita pariter potentia intellectiva ad intelligendum. 
Unde sicut in ordine ontologico rerum splendent diversi 
gradus entium a Primo Ente, in quo identificantur essentia 
et esse, usque ad materiam primam quae non habet esse nisi 
in potentia tantum : sic etiam in ordine intelligendi fulgurant 
coruscationes diversorum intellectuum ab intellectu divino, 
qui est actus purus respectu totius intelligibilis, usque ad 
intellectum humanum qui, cum sit maxime remotus a perfec- 
tione primi intellectus, est in potentia, ab initio, respectu 
omnium intelligibilium. Intellectus itaque divinus est purus 
actus respectu omnium intelligibilium ; intellectus vero ange- 
licus constat actu et potentia, sed tamen est potentia semper 
in actu respectu suorum intelligibilium ; intellectus autem 

1 I. q. 14. a. 4. 

Immanus non modo non est potentia semper perfecta per 
actum, verum in principio est intelligens solum in potentia . 
tamquam tabula rasa in qua nihil est scriptum. Intellectus 
divinus et humanus, ut observat D. I hornas, habet assimila- 
t innem ad res intellectas, sed modo converso ; quia intel- 
lectus divinus imprimit in rem formam per quam res sibi 
similatur ; intellectus autem humanus speciem, per quam 
ici assimilatur, a re accipit; intellectus vero angelicus rebus 
cognitis assimilatur, quia formae, quae a Deo impressae sunt 
rebus ad subsistendum, sunt etiam angelo impressae ad 
cognoscendum. Unde res naturales sunt mediae inter scien- 
tiam Dei et nostram. Inde scientia Dei, causa rerum ; scientia 
nostra, a rebus ipsis causata ; scientia vero angelorum, nec 
rerum causa nec a rebus causata, sed utrumque ab una 
causa, qui est Deus, formas influens rebus ut subsistant, 
ac simul rerum similitudines influens mentibus angelorum 
ut res cognoscant. 

Quarto : Sicut a Deo. Primo Ente, derivatur esse per 
diversos perfectionis gradus usque ad materiam primam, 
quae est prope nihil, sic a Deo, Primo Intellectu, derivatur 
lumen magis diversificatum usque ad animam rationalem, 
quae intelligit per conversionem ad sensibilia. — In Deo 
enim, cuius substantia est esse, et cuius esse est intelligere, 
invenitur tota plenitudo intellectualis cognitionis, quem- 
admodum in ipso invenitur tota plenitudo essendi. In aliis 
vero substantiis intellectualibus invenitur virtus intellectiva 
per influentiam divini luminis, quod quidem, cum in Primo 
Principio sit unum et simplex et infinitum, dividitur deinde 
secundum diversos modos participationum ; et quanto magis 
intellectuales creaturae distant a Primo Principio, tanto 
magis dividitur illud lumen ac diversificatur ; sicut accidit 
in lineis a centro egredientibus. Inde est quod Deus per 
unam suam essentiam omnia intelligit ; et ea quae Deus 
cognoscit per unum, intellectus creatus cognoscit per multa , 
et tanto amplius per plura, quanto amplius intellectus 
inferior fuerit. Superiores autem intellectualium substan- 
tiarum, etsi per plures formas intelligant, tamen intelligunt 

per pauciores, et magis universales, et virtuosiores ad com- 
prehensionem rerum, propter efficaciam virtutis intellectivae 
quae in eis est. In inferioribus autem sunt formae plures, et 
minus universales, et minus efficaces ad comprehensionem 
rerum, in quantum deficiunt a virtute intellectiva superiorum ; 
quousque pervenitur ad ultimam intellectualem substantiam, 
quae est anima humana, cuius supremum attingit infimum 
supremi ; id est, per habitum primorum principiorum, qui 
vocatur intellectus, quasdam paucissimas veritates, absque 
discursu, intellectualiter cognoscit ; at rerum scientificam 
cognitionem nonnisi per ratiocinium, discurrendo, valet acqui- 
rere. — Sicut ergo in ordine essendi inest materiae primae 
aliqua « imitatio Primae Formae » et aliqua « imitatio Primi 
Entis 1 » : ita pariter super animam humanam signatum est 
« lumen divini vultus », atque humanus intellectus, licet 
infima, est tamen quaedam participatio Luminis Increati. 
Ad rem Caietanus, Comment. in I. q. 87. a. 1. loquens de anima 
humana, scribit : « Stat enim, quod ipsa sit pura potentia 
in genere intelligibilium ; et quod in genere intellectuum, 
quia est infima inter intellectuales substantias, habeat vim 
intellectivam non unitam, sed partitam ; ita quod secundum 
imam sui partem, sc. receptivam, quae est intellectus possi- 
bilis, est pura potentia in genere utroque ; secundum alteram 
vero partem, sc. activam, ad actum simpliciter non ascendit, 
sed quia in suo supremo substantialiter attingit infimum 
superioris, sc. intelligentiarum, in summa sua virtute tantum 
actualitatis manifestat, ut non ut lux, sed ut aliorum lumen, 
actus inveniatur. Haec enim omnia naturae universique 
ordini consonant. » 

Quinto : Ex modo quo humanus intellectus intelligit, 
patet via perveniendi ad Primum Intellectum qui est Deus. 

— i° Quia anima humana invenitur in principio in potentia 
ad intelligibilia et invenitur imperfecta in intelligendo. 
Oportet ergo supra animam esse aliquem intellectum semper 

m actu existentem et totaliter perfectum intelligentia veri- 
tatis ; et hunc vocamus Deum. 

2° Quia intelligere animae humanae est per modum 
motus. Oportet ergo esse aliquem intellectum, cuius intelli- 
gere sit fixum et quietum absque huiusmodi discursu ; et 
liunc dicimus Deum. 

3° Quia anima humana est intellectiva per participa- 
tionem. Oportet igitur, quod aliquid superius anima sit 
intellectus secundum totam suam naturam : Inlelligens per 
essentiam, quod Deus solus est, cuius essentia est esse, et 
euius esse est intelligere x . 


III 

(iuomodo omnia, appetendo bonum, tendunt in Deum, 
primum rerum omnium immobilem motorem, 
cuius natura est ipsa essentia bonitatis. 

Primo : Ex hoc quod in Deo substantia est suum esse, 
atque in omnibus aliis differt essentia rei et esse eius, habetur 
ratio ultima quare omnia creata, inanimata, sensibilia et 
rationalia plus diligunt Deum quam seipsa. — Hanc profun- 
iliim veritatem a radice declarat D. Thomas, I. q. 60. a. 5. 

. l Quodl. 1. a. 8. atque illustrat ac corroborat per duplex 
exemplum, ex natura alterum, ex ratione vero, quae naturam 
Imitatur, alterum desumptum. Manus enim hominis natu- 
m liter exponitur ictui absque deliberatione ad conserva- 
tionem totius corporis. Civis virtutibus politicis praeditus 
q iinque mortis periculo se exponit pro totius reipublicae 
conservatione. Inde patet, quod unaquaeque pars diligit 
n . 1 1 uraliter totum plus quam seipsam ; et quodlibet singulare 
n iluraliter diligit plus bonum suae speciei quam bonum 
unum singulare, et quilibet virtuosus civis habet rationalem 

inclinationem ad diligendum plus, quam bonum suum pro- 
prium, bonum commune civitatis. Etenim civis, ut sic, non 
salvatur sine civitatis conservatione, nec individuum sine 
bono speciei, nec pars absque toto. Hoc autem propriissime 
et absolute verificatur in creaturis per comparationem ad 
Deum. Deus est quidem bonum universale, sub quo conti- 
netur etiam angelus et homo et omnis creatura ; et omnis 
creatura naturaliter secundum id quod est, Dei est. Creatura 
est pars ; Deus vero est totum. Creatura est ens per participa- 
tionem; Deus autem est ens per essentiam. Essentia Dei est 
ipsum esse subsistens ; essentiae vero creaturarum parti- 
cipant naturam essendi. Divinum esse est esse creaturarum 
efficienter et exemplariter et finaliter ; et sic omnia sunt 
bona divina bonitate ; et esse per se subsistens est causa 
omnis esse in alio recepti l . Unde quia in Deo substantia 
est suum esse, et in omnibus aliis differt essentia rei et esse 
eius, ideo Deus est tota ratio existendi et bonitatis aliis 
omnibus ; et secundum id totum quod sunt, omnia Dei sunt ; 
et quaelibet creatura suo modo naturaliter plus amat Deum 
quam seipsam ; insensibilia quidem naturaliter ; bruta vero 
animalia, sensitive ; creatura vero rationalis, per intellectua- 
lem amorem, quae dilectio dicitur 2 . 

Secundo : Omnia ergo creata, diligendo Deum plus quam 
seipsa, appetunt Deum atque in Primum Motorem tendunt 
veluti in principium simul ac finem omnis motus. — Ratio 
quidem suprema horum omnium una eademque est, nimirum 
quod substantia Dei est ipsum esse subsistens ; in omnibus 
autem aliis differt substantia rei et esse eius. Inde solus Deus, 
ens per essentiam ; omnia autem alia, entia per participa- 
tionem. Idcirco solus Deus non indiget aliis ; et alia neces- 
sario indigent Deo. Solus Deus non vult aliquid extra se 
nisi propter semetipsum et ut suam propriam bonitatem 
aliis communicet ; et ipse solus est maxime liberalis, quia 

non agit propter suam utilitatem, sed solummodo propter 
suam bonitatem, non acquirendam, sed ostendendam ac 
manifestandam. Omnia vero alia, utpote entia per partici- 
pationem, indigent ente per essentiam, a quo creantur ; a 
quo conservantur ; a quo moventur ; in quo vivunt et sunt 
et operantur ; et in quod tendunt, ut a quo esse receperunt, 
sic ab eodem recipiant sui ipsius esse complementum et coro- 
nam. Deus namque, qui es~t primus motor secundum rationem 
causae efficientis, est motor etiam primus secundum rationem 
causae finalis. Deus, utr~oque modo movendo, omnia ad 
seipsum convertit. — Und« Angelicus Doctor, De Verit. q. 22. 
a. 2. : « Secunda causa non potest influere in suum effectum 
nisi inquantum recipit vir-tutem causae primae. Sicut autem 
influere causae efficientis est agere, ita influere causae finalis 
est appeti et desiderari. Et: ideo, sicut secundarium agens non 
agit nisi per virtutem pximi agentis existentem in eo, ita 
secundarius finis non appetitur nisi per virtutem finis prin- 
cipalis in eo existentem z prout sc. est ordinatum in illum 
vel habet similitudinem eius. Et ideo, sicut Deus propter 
hoc, quod est primum afficiens, agit in omni agente, ita 
propter hoc, quod est ul-timus finis, appetitur in omni fine. 
Sed hoc est appetere ip-sum Deum implicite. » Hoc modo 
omnia appetunt Deum, et omnia tendunt in Deum, a quo 
processerunt. Omnia itaqwae quae a Deo, ut a primo efficiente, 
moventur, ad ipsum Deum ut in ultimum finem convertuntur, 
ut sui esse recipiant coKnplementum, incipiendo a materia 
quae est prope nihil, utpote pura potentia ad esse. 

Tertio : Motus materiae primae, quae est in fine enti- 
tatis prope nihil, versus Primum Motorem Immobilem. 

Ita eleganter a D. Thomex describitur, III . C. Gent. cap. 22. : 
« In actibus formarum gradus quidam inveniuntur. Nam 
materia prima est in potentia primum ad formam elementi ; 
sub forma vero elementi existens, est in potentia ad formam 
mixti, propter quod eleir^enta sunt materia mixti ; sub forma 
autem mixti considerata , est in potentia ad animam vegeta- 
bilem ; nam talis corporis anima, actus est; itemque anima 
vegetabilis est in potentia ad sensitivam ; sensitiva vero ad 

intellectivam. Quod processus generationis ostendit. Primo 
enim in generatione est foetus vivens, vita plantae ; post- 
modum vero vita animalis ; demum vero, vita hominis. Post 
hanc autem formam non invenitur in generabilibus et corrup- 
tibilibus posterior forma et dignior. Ultimus generationis 
totius gradus est anima humana; et in hanc tendit materia 
sicut in ultimum finem. » 

Quarto : Motus animae humanae, quae est in fine 
immaterialitatis, versus Primum Motorem et Primam Causam 
et Primum Intelligibile. — Sicut enim materia prima, quae 
est in infimo entitatis, se habet in ordine rerum naturalium, 
ita anima rationalis, quae est in infimo immaterialitatis, 
intelligendo per conversionem ad phantasmata, se habet in 
ordine intelligibilium. Materia, quae est pura potentia in 
ordine essendi, perficitur per formam, et tendit per succes- 
sionem formarum substantialium in formam postremam ac 
digniorem, quae est anima humana; anima vero humana, 
quae est pura potentia in ordine intelligendi, perficitur per 
formam intelligibilem, et tendit per successionem formarum 
intelligibilium, per quas reducitur in actum intelligendi, in 
formam intelligibilem postremam ac digniorem, quae est ipsa 
essentia divina, reduplicative ut intelligibilis. Anima quidem 
humana est in quam tendit materia sicut in ultimum finem ; 
essentia vero divina est in quam videndam, sicut in finem 
ultimum, tendit anima humana. — Verumtamen, quamvis 
anima humana habeat in potentia omnes formas intelligibiles, 
et finis eius, quem per suam operationem consequitur, sit 
ut eiusdem intellectus totaliter efficiatur in actu secundum 
omnia intelligibilia quae in potentia habet, duplex tamen 
diligenter est distinguenda potentia in anima humana res- 
pectu suorum omnium intelligibilium : Uno modo, natura- 
liter, respectu eorum sc. quae per agens naturale possunt 
reduci in actum. Alio modo, supernatur aliter , respectu eorum 
quae reduci non possunt in actum per agens naturale, sed 
per aliquod aliud agens omni creata natura superius, nempe 
ipsum Deum. Tale est autem in nobis sciendi desiderium, ut 
cognoscentes effectum, desideremus cognoscere causam, sed 

modo quo per cognitionem effectus manuducimur in 
cognitionem causae. Unde per effectus naturales inest nobis 
naturale desiderium cognoscendi Deum ut est auctor naturae ; 
per effectus autem supernaturales inest nobis desiderium 
cognoscendi Deum ut est auctor gratiae et gloriae; quod 
quidem desiderium naturale dici potest, quia est valde con- 
forme naturae intellectuali, cuius potentia habet infinitatem 
quandam, et gratia perficit naturam, et illuminatio super- 
naturalis lumen naturalis rationis. — Sed sicut in ordine 
essendi materia prima indiget specialibus dispositionibus ad 
recipiendam formam substantialem quae est anima humana, 
et quantumvis disposita sit, huiusmodi forma minime edu- 
citur de potentia materiae, sed a Deo solo, qui ipsam ex nihil 
creat, infunditur : ita pariter in ordine intelligendi, intel- 
lectus creatus indiget disponi lumine gratiae, et a Deo solo 
per lumen gloriae confortari ad hoc quod elevetur in tantam 
sublimitatem, ut est videre Deum per essentiam. Nec intel- 
lectus nec voluntatis naturalibus viribus attingi potest Deus 
prout est in se ; idcirco Deum, prout in se est, nec oculus 
vidit nec videre in cor hominis ascendit sine adiutorio divinae 
gratiae. — Unde D. Thomas, De Verit. q. 22. a. 7. : « Aliis enim 
rebus inditus est naturalis appetitus alicuius rei determinatae, 
sicut gravi quod sit deorsum, et unicuique animali id quod 
est sibi conveniens secundum suam naturam ; sed homini 
inditus est appetitus ultimi fims sui in communi, ut sc. 
appetat naturaliter se esse completum in bonitate. Sed in 
quo ista completio consistat, utrum in virtutibus vel scientiis 
vel delectabilibus vel huiusmodi aliis, non est ei determina- 
tum a natura. Quando ergo ex propria ratione, adiutus 
divina gratia, apprehendit aliquod speciale bonum ut suam 
beatitudinem, in quo vere sua beatitudo consistit, tunc 
meretur, non ex hoc quod appetit beatitudinem quam natu- 
raliter appetit, sed ex hoc quod appetit hoc speciale quod 
non naturaliter appetit, ut visionem Dei, in quo tamen 
secundum rei veritatem sua beatitudo consistit 1 . » 


1 Vide infra lib. 5. cap. 5. 

LIB. IV. 


DE ENTE PER PARTICIPATIONEM 


Quinto : Solus Deus, cuius essentia est ipsum esse 
subsistens, potest facere perfectum ultima perfectione tam 
intellectum quam voluntatem creaturae rationalis. — Utram- 
que huius propositionis partem ostendit D. Thomas, I.-II. 
q. 2. a. 8. et q. 3. a. 7. assumens totius demonstrativi pro- 
cessus radicem ex identitate substantiae et esse in Deo. 
Solus namque Deus est bonitas per essentiam et veritas per 
essentiam, quia solus Deus est ens per essentiam. Est autem 
ens per essentiam, quia in solo Deo essentia et esse sunt 
idem, et solius Dei substantia est suum esse. « Obiectum 
autem voluntatis, quae est appetitus humanus, est universale 
bonum, sicut obiectum intellectus est universale verum. Ex 
quo patet, quod nihil potest quietare voluntatem hominis 
nisi bonum universale : quod non invenitur in aliquo creato, 
sed solum in Deo ; quia omnis creatura habet bonitatem 
participatam. Unde solus Deus voluntatem hominis implere 
potest... Proprium autem obiectum intellectus est verum. 
Quidquid ergo habet veritatem participatam, contemplatum 
non facit intellectum perfectum ultima perfectione. Cum 
autem eadem sit dispositio rerum in esse sicut in veritate, 
ut dicitur II. Metaph., quaecumque sunt entia per partici- 
pationem, sunt vera per participationem. Angeli autem 
habent esse participatum ; quia solius Dei suum esse est sua 
essentia, ut ostensum est. Unde relinquitur, quod solus Deus 
sit Veritas per essentiam, et quod eius contemplatio faciat 
perfecte beatum. » — Sicut ergo materia appetit formam, et 
appetitus eius non quiescit nisi in receptione formae quae 
adimpleat totam eius potentiam, sic omnis potentia appetit 
suum proprium actum quo completur ; sic omnis intellectus 
creatus appetit cognoscere verum, et quiescere non potest 
nisi in clara cognitione Veri per essentiam, quod solum adim- 
plere valet totam eius potentiam receptivam ; sic omnis 
voluntas, quae est appetitus intellectualis, appetit bonum, 
et quiescere non potest nisi in possessione Boni per essentiam, 
quod solum replere valet totam eius capacitatem. Nihil 
finitum desiderium intellectus quietare potest ; quod exinde 
ostenditur, quod intellectus, quolibet finito dato, aliquid 
ultra molitur. Intellectus noster, intelligendo aliquid, in 

infinitum extenditur 1 ; et similiter voluntas, volendo ; tam 
intellectus quam voluntas ordinantur proinde ad Infinitum 
contemplandum et diligendum. Infinitum autem Verum et 
Infinitum Bonum est Ens infinite perfectum in essendo : 
Ens cuius substantia est suum esse, ideoque Esse Subsistens. 

Esse Subsistens est natura Primi Motoris immobilis, a 
quo omnia moventur ; et Primi Efficientis, a quo omnia 
causantur ; et Primi Intelligentis, a quo omnia gubernantur ; 
et Primi Entis, a quo omnia accipiunt esse participatum. 
Primum Movens idem est quod Primum Intelligens et Pri- 
mum Appetibile quod est Optimum, et Primum Ens cuius 
substantia est actus ; et quod non potest esse nisi Unum, 
videlicet Deus, cuius ipsa substantia est vita ; et actus eius 
est vita ipsius optima et sempiterna, quae est secundum se 
subsistens atque aeternaliter et eodem modo se habens, et 
in qua maxime idem est intelligere et intellectum. U nde 
D. Thomas, XII. Metaph. lect. 9. : « Bonum separatum, quod 
est Primum Movens, est melius bonum bono ordinis quod est 
in universo. Totus enim ordo universi est propter Primum 
Moventem, ut sc. explicetur in universo ordinato id quod est 
in intellectu et voluntate Primi Moventis. Et sic oportet, 
quod a Primo Movente sit tota ordinatio universi... Et ipsa 
natura uniuscuiusque est quaedam inclinatio a Primo Movente, 
ordinans ipsam in debitum finem. Et ex hoc patet, quod res 
naturales agunt propter finem, licet finem non cognoscant ; 
quia a Primo Intelligente assequuntur inclinationem in finem. 
Sed pluralitas principatuum non est bonum. Sicut non esset 
bonum, quod essent diversae familiae in una domo, quae 
invicem non communicarent. Unde relinquitur, quod totum 
universum est sicut unus principatus et unum regnum. Et ita 
oportet, quod ordinetur ab uno gubernatore. Et hoc est, quod 
concludit Philosophus, quod est unus princeps totius universi, 
sc. Primum Movens et Primum Intelligibile et Primum 
Bonum : quod supra dixit Deum, qui est benedictus in saecula 
saeculorum. Arnen. » 

1 7 . C. Geni. cap. 43. — 7 / 7 . C. Geni. cap. 50. 

Mysteria fidei catholicae nequeunt demonstrari. — Ut 

1 ). Thomas ex professo declarat II.-II. q. i. a. 4. et 5. 
fides et scientia non sunt de eodem ; nam cum fides, proprie 
loquendo, sit de non apparentibus, manifestum est, quod non 
potest esse de ipsis visis aut secundum sensum, aut secundum 
intellectum, de quibus est scientia. Ea vero quae demonstra- 
tive probari possunt atque inter credenda numerantur, ut 
Deum esse, Deum esse bonum et alia huiusmodi, non sunt in 
rigore articuli fidei, sed potius praeambula ad articulos. Sic 
enim fides praesupponit cognitionem naturalem, sicut giatia 
naturam, et ut perfectio perfectibile. Numerantur siquidem 
inter credenda, non quia de ipsis simpliciter sit fides, ssd . 
1° quia praeexiguntur ad ea quae sunt fidei ; 2° quia oportet 
ea saltem per fidem praesupponi ab his qui eorum demon- 
strationem non capiunt; 3 0 quia Deum esse unum, v. g. taliter 
qualiter ponitur in symbolo fidei, videlicet cum Trinitate 
divinarum personarum, et alia huiusmodi quae probari ->olo 
lumine rationis non possunt, articulum fidei vere constituit \ 

Qui probare nituntur naturali ratione fidei mysteria, 
fidei dupliciter derogant. — Primum namque, quantum 
ad dignitatem ipsius fidei, quae est de rebus invisibdibus, 

I i I. q. 2. a. 2. ad 1. — II.-II- q- 1. a. 5- ad 3. et a. 8 . ad l. ; 

quae rationem humanam excedunt. Deinde vero quantum 
ad utilitatem trahendi alios ad fidem ; cum enim aliquis ad 
probandam fidem inducit rationes non satis efficaces ad 
convincendum intellectum, praebent materiam irridendi 
infidelibus existimantibus nos propter huiusmodi rationes 
credere quae fidei sunt *. 

In Sacra tamen doctrina philosophia possumus tripli- 
citer uti. — i° Ad demonstrandum ea quae sunt prac- 
ambula fidei, et quae necessaria sunt in fidei scientia sive in 
Theologia quae pertinet ad sacram doctrinam : sicut illa 
quae naturalibus rationibus de Deo probantur, v. g. Deum 
esse, Deum esse omnino immutabilem, Deum esse unum et 
huiusmodi quae de Deo vel de creaturis in Philosophia pro- 
bantur, quaeque probata ipsa fides supponit. 2 0 Ad notifi- 
candum per aliquas similitudines ea quae sunt fidei, sicut 
S. Augustinus in libris De Trinitate utitur multis similitudi- 
nibus ex doctrinis philosophicis ad manifestandum Trini- 
tatem desumptis. 3 0 Ad resistendum his quae contra fidem 
dicuntur, sive ostendendo esse falsa, sive ostendendo non 
esse necessaria. Siquidem, quaecumque argumenta contra 
fidei documenta ponantur, haec ex principiis primis naturae 
inditis, per se notis, non recte procedere evidens est ; quia 
veritati fidei Christianae non contrariatur veritas rationis. 
Unde nec demonstrationis vim habent, sed vel sunt rationes 
probabiles vel sophisticae ; et sic ad ea solvenda locus 
relinquitur 2 

Verumtamen utentes philosophia in Sacra Scriptura 
possunt dupliciter errare. — Uno quidem modo, utendo 
his quae sunt contra fidem, et quae non sunt philosophiae, 
sed potius error vel abusus eius, sicut Origenes 3 fecit. Alio 


1 I. q. 32, a. 1. ; q. 46. a. 2. — I. C. Gent. cap. 9. 

2 I. q. 1. a. 8. — /. C. Gent. cap. 7. — Boetii, De Tvinit. q. 2. a. 3. 

3 Sicut Origenes, sic pariter aliqui moderni theologi erraverunt, 
volentes uti placitis philosophiae rationalistae ad sacra dogmata 
declaranda. 



vero modo, ut ea quae sunt fidei, includantur sub metis 
philosophiae : ut si nihil aliquis credere velit nisi quod per 
philosophiam haberi potest, cum e converso philosophia sit 
ad metas fidei redigenda, secundum illud Apostoli, II. Cor. 
10, 5 : m In captivitatem redigentes omnem intellectum in 
obsequium Christi 1 . » 

Usus autem philosophiae est magni momenti in 
theologia quae pertinet ad Sacram Doctrinam. — Sicut 
enim metaphysica, quae est omnibus humanis scientiis 
superior, utitur his quae in aliis scientiis sunt probata, ita 
similiter Theologia, cum omnes aliae scientiae sint ei quasi 
famulantes et praeambulae in via generationis, quamvis 
sint dignitate posteriores, potest uti principiis omnium 
aliarum scientiarum. Humana autem ratio, ad cognoscendum 
fidei veritatem, quae solum videntibus divinam substantiam 
potest esse notissima, ita se habet, quod ad eam potest aliquis 
verisimilitudines colligere ; quae tamen non sufficiunt ad hoc, 
quod praedicta veritas quasi demonstrative vel per se 
intellecta comprehendatur. Utile tamen est, ut in huiusmodi 
rationibus, quantumcumque debilibus, se mens humana 
exerceat, dummodo desit comprehendendi vel demonstrandi 
praesumptio ; quia de rebus altissimis, etiam parva et debili 
consideratione, aliquid posse inspicere iucundissimum est \ 

Quantum ergo valeat debitus usus Philosophiae in Sacra 
Doctrina, ita eleganter significat Melchior Cano, IX. De Locis 
Theol. cap. 4. : « Rationem item si a theologia submoveas, 
theologia ipsa et rem amittet et nomen. Nec enim quicquam 
aliud est theologia, si nomen interpretari velis, quam sermo 
ratioque de Deo. Si autem rem ipsam quaeras, est, ut a 
veteribus theologis definitur : Rerum divinarum scientia. 
Scientia vero, ut Aristoteles demonstravit, II. Poster., non- 
nisi per syllogismum quaeritur. Quod si etiam illud addimus, 
quod recte addi potest, nihil esse fere cuius in Scriptura Sacra 
mentio non fiat, non angelum, non animam, non aerem, non 


1 Boetii, De Trinit. q. 2. a. 3. 

2 Boetii, De Trinit. q. 2. a. 3. — I. C. Gent. cap. 8. 

ignem , non aquam, non coelum, non terram : concedatur 
profecto verum esse, si ornate et erudite haec theologus 
exphcare velit, Philosophiam, hoc est, rerum huiusmodi 
intelligentiam eum habiturum. Maximum itaque ornamen- 
tum Theologiae tollit, qui ex ea tollit philosophiam, qua 
• < nptura etiam lp sa Divina, nedum humana ratio excolitur. ». 

Atque Leo XIII. in Litt. Encycl. Aeterni Patris : « Philo- 
sophia, si rite a sapientibus usurpetur, iter ad veram fidem 
quodammodo sternere et munire valet, suorumque alum- 
norum animos ad revelationem suscipiendam convenienter 
praeparare. Quamobrem a veteribus modo praevia ad Chris- 
tianam fidem institutio, modo christianismi firaeludium et 
auxilium, modo ad Evangelium fiedagogus, non immerito 
appellata est... Solidissimis ita positis fundamentis, perpe- 
tuus et multiplex adhuc requiritur Philosophiae usus, ut 
aera lheologia naturam, habitum, ingeniumque induat... 
Nec silentio praetereunda, aut minime facienda est accuratior 
illa atque uberior rerum, quae creduntur, cognitio, et ipsorum 
hdei mysteriorum, quoad fieri potest, aliquanto lucidior 
intelhgentia, quam Augustinus aliique Patres et laudarunt 
et assequi studuerunt, quamque ipsa Vaticana Synodus 
fructuosissimam esse decrevit... Nos igitur vos omnes' horta- 
niur, ut ad catholicae fidei tutelam et decus, ad societatis 
bonum, ad scientiarum omnium incrementum, auream 
bancti Thomae sapientiam restituatis et quam latissime 
piopagetis... Doctrinam Thomae Aquinatis studeant magistri 
m disapulorum animos insinuare, eiusque prae ceteris 
soliditatem atque excellentiam in perspicuo ponant. .. 

Materia in hoc libro tractanda atque eiusdem divisio. 

Quod ergo ostendere intendimus, illud est, quomodo 
videheet procedat D. Thomas in praecipuis catholicae 
fidei Mysteriis declarandis, ac difficultatibus in contra sol- 
vendis, adhibendo rationes ex philosophia depromptas- 
piaesertim utendo illa veritate, quae veluti fundamentalis 
m Philosophia Prima ab Angelico Doctore esse existimatur, 
nimirum : Solus Deus est suum esse; in omnibus autem aliis 
differt essentia rei et esse eius. Ex identitate namque essentiae 

et esse in Deo ac ex reali distinctione utriusque in creaturis 
procedit D. Thomas ad multa dilucidanda et manifestanda : 
i° Circa modum quo Deum cognoscere possumus. 

2° Circa mysterium Trinitatis. 

3° Circa mysterium Incarnationis. 

4° Circa mysterium Eucharistiae. 

5° Circa mysterium visionis Divinae Essentiae. 


DE VERITATE FUNDAMENTALI. 


32 



CAPUT PRIMUM 


Quomodo de Deo, qui est actus purissimus 
ac simplicissimus, cum veritate loquamur, affirmando 
vel negando vel etiam distinguendo. 


I 

Quomodo Deus a nobis cognoscatur. 



Primo : Impossibile est quod aliquis intellectus creatus 
per sua naturalia essentiam Dei videat. — Ratio fundamen- 
talis huiusmodi impossibilitatis assumitur semper a D. Thoma 
ex eo quod in Deo non est aliud esse et aliud essentia, in 
omnibus autem aliis differt essentia rei et esse eius. Cognoscere 
enim ipsum Esse Subsistens est connaturale soli intellectui 
divino, et est supra facultatem naturalem cuiuslibet intel- 
lectus creati ; quia nulla creatura est suum esse, sed habet 
esse participatum. Proprium obiectum intellectus creati est 
quod quid est. Unde quod superat quod quid est, excedit 
proportionem omnis intellectus. In Deo autem non est aliud 
esse et quidditas eius. Ideo Deus dicitur invisibilis; quia 
omnis nostra cognitio terminatur ad aliquam naturam seu 
quidditatem participantem esse. Sed Dei quidditas est ipsum 
Esse Subsistens ; unde est supra omnem intellectum creatum. 
Quapropter dicitur, quod Deus est incognitus et absconditus 
et habitans lucem inaccessibilem 1 . 

1 I.fq. 12. a. 4. — De causis, lect. 6. — Coloss. cap. 1. lect. 4. 
— I. Tim. cap. 6. lect. 3. 

Secundo : Quid tamen de Deo ex sensibilibus cognoscere 
valeamus. — Eatenus se nostra naturalis cognitio extendere 
potest, quatenus manuduci potest per sensibilia, eo quod 
naturalis nostra cognitio a sensu principium sumit. Ex sensi- 
bilibus autem in hoc perduci possumus, ut cognoscamus de 
Deo an est; et ut cognoscamus de ipso ea quae necesse est 
ei convenire, secundum quod est Prima omnium Causa, 
excedens omnia sua causata. Unde cognoscimus de Deo : 
i° habitudinem ipsius ad creaturas, nempe quod est omnium 
rerum causa ; 2° differentiam creaturarum ab ipso, sc. quod 
ipse non est aliquid eorum quae ab eo causantur, et quod 
haec non removentur ab eo propter eius defectum, sed quia 
superexcedit. Omnia ergo quae de Deo naturaliter cognoscere 
possumus, reducuntur ad quinque illa attributa quinque 
viarum, quibus Deum esse probari potest, terminos consti- 
tuentia. Quinque vero haec attributa proprietatesque cunctae 
quae ex eis logico processu eruuntur, sic breviter licet expri- 
mere atque in compendium redigere : Deus est Ens cuius esse 
non habet causam, et quod omnibus est causa essendi b 

Tertio : Omnis nostra cognitio de Deo, naturali lumine 
rationis acquisita, ex his duobus pendet ac intra haec duo 
extrema continetur. — Quia ergo Deus est prima causa non 
habens causam, et causa essendi secundum totam eorum 
entitatem omnibus quae sunt, ideo : 

i° In Deo esse per se est ; et hoc ipsum, quod Deus est, 
et esse suum, unum est, et non est aliud esse et aliud essentia 
eius ; sed hoc quod est esse, est ipsamet substantia Dei. 
Nam primum quod est necesse esse, idem habet esse quod 
ipsum est, sive idem est esse et quod est. 

2° Primum etiam solum necesse est esse omnino et 
omnimode. Et impossibile est non esse Ipsum, tam secun- 
dum rem quam secundum intellectum ; et nullo modo est 
contingens vel possibile esse ; quia essentia eius est ipsum 
Esse Subsistens. 

3° Primum etiam solum necesse est esse Unum et maxime 


1 I. q. 2. a. 3. ; q. 12. a. 12. ; q. 44. a. 1. 

l 'num ; quia est maxime ens ; et impossibile est duo esse vel 
plura, quorum utrumque sit necesse esse ; nam Esse Subsi- 
stens non potest esse nisi unum. 

4° Necesse est Deum esse omnino immutabilem et sim- 
plicissimum, nulli vicissitudini subiectum, nihilque habentem 
admixtum praeter id quod ipse est ; quia Esse Subsistens 
excludit omnem prorsus compositionem, et nihil de perfec- 
tionibus essendi potest ei deesse cuius essentia est ipsum 
Esse Subsistens. 

5° Necesse est omnia alia esse ab ipso ; quia omnia in 
universitate mundi sunt ab eo quod est necesse esse ; et 
quia omne ens, quod quocumque modo est, necesse est esse 
ab ente per essentiam, et omnia alia, eo quod in unoquoque 
eorum aliud sit esse et illud quod est, necesse est esse ab alio, 
videlicet ab eo qui est origo et fons omnium quae sunt. 

6° Primum Ens, quod est necesse esse, fundamentale est 
ad omnia ; et si Ipsum contineat emanationem ly esse, nihil 
erit ens vel esse in tota existentium universitate ; quia 
« hoc quod est esse, in nullius creaturae ratione perfecte 
includitur ; cuiuslibet enim creaturae esse est aliud ab eius 
quidditate; unde non potest dici de aliqua creatura, quod 
eam esse sit per se notum et secundum se. Sed in Deo esse 
suum includitur in eius quidditatis ratione, quia in Deo idem 
est quid est et esse b » 

7° Et quia ipse actus liberi arbitrii reducitur in Deum 
sicut in causam, necesse est quod ea quae ex libero arbitrio 
fiunt, divinae Providentiae subdantur ; et cum voluntas 
Dei sit universalissima causa omnium rerum, impossibile 
est, quod divina voluntas suum effectum non consequatur 2 . 

8° Atque ex hoc ipso, quod nihil voluntati divinae resistit, 
sequitur quod non solum fiant ea quae Deus vult fieri, sed 
quod fiant contingenter vel necessario, quae sic fieri vult. 
Et quia necessarium et contingens proprie consequuntur ens 
in quantum huiusmodi, inde modus contingentia et neces- 


1 De Veril. q. io. a. 12. 

2 I. q. 19. a. 6. ; q. 22. a. 2. 

sitatis cadit sub provisione Dei, qui est universalis provisor 

totius entis l . 

9° Omnia igitur ab Ipso sunt, et propter Ipsum, et ad 
Ipsum ; ab Ipso enim non propter aliud quam propter seip- 
sum, eo quod extra seipsum nihil habet quod consequi 
intendere possit per opus. Primo enim agenti, qui est agens 
tantum, non convenit agere propter acquisitionem alicuius 
finis ; sed intendit solum communicare suam perfectionem, 
quae est eius bonitas. Et sic divina bonitas est finis rerum 
omnium. Et Deus est hoc aliquid ab omnibus distinctum, non 
aliquo quodam distinguente et differente, sed sui Ipsius 
nobilitate et perfectione 2 . 


II 


Quomodo Deus a nobis nominetur. 

Primo : In nominibus, quae Deo attribuimus, ' oportet 
distinguere inter rem significatam et modum significandi. — 

Sicut Deum imperfecte cognoscimus, ita etiam imperfecte 
nominamus, quasi balbutiendo ; idem namque iudicium est 
de cognitione rei et nominatione eius. Cognoscimus enim 
Deum ex creaturis secundum habitudinem principii et per 
modum excellentiae et per modum remotionis ; et quem- 
admodum ex creaturis in Dei cognitionem venimus, hoc 
modo ex ipsis eum nominamus ; et nomina quae Deo attri- 
buimus, hoc modo significant, secundum quod competit 
creaturis materialibus, quarum cognitio est nobis connatu- 
ralis. Unde in nominibus quae Deo attribuimus, oportet 
distinguere inter rem significatam et modum significandi. 
Nam « intellectus noster Deum exprimere nititur sicut 
aliquid perfectissimum. Et quia in ipsum devenire non 

1 I. q. 19. a. 8. ; q. 22. a. 4. 

* I- 9- 44- a - i--4- — Vide etiam B. Albertum Magnum, I. De 
Causis, tract 1. cap. 8.-11. ; lib. 2. tract. 2. cap. 18. 

potest nisi ex effectuum similitudine, neque in creaturis 
invenit aliquid summe perfectum quod omnino imperfectione 
( areat, ideo ex diversis perfectionibus in creaturis repertis 
ipsum nititur designare, quamvis cuilibet illarum perfectio- 
num aliquid desit ; ita tamen, quod quidquid alicui istarum 
perfectionum imperfectionis adiungitur, totum a Deo amo- 
veatur. V. g. : esse significat aliquid completum et simplex, 
sed non subsistens ; substantia autem aliquid subsistens 
significat, sed alii subiectum. Ponimus ergo in Deo substan- 
tiam et esse; sed substantiam, ratione subsistentiae, non 
ratione substandi; esse vero, ratione simplicitatis et comple- 
menti, non ratione inhaermtiae qua alteri inhaeret. Et simi- 
liter attribuimus Deo operationem, ratione ultimi comple- 
menti, non ratione eius in quod operatio transit. Potentiam 
vero attribuimus ratione eius quod permanet et quod est 
principium eius, non ratione eius quod per operationem 
completur 1 . r. 

Secundo : Quare Deo attribuantur diversa nomina. — 

De nominibus quae de Deo dicimtur, quaedam sunt abstracta, 
v. g. sapientia, bonitas; et quaedam sunt concreta, ut sapiens, 
bonus; et quaedam dicuntur negative, ut incorporeum, im- 
mutabile; quaedam vero affirmative, ut iustus, bonus, intelli- 
gens ; quaedam significant perfectiones creaturarum simul 
cum modo imperfecto quo creaturae divinas perfectiones 
participant, sicut lapis, sol, sentire, ratiocinari; quaedam 
vero significant perfectiones absolute absque eo quod in 
significatione claudatur aliqua imperfectio, ut ens, bonum, 
vivens, intelligens. Inde attribuimus Deo : 

i° Nomina abstracta ad significandum simplicitatem 
eius ; et nomina concreta ad significandum eius subsistentiam 
et perfectionem. 

2° Nomina negativa ad aliquid imperfectum removendum 
a Deo ; et nomina affirmativa ad aliquid perfectum ponen- 
dum in ipso. 


1 De Pot. q. 1. a. 1. — I. q. 13- et q. 25. a. 1. ad 3. 

3° Nomina, in quibus simul cum perfectione clauditur 
impei fectio, nonnisi metaphorice loquendo ; nomina vero 
in quibus exprimitur perfectio absque ullo imperfectionis 
modo, proprie loquendo. 

Tertio : Quomodo nomina ex creaturis desumpta Deo 
attribuantur. — i° Quantum ad perfectiones ipsas significatas, 
nomina magis proprie competunt Deo quam ipsis creaturis, 
et per prius dicuntur de eo. Quantum vero ad modum signi- 
ficandi, non proprie de Deo dicuntur, eo quod habeant 
modum significandi qui creaturis competit. 

2° Impossibile est aliquid praedicari de Deo et de crea- 
turis univoce; sed nec etiam pure aequivoce ; sed analogice, 
id est, medio modo inter puram aequivocationem et simpli- 
cem univocationem. In Deo enim praeexistunt excellenter 
omnes rerum perfectiones. 

3° Porro, nomina quae metaphorice de Deo dicuntur, 
per prius de creaturis dicuntur quam de Deo ; quia dicta de 
Deo nihil aliud significant quam similitudines ad tales crea- 
turas. Alia vero nomina quae non metaphorice dicuntur de 
Deo, sed proprie et essentialiter, quantum ad rem significatam 
per prius dicuntur de Deo quam de creaturis ; quia a Deo 
huiusmodi perfectiones in creaturas emanant. Sed quantum 
ad impositionem nominis per prius a nobis imponuntur 
creaturis, quas prius cognoscimus b 


III 


In Deo sunt plura attributa et pluralitas rationum 
quibus attributa differunt. 

Primo : Quid sit ratio rei, et quando ratio alicuius rei 
dicatur esse in ipsa re. — Ratio, prout hic sumitur, nihil 
aliud est quam id quod apprehendit intellectus de significa- 

tione alicuius nominis ; et hoc in his, quae habent defini- 
tionem, est ipsa rei definitio. Sed nihil refert, utrum illa 
quae dicuntur habere rationem, habeant vel non habeant 
definitionem ; nam illud, ex quo qualitas v. g. habet quod 
sit qualitas et significatur nomine qualitatis, est ratio quali- 
tatis. Et sic patet, quod ratio sapientiae v. g., quae de Deo 
dicitur, est id quod concipitur de significatione huius nominis, 
quamvis ipsa sapientia divina definiri non possit. Ratio vero 
alicuius rei dicitur esse in ipsa re, in quantum in re extra 
animam est aliquid quod respondet conceptioni animae, 
sicut significatum respondet signo. Et si hoc quod intellectus 
concipit, est similitudo rei extra animam existentis, sicut 
hoc quod concipitur de hoc nomine homo, tunc talis conceptio 
intellectus habet fundamentum in re immediate, in quantum 
res ipsa, ex sua conformitate ad intellectum, facit quod 
intellectus sit verus, et quod nomen significans illum intel- 
lectum proprie de re dicatur. Unde ratio dicitur esse in re, 
in quantum significatum nominis, cui accidit esse rationem, 
est in re ; et hoc contingit proprie, quando conceptio intel- 
lectus est similitudo rei. 

Secundo : Intellectas noster diversas conceptiones effor- 
mat de Deo, et rationes harum conceptionum, quae Deo 
attribuuntur, sunt vere in Deo. — Quod enim verificatur in 
ordine essendi rerum, ita pariter contingit in ordine intelli- 
gendi. Sicut autem diversae res uni simplici rei, quae Deus 
est, similantur per formas diversas, ita intellectus noster 
per diversas conceptiones Deo aliqualiter similatur in quan- 
tum per diversas perfectiones creaturarum in ipsum Deum 
cognoscendum perducitur. Et ideo de Uno intellectus noster 
multa concipiens, non est falsus nec vanus ; quia illud sim- 
plex esse divinum huiusmodi est, ut ei secundum formas 
multiplices aliqua assimilari possunt, tam in ordine essendi 
quam in ordine intelligendi. Et rationes attributorum sunt 
vere in Deo ; quia omnes nobilitates ac perfectiones omnium 
creaturarum inveniuntur in Deo nobilissimo modo et sine 
aliqua imperfectione ; etenim quidquid est entitatis et boni- 
tatis in creaturis, totum est a Creatore ; imperfectio autem 

non est ab ipso, sed accidit ex parte creaturarum, in quantum 
sunt ex nihilo. Unde, cum in creaturis ratio sapientiae non sit 
ratio bonitatis, oportet quod etiam hoc in Deo sit verum. Et 
quia unumquodque attributorum est in Deo secundum sui 
verissimam rationem, et ratio sapientiae non est ratio boni- 
tatis in quantum huiusmodi : relinquitur, quod attributa 
divina sunt diversa secundum rationem, non tantum ex 
parte ipsius ratiocinantis, sed etiam ex proprietate ipsius rei.. 
Lnde I. Sent. dist. 22. q. 1. a. 3. : « In Deo autem non est 
invenire aliquam realem distinctionem nisi personarum, quae 
sunt tres res ; et inde venit multiplicitas nominum persona- 
lium significantium tres res. Sed praeter hoc est etiam in 
Deo invenire distinctionem rationum, quae realiter et vere 
in ipso sunt, sicut ratio sapientiae et bonitatis et huiusmodi, 

# <l uae quidem omnia sunt unum re et differunt ratione, 
quae salvatur in proprietate et veritate, prout dicimus 
Deum vere esse sapientem et bonum, et non tantum in 
intellectu ratiocinantis ; et inde veniunt diversa nomina 
attributorum. » 

Tertio : Pluralitas divinorum attributorum, quae sunt 
vere in Deo, contingit ex duplici capite, nempe ex parte intel- 
lectus nostri atque ex parte ipsius Dei. — Pluralitas itaque 
istarum rationum contingit ex hoc, quod res, quae Deus 
est, superat intellectum nostrum. Intellectus enim noster 
non potest una conceptione diversos modos perfectionis 
accipere : i° tum quia ex creaturis cognitionem accipit, in 
quibus sunt diversi modi perfectionum secundum diversas 
formas ; 2" tum quia hoc, quod in Deo est unum et simplex, 
plurificatur in intellectu nostro, etiamsi immediate a Deo 
reciperet ; sicut multiplicatur processio suae bonitatis in 
aliis creaturis. Pluralitas ergo istarum rationum non tantum 
est ex parte intellectus nostri, sed etiam ex parte ipsius Dei. 
in quantum sua perfectio superat unamquamque concep- 
tionem nostri intellectus. Et ideo pluralitati istarum rationum 
respondet aliquid in re, quae est Deus ; non quidem pluralitas 
rei, sed plena perfectio, ex qua contingit, ut omnes istae 
conceptiones ei aptentur. Quapropter : 

Quarto : Pluralitas divinorum attributorum, quarum ra- 
tiones sunt vere in Deo, in nullo praeiudicat summae unitati 

D e i. — Deus quidem in se consideratus est omnino unus et 
simplex ; et quae in creaturis sunt diversa, in Deo propter 
summam simplicitatem sunt unum. Utique, in Deo est 
sapientia, bonitas et huiusmodi ; et unumquodque eorum est 
in Deo secundum sui verissimam rationem ; et quamvis ratio 
sapientiae non sit ratio bonitatis in quantum huiusmodi, 
sapientia tamen et bonitas in Deo sunt unum, quia quodlibet 
attributorum et perfectionum est ipsa divina essentia; et 
verum est dicere, quod sapientia Dei est eius bonitas, et quod 
intellectus Dei est eius voluntas. Unde D. Thomas, IV. C. Gent. 
«:ap. 24. : » Ea vero quae solum ratione differunt, de se 
invicem praedicantur ; verum enim est dicere, quod divina 
voluntas est intellectus eius, et e converso. » — Itaque in 
Deo omnes perfectiones sunt unum re. Remanet tamen 
pluralitas secundum rationem, quae non opponitur summae 
unitati in re, sed necessario ipsam consequitur, si simul 
adsit perfectio. Licet enim intellectus noster intelligat Deum 
sub diversis conceptionibus, verumtamen non dicimus Deum 
esse compositum, sed simplicem ; et cognoscimus, quod 
omnibus nostris conceptionibus respondet una et eadem res 
simpliciter, in qua simul refulget summum simplicitatis ac 
summum perfectionis. 


IV 


Qualiter formentur de Deo propositiones. 


Primo : Duplex genus propositionum quas formamus de 

Deo. — Sicut duplex est via qua utimur ad considerationem 
divinae substantiae, videlicet via remotionis et via analogiae, 
ita duplex est genus propositionum quas formamus de Deo. 
nempe propositiones negativae quibus removemus a Deo 
imperfectiones creaturarum, et propositiones affirmativae 
quibus perfectiones creaturarum attribuimus Deo, modo 

tamen excellentiori ac eminentiori. Sic dicimus : Impossibil. 
est : Deum esse corpus ; in Deo esse materiam ; in Deo ess< 
compositionem formae et materiae, neque naturae et sup 
positi, neque essentiae et esse, neque generis et differentiae, 
neque subiecti et accidentis, et huiusmodi. Sic dicimus 
Deus est bonus per essentiam; Deus intelligit et vult; in Deo 
sunt perfectiones omnium rerum, et similia, ut patet ex 
probatis in tractatu de Deo Uno. 

Secundo : Quonam sensu possunt etiam negari de Deo 
omnia quae de Deo affirmamus. — Omnia enim quae de Deo 
affirmamus, possunt etiam de Deo negari, quia non ita 
conveniunt ei sicut inveniuntur in rebus creatis et sicut 
intelliguntur a nobis et significantur. Unde, licet bene dictum 
sit quod : Deus est praesens nobis et ubique, tamen non est 
in aliquo existentium eo modo quo unum creatum dicitur esse 
in alio. Et licet bene dictum sit quod : Ipse est omne existens, 
non tamen est aliquid de numero creatorum, sed separatur 
per quandam eminentiam ab his quae existunt in aevo et 
tempore ; et sic de aliis, ut declarat D. Thomas, De div. nom. 
cap. 5. lect. 3. 

Unde ipsemet Angelicus Doctor in Prologo huius libri 
scripsit : « Sed quia omnis similitudo creaturae ad Deum 
deficiens est, et hoc ipsum quod Deus est, omne id, quod in 
creaturis invenitur, excedit : quidquid in creaturis a nobis 
cognoscitur, a Deo removetur secundum quod in creaturis 
est ; ut sic, post omne illud quod intellectus noster ex crea- 
turis manuductus de Deo concipere potest, hoc ipsum, quod 
Deus est, remaneat occultum et ignotum. Non solum enim 
Deus non est lapis aut sol, qualia sensu apprehenduntur, sed 
nec est talis vita aut essentia, qualis ab intellectu nostro 
concipi potest ; et hoc ipsum quod Deus est, cum excedat 
omne illud quod a nobis apprehenditur, nobis remanet 
ignotum. » Et Albertus Magnus, I. De Causis tract. 1. cap. 10. : 
« Sicut non dicitur (Deus) accidens nec secundum accidens, 
ita nec dicitur substantia nec secundum substantiam ; hoc 
est, secundum rationem earum substantiarum quae sunt in 
genere substantiarum. Cuius probatio est, quia omnis sub- 

Hl.mtia quae est in genere substantiae, aliud est esse et aliud 
quod ipsa est; omnis enim talis substantia composita est. » 
Ac D. Thomas, De Ente et Essent, cap. 6. : « Et quia essentia 
Dei est ipsum suum esse, ideo inveniuntur aliqui philosophi 
dicentes, quod Deus non habet essentiam ; quia essentia 
eius non est aliud quam esse eius. » 

Per hunc itaque modum ipsa via analogiae, qua assurgi- 
mus in Dei notitiam, in viam remotionis tandem resolvitur ; 
,-t tanto eius notitiae magis appropinquamus, quanto plura 
per intellectum nostrum ab eo poterimus removere *. Qua- 
propter, cum enuntiatio sequatur apprehensionem, et secun- 
dum quod intelligimus aliqua, oportet quod enuntiemus illa, 
mde est quod intellectus noster de Deo format propositiones 
ad modum rerum compositarum, a quibus naturaliter cogni- 
tionem accipit. Et quia nihil horum, quae praedicantur de 
Deo, significant Deum per modum quo ipse est, sed per 
modum quo intellectus noster accipit ex rebus creatis infor- 
matus, ideo possumus dicere : Deus est sapiens, et non sapiens, 
se. sicut homo, sicut angelus, ut differat in eo sapientia a 
sapiente; sed est supersapiens, in quantum est in ipso nobi- 
liori modo sapientia quam significetur per nomen. Et similiter 
de omnibus aliis quae de Deo praedicantur. 

Et quia omnia quae Deus est, est quoddam esse subsistens. 
nec aliquid aliud nisi esse in Deo est, ideo aliqui dicunt, quod 
Deus est esse sine essentia, quia in Deo praeeminenter existit 
quidquid perfectionis in creaturis est ; et quae in creaturis 
diversa sunt, in Deo sunt unum ; et Deus, secundum unum 
simplex esse, omnibus modis perfectus est ; atque in Deo 
omnia sunt Deus, et omnia sunt ipsum Esse Subsistens. 

Tertio : Attamen nomina de Deo dicta non sunt syno- 

nima. — Quamvis autem nomina de Deo dicta eandem et 
unam rem simpliciter significant, non tamen sunt synonima; 
quia non significant rem omnino unam sub eadem ratione, 
sed sub plurimarum rationum diversitate. Nomina enim 
divinorum attributorum differunt secundum formalem ratio- 

1 I. q. 3. iu Prologo. — I. C. Gent. cap. 14. 

nem perfectionum, quae per nomina significantur. Unde cum 
in creaturis ratio sapientiae non sit ratio bonitatis, oportet 
quod etiam hoc in Deo sit verum. Sed tamen in hoc differt, 
quod in Deo idem sunt re, in creaturis autem differunt re, 
et non solum ratione. 

Hanc ergo pluralitatem conceptionum de Deo, quae est 
secundum rationem cum fundamento in re, intellectus noster 
repraesentat per pluralitatem praedicati et subtecti; unitatem 
vero repraesentat intellectus per compositionem. Quia intel- 
lectus noster apprehendit formas simplices subsistentes 
secundum modum compositorum in quibus est aliquid quod 
subicitur, et est aliquid quod inest. Et ideo apprehendit 
formam simplicem in ratione subiecti et attribuit aliquid. 
Quae quidem perfectiones diversae ac multiplices in Deo 
praeexistunt unite et simpliciter ; in creaturis vero recipiuntur 
divise et multipliciter. 

Quarto : Pluralitas ergo nominum quae de Deo dicuntur, 
idem habet fundamentum in re quod habet pluralitas rationum 
quibus divina attributa differunt. — Quia igitur in Deo est 

invenire distinctionem rationum, quae realiter et vere in 
ipso sunt, sicut ratio sapientiae et bonitatis et huiusmodi, 
quae quidem omnia sunt unum re et differunt ratione quae 
salvatur in proprietate et veritate, prout dicimus : Deum 
vere esse sapientem et bonum, et non tantum in intellectu 
ratiocinantis : inde veniunt diversa nomina attributorum, 
quae quidem omnia, quamvis significent unam rem, non 
tamen significant unam rem secundum unam rationem ; et 
ideo nomina attributorum non sunt synonima, sed differunt 
secundum rationem, quae salvatur in ipsa re secundum veri- 
tatem et proprietatem rei. 

Quamobrem pluralitas istorum nominum non tantum est 
ex parte intellectus nostri formantis diversas conceptiones 
de Deo, quae dicuntur diversae rationes, sed etiam ex parte 
ipsius Dei, in quantum est aliquid in Deo correspondens 
omnibus istis conceptionibus, sc. plena et omnimoda ipsius 
Dei perfectio; secundum quam contingit, quod quodlibet 
nominum significantium istas conceptiones, de Deo vere et 


CAP. I. — QUOMODO DEUS A NOBIS NOMINETUR 5 1 I 

proprie dicitur ; non autem ita, quod aliqua diversitas vel 
multiplicitas ponatur in re, quae Deus est, ratione istorum 
attributorum. Tunc aliquid est unum re et ratione multiplex, 
quando una res respondet diversis conceptionibus et nomi- 
nibus, ut de ea verifkentur. 

Divina itaque attributa tum inter se tum a divina essentia 
distinguuntur non quidem realiter, sed distinctione rationis 
cum fundamento in re. Sicque iustitia divina, misericordia, 
sapientia, omnipotentia, Deitas, natura, persona, aliaque 
huiusmodi non certe eandem exprimunt formalitatem, nec 
vocabula illa promiscue usurpantur ad idem significandum ; 
licet in Deo omnia sint omnino et absolute unum, nisi ubi 
obviat realis oppositionis relatio, id est. Trinitas divinarum 
Personarum. 

V 

Quod ergo negatur de Deo sub uno conceptu, affirmari 
poterit de ipso sub alio ; et quod dictum de Deo sub 
una ratione est verissimum, dictum de eo sub altera 
esse potest erroneum, immo absurdum. 

Etenim quamvis in Deo sint unum et idem re omnia illa 
quae per nomina diversa significantur, quia tamen non est 
idem modus significandi, ideo quaedam affirmantur de Deo 
cum veritate, cum adhibentur quaedam vocabula quae, si 
per alia vocabula exprimerentur, falsa essent atque erronea. 
Exinde in propositionibus quas de Deo efformamus, oportet 
considerare non tantum rem significatam, sed etiam modum 
significandi, eo quod veritas propositionum et iudiciorum 
nostrorum dependet etiam ex modo quo res significatur atque 
ex ratione sub qua attingitur seu inspicitur. 

Exemplum primum. — D. Thomas, I. Sent. dist. 34. q. 1. 
a. 1. ad 2. : « De eodem secundum quod idem est, impossibile 
est aliquid idem affirmare et negare ; sed si in aliquo distin- 
guantur affirmationes et negationes pertinentes ad illam 
distinctionem, de ipso verificari poterunt... Ita cum persona 

et essentia (in divinis) sint idem secundum rem, nihil quoad 
naturam rei pertinet, quod praedicatur de essentia, potest 
negari de persona, ut dicatur quod essentia est increata, et 
persona non est increata ; vel quod essentia est Deus, et 
persona non est Deus, vel aliquid huiusmodi. Sed quia ratione 
distinguuntur, quidquid pertinet ad rationem illam in qua 
distinguuntur, quod praedicatur de uno, potest negari de 
altero, ut dicatur quod essentia est communis, persona non 
est communis; persona generat, essentia non generat, et sic 
de aliis. Unde in omnibus talibus non idem attribuitur 
essentiae et personae. » Et ad i. : « Generare et similes actus 
attribuuntur personae divinae secundum duplicem modum 
significandi, quo ab essentia distinguitur : tum quia signifi- 
cant lelationes distinguentes personas, tum quia significant 
per modum actus. Actus autem omnis est rei subsistentis et 
perfectae ; et ideo non possunt essentiae attribui ex eo quod 
attribuuntur hypostasi, quia hypostasi attribuuntur secun- 
dum id in quo non est idem cum essentia ; et ideo accidit 
fallacia accidentis in processu. » 

Exemplum secundum. — D. Thomas, III. q. 2 . a. i. 
ostendit impossibile esse unionem Verbi Incarnati esse 
factam in natura divina, accipiendo naturam secundum quod 
significat essentiam vel quod quid est sive quidditatem speciei. 
Deinde in a. 2. concludit, quod unio sit facta in Verbi persona, 
non autem in natura. Contra quod sic arguit per modum 
obiectionis : « Persona enim Dei non est aliud a natura ipsius, 
ut habitum est I. q. 3. a. 2. Si ergo unio non est facta in na- 
tura, sequitur quod non sit facta in persona. » — Et D. Thomas 
lespondet dicendum ad istam primam obiectionem solven- 
dam . « Licet in Deo non sit aliud secundum rem natura et 
persona, differt tamen secundum modum significandi, sicut 
dictum est ; quia persona significat per modum subsistentis. 
Et quia natura humana sic unitur Verbo, ut Verbum in ea 
subsistat, non autem ut aliquid addatur ei ad rationem suae 
naturae, vel ut eius natura in aliud transmutetur, ideo unio 
humanae naturae ad Verbum Dei facta est in persona, non 
in natura. » Unde ex eo quod in divinis natura et persona 

differunt secundum modum significandi, quamvis dicatur 
unio Verbi Incarnati facta esse in persona, non potest tamen 
dici facta in natura. Nam ex diverso modo significandi fit, 
quod modus unionis in natura et modus unionis in persona 
non significet eandem rem, sed valde diversam. Unio siquidem 
in natura importat aliquid superadditum divinae naturae ad 
rationem ipsius vel ad ipsius transmutationem, quod est 
absurdum, ut ostenditur in a. i. Unio autem in persona 
importat, quod natura humana assumpta non habet propriam 
subsistentiam, et quod sic unitur Verbo Dei Incarnato, ut 
Verbum in ea subsistat : quod est sublime mysterium pietatis 
et altissima veritas, ut declaratur in a. 2. 

Exemplum tertium. — D. Thomas, De Verit. q. 23. a. 4. 
obiicit ad probandum Deum de necessitate velle quaecumque 
vult, arguens ex identitate esse et velle in Deo, sic : « Deo idem 
est esse, quod velle. Sed Deum necesse est esse omne quod 
est, quia in perpetuis non differt esse et posse, secundum 
Philosophum, III. Physic. Ergo Deum necesse est velle omne 
quod vult. — Sed dicendum, quod quamvis velle et esse sint 
idem secundum rem, tamen differunt secundum modum 
significandi ; quia velle significatur per modum actus qui 
transit in alterum. — Sed contra, esse etiam Dei, quamvis sit 
idem quod essentia secundum rem, differunt tamen secundum 
modum significandi ; quia esse significat per modum actus. 
Ergo quantum ad hoc non est differentia inter esse et velle. » 
Et D. Thomas adhuc solvit insistentiam obiectionis ex 
diverso modo significandi inter esse et velle, licet utrumque 
significet per modum actus, dicens : « Esse non dicit actum 
qui sit operatio transiens in aliquid extrinsecum temporaliter 
producendum, sed actum quasi primum; velle autem dicit 
actum secundum, qui est operatio; et ideo ex diverso modo 
significandi aliquid attribuitur divino esse quod non attri- 
buitur divino velle. » (ad 6. et ad 7.) 

Una est Dei simplicissima ratio formalis, et nomen eius 

unum. — Ita D. Thomas, De Pot. q. 7. a. 6. : « Et sic omnes 
rationes sunt quidem in intellectu nostro sicut in subiecto ; 

sed in Deo sunt ut in radice verificante has conceptiones. 
Nam non essent verae conceptiones intellectus, quas habet 
de re aliqua, nisi per viam similitudinis illis conceptionibus 
res illa responderet. Diversitatis ergo vel multiplicitatis 
nominum causa est ex parte intellectus nostri, qui non 
potest pertingere ad illam Dei essentiam videndam secundum 
quod est ; sed videt eam per multas similitudines eius defi- 
cientes, in creaturis quasi in speculo resultantes. Unde si 
ipsam essentiam videret, non indigeret pluribus nominibus 
nec indigeret pluribus conceptionibus. Et propter hoc, Dei 
Verbum, quod est perfecta conceptio ipsius, non est nisi 
unum ; propter hoc dicitur Zachar. 14, 9 : In die illa erit 
Dominus unus et nomen eius unum, quando ipsa Dei essentia 
videbitur, et non colligetur Dei cognitio ex creaturis. » — Et 
I. C. Gent. cap. 31. : « Sic igitur et Deus, per unum simplex 
suum esse, omnimodam perfectionem possidet quam res 
aliae ; imo multo minorem per quaedam diversa conse- 
quuntur. Ex quo patet necessitas plurium nominum de Deo 
dictorum. Quia enim cum non possumus cognoscere natu- 
raliter nisi ex effectibus deveniendo in ipsum, oportet quod 
nomina, quibus perfectionem ipsius signamus, diversa sint, 
sicut et perfectiones in rebus inveniuntur diversae. Si autem 
ipsam essentiam, prout est, possemus intelligere et ei nomen 
proprium adaptare, uno nomine tantum eam exprimeremus : 
quod promittitur his qui eum per essentiam videbunt. 
Zachar. 14, 9 : In dic illa erit Dominus unus, et nomen eius 
unum. » — Et I. Sent. dist. 2. q. 1. a. 3. : « Si autem intellectus 
noster Deum per seipsum videret, illi rei posset imponere 
nomen unum : quod erit in patria. Illud autem nomen unum 
non significaret bonitatem tantum, nec sapientiam tantum 
aut aliquid huiusmodi, sed significata omnium istorum inclu- 
deret. Sed tamen si intellectus, videns Deum per essentiam, 
imponeret nomen rei quam videret, et nominaret mediante 
conceptione quam de ea habet, oporteret adhuc quod impo- 
neret plura nomina ; quia impossibile est quod conceptio 
intellectus creati repraesentet totam perfectionem divinae 
essentiae. Unde, una re visa, diversas conceptiones formaret 
et diversa nomina imponeret ; sicut etiam Chrysostomus 

dicit, quod angeli laudant Deum, quidam ut maiestatem, 
quidam ut bonitatem, et sic de aliis, in signum, quod ipsum 
non vident visione comprehendente ; sed conceptio perfecte 
repraesentans eum est Verbum Increatum ; et ideo est 
unum tantum 1 . » 

1 Ad rem Caietanus, De Ente et Essentia, cap. 6. q. 12. : « Loqui- 
mur enim ut concepimus. Formamus autem distinctos conceptus, 
quorum unus ex alio oritur, et de alio non praedicatur, et habet ali- 
quam habitudinem quam alius non habet. Et ideo demonstrationes 
praedicationesque formales et identicas facimus ; negamusque de 
Deo sub uno conceptu quod affirmamus de ipso sub alio. Implent ergo 
libros doctores, balbutiendo, ut possunt, excelsa Dei, humano more 
resonantes ; simplicissimam illam rationem formalem, omne quod in 
Deo est formaliler complectentem, nonnisi particularibus conceptibus 
inspicere tradereque potentes ; et non propter distinctionem quae 
ibi sit ex natura rei, ut Scotus docet. Distinctio enim formalis ex 
natura rei est maior distinctio distinctione reali. Ergo perfectiones 
divinae non distinguuntur formaliter ex natura rei. » 

Ac in Comment. In I. q. 13. a. 12. : « Deus, apud S. Thomam, 
est unius tantum rationis formalis, elevatae, comprehendentis omnia. 
Hoc ergo intendit, cum dicit quod est omnino unus et simplex; alio- 
quin adversativa subiuncta cum eius causa non consonaret, sc. : 
Sed tamen intellectus noster secundum diversas conceptiones ipsum 
cognoscit, quia non potest ipsum, ut in se est, videre. Si ergo posset 
ipsum, ut in se est, videre, non distingueret deitatem a sapientia, nec 
sapientiam a bonitate, secundum rationem, ut modo facit dicendo : 
Deus est sapiens et bonus, ctc. Unica ergo est in Deo formalis ratio 
tantum. » 

Quam quidem doctrinam tradit etiam ac pereleganter exponit 
Fr. Ludovicus de Leon, in praeclaro opere : Los Nombres de Cristo, 
lib. 1. § 2. ubi de Deo loquens ait : « Dios, en tres personas, es una 
cscncia ; y cn infinito ntimero de excelencias no comprensibles, una 
sola perfecta y sencilla excelencia. » 

Et similiter Fr. Ludovicus de Granada ita magnifice de Deo 
eloquitur : « Asi como la mar es grande no solo porque todas las 
aguas de los rios, entran en ella, sino tambien por las que ella tiene 
de suyo, que son muchas mas sin comparacion ; asi decimos que vos, 
Senor, sois mar de infinita hermosura, porque no solo ten6is en vos 
las perfecciones y hermosuras de todas las cosas, sino tambi6n otras 
infinitas, que son proprias a vuestra grandeza y no se comunicaron 
a ellas ; aunque en vos no sean muchas hermosuras, sino una sim- 
plicima 6 infinita Hermosura. 0 (Obras de Fr. Luis de Granada, tom. IV. 
p. 201-202. Ed. por Fr. Justo Cuervo, 1907.) 

CAPUT SECUNDUM 

Quomodo ex Identitate esse et essentiae in Deo ac reaii 
utriusque compositione in omnibus aliis procedat 
D. Thomas ad declarandum dogma seu mysterium 
Sanctissimae Trinitatis. 


I 

De Divinis Processionibus. 

Primo : Iuxta fidem catholicam dantur duae processiones 
ad intra in divinis. — Credere enim debemus in Unum Deum, 
Patrem omnipotentem, factorem coeli et terrae, visibilium 
omnium et invisibilium ; et in unum Dominum Jesum 
Christum, Filium Dei unigenitum, et ex Patre natum ante 
omnia saecula ; Deum de Deo, Lumen de Lumine, Deum 
verum de Deo vero ; genitum, non factum, consubstantialem 
Patri, per quem omnia facta sunt ; et in Spiritum Sanctum, 
Dominum, et vivificantem, qui ex Patre Filioque procedit. 
Qui cum Patre et Filio simul adoratur et conglorificatur, qui 
locutus est per Prophetas. Unde iuxta fidem catholicam 
i° Pater a nullo procedit ; Filius procedit a solo Patre ; 
et Spiritus Sanctus, a Patre et Filio. 2° Filius est consubstan 
tialis Patri, et Deus sicut Pater ; et Spiritus Sanctus esi 
consubstantialis Patri et Filio, et Deus sicut Pater et Filius. 
3° Et quamvis Pater sit Deus, et Filius sit Deus, et Spiritus 
Sanctus sit Deus, tamen non tres Dii, sed unus est Deus." 

Secundo : Via S. Augustini et S. Thomae ad divinas 
processiones declarandas. — S. Augustinus, De Trinit. lib. io. 
cap. ii. et lib. 9. cap. 4. procedit ad manifestandum Trini 

1 .item personarum in divinis ex processione verbi et amoris 
in mente nostra. Quam quidem viam sequitur etiam D. Tho- 
mas ac magnopere illustrat, I. q. 27. ; IV. C. Geni. cap. 11. ; 

/. Seni. dist. 4. q. 1. a. 1. ; Comp. Theol. cap. 36. et alibi 
saepe, quotiescumque hac de re agitur. Verumtamen, ut 
Angelicus Doctor animadvertit, I. q. 32. a. 1. ad 2. : « Simi- 
litudo intellectus nostri non sufficienter probat aliquid de 
Deo, propter hoc quod intellectus non univoce invenitur in 
Deo et in nobis. Et inde est, quod Augustinus dicit ( Super 
loan. tract. 22.) quod per fidem venitur ad cognitionem, 
rt non e converso. » Semel tamen ut per divinam revelationem 
venimus in cognitionem divinarum processionum, triumque 
Personarum una est divinitas, aequalis gloria et coaeterna 
maiestas, conari debet theologus altissimum adeo mysterium 
tamquam rationabile utcumque ostendere ac ipsi philosophiae 
consonum. Quamobrem D. Thomas, Comp. Theol. cap. 35. : 

„ Cum sit Deus unus et simplex, est tamen Deus Pater, et 
Deus Filius, et Deus Spiritus Sanctus, et hi tres non tres dii, 
sed unus Deus est ; quod quidem, quantum possibile nobis 
est, considerare intendimus. » 

Tertio : Ex identitate esse et essentiae in Deo procedit 
D. Thomas ad manifestandum Verbum Dei esse consubstan- 
tiale Patri, et eiusdem essentiae cum Patre. — Ita in diversis 
lucis ostendit : a\ I. q. 27. a. 2. : « Sic igitur processio Verbi 
In divinis habet rationem generationis. Procedit enim per 
modum intelligibilis actionis, quae est operatio vitae ; et a 
principio coniuncto, ut supra iam dictum est ; et secundum 
1, itionem similitudinis, quia conceptio intellectus est simi- 
litudo rei intellectae ; et in eadem natura, quia in Deo idem 
esi intclligere et esse, ut supra ostensum est. L T nde processio 
Verbi in divinis dicitur generatio, et ipsum Verbum procedens 
■ It' it.ur Filius. » 

h) Comp. Theol. cap. 40. : « Considerandum est autem 
quod, cum in nobis sit aliud esse naturale et intclligere, oportet 
quod verbum in nostro intellectu conceptum, quod habet 
I me intelligibile tantum, alterius naturae sit quam intellectus 
in .Hier qui habet esse naturale. In Deo autem idem est esse 

et intelligere. Verbum igitur Dei, quod est in Deo, cuius 
Verbum est secundum esse intelligibile, idem esse habet cum 
Deo, cuius est Verbum. Et per hoc oportet quod sit eiusdem 
essentiae et naturae cum ipso, et quod omnia, quaecumque 
de Deo dicuntur, Verbo Dei conveniant. » 

c) IV. C. Gent. cap. ii. : « Cum autem intellectus divinus 
non solum sit semper in actu, sed etiam sit ipse actus purus, 
oportet quod substantia intellectus divini sit ipsum suum 
intelligere, quod est actus intellectus. Esse autem Verbi 
interius concepti sive intentionis intellectae est ipsum suum 
intelligi. Idem ergo esse est Verbi divini et intellectus divini, 
et, per consequens, ipsius Dei, qui est suus intellectus. Esse 
autem Dei est eius essentia vel natura, quae idem est quod 
ipse Deus. Verbum igitur Dei est ipsum esse divinum et 
essentia eius, et ipse verus Deus. » 

Quarto : Ex identitate esse et essentiae in Deo procedit 
D. Thomas ad manifestandum Spiritum Sanctum esse con- 
substantialem Patri et Filio, et ipsum verum Deum. — a) 

I. q. 27. a. 3. ad 2. et a. 4. ad 1. : « Quidquid est in Deo, est 
Deus ; quod non contingit in aliis rebus. Et ideo per quam- 
libet processionem quae non est ad extra, communicatur 
divina natura ; non autem aliae naturae... Et inde est, quod 
procedens per modum amoris, et divinam naturam accipit, 
et tamen non dicitur natum. » 

b) Comp. Theol. cap. 47. : « Sicut autem intelligere Dei 
est suum esse, ita eius amare. Non igitur Deus amat seipsum 
secundum aliquid suae essentiae superveniens, sed secundum 
suam essentiam. Cum igitur amet seipsum secundum hoc 
quod ipse in seipso est, ut amatum in amante, non est Deus 
amatus in Deo amante per modum accidentalem, sicut et 
res amatae sunt in nobis amantibus accidentaliter ; sed 
Deus est in seipso ut amatum in amante substantialiter. 
Ipse ergo Spiritus Sanctus, quo nobis insinuatur divinus 
amor, non est aliquid accidentale in Deo, sed est res subsi- 
stens in essentia divina, sicut Pater et Filius. Et ideo in 
regula catholicae fidei ostenditur coadorandus et siinul 
glorificandus cum Patre et Filio. » 

c) IV. C. Gent. cap. 19 : « Cum autem ostensum sit, quod 
amatum necesse est aliqualiter esse in voluntate amantis, 
ipse autem Deus seipsum amet : necesse est quod ipse Deus 
sit in sua voluntate ut amatum in amante. Est autem amatum 
in amante secundum quod amatur ; amare autem quoddam 
velle est ; velle autem Dei est eius esse, sicut et voluntas eius 
est eius esse. Esse igitur Dei in voluntate sua non est esse 
accidentale, sicut in nobis, sed essentiale. Unde oportet quod 
Deus, secundum quod consideratur ut in sua voluntate 
existens, sit vere et substantialiter Deus. Quod autem aliquid 
sit in voluntate ut amatum in amante, ordinem quendam 
habet ad conceptionem qua ab intellectu concipitur, et ad 
ipsam rem cuius intellectualis conceptio dicitur verbum; non 
enim amaretur aliquid nisi aliquo modo cognosceretur ; nec 
solum amati cognitio amatur, sed secundum quod in se 
bonum est. Necesse est igitur quod amor, quo Deus est in 
voluntate divina ut amatum in amante, et a Verbo Dei et a 
Deo, cuius est Verbum, procedat. » 

Quinto : Ex identitate esse et essentiae in Deo procedit 
D. Thomas ad ostendendum essentiam divinam manere unam 
et eandem secundum numerum in tribus divinis personis. — 

a) De Pot. q. 2. a. 1. : « Nulla forma vel natura creata est 
suum esse, sed ipsum esse Dei est eius natura et quidditas ; 
ct inde est, quod proprium nomen ipsius est Qui est, ut patet 
Exod. III.; quia sic denominatur, quasi a propria sua forma. 
Forma ergo in istis inferioribus, quia per se non subsistit, 
oportet quod in eo, cui communicatur, sit aliquid aliud per 
quod forma vel natura subsistentiam recipiat ; et haec est 
materia, quae subsistit formis materialibus et naturis. Quia 
vero natura materialis vel forma non est suum esse, recipit 
es se per hoc quod in alio suscipitur ; unde, secundum quod 
iu diversis est, de necessitate habet diversum esse; unde 
humanitas non est una in Socrate et Platone secundum esse, 
quamvis sit una secundum propriam rationem. In commu- 
nicatione vero, qua divina natura communicatur, quia ipsa 
est per se subsistens, non requitur aliquid materiale per quod 
subsistentiam recipiat ; unde non recipitur in aliquo quasi 

in materia, ut sic genitus ex materia et forma inveniatur 
compositus. Et quia iterum ipsa essentia est suum esse, non 
accipit esse per supposita in quibus est ; unde per unum et 
idem esse est in communicante et in eo qui communicatur ; 
et sic manet eadem secundum numerum in utroque. Huius 
communicationis exemplum in operatione intellectus con- 
gruentissime invenitur... In creaturis non potest esse gene- 
ratio sine divisione essentiae vel naturae secundum esse, 
cum natura non sit suum esse. » 

b) IV. C. Gent. cap. ii. : « Non sic autem natura Dei est 
in Verbo, ut sit una specie et numero differens. Sic enim 
Verbum habet naturam Dei, sicut intelligere Dei est ipsum 
esse eius, ut dictum est. Intelligere autem est ipsum esse 
divinum. Verbum igitur habet ipsam essentiam divinam non 
solum specie, sed etiam numero eandem. » Et cap. 23. : 
« Quod autem in sola natura divina pluribus modis natura 
communicatur, rationabile est ; quia in solo Deo eius operatio 
est suum esse. Unde cum in eo, sicut et in qualibet intellec- 
tuali natura, sit intelligere et velle, id quod procedit in eo 
per modum intellectus, ut Verbum, aut amoris et voluntatis, 
ut Amor, oportet quod habeat esse divinum et sit Detis; et 
sic tam Filius quam Spiritus Sanctus est verus Deus. » 

c) I. Sent. dist. 4. q. 1. a. 1. ad 2. : « Cum enim in omni 
creatura differat essentia et esse, non potest essentia commu- 
nicari alteri supposito nisi secundum aliud esse, quod est 
actus essentiae ; et ideo oportet essentiam creatam commu- 
nicatione dividi, quod imperfectionis est. » 

d) Exposit. in Decretalem 1 I. cap. 2. : « Sic igitur datur 
intelligi, quod in Divinitate tres sunt subsistentes, sc. Pater et 
Filius et Spiritus Sanctus, sed una numero simpliciter natura 
est in qua subsistunt : quod in rebus humanis contingere non 
potest. Petrus enim et Paulus et Ioannes sunt quidem tres 
subsistentes in natura humana ; sed natura humana, etsi sit 
una specie in istis tribus, non tamen est una et eadem numero ; 
et ideo tres homines sunt, non unus homo. Quia vero in Patre 
et Filio et Spiritu Sancto est una numero natura, dicimus 

quod Pater et Filius et Spiritus Sanctus sunt unus Deus, et 
non tres dii. » 

Sexto : Ex identitate esse et essentiae in Deo procedit 
D. Thomas ad ostendendum, quod in Deo non potest esse 
processio Verbi ex Verbo, neque Amoris ex Amore ; ac proinde 
in Divinis solum esse processionem Verbi et Amoris. 

a) I. q. 3. a. 4. : « Deus non solum est sua essentia, sed 
etiam suum esse: quod quidem multipliciter ostendi potest... 
Impossibile est ergo, quod in Deo sit aliud esse, et aliud 
eius essentia... Sua igitur essentia est suum esse. » Et I. q. 14. 
a. 4. D. Thomas infert : « Ex necessitate sequitur, quod 
ipsum cius intelligere sit eius essentia et eius esse. » Et q. 19. 
a. 1. addit : « Et sicut suum intelligere est suum esse, ita et 
suum esse est suum velle. » Ac q. 27. a. 5. concludit : « Deus 
uno simplici actu omnia intelligit, et similiter omnia vult. 
Unde in eo non potest esse processio Verbi ex Verbo, neque 
Amoris ex Amore. Sed est in eo solum Verbum perfectum et 
unus Amor perfectus. Et in hoc eius perfecta fecunditas 
manifestatur. » 

b) De Pot. q. 9. a. 9. : « Verbum autem et amor in 
creatura quidem non sunt personae subsistentes in natura 
intelligente et volente. Intelligere enim et velle creaturae 
non est esse eius. Unde verbum et amor sunt quaedam 
supervenientia creaturae intelligenti et volenti, sicut 
accidentia quaedam. Cum autem in Deo idem sit esse, 
intelligere et velle, necessarium est quod Verbum et Amor 
in Deo non accidant, sed subsistant in natura divina. Non 
autem est in Deo nisi unum simplex intelligere et unum 
simplex velle; quia intelligendo essentiam suam, intelligit 
omnia, et volendo bonitatem suam, vult omnia quae vult. 
Non est ergo nisi unum Verbum et unus Amor in divinis. 
Ordo autem intelligendi et volendi aliter se habet in Deo et 
in nobis. Nos enim cognitionem intellectivam a rebus exte- 
rioribus accipimus ; per voluntatem vero nostram in aliquid 
exterius tendimus tamquam in finem. Et ideo intelligere 
nostrum est secundum motum a rebus in animam ; velle 
vero secundum motum ab anima ad res. Deus autem non 

accipit scientiam a rebus, sed per scientiam suam causat res ■ 
nec per voluntatem suam tendit in aliquid exterius sicut in 
finem, sed omnia exteriora ordinat in se sicut in finem. Est 
eigo tam in nobis quam in Deo circulatio quaedam in operibus 
intellectus et voluntatis; nam voluntas redit in id a quo 
fuit principium intelligendi ; sed in nobis concluditur circulus 
in id quod est extra, dum bonum exterius movet intellectum 
nostrum, et intellectus movet voluntatem, et voluntas tendit 
per appetitum et amorem in exterius bonum. Sed in Deo 
iste circulus clauditur in seipso ; nam Deus, intelligendo se 
concipit Verbum suum, quod est etiam ratio omnium intel- 
lectorum per ipsum, propter hoc quod omnia intelligit 
intelligendo seipsum ; et ex hoc Verbo procedit in amorem 
omnium et suiipsius. Unde dixit quidam : Monas monadem 
genuit et in se suum refl.exit ardorem. Postquam vero circulus 
conclusus est, nihil ultra addi potest ; et ideo non potest 
sequi tertia processio in natura divina ; sed sequitur ulterius 
processio in exteriorem naturam. Sic ergo oportet, quod in 
divinis sit una tantum persona non procedens, et duae solae 
personae procedentes ; quarum una persona procedit ut 
Amor, ct alia ut Verbum ; et sic est personarum ternarius 
numerus in Divinis. » 


II 

De Divinis Relationibus. 

1 Rimo Iuxta fidem catholicam, relationes quae secun- 
dum processiones divinas accipiuntur, sunt relationes reales. 

- a) Cone. Toletanum XI. can. i. : ,< I n relationis persona- 
rum nominibus Pater ad Filium, Filius ad Patrem, Spiritus 
Sanctus ad utrosque refertur. .» b) Cone. Lateranense IV., 
ecret. I, . « Haec Sancta 1 rinitas secundum communem 
essentiam individua, et secundum personales proprietates 
discreta ; » id est, secundum relationes, c) Cone. Florentinum, 
m Decreto pro Iacobitis seu in Bulla Eugenii IV., Cantate 

Domino : « Solus Pater de substantia sua genuit Filium ; 
solus Filius de solo Patre est genitus ; solus Spiritus Sanctus 
simul de Patre procedit et Filio. Hae tres personae sunt unus 
Deus, et non tres dii ; quia trium est una substantia, una 
essentia, una natura, una divinitas, una immensitas, una 
aeternitas ; omniaque sunt unum ubi non obviat relationis 
oppositio. » 

Secundo : Duo affirmanda de divinis relationibus. — 

Circa reales relationes, quas fides catholica ponit in Divinis, 
oportet haec duo affirmare, quorum : i um Reales relationes 
in Divinis habent esse substantiale, non accidentale ; ac perinde 
sunt subsistentes, non inhaerentes. 2 um Esse realium relationum 
in Divinis non est aliud ab esse Divinae Essentiae, sed unum 
et idem esse. 

Tertio : Ex identitate esse et essentiae in Deo procedit 
D. Thomas ad declarandum reales relationes in Divinis 
habere esse substantiale. 

a) I. C. Gent. cap. 22. ostendit Angelicus Doctor multi- 
pliciter, quod Dei essentia est suum esse; atque in cap. 23. 
statim infert : « Ex hac etiam veritate de necessitate sequitur, 
quod Deo, super eius essentiam, nihil supervenire possit, 
neque aliquid ei accidentaliter inesse. Ipsum enim esse non 
potest participare aliquid quod non sit de essentia sua ; 
quamvis id quod est possit aliquid aliud participare ; nihil 
enim est formalius aut simplicius quam esse. Divina autem 
substantia est ipsum esse; ergo nihil habet quod non sit de 
sua substantia ; nullum ergo accidens ei inesse potest. » 

b) I. q. 3. a. 5. ostendit D. Thomas, quod in Deo accidens 
esse non potest, « quia Deus est suum esse. » Unde posito 
quod iuxta fidem dantur in Deo relationes reales, necesse est 
quod huiusmodi relationes habeant esse substantiale, non 
accidentale ; sint subsistentes, non inhaerentes. 

c) De Pot. q. 8. a. 2. : « Supposito quod relationes in 
divinis sint, de necessitate oportet dicere, quod sint essentia 
divina ; alias oporteret ponere compositionem in Deo, et 
quod relationes in divinis essent accidentia ; quia omnis res 

inhaerens alicui praeter suam substantiam est accidens. 
Oporteret etiam quod aliqua res esset aeterna, quae non erit 
substantia divina : quae omnia sunt haeretica... Unde dicen- 
dum est, quod nihil prohibet aliquid esse inhaerens, quod 
tamen non significatur ut inhaerens ; sicut etiam actio non 
significatur ut in agente, sed ut ab agente ; et tamen constat 
actionem esse in agente. Et similiter, licet ad aliquid non 
significatur ut inhaerens, tamen oportet ut sit inhaerens. Et 
hoc, quando relatio est res aliqua ; quando vero est secundum 
rationem tantum, tunc non est inhaerens. Et sicut in rebus 
creatis oportet quod sit accidens, ita oportet quod sit in Deo 
substantia; quia quidquid est in Deo, est eius substantia. 
Oportet ergo relationes secundum rem esse divinam substan- 
tiam ; quae tamen non habent modum substantiae, sed 
habent alium modum praedicandi ab his quae substantialiter 
praedicantur de Deo. » 

Tertio : Ex identitate esse et essentiae in Deo procedit 
D. Thomas ad logice concludendum, quod esse relationum 
realium in Divinis non est aliud ab esse divinae essentiae, sed 
unum et idem esse. — a) I. q. 28. a. 2. : « Quidquid in rebus 
creatis habet esse accidentale, secundum quod transfertur 
in Deum, habet esse substantiale ; nihil enim est in Deo ut 
accidens in subiecto ; sed quidquid in Deo est, est eius essentia. 
Sic igitur ex ea parte, qua relatio in rebus creatis habet esse 
accidentale in subiecto, relatio realiter existens in Deo habet 
esse essentiae divinae, idem omnino ei existens. In hoc vero, 
quod ad aliquid dicitur, non significatur aliqua habitudo ad 
essentiam, sed magis ad suum (relationis) oppositum. Et sic 
manifestum est, quod relatio realiter existens in Deo est 
idem essentiae secundum rem, et non differt nisi secundum 
intclligentiae rationem, prout in relatione importatur respec- 
tus ad suum oppositum, qui non importatur in nomine 
essentiae. Patet ergo, quod in Deo non est aliud esse 
relationis et essentiae, sed unum et idem. » 

b) I. Sent. dist. 33. q. 1. a. 1. : « Cum enim, ut supra 
dictum est, in relatione sint duo, sc. : relationis respectus quo 
ad alterum refertur, in quo consistit relationis ratio ; et iterum 

ipsum esse relationis, quod habet secundum quod in aliqua 
IV fundatur, vel quantitate, vel essentia, vel aliquo huius- 
modi... Relationes distinguentes personas non possunt esse 
liuiusmodi (nihil realiter in re ponentes), cum fundentur 
super aliquid quod vere in re est, sc. in communicatione 
naturae. Et ideo sunt reales relationes habentes esse funda- 
tum in natura rei. Sed haec est naturae divinae simplicitas, 
ut in ipsa nonnisi unum esse possit esse, nec in ea differat 
esse et quod est et quo est. Istud ergo esse paternitatis non 
potest esse aliud esse quam esse essentiae ; et cum esse essen- 
tiae sit ipsa essentia, et esse paternitatis secundum rem est 
ipsa essentia : unde non facit compositionem cum ea... In 
aliis autem realibus relationibus in creaturis existentibus 
est aliud esse relationis et substantiae quae refertur ; et ideo 
dicuntur inesse. » 

c) De Pot. q. 2. a. 6. : « In divinis autem licet una relatio 
ab altera distinguatur realiter propter oppositionem rela- 
tionum, quae reales sunt in Deo, ipsa tamen relatio non est 
aliud, secundum rem, quam ipsa essentia, sed solum ratione 
differens ; nam relatio ad essentiam oppositionem non habet. 
Et ideo non est concedendum, quod aliquid absolutum in 
divinis multiplicetur, sicut quidam dicunt, quod in divinis 
est duplex esse, essentiale et personale. Omne enim esse in 
divinis essentiale est ; nec persona est nisi per esse essentiae. » 

d) De Pot. q. 8. a. 2. ad 11. : « In divinis nullo modo est 
esse nisi essentiae, sicut nec intelligere nisi intellectus ; et 
propter hoc, sicut in Deo est tantum unum intelligere, ita 
etiam unum esse. Et ideo nullo modo concedendum est, quod 
aliud sit esse relationis in divinis et aliud essentiae. Ratio 
autem non significat esse, sed esse quid, id est, quid aliquid 
est. Unde duae rationes unius rei non demonstrant duplex 
esse eius ; sed demonstrant quod dupliciter de illa re potest 
dici quid est; sicut de puncto potest dici quid est, sicut prin- 
cipium et ut finis, propter diversam rationem principii et 
finis. » 

e) De Pot. q. 9. a. 5. ad 19. : « Nullo modo concedendum 
est, quod in divinis sit nisi unum esse, cum esse semper ad 
essentiam pertineat ; et praecipue in Deo, cuius esse est sua 

essentia. Relationes autem quae distinguunt supposita in 
divinis, non addunt aliud esse super esse essentiae ; quia non 
faciunt compositionem cum essentia. Omnis autem forma, 
addens aliquod esse super esse substantiale, facit composi- 
tionem cum substantia ; et ipsum esse est accidentale, 
sicut esse albi, esse nigri. Diversitas ergo secundum esse 
sequitur pluralitatem suppositorum, sicut et diversitas 
essentiae in rebus creatis. Neutrum autem in divinis. » 


III 

De Divinis Personis. 

Primo : Doctrina fidei catholicae de Personis Divinis. — 

Iuxta fidem catholicam expositam in Symbolo S. Athanasii 1 : 
<• Alia est enim persona Patris, alia Filii, alia Spiritus Sancti. 
Sed Patris et Filii et Spiritus Sancti una est divinitas, aequalis 
gloria, coaeterna maiestas. Qualis Pater, talis Filius, talis 
Spiritus Sanctus. Increatus Pater, increatus Filius, increatus 
Spiritus Sanctus. Immensus Pater, immensus Filius, im- 
mensus Spiritus Sanctus. Aeternus Pater, aeternus Filius, 
aeternus Spiritus Sanctus. Et tamen non tres aeterni, sed 
unus aeternus ; sicut non tres increati, nec tres immensi, sed 
unus increatus et unus immensus. Similiter omnipotens 
Pater, omnipotens Filius, omnipotens Spiritus Sanctus ; et 
tamen non tres omnipotentes, sed unus omnipotens. Ita 
Deus Pater, Deus Filius, Deus Spiritus Sanctus ; et tamen 
non tres dii, sed unus est Deus. Ita Doijiinus Pater, Dominus 
Filius, Dominus Spiritus Sanctus ; et tamen non tres domini. 


1 Il.-II. q. 1. a. 10. ad 3. : « Athanasius non composuit manifes- 
tationem fidei per modum symboli, sed magis per modum cuiusdam 
doctrinae, ut ex ipso modo loquendi apparet. Sed quia integram fidei 
veritatem eius doctrina breviter continebat, auctoritate Summi 
Pontificis est recepta ut quasi regula fidei habeatur. » 

sed unus est Dominus. Quia, sicut singillatim unamquamque 
personam Deum ac Dominum confiteri christiana veritate 
compellimur, ita tres deos aut dominos dicere catholica 
religione prohibemur. » 


Secundo : Ex identitate esse et essentiae in Deo procedit 
D. Thomas ad ostendendum, quod Pater et Filius et Spiritus 
Sanctus sunt tres personae seu tres subsistentes in Divinis. — 

Comp. Theol. cap. 49. : « Ex omnibus autem quae dicta sunt, 
colligi oportet, quod in Divinitate quendam trinarium poni- 
mus, qui tamen unitati et simplicitati non repugnat. Oportet 
enim concedi Deum esse ut existentem in sua natura, et 
intellectum et amatum a seipso. Aliter autem hoc accidit in 
Deo et in nobis. Quia enim in sua natura homo substantia 
est, intelligere autem et amare eius non sunt eius substantia ; 
homo quidem secundum quod in natura sua consideratui , 
quaedam res subsistens est ; secundum autem quod est in suo 
intellectu, non est res subsistens, sed intentio quaedam rei 
subsistentis ; et similiter secundum quod est in seipso ut 
amatum in amante. Et sic in homine tria considerari possunt, 
id est : homo in natura sua existens, et homo in intellectu 
existens, et homo in amore existens; et tamen hi tres non sunt 
unum ; quia intelligere eius non est eius esse, et similiter et 
amare; et horum trium unus solus est res quaedam subsi- 
stens, sc. homo in natura sua existens. In Deo autem idem 
est esse, intelligere et amare. Deus ergo in esse suo naturali 
existens, et Deus existens in intellectu, et Deus existens in 
amore suo, unum sunt ; unusquisque tamen eorum est 
subsistens. Et quia res subsistentes in intellectuali natura 
personas Latini nominare consueverunt, Graeci vero hypo- 
stases, propter hoc in divinis Latini dicunt tres personas , 
Graeci vero, tres hypostases : Patrem sc. et Filium et 
Spiritum Sanctum. » 

Tertio : Ex identitate esse et essentiae in Deo procedit 
D. Thomas ad probandum, quod esse Divinarum Personarum 
non est aliud ab esse Divinae Essentiae, sed unum et idem 
esse . a ) De Pot. q. 2. a. 1. : « In communicatione vero, qua 

divina natura communicatur, quia ipsa est per se subsi- 
stens, non requiritur aliquid materiale per quod subsisten- 
tiam recipiat ; unde non recipitur in aliquo quasi in materia, 
ut sic genitus ex materia et forma inveniatur compositus. 
Et quia iterum ipsa essentia est suum esse, non accipit esse 
per supposita in quibus est ; unde per unum et idem esse est 
in communicante et in eo cui communicatur ; et sic manet 
eadem secundum numerum in utroque. » 

b) I. q. 28. a. 2. : « In Deo non est aliud esse relationis et 
essentiae, sed unum et idem. » Et q. 29. a. 4. : « Relatio autem 
in divinis non est sicut accidens inhaerens subiecto, sed est 
ipsa divina essentia. Unde est subsistens, sicut essentia divina 
subsistit. Sicut ergo deitas est Deus, ita paternitas divina est 
Deus Pater, qui est persona divina. Persona igitur divina 
significat relationem ut subsistentem ; et hoc est significare 
relationem per modum substantiae, quae est hypostasis 
subsistens in natura divina, licet subsistens in natura divina 
non sit aliud quam natura divina. Et secundum hoc, verum 
est quod hoc nomen persona significat relationem in recto, et 
essentiam in obliquo ; non tamen relationem in quantum est 
relatio, sed in quantum significatur per modum hypostasis. » 
Unde in Deo, sicut non est aliud esse relationis et essentiae, 
sed unum et idem, ita est unum et idem esse trium divinarum 
Personarum. 

c) III. q. 17. a. 2. ad 3. : « Dicendum quod, sicut in 
Prima Parte dictum est, quia persona divina est idem cum 
natura, in personis divinis non est aliud esse personae praeter 
esse naturae ; et ideo tres personae non habent nisi unum 
esse. Haberent autem triplex esse, si in eis esset aliud esse 
personae, et aliud esse naturae. » 

d) De Verit. q. 1. a. 5. ad 19. : « Ratio veri fundatur supra 
ens. Quamvis autem in divinis ponantur plures personae vel 
proprietates, non tamen ibi ponitur nisi unum esse; quia esse 
in divinis nonnisi essentialiter dicitur ; et omnium istorum 
enuntiabilium : Patrem esse vel generare; Filium esse vel 
genitum esse, secundum quod ad rem referuntur, est Veritas 
una, quae est Veritas Prima et Aeterna. » 

IV 


Per viam D. Thomae convenienter declaratur altissimum 
Sanctissimae Trinitatis mysterium ; ac difficultates, 
quas humana ratio ex suis conceptibus discurrendo 
videtur opponere, per ipsosmet proprios humanae 
rationis conceptus rationabili discursu solvuntur. 


Primo : Convenienter declarantur processiones et rela- 
tiones et personae quas fides catholica ponit in divinis. Hoc 

quidem ex hactenus dictis aperte patere videtur. Ex vera 
namque Dei notione, per lumen naturale rationis acquisita, 
assurgit Angelicus Doctor ad veram usque Dei notionem, 
quam ex fide tenemus, declarandam. Ex eo ipso, quod in 
Deo esse et essentia sunt idem, et ex hoc quod esse est sub- 
stantia vel natura Dei, infertur logico processu quod in Deo : 
i° idem quoque est esse et intelligere et velle seu amare; 
2° ideoque Verbum et Amor in Deo subsistunt in natura 
divina ; 3 0 Verbum quod procedit a Deo in quantum est 
intelligens, procedit ab eo in quantum est existens, et similiter 
Amor ; 4 0 tam Verbum quam Amor quam Pater sunt consub- 
stantiales, utpote habentes unam et eandem numero naturam 
divinam, quae est ipsum esse subsistens; 5 0 natura divina 
proinde non accipit esse et subsistere per supposita seu per- 
sonas in quibus est, sed, e converso, personae sunt et subsi- 
stunt per esse subsistens, quae est ipsamet Dei essentia vel 
natura. 

Secundo : Perfecte salvatur divini Esse summa simpli- 
citas. — Nam per hoc quod essentia vel natura Dei est suum 
esse, et per idem et unum esse natura divina est in commu- 
nicante et in eo cui communicatur, Angelicus Doctor progre- 
ditur ad hanc generalem conclusionem solide stabiliendam 
firmiterque tenendam, videlicet : In divinis non est nisi 
unum esse. Inde statim consequitur quod : i° divinarum 
processionum non est nisi unum et idem esse; 2° divinarum 

relationum non est nisi unum et idem esse; 3 0 divinarum 
personarum non est nisi unum et idem esse ; 4 0 Patris et Filii 
et Spiritus Sancti non est nisi unum et idem esse; 5 0 omnium 
quae, sive absolute sive relative, de Deo praedicantur, non 
est nisi unum et idem esse. 

Tertio : Licet in Deo omnium perfectionum non sit nisi 
unum et idem esse, in Deo tamen est revera quidquid pertinet 
ad rationem omnium ac singularium perfectionum quae de 
Deo praedicantur, sive per modum substantiae sive per modum 
relationis. — Omnes siquidem perfectiones pertinent ad 
perfectionem essendi ; idcirco nulla perfectio potest deesse 
ei cuius essentia est ipsum esse subsistens ; et nihil perinde 
deesse poterit Deo quidquid ad rationem uniuscuiusque 
perfectionis spectat, a) IV. C. Gent. cap. 11. : « Ea quae in 
creaturis divisa sunt, in Deo simpliciter sunt unum esse; 
sicut in creatura aliud est essentia et esse, et in quibusdam est 
etiam aliud quod subsistit in sua essentia et eius essentia 
sive natura ; nam hic homo non est sua humanitas, nec suum 
esse; sed Deus est sua essentia et suum esse. Et quamvis 
haec in Deo unum sint verissime, tamen in Deo est quidquid 
pertinet ad rationem vel subsistentiae vel essentiae vel 
ipsius esse; convenit enim ei non esse in aliis, in quantum 
est subsistens ; esse quid, in quantum est essentia ; et esse 
actu, ratione ipsius esse. Oportet igitur, cum in Deo sit idem 
intelligens et intelligere et intentio intellecta, quod est 
Verbum ipsius, quod verissime in Deo sit et quod pertinet 
ad rationem intelligentis, et quod pertinet ad rationem eius 
quod est intelligere, et quod pertinet ad rationem intentionis 
intellectae sive Verbi. » 

b) IV. C. Gent. cap. 14. : « In Deo sunt omnium entium 
perfectiones, non secundum compositionem aliquam, sed 
secundum simplicis essentiae unitatem. Nam diversae per- 
fectiones, quas res creata per multas obtinet formas, Deo 
competunt secundum unam et simplicem eius essentiam ; 
homo enim per aliam formam vivit, et per aliam est sapiens, 
et per aliam est iustus ; quae omnia Deo per essentiam suam 
conveniunt. Sicut igitur sapientia et iustitia in homine 

quidem sunt accidentia, in Deo autem sunt idem quod 
divina essentia, sic aliqua relatio, puta paternitatis et filia- 
tionis, etsi in hominibus sit accidens, in Deo est divina 
essentia. Non autem ideo dicitur, quod divina sapientia sit 
eius essentia, cum in nobis sapientia super essentiam addat, 
quasi divina sapientia a nostra sapientia deficiat; sed quia 
eius essentia nostram essentiam excedit ; ita quod id, ad qued 
essentia nostra non sufficit, sc. scire et iustum esse, Deus 
secundum suam essentiam habet perfecte. Oportet igitur, 
quod quidquid nobis convenit secundum essentiam et sapien- 
tiam distinctim, simul Deo secundum essentiam suam attri- 
buatur. Cum igitur divina essentia sit ipsa paternitatis vel 
filiationis relatio, oportet quod quidquid est paternitatis 
proprium, Deo conveniat, licet paternitas sit in ipsa essentia. 
Est autem hoc proprium paternitatis, ut a filiatione distin- 
guatur ; dicitur enim pater ad filium quasi ad alium, et haec 
est ratio patris, ut sit filii pater. Licet ergo Deus Pater sit 
divina essentia, et similiter Deus Filius, ex hoc tamen quod 
est Pater, distinguitur a Filio, licet sit unum ex hoc quod 
uterque est divina essentia. » 

Quarto : Ex hoc quod in divinis est unum tantum esse, 
reales relationes ex una parte non faciunt compositionem 
cum essentia, et ex alia distinguunt realiter personas. — Non 

faciunt quidem compositionem cum essentia ; quia divinae 
essentiae et divinarum realium relationum est unum et idem 
esse, nempe esse subsistens, quod est Dei substantia vel 
natura. Distinguunt vero realiter divinas personas ; quia, 
ut supra dictum est, in Deo revera est quidquid pertinet ad 
rationem omnium ac singularum perfectionum quae de Deo 
praedicantur, sive per modum substantiae sive per modum 
relationis ; et de ratione realis relationis est relativa oppositio 
inter utrumque relationis extremum ; atque in relativae 
oppositionis ratione includitur realis distinctio. Quapropter 
D. Thomas : 

«) I. q. 28. a. 3. : « Ex eo quod aliquid alicui attribuitur, 
oportet quod attribuantur ei omnia quae sunt de ratione 
illius ; sicut cuicumque attribuitur homo, oportet quod 

attribuatur ei esse rationale. De ratione autem relationis est 
respectus unius ad alterum, secundum quem aliquid alteri 
opponitur relative. Cum igitur in Deo realiter sit relatio, 
oportet quod realiter sit ibi oppositio. Relativa autem oppo- 
sitio in sui ratione includit distinctionem. Unde oportet, 
quod in Deo sit realis distinctio ; non quidem secundum rem 
absolutam, quae est essentia, in qua est summa unitas et 
simplicitas ; sed secundum rem relativam. » 

b) De Pot. q. 8. a. 2. ad 2. et ad 3. : « Alia est ratio substan- 
tiae et relationis, et utrique respondet aliquid in re quae 
Deus est ; non tamen aliqua res diversa, sed una et eadem. 
Et hoc praecipue convenit quod duabus rationibus respondet 
una res, quando natura perfecte comprehendit ipsam rem ; 
et sic est in proposito. Licet relatio non addat supra essen- 
tiam aliquam rem, sed solum rationem, tamen relatio est 
aliqua res, sicut etiam bonitas est aliqua res in Deo, licet non 
differat ab essentia nisi ratione ; et similiter est de sapientia ; 
et ideo sicut ea quae pertinent ad bonitatem vel sapientiam, 
realiter Deo conveniunt, ut intelligere et alia huiusmodi, 
ita etiam id quod est proprium realis relationis, sc. opponi 
et distingui, realiter in divinis invenitur. » 

Quinto : Ex hoc quod in Divinis est unum tantum esse, 
trium divinarum personarum una est divinitas, aequalis 
gloria, coaeterna maiestas, eademque absoluta perfectio. — 

Ratio fundamentalis est, quia in divinis omnia sunt unum, 
nisi ubi obviat realis oppositionis relatio, per quam personae 
realiter ad invicem distinguuntur ; proinde omnium ac singu- 
larum perfectionum in divinis est unum et idem esse in Patre 
et Filio et Spiritu Sancto ; exinde Pater et Filius et Spiritus 
Sanctus, sicut sunt uno et eodem esse, ita sunt boni et iusti, 
et sapientes et omnipotentes, una et eadem bonitate, una et 
eadem iustitia, una et eadem sapientia, una et eadem omni- 
potentia ; et sic de omnibus aliis infinitis perfectionibus, quae 
in Deo omnes simul sunt una simplicissima perfectio, vide- 
licet esse subsistens. Personae quidem divinae realiter distin- 
guuntur per reales relationes ; sed relationes, quatenus 
relationes, non ponunt aliquid in personis, sed ponunt dum- 

taxat ad aliquid, id est, oppositionem et realern distinctionem. 
Quod ita perspicue dilucidatur ab Angelico Doctore : 

a) I. Sent. dist. 20. q. x. a. 1. : « Notandu m> quo d relatio 
idio modo dicitur esse aliquid, quam alia enti a . I n aliis enim 
entibus unumquodque dicitur dupliciter ess e ; e t quantum 
ad esse suum, et quantum ad rationem quidditatis suae ; sicut 
>apientia secundum esse aliquid ponit in subi ec to, et similiter 
secundum rationem suam ponit naturam quondam in genere 
qualitatis. Sed relatio est aliquid secundum esse suum, quod 
habet in subiecto ; sed secundum rationem suam non habet 
quod sit aliquid, sed solum quod ad aliud referatur ; unde 
secundum rationem suam non ponit aliquid, in subiecto ; 
propter quod Boetius dicit, quod relativa nihil praedicant 
de eo de quo dicuntur... Et hoc verum est tam in relationibus 
quae de Deo dicuntur, quam de illis quae i n creaturis sunt, 
sed diversimode ; quia relatio quae habet esse in creatura, 
habet aliud esse quam sit esse sui Subiecti ; un de est aliquid 
aliud a suo subiecto ; sed in Deo nihil est q uo d habeat esse 
aliud ab ipso ; esse enim sapientiae est ipsum esse divinum, 
et non superadditum ; et similiter esse paternitatis. Unde 
relatio, quantum ad esse suum, secundu m quem solum 
modum debetur ei quod ponat aliquid, est essentia divina ; 
sed secundum rationem suam, per quam habet distinguere 
unam personam ab alia, non debetur ei quod dicat aliquid, 
sed potius ad aliquid. Unde quamvis Pater habeat paterni- 
tatem quam Filius non habet, et paternitas s it aliquid, non 
tamen Pater habet aliquid quod Filius no n habeat. Et sic 
paternitas est essentia ; nec tamen sequitur, quod Pater 
essentiam aliquam habeat qua careat Filius. Si autem Pater 
haberet sapientiam, et non Filius, haber e t aliquid Pater 
quod non haberet Filius ; quia sapientia dicit aliquid in 
sapiente, etiam secundum rationem suaip. Similiter dico 
quod, cum generare in divinis sit relatio quaedam, et sit 
aliquid, quamvis Pater possit generare et non Filius : non 
sequitur quod possit aliquid Pater quod i\ 0 n possit Filius ; 
sed bene sequeretur, si Pater posset intellig erCi e t non Filius, 
quod Pater posset aliquid quod non posset Filius ; sicut 
Pater est Pater, et esse Patrem est aliquid e sse, et tamen 

cum Filius non sit Pater, nullum esse est Patris quod non sit 
Filii ; quia omne esse in divinis est essentiae; et similiter 
omne ad aliquid est ibi secundum rationem essentiae vel 
secundum rationem attributorum. » 

b) De Pot. q. 2. a. 5. : « In essentia autem divina hoc 
considerandum est, quod propter eius summam simplicita- 
tem quidquid est in Deo, est divina essentia ; unde et ipsae 
relationes, quibus personae ad invicem distinguuntur, sunt 
ipsa divina essentia secundum rem... Nec tamen sequitur 
quod, quamvis paternitatem Filius non habeat quam Pater 
habet, aliquid habeat Pater quod non habet Filius ; nam 
ipsa relatio secundum rationem sui generis, in quantum est 
relatio, non habet quod sit aliquid, sed solum quod sit ad 
aliquid. Quod sit vero aliquid secundum rem, habet ex illa 
parte qua inest, vel ut idem secundum rem, ut in divinis, 
vel ut habens causam in subiecto, sicut in creaturis. Unde 
cum id quod est absolutum, communiter sit in Patre et Filio, 
non distinguuntur secundum aliquid, sed secundum ad aliquid 
tantum ; unde non potest dici, quod aliquid habet Pater 
quod non habet Filius, sed quod aliquid secundum unum 
respectum convenit Patri, et secundum alium aliquid Filio. » 
Et ad 5. : « Sicut una et eadem est essentia trium per- 
sonarum, non tamen sub eadem relatione vel secundum 
eundem modum existendi est in tribus personis, ita est de 
omnipotentia. » 

c) I. q. 42. a. 6. ad 3. : « Sicut eadem essentia quae in 
Patre est paternitas, in Filio est filiatio, ita eadem est potentia 
qua Pater generat, et qua Filius generatur. Unde manifestum 
est, quod quidquid potest Pater, potest Filius ; non tamen 
sequitur quod possit generare ; sed mutatur quid in ad aliquid. 
Nam generatio significat relationem in divinis. Habet ergo 
Filius eandem potentiam quam Pater, sed cum alia relatione. 
Quia Pater habet eam ut dans ; et hoc significatur cum 
dicitur quod potest generare ; Filius autem habet eam ut 
accipiens ; et hoc significatur cum dicitur quod potest 
generari. » 

d) De Pot. q. 10. a. 2. : « Habens autem non distinguitur 
in divinis ab habente per hoc quod hic habeat haec attributa, 


CAP. II. — MYSTERIUM TRINITATIS 


535 


ille vero alia ; sed per hoc, quod eadem unus habet ab alio. » 
Et a. 5. : « In divinis non potest esse aliquid distinctum nisi 
per hoc quod est ad aliquid. Unde relatio quae est distinc- 
tionis principium in divinis, secundum rationem prior est 
proprietate. » 

e) De Pot. q. 9. a. 5. ad 23. : « Licet tota et perfecta 
divinitas sit in qualibet trium personarum secundum pro- 
prium modum existendi, tamen ad perfectionem Divinitatis 
pertinet, ut sint plures modi existendi in divinis, ut sc. sit 
ibi : i° a quo alius et ipse a nullo ; 2° et aliquis qui est ab alio. 
Non enim esset omnimoda perfectio in divinis nisi esset ibi 
processio Verbi et Amoris. » 

Sexto : Nulla est contradictio in hoc, quod divinae per- 
sonae sint idem et unum cum divina essentia, et tamen inter 
se ad invicem realiter distinguantur. — Difficultas quidem 
haud parva videtur oriri ex illo principio : Quaecumque uni 
et eidem sunt eadem, sibi invicem sunt eadem. Si enim divinae 
personae identificantur cum divina natura, quomodo ad 
invicem possunt esse realiter distinctae ? Si sunt unum 
quatenus essentia, quomodo esse possunt tres quatenus 
personae ? Hic videntur contradictoria de uno et eodem 
praedicari. — Ad hoc autem recte ac sufficienter respondetur 
a D. Thoma : i° quod huiusmodi principium : Quae sunt 
eadem uni tertio, sunt eadem inter se, tenet in his quae sunt 
idem re et ratione, non autem in his quae differunt ratione ; 
2° de eo quod est idem re et differens ratione, nihil prohibet 
contradictoria praedicari, ut dicit Philosophus, III. Phy sic. 
Iam vero, in divinis essentia et personae sunt idem et unum 
secundum rem, attamen differunt ratione ; ac perinde nulla 
potest oriri contradictio ex supraposito identitatis principio ; 
etenim non datur affirmatio et negatio eiusdem de eodem 
secundum idem. In quantum ergo essentia et personae in 
divinis differunt secundum intelligentiae rationem, sequitur 
quod aliquid possit affirmari de uno, quod negatur de altero. 
Sicque recte dicitur etiam iuxta regulas logicae ac stando 
principiis philosophiae, quod in divinis essentia est una, et 
personae sunt tres ; et similiter quod personae identificantur 

realiter cum essentia, et tamen realiter distinguuntur ad 
invicem inter se 1 . 

Septimo : Ex hoc quod in divinis est unum et idem esse 
relationum et essentiae, recte infertur quod personae realiter 
distinguantur, et tamen nulla sit perfectio in una persona 
divina quae non sit etiam in altera. — In relatione creata, 
sicut in omnibus accidentibus, est duo considerare, videlicet : 
i° esse suum secundum quod ponit aliquid in ipso, prout est 
accidens ; 2° et rationem suam secundum quam ad aliud 
refertur, ex qua in genere determinato collocatur ; et ex hac 
ratione non habet quod ponat aliquid in eo de quo dicitur ; 
sicut omnes aliae formae absolutae ex ipsa sua ratione habent 
quod aliquid in eo, de quo dicuntur, ponant ; ut sapientia, 
iustitia et huiusmodi. Ac quamvis relationi, ex hoc quod 
ad alterum dicitur, non debetur quod sit res quaedam, est 
tamen res aliqua secundum quod habet fundamentum in eo, 
quod refertur ; et tunc relatio est realis, de cuius quidditate 
est esse ad alterum, dicere realem ordinem ad illud, ac realem 
quoque oppositionem ac distinctionem inter extrema rela- 
tionis causare. Iam vero, in divinis relationes sunt reales 
secundum quod habent fundamentum in divinis processio- 
nibus Filii a Patre, et Spiritus Sancti a Patre et Filio. Et quia 
divinae sunt, et in Deo nullum est accidens, relationes sunt 
ipsa substantia, ac perinde relationes subsistentes ; et ideo 
faciunt realem hypostasum distinctionem ; nam nihil aliud 
est principium distinctionis in divinis nisi relatio. Quia ergo 
relatio in divinis realiter est idem quod essentia, et essentiae 
ac relationum unum est esse, idcirco nulla est perfectio in 
Patre quae non sit in Filio ; nec in Filio et Patre, quae non 
sit in Spiritu Sancto. Unde, quia paternitas et essentia divina 
sunt idem et unum secundum esse, ideo, sicut in Filio est esse 
essentiae, ita et in Filio est esse paternitatis ; quia in divinis 
non est nisi unum esse. Et sic quidquid est perfectionis in 
Patre sub relatione paternitatis, id totum est in Filio sub 
relatione filiationis, et in Spiritu Sancto sub relatione inspi- 


1 I. q/28. a. 1. ad 1. ; q. 39. a. 1. — De Pot. q. 8. a. 2. ad 10. 


CAP. II. — MYSTERIUM TRINITATIS 537 

rationis quae passiva dicitur. — Verum, quia in divinis rela- 
tiones sunt reales, vere salvatur ratio realis relationis ; atque 
exinde ex sua propria ratione relatio habet quod realiter 
distinguat unam personam ab altera, quia de ratione realis 
relationis est opponi ac realiter distinguere inter opposita 
extrema. Distinguuntur igitur divinae personae non per 
aliquid, sed per ad aliquid. Id autem quod dicitur ad aliquid 
in divinis, habet aliam rationem a ratione substantiae et 
alium modum praedicandi condivisum contra substantiam. 
Ita in divinis dicitur, quod eodem est substantia et sciens; 
non tamen quod eodem sit substantia et Pater; cum relatio, 
quae per se substantiae condivitur, secundum rationem 
generis et modum significandi in divinis salvetur. Ac quia 
relatio divina est, est subsistens ; inde hypostasis significat 
in divinis relationem per modum substantiae 1 . 


V 

Qui negant realem compositionem esse et essentiae in 
rebus creatis, coguntur multiplicare esse in divinis, 
et relativum videntur mutare in absolutum. 

Primo : Quomodo ex notione relationis realis in creatis 
assurgit D. Thomas ad solvendum difficultates circa rela- 
tiones reales in divinis. — a) In realibus relationibus in crea- 
turis existentibus est aliud esse relationis et substantiae quae 
refertur ; et ideo dicuntur inesse; et secundum quod insunt, 
compositionem faciunt accidentis ad subiectum. In divinis 
autem relationibus non est aliud esse relationis et substantiae ; 
et ideo reales relationes, quae fundantur in communicatione 
divinae naturae, non dicuntur inesse, sed subsistere; nec 
faciunt compositionem cum essentia, quia secundum rem 

1 I. q. 28. a. 2. — I. Sent. dist. 26. q. 2. a. 1.; dist. 33. q. 1. a. 1. et 2. 

sunt ipsa essentia. In natura divina non est nisi unum esse, 
nec in ea differt esse et quod est et quo est. 

b) In realibus relationibus in creaturis existentibus 
distingui oportet, sicut in omni ente quod in praedicamento 
collocatur, duo, videlicet : i° « ipsa quidditas vel natura rei » ; 
2° « ipse actus essentiae... Dico igitur quod cum dicitur : 
Ad aliquid sunt quorum esse est ad aliud se habere, intelligitur 
de esse quod est quidditas rei, quae definitione significatur ; 
quia ipsa natura relationis, per quam constituitur in tali 
genere, est ad aliud referri; et non intelligitur de esse quod 
est actus essentiae ; hoc enim esse habet relatio ex his quae 
causant ipsam in subiecto, secundum quod esse non refertur 
ad aliud, sed ad subiectum, sicut et quodlibet accidens 1 . » 

c) In divinis sicut non est compositio esse et essentiae in 
absolutis, ita nec in relativis ; quapropter esse et essentia 
relationis realis divinae non faciunt compositionem ; sed 
sicut in absolutis « esse essentiae est ipsa essentia, esse pater- 
nitatis est ipsa paternitas » ; et « ipsa paternitas secundum 
rem est ipsa essentia : unde non facit compositionem cum ea. 
Sed quia manet ibi verus respectus pertinens ad naturam 
relationis, qui non pertinet ad rationem essentiae, ex illo 
respectu relatio potest distinguere ; quamvis essentia non 
distinguatur, de cuius intellectu non est iste respectus oppo- 

1 Caietanus, Comment. in I. q. 28. a. 2. : « Inesse cuiusque 
formae accidentalis distinguitur realiter ab essentia accidentis et ab 
esse subiecti... Inesse relationis non est ad aliud se habere... Omnis 
relatio realis in creaturis distinguitur realiter a fundamento... Mini- 
mae demum entitatis relatio inter cetera praedicamenta et est et 
dicitur ; quia ex proprio sibi, id est ad. non habet quod sit reale ; 
ime quantum est ex hoc. potest in ratione solum inveniri... Adverte 
quod, licet quibusdam relationibus assentiat Scotus S. Thomae, 
quod distinguantur realiter a fundamentis, non tamen conveniunt 
in hoc quod inesse relationis distinguatur realiter ab eius essentia ; 
sicut nec universaliter, quod esse et essentia distinguantur in creaturis 
realiter. Nec tamen intelhgas inesse relationis distingui ab ipsa 
sicut alia relatio, aut sicut res omnino absoluta. Utrumque enim 
horum est falsum ; esse namque relationis in genere est relationis, 
leductive tamen ut eius actualitas ; sicut esse substantiae in genere 
substantiae, et esse qualitatis in genere qualitatis, etc. » 

sitionem habens, et per consequens distinctionem causans. » 
Exinde habetur : 

i° Quod, licet relationes divinae sint unum re cum 
divina essentia, atque relationum et essentiae unum sit esse, 
tamen « non oportet, quod esse essentiae divinae sit ad aliud 
se habere ; quia illud esse, in quo paternitas et essentia uniun- 
tur, significatur ut esse quod est actus essentiae ; non autem 
uniuntur in esse quod significat definitio rei ; quia alia est 
ratio paternitatis qua ad aliud refertur, et alia ratio essentiae. » 
2° « Cum dicitur, quod est alia ratio paternitatis et essentiae 
in divinis, non accipitur ratio secundum quod est in ratioci- 
nante tantum, sed secundum quod est nomen intentionis et 
significat definitionem rei. Quamvis enim in divinis non 
possit esse definitio nec genus nec differentia nec compositio, 
tamen, si intelligatur ibi aliquid definiri, alia erit definitio 
paternitatis, et alia definitio essentiae. In omnibus autem 
intentionibus hoc communiter verum est, quod intentiones 
ipsae non sunt in rebus, sed in anima tantum ; sed habent 
aliquid in re respondens, sc. naturam, cui intellectus huius- 
modi intentiones attribuit... Ipsa ratio, quam dicimus aliam 
et aliam in divinis, non est in re ; sed est in re aliquid res- 
pondens ei, in quo fundatur veritas illius rei, cui talis intentio 
attribuitur. » 3 0 « Nulla ratio alicuius praedicamenti 'manet 
in divinis, nisi relationis ; et ideo id quod dicitur ad aliquid 
in divinis, habet aliam rationem a ratione substantiae, et 
alium modum praedicandi condivisum contra substantiam... 
Ita in divinis dicitur, quod eodem est substantia et sciens, 
non tamen quod eodem sit substantia et Pater ; cum relatio, 
quae per se substantiae condividitur, secundum rationem 
generis et modum significandi salvetur. » 4 0 « Paternitas 
autem et essentia divina sunt idem secundum esse; et ideo 
sicut in Filio est esse essentiae, ita et in Filio est esse pater- 
nitatis, quia in divinis non est nisi unum esse. Sed paternitas 
habet aliquid in quo non unitur cum essentia, sc. rationem 
paternitatis, quae est alia a ratione essentiae ; unde secundum 
illam rationem respectus potest esse in Patre et non in Filio, 
sed distinguere Patrem a Filio. » 5 0 K Nomen entis sumitur 
ab esse rei ; et ideo cum unum et idem sit esse trium perso- 

narum, si ens sumatur substantive, non potest pluraliter 
praedicari de tribus personis *. » 

Secundo : Qui, ut Suarez, negant realem compositionem 
esse et essentiae in creatis, coguntur ponere tria esse in divinis. 

— Etenim, cum in creatis non possint huiusmodi philosophi 
et theologi servare realitatem relationis nisi in esse, quod 
est actus essentiae relationis, eo quod in rebus creatis esse 
et essentiam asserant identificari, idcirco nec relationes 
reales, quas fides catholica ponit in divinis, valent explicare 
nisi asserendo in divinis tria esse relativa ; nam, iuxta illos, 
relatio realis ponit aliquid in subiecto, etiamsi consideretur 
secundum esse ad. Unde Suarez in suis Disput. metaph. 10. 
sect. 3. : « Nihil iuvat illa distinctio de relatione secundum 
esse in vel secundum esse ad; nam si esse ad sit verum et 
reale, necesse est ut afficiat subiectum quod refert ad termi- 
num ; unde sicut relatio, etiam secundum esse ad, ponit in 
subiecto aliquid reale, ita etiam ponit aliquid bonitatis vel 
perfectionis. » Et De Trinit. lib. 3. cap. 5. : « Existcntia nihil 
aliud est quam actualis entitas, vel si ita loqui velimus, nihil 
aliud est quam actualitas ipsius entitatis ; sed tres proprie- 
tates personales ac divinae sunt tres entitates actuales 
realiter inter se distinctae, et ratione ab existentia essentiae... 
Paternitas est veluti quaedam forma Patris ; ergo dat ei 
aliquod esse quod non est essentiae, nec potentiale ; est ergo 
actuale et existentiae. » Unde apparet differentia inter 
doctrinam Suarezii et doctrinam D. Thomae. Dum Suarez 
tradit, quod in Deo aliud est esse relationis et esse essentiae, 
ac perinde quod in Deo sunt tria esse existentiae, Angelicus 
Doctor docet, quod in Deo, utique, alia est ratio essentiae et 
alia ratio relationis, sed non est aliud esse relationis et esse 
essentiae, sed unum et idem. . . 

Tertio 1 : Consequenter Suarez ponit in una divina persona 
aliquam perfectionem quae non est in altera. — Nam realem 
compositionem esse et essentiae in creatis negantes, ponunt 

1 I. Seni. dist. 25. q. 1. a. 3. et 4. et dist. 33. q. 1. a. 1. 

in divinis tria esse trium relationum, quarum una opponitur 
alteri et non possunt esse simul in eadem persona. Unde in 
una persona divina ponitur aliquod esse quod in altera non 
habetur. Atque ita Suarez, Disput. io. sect. 3. : « Dicendum 
ergo relationem, ut relatio est, sicut propriam dicit entitatem 
seu entitatis modum, ita etiam propriam dicere bonitatem 
seu perfectionem, ut docuerunt Ocham et Gabriel, et signi- 
ficat Durandus, nec dissentit Scotus... Concedendum ergo 
censeo omnem relationem realem dicere propriam bonitatem 
seu perfectionem. Neque hinc fit personas divinas esse 
inaequales in perfectione, nec, absolute loquendo, aliquam 
perfectionem esse in una quae non sit in aliis ; quia in 
singulis personis est eadem perfectio infinita in genere entis, 
formaliter vel eminenter includens omnem perfectionem 
omnium entium, tam absolutam quam respectivam, tam 
personalem quam essentialem. » Ac De Trinit. lib. 3. 
cap. 10. eandem tradens doctrinam, concludit : « Ex quo fit, 
ut in qualibet persona sit etiam eminenter omnis perfectio 
relativa, quamvis formaliter nulla persona habeat nisi illam 
tantum perfectionem relativam, quam eius relatio conferre 
potest. » Quod profecto valde alienum est a modo loquendi 
et ab ipsa doctrina D. Thomae, apud quem omnis divina 
perfectio est absoluta perfectio, ac nulla esse potest divina 
perfectio, quae in una persona formaliter, in altera vero 
dumtaxat eminenter contineatur. 

Quarto : Suarez non valet solvere difficultatem prove- 
nientem ex principio identitatis. — Unde De Trinit. lib. 4. 
cap. 3. : « Respondeo principium : Quaccumquc uni et eidem 
sunt eadem, sibi invicem sunt eadem, si in tota abstractione 
et analogia entis sumatur, abstrahendo ab ente creato et 
increato, seu finito et infinito, esse falsum, neque directe 
demonstrari aut probari posse, sed ad summum inductione 
posse a nobis ostendi in creaturis. Negamus autem inde recte 
concludi in tota illa universalitate ; quia in rigore fit argu- 
mentum ex puris particularibus, et quia in creaturis potest 
illud oriri ex limitatione earum, et ideo non recte fit illatio 
ad rem illimitatam. » At, ut bene ad hoc respondet P. Billot : 

« Dictum principium esse a priori et comparari non expe- 
rientia, non inductione, sed ipsa immediata analysi concep- 
tuum, imo esse basim ac fundamentum omnium regularum 
syllogismi. Necesse igitur est, ut intra limites suae legitimae 
significationis sit absolute et universaliter verum, et tam in 
divinis quam in creatis applicetur, non secus ac istud : 
Nihil potest esse simul et non esse, aliaque huiusmodi ; alioquin, 
quid amplius de Deo superest ratiocinandum 1 ? » 


1 De Deo Uno et Trino, q, 28. De relat. div. thes. 8. — P. Billot in 
Epilogo huius tract. de Trinitate ostendit quoque alia plura incon- 
venientia, in quae videntur incidere theologi, qui in philosophia 
vagantur extra vias D. Thomae. « Primo (inquit), in hac via (extra 
doctrinam D. Thomae), ad nihil amplius inservit distinctio relationis 
et substantiae, quam Patres, Concilia et monumenta ecclesiastica 
tanta cura referunt, veluti suppeditans elavem responsionis ad 
molestissimas quaestiones adversariorum fidei. Re enim vera ad hoc 
adducimur, ut dicamus tres substantias esse idem cum substantia 
una, et substantiam unam identificare sibi substantias tres. Secundo, 
dato quod sine aperta contradictione adhuc stare posset consub- 
stantialitas, profecto non salvatur divini esse simplicitas. Sic enim 
unaquaeque Persona divina componeretur ex duabus saltem realita- 
tibus, quae non modo essent inter sese conceptu adaequate distinctae, 
verum etiam forent secundum rem aliquo modo separabiles... Tertio, 
dato quod posset salvari simplicitas, certe non salvatur infinitas; 
si enim realitates personales ex eodem habent esse realitales, ex quo 
habent esse distinctae et inter se invicem oppositae, evidenter 
consequitur omnes simul sumptas esse aliquid maius quam sit una 
seorsum. Ergo singulae personae non sunt infinitae, quia non datur 
infinitum infinito maius ; nec est infinita ipsa Trinitas, quia finitum 
additum finito numquam faciet infinitum. » Haec aliaque plura recte 
ac profunde P. Billot, S. J., cuius observationes circa diversitatem 
doctrinae Suarezii et D. Thomae ad invicem comparatae leguntur 
fere ad litteram fideliter transcriptae in magistrali dissertatione, 
cui titulus : Suarez TMologien et la doctrine de saint Thomas. ( La 
Science catholique, septembre 1899.) Ubi inter multa alia notatu 
digna, legitur : a) « La Science catholique a publie l’an dernier (N 09 de 
juillet et aout 1898) une 6tude comparative entre les theories meta- 
physiques de saint Thomas d’Aquin et celles de Suarez. La conclu- 
sion en etait que Suarez ne pouvait nullement nous etre presente 
comme un interprete fidele de la pensee du Docteur angelique, et que 
son systeme etait tout l’oppos6 de la doctrine thomiste... Mais encore 
en theologie il se trouve, sur la plupart des questions les plus impor- 

Quinto : Diversitas inter Suarezium ac D. Thomam in 
declaratione mysterii ss. Trinitatis originem trahit ex diver- 
sitate doctrinae in Philosophia Prima. — Radix namque 
praedictorum inde exsurgit, quod iuxta Disputationes Meta- 
physicas Suarezii : i° non admittitur, sed potius reicitur ut 
absurda, realis compositio esse et essentiae in creatis ; 2° con- 
sequenter non distinguitur in relationibus realibus creatis 
inter esse ad alterum, in quo consistit relationis essentia vel 
natura, et esse quod est actus essentiae ; 3 0 consequenter 
non salvantur tres relationes reales in divinis nisi per tria 


tantes du dogme, en contradiction flagrante avec saint Thomas, et 
qu’en consequence, sur le terrain theologique, comme sur le terrain 
philosophique, il ne peut nous fitre presente comme un commentateur 
exact et fidele du Maitre des maitres. » b) « Aprds avoir nie la distinc- 
tion reelle de 1’essence et de 1’existence, et identifife le rapport dc la 
relation avec le titre de sa realite, il fallait logiquement que Suarez 
admit en Dieu trois exislences relatives, tout comme il avait admis 
trois perfections relatives... Qui ne reconnait ici la fameuse theorie 
de 1’essence et de l’existence ? » c) « La doctrine de saint Thomas et 
de Suarez au sujet des relations divines, etant desormais clairement 
d6finie, il nous reste A examiner le point delicat du myst^re de la 
Sainte Trinite, la difficulte en laquelle, pour ainsi dire, se resument 
toutes les autres difficultas. Un seul Dieu ; trois personnes :... En 
somme, il ne s’agit ni plus ni moins que du principe dc contradiction... 
Une tclle solution, logiquement deduite des principes de saint Thomas, 
ne peut convenir aux doctrines emises par Suarez... Le principe de 
contradiction devient pour Suarez un principe a posteriori, une loi 
contingente, tout comme les lois de la physique et de la mecanique. 
Du coup, la certitudo metaphysique disparait ; les deductions math6- 
matiques perdent la rigueur de leur necessite et de leur universalite. 
Bien plus, le theologien devrait s’interdire de raisonner sur les perfec- 
tions divines, puisque, en Dieu, ce principe directcur de notre raison- 
nement ne trouve plus son application. D’autrc part, la difficulte 
n’est point resolue ; on essaie seulement de 1’eviter, en lui sacrifiant 
le premier principe dc la raison. C’est 1’avcu le plus formel que Suarez 
puisse faire de 1’impossibilite ou il se trouve de ne pouvoir feviter 
1’absurde ou devraient le conduire ses principes etranges sur la nature 
de la relation. Nous avons voulu synth6tiser autour du probUme de 
la relation divine les plus importantes questions du mystere de la 
Sainte Trinite, tout en faisant remarquer les differences profondes 
qui separent saint Thomas et Suarez. » 

esse, quae ab huiusmodi theologis dicuntur relativa, at de 
facto sunt absoluta, quia esse in divinis est ipsa natura vel 
essentia Dei et pertinet ad praedicata absoluta ; 4 0 conse- 
quenter relatio divina non manet relatio, sed vertitur in 
absolutum ; 5 0 consequenter ad illa tria esse sequuntur tres 
perfectiones, quae sic ut tria esse trium relationum ita sunt 
in una persona, quod non sunt in altera. Sunt enim tria esse 
et tres perfectiones, quae ad invicem realiter opponuntur. 
Inde omnia inconvenientia supra indicata, et alia plura, ut 
in subsequenti capitulo mox patebit. 


CAPUT TERTIUM 


Quomodo ex identitate esse et essentiae in Deo atque ex 
reali utriusque compositione in omnibus aliis procedat 
D. Thomas ad declarandum unionem hypostaticam in 
altissimo Incarnationis mysterio. 


I 


Expositio mysterii Incarnationis secundum 
doctrinam Ecclesiae. 

Primo : Ex prophetia Isaiae. — Cap. 7, 14 : « Ecce Virgo 
concipiet et pariet filium, et vocabitur nomen eius Emmanuel. » 
Et cap. 9, 6 : « Parvulus enim natus est nobis, et filius datus 
est nobis, et factus est principatus super humerum eius ; et 
vocabitur nomen eius Admirabilis, Consiliarius, Deus, Fortis, 
Pater futuri saeculi. Princeps pacis. » 


Secundo : Ex Evangelio. — a) Math. cap. 1. : « Iacob 
autem genuit Ioseph, virum Mariae, de qua natus est Iesus 
qui vocatur Christus... Quod enim in ea natum est, de Spiritu 
Sancto est. Pariet autem filium, et vocabis nomen eius Iesum; 
ipse enim salvum faciet populum suum a peccatis eorum. 
Hoc autem totum factum est, ut adimpleretur quod dictum 
est a Domino per prophetam dicentem : Ecce Virgo concipiet 
et pariet filium ; et vocabunt nomen eius Emmanuel, quod 
est interpretatum : Nobiscum Deus. » b) Luc. cap. 1. : « Ecce 
concipies in utero, et paries filium, et vocabis nomen eius 
Iesum. Hic erit magnus, et Filius Altissimi vocabitur ; et 
dabit illi Dominus Deus sedem David patris eius ; et regnabit 

in domo Iacob in aeternum ; et regni eius non erit finis. 
Dixit autem Maria ad Angelum : Quomodo fiet istud, quoniam 
virum non cognosco ? Et respondens Angelus dixit ei : 
Spiritus Sanctus superveniet in te, et virtus Altissimi obum- 
brabit tibi. Ideoque et quod nascetur ex te Sanctum, voca- 
bitur Filius Dei. » Et cap. 2. : « Et peperit Filium suum 
primogenitum, ot pannis eum involvit, et reclinavit eum in 
praesepio... Ecce enim evangelizo vobis gaudium magnum, 
quod erit omni populo : Quia natus est vobis hodie Salvator, 
qui est Christus Dominus, in civitate David. » c ) Ioann. cap. 1. : 
« In principio erat Verbum, et Verbum erat apud Deum, 
et Deus erat Verbum. Hoc erat in principio apud Deum. 
Omnia per ipsum facta sunt ; et sine ipso factum est nihil 
quod factum est... Et Verbum caro factum est, et habitavit 
in nobis ; et vidimus gloriam eius, gloriam quasi Unigeniti 
a Patre, plenum gratiae et veritatis... Et de plenitudine eius 
nos omnes accepimus, et gratiam pro gratia. Quia lex per 
Moysem data est ; gratia et veritas per Iesum Christum 
facta est. » 

Tertio : Ex Epistolis S. Pauli. — a) Rom. cap. 1. : « Qui 
praedestinatus est Filius Dei in virtute secundum spiritum 
sanctificationis ex resurrectione mortuorum Iesu Christi 
Domini nostri. » Et cap. 9. : « Ex quibus est Christus secundum 
carnem, qui est super omnia Deus benedictus in saecula. 
Amen. » b) Galat. cap. 4. : « At ubi venit plenitudo temporis, 
misit Deus Filium suum, factum ex muliere, factum sub lege, 
ut eos, qui sub lege erant, redimeret, ut adoptionem filiorum 
reciperemus. » c) Coloss. cap. 1. : « Et ipse est ante omnes, 
et omnia in ipso constant. Et ipse est caput corporis Eccle- 
siae... Mysterium quod absconditum fuit a saeculis et gene- 
rationibus, nunc autem manifestatum est sanctis eius. 
Quibus voluit Deus notas facere divitias gloriae sacramenti 
huius in Gentibus, quod est Christus, in vobis spes gloriae... 
Quia in ipso inhabitat omnis plenitudo Divinitatis corpora- 
liter. » d) Tit. cap. 2. : « Apparuit enim gratia Dei Salvatoris 
nostri omnibus hominibus. » Et cap. 3. : « Cum autem beni- 
gnitas et humanitas apparuit Salvatoris nostri Dei. » e) Hebr. 

cap. 1. : « Multifariam multisque modis olim Deus loquens 
patribus in Prophetis ; novissime, diebus istis, locutus est 
nobis in Filio, quem constituit haeredem universorum, per 
quem fecit et saecula. Qui cum sit splendor gloriae, et figura 
substantiae eius, portansque omnia verbo virtutis suae, 
purgationem peccatorum faciens, sedet ad dexteram maie- 
statis in excelsis ; tanto melior angelis effectus, quanto diffe- 
rentius prae illis nomen hereditavit. Cui enim dixit aliquando 
Angelorum : Filius meus es tu, ego hodie genui te ? » 


Quarto : Ex prima Epistola S. Ioannis. — Cap 1. : 

h Quod fuit ab initio, quod audivimus, quod vidimus oculis 
nostris, quod perspeximus, et manus nostrae contrectaverunt 
de Verbo vitae ; et vita manifestata est, et vidimus, et testa- 
mur, et annuntiamus vobis vitam aeternam, quae erat apud 
Patrem, et apparuit nobis ; quod vidimus et audivimus, 
annuntiamus vobis, ut et vos societatem habeatis nobiscum, 
et societas nostra sit cum Patre et cum Filio eius, Iesu 
Christo. » 


Quinto : Ex Symbolo fidei. — a) Symb. Nicaenum: « Credo 
in unum Deum, Patrem omnipotentem, factorem coeli et 
terrae, visibilium omnium et invisibilium ; et in unum Domi- 
num, Iesum Christum, Filium Dei Unigenitum ; et ex Patre 
natum ante omnia saecula ; Deum de Deo, Lumen de Lumine, 
Deum verum de Deo vero. Genitum, non factum ; consub- 
stantialem Patri ; per quem omnia facta sunt. Qui propter 
nos homines et propter nostram salutem descendit de coelis. 
Et incarnatus est, de Spiritu Sancto, ex Maria Virgine ; et 
homo factus est. » b) Symb. S. Athanasii : « Est ergo fides 
recta, ut credamus et confiteamur, quia Dominus noster 
Iesus Christus Dei Filius, Deus et homo est. Deus ex sub- 
stantia Patris, ante saecula genitus ; et homo ex sub- 
stantia matris, in saeculo natus. Perfectus Deus, perfectus 
homo ; ex anima rationali et humana carne subsistens. 
Aequalis Patri secundum divinitatem ; minor Patre secun- 
dum humanitatem. Qui licet Deus sit et homo, non duo 
tamen, sed unus est Christus. Unus autem, non conversione 

divinitatis in carnem, sed assumptione humanitatis in Deum. 
Unus omnino, non confusione substantiae, sed unitate 
personae. Nam sicut anima rationalis et caro unus est homo, 
ita Deus et homo unus est Christus. » 

Sexto : Verus sensus illius similitudinis : Sicut anima ratio- 
nalis et caro unus homo, ita Deus et homo imus est Christus. 
— D. Thomas, III. q. 2. a. 1. ad 2. : « Ex anima et corpore 
constituitur in unoquoque nostrum duplex unitas, naturae 
et personae. Naturae quidem, secundum quod anima unitur 
corpori, forinaliter perficiens ipsum, ut ex duobus fiat una 
natura, sicut ex actu et potentia, vel materia et forma. El 
quantum ad hoc non attenditur similitudo, quia natura 
divina non potest esse corporis forma. Unitas vero personae 
constituitur ex eis, in quantum est unus aliquis subsistens in 
carne et anima ; et quantum ad hoc attenditur similitudo ; 
unus enim Christus subsistit in divina natura et humana. » 

Septimo : Capita doctrinalia fidei circa unionem hypo- 
staticam. — Iuxta catholicam ergo fidei doctrinam firmiter 
tenendum est : 

i° Unio Verbi Incarnati est facta non in natura divina, 
sed in persona divina Verbi seu Filii Dei l . 

2° In Christo non sunt duae hypostases, vel duo supposita, 
vel duae personae ; sed ima sola hypostasis, unum suppositum, 
una persona divina subsistens in duabus naturis, divina 
nempe et humana 2 

3 0 Unio itaque Dei et hominis in Christo non est dicenda 
secundum essentiam vel naturam, neque etiam secundum 
accidens, sed medio modo secundum subsistentiam seu 
hypostasim ; ac perinde non est dicenda essentialis, nec 
accidentalis; sed substantialis, personalis, hypostatica 3 . 

4 0 Filius Dei assumpsit essentiam vel naturam humanam 
perfectam et completam in ratione essentiae vel naturae ; 

1 III. q. 2. a. 1. et 2. 

2 III. q. 2. a. 3. et 4. 

3 III. q. 2. a. 6. 



ac proinde assumpsit humanum compositum ex corpore et 
anima rationali ; attamen nullo modo assumpsit humanam 
personam aut humanum suppositum aut humanam hypo- 
stasim ; et ideo non est proprie dictum, quod Filius Dei 
assumpserit hominem 1 . 

5 0 Filius Dei assumpsit tamen naturam humanam singu- 
larem et individuam, sed in individuo, quod non est aliud a 
supposito increato, quod est persona Filii Dei 2 . 


II 


Quomodo explicatur hypostatica unio humanae 
et divinae naturae in persona Verbi Incarnati iuxta 
principia philosophico-theologica a D. Thoma tradita. 


§ I- 


Quid sit hypostasis seu persona, et quomodo se habeat 
ad essentiam et ad esse in creatis. 

Primo : Quid addatur essentiae per principia indivi- 
duantia. — Oportet distinguere inter essentiam seu naturam 
quae est substantia simplex, et essentiam seu naturam quae 
est composita ex materia et forma. In habentibus enim 
naturam simplicem nihil additur reale supra ipsam naturam, 
quoniam talis natura per seipsam individuatur, sicut angeli, 
in quibus non differt individuum et natura ; et ideo principia 
individuantia huius modi formarum sunt de essentia earum. 
Sed in habentibus naturam compositam ex materia et forma, 
aliquid reale additur essentiae per ipsa individuantia princi- 
pia. Unde id quod est homo, habet in se aliquid quod non 
habet humanitas ; et propter hoc non est totaliter idem homo 
et humanitas. Quapropter in rebus compositis ex materia et 


1 III. q. 4. a. 1. et 2. 

2 III. q. 2. a. 2. ad 3.; et q. 4. a. 2. ad 1. Vide supra, lib. 2. cap. 6. 

forma tria est considerare, quorum nullum est aliud, sc. 
natura speciei, individuum, et esse 1 . 

Secundo : Quid autem addat supra essentiam singularem 
ac individuam substantiae creatae ipsa subsistentia. — Nomen 
subsistentia sumitur duplici modo : a) in concreto ; et tunc 
« subsistentia idem est quod res subsistens, quod est proprium 
hypostasis. » (III. q. 2. a. 3.) ; b) in abstracto ; et tunc sub- 
sistentia est modus substantialis vel actualitas, qua substantia 
redditur completa atque alteri incommunicabilis, ita ut fiat 
sui iuris quoad esse et operari. 

Tertio : Esse non est de ratione suppositi vel rei subsi- 
stentis in creatis, sed tamen est de integritate suppositi seu 
personae, tamquam actus eius. — Quia ergo, iuxta philoso- 
phicam D. Thomae doctrinam, omne ens creatum et subsi- 
stens componitur realiter ex his duobus, nempe ex eo quod 
est et ex esse, idcirco tam in angelis quam in hominibus esse 
est praeter eorum essentiam vel naturam ; atque in utrisque 
suppositum et natura non sunt omnino idem ; et esse non 
convenit naturae nisi mediante supposito vel persona, ad 
cuius constitutionem pertinet esse veluti terminus ac pro- 
prius actus. Unde D. Thomas, Quodl. 2. a. 4. ad 2. : « Licet 
ipsum esse non sit de ratione suppositi, quia tamen pertinet 
ad suppositum et non est de ratione naturae, manifestum est 
quod suppositum et natura non sunt omnino idem in quibus- 
cumque res non est suum esse. » Et Quodl. 9. a. 3. ad 2. : 
Esse est de integritate suppositi, « et id in quo fundatur 
unitas suppositi ». Et III. q. 17. a. 2. : « Esse autem pertinet 
et ad naturam et ad hypostasim ; ad hypostasim, sicut ad 
id quod habet esse; ad naturam autem, sicut quo aliquid habet 
esse. » Atque ibid. q. 19. a. 1. ad 4. : « Nam esse pertinet ad 
ipsam constitutionem personae ; et sic, quantum ad hoc, se 
habet in ratione termini. » 


1 I. q. 3. a. 3. — QQ. DD. De Verbo Ineam, a. 3. ad 6 . et ad 14. — 
De Anima, a. 17. ad 10. ; a. 3. ad 13. — III. De Anima, lect. 8. 

L i Quarto : Quid significet persona. — D. 1 hornas : a) 1 . q. 29. 
a.'*3. : « Persona significat id quod est perfectissimum in 
t 0 ta natura, sc. subsistens in rationali natura. » b) De Pot. 
q. 9. a. 3. : « Persona significat quandam naturam cum quo- 
dam modo existendi. Natura autem, quam persona in sua 
significatione includit, est omnium naturarum dignissima, 
sc. natura intellectualis secundum genus suum. Similiter 
etiam modus existendi, quem importat persona, est dignis- 
simus, ut sc. aliquid sit per se existens. » 

Quinto : Persona in creatis componitur ex multis. 

D. Thomas, De Pot. q. 9 - a. 3 - ad 4 - ’• « Accidit personae, in 
quantum huiusmodi, quod sit composita, ex hoc quod com- 
plementum vel perfectio, quae requiritur ad rationem per- 
sonae, non invenitur statim in uno simplici, sed requirit 
adunationem multorum, sicut in hominibus patet. In Deo 
autem cum summa simplicitate est summa perfectio ; et ideo 
est ibi persona absque compositione. » 

Sexto : Quaenam sint haec multa, quorum adunatio 
requiritur ad constitutionem personae humanae. — Ad consti- 
tuendam itaque humanam personam requiruntur : a) ipsa 
natura vel essentia completa in ratione speciei, nempe com- 
positum substantiale ex materia et forma, seu ex corpore et 
anima rationali informante corpus ; b) principia indi viduantia, 
quibus natura humana redditur singularis et individua , 
c) subsistentia formaliter sumpta, sive modus ille substan- 
tialis, qua natura singularis et individua redditur completa 
et alteri incommunicabilis, et capax essendi et operandi suo 
proprio iure ; d) esse seu actus existentiae, quo ipsa persona 
pervenit ad ultimum terminum suae propriae constitutionis, 
ita quod haec persona vel hic homo. v. g. Petrus, est. 

Septimo : Ordo inter suppositum et esse. — Suppositum : 

a) est subiectum proprium et immediatum actus essendi , 

b) dicit formaliter ordinem ad ipsam existentiam, quae est 
actus proprius suppositi, et quae non convenit essentiae nisi 
mediante supposito ; c) significatur ut totum habens essentiam 

seu naturam sicut partem formalem et perfectivam sui, et 
habens esse tamquam actum quo suppositum integratur, et 
id in quo fundatur unitas ipsius ; d) differt secundum rem 
et ab ipsa essentia et ab ipso esse, sed diversimode ; ab essentia 
quidem, non quasi omnino aliqua duo separata, sed tamquam 
totum a parte ; nam in supposito includuntur ipsa natura 
speciei et quaedam alia supperaddita quae sunt praeter 
rationem speciei ; ab esse, tamquam subiectum a suo proprio 
actu. Unde essentia est de ratione suppositi, ut pars formalis 
et perfectiva eiusdem ; esse autem non est de ratione sup- 
positi, sed pertinet ad suppositum veluti complementum 
substantiae existentis. Suppositum est id quod habet esse; 
esse vero est id quo suppositum est. Atque ita ex reali compo- 
sitione ex his duobus, nempe ex eo quod est et ex esse, con- 
stituitur subsistens in sua propria natura sive per se existens. 

§ 2 . 

Humana natura in Christo non existit per se, sed existit 
in persona Verbi Dei. 

Primo : Humana natura in Christo non habet propriam 
personalitatem. — a) III. q. 4. a. 2. ad 1. et ad 3. : « Naturam 
humanam assumpsit Filius Dei in atomo, id est, in individuo, 
quod non est aliud a supposito increato, quod est persona 
Filii Dei... Si enim humana natura non esset assumpta a 
divina persona, natura humana propriam personalitatem 
haberet ; et pro tanto dicitur persona consumpsisse personam, 
licet improprie ; quia persona divina sua unione impedivit 
ne humana natura propriam personalitatem haberet. » 

b) IV. C. Geni. cap. 49. : « In Christo enim vere fuit 
haec anima et hoc corpus; non tamen ex eis constituta est 
persona aliqua praeter personam Verbi Dei, quia sunt ad 
personalitatem Dei Verbi assumpta ; sicut et corpus, cum 
est sine anima, propriam speciem habet ; sed, cum unitur 
animae, ab ea speciem sortitur. » 

c) III. q. 1 7. a. 2. ad 4. : « Anima in Christo dat esse 
corpori, inquantum facit ipsum actu animatum, quod est 

dare ei complementum naturae et speciei. Sed si intelligatur 
corpus perfectum per animam absque hypostasi habente 
utrumque, hoc totum compositum ex anima et corpore, 
prout significatur nomine humanitatis, non significatur ut 
quod est, sed ut quo esL 

d) Compend. Theol. cap. 219. : « Subiectum enim et acci- 
dens non sic uniuntur, ut ex eis aliquod tertium consti- 
tuatur... Accidens trahitur ad personalitatem subiecti... Sic 
igitur, secundum similitudinem quandam, persona, hypo- 
stasis et suppositum Filii Dei est persona, hypostasis et 
suppositum humanae naturae in Christo. » 

Secundo : Humana natura in Christo non unitur acci- 
dentaliter Filio Dei, sed substantialiter. — a) IV. C. Gent. 
cap 49. : « Verbum Dei per solam naturam divinam simpli- 
citer esse habet, non autem per humanam naturam ; sed per 
eam habet quod sit hoc, sc. quod sit homo... Sic enim Verbum 
humanam naturam assumpsit, ut vere sit homo. Esse autem 
hominem est esse in genere substantiae. Quia igitur ex 
unione naturae humanae hypostasis Verbi Dei habet quod 
sit homo, non advenit ei accidentaliter ; nam accidentia 
esse substantiale non conferunt. » 

b) Quodl. 9. a. 2. : « Ipsum donum gratis datum humanae 
naturae est esse in divina Persona... Non oportet ponere, 
quod hypostasis increata informetur humanitate, sed quod 
subsistit in ea. » 

Tertio : Humana natura in Christo assumpta est ad 
unum esse, non quidem prout esse est essentiae vel naturae 
divinae, sed prout esse est personae Filii Dei. — a) III. q. 2. 

a. 6. ad 2. : « Illud quod advenit post esse completum, acci- 
dentaliter advenit, nisi trahatur in communionem illius esse 
completi ; sicut in resurrectione corpus adveniet animae 
praeexistenti ; non tamen accidentaliter, quia ad idem esse 
assumetur, ut sc. corpus habeat esse vitale per animam ; 
non est autem sic de albedine, quia aliud est esse albi, et 
aliud est esse hominis cui advenit albedo. Verbum autem Dei 
ab aeterno esse completum habuit secundum hypostasim sive 

personam ; ex tempore autem advenit ei natura humana, 
non quasi assumpta ad unum esse prout est naturae, sicut 
corpus assumitur ad esse animae ; sed ad unum esse prout 
est hypostasis vel personae. Et ideo humana natura non 
unitur accidentaliter Filio Dei. » 

b) III. Sent. dist. 6. q. 2. a. 2. ad 2. : « Aliud est de Deo 
et de omnibus aliis rebus ; quia in Deo ipsa essentia subsistens 
est, unde sibi secundum se debetur esse; immo ipsa est 
suum esse subsistens; unde essentia a persona non differt 
secundum rem ; et ideo esse essentiae est etiam personae, et 
tamen persona et essentia ratione differunt. Quamvis ergo 
unum sit esse, potest tamen esse considerari vel prout est 
essentiae, et sic non unitur humanitas in esse divino ; unde 
non unitur Patri; vel potest considerari prout est personae, 
et sic unitur in esse divino. » 

Quarto : Humana natura in Christo existit in persona 
Verbi, et ideo habet nobilius esse quam si existeret sua propria 
existentia. — a) III. q. 2. a. 2. ad 2. : « Dignius autem est 
alicui quod existat in aliquo se digniori, quam quod existat 
per se. Et ideo ex hoc ipso humana natura dignior est in 
Christo quam in nobis, quod in nobis quasi per se existens 
propriam personalitatem habet, in Christo autem existit in 
persona Verbi ; sicut etiam esse completivum speciei pertinet 
ad dignitatem formae, tamen sensitivum nobilius est in 
homine propter coniunctionem ad nobiliorem formam com- 
pletivam quam sit in bruto animali, in quo est forma 
completiva. » 

b) III. Sent. dist. 6. q. 3. a. 2. ad 1. : « Natura humana 
in Christo non degenerat, imo magis nobilitatur. » Et ad 2. : 
« Quamvis adveniat post esse completum, non tamen est 
accidentaliter adveniens ; quia trahitur ad unionem in illo 
esse, sicut corpus adveniet animae in resurrectione. » 

c) IV. C. Gent. cap. 49. : « Non autem Verbum Dei 
subsistentiam habet ex natura humana, sed magis naturam 
humanam ad suam subsistentiam vel personalitatem trahit ; 
non enim per illam, sed in illa subsistit. Unde nihil prohibet 
Verbum Dei esse ubique, licet humana natura a Verbo Dei 

assumpta ubique non sit... Quod autem anima humana et 
corpus in Christo ad personalitatem Verbi trahuntur, non 
constituentia aliquam personam praeter personam Verbi, 
non pertinet ad minorationem virtutis, sed ad dignitatem 
maiorem. Unumquodque enim melius esse habet, cum suo 
digniori unitur quam cum per se existit. » 

Quinto : Unum esse humanae naturae et personae 
divinae in Christo. — a) Quodl. 9. a. 3. : « Esse dicitur actus 
entis in quantum est ens, id est, quo denominatur aliquid 
ens actu in rerum natura ; et sic esse non attribuitur nisi 
rebus ipsis, quae in decem generibus continentur ; unde ens, 
a tali esse dictum, per decem genera dividitur... Esse ergo 
proprie et vere non attribuitur nisi rei per se subsistenti... 
Quia ergo in Christo ponimus unam rem subsistentem, ad 
cuius integritatem concurrit etiam humanitas, quia unum 
suppositum est utriusque naturae, ideo oportet dicere, quod 
esse substantiale, quod proprie attribuitur supposito in Christo, 
est unum tantum ; habet autem unitatem ex ipso supposito, 
et non ex naturis... Esse est id in quo fundatur unitas 
suppositi ; unde esse multiplex praeiudicat unitati. » 

b) Comp. Theol. cap. 22. : « Manifestum est enim, quod 
partes divisae singulae proprium esse habent ; secundum 
autem quod in toto considerantur, non habent suum esse, 
sed omnes sunt per esse totius. Si ergo consideremus ipsum 
Christum ut quoddam integrum suppositum duarum natu- 
rarum, eius erit unum tantum esse, sicut et unum suppositum. » 

c) I. Sent. dist. 17. q. 1. a. 1. : « Unio humanae naturae in 
Christo terminata est ad unum esse Personae divinae ; et 
ideo idem actus numero est Personae divinae et naturae 
humanae assumptae. » III. Sent. dist. 6. q. 2. a. 2. : « Non est 
inconveniens, quod esse unius subsistentis sit per respectum 
ad plura, sicut esse Petri est unum, habens tamen respectum 
ad diversa principia constituentia ipsum ; et similiter suo 
modo unum esse Christi habet duos respectus, unum ad 
naturam humanam, alterum ad divinam... Anima in Christo 
non acquirit proprium esse humanae naturae ; sed Filio Dei 
acquirit respectum secundum suum esse ad naturam, qui 

tamen respectus non est aliquid secundum rem in divina 
Persona, sed aliquid secundum rationem. » 

d) III. q. 17. a. 2. ad 2. : « Illud esse aeternum Filii Dei, 
quod est divina natura, fit esse hominis, in quantum humana 
natura assumitur a Filio Dei in unitatem personae. » 


§ 3 . 


Modus quo Deus est in Christo per unionem. 

Primo : Triplex modus quo creatura coniungitur Deo et 
Deus dicitur esse in creatura. — Primus enim modus quo 
creatura Deo coniungitur, est secundum similitudinem tan- 
tum, in quantum invenitur in creatura aliqua similitudo 
divinae bonitatis, non quod attingat ipsum Deum secundum 
substantiam ; et ista coniunctio invenitur in omnibus crea- 
turis ; et Deus dicitur esse in omni creatura per essentiam, 
praesentiam et potentiam, quatenus Deus est in omnibus 
rebus esse largiens et ad proprias operationes movens. 
Secundus vero modus est quo creatura attingit ad ipsum 
Deum secundum substantiam suam consideratum, et non 
secundum similitudinem tantum ; et hoc est per operationem ; 
sc. quando aliquis fide adhaeret ipsi Primae Veritati, et 
caritate ipsi Summae Bonitati ; et hoc modo Deus specia- 
liter est in sanctis per gratiam, atque in omnibus iustis 
habitat sicut in templo. Tertius denique modus est quo 
creatura per gratiam consummatam lumine gloriae attingit 
ad ipsum Deum secundum substantiam suam consideratum, 
ita quod mens creaturae intrat in consortium Divinitatis 
secundum operationem, quae est propria solius Dei, videns 
ipsum Deum facie ad faciem sicuti est ; et hoc specialissimo 
modo Deus est in omnibus beatis ; et mentes sanctorum 
plenae Deo dicuntur esse in patria. Atque triplex iste modus 
ita se habet in ordine perfectionis, ut secundus praesupponit 
ac includit primum ; et tertius, primum et secundum ; sed 
non e converso. 

Secundo : Summus ac ultimus modus quo creatura 
coniungitur Deo et Deus dicitur esse in creatura. — Hic est 

modus singularissimus atque ineffabilis, de quo Apostolus, 
II. Cor. cap. 5. ait : Deus erat in Christo mundum reconcilians 
sibi, et quem D. Thomas ita declarat : 

a) I. Sent. dist. 37. q. 1. a. 2. : « Creatura attingit ad 
ipsum Deum non solum secundum operationem, sed etiam 
secundum esse ; non quidem prout esse est actus essentiae, 
quia creatura non potest transire in naturam divinam ; sed 
secundum quod est actus hypostasis vel personae, in cuius 
unionem creatura assumpta est ; et sic est ultimus modus, 
quo Deus est in Christo per unionem. » Et ad 3. : « In quo enim 
est Deus per unionem, etiam est per gratiam ; et in quo est 
per gratiam, est per essentiam, praesentiam et potentiam. » 

b) III. q. 2. a. 11. : « Unio autem Incarnationis, cum sit 
in esse personali, transcendit unionem beatae mentis ad 
Deum, quae est per actum fruentis ; et ideo non potest cadere 
sub merito. » Ibid. q. 6. a. 6. : « Gratia enim unionis est 
ipsum esse personale, quod gratis divinitus datur humanae 
naturae in persona Verbi ; quod quidem est terminus as- 
sumptionis. i) Et q. 7. a. 13. : « Praesentia autem Dei in 
Christo intell igitur secundum unionem humanae naturae 
ad divinam personam. Unde gratia habitualis Christi intel- 
ligitur ut consequens hanc unionem, sicut splendor solem. » 
Et ad 3. : « Gratia autem unionis non est in genere gratiae 
habitualis, sed est supra omne genus, sicut ipsa divina 
persona. » 

c) Opusc. 2. De rationibus fidei, cap. 6. : « Sicut ergo 
spiritualis natura unitur corpori per efficaciam suae virtutis, 
ita et Deus potest uniri tam spirituali quam corporali ; et 
secundum hunc modum dicimus Deum naturae humanae 
fuisse unitum... Sic ergo et in unione Dei ad creaturam non 
trahitur Deitas ad humanam naturam, sed humana natura 
a Deo assumitur, non quidem ut convertatur in Deum, sed 
ut Deo adhaereat ; et sunt quodammodo, anima et corpus 
sic assumpta, anima et corpus ipsius Dei, sicut partes corporis 
assumptae ab anima sunt quodammodo ipsius animae mem- 
bra. Quodam ergo incomprehensibili et ineffabili modo 

dicimus Deum unitum esse humanae naturae in Christo, non 
solum per inhabitationem, sicut in aliis sanctis, sed quodam 
modo singulari, ita quod humana natura sit quaedam Filii 
Dei natura... Unde non inconvenienter dicimus animam 
et corpus esse Filii Dei, sed et oculos et manus, et quod 
Filius Dei corporaliter videat per oculi visionem, et audit 
per auris auditum ; et sic de aliis quae partibus animae vel 
corporis convenire possunt. » 

Tertio : Ergo unio hypostatica est unio divinae et 
humanae naturae in esse divino, prout esse est actus divinae 
personae atque incommunicabilis Verbi divini existentia. — 

Mysterium itaque Incarnationis, formaliter consideratum, 
vere reponitur in hoc, quod natura humana singularis, 
individua et perfecta in ratione essentiae vel naturae, trahitur 
ad esse divinum Filii Dei ; et sic coniungitur Verbo, ut illa 
existat in persona Verbi, et non semetipsa ; pro quanto esse 
personale Filii, cuius est subsistere in humana natura assumpta, 
supplet vices creatae existentiae sive illius proprii actus 
essendi, qui eidem humanitati naturaliter deberetur, si esset 
separata a Verbo et lieret sui iuris quoad esse et operari. 

Unio haec altissima atque ineffabilis divinae et humanae 
naturae in Christo facta est in divina persona Verbi Incarnati ; 
et persona in Christo est una sola et divina in duabus naturis 
subsistens. Unde D. Thomas, III. q. 2. a. 1. ad 2. : « Unus 
enim Christus subsistit in divina natura et humana. » 

Et quia unum subsistere Dei et hominis in Christo, exinde 
in Christo Deus est homo, et homo est Deus ; et Dei et hominis 
in Christo est unum tantummodo esse. Hoc unum esse est in 
quo communicant et uniuntur et sunt indivisae duae naturae 
realiter distinctae, divina et humana, Christi. Hoc unum 
esse est id quo Verbum Dei, factum caro, subsistit in duabus 
naturis. Hoc unum esse est id quo Christus dicitur et est 
unus et etiam unum Unde D. Thomas, 111 . Seni. dist. 18. 
q. 1. a. 1. ad 3. : « Unitas rei consequitur esse suum ; unde 
eodem modo praedicatur de re ens et unum quod conver- 
titur cum ente. Non autem ex actione sua habet res unita- 
tem ; et ideo non potest esse quod sit suppositum unum, et 

esse eius non sit unum ; potest autem esse quod sit suppositum 
unum, et actio eius non sit una. » Et III. q. 17. a. 2. : « Si 
ergo in Christo essent duo esse, et non tantum unum, Christus 
esset duo et non unum. » 

Hoc unum esse communicatur immediate humanae 
naturae assumptae, et est terminus assumptionis, et praecedit 
omne meritum omnemque dispositionem, et se habet veluti 
principium et ratio totius perfectionis et plenitudinis gratiae 
et gloriae et veritatis in homine Christo. III. Sent. dist. 13. 
q. 3. a. 1. ad 7. : « Sed unio in persona est unio ad esse; quia 
autem inter naturam humanam et esse, quod habet in persona, 
non potest cadere medium quod sit principium illius esse, 
ideo non potest ibi esse alia gratia quae sit principium illius 
unionis, vel sicut disponens, nisi per modum dictum. » Et 
ibid. ad 8. : « Hoc quod Deus est in anima Christi, vel in natura 
assumpta, alio modo quam in aliis creaturis, non est per 
aliquam dispositionem advenientem, sed per ipsum esse 
personae divinae, quod communicatur naturae humanae. » 
III. q. 7. a. 13. : « Gratia habitualis Christi intelligitur ut 
consequens hanc unionem, sicut splendor solem. » 

Hoc unum esse respicit duas naturas in Christo, ex quibus 
ima, sc. humana, trahitur ad esse alterius, sc. divinae ; ac 
perinde humana natura in Christo caret propria existentia, 
quia ubi non datur persona humana, non datur existentia 
humana ; ideoque existit in persona Verbi, et sustentatur in 
esse per personam divinam Verbi, quae in humana natura 
assumpta subsistit. De Verit. q. 20. a. 2. ad 5. : « Unio in 
Christo non terminatur ad operationem, sed ad esse. » Et 
q. 29. a. 1. : « Animae ad Deum duplex potest esse coniunctio : 
una secundum esse in una persona, quae singulariter est 
animae Christi ; alia secundum operationem, quae est com- 
munis omnibus cognoscentibus et amantibus Deum. » III. 
Sent. dist. 6. q. 2. a. 2. ad 1. : « Anima in Christo non acquirit 
proprium esse humanae naturae. » Ibid. dist. 8. q. 1. a. 4. 
ad 2. : « Quamvis in Christo sit unum esse, tamen secundum 
illud habet respectum ad duas naturas. » Ibid. dist. 6. q. 2. 
a. 3. : « Secunda opinio ponit unum esse in Christo ; unde esse 
divinae Personae pertinet ad utramque naturam. » III. q. 2. 

a. 6. : « Sic ergo patet, quod secunda trium opinionum, quas 
Magister ponit, quae asserit unam hypostasim Dei et hominis, 
non est dicenda opinio, sed sententia catholicae fidei. » 


III 

Quomodo explicetur unio hypostatica humanae ac 
divinae naturae in persona Verbi Incarnati iuxta 
principia philosophico -theologica a Scoto et a 
Suarezio tradita. 

§ I. 

Negata reali compositione essentiae et esse 
in creatis, oportet unionem hypostaticam explicare aliter 
quam D. Thomas declarat. 

Primo : Esse iuxta doctrinam philosophicam D. Thomae 
pertinet ad constitutionem personae. — III. q. 19. a. 1. ad 4. : 

« Esse pertinet ad ipsam constitutionem personae ; et sic 
quantum ad hoc se habet in ratione termini. » Quod Caietanus 
in suis Commentariis in hunc articulum ita dilucidat atque 
evolvit : « In constitutione personae a natura, esse se habet 
ut terminus ; quia spectat ad ipsam personae constitutionem 
ut propria actualitas eius ; persona enim nihil aliud est quam 
natura deducta ad hoc quod sit proprie id quod est. Et hinc 
provenit, ut unitas personae exigat unitatem esse; oportet 
namque constitutionem unius personae ad unum tantum- 
modo terminum compleri... Esse vero naturam habet ut 
principium quo tantum ; et personam, ut immediatum subiec- 
tum quod est. Eadem ergo est doctrina hic (q. 19. a. 1.) et 
superius (q. 17. a. 2.) tradita. Non enim docemur hic, quod 
esse sit de intrinseco intellectu personae, sed quod pertinet 
ad constitutionem personae. Et vere sic est. Quoniam consti- 
tutio personae est constitutio ipsius esse. Tunc quia non aha 
constitutione fit persona, et alia fit esse; sed una et eadem. 
Tum quia ad hoc constituitur persona, ut sit; quod est dictu, 
constitutionem personae terminari ad esse, tamquam ad 

ipsius personae propriam, immediatam ultimamque actua- 
litatem, infra latitudinem sui generis, sc. substantiae. » 

Secundo : Esse, iuxta doctrinam philosophicam Scoti et 
Suarezii, pertinet ad constitutionem essentiae seu naturae 
creatae. — Iam vero, tam Scotus qv&n Suarez negant 
realem compositionem essentiae et esse in rebus creatis ; ac 
proinde, iuxta philosophica ipsorum principia, essentia vel 
natura humana realiter identificatur cum actu essendi. 
Actualis enim hominis existentia constituit formaliter ipsam 
et realem hominis essentiam. Quapropter, ubicumque datur 
realis humana natura, ibi oportet ut necessario detur humana 
existentia, quae supponitur esse unum et idem cum ipsa 
essentia vel natura. Unde qui negant realem compositionem 
naturae et esse in creatis, coguntur ponere duo esse, duas 
existentias in Christo, in quo iuxta fidem catholicam sunt 
duae essentiae vel naturae. Ergo logice procedentes nec Scotus 
nec Suarez possunt declarare unionem hypostaticam per hoc 
quod in Christo est unum tantummodo esse, nempe esse 
aeternum Filii Dei, in quo uniuntur et communicant utraque 
Christi natura, divina sc. et humana. 

Tertio : Ergo Scotus et Suarez aliter quam D. Thomas 
tradere coguntur notionem humanae personae. — Etenim 
esse, quod est actus essentiae vel naturae substantialis, 
supponitur unum et idem cum ipsa essentia vel natura 
humana ; idcirco esse non se habet, iuxta philosophicam 
eorum doctrinam, ad personam humanam in ratione termini 
suae propriae constitutionis, nec proinde ad constitutionem 
personae humanae pertinet ut actualitas eiusdem. Unde 
necesse est, quod tam Scotus quam Suarezius per alias vias 
quaerant adinvenire quid sit humana persona et per quod 
postremo constituatur in ratione termini ac propriae actua- 
litatis. Ac semel iam determinata quidditate humanae 
personalitatis, aliter quam D. Thomas hypostaticam Verbi 
Incarnati unionem explicare satagant et conentur. Quod 
quidem per diversas atque oppositas vias ab invicem 
declinando Scotus et Suarezius laborant perficere. 

§ 2 . 

Via Scoti. 

Primo : Quid sit persona iuxta Scotum. — d) « Non in 

positivo, sed in negativo esse ponendam rationem personali- 
tatis creatae. Personalitas creata est formaliter negatio. 
Personalitas igitur creata supra naturam singularem non 
addit nisi negationem communicabilitatis sive dependentiam, 
quae est in communicari. » b) « In natura ergo creata ad 
rationem personalitatis oportet concurrere simul duas nega- 
tiones, actualis sc. et aptitudinalis dependentiae ad extrin- 
secam personam, adeo ut negatio aptitudinalis dependentiae 
sit quasi habitualis, necessario conveniens naturae cui con- 
venit, sive sit personata in se sive in persona aliena. Sed alia 
negatio, actualis nimirum dependentiae, superveniens illi 
negationi aptitudinali, complet propriam personalitatem in 
natura intellectuali, et suppositi in aliis naturis substantia- 
libus et completis... Ex quo patet, qualiter non sufficeret 
negatio actualis dependentiae sine aptitudinali ad complen- 
dam rationem personae. » c) « Nos putamus eam rationem 
(ratio personae) esse negationem actualis et aptitudinalis 
dependentiae ; et propterea omne positivum naturae fuisse 
a Verbo assumptum *. » 

Secundo : Natura humana et suppositum humanum, 
secundum Scotum. — Itaque secundum Scoti doctrinam : 
i° Aliquid ultimo constituitur in ratione suppositi seu per- 
sonae per negationem unionis cum altero supposito. 2° Natura 
singularis et integra per se constituitur in tali independentia, 
non aliquo alio positivo ultra illam entitatem quae est ipsamet 
essentia vel natura. 3 0 Sola natura singularis integra ultimo 
m ratione personae per hoc constituitur, quod actu non unitur 
nobiliori supposito; si autem actu unitur, per hoc ipsum 

1 Duns Scoti, Summa theol, T. V. q. 1. fundam, a. 3. et 4. • 
q. 4- a. 2. ad 3. 



CAP. m. — 

formaliter cadit a ratione personae seu hypostasis, d) Unde 
tandem natura et suppositum in creatis sunt realiter idem, 
et sola ratione differunt. 

Tertio : Unio hypostatica iuxta Scoti doctrinam. — 

Igitur iuxta Scotum : i° Verbum Divinum in mysterio 
Incarnationis assumpsit quidquid positivum habet huma- 
nitas in unoquoque hominum ; assumpsit ergo omnia prin- 
cipia quibus homo quispiam subsistens constituitur, ita ut 
omnis realitas substantialis, quae est in hoc homine singulari 
et existente, v. g. Petro, invenitur univoce in humanitate 
Christi. 2 0 Tamen humanitas haec, quae revera est hic homo 
singularis et individuus et existens, non est persona; quia 
ex hoc solo quod assumitur, dependet actu a persona Verbi ; 
et ex hoc quod actu dependet a persona Verbi, amittit 
rationem propriae personae, quae in negatione dependentiae 
actualis ab alieno supposito formaliter consistit. Posita enim 
dependentia humanae naturae Christi a persona Verbi, 
amplius negatio actualis dependentiae non est ; ideoque 
personalitas humana non est. 3 0 « In Christo reperiri duo esse 
actualis existentiae ; ac proinde naturam humanam non 
existere existentia Verbi, sed propria... Christus secundum 
naturam humanam habet propriam existentiam creatam 1 . » 


§ 3 . 

Via Suarezil. 

Primo : In quonam Suarezius cum Scoto consentiat et 
a Scoto discedat. — Consentit quidem, quatenus nullam 
realem agnoscens distinctionem inter essentiam et esse in 
creatis, utrumque terminum in unione Incarnationis propria 
vult existentia existere ; nam et Verbum est suum esse, et 
similiter humanitas assumpta a Verbo omnino identfficatur 
cum suo proprio actu essendi. Quamobrem tam Suarezius 
quam Scotus ponunt, ac necesse est ut ponant, in Christo 

1 Loc. cit. q. 17. a. 2. 

duo esse, duas existentias. Discedit tamen Suarezius a Scoto, 
quatenus subsistentiam et humanam personalitatem asserit 
esse aliquid reale positivum, atque in re ipsa ab eius essentia 
et ab eius existentia (quae realiter identificantur) realiter 
distinctum. Hoc autem reale positivum vocat Suarezius 
perseitatem existendi. 

Secundo : Quid sit personalitas seu perseitas existendi 
secundum doctrinam Suarezii. — Ita ipse definit in suis 
Disputationibus Metaphy sicis 1 : « Dico ergo primo : Perso- 
nalitatem ad hoc dari naturae, ut illi det ultimum comple- 
mentum in ratione existendi ; vel (ut ita dicam) ut existen- 
tiam eius compleat in ratione subsistentiae ; ita ut perso- 
nalitas non sit proprie terminus aut modus naturae secundum 
esse essentiae, sed secundum esse existentiae. » Quod mox 
Suarez his tribus declarat rationibus, quarum : 

a) « Prima accipi potest ex ipsis terminis existendi et 
subsistendi. Nam existere ex se solum dicit habere entitatem 
extra causas seu in rerum natura ; unde de se indifferens est : 
i° ad modum existendi, innitendo alteri ut sustentanti ; 
2° et ad modum existendi per se, sine dependentia ab aliquo 
sustentante. At vero subsistere dicit determinatum modum 
existendi per se et sine dependentia a sustentante ; unde illi 
opponitur inexistere vel inesse, dicitque determinatum modum 
existendi in alio... Sic igitur natura, concepta secundum esse 
essentiae, proxime ac immediate indiget (ut modo concipiendi 
nostro loquamur) existentia qua fiat ens actu ; postquam vero 
est essentia in actu, solum indiget modo existendi in se ac 
per se ; hic ergo est ultimus terminus naturae secundum 
existentiam eius ; et hoc est proprium munus suppositalitatis. » 

b) « Secunda declaratur ex modo opposito, qui est esse 
in alio. Nam in forma accidentali actu esse alteri est quasi 
ultimus terminus seu modus talis formae secundum existen- 
tiam eius... Substantialis natura, licet actualis entitas per 
existentiam suam, ex vi talis existentiae praecise sumptae 

non est subsistens, sed indiget modo per se essendi, quo 
ultimo terminatur existentia naturae. » 

c) « Tertia declaratur ex mysterio Incarnationis. Nihil 
aliud intelligimus deesse humanitati Christi ut non subsistat 
subsistentia propria, nisi talis existendi modus quo sit per se 
et non alio. Nam in ea est integra omnis essentia actualis 
et creata, et consequenter est etiam existentia humanae 
naturae ; tamen quia illa existentia ita est affecta, ut uniatur 
Verbo a quo sustentatur et pendet, ideo caret illa humanitas 
modo existendi per se. Ergo solum ex defectu huius modi non 
est subsistens nec persona creata. Ergo talis modus est qui 
habet rationem personalitatis creatae. » 


Tertio : Unio hypostatica iuxta philosophicam Suarezii 
doctrinam. — Ex dictis patet. In mysterio namque Incarna- 
tionis Verbum Dei assumpsit : a) naturam humanam singu- 
larem et individuam ; b) existentiam humanae naturae, 
quia existentia realiter identificatur cum ipsamet natura vel 
essentia ; c) non tamen assumpsit modum per se existendi, 
qui est realiter distinctus ab essentia et ab existentia, quique 
constituit ultimum complementum existentiae, id est, ratio- 
nem personalitatis creatae. Unde ipse Suarez addit alibi : 
« Humanitas Christi, ut condistincta a Verbo,... intelligitur 
esse existens per existentiam propriam et creatam, omnino 
a Verbo distinctam. In Christo Domino sunt duae naturae 
habentes entitates actuales, creatam et jincreatam ; ergo 
constituuntur in suis entitatibus per existentias distinctas, 
creatam et increatam *. » 


1 De Mysterio Incarnat. Commentar, in III. Part. Sum. q. 17. 
a. 1. Disput. 36. sect. 1. 


1 Disput. 34. sect. 4. 

IV 

Omnes sententiae quae humanitati Christi 
tribuunt proprium esse, id statuunt cum quo hypostatica 
unio nequit omnino componi. 

§ I- 

Tres sententiae antiquorum theologorum ad hypostaticam 
unionem declarandam. 

Primo : Expositio huiusce triplicis sententiae. — Tres 
has quidem sententias ponit Magister Sententiarum, lib. 3. 
dist. 6., ubi Patrum adducuntur auctoritates, quibus ex 
antiquis illis theologis suam unusquisque conabatur senten- 
tiam munire ; omnesque tamen simul laborabant ad hoc 
imum recte intelligendum recteque explicandum, videlicet : 
Deus factus est homo, Deus est homo. Unde ipse Sententiarum 
Magister ait : « Ex praemissis emergit quaestio plurimum 
continens utilitatis, sed nimium difficultatis atque perplexi- 
tatis... In huius profunditatis reseratione et scrupulosae 
quaestionis expositione plurimum differre inveniuntur 
sapientes. » 

Hanc vero sapientium differentiam in profundae adeo 
quaestionis expositione ita describit D. Thomas ibidem in 
suis Commentariis, dicens : « Prima ergo opinio dicit, quod 
illud unum constitutum ex anima et corpore, quod prae- 
intelligitur unioni et assumitur, est hic homo. Secunda vero 
dicit, quod est Immanitas; et hoc quod sit hic homo, non 
habet ex coniunctione animae ad corpus, sed ex coniunctione 
utriusque ad divinam personam... Tertia vero opinio, quia 
negat unionem animae ad carnem in Christo, ideo primo 
ponit, quod homo non praedicat de Christo aliquid composi- 
tum ex anima et corpore, sed partes humanae naturae... Et 
ideo ponit secundo, quod homo praedicatur de Christo acci- 
dentaliter, non in quid, sed in quomodo se habens... Et ideo 

tertio ponit, quod duae substantiae non pertinent ad perso- 
nalitatem Filii Dei, sed extrinsecus se habent ad ipsam. » 

Secundo : Quot esse oporteat ponere in Christo iuxta has 
tres praedictas sententias. — D. Thomas, III. Sent. dist. 6. 
q. 2. a. 2. : « Loquendo igitur de esse secundum quod est actus 
entis, sic dico quod secundum secundam opinionem oportet 
ponere tantum unum esse; secundum alias autem duas 
oportet ponere duo esse. Ens enim subsistens, est quod habet 
esse tamquam eius quod est, quamvis sit naturae vel formae 
tamquam eius quo est; unde nec natura rei nec partes eius 
proprie dicuntur esse, si esse praedicto modo accipiatur ; 
similiter autem nec accidentia ; sed suppositum completum, 
quod est secundum omnia illa. Unde etiam Philosophus 
dicit, II. Metaph. quod accidens magis proprie est entis 
quam ens. Prima ergo opinio, quae ponit duo subsistentia, 
ponit duo esse substantialia; similiter tertia opinio, quia 
ponit quod partes humanae naturae adveniunt divinae 
personae accidentaliter, ponit duo esse, unum substantiale 
et aliud accidentale ; secunda vero opinio, quia ponit unum 
subsistens, et ponit humanitatem non accidentaliter advenire 
divinae personae, oportet quod ponat unum esse. Impossibile 
est enim, quod unimi aliquid habeat duo esse substantialia, 
quia unum fundatur super ens ; unde si sint plura esse, 
secundum quae aliquid dicitur ens simpliciter, impossibile 
est quod dicatur unum. » 

Tertio : Quid dicendum est de tribus suprapositis sen- 
tentiis seu opinionibus. — D. Thomas, qui semper viam 
rectam tenuit propugnando secundam opinionem vel senten- 
tiam (in III. Sent. dist. 6. q. i. et 2.), alias opiniones, etsi 
reiecit, non tamen expresso iudicio damnavit ; at tamen 
in Summa Theologica huius arduae quaestionis profunditatem 
maiori luce aperiens, securiori acumine introspiciens, et 
maturiori examine diiudicans, sic in veritate pronuntiavit, 
bonam theologorum intentionem agnoscens et ipsorum 
opiniones condemnans : « Quidam autem posteriores magistri, 
putantes se has haereses (Eutychetis et Nestorii) declinare, 

in eas per ignorantiam inciderunt. Quidam eorum concesse- 
runt unam Christi personam, sed posuerunt duas hypostases, 
sive duo supposita, dicentes hominem, quendam, compo- 
situm ex corpore et anima, a principio suae conceptionis 
esse assumptum a Dei Verbo. Et haec est prima opinio, 
quam Magister ponit III. Scnt. dist. 6. Alii vero, volentes 
servare unitatem personae, posuerunt Christi animam non 
esse corpori unitam, sed haec duo, separata ab invicem, esse 
unita Verbo accidentaliter, ut sic non cresceret numerus 
personarum. Et haec est tertia opinio, quam Magister ibidem 
ponit. Utraque autem harum opinionum incidit in haeresim 
Nestorii... Sic ergo patet, quod secunda trium opinionum 
quas Magister ponit III. Scnt. dist. 6. quae asserit unam 
hypostasim Dei et hominis, non est dicenda opinio, sed 
sententia catholicae fidei. Similiter etiam prima opinio, quae 
ponit duas hypostases, et tertia, quae ponit unionem acci- 
dentalem, non sunt dicendae opiniones, sed haereses in 
conciliis ab Ecclesia damnatae. » III. q. 2. a. 6. 

§ 2 . 

Sententia Scoti non satisfacit. 

Primo : Quia omnino repugnare videtur, ut aliquid 
ultimo constituatur in ratione personae per negationem 
unionis cum altero supposito. — Etenim : a) Persona signi- 
ficat « id quod est perfectissimum in tota natura, sc. subsi- 
stens in rationali natura. » (I. q. 29. a. 3.) Atque ex hac ipsa 
maxima perfectione oritur, quod substantia individua sit 
alteri incommunicabilis, eo ipso quod est sui iuris quoad esse 
et operari. Unde substantia ultimo non constituitur in 
ratione suppositi per negationem actualis unionis cum altero 
supposito, b) Si eadem natura singularis integra esset suppo- 
situm cum sola negatione unionis, et cum unione additionis 
non esset suppositum, de eodem secundum idem affirmat et 
negat esse completum : quod est contradictorium. Negat 
quidem, cum dicit naturam illam adhuc esse capacem as- 
sumptionis ad alterum, secundum hypostasim ; asserit vero, 
cum dicit naturam eandem, cui nihil additur, esse personam. 

Secundo : Quia in ista sententia non explicatur nec 
dicitur in quo for mali ter consistat unio Verbi Incarnati, vel 
quid sit illud unum in quo humana et divina natura commu- 
nicant. — Siquidem omnis unitas praesupponit aliquid 
positivum, quod sit fundamentum et ratio verae unitatis, et 
in quo illa, quae unita dicuntur, communicant et redduntur 
indivisa. Iam vero, secundum istam sententiam, humanitas 
assumpta et Verbum nec in natura communicant, nec in 
substantiali existentia, nec in qualibet alia forma ; sed ratio 
cur sint unum, est quia indivisa sunt ; et ratio cur indivisa 
sunt, est quia divisa non sunt. 


Tertio : Quia haec sententia ponit in Christo duas 
naturas substantiales quae habent singulae proprias existen- 
tias. — a) Omne quod habet per se esse, est subsistens. Si ergo 
in Christo est duplex esse substantiale, nempe et divinae 
naturae simul atque naturae humanae, sunt ibi duo subsisten- 
tia ; ergo duae hypostases, b) Unius non est nisi unum esse ; 
quia unum fundatur supra ens. Si ergo in Christo ponuntur 
duae existentiae sive duo esse substantialia, Christus nec est 
unus nec unum. Unde, ut bene observat P. Billot \ in sen- 
tentia Scoti « non apparet quomodo vitetur inconveniens 
primae opinionis apud Magistrum, quae ponebat in Christo 
unam personam et duo supposita. Asserit enim Scotus duos 
sistentes in esse suo; et ita sistentes in esse suo, ut, cessante 
unione, absque ulla additione vel mutatione intrinseca ex 
parte etiam naturae assumptae, tam humanitas quam 
Verbum singillatim subsisterent. Ergo, et stante unione, in 
suis intrinsecis considerata, exislit in se, subsistit, et est 
hic homo. » 

§ 3 . 

Sententia Suarezii non satisfacit. 

Pb^mo : Quia Suarez, sicut Scotus, multiplicat in Christo 
substantiales existentias. — a) Repugnare quidem videtur 
omnis unio secundum hypostasim inter duas substantias 


1 De Mysterio Incarnationis, q. 2. thesi 7. § 1. 

quae habent singulae propriam existentiam. Etenim ubi 
dantur duae substantiae, quarum unaquaeque propriam 
existentiam habet, ibi sunt duo habentia esse in se; et ubi 
sunt duo habentia esse in se, ibi sunt duo actu existentia. Ex 
duobus autem actu existentibus non potest fieri unum, quia 
unius non est nisi unum esse. Unde D. Thomas, III. Sent. 
dist. 6. q. 2. a. 2. : « Impossibile est enim, quod unum aliquid 
habeat duo esse substantialia, quia unum fundatur super ens ; 
unde si sint plura esse, secundum quae aliquid dicitur ens 
simpliciter, impossibile est quod dicatur unum. » 

b) Rursus : Ubi sunt duae naturae substantiales, quarum 
unaquaeque habet suum proprium actum essendi, ibi sunt 
duae essentiae vel naturae, quarum unaquaeque stat sub 
proprio suo esse ; ubi autem sunt duo, quorum unumquodque 
stat sub proprio suo esse, ibi sunt duo subsistentia. Igitur 
si humanitas Christi propria existit existentia, est etiam 
subsistens in esse, et nequaquam unitur Verbo secundum 
subsistentiam sive hypostasim. 

Secundo : Quia ille modus per se existendi, quem Suarez 
vocat personalitatem, nequit esse nisi merum accidens. — 

Suarez in suis Disputationibus Metaphysicis renuit admittere 
realem distinctionem inter essentiam et existentiam in 
creatis, et nunc coactus est ponere realem distinctionem 
inter existentiam et subsistentiam, ut posset declarare 
unionem hypostaticam in mysterio Incarnationis. In quonam 
ergo consistit formalis ratio subsistentiae ? Subsistentia, ait 
Suarez, dat ultimum complementum in ratione existendi. 
D. Thomas, II. C. Gent. cap. 53. docet : « In substantia autem 
intellectuali creata inveniuntur duo, sc. substantia ipsa et 
esse eius quod non est ipsa substantia ; ipsum autem esse 
est complementum substantiae existentis; unumquodque enim 
actu est per hoc quod esse habet. Relinquitur igitur, quod in 
qualibet praedictarum substantiarum sit compositio actus 
et potentiae. » Suarez vero hanc D. Thomae reiiciens doctri- 
nam, dum negat realem compositionem essentiae et esse, 
ipsam tamen quodammodo desiderat exprimere ac imitari, 
introducens compositionem existentiae et subsistentiae, quam 

nominat complementum naturae in ratione existendi. Sed tale 
complementum advenit naturae substantiali post actum 
existentiae, post esse, quod est primus actus substantiae in 
linea entis. Et quidquid advenit substantiae creatae post 
primum actum quo substantia existens est ens simpliciter, 
accidentaliter advenit et est modus accidentalis, non substan- 
tialis (I. q. 5. a. 1. ad i.). Et I. C. Gent. cap. 22. : « Omne 
quod sequitur ad esse rei, est ei accidentale x . » 

Unde ad rem P. Billot : « Vides igitur, quomodo haec 
sententia, velit nolit, imitetur opinionem tertiam apud magis- 
trum, sicut sententia Scoti, scientifice considerata, videbatur 
reduci ad opinionem primam. Nam auctores tertiae opinionis 
auferebant informationem corporis ab anima, ne cogerentur 
confiteri hominem subsistentem seorsum a Verbo ; Suarez 
aufert personalitatis modum, quem ad hoc ipsum invenit, 
ut posset auferre. Insuper auctores tertiae opinionis volebant 
partes humanitatis uniri ad Verbum accidentaliter, mediante 
contactu ; Suarez vult ut humanitas uniatur mediante modo, 
quem utique omni ope contendit non esse accidens ; sed 
frustra, ut pluribus ostendit Tiphanius (De hypostasi, cap. 44. 
et seq.) ; quippe accidens est id cui competit supervenire 
subiecto in esse simpliciter iam praeconstituto. » Hactenus 
recte Billot, 1 . c. § 2. 


V 

Per solam ergo sententiam S. Thomae optime declaratur 
unio facta Dei et hominis, non secundum essentiam 
vel naturam, neque etiam secundum accidens, sed 
medio modo secundum subsistentiam seu hypostasim. 

Primo : D. Thomas ponit unum tantummodo esse in 
Christo. — Sententia D. Thomae est illa secunda trium opi- 
nionum quas Magister ponit III. Seni. dist. 6. et de qua ipse 
Angelicus Doctor, III. q. 2. a. 5. ait : « Non est dicenda opinio, 

1 Vide supra lib. 2. cap. 9. pag. 175. thes. 2. 

sed sententia catholicae fidei. » Et III. Sent. dist. 6. q. 2. a. 2. : 
« Secunda vero opinio, quia ponit unum subsistens, et ponit 
humanitatem non accidentaliter advenire divinae personae, 
oportet quod ponat unum esse. Impossibile est enim, quod 
unum aliquid habeat duo esse substantialia, quia unum 
fundatur super ens ; unde si sint plura esse, secundum quae 
aliquid dicitur ens simpliciter, impossibile est quod dicatur 
unum. Sed non est inconveniens, quod esse unius subsistentis 
sit per respectum ad plura, sicut esse Petri est unum, habens 
tamen respectum ad diversa principia constituentia ipsum ; 
similiter suo modo unum esse Christi habet duos respectus, 
unum ad naturam humanam, alterum ad divinam. » III. q. 17. 
a. 2. : « Illud esse, quod pertinet ad ipsam hypostasim vel 
personam secundum se, impossibile est in una hypostasi vel 
persona multiplicari ; quia impossibile est, quod unius rei 
non sit unum esse 1 . » 

|fj Secundo : Esse, de quo loquitur D. Thomas, est actus 
existentiae. — Ita Caietanus, In III. q. 17. a. 2. : « Est igitur 
indubie tenendum, secundum Auctoris doctrinam, in Christo 
nullum esse actualis existentiae substantialis inveniri nisi 
esse actualis existentiae Filii Dei, quod est aeternum et ipse 
Deus. Hoc enim ipsum quod est naturam aliquam esse natu- 
ram alicuius personae actu existentis, est naturam illam 
existere ; sive persona illa sit constituta per illam naturam 
sive non... Humanitas Christi non sic advenit personae divinae 
ut sit distincta ab illa sicut prius, sed est indivisa a persona 
secundum esse personale; ita quod non est sicut pars separata, 
sed est sicut pars coniuncta secundum esse substantiale ; est 
enim assumpta ad personalitatem positivam Verbi Dei. 
Et ex hac personalitate communicata humanitati Christi, 
perfecta est humanitas illa multo plus quam quaecumque 
pars perficiatur per hoc quod advenit suo toti ; acquisivit 
enim perfectionem infinitam, acquirendo personalitatem 
infinitam. Quo fit ut, quia humanitas Christi non remanet 
distincta, sed indistincta secundum esse substantiale a Verbo, 


fVi 1 ^ide etiam Quodl. 9. a. 2. et 3. 

consequens sit, ut non det Verbo novum esse, sed ipsa sit 
per esse infinitum ipsius Verbi... Communicatum siquidem 
, est humanae naturae esse divinum, non ut est naturae, nec 
ut est cuiuscumque personae divinae, sed ut est personae 
Filii ; quia assumpta ad personalitatem Filii tantum. » 

Et P. Billot concludit : « Ex his igitur testimoniis (III. Sent. 
dist. 6. q. 2. a. 2. et q. 3. a. 2. ; Quodl. 9. a. 3.) manifeste 
constat S. Thomam sine haesitatione tradidisse unitatem 

[ actus existentiae in Christo, veluti contentam in ea opinione, 
quae non est dicenda opinio, sed sententia catholicae fidei. 
(III. q. 2. a. 5.) Neque enim dubium est de quo esse loquatur : 
de esse sc. quod est actus entis, et quo formaliter aliquid 
subsistit. Sed esse, quod est actus entis, profecto est ultima 
existentiae actualitas ; et esse quo subsistitur, nihil aliud 

I audit, saltem in doctrina Angelici, praeter substantialem 
actum existendi ; quippe illa subsistere dicimus (inquit 
I. Part. q. 29. a. 2.) quae non in alio, sed in se existunt. Et 
hoc dico, exponendo sententiam S. Thomae. Unde non sequi- 
tur dogma fidei esse secundum nos, quod una sit in Christo 
existentia ; sed sequitur tantum unitatem actus essendi 
obiective contineri, iuxta S. Doctorem, in doctrina quae 
asserit unionem secundum subsistentiam, et quae est de fide. 
Vult igitur doctrina ista, conformiter ad principia superius 
tradita de natura et supposito, non esse in humanitate 
assumpta creatum actum substantialis existentiae ; sed perso- 
nale esse Verbi ei communicari, eo modo quo communicari 
potest Esse subsistens. Ideo ipsum esse Verbi supplet pro- 
prium esse humanitatis, sed modo eminentiori... Supplet 
tamen eminentiori modo ; quia esse Verbi non recipitur in 
humanitate, nec contrahitur ad eam, nec qualibet alia 
ratione mutatur, sed semper subsistendo in seipso (idem 
enim est in Verbo quo subsistitur et quod subsistit), sustentat 
naturam creatam. Quapropter extendit ad humanitatem 
suum subsistendi actum per hoc solum quod humanitas a 
Deo producta est et conservatur non sub proprio esse ipsius, 
sed ut communicata hypostasi Verbi, cuius increata existentia 
eidem humanitati est loco esse proprii. » Ibid § 4. 

Tertio : Momentum ergo realis distinctionis inter essen- 
tiam et esse in rebus creatis manifeste etiam apparet ex ipso 
ineffabili Incarnationis mysterio. — « Realis distinctio (addit 
P. Billot) inter essentiam et esse in creatis, tantae est neces- 
sitatis, ut, sine illa, unio duarum naturarum in uno eodemque 
divino supposito videatur undequaque inintelligibilis. Verum, 
doctrina de unitate actus essendi in Christo minime fundatur 
super doctrinam philosophicam hactenus declaratam ; quin- 
imo, quod apud nos esse existentiae non sit re idem cum 
natura, directe eruitur et solide deducitur vel ex sola veritate 
revelata unionis naturae creatae ad Deum secundum subsi- 
stentiam ; et ideo etiam si praefata distinctio non probaretur 
efficaciter ex argumentis pure rationalibus mox indicatis, 
adhuc maneret theologice demonstrata, ut suo loco vide- 
bimus, et firma semper consisteret theologia de Verbo Incar- 
nato... Et sic etiam patet legitimitas praecedentis asserti, 
quando dictum est : Realem distinctionem inter essentiam et 
esse in creatis theologica ratione constare. Conclusio enim 
theologica illa est, quae ex veritate revelata per ratiocinium 
deducitur ; rursus, revelata veritas est, quod natura humana 
in Christo unitur Deo secundum subsistentiam ; denique, 
ex huius veritatis revelatione statim licet sequentes 
deductiones eruere : 

Si aliqua natura creata unitur Deo secundum subsisten- 
tiam, propria subsistentia careat necesse est ; propria autem 
subsistentia nusquam careret, si quidditas naturae substan- 
tialis et actus existentiae esset in re unum quid et idem; ergo 
haec duo nequaquam idem sunt ; imo vero, inter se ita 
realiter distinguuntur, ut creatae existentiae actus possit 
suppleri per esse Personae assumentis, quae nonnisi hoc 
modo vere dici potest in duabus naturis subsistere et ambarum 
praedicationem haud fallaciter accipere in se. 

Haec, inquam, simplicissima est analysis principii revelati 
cui innitimur ; et argumentum inde deductum generaliter 
valet contra eos omnes qui in Christo existentias multiplicant 
pro numero naturarum ; adeoque, tam opinionem Scoti 
impetit, quam modum dicendi Suarezii. » 

CAPUT QUARTUM 


Quomodo ex identitate esse et essentiae in Deo atque 
ex reali utrlusque compositione in creatis procedat 
D. Thomas ad declarandum sanctissimum Eucharistiae 
mysterium. 

I 

Expositio huius Mysterii iuxta doctrinam fidei. 

Primo : Realis Christi praesentia in Eucharistia. — Iuxta 
fidem catholicam, in sanctissimo Eucharistiae Sacramento 
est vere, realiter et substantialiter Dominus noster Iesus 
Christus, verus Deus et verus homo. Est enim vere; quoniam 
est non sicut in signo tantum vel figura, sed in veritate. Est 
autem realiter ; quoniam est non tantum secundum appre- 
hensionem nostri intellectus, sed independenter ab illo, 
secundum rem. Est vero substantialiter; quoniam est non 
tantum secundum virtutem transeuntem, ut in aliis sacra- 
mentis, sed etiam secundum sui proprii corporis et sanguinis 
substantiam simul cum ipsius anima et divinitate. Et ideo 
dicendum, quod omnino necesse est confiteri, secundum 
fidem catholicam, quod totus Christus sit in hoc sacramento. 
Per totum autem Christum intelligitur eius corpus integrum, 
sanguis, anima, divinitas et subsistentia seu persona Verbi In- 
carnati. Haec omnia constant ex definitione expressa Ecclesiae 
catholicae, in Conciliis praesertim Florentino et Tri dentino *. 

Secundo : Altissimum hoc mysterium excedit captum 
omnis creati intellectus. — Dicendum, quod verum corpus 

1 Cone. Florent. Decret. Pro instruet. Arraenorum. — Cone. Trid . 
sess. 13. et 22. — Cone. Lht. IV. Decret. 1. cap. Firmiter. 

Christi et sanguinem esse in hoc sacramento, neque sensu 
neque intellectu deprehendi potest, sed sola fide, quae aucto- 
ritati divinae innititur. Tantum vero ac tam adorabile 
Sacramentum convenientissime fuit a Christo Domino insti- 
tutum, et valde revera competit : i° perfectioni Novae Legis ; 
2° caritati Christi erga nos ; 3 0 et perfectioni nostrae fidei : 
ut ex professo declaratur a D. Thoma, III. q. 75. a. 1. 

Tertio : Dogma transsubstantiationis. — De fide etiam 
est, quod per consecrationem panis et vini fit conversio totius 
substantiae panis in substantiam corporis Christi, Domini 
nostri ; et totius substantiae vini in substantiam sanguinis 
eius. Quae siquidem conversio convenienter et proprie a 
sancta et catholica Ecclesia transsubstantiatio est appellata. 
Unde Cone. Trident. sess 13. can. 2. : « Si quis dixerit, in 
Sacrosancto Eucharistiae Sacramento remanere substantiam 
panis et vini una cum corpore et sanguine Domini nostri 
lesu Christi ; negaveritque mirabilem illam et singularem 
conversionem totius substantiae panis in corpus, et totius 
substantiae vini in sanguinem, manentibus dumtaxat speciebus 
panis et vini : quam quidem conversionem catholica Ecclesia 
aptissime Transsubstantiationem appellat : anathema sit. » 

Quarto : Accidentia sine subiecto constant in Eucha- 
ristia. — Catechismus Concilii Trident. P. 2. De Eucharist. 
cap. 44. : « Tertium restat, quod in hoc sacramento maximum 
atque admirabile videatur, quod quidem, iam duobus expli- 
catis, facilius a pastoribus tractari posse existimandum est, 
panis videlicet et vini species in hoc sacramento sine aliqua 
re subiecta constare ; nam, cum antea demonstratum sit 
corpus Domini et sanguinem vere in Sacramento esse, ita ut 
nulla amplius subsit panis et vini substantia, quoniam ea 
accidentia Christi corpori et sanguini inhaerere non possunt, 
relinquitur ut supra omnem naturae ordinem ipsa se, nulla 
alia re nisa, sustentent L Haec perpetua et constans fuit 

1 Vide ibid. de Consecratione, dist. 7. c. Nos autem et Decr. 
lib. 1. tit. de Cei. miss. — D. Thom. III. q. 75. a. 3. et q. 77. a. 2. 

catholicae Ecclesiae doctrina ; quae etiam facile eorum 
testimoniorum auctoritate confirmari poterit, quibus antea 
planum factum est, nullam residere in Eucharistia panis aut 
vini substantiam. » 

Quinto : Duo capita declaranda. — Duo itaque sunt 
praecipue a theologo ostendenda ac declaranda circa hoc 
mirabile Sacramentum, videlicet : i° Quod conversio substan- 
tiae panis et vini in substantiam corporis et sanguinis Christi 
potest fieri divina virtute. 2° Quod etiam virtute divina 
fieri potest, ut accidentia panis et vini in hoc Sacramento 
maneant sine subiecto post consecrationem. Utrumque 
autem D. Thomas procedit ad ostendendum ex eo quod : 
In Deo essentia et esse sunt idem; in omnibus autem aliis 
differt esse rei et essentia eius. 


II 

Possibile est totam substantiam panis converti in totam 
substantiam Corporis Christi, et totam substantiam 
vini in totam substantiam Sanguinis Christi. 

§ I. 

Argumenta D. Thomae. 

Ar g . i um Sumptum ex hoc, quod Deus est actus purus in 
ordine essendi. — D. Thomas, III. q. 75. a. 4. : « Manifestum 
est enim, quod omne agens agit in quantum est actu. Quod- 
libet autem agens creatum est determinatum in suo actu, 
cum sit determinati generis et speciei. Et ideo cuiuslibet 
agentis creati actio fertur super aliquem determinatum 
actum. Determinatio autem cuiuslibet rei in esse actuali est 
per eius formam. Unde nullum agens naturale seu creatum 
potest agere nisi ad immutationem formae ; et propter hoc 
omnis conversio quae fit secundum leges naturae, est formalis. 
Sed Deus est actus infinitus, ut I. q. 7. a. 1. et q. 25. a. 2. 

habitum est ; unde eius actio se extendit ad totam naturam 
entis. Non igitur solum potest perficere conversionem forma- 
lem, ut sc. diversae formae sibi in eodem subiecto succedant, 
sed conversionem totius entis, ut sc. tota substantia huius 
convertatur in totam substantiam illius. Et hoc agitur divina 
virtute in hoc sacramento ; nam tota substantia panis conver- 
titur in totam substantiam corporis Christi, et tota substantia 
vini in totam substantiam sanguinis Christi. Unde haec 
conversio non est formalis, sed substantialis ; nec continetur 
inter species motus naturalis, sed proprio nomine potest dici 
transsubstantiatio. » 

Arg. 2 um Sumptum ex opere creationis. — IV. Sent. 
dist. 11. q. 1. a. 3. : « Quanto aliqua sunt magis distantia, 
tanto difficilius in invicem mutantur. Sed magis distat non — 
ens simpliciter ab ente, quam hoc ens ab hoc ente. Ergo 
difficilius est ex non — ente simpliciter facere ens aliquod, 
quam ex ente hoc facere illud ; et ideo creatio est maioris 
virtutis indicativa quam transsubstantiatio. # 

Arg. 3 um Sumptum ex opere Incarnationis. — Ibid. : 
« Praeterea, quanto terminus mutationis est altior, tanto 
mutatio est maioris virtutis ; sicut maioris virtutis est facere 
hominem quam animal. Sed assumptio humanae naturae, 
quae est mutatio quaedam, terminatur ad personam Filii 
Dei, quae est dignius quid quam corpus Christi, ad quod 
terminatur transsubstantiatio. Ergo magis est miraculosa illa 
mutatio quam ista conversio. » 


§ 2 . 

Argumentorum declaratio. 

Argumenti primi declaratio. — i° Tria in transsubstantia- 
tione consideranda. — D. Thomas, III. q. 75. a. 4. ad 3. indicat 
haec tria capita fundamentalia ad possibilitatem transsub- 
stantiationis manifestandam, dum argumentum, in corpore 
articuli expositum, sic breviter in compendium redegit : 

« Virtute agentis finiti non potest forma in formam mutari, 
nec materia in materiam. Sed virtute agentis infiniti, quod 
habet actionem in totum ens, potest talis conversio fieri ; 
quia utrique formae et utrique materiae est communis 
natura entis; et id quod entitatis est in una, potest auctor 
entis convertere in id quod est entitatis in altera, sublato eo 
per quod ab illa distinguebatur. » Unde habentur tria, quo- 
rum primum est ratio convertibilitatis substantiae panis in 
substantiam corporis Christi ; secundum vero est modus 
huius mirandae conversionis ; tertium denique est virtus qua 
ista adeo mirabilis conversio verificatur. 

2° Ratio convertibilitatis est communicatio in natura entis. 
Circa rationem convertibilitatis, ait Caietanus, docilis esto, 
interpres, plures vitando errores ex illo verbo : communis 
natura entis. Etenim : a) Natura entis est communis Deo et 
creaturis; et tamen non modo falsum, verum fatuum quoque 
esset velle inferre possibilitatem convertibilitatis inter rem 
creatam et increatam, quia communis est eis natura entis. 
Ergo per communem entis naturam minime intelligitur ens 
communissime sumptum commune Deo et rebus creatis. 
b) Natura entis sumpta tantummodo ut est communis solis 
creaturis, nequaquam est intelligenda veluti natura aliqua 
habens gradum altiorem supra specificas et genericas rerum 
naturas, quemadmodum animal et homo, vivens et animal ; 
nam ens nec est genus logicum, nec contrahitur ad inferiora 
per differentias logicas, sed per modos exprimendi realitates 
ac essentias rerum. Non enim se habent ens et homo, sicut 
animal et homo ; animal enim et homo significant duas naturas 
quibus diversimode esse communicatur ; ens autem et homo 
unam tantum naturam significant, eam sc. quam significat 
homo. Quapropter D. Thomas, IV. Metaph. lect. i. scribit : 
« Sciendum est enim, quod hoc nomen homo imponitur a 
quidditate tantum ; hoc vero nomen ens imponitur ab actu 
essendi ; et hoc nomen unum, ab ordine vel indivisione. Est 
enim unum, ens indivisum. Idem autem est quod habet 
essentiam et quod est in se indivisum. Unde ista tria : res, 
ens, unum,- significant omnino idem. » Et Quodl. 2. a. 3. : 
« Hoc nomen ens, secundum quod importat rem cui competit 

huiusmodi esse, sic significat essentiam rei, et dividitur per 
decem genera ; non tamen univoce, quia non eadem ratione 
competit omnibus esse; sed substantiae quidem per se, aliis 
autem aliter. » c) Natura entis in ente creato et in ente increato. 
Ad hoc Caietanus : « Dicimus quod per naturam entis intel- 
ligit Autor (D. Thomas) ens commune solis creaturis. Quod 
nomine naturae in Littera (textu Art.) appellatum est, quia 
huiusmodi ens, secundum Autoris doctrinam (I. q. 3. a . 4. 
et I. C. Gent. cap. 22.), secundum naturas generum et specie- 
rum definitur ; et per hoc differt ab Ente increato, in quo 
esse non definitur natura aliqua, sed ipsum Esse in seipso 
subsistens vocatur natura Dei, et Deitas, et Deus. Est igitur 
ratio convertibilitatis totius rei in totam alteram rem, com- 
municatio earum in natura entis communis omnibus creaturis 
tantum. » 

3° Modus conversionis est id quod est entitatis in una re 
convertere in id quod est entitatis in altera, sublato eo per quod 
ab ea distinguebatur. — a) Non est intelligendum per modum 
divisionis seu separationis unius naturae ab altera, sicut 
animalitas separatur a rationalitate, dum fit animal sine 
ratione; nec intelligendum per modum abstractionis, sicut 
color albus, in quantum color abstrahit a seipso in quantum 
albus. Nam panis convertitur in corpus Christi, et tota 
substantia panis in totam substantiam corporis Christi. 
b) Unde cum dicitur : Sublato eo per quod ab ea distinguebatur , 

« consistit huiusmodi differentia in hoc quod, dum tota res, 
quae est panis, convertitur in corpus Christi, formalis ratio 
naturae entis salvatur. Post conversionem enim panis in 
corpus Christi, panis entitas conversa, entitas quaedam est ; 
panis vero conversus, panis non est. Sic enim verificatur, 
quod sit conversio entitatis in entitatcm, sublato eo per quod 
distinguebatur. Perinde enim ac si dictum fuisset, quod con- 
versio fit per totius quidem rei conversionem in totam rem 
alteram ; sed inter rationes seu conditiones substantiales 
communes vel proprias dispantas est ; quia res conversa sic 
secundum communia quasi salvatur, quod iterum suscipit 
eorundem praedicationem, secundum vero propria non subit 
eorundem praedicationem. Hoc enim modo intelligitur subla- 

tum id per quod distinguebatur, et totam rem converti in 
totam rem, ita quod nihil eius secundum se remaneat, aut 
in nihilum decidat. » c) Per hanc autem viam, qua D. Thomas 
laborat ad distinguendum in rebus convertibilibus naturam 
entis in qua conveniunt, a propriis distinctivis rerum in 
quibus differunt, « utiliter (ait Caietanus) Autorem laborasse 
ad reddendam rationem convertibilitatis totalis supernaturalis 
proportionaliter ad rationem conversionis substantialis natu- 
ralis... Ut intellectus noster ex naturalibus conversionibus, 
quas novit, manuducatur ad supematuralia, etsi non pene- 
tranda, saltem cogitanda, ut non impossibilia existimentur. » 

4° Virtus, qua ista adeo intrabilis conversio verificatur, est 
virtus se extendens ad totam naturam entis. — Virtus namque seu 
activa potentia cuiuscumque agentis mensuratur secundum 
perfectionem formae qua agit, ita ut quanto aliquod agens 
est perfectius in forma qua agit, tanto maior est potentia 
eius ; et quanto maior est potentia alicuius agentis, ad tanto 
plura se extendere valet eiusdem actio. Adest enim adaequata 
proportio inter haec tria, videlicet : esse, posse et agere. Ex 
differentia ergo inter esse Dei et esse creaturae originem 
trahunt differentiae correlativae inter posse et agere utriusque. 
Deus enim est suum esse, atque impossibile est, quod in Deo 
sit aliud esse et aliud essentia eius ; in creatura vero differt 
esse et eius essentia, in qua esse recipitur sicut actus in 
potentia ; quapropter determinatio cuiuslibet rei in esse 
actuali est per eius formam. Exinde, ex hoc ipso, quod esse 
Dei est per se subsistens, Deus est infinitus in essendo ; ac 
perinde, quia esse divinum, super quod ratio divinae poten- 
tiae fundatur, est esse infinitum, non limitatum ad aliquod 
genus entis, ideo activa Dei potentia ad totum ens se extendit ; 
et Deus est auctor entis, atque eius potentia est omnipo- 
tentia 1 . Quia igitur Deus est ens per essentiam, est quoque 
agens per essentiam ; et ipsa Dei essentia vel substantia est 
eius activa potentia ; atque in Deo sua actio non est aliud a 
sua substantia et a sua potentia 2 . 

1 I. q. 3. a. 4. ; q. 7. a. 1. ; q. 25. a. 3. 

2 I. q. 14. a. 4. et q. 19. a. 1. — II. C. Gent. cap. 8. et 9. 

5° Conversio formalis et conversio substantialis. — Si ergo 
agens creatum, in quo aliud est esse et aliud essentia per 
quam esse determinatur, et aliud est actio et aliud potentia 
per quam virtus agendi limitatur, potest tamen agere usque 
ad immutationem formae et perficere conversionem formalem, 
ut sc. diversae formae sibi in eodem subiecto succedant : 
abs dubio Deus, quia ex infinito agit actu, atque est infinitus 
in virtute agendi sicut est infinitus in essendo, poterit agere 
ultra usque ad immutationem non tantum formae, sed etiam 
materiae, et sua actione ad totum ens se extendere, ac per hoc 
usque ad ipsam conversionem substantialem attingere, 
ipsamque perficere. Quod D. Thomas, IV. Seni. dist. ii. 
q. i. a. 3. ita expressit : « Sicut autem esse compositi, quod 
ex suppositione materiae natura producit, operationi naturae 
subicitur, ita ipsa materia, quam praesupponit natura, 
subicitur actioni primi agentis, sc. Dei, a quo hoc ipsum 
imperfectum esse, sc. in potentia, quod habet, accepit. Unde 
divina operatio pertingere potest ad variationem materiae, 
ut sc. sicut natura facit hoc totum esse hoc totum, ut ex toto 
aere totam aquam : ita Deus faciat ex hac materia signata 
illam. Et quia materia signata est individuationis princi- 
pium, ideo solius Dei operatione fieri potest, ut hoc individuum 
demonstratum fiat illud individuum demonstratum; et talis 
modus conversionis est in hoc Sacramento, quia ex hoc pane 
fit hoc corpus Christi. » 

Argumenti secundi declaratio. — Sicut argumentum pri- 
mum procedit ex comparatione inter potentiam agentis 
creati quod ex finito agit actu, et potentiam agentis increati 
quod agit ex actu infinito, ita secundum argumentum pro- 
cedit ex comparatione transsubstantiationis et creationis. 
Utrumque opus nonnisi solius Dei operatione fieri potest ; 
at opus tamen creationis, si consideretur secundum terminum 
a quo, videtur maiorem habere difficultatem quam opus 
transsubstantiationis ; etenim magis distat non ens simpli- 
citer ab ente, quam hoc ens ab hoc ente. Si ergo, quia Deus est 
auctor entis, potest producere substantiam rei secundum 
totam suam entitatem : nonne etiam poterit totam entitatem 

unius substantiae convertere in totam alterius substantiae 
entitatem ? Et hoc est, quod D. Thomas dicit ad 3 um : « Id 
quod entitatis est in una, potest Auctor entis convertere in id 
quod est entitatis in altera, sublato eo per quod ab illa 
distinguebatur. »> Quam quidem maiorem creationis diffi- 
cultatem ex parte termini a quo ita declarat Angelicus 
Doctor, IV. Sent. dist. 11. q. 1. a. 3. sol. 3. ad 2. : « In aliqua 
actione potest esse resistentia dupliciter : Uno modo ex 
parte agentis, quando sc. ex contrario agente virtus ipsius 
debilitatur ; alio modo ex parte ipsius effectus, quando ex 
contraria dispositione impeditur effectus. In omni actione, 
ubi agens non patitur, prima resistentia non habet locum, 
sed secunda solum ; unde in operationibus divinis non atten- 
ditur difficultas secundum resistentiam ad agentem, sed 
secundum impedimentum effectus. Magis autem impeditur 
effectus per subtractionem potentiae recipientis quam per 
rationem contrariae dispositionis ; quia contraria dispositio 
non impedit effectum nisi in quantum facit potentiam 
indispositam. Et ideo maior difficultas est in creatione, ubi 
omnino materia non praeexistit, quam ubi in praeexistenti 
materia est aliquid quod effectui contrariando repugnat. » 

Argumenti tertii declaratio. — Sicut autem argumentum 
secundum procedit ex comparatione inter opus transsubstan- 
tiationis et opus creationis, ita argumentum tertium procedit 
ex comparatione inter opus 1 ranssubstantiationis et opus 
Incarnationis. Quemadmodum namque creationis opus, secun- 
dum terminum a quo inspectum, maiorem videtur exhibere 
difficultatem, ideoque maiorem ex hac parte ostendere 
virtutem quam transsubstantiatio, sic opus Incarnationis 
ex parte termini ad quem humana natura assumitur, tanto 
maiorem demonstrat potestatem Dei in agendo, quanto esse 
divinum Verbi Incarnati est quid dignius ac excellentius 
quam ipsamet corporis et sanguinis Christi substantia, 
in quam tota substantia panis et tota substantia vini in hoc 
sacramento virtute divina convertitur. Mirabile quippe opus 
transsubstantiationis, per quod tota substantia panis trans- 
mutatur in totam substantiam corporis Christi, et tota 

substantia vini in totam substantiam sanguinis Christi ! 
At longe tamen adhuc mirabilius opus, per quod in mysterio 
Incarnationis humana natura Christi adiuncta est ad perso- 
nalitatem divinam, ut sc. persona divina Filii Dei in humana 
natura subsistat ! Miranda illa et singularis conversio totius 
substantiae panis in corpus et totius substantiae vini in san- 
guinem Christi ; sed adhuc sane magis miranda atque ineffa- 
bilior assumptio illa humanae naturae ad unum esse divinum, 
prout esse est hypostasis vel personae Verbi. Nam « gratia 
unionis est ipsum esse personale, quod gratis divinitus datur 
humanae naturae in persona Verbi ; quod quidem est ter- 
minus assumptionis... Unio naturae humanae ad Verbum 
Dei est secundum esse personale, quod non dependet ab 
aliquo habitu, sed immediate ab ipsa natura. » (III. q. 6. a. 6.) 
Unio Incarnationis est maior quam unio animae et corporis 
in nobis. » (q. 2. a. 9.) 

Atque ita, quasi veluti per gradus, ostendit D. Thomas 
possibilitatem transsubstantiationis : a) ex comparatione 
inter conversionem formalem et conversionem totius entis ; 
b) ex comparatione inter transsubstantiationem et creatio- 
nem ; c) ex comparatione inter transsubstantiationem et 
assumptionem humanae naturae in Christo ad unum esse 
divinum, prout est hypostasis seu personae. . 


Observatio D. Thomae circa transsubstantiationem. — 

Quodl. 5. a. 11. ad 1. : « Sicut in generatione naturali neque 
forma neque materia generatur aut corrumpitur, sed totum 
compositum, ita etiam in Sacramento altaris non est quae- 
rendum seorsum de forma aut materia in quid convertatur ; 
sed totus panis convertitur in totum corpus Christi, in quan- 
tum est corpus ; quia si in triduo mortis Christi fuisset conse- 
cratio facta, non fuisset ibi anima, sed corpus exanime, 
sicut in sepulchro iacebat l . x 


1 Vide etiam IV. Sent. dist. 11. q. 1. a. 1. sol. 3. ad 2. III. 

q. 75. a. 6. ad 2. 

Virtute divina fleri potest, ut accidentia panis 
et vini remaneant sine subiecto, facta consecratione , 
in Sacramento Eucharistiae. 


Arg. l um Ex eo quod Dei substantia est esse. — Effectus 
plus dependent a causa prima quam a causa secunda. Et 
ideo virtute Dei, qui est causa prima omnium, fieri potest, 
ut remaneant posteriora, prioribus sublatis. Unde Deus, qui 
utpote causa prima, est causa effectus non solum secundum 
fieri, sed etiam secundum esse, potest causare effectus om- 
nium causarum secundarum sine ipsis causis secundis. Ergo 
Deus, Ens per essentiam, a quo fiunt omnia entia per parti- 
cipationem, et qui est prima causa tam substantiae quam 
accidentis, per suam infinitam virtutem conservare potest in 
esse accidens, subtracta substantia per quam conservabatur in 
esse sicut per propriam causam. — Hoc primum argumentum, 
quod exponitur a D. Thoma, III. q. 77. a. 1. et q. 75. a. 5. 
ad 1. et IV. Sent. dist. 12. q. 1. a. 1., resolvitur postremo 
in illam doctrinam fundamentalem quae habetur I. q. 104. 
a. 1. ubi demonstratur quod creaturae indigent ut a Deo 
conserventur in esse ; quoniam Deus est causa non solum 
fiendi, sed etiam essendi omnium rerum ; et ipse solus, cuius 
substantia est esse subsistens, tenet in esse non solum acci- 
dentia, quorum esse est inesse substantiae tamquam subiecto, 
verum ipsas quoque substantias, quarum essentiis competit 
esse non in alio, sed in seipsis. En ratio fundamentalis totius 
quaestionis : « Sic autem se habet omnis creatura ad Deum, 
sicut aer ad solem illuminantem. Sicut enim sol est lucens 
per suam naturam, aer autem fit luminosus participando 
lumen a sole, non tamen participando naturam solis : ita 
solus Deus est Ens per essentiam suam, quia eius essentia 
est suum esse; omnis autem creatura est ens participative, 
non quod sua essentia sit eius esse. » (I. q. 104. a. 1.) Nec 
lumen habet radicem in aere, nec esse habet radicem in essen- 
tiis creaturarum ; inde, sicut cessat lumen cessante actione 
solis, sic cessat esse cessante actione Dei. 

Arg. 2 um Ex eo quod esse non est essentia substantiae vel 
accidentis. — D. Thomas, III. q. 77. a. 1. ad 2. : « Cum ens 
non sit genus, hoc ipsum quod est esse, non potest esse 
essentia substantiae vel accidentis. Non est ergo definitio 
substantiae : ens per se sine subiecto ; nec definitio accidentis : 
ens in subiecto; sed quidditati seu essentiae substantiae 
competit habere esse non in subiecto ; quidditati autem sive 
essentiae accidentis competit habere esse in subiecto. In hoc 
autem sacramento non datur accidentibus quod ex vi suae 
essentiae non sint in subiecto, sed ex divina virtute susten- 
tante ; et ideo non desinunt esse accidentia, quia non sepa- 
ratur ab eis definitio accidentis, quae est aptitudo ad subtec- 
tum quae semper manet in iis, non actualis inhaerentia ; nec 
competit eis definitio substantiae. » Exinde patet, quod nec 
habere existentiam propriam est de essentia substantiae 
creatae, nec habere inhaerentium actualem est de essentia 
accidentis. Quapropter : a) ex divina virtute sustentante 
potest dari aliqua natura vel substantia creata sine propria 
existentia, ut humana natura in Christo, quae existit existentia 
increata Verbi Incarnati ; b) etiam ex divina virtute susten- 
tante possunt dari accidentia absque actuali inhaerentia 
substantiae vel subiecti, ut accidentia panis et vini in sacra- 
mento Eucharistiae. 

Arg. 3 um . — Ex eo quod in accidentibus, ex virtute divina 
sine subiecto subsistentibus, relinquitur compositio esse et 
essentiae accidentium. — Cum autem Deus ex sua infinita 
virtute possit facere quod sit accidens, et non insit, accidens 
habet esse proprium dum ex divina virtute subsistit sine 
subiecto. Et tamen huiusmodi accidentia nec per consecra- 
tionem adipiscuntur aliquam compositionem, nec ante con- 
secrationem erant composita neque ex materia et forma, 
neque ex quo est et quod est. Unde talia accidentia erunt entia 
subsistentia et simpliciora quam ipsi angeli, cum tamen haec 
accidentia sint sensibilia. Huiusmodi inconveniens sic resolvit 
D. Thomas, III. q. 77. a. 1. ad 4. : « Accidentia huiusmodi, 
manente substantia panis et vini, non habebant ipsa esse, 
sicut nec alia accidentia, sed subiecta eorum habebant huius- 

modi esse per ea, sicut nix est alba per albedinem ; sed post 
consecrationem ipsa accidentia, quae remanent, habent esse; 
unde sunt composita ex esse et quod est, sicut (I. q. 50. a. 2. 
ad 3.) de angelis dictum est, et cum hoc habent compositionem 
partium quantitativarum. » Et IV. Sent. dist. 12. q. 1. a. x. 
sol. 3. ad 5. : « Cum ista accidentia habeant esse et essentias 
proprias, et eorum essentia non sit eorum esse, constat quod 
aliud est in eis esse et quod est ; et ita habent compositionem 
illam quae in angelis invenitur, et ulterius compositionem 
ex partibus quantitativis, quae in angelis non invenitur ; et 
sic magis recedunt a divina simplicitate. » 

Illud vero, quod accidentia haec sint subsistentia, « non 
convenit eis ex ratione suae quidditatis, sed divina virtute. » 

« I nesse non dicit esse accidentis absolute, sed magis modum 
essendi, qui sibi competit ex ordine ad causam proximam 
sui esse. Et quia remoto ordine accidentis ad causam 
proximam, adhuc potest remanere ordo ipsius ad Cau- 
sam Primam secundum quem modus ipsius essendi non est 
i 'nesse, sed ab alio esse: ideo potest Deus facere quod sit 
accidens, et non insit; nec tamen esse accidentis removetur 
ab eo, sed modus essendi. » « Deus potest accidentia sine 
subiecto conservare, nec tamen sequitur contradictoria simul 
esse vera ; quia subiectum non est de substantia accidentis. » 
« Nec est impossibile, quod accidens virtute divina subsistere 
posset sine subiecto. Quod accidit propter infinitatem Dei, 
et quia omnibus causis secundis largitur virtutem agendi ; 
unde effectus causarum secundarum conservare potest in 
esse sine causis secundis. Et hoc modo, in hoc sacramento 
accidens conservatur in esse, sublata substantia quae ipsum 
conservabat ; quod quidem praecipue dici potest de quanti- 
tatibus dimensivis, quas etiam Platonici posuerunt per se 
subsistere, propter hoc quod secundum intellectum sepa- 
rantur ; manifestum est autem, quod plus potest Deus in 
operando quam intellectus in apprehendendo l . » 

1 IV. C. Gent. cap. 65. — Quodl. 9. a. 5. — IV. Sent. dist. 12. 
q. 1. a. 1. — III. q. 77- a. 1. et 2. 

IV 


Notanda. 

i u '" Causalitas substantiae respectu accidentis, et causa- 
litas Dei. — Ad rem P. Billot 1 : « Substantia enim causat ut 
causa materialis, in quantum subiectat accidentia ; causat 
etiam quasi efficienter, in quantum accidentia ab ea dimanant 
per quandam resultantiam, et iugiter conservantur per 
continuum influxum. Porro, cum in sacramento Deus dicitur 
supplere causalitatem substantiae, non sic intelligas quasi ipse 
suppleret causalitatem materialem, gerendo vices subiecti, 
quod absit ; sed sublato substantiae influxu, quicumque 
ille est, conservat accidentis essentiam sub proprio actu 
essendi. Equidem verum, quod cxistentia accidentis est 
inexistentia, sicut existentia substantiae est subsistentia; 
quo fit, ut accidens, proprie loquendo, non habeat esse; imo 
subiectum habet esse, secundum ipsum. Sed rursus, hoc non 
est ita accipiendum, quasi accidentalis existentia esset ipsa 
existentia qua substantia in se subsistit ; nam unicuique essen- 
tiae, sive accidentali sive substantiali, respondet distinctus 
existentiae actus. Sensus igitur est, quod actus proportionatur 
potentiae ; unde cum accidens secundum suam essentiam sit 
magis entis ens quam ens, ut dici solet in philosophia, ideo 
etiam eius existentia est magis substantiae secundum accidens, 
quam accidentis secundum se. At vero, statim ac accidens 
per divinam virtutem a subiecto separatur, ille idem essendi 
actus, qui prius competebat substantiae secundum proprie- 
tatem accidentalem sibi inhaerentem, iam esse incipit solius 
accidentis nunc miraculose subsistentis, id est, habentis 
exsistere in se. Ne tamen de quolibet accidente hoc intelligas, 
sed de sola quantitate dimensiva, quae per Dei omnipo- 
tentiam absolute consistit, et aliorum accidentium est 
subiectum 2 » 

1 De sacramento Eucharistiae. — III. q. 77. a. 1. 

2 Vide etiam Caietanum, In III. q. 77. a . 1. et 2. 

2 um Accidentia in Sacramento Eucharistiae et humanitas 
Christi in mysterio Incarnationis. — Adest enim quaedam 
proportio seu analogia. Dominicus Soto, IV. Sent. dist. io. 
q. 2. a. 1. : « Quemadmodum licet natura substantiae sit per 
se subsistere, nihilominus humanitas Christi sustentatur in 
alieno supposito, nempe in divino ; sic, vice versa, et accidens 
virtute divina potest per se subsistere. » Unde natura humana 
Christi consistit non per proprium existentiae actum, sed 
per esse personale Filii Dei sibi communicatum ; accidentia 
autem consistunt in esse, virtute divina sustentante. Attamen, 
diverso modo influendi ; in sacramento Eucharistiae, secun- 
dum rationem causae efficientis ; in mysterio Incarnationis, 
ad instar actus eminenter formalis ‘. 


1 Vide Sylvium, In III. q. 2. a. 6. — Caietanum, In I. q. 50. 
a. 5. et In III. q. 17. a. 2. 




CAPUT QUINTUM 

Quomodo ex identitate esse et essentiae in Deo atque ex 
reaii utriusque compositione in creaturis procedat 
D. Thomas ad manifestandum, quod nullus intellectus 
creatus ex suis naturalibus sufficiens est videre essen- 
tiam Dei, et tamen ex supernaturali elevatione gratiae 
auxilio Deum potest videre per essentiam, sicuti est. 


I 

Ordo supernaturalis. 

Primo : Duplex ordo cognitionis. — Concil. Vatican. 
sess. 3. De Fide, cap. 4. : « Hoc quoque perpetuus Ecclesiae 
catholicae consensus tenuit et tenet, duplicem esse ordinem 
cognitionis, non solum principio, sed obiecto etiam distinc- 
tum : principio quidem, quia in altero naturali ratione, et 
altero fide divina cognoscimus ; obiecto autem, quia praeter 
ea, ad quae naturalis ratio pertingere potest, credenda nobis 
proponuntur mysteria in Deo abscondita, quae, nisi revelata 
divinitus, innotescere non possunt. Quocirca Apostolus, qui 
a gentibus Deum, per ea quae facta sunt, cognitum esse 
testatur, disserens tamen de gratia et veritate quae per 
Iesum Christum facta est, pronuntiat : Loquimur Dei sapien- 
tiam in mysterio, quae abscondita est, quam praedestinavit 
Deus ante saecula in gloriam nostram, quam nemo principum 
huius saeculi cognovit ; nobis revelavit Deus per Spiritum 
suum ; Spiritus enim omnia scrutatur, etiam profunda Dei. 
Et ipse Unigenitus confitetur Patri, quia abscondit haec a 
sapientibus et prudentibus, et revelavit ea parvulis. » 

Secundo : Ordo supernaturalis est ordo gratiae et veri- 
tatis, quae per Iesum Christum facta est. — Ioann. cap. 1. : 
« In principio erat Verbum, et Verbum erat apud Deum, et 
Deus erat Verbum. Hoc erat in principio apud Deum... In 
propria venit, et sui eum non receperunt. Quotquot autem 
receperunt eum, dedit eis potestatem filios Dei fieri, his, qui 
credunt in nomine eius, qui non ex sanguinibus, neque ex 
voluntate carnis, neque ex voluntate viri, sed ex Deo nati 
sunt. Et Verbum caro factum est, et habitavit in nobis ; et 
vidimus gloriam eius, gloriam quasi Unigeniti a Patre, plenum 
gratiae et veritatis... Et de plenitudine eius nos omnes 
accepimus, et gratiam pro gratia. Quia lex per Moysem data 
est ; gratia et veritas per Iesum Christum facta est. Deum 
nemo vidit unquam ; Unigenitus Filius, qui est in sinu 
Patris, ipse enarravit. » 

Tit. cap. 3. : « Cum autem benignitas et humanitas appa- 
ruit Salvatoris nostri Dei, non ex operibus iustitiae quae 
fecimus nos, sed secundum suam misericordiam salvos nos 
fecit per lavacrum regenerationis et renovationis Spiritus 
Sancti, quem effudit in nos abunde per Iesum Christum, 
Salvatorem nostrum, ut iustificati gratia ipsius, haeredes 
simus secundum spem vitae aeternae. » 

Tertio : Suprema capita ordinis supernaturalis. — Ex 

supra positis iam manifeste patet ordinem supernaturalem 
importare illas investigabiles divitias Christi, quibus homo, 
eiusdem Christi Salvatoris sanguine redemptus, ex statu 
iniustitiae in statum iustitiae transfertur, et accipit spiritum 
adoptionis filiorum, in quo clamamus : Abba, Pater. Si autem 
filii, et heredes ; heredes quidem Dei, coheredes autem 
Christi ; si tamen compatimur, ut et conglorificemur ; vocati in 
societatem Filii Dei, Iesu Christi Domini nostri (Rom. cap. 8. ; 
I. Cor. cap. 1.). Unde ordo supernaturalis est lumen gratiae, 
qua homo fit particeps divinae naturae et divinae cognitionis 
et divinae dilectionis ; et secundum participationem huius- 
modi divinae naturae dicimur regenerari in filios Dei. Tria 
itaque suprema capita claudunt totum ordinem hunc super- 
naturalem, in quem elevatus, homo fit nova creatura in 


5 g 2 LIB. V. — DE USU PHILOSOPHIAE IN SACRA DOCTRINA 

Christo Iesu, ita ut per potentiam intellectivam homo 
participat cognitionem divinam per virtutem fidei ; et 
secundum potentiam voluntatis participat amorem divinum 
per virtutem caritatis ; et per naturam ipsius animae parti- 
cipat secundum quandam similitudinem naturam divinam 
per quandam regenerationem sive recreationem. Atque ita 
homo fit particeps Divini Esse, et in essentia animae, et in 
potentia intellectiva, et in ipsa libera voluntate, per lumen 
gratiae gratum facientis, per Spiritus Sancti dona, ac per 
omnes virtutes infusas, quae a lumine gratiae derivantur 
atque ex anima animaeque potentiis usque ad corpus ipsum 
effectus gratiae sanctificantis faciunt redundare, dum in 
praesenti membra nostra exhibemus arma iustitiae Deo, et 
in futuro corpus nostrum sortietur incorruptionem et gloriam 
animae 1 . 

Quarto : Per gratiam perfectior cognitio de Deo habetur 
a nobis quam per rationem naturalem. — - Deum esse, quan- 
tum in se est, per se notum est ; quia praedicatum est idem 
cum subiecto. Deus eniin est suum esse. Quoad nos tamen 
non est per se notum Deum esse, nec Deus est primum quod 
a nobis cognoscitur ; sed ex sensibilium cognitione assurgimus 
ad cognoscendum de Deo quod est, et possumus praeterea de 
ipso cognoscere quae necesse est ei convenire, secundum 
quod est prima omnium causa, excedens omnia sua causata. 
Unde per illas quinque vias, quibus Deunx esse demonstrative 
probari potest, ex ratione primi efficientis et primi necessarii 
et primi entis et primi motoris remm et primae intelligentiae, 
patet via perveniendi usque ad rerum omnium creationem 
et omnium entium, in quantum entium, efficientem et exem- 
plarem et finalem causam ; et sic cognoscit Deum philosophia 
prima, ut principium sui proprii subiecti, quod est ens sub 
ratione entis 2 . Per revelationem autem gratiae plenius Deum 


1 I.-II. q. iio. a. 3. et 4. ; III. q. 79. a. J. et 2. — Vide opus 
nostrum : De gratia et libero arbitrio, vol. I. q. 2. a. 4. 

2 I. q. 2. a. 3. ; q. 12. a. 12. et 13. ; q. 44. a. 1., 2., 3. et 4. ; q. 88. 
a- 3 - 

cognoscimus, pluribus ex causis, videlicet : i° quia per reve- 
lationem gratiae iuvatur ac perfecitur ipsa humana cognitio 
naturalis de Deo ; 2° quia et naturale intellectus lumen con- 
fortatur per infusionem luminis gratuiti ; 3 0 quia plures et 
excellentiores effectus Dei nobis demonstrantur ; 4 0 quia 
denique plurima supra sensum et supra naturales vires 
rationis ostensa sunt nobis, dum « multifariam multisque 
modis olim Deus • loquens patribus in prophetis, novissime 
diebus istis locutus est nobis in Filio, quem constituit heredem 
universorum, per quem fecit et saecula. » (Hebr. cap. 1.) 

, Quinto : Totius ordinis supernaturalis terminus. — Ordo 
supernaturalis incipit per cognitionem Dei lumine fidei, ac 
perfecte completur per cognitionem Dei lumine gloriae. 
Incipit quidem lumine fidei ; quia ut dicitur Hebr. cap. 11. 
« fides est sperandarum substantia rerum argumentum non 
apparentium. Sine fide autem impossibile est placere Deo. 
Credere enim oportet accedentem ad Deum quia est, et inqui- 
rentibus se remunerator sit. » Perfecte vero completur lumine 
gloriae ; quia, ut dicitur I. Ioann. 3, 2 : « nunc filii Dei sumus 
et nondum apparuit quid erimus. Scimus quoniam cum appa- 
ruerit, similes ei erimus, quoniam videbimus eum sicuti est. » 
Et I. Cor. 13, 11-13 : « Cum autem venerit quod perfectum est, 
evacuabitur quod ex parte est. Cum essem parvulus, loquebar 
ut parvulus, sapiebam ut parvulus, cogitabam ut parvulus. 
Quando autem factus sum vir, evacuavi quae erant parvuli. 
Videmus nunc per speculum in aenigmate ; tunc autem facie 
ad faciem. Nunc cognosco ex parte ; tunc autem cognoscam 
sicut et cognitus sum. » 

Ecce totius supernaturalis ordinis perfecta consummatio, 
videre facie ad faciem quod oculus non vidit, nec auris 
audivit, nec in cor hominis ascendit, ea nimirum quae prae- 
paravit Deus iis qui diligunt illum ; scrutare omnia, etiam 
profunda Dei ; habitare porro illam eandem inaccessibilem 
lucem quam inhabitat Deus, quem nullus hominum vidit, 
sed nec videre potest ; cui honor et imperium sempiternum, 
Arnen (I. Cor. cap. 2. ; I. Tim. cap. 6.). 

Quare autem nullus hominum nec angelorum Deum per 

sua naturalia videre potest ? Quare tamen possibile est Deum 
videri a creatura rationali, et videri quidem facie ad faciem, 
immediate, quidditative, in lumine suae propriae essentiae, 
sicuti est ? D. Thomas respondet : Solus enim Deus est 
suum esse ; in omnibus autem aliis differt essentia rei et esse 
eius. (I. q. 3. a. 4. ; q. 44. a. 1. ; q. 61. a. 1.) 


II 


Impossibile est, quod aliquis intellectus creatus per sua 
naturalia essentiam Dei videat. 


§ I- 

Argumenta D. Thomae. 

Arg. i um . — In I. Tim. cap. 6. lect. 3. : « Quem suis tem- 
poribus ostendit beatus et solus potens Rex regum et Dominus 
dominantium, qui solus habet immortalitatem et lucem habitat 
inaccessibilem, quem nullus hominum vidit, sed nec videre 
potest, cui honor et imperium sempiternum. Arnen. — Lux in 
sensibilibus est principium videndi ; unde illud quo aliquid 
cognoscitur quocumque modo, dicitur lux. Unumquodque 
autem cognoscitur per suam formam, et secundum quod est 
actu ; unde quantum habet de forma et actu, tantum habet 
de luce. Res ergo quae sunt actus quidem, sed non purus, 
lucentia sunt, sed non lux. Sed divina essentia, quae est actus 
purus, est ipsa lux. Deus autem habitat apud se, et haec lux 
est inaccessibilis, id est, non visibilis oculo carnis, sed intelli- 
gibilis. Et tamen nullus intellectus creatus potest ad eum 
accedere. Notandum est tamen, quod dupliciter potest 
intellectus accedere ad cognitionem naturae alicuius, sc. ut 
cognoscat et ut comprehendat. Ad comprehendendum autem 
Deum impossibile est intellectum pervenire, quia sic cogno- 
sceret Deum ut cognoscibilis est ; Deus autem perfecte 

cognoscibilis est in quantum habet de entitate et luce ; haec 
autem sunt infinita ; ergo est infinite cognoscibilis. Virtus 
autem intellectus creati est finita ; et ideo etiam intellectus 
Christi non comprehendit Deum. Sed alius modus est cogno- 
scendi Deum, sc. attingendo Deum ; et secundum hoc nullus 
intellectus creatus per propria naturalia attingit ad cogno- 
scendum id quod est Deus. Et ratio huius est, quia nulla 
potentia potest in aliquid altius suo obiecto, sicut visus ad 
altius colore. Proprium autem obiectum intellectus est quod 
quid est; unde quod superat quod quid est, excedit propor- 
tionem omnis intellectus. In Deo autem non est aliud esse 
et quidditas eius. » 

Arg. 2 um . — In Coloss. cap. 1. lect. 4. : « Qui est imago Dei 
invisibilis, primogenitus omnis creaturae. Notandum, quod 
Deus dicitur invisibilis, quia excedit capacitatem visionis 
cuiuscumque intellectus creati, ita quod nullus intellectus 
creatus naturali cognitione potest pertingere ad eius essen- 
tiam. Iob. 36, 26 : Esse Deus magnus vincens scientiam nostram. 
I. Tim. 6, 16 : Lucem habitat inaccessibilem. Videtur ergo a 
beatis ex gratia, non ex natura. Ratio huius assignatur a 
Dionysio : quia omnis cognitio terminatur ad existens, id est, 
ad aliquam naturam participantem esse; Deus autem est 
ipsum esse non participans, sed participatum ; ergo est 
incognitus. » 

Arg- 3 um - — I- q- 12. a. 4. : « Impossibile est, quod aliquis 
intellectus creatus per sua naturalia essentiam Dei videat. 
Cognitio enim contingit secundum quod cognitum est in 
cognoscente. Cognitum autem est in cognoscente secundum 
modum cognoscentis. Unde cuiuslibet cognoscentis cognitio 
est secundum modum suae naturae. Si igitur modus essendi 
alicuius rei cognitae excedat modum naturae cognoscentis, 
oportet quod cognitio illius rei sit supra naturam illius 
cognoscentis. Est autem multiplex modus essendi rerum. 
Quaedam enim sunt quorum natura non habet esse nisi in 
hac materia individuali, et huiusmodi sunt omnia corporalia. 
Quaedam vero sunt quorum naturae sunt per se subsistentes, 
non in materia aliqua ; quae tamen non sunt suum esse, sed 
sunt esse habentes. Et huiusmodi sunt substantiae incorporeae. 

quas angelos dicimus. Solius autem Dei proprius modus 
essendi est ut sit suum esse subsistens. Ea igitur, quae non 
habent esse nisi in materia individuali, cognoscere est nobis 
naturale, eo quod anima nostra, per quam cognoscimus, est 
forma alicuius materiae. Quae tamen habet duas virtutes 
cognoscit ivas. Unam, quae est actus alicuius corporei organi ; 
et huic connaturale est cognoscere res secundum quod sunt 
in materia individuali ; unde sensus non cognoscit nisi singu- 
laria. Alia vero virtus cognoscitiva eius est intellectus, qui 
non est actus alicuius organi corporalis. Unde per intellectum 
connaturale est nobis cognoscere naturas, quae quidem non 
habent esse nisi in materia individuali ; non tamen secundum 
quod sunt in materia individuali, sed secundum quod abstra- 
huntur ab ea per considerationem intellectus. Unde secundum 
intellectum possumus cognoscere huiusmodi res in universali ; 
quod est supra facultatem sensus. Intellectui autem angelico 
connaturale est cognoscere naturas non in materia existentes ; 
quod est supra naturalem facultatem intellectus animae 
humanae secundum statum praesentis vitae, quo corpori 
unitur. Relinquitur ergo, quod cognoscere ipsum esse subsi- 
stens sit connaturale soli intellectui divino, et quod sit supra 
facilitatem naturalem cuiuslibet intellectus creati ; quia nulla 
creatura est suum esse, sed habet esse participatum. Non 
igitur potest intellectus creatus Deum per essentiam videre, 
nisi in quantum Deus per suam gratiam se intellectui creato 
coniungit, ut intelligibile ab ipso. » 


§ 2 . 

Argumentorum declaratio. 

Primo : Omnia argumenta in hac materia veniunt po- 
stremo resolvenda in identitatem esse et essentiae ex parte 
Dei, et in realem esse et essentiae compositionem ex parte 
creaturae intellectualis. — Quod quidem aperte ostenditur 
non modo ex tribus argumentis supra expositis, sed ex aliis 
pluribus quae ab ipso Angelico Doctore aliis in locis, et 
praesertim III. C. Gent. cap. 49. afferuntur, ubi quinque 

rationes enumerantur, quarum postrema sic se habet : 
« Divina substantia est suum esse, ut ostensum est lib. I. 
cap. 22. Ipsum autem esse substantiae separatae est aliud 
quam sua substantia, ut probatum est lib. II. cap. 52. Essentia 
igitur substantiae separatae non est sufficiens medium quo 
Deus per essentiam suam videri possit. » Quare non datur 
sufficiens medium ad videndum Deum per essentiam ? 
Optime poterit responderi : i° Quia omne medium est creatura, 
perducens in cognitionem Dei, sicut effectus in cognitionem 
causae ; et nulla creaturarum est effectus adaequans virtutem 
Dei ; 2° quia nulla natura creata est idem specie, quinimo 
nec genere, cum natura divina ; 3 0 quia omne creatum ad 
aliquod genus vel aliquam speciem terminatur, et Deus non 
est in genere ; 4 0 quia omnis intelligibilis species, per quam 
intelligitur quidditas rei, comprehendit in repraesentando 
rem illam ; et omnis species creata, utpote finita, nequit 
totaliter repraesentare Deum, qui est infinitus in essendo ; 
6° quia Deus eminenter continet perfectiones omnium rerum 
et omnes perfectiones simpliciter simplices, quarum non est 
numerus ; et omnia haec repraesentari nequeunt per unum 
creatum. At ratio tamen suprema istarum et aliarum huius- 
modi rationum clauditur in his duobus : In Deo idem est 
esse et essentia (I. C. Geni. cap. 21.). In substantiis intellectua- 
libus differt esse et id quod est (II. C. Gent. cap. 52.). 


Secundo : Radix et initium cognitionis provenit ex eo, 
quod aliqua natura est non solum id quod est, sed etiam alia 

a se. — Radicaliter enim initium cognitionis ex eo quidem 
oritur, quod natura aliqua est non solum ipsa, sed etiam est 
vel potest esse quodammodo alia. Nam talis est secundum 
se natura cognoscitiva, ut sit actu vel saltem potentia ipsum 
cognitum ; et hoc est esse non solum ipsa, sed etiam alia. 
Unde D. Thomas, De Verit. q. 2. a. 2. : « Haec est perfectio 
cognoscentis, in quantum est cognoscens ; quia secundum 
hoc a cognoscente aliquid cognoscitur, quod ipsum cognitum 
aliquo modo est apud cognoscentem ; et ideo III. De Anima 
dicitur animam esse quodammodo omnia, quia nata est 
omnia cognoscere. Et secundum hunc modum possibile est, 

ut in una re totius universi perfectio existat. Unde haec est 
ultima perfectio ad quam anima potest pervenire, secundum 
philosophos, ut in ea describatur totus ordo universi et 
causarum eius, in quo etiam finem ultimum hominis posue- 
runt, qui secundum nos erit in visione Dei ; quia, secundum 
Gregorium, Quid est quod non videant qui videntem omnia 
vident ? » 

Tertio : Una res vel natura cognoscens non potest esse 
alia nisi habeat in se formam rei cognitae. — Etenim natura 
cognoscens non fit alia natura nisi quatenus eam cognoscit ; 
et res non cognoscitur nisi quatenus cognoscens et cognitum 
fiunt unum, ita quod intellectus in actu est intellectum in 
actu, res cognoscens in actu est res intellecta seu cognita in 
actu. Cognitio namque in hoc consistit, quod intellectus in 
actu sit formaliter res ipsa intellecta in esse intelligibili. 
Quapropter D. Thomas, I. q. 12. a. 4. : « Cognitio enim con- 
tingit secundum quod cognitum est in cognoscente. » Et 
q. 14. a. r. : « Cognoscentia a non cognoscentibus in hoc 
distinguuntur, quia non cognoscentia nihil habent nisi formam 
suam tantum ; sed cognoscens natum est habere formam 
etiam rei alterius. Nam species cogniti est in cognoscente. » 

Quarto : Species seu forma rei cognitae non est in re 
cognoscente secundum idem esse quo est in ipsa re cognita. — 

Quoniam forma rei cognitae extra intellectum cognoscentis 
habet esse naturale ; intra intellectum vero habet esse inten- 
tionale. Extra intellectum habet esse singulare et determi- 
natum ; intra intellectum habet esse universale seu a materia 
separatum et a materialibus conditionibus quae natae sunt 
determinare esse in rerum natura. Unde, quamvis forma rei 
cognitae, prout est in cognoscente, sit eadem forma cum 
forma naturali, differt tamen ab illa in modo essendi. Quod 
D. Thomas sic dilucidat, De Verit. q. 2. a. 2. : « Perfectio autem 
unius rei in altera esse non potest secundum determinatum 
esse quod habebat in re illa ; et ideo ad hoc quod nata sit esse 
in re altera, oportet eam considerare absque his quae nata 
sunt eam determinare. Et quia formae et perfectiones rerum 

per materiam determinantur, inde est, quod secundum hoc 
est aliqua res cognocibilis secundum quod a materia separatur ; 
unde oportet, quod etiam id in quo suscipitur talis rei 
perfectio, sit immateriale ; si enim esset materiale, perfectio 
recepta esset in eo secundum aliquod esse determinatum ; et 
ita non esset in eo secundum quod est cognoscibilis, sc., prout 
existens perfectio unius est nata esse in altero. » 

Quinto : Ordo in rebus cognoscibilibus et ordo in rebus 
seu naturis cognoscitivis est secundum ordinem immateria- 
litatis in ipsis rebus. — Ex parte quidem rerum quatenus 
cognoscibilium hoc patet : i° quia sc. res materiales non sunt 
intelligibiles nisi prout a materia separantur, et ipsarum quid- 
ditates nonnisi sub forma universalitatis ab intellectu nostro 
primum et directe attinguntur. Sunt enim intelligibiles in 
potentia tantum, et efficiuntur intelligibiles actu per lumen 
intellectus agentis, sicut colores actu visibiles per lumen solis. 
Sed res immateriales sunt intelligibiles per seipsas ; unde sunt 
magis notae secundum naturam, quamvis minus notae nobis. 
2° Quia res tanto magis participant naturam entis, quanto 
magis elongantur a nihilo ; et tanto magis elongantur a nihilo, 
quanto plus elongantur a materia quae, veluti pura potentia 
in linea entis, est prope nihilum. Res autem tantum 
habent de veritate et cognoscibilitate, quantum habent de 
perfectione entitatis. 

Ex parte vero rerum seu naturarum prout sunt cognosci- 
tivae, ex hoc etiam est manifestum : i° quod natura rei non 
cognoscentis est magis coarctata et limitata ; 2° quod natura 
rerum cognoscentium habet maiorem amplitudinem et 
extensionem, et tanto maiorem quanto ad plura et altiora se 
extendunt cognoscendo. Natura quidem non cognoscentis 
est magis limitata ac coarctata ; quoniam non cognoscentia 
a cognoscentibus in hoc distinguuntur, nempe quia non 
cognoscentia nihil habent nisi formam suam tantum. Natura 
vero cognoscentis habet maiorem amplitudinem, quia 
cognoscens natum est habere formam etiam rei alterius ; nam 
species seu forma cogniti est in cognoscente, et esse ipsum 
et alia est magis amplum quam esse ipsum tantummodo. 

Iam vero : undenam provenit coarctatio formae, qua natura 
specifica constituitur ? Ex materia, in qua forma recipitur. 
Undenam oritur amplitudo naturae ? Ex dominio supra 
materiam, sive ex elongatione ab illa ; nam per recessum 
materiae habetur infinitas formarum sine materia subsi- 
stentium. Et hoc est, quod D. Thomas breviter et dilucide 
simul ac profunde declarat, I. q. 14. a. 1. dicens : « Mani- 
festum est, quod natura rei non cognoscentis est magis 
coarctata et limitata. Natura autem rerum cognoscentium 
habet maiorem amplitudinem et extensionem. Propter quod 
dicit Philosophus, III. De Anima, quod : anima est quodam- 
modo otnnia. Coarctatio autem formae est per materiam. 
Unde et supra diximus quod formae, secundum quod sunt 
magis immateriales, secundum hoc magis accedunt ad quan- 
dam infinitatem. Patet igitur quod : Immaterialitas alicuius 
rei est ratio quod sit cognoscitiva ; et secundum modum immate- 
rialitatis est modus cognitionis. » 

Sexto : Proportio inter ordinem essendi et ordinem 
cognoscendi. — Adaequata inter utrumque ordinem proportio 
ex hoc ipso demonstratur, quod immaterialitas alicuius rei 
est ratio quod sit cognoscitiva ; et secundum modum imma- 
terialitatis est modus cognitionis. Quapropter ordo essendi, 
ascendendo, incipit statim ac forma, cuius actus est esse, 
recipitur in materia ad quamcumque, quantumvis minimi 
gradus, naturam specifice constituendam ; et ordo cognoscendi 
praesupponit non tantum ordinem essendi, verum etiam 
quendam essendi modum non totaliter immersum in materia. 
Unde D. Thomas, doctrinam Philosophi evolvens, ait I. q. 14. 
a. 1. : « Plantae non cognoscunt propter suam materialitatem. 
Sensus autem cognoscitivus est, quia receptivus est specierum 
sine materia ; et intellectus adhuc magis cognoscitivus est, 
quia magis separatus est a materia et immixtus. » Et De 
Verit. q. 2. a. 2. : « Videmus, quod secundum ordinem imma- 
terialitatis in rebus, secundum hoc in eis natura cognitionis 
invenitur ; plantae enim et alia quae infra plantas sunt, nihil 
immaterialiter possunt recipere ; et ideo omni cognitione 
privantur ; sensus autem recipit species sine materia, sed 

tamen cum conditionibus "materialibus ; intellectus autem 
etiam a conditionibus materialibus species depuratas recipit. » 
Ac deinde quoad ipsummet intellectum sunt gradus diversi 
intelligendi correspondentes ad gradus essendi, ita quod 
homo intelligit per species a rebus acceptas, et angelus per 
species ei connaturales ; interque angelos ipsos, quanto 
angeli superiores sunt, tanto per pauciores species universa- 
litatem intelligibilium apprehendunt, ac proinde per formas 
universaliores ; et sic usque ad Deum, qui, cum sit in summo 
immaterialitatis atque in fine separationis ab omni potentia- 
litate, ideo est in summo cognitionis ; et ipse est maxime 
cognoscitivus et maxime cognoscibilis ; atque eius natura 
secundum hoc quod habet esse realiter, secundum hoc com- 
petit ei ratio cognoscibilitatis ; et omnia intelligit per unum, 
in sua natura vel essentia, quae est ipsemet Deus et ipsum 
suum Esse Subsistens. Unde in Deo, qui est in vertice rerum 
ac in cuspide entium, ordo essendi et ordo intelligendi identi- 
ficantur ; et omne ideale est reale, et omne reale ideale ; et 
intelligere Dei est eius substantia ; et in Deo non est forma 
quae sit aliud quam suum esse; atque ita in Deo intellectus, 
intelligens, et id quod intelligitur, et species intelligibilis, et 
ipsum intelligere, sunt omnino unum et idem 1 . 


Septimo : Cognoscens actu est actu ipsum cognitum ; 
sed diversimode, iuxta diversos gradus perfectionis in cogno- 
scendo. — Ex hactenus indicatis, cognoscens natum est esse 
etiam alia ; et natura cognoscens non potest esse alia nisi 
habeat in se formam rei, quia esse cognoscens est ex habere 
formam suam et formam alterius ; et aliunde, forma rei 
cognitae non est in cognoscente secundum idem esse quo est 
in ipsa re cognita ; ideo declarare oportet, quomodo cogno- 
scens habeat formam rei cognitae, et quomodo cognoscens 
actu sit ipsa res cognita. Ad hoc optime respondet Caietanus, 
In I. q. 14. a. 1. dicens : « Aliquod enim cognoscens est, 
quod est omnia per identitatem, ut Deus ; aliquod, quod est 

aliqua per identitatem, et aliqua per informationem, ut 
angeli ; aliquod, quod est omnia per informationem, ut anima 
nostra ; aliquod, quod est aliqua per informationem, ut anima 
pure sensitiva. » — Quod quidem magis adhuc complet decla- 
rando Banez, In I. q. 14. a. 1. : « Tripliciter cognoscens potest 
habere in se formam rei cognitae. Primo, per identitatem 
formalem cognoscentis cum forma rei cognitae in esse intelli- 
gibili. Et hoc modo Deus habet in se formam rerum omnium 
cognoscibilium. Nam divinus intellectus formali ter est idem 
cum divina essentia in esse intelligibili ; id est, prout essentia 
est expressa similitudo omnium rerum cognoscibilium. 
Secundo modo, cognoscens potest habere formam rei cognitae 
ex eo quod actuatur ab illa, non quidem per inhaesionem aut 
veram informationem, sed quatenus ab illa, in esse intelligibili 
sumpta, determinatur et constituitur in actu ad intellectionem, 
et ipsa forma est principium specificativum intellectionis. 
Isto modo divina essentia est in intellectu videntis Deum. 
Et similiter essentia angeli, in esse intelligibili sumpta, aduat 
intellectum ipsius angeli ad cognitionem, quam habet angelus 
sui ipsius. Tertio tandem, forma rei cognitae potest esse in 
cognoscente per veram informationem et inhaesionem; quo 
modo res a nobis cognitae sunt in nostro intellectu per species 
intelligibiles. Primo et secundo modo cognoscens in actu est 
cognitum in actu per identitatem rei cognitae. Tertio vero 
modo est cognitum in actu per similitudinem eius formalem, 
quae est species eius intentionalis. » Atque ista doctrina 
expresse traditur a D. Thoma, I. q. 14. a. 4. 5. et 6. et 
T- 55- _ 57- et Q- 84. et sequentibus et alibi passim. 

Octavo : Proportio inter modum essendi et modum natu- 
ralem cognoscendi in unoquoque cognoscente. — Ex supra 
declaratis iam infertur modum naturalem cognoscendi in 
unoquoque cognoscente esse proportionatum ac veluti men- 
suratum in sua perfectione per gradum perfectionis, quam res 
ipsa cognoscens possidet in suo proprio modo essendi. Nam 
diversi ordines cognoscentium oriuntur ex diversis modis 
essendi alia a se, in quo radicatur ratio cognitionis ; diversi 
autem modi essendi alia a se consurgunt ex diversis modis 

ipsarum naturarum cognoscentium ; exinde, iuxta ordinem 
ipsarum naturarum cognoscentium, habentur diversi modi 
quibus cognoscens actu est actu ipsa res cognita secundum 
esse int elligibile . Unde postremo esse cognitum modificatur 
secundum modum essendi qui reperitur in ipsa re cogno- 
scente ; et hinc sequitur, quod naturalis mensura cognitionis 
in unoquoque cognoscente est ipsa cognoscentis natura. 
Quamobrem cognitio quidditativa alicuius rei cognitae erit 
supra naturam alicuius rei cognoscentis, cum modus essendi 
illius excedit modum essendi huius. Etenim cognitio evidens, 
qua cognoscitur res sicuti est, et cuius quidditas vel essentia 
per intellectum attingitur, praerequirit saltem proportionem 
inter modum essendi cognoscentis et rei cognitae, vel exces- 
sum illius supra hanc. Et hoc est quod dicit D. Thomas, 
I. q. 12. a. 4. : « Cognitio enim contingit secundum quod 
cognitum est in cognoscente. Cognitum autem est in cogno- 
scente secundum modum cognoscentis. Unde cuiuslibet 
cognoscentis cognitio est secundum modum suae naturae. 
Si igitur modus essendi alicuius rei cognitae excedat modum 
naturae cognoscentis, oportet quod cognitio illius rei sit 
supra naturam illius cognoscentis. » 

Nono : Triplex modus essendi rerum cognoscentium 
per intellectum, nempe : hominis, angeli. Dei. — Sicut enim 
substantiae compositae ex materia et forma habent esse in 
hac materia individuali, et huiusmodi sunt omnia corporalia, 
et ipsum humanum compositum, ita substantiae separatae, 
quas angelos vocamus, alterius modi esse habent quam 
substantiae materiales ; et ita Deus alterius modi esse habet 
quam omnes substantiae separatae. i° Modus essendi in 
homine. In homine quidem, sicut et in omnibus rebus mate- 
rialibus, « tria est considerare, quorum nullum est aliud, 
ait D. Thomas, De Anima a. 17. ad 10. sc. : individuum, 
naturam speciei, et esse. Non enim possumus dicere, quod 
hic homo sit sua humanitas ; quia humanitas consistit tantum 
in speciei principiis ; sed hic homo supra principia speciei 
addit principia individuantia, secundum quod natura speciei 
in hac materia recipitur et individuatur. Similiter etiam nec 

humanitas est ipsum esse hominis. » 2° Modus essendi angeli. 
« In substantiis autem separatis, quia immateriales sunt, 
natura speciei non recipitur in aliqua materia individuante, 
sed est ipsa natura per se subsistens ; unde non est in eis 
aliud habens quidditatem, et aliud quiddilas ipsa ; sed tamen 
aliud est in eis esse, et aliud quidditas. » 3 0 Modus essendi 
Dei. « Deus est ipsum suum esse subsistens. » v ' 

Decimo : Impossibile est ergo, quod aliquis intellectus 
creatus per sua naturalia essentiam Dei videat. — Quia per 
sua naturalia nulla potentia cognoscitiva potest attingere 
nisi quidditatem vel essentiam illius rei, quod est obiectum 
proportionatum naturae ipsius potentiae et connaturale 
modo essendi rei cognoscentis. Unde : i° Ea quae non habent 
esse nisi in materia individuali, cognoscere est nobis conna- 
turale, eo quod anima nostra, per quam cognoscimus, est 
forma alicuius materiae ; per sensus quidem cognoscimus res 
materiales, secundum quod sunt in hac materia individuali 
et singulari ; per intellectum vero cognoscimus huiusmodi 
res in universali, quod est supra facultatem sensus. 2 0 Intel- 
lectui autem angelico connaturale est cognoscere naturas 
non in materia existentes, quod est supra naturalem facul- 
tatem intellectus animae humanae secundum statum prae- 
sentis vitae, quo corpori unitur. 3 0 Cognoscere vero ipsum 
esse subsistens non est connaturale nisi soli intellectui divino, 
et excedit facultatem naturalem cuiuslibet intellectus creati. 
Quare ? Quia nulla creatura est suunt esse, sed habet esse 
participatum 1 . 


1 I. q. 12 . a. 4 . et De Verit. q. 8 . a. 3 . 



CAP. V. — VISIO DIVINAE ESSENTIAE 6o5 


III 


Ex supernaturali elevatione per gratiam 
intellectus creatus potest videre Deum per essentiam, 
facie ad faciem, sicuti est. 


§ I. 

Argumenta D. Thomae. 

Arg. i um . — Ex doctrina fidei. — D. Thomas, I. q. 12. a. 1. : 

« Cum unumquodque sit cognoscibile secundum quod est in 
actu, Deus, qui est actus purus absque omni permixtione 
potentiae, quantum in se est, maxime cognoscibilis est. Sed 
quod est maxime cognoscibile in se, alicui intellectui cogno- 
scibile non est propter excessum intelligibilis supra intel- 
lectum. Sicut sol, qui est maxime visibilis, videri non potest 
a vespertilione propter excessum luminis. Hoc igitur atten- 
dentes quidam posuerunt, quod nullus intellectus creatus 
essentiam Dei videre potest. Sed hoc inconvenienter dicitur. 
Cum enim ultima hominis beatitudo in altissima eius opera- 
tione consistat, quae est operatio intellectus, si numquam 
essentiam Dei videre potest intellectus creatus, vel numquam 
beatitudinem obtinebit, vel in alio eius beatitudo consistet 
quam in Deo : quod est alienum a fide. » 

Arg. 2 um . — Ex naturali hominis desiderio. — « Similiter 
etiam est praeter rationem. Inest enim homini naturale desi- 
derium cognoscendi causam, cum intuetur effectum ; et ex 
hoc admiratio in hominibus consurgit. Si igitur intellectus 
rationalis creaturae pertingere non possit ad primam causam 
rerum, remanebit inane desiderium naturae. Unde simpli- 
citer concedendum est, quod beati Dei essentiam videant. » 
Arg. 3 um . — Ex identitate essentiae et esse in Deo. — I. q. 12. 
a. 2. ad 3. : « Divina essentia est ipsum esse. Unde sicut aliae 
formae intelligibiles, quae non sunt suum esse, uniuntur 
intellectui secundum aliquod esse, quo informant ipsum 

intellectum et faciunt ipsum in actu, ita divina essentia 
unitur intellectui creato, ut intellectum in actu, per seipsam 
faciens intellectum in actu. » 

§ 2 . 

Argumentorum declaratio. 

Primo : Ex identitate esse et essentiae in Deo ostenditur 
nullum intellectum creatum posse per sua naturalia videre 
Deum per essentiam. — Etenim, ut ex antecedentibus colli- 
gitur et manet ostensum, eo ipso, quia solius Dei proprius 
modus essendi est ut sit suum esse subsistens, relinquitur 
quod cognoscere ipsum esse subsistens sit connaturale soli 
intellectui divino ; quia si modus essendi alicuius rei cognitae 
excedat modum naturae cognoscentis, oportet quod cognitio 
illius rei sit supra naturam illius cognoscentis. Unde sicut 
cognoscendo quidditates materiales non possumus cognoscere 
substantias separatas, ita nec substantiae separatae per 
cognitionem suae substantiae possunt cognoscere divinam 
essentiam. Et suprema ratio in hoc consistit, quod ens per 
participationem nequit esse medium sufficiens ad cognoscen- 
dum essentialiter et quidditative ens per essentiam. Quia 
ipsum divinum esse est ipsius Dei existentis substantia ; in 
aliis autem rebus hoc accidere non potest, nam nulla 
substantia creata est ipsum suum esse 1 . 

Secundo : Ex identitate esse et essentiae in Deo demon- 
stratur etiam nullam esse speciem aut similitudinem in qua 
Dei essentia videatur. — D. Thomas, I. q. 12. a. 2. : « Ex parte 
rei visae, quam necesse est aliquo modo uniri videnti, per 
nullam similitudinem creatam Dei essentia videri potest... : 
a ) Quia essentia Dei est ipsum esse eius, ut supra ostensum 
est, quod nulli formae creatae competere potest. Non potest 
igitur aliqua forma creata esse similitudo repraesentans 
videnti Dei essentiam, b) Quia divina essentia est aliquid 

1 I. C. Gent. cap. 21. ; II. cap. 52. et 53. ; III. cap. 20. et 49. 

incircumscriptum, continens in se supereminenter quidquid 
potest significari vel intelligi ab intellectu creato. Et hoc 
nullo modo per aliquam speciem creatam repraesentari 
potest ; quia omnis forma creata est determinata secundum 
aliquam rationem, vel sapientiae, vel virtutis, vel ipsius esse, 
vel alicuius huiusmodi. Unde dicere Deum per similitudinem 
videri, est dicere divinam essentiam non videri : quod est 
erroneum. Dicendum ergo, quod ad videndum Dei essentiam 
requiritur aliqua similitudo ex parte visivae potentiae, sc. 
lumen divinae gloriae confortans intellectum ad videndum 
Deum ; de quo dicitur Psalm. 35, 10 : In lumine tuo videbimus 
lumen. Non autem per aliquam similitudinem creatam Dei 
essentia videri potest, quae ipsam divinam essentiam reprae- 
sentet ut in se est. » Et infra, a. 5. ad 2. : « Lumen istud non 
requiritur ad videndum Dei essentiam, quasi similitudo in 
qua Deus videatur, sed quasi perfectio quaedam intellectus 
confortans ipsum ad videndum Deum. Et ideo potest dici, 
quod non est medium in quo Deus videatur, sed quo videtur. 
Et hoc non tollit immediatam visionem Dei. » 

Tertio : Ex identitate esse et essentiae in Deo probatur 
quoque a D. Thoma, quod ipsa essentia Dei fit forma intelli- 
gibilis intellectus creati videntis Deum per essentiam. — 

a) III. C. Gent. cap. 51. : « Cum enim intellectus perfectio 
sit verum, illud intelligibile erit ut forma tantum in genere 
intelligibilium, quod est veritas ipsa, quod convenit soli Deo ; 
nam cum verum sequatur ad esse, illud tantum sua veritas 
est, quod est suum esse; quod est proprium soli Deo. Alia 
igitur intelligibilia subsistentia non sunt ut pura forma in 
genere intelligibilium, sed ut formam in subiecto aliquo 
habentes ; est enim unumquodque eorum verum, non veritas, 
sicut est ens, non autem ipsum esse. Manifestum est igitur, 
quod essentia divina potest comparari ad intellectum creatum 
. ut species intelligibilis qua intelligit ; quod non contingit de 
essentia alicuius alterius substantiae separatae. » 

b) Comp. Theol. cap. 105. : « Ad hoc igitur, quod ipse Deus 
per essentiam cognoscatur, oportet quod ipse Deus fiat forma 
intellectus ipsum cognoscentis et coniungatur ei non ad 

unam naturam constituendam, sed sicut species intelligibilis 
intelligenti. Ipse enim sicut est suum esse, ita est sua veritas, 
quae est forma intellectus. » 

c) IV. Sent. dist. 49. q. 2. a. 1. : « Si sit aliqua res per se 
subsistens, quae non habeat aliquid in se praeter id quod est 
intelligibile in ipsa, talis res per se poterit esse forma qua 
intellectus intelligit. Res autem quaelibet est intelligibilis 
secundum id quod habet de actu, non secundum id quod 
habet de potentia, ut patet IX. Mctaph. ; huius signum est, 
quod oportet formam intelligibilem abstrahere a materia et 
omnibus proprietatibus materiae. Et ideo, cum essentia 
divina sit actus purus, poterit esse forma qua intellectus 
intelligit ; et hoc erit visio beatificans. Et ideo Magister dicit, 
quod unio animae ad corpus est quoddam ""exemplum illius 
beatae unionis, qua spiritus unietur Deo. » 

Quarto : Ex identitate esse et essentiae in Deo procedit 
D. Thomas ad manifestandum, quomodo ex essentia divina 
atque ex intellectu creato fiat unum in ordine intelligibili. — 

De V erit. q. 8. a. 1. : « Restat ergo ut illud, quo intellectus 
creatus Deum per essentiam videt, sit essentia divina. Non 
autem oportet quod ipsa divina essentia fiat forma intellectus 
ipsius, sed quod se habeat ad ipsum ut forma; ut sicut ex 
forma, quae est pars rei, et materia efficitur unum ens actu, 
ita, licet dissimili modo, ex essentia divina et intellectu 
creato fiat unum in intelligendo, dum intellectus intelligit 
et essentia divina per seipsam intelligitur. Qualiter autem 
essentia separata possit coniungi intellectui ut forma, sic 
ostendit Commentator in III. De Anima. Quandocumque in 
aliquo receptibili recipiuntur duo, quorum unum est altero 
perfectius, proportio perfectioris ad minus perfectum est 
sicut proportio formae ad suum perfectibile ; sicut lux est 
perfectio coloris, quando ambo recipiuntur in diaphano. Et 
ideo cum intellectus creatus, qui inest substantiae creatae, sit 
imperfectior divina essentia in eo existente, comparabitur 
divina essentia ad illum intellectum quodammodo ut forma. 
Et huius exemplum aliquale in rebus naturalibus inveniri 
potest. Res enim per se subsistens non potest esse alicuius 

materiae forma, si in ea aliquid de materia inveniatur ; sicut 
lapis non potest esse alicuius materiae forma ; sed res per se 
subsistens, quae materia caret, potest esse forma materiae, 
sicut de anima patet. Et similiter quodammodo essentia 
divina, quae est actus purus, quamvis habeat esse distinctum 
omnino ab intellectu, efficitur tamen ei ut forma in intelli- 
gendo. Ideo dicit Magister, II. Sent. dist. 2. quod unio 
corporis ad animam rationalem est quoddam exemplum 
beatae unionis spiritus rationalis ad Deum. » 

§ 3 . 


Processus argumentationis. 


Primo : Ordo intelligendi est altior quam ordo essendi. — 

Ut saepe saepius D. Thomas tradit, aliter est in participatio- 
nibus et in participantibus. Participationes enim quanto 
sunt simpliciores, tanto nobiliores, sicut esse quam vivere, 
et vivere quam intelligere; nam si separata per intellectum 
fiat comparatio ad invicem, vivere claudit intelligere, et esse 
claudit utrumque ; et non e converso. Intelligere namque est 
quoddam vivere ; vivere autem est quoddam esse ; esse vero 
est actus omnium formarum et omnium perfectionum. In 
participantibus autem, quanto aliquid magis est compositum 
per receptionem plurium participationum, tanto est nobilius, 
quia tanto in pluribus Deo assimilatur ; unde intelligens 
nobilius est quam vivens, et vivens quam ens, eo quod ens 
dicitur quodcumque participans esse ; et ad rationem viventis 
praerequitur altior essendi modus ; atque ad intelligendum 
nobilior adhuc oportet ut sit perfectio. Unde ordo intelligendi 
exhibet supremum gradum inter omnes ordines essendi T 


Secundo : In utroque ordine reperiuntur duo, ex quorum 
unione resultat unum. — In ordine quidem essendi, materia 
et forma seu, generaliter loquendo, potentia et actus, ex quo- 

rum unione resultat ens vel substantia existens ; in ordine 
autem intelligendi, potentia intellectiva et species intelligibilis, 
ex quorum unione resultat intelligens in actu. Atque sicut in 
ordine essendi forma perficit materiam et esse sequitur 
formam cuius est actus et ultima essentiae completae per- 
fectio, sic in ordine intelligendi species intelligibilis complet 
ac informat potentiam intellectivam ; et intelligere sequitur 
speciem intelligibilem tamquam ultima perfectio intellectus 
specie informati. Unde D. Thomas, I. q. 14. a. 4. : « Sicut 
enim esse sequitur formam, ita intelligere sequitur speciem 
intelligibilem. » Et q. 79. a. 1. : « Sicut enim potentia se habet 
ad operationem ut ad suum actum, ita se habet essentia ad 
esse. » Quam quidem profundam doctrinam ita declarat 
Caietanus, In I. q. 14. a. 4. : « Intelligere consequitur speciem 
intelligibilem, ut esse formam, quoad tria. Primo, quoad 
causalitatem ; quoniam forma est ratio essendi, et species 
intelligibilis est ratio intelligendi. Secundo, quoad necessi- 
tatem; quoniam formam in actu necessario comitatur existere; 
et speciem intelligibilem in actu, non medio modo inter 
potentiam et actum, necessario comitatur intelligere. Tertio, 
quoad modum causandi; quoniam forma, complendo quod 
est, facit esse; et species intelligibilis in actu, non in genere 
entis, sed in genere intelligibilis complendo intellectum, facit 
intelligere... Sequitur enim ex his, quod intelligere est per- 
fectio intelligentis, ut existere est perfectio existentis ; id est, 
intelligere ea proportione perficit intelligentem, qua esse 
perficit existentem ; immo, intelligere est ipsum esse intelli- 
gentis in genere intelligibili, sicut esse est ipsum esse entis 
in genere entium. » 

Tertio : Unio inter potentiam intellectivam et speciem 
intelligibilem in ordine intelligendi est perfectior quam unio 
inter materiam et formam in ordine essendi. — Hoc enim ex 
duobus demonstratur, ut Caietanus evolvit, In I. q. 14. a. 1. 
explicans differentiam assignatam a D. Thoma inter cogno- 
scentia et non cognoscentia. Ait enim : « Ad evidentiam huius 
difficilis ac ardui fundamenti magnae partis metaphysicae ac 
philosophiae naturalis... radix omnium producenda est in 

lucem. ... Radix autem ista lucescit, si intuemur per se 
differentiam inter modum quo cognoscens est cognitum, et 
quo materia habet formam. Et similiter, quam differenter 
fit unum ex cognoscente et cognito, et materia et forma ; 
idem enim iudicium est de esse et de uno, cum eandem natu- 
ram significent, ut IV. Metaph. dicitur. Sciendum est ergo : 
i° Quod per se differentia in hoc est, quod cognoscens est 
ipsum cognitum actu vel potentia, materia autem numquam 
est ipsa forma. 2 0 Ex hac differentia quoad esse sequitur 
differentia quoad unitatem; quod sc. cognoscens et cognitum 
sunt magis unum quam materia et forma, ut egregie dixit 
Averroes, 111 . De Anima. Et rationem reddidit modo 
dictam, quia ex intellectu et intellecto non fit tertium, sicut 
ex materia et forma ; assignando enim pro ratione maioris 
unitatis exclusionem tertii, aperte docuit unitatem consistere 
in hoc, quia unum est aliud. Unde Aristoteles, III. De Anima, 
hoc idem praedocuit, dicens quod anima est omnia sensibilia 
et intelligibilia. Cognoscens et cognitum non eadem inten- 
sione in omnibus sunt unum, sed magis et minus diminute, 
adeo quod in solo Deo sunt omnino idem. » 

Quarto : In vertice utriusque ordinis, essendi videlicet 
ac intelligendi, est Deus, qui est actus purus in genere entium 
et in genere intelligibilium. — Ordo namque essendi incipit, 
ascendendo a materia prima, quae est prima potentia in 
linea substantiae materialis, et quae est in potentia tantum, 
et non habet esse nisi secundum quod reducitur in actum per 
formam ad quam sequitur esse. Ordo vero intelligendi incipit, 
ascendendo ab anima humana, cuius intellectus possibilis se 
habet in ordine intelligibilium sicut materia prima in ordine 
rerum naturalium, eo quod est in potentia ad intelligibilia, 
sicut materia prima ad naturalia. Per utriusque ordinis viam 
oportet devenire ad summum rerum atque intellectuum 
cardinem, nempe Deum, qui est sicut actus purus, tam in 
ordine existentium quam in ordine intelligibilium. In Deo 
enim, cuius substantia est suum esse, et cuius esse est forma- 
liter ac identice suum intelligere, non minor est efficacia, 
infinitas seu actualitas substantiae divinae in genere intelli- 

gibilium quam in genere entium ; atque a Deo, in quo intelli- 
gere et esse sunt unum et idem, derivatur omnis perfectio, 
tam in ordine essendi quam in ordine intelligendi, ita quod a 
divina substantia seu essentia, ut est actus purus in genere 
entium, procedunt et derivantur rationes rerum in creaturas, 
ut actu sint et subsistant ; et ut est actus purus in genere 
intelligibilium, derivantur rationes rerum intelligibiles in alios 
intellectus, ut actu intelligant. Deus est primum in utroque 
ordine ; et quanto creaturae magis distant a Deo ut est Esse 
Subsistens, tanto magis habent de potentia et appropinquant 
materiae quae est prope nihil ; et quanto creaturae intellec- 
tuales distant a Deo ut est Intelligere Subsistens, tanto 
magis dividitur illud lumen divinum quod illuminat omnes 
angelos et omnem hominem venientem in hunc mundum ; et 
sic tam esse quam intelligere in creaturis dividitur et diversi- 
ficatur, sicut accidit in lineis a centro egredientibus et in 
radiis lucis e sole emicantibus, iuxta diversas naturas quae 
sunt diversi modus essendi, et iuxta diversitatem intellectuum 
qui sunt potentiae intelligendi ; dum in Primo Principio, qui 
est Deus, essentia vel natura, esse et intelligere sunt quid 
unum, et idem, et simplex, et immobiliter stans, omnia 
creans, omnia movens, omnia conservans, dirigens ac 
illuminans x . 

Quinto : Essentia divina non potest esse forma alterius 
rei secundum esse naturale ; potest tamen esse forma creaturae 
intellectualis in genere intelligibilium. 

Primum patet; quia absolute repugnat infinitae perfec- 
tioni divinae essentiae, quae est actus purus in ordine 
essendi. Neque est possibile Deum aliquo modo in composi- 
tionem alicuius venire, nec sicut principium formale nec 
sicut principium materiale, ut D. Thomas a radice demon- 
strat, I. q. 3. a. 8. et I. C. Gent. cap. 26. et 27. Atque per eadem 
quoque argumenta ostendi valet, quod divina essentia non 
potest esse forma alterius rei secundum esse naturale, per 

1 I. q. 14. ; q. 56. a. 2. ; q. 89. a. 1. ; q. 105. a. 3. et 4. 

quae ostenditur quod impossibile est unionem Verbi Incar- 
nati esse factam in natura, secundum quod natura significat 
essentiam, vel quod quid est, sive quidditatem speciei, ut 
D. Thomas probat III. q. 2. a. 1. x . 

Alterum patet: quoniam species intelligibilis unita intel- 
lectui non constituit aliquam naturam ex unione ad intel- 
lectum, nec talis unio est compositio aliqua per coniunctionem 
utriusque, ex qua resultet aliquod tertium ; sed species 
intelligibilis, in quantum talis, perficit ipsum intellectum ad 
intelligendum, et facit quod cognoscens sit cognitum, et 
res actu intelligens sit ipsamet res actu intellecta, non quidem 
secundum esse naturale, sed secundum esse intelligibile. 
Atque hoc perfectioni divinae essentiae non modo non repu- 
gnat, verum quoque convenit valde : i° quia divina essentia 
est ipsa veritas, quae est propria forma intellectus ; et cum 
sit veritas ipsa subsistens, quod non convenit nisi soli Deo, 
est pura forma in genendi intelligibilium ; 2 0 quia divina 
essentia est actus purus in genere intelligibilium, ipsum intel- 
ligibile per essentiam, ipsamet species intelligibilis substan- 
tialis et subsistens, ac perinde potest comparari ad intel- 
lectum creatum ut species intelligibilis qua intelligit ; 3 0 quia 
divina essentia est ipsum Esse Subsistens, et idcirco continet 
eminenter omnem plenitudinem perfectionis et omnem 
rationem essendi, ideoque et illud esse, secundum quod 
species intelligibilis creata unitur intellectui et facit ipsum 
in actu ; atque ita divina essentia unitur intellectui creato, 
ut intellectum in actu, per seipsam faciens in actu intellectum 
creatum. 

Unde D. Thomas assignat pro suprema causa hoc, quod 
divina essentia est ipsum Esse ; inde est ipsa veritas, ipsum 
intelligibile subsistens, ipsa lux in ordine intelligibilium, 
totaliter lux ; per essentiam veritas et per essentiam intelli- 
gibilis, sicut per essentiam ens. Quod Angelicus Doctor sic 
declaravit, Quodl. 7. a. 1. ad 1. : « Id quod est per se, est 
causa eorum quae per se non sunt. Unde esse per se subsistens 

1 Vide etiam IV. C. Gent. cap. 35., 37 - et III. Sent. dist. 5. 
q. 1. a. 2. et 3. 

est causa omnis esse in alio recepti ; et ita essentia divina est 
intelligibile, quod potest determinare intellectum. » Et ad 4. 
« Essentia autem divina est pure lux ; et ideo non requirit 
aliquam aliam speciem quam ipsum lumen, ut videatur... 
Sicut si lux sensibilis per se existeret, ad eius visionem 
sufficeret lumen oculum perficiens sine aliqua similitudine. » 
Ultima ergo ratio, quare essentia divina unitur intellectui 
creato per seipsam et constituit ipsum in actu in genere 
intelligibilium est : quia in Deo essentia et esse sunt idem. 
Optime ad rem Caietanus, In I. q. 12. a. 2. : « Ut autem in 
III. C. Gent. cap. 51. dicitur, essentia divina, etsi nullius 
forma esse possit in genere entium, id est, in essendo, potest 
tamen esse forma intellectus creati in genere intelligibilium. 
Et ibi quidem redditur pro causa, quia est ipsa actualitas in 
genere intelligibilium ; quia est ipsa veritas, quae est propria 
forma intellectus in genere intelligibili, ut habes ibi diffuse. 
Hic vero assignatur pro causa, quia est ipsum esse. Et intendit 
(D. Thomas), iudicio meo, quod ex hoc quod natura aliqua 
non est suum esse, habet quod non sit omne suum esse; et 
per oppositum, ex hoc quod natura aliqua est ipsum esse, 
habet quod sit omne suum esse; suum autem dico, id est, 
sui ordinis. Ex his enim (subintellecta illa maxima declarata 
in littera (textu D. Thomae), sc. : cognitio quidditativa non 
fit nisi per esse eiusdem vel superioris ordinis respectu rei 
cognitae) manifeste sequitur, quod essentia divina habet hoc 
singulare, quod est illud esse intelligibile, quod existimaretur 
dare intellectui, si uniretur illi per speciem. Ac per hoc ipsa, 
ex hoc quod est ipsum esse, habet et quod sit, et quod sit 
forma intelligibilis seipsa, respectu intellectus videntis 
ipsam. » 

IV 


Quonam sensu sit verum dicere, quod homini 
inest naturale desiderium videndi Deum per essentiam. 


§ I- 

D. Thomas expresse in terminis docet non inesse 
homini nec ulli creaturae rationali naturale desiderium videndi 

essentiam Dei. 

a) In I. Cor. cap. 2. lect. 2. : « Oculus non vidit, nec auris 
audivit, nec in cor hominis ascendit, quae praeparavit Deus 
his qui diligunt illum ; nobis autem revelavit Deus per Spiritum 
suum. _ Ostenditur autem illa gloria visionis aperte ab 
hominibus ignorari dupliciter. Primo quidem ; quia non 
subiacet humanis sensibus, a quibus omnis humana cognitio 
initium sumit... Deinde excludit notitiam eius intellectualem, 
cum dicit : Nec in cor hominis ascendit... Proprie dicitur in 
cor hominis ascendere id quod ab inferiori pervenit ad hominis 
intellectum, puta a sensibilibus, de quibus prius fecerat 
mentionem. Res enim sunt in intellectu secundum modum 
eius ; res igitur inferiores sunt in intellectu altiori modo 
quam in seipsis ; et ideo quando ab intellectu capiuntur, 
quodammodo in cor ascendunt ; unde dicitur Is. 65, 17 . 
Non erunt in memoria priora, nec ascendent super cor. Illa vero 
quae sunt in intellectu superiora, altiori modo sunt in seipsis 
quam in intellectu ; et ideo quando ab intellectu capiuntur, 
quodammodo descendunt. Iacob. 1, 17 : Omne donum perfec- 
tum desursum est, descendens a Patre luminum. Quia igitur 
illius gloriae notitia non accipitur a sensibilibus, sed ex 
revelatione divina, ideo signanter dicit : Nec in cor hominis 
ascendit, sed descendit, id sc. quod praeparavit Deus, id est 
praedestinavit, diligentibus se; quia essentiale praemium 
aeternae gloriae caritati debetur, secundum illud Ioan. 14. : 
Si quis diligit me, diligetur a Patre meo, et ego diligam eum 

et manifestabo ei meipsum. In quo perfectio aeternae gloriae 
consistit. » 

b) In II. Cor. cap. 5. lect. 2. : « Hic ostendit auctorem 
supernaturalis desiderii de habitatione coelesti. Causa enim 
naturalis desiderii, quod nolumus expoliari, est quia sc. 
anima naturaliter unitur corpori, et e converso. Sed hoc, 
quod coelestem inhabitationem superindui cupiamus, non 
est ex natura, sed ex Deo, et ideo dicit : Qui autem efficit 
nos in hoc ipsum, Deus, quasi dicat : Volumus superinduere 
coelestem habitationem, ita tamen quod non spoliemur 
terrena ; et tamen hoc ipsum, quod volumus sic supervestiri, 
efficit in nobis Deus. Philipp. 2, 13 : Deus est qui operatur 
in nobis et velle et perficere pro bona voluntate. Cuius ratio est, 
quia quamlibet naturam consequitur appetitus conveniens 
fini suae naturae, sicut grave naturaliter tendit deorsum et 
appetit ibi quiescere. Si autem sit appetitus alicuius rei 
supra naturam suam, illa res non movetur ad illum finem 
naturaliter, sed ab alio, quod est supra naturam suam. Con- 
stat autem, quod perfrui coelesti gloria et videre Deum per 
essentiam, licet sit rationalis creaturae, est tamen supra 
naturam ipsius. Non ergo movetur rationalis creatura ad hoc 
desiderandum a natura, sed ab ipso Deo, qui in hoc ipsum 
efficit nos. » 

c ) III- Sent. dist. 23. q. 1. a. 4. sol. 3. : « In omnibus 
quae agunt propter finem, oportet esse inclinationenfad finem 
et quandam inchoationem finis ; alias numquam operarentur 
propter finem. Finis autem, ad quem divina largitas hominem 
ordinavit vel praedestinavit, sc. fruitio suiipsius, est omnino 
supra facultatem naturae creatae elevatus ; quia nec oculus 
vidit, nec auris audivit, nec in cor hominis ascendit, quae prae- 
paravit Deus diligentibus se, ut dicitur I. Cor. 2, 9. Unde per 
naturalia tantum homo non habet sufficienter inclinationem 
ad illum finem ; et ideo oportet, quod superaddatur homini 
aliquid per quod habeat inclinationem in finem illum, sicut 
per naturalia habet inclinationem in finem sibi connaturalem ; 
et ista superaddita dicuntur virtutes theologicae ex tribus : 
Primo, quantum ad obiectum; quia cum finis, ad quem ordinati 
sumus, sit ipse Deus, inclinatio quae praeexigitur, consistit 

in operatione circa ipsum Deum. Secundo, quantum ad cau- 
sam; quia sicut ille finis est a Deo nobis ordinatus, non per 
naturam nostram, ita inclinationem in finem operatur in 
nobis solus Deus; et sic dicuntur virtutes theologicae, quasi 
a solo Deo in nobis creatae. Tertio, quantum ad cognitionem 
naturae; inclinatio in finem non potest per naturalem ratio- 
nem cognosci, sed per revelationem divinam ; et ideo dicuntur 
theologicae, quia divino sermone sunt nobis manifestatae ; 
unde philosophi nihil de eis cognoverunt. » 

d) III. Sent. dist. 33. q. 1. a. 2. sol. 3. : « Seminaria 
virtutum, quae sunt in nobis, sunt ordinatio voluntatis et 
rationis ad bonum nobis connaturale. Cum autem sit homo 
ex divina liberalitate ordinatus ad quoddam bonum superna- 
turale, sc. aeternam gloriam, ex praedictis virtutum semi- 
nariis non possunt virtutes causari fini praedicto propor- 
tionatae. Unde oportet virtutes, quae vitam nostram ordi- 
nant ad finem illum, ex eo causari, ex quo est nobis inclinatio 
in finem illum. Hoc autem est per Dei gratiam ; unde oportet 
nos aliquas virtutes morales infusas habere. » 

e) De Verit. q. 22. a. 7. : « Homini inditus est appetitus 
ultimi finis in communi, ut sc. appetat naturaliter se esse 
completum in bonitate. Sed in quo ista completio consistat, 
utrum in virtutibus, vel scientiis, vel delectabilibus, vel 
huiusmodi aliis, non est ei determinatum a natura. Quando 
ergo ex propria ratione, adiutus divina gratia, apprehendit 
aliquod speciale bonum ut suam beatitudinem, in quo vere 
sua beatitudo consistit, tunc meretur, non ex hoc quod 
appetit beatitudinem quam naturaliter appetit, sed ex hoc 
quod appetit hoc speciale bonum quod non naturaliter appetit, 
ut visionem Dei, in quo tamen secundum rei veritatem sua 
beatitudo consistit. » Atque ibid. q. 14. a. 2. : « Aliud est 
bonum hominis naturae humanae proportionem excedens ; 
quia ad ipsum obtinendum vires naturales non sufficiunt nec 
ad cogitandum vel desiderandum... Nihil potest ordinari in 
aliquem finem nisi praeexistat in ipso quaedam proportio ad 
finem, ex qua proveniat in ipso desiderium finis ; et hoc est 
secundum quod aliqua inchoatio finis fit in ipso ; quia nihil 
appetit nisi in quantum appetit illius similitudinem. Et haec 

inchoatio est per lidem. » I. q. 62. a. 2. : « Ostensum est supra, 
cum de Dei cognitione ageretur, quod videre Deum per 
essentiam, in quo ultima beatitudo rationalis creaturae 
consistit, est supra naturam cuiuslibet intellectus creati. 
Unde nulla creatura rationalis potest habere motum volun- 
tatis ordinatum ad illam beatitudinem, nisi mota a super- 
naturali agente ; et hoc dicimus auxilium gratiae. Et ideo 
dicendum est, quod angelus in illam beatitudinem voluntate 
converti non potuit nisi per auxilium gratiae. » 

g) I.-II. q. 114. a. 2. : « Vita autem aeterna est quoddam 
bonum excedens proportionem naturae creatae ; quia etiam 
excedit cognitionem et desiderium eius, secundum illud 
I. Cor. 2, 9 : Nec oculus vidit, nec auris audivit, nec in cor 
hominis ascendit. » 


§ 2 . 

Ergo D. Thomas loquitur de naturali desiderio videndi essen- 
tiam Dei, non quatenus sit naturale ex vi solius naturae, 
nec ex sola cognitione effectuum naturalium, sed quatenus 
est proveniens ex vi elevationis naturae rationalis ad 
ordinem supernaturalem. 

Arg. i um . — Ex omnibus testimoniis supra adductis. — Ete- 
nim Angelicus Doctor ad litteram asserit : a) tam notitiam 
intellectualem illius divinae visionis, quam eiusdem deside- 
rium nec accipi a sensibilibus, nec in cor hominis ascendere, 
sed tantummodo descendere a Patre luminum per divinam 
revelationem ; b) rationalem creaturam non moveri ad Deum 
per essentiam videre desiderandum, a natura, sed ab ipso 
Deo, qui in hoc ipsum efficit nos ; c) finem, qui est visio Dei 
et fruitio ipsius, esse omnino supra facultatem naturae 
creatae elevatum, atque per naturalia tantum hominem 
non habere sufficienter inclinationem ad illum finem ; d) incli- 
nationem hominis in illum finem causari in nobis per Dei 
gratiam ; e) hominem non naturaliter appetere visionem Dei 
nisi quatenus ex propria ratione ipse homo, adiutus divina 
gratia, apprehendit aliquod speciale bonum ut suam beati- 

tudinom, in quo vn.- sua beatitudo consistit; /) nullam 
creaturam int urnalem posse habere motum voluntatis ordi- 
natum ad l)ei visionem, in qua consistit beatitudo, nisi 
motam a supernaturali agente, id est, a Deo ut est auctor 
gratiae. Unde, absolute loquendo, non inest homini naturale 
desiderium videndi Deum per essentiam. 

Arg. 2 um . — Ex eo quod iam non esset necessarium, praeter 
philosophicas disciplinas, quae per rationem investigantur, 
sacram doctrinam per revelationem haberi. — Etenim, ut D. Tho- 
mas ex professo declarat I. q. I. a. 1. ratio prima et funda- 
mentalis, quare necessarium fuit ad humanam salutem esse 
doctrinam quandam secundum revelationem divinam, praeter 
philosophicas disciplinas quae ratione humana investigantur, 
in hoc stat, ut homo valeret desideria cordis sui in Deum per 
essentiam videndum elevare ac dirigere. Necessaria fuit 
supernaturalis fidei cognitio, ait D. Thomas, « primo quidem, 
quia homo ordinatur ad Deum sicut ad quendam finem, qui 
comprehensionem rationis excedit, secundum illud Is. 64, 4 : 
Oculus non vidit, Deus, absque te, quae praeparasti diligentibus 
te. Finem autem oportet esse praecognitum hominibus, qui 
suas intentiones et actiones debent ordinare in finem. Unde 
necessarium fuit homini ad salutem, quod ei nota fierent 
quaedam per revelationem divinam, quae rationem humanam 
excedunt. » 

Arg. 3 um . — Quia tale desiderium ex vi solius naturae videtur 
implicare contradictionem. — i° Quia huiusmodi desiderium 
esset simul naturale et supernaturale. Naturale quidem, 
quoniam supponitur procedere ex vi solius naturae ; super- 
naturale vero, quia videre Deum per essentiam constituit 
summum totius ordinis supernaturalis, absolute loquendo. 
2° Quia beatitudo facialis seu visio divinae essentiae esset 
simul et non esset supra exigentiam naturalem animae. 
Esset quidem ; quoniam impossibile est, quod aliquis intel- 
lectus creatus per sua naturalia essentiam Dei videat, ut 
supra manet ostensum ex I. q. 12. a. 4. Non vero esset ; 
quoniam natura largitur inclinationem ad videndum Deum 
facie ad faciem ; unde si naturale desiderium insit homini 
Deum videndi per essentiam, naturaliter et absolute exigit 

videre. 3 0 Quia voluntas in suo motu nequit procedere ultra 
terminos motus ipsius intellectus ; etenim obiectum volun- 
tatis est bonum apprehensum. Si ergo non potest intellectus 
creatus Deum per essentiam videre nisi in quantum Deus 
per suam gratiam se intellectui creato coniungit, ut intelli- 
gibile ab ipso : pari ratione, nec voluntas poterit tendere in 
id quod est supra naturam suo naturali desiderio, nisi ab 
aliquo alio supernaturali principio adiuvetur atque elevetur 
supra suam naturam, ut D. Thomas ipse ostendit I. q. 12. 
a. 5. et q. 62. a. 2. 

Desiderium itaque naturale hominis ad divinam substan- 
tiam videndam, de quo loquitur D. Thomas, I. q. 12. a. 1. ; 
I.-II. q. 3. a. 8. ; III . C. Gent. cap. 50. ; Comp. theol. cap. 104- 
106. iuxta ipsam Angelici Doctoris firmam sententiam prae- 
supponit elevationem hominis ad ordinem supematuralem ; 
ideoque argumenta ex hoc desiderio naturali desumpta con- 
cludunt utique, sed supposita divina revelatione vel quali- 
cumque auxilio supernaturali interius hominis cor illustrante 
et movente. Inclinatio namque in finem illum, proprie et 
simpliciter loquendo, est per Dei gratiam. 

Ex eo enim, quod obiectum intellectus est quod quid est 
sive essentia rerum, bene sequitur, quod cognoscens essentiam 
effectus, tendat ac desideret cognoscere essentiam causae 
primae quae est Deus ; at illo tamen modo, quo essentia 
effectus cognita repraesentat virtutem causae, atque ex sua 
propria quidditate valeat perducere in cognitionem causae. 
Si autem effectus sint tantummodo naturales, perducent 
intellectum in cognitionem Dei ut auctor est naturae et 
secundum quod est omnium principium. Si vero effectus 
sint super naturales, manuducunt intellectum in cognitionem 
Dei ut auctor est gratiae et gloriae ; sicque desiderium intel- 
lectus videndi Deum ut est in se, supponit cognitionem 
aliquam illorum effectuum, « quorum causa est Deus ut Deus 
est in se. » Atque huiusmodi effectus sunt gratiae et gloriae 
uno modo vel alio, et non naturae tantum. 

Et quamvis non mutetur finis ultimus hominis per gra- 
tiam, perficitur tamen modus attingendi illum ; unde per 
gratiam non mutatur natura, sed perficitur atque supra 



CAP. V. — VISIO DIVINAE ESSENTIAE 62 1 

seipsam elevatur. Verum in quod tendit intellectus, et bonum 
in quod tendit voluntas, sunt primo bonum et verum in 
communi ; exinde, licet postea tendat homo ex vi suae 
naturae cognoscere et amare bonum et verum infinitum, 
quod est Deus, tendit tamen ex vi solius suae naturae, iuxta 
ipsiusmet naturae modum et exigentiam. Duplex autem est 
modus attingendi Deum, sc. : i° cognitione et dilectione 
naturali ; 2° cognitione praeterea et dilectione supernaturali. 
Uterque plene satisfacit naturae humanae intra suum ordi- 
nem, dummodo ex parte hominis non adsit culpa personalis, 
per quam ab ordine supernaturali exciderit. Unde ipsemet 
D. Thomas, loquens de pueris sine baptismo decedentibus, ait 
II. Sent. dist. 33. q. 2. a. 2. : « Dico ergo, quod omnis homo, 
usum liberi arbitrii habens, proportionatus est ad vitam 
aeternam consequendam, quia potest se ad gratiam praeparare 
per quam vitam aeternam merebitur ; et ideo, si ab hoc 
deficiant, maximus erit dolor eis, quia amittunt illud quod 
suum esse possibile fuit. Pueri autem numquam fuerunt 
proportionati ad hoc quod vitam aeternam haberent ; quia 
nec eis debebatur ex principiis naturae, cum omnem faculta- 
tem naturae excedat, nec actus proprios habere potuerunt 
quibus tantum bonum consequerentur ; et ideo nihil omnino 
dolebunt de carentia visionis divinae; imo magis gaudebunt 
de hoc, quod participabunt multum de divina bonitate in 
perfectionibus naturalibus. » Et ad 5. : « Quamvis pueri non 
baptizati sint separati a Deo quantum ad illam coniunctionem 
quae est per gloriam, non tamen ab eo penitus sunt separati, 
immo sibi coniunguntur per participationem naturalium 
bonorum ; et ita etiam de ipso gaudere poterunt naturali 
cognitione et dilectione. » 

Inde patet, quod huiusmodi pueris non inest naturale 
desiderium videndi Deum per essentiam ; aliter tristitiam 
haberent ; nam tale desiderium naturale, cum esset inane 
ac frustratum, causaret in eis poenam et dolorem. « Unde 
defectus talis gratiae (addit D. Thomas) non magis tristitiam 
causat in pueris decedentibus non baptizatis, quam sapien- 
tibus hoc quod eis multae gratiae non fiunt quae aliis sibi 
similibus factae sunt. » 

Atque hanc esse genuinam D. Thomae mentem testatur 
semel atque iterum Caietanus, dicens : a) I. q. 12. a. 1. : 
« Scito, quod creatura rationalis potest dupliciter considerari : 
uno modo absolute, alio modo ut ordinata est ad felicitatem. 
Si primo modo consideretur, sic naturale eius desiderium non 
se extendit ultra naturae facultatem ; et sic concedo quod 
non naturaliter desiderat visionem Dei absolute. Si vero 
secundo modo consideretur, sic naturaliter desiderat visionem 
Dei ; quia, ut sic, novit quosdam effectus, puta gratiae et 
gloriae, quorum causa est Deus, ut Deus est in se absolute, 
non ut universale agens. Notis autem effectibus, naturale 
est cuilibet intellectuale desiderari notitiam causae. Et 
propterea desiderium visionis divinae, etsi non sit naturale 
intellectui creato absolute, est tamen naturale ei supposita 
revelatione talium effectuum. Et sic tam ratio hic allegata, 
quam reliquae rationes ad idem collectae III. C. Geni. cap. 50. 
concludunt inane fore desiderium intellectualis naturae 
creatae, si Deum videre non possit. Non oportuit autem 
exprimi, quod de creatura intellectuali non absolute, sed ut 
ordinata ad felicitatem, esset sermo ; quia commune est 
cuilibet scientiae, quod semper intelligantur termini forma- 
liter, ut subsunt illi scientiae, ut patet de quantitate in phy- 
sicis. Constat autem ex II. C. Gent. cap. 4. quod creaturae 
non sunt de consideratione theologica nisi ut ordinantur, 
gubernantur, praedestinantur a Deo in Deum, ut supremum 
omnium finem ; alioquin non in ordine ad altissimam causam 
et propriam theologo, theologica considerarentur, ut de se 
patet. » 

b) In I.-II. q. 3. a. 8. : « Si desiderium naturale distin- 
guitur iuxta praedicta (in I. q. 1. a. 1.) in principio. Deside- 
rium namque potest dici naturale, a natura ut subieclo tantum : 
et sic naturaliter desideramus visionem Dei. Et a natura ut 
subiecto et modo; et sic procedunt obiectiones. Nec propterea 
aliquid adimitur efficaciae huius rationis ; quoniam perfecta 
beatitudo neutrum huiusmodi desiderium imperfectum relin- 
quit. Posset quoque dici, quod auctor tractat de homine ut 
theologus, cuius, ut II. C. Gent. cap. 4. dicitur, est considerare 
creaturas non secundum proprias naturas, sed ut ad Deum 

sunt relatae. Et sic, licet homini absolute non insit naturale 
huiusmodi desiderium, est tamen naturale homini ordinato 
a divina providentia in illam patriam. Et hae duae respon- 
siones sunt generales ad huiusmodi materiam. Specialiter 
tamen ad hanc huius articuli materiam descendendo, dici 
potest quod intellectus humanus, sciens an est de Deo et com- 
munia, desiderat naturaliter scire de Deo quid est in quantum 
sub numero causarum comprehenditur ; et non absolute, nisi 
per quandam consequentiam. Et hoc est verum ; quia inditum 
est naturaliter ut, viso effectu, desideremus nosse quid est 
causa, quidquid sit illa. » 

§ 3 . 

Ergo doctrina Scoti ' de univocatione entis Deo et creaturis et 
de naturali desiderio videndi Deum per essentiam ex vi 
solius naturae creaturae intellectualis, videtur tollere radi- 
calem differentiam inter ordinem naturalem et ordinem 
snpernaturalem. 

Patet i° Ex ipsa univocatione entis. — a) Nam omnis 
effectus agentis univoci adaequat virtutem agentis. Sed si 
ratio entis esset univoca Deo et creaturis, creaturae essent 
effectus Dei ut agentis univoci. Ergo adaequarent virtutem 
primi agentis. Ergo creaturae essent medium sufficiens ad 
perveniendum ad quidditativam ipsius Dei cognitionem. 

b) Illud quod impedit univocam praedicationem entis, 
est diversa habitudo ad esse, quod est actus entis. Sed si ratio 
entis esset univoca Deo et creaturis, univoca esset quoque 
habitudo Dei et creaturarum ad esse. Ergo eodem modo se 
haberent ad esse Deus et creaturae. Unde cognitio quidditativa 
creaturarum perduceret sufficienter ad cognitionem quiddi- 
tativam ipsius Dei. 

c) Si ratio entis praedicaretur univoce de Deo et creaturis, 

1 Vide Caietanum, In I. q. i. a. i. et de Ente et Essent, cap. 2. 
q. 3. — Zigliara, Propasdeutica, lib. i. cap. g. 

tunc sicut Deus est suum esse atque in Deo essentia et esse 
sunt .dem, .ta pariter creaturis competeret identitas essentiae 
et esse, et creaturae essent etiam suum esse. Ergo sicut ex 
hoc quod solius Dei proprius modus essendi est ut sit suum 
esse subsistens, concluditur quod cognoscere ipsum esse 
subsistens sit connaturale soli intellectui divino : ita similiter 
praesupposita umvocatione entis et identitate essentiae et 
esse m creaturis, logice infertur, quod etiam creato intellectui 
sit connaturale cognoscere essentialiter ipsum Deum cuius 
essentia est esse 1 . 

Patet 2" Ex tpso naturali desiderio videndi Deum per 
essentiam. — a) Nam si ipsum desiderium voluntatis videndi 
essentiam divinam est naturale absolute loquendo, id est ex 
propriis vinbus solius naturae, visio divinae essentiae non 
debet esse supra facultatem eiusdem intellectus creati 
Etenim, ut recte observat Caietanus, In I. q. i 2 . a. 4. : « Natura 
non largitur inclinationem ad aliquid, ad quod tota vis 
naturae perducere nequit. Cuius signum est, quod organa 
natura dedit cuilibet potentiae, quam intus in anima posuit. 
Et II. Coeli, cap. 8. dicitur quod, si astra haberent vim 
progressivam, natura dedisset eis organa opportuna. Impli- 
care igitur videtur, quod natura det desiderium visionis 
divinae, et quod non possit dare requisita ad visionem illam 
puta lumen gloriae etc. » 

b) Quia si anima nostra desiderat naturaliter ex vi solius 
naturae videre Deum per essentiam, oportet dicere, quod 
visio Dei est finis naturalis nostrae animae ; ac perinde, quod 
anima nostra seu natura intellectualis naturaliter ordinatur 
ad visionem Dei seu fruitionem. Et quantumvis dicatur talem 
mem, naturalem nostrae animae, esse sufier natur aliter adipi- 
scendum, minime effugitur maximum illud inconveniens 
nempe quod anima nostra est in potentia vere naturali ad 
gratiam et ad finem vere supernaturalem, qui est beatitudo 
gloriae ; cum secundum rei veritatem nulla reperitur potentia 

in creatura intellectuali ad illum finem supernaturalem nisi 
sola potentia obedicnlialis, quae est mera aptitudo ad hoc ut 
in nobis fiat quidquid faciendum ordinaverit Deus. Nec favet 
illud S. Augustini. De Praedest. Sanet, cap. 5. : « Posse habere 
fidem, sicut posse habere caritatem, naturae est hominum ; 
habere autem, gratiae est fidelium. .» Nam, ut Caietanus res- 
pondet Scoto, In I. q. 1. a. 1. : « Augustinus non dixit, quod 
posse habere fidem sit naturale homini, sed quod sit naturae 
hominum. Aliud est enim potentiam esse naturae, et aliud 
esse naturalem ; primum enim significat sublectum potentiae, 
secundum autem modum potentiae. Et ideo primum est 
verum in proposito ; secundum vero falsum. Potentia siqui- 
dem illa obedientialis ad fidem et caritatem est in natura 
hominum, quia intellectiva est ; non autem in natura leonina, 
quoniam sibi repugnat. Et hoc intendebat Augustinus 1 . >’> 

Patet 3 0 Ex eo quod per talem doctrinam lata aperiri 
videtur via et ad errorem Pelagii et ad errorem Iansenii ac 
Qucsnellii. — Ad errorem quidem Pelagii : a) Quoniam visio 
divinae essentiae dicitur esse finis naturalis animae ; b) quo- 
niam asseritur consequenter, quod animae nostrae inest 
potentia naturalis ad habendam fidem et caritatem et idcirco 
gratiam sanctificantem ; c) quoniam aperte sequitur, quod 
inclinatio in finem supernaturalem beatitudinis non est per 
Dei gratiam ; ideoque gratiam Dei et virtutes infusas non 
esse absolute necessarias homini ad esse et ad operandum in 
ordine ad vitam aeternam, sed tantummodo ad melius esse 
et ad facilius observanda Dei praecepta. 

Ad errorem autem Baii et Iansenii et Quesnellii ; nam 
ex una parte necessitatem gratiae efficacis ex sola corrup- 
tione naturae per peccatum repetebant, quasi converti ad 
beatitudinem ultimam non esset homini difficile, quia est 
supra naturam, sed solum quia habet impedimentum ex 
corruptione corporis et infectione peccati. Et ex alia parte 
tradebant quod : « Gratia Adami est 'sequela creationis, et erat 


1 Vide opus nostrum De grat. et lib. arb. vol. I. q. 5. a 10 p 52? 
et 527. 

debita naturae sanae et integrae 1 . » Quod quidem valde con- 
sonum est doctrinae theologorum qui tenent illum finem 
supernaturalis beatitudinis esse naturalem nostrae animae, 
quamvis super natur aliter adipiscendum. Gratia enim divina 
videtur tunc esse ex hoc naturae intellectuali debita, ex quo 
per inclinationem suae propriae naturae seu naturale desi- 
derium anima tendit in finem beatitudinis, quem nonnisi 
per gratiam de facto valebit adipisci. Gratia in hac hypothesi 
est sequela ipsius creationis. 


V 


Unio hypostatica in Mysterio Incarnationis et unio 
beata in visione Divinae Essentiae. 

§ I. 

Comparatio utriusque ad unionem animae rationalis 
cum corpore. 

Primo : Unio hypostatica. — D. Thomas, IV. C. Gent. 
cap. 41. ait : « Quamvis haec unio perfecte ab homine non 
valeat explicari, tamen secundum modum et facultatem 
nostram conabimur aliquid dicere ad aedificationem fidei, ut 
circa hoc mysterium fides catholica ab infidelibus defendatur. 
In omnibus autem rebus creatis nihil invenitur huic unioni 
tam simile sicut unio animae ad corpus . » 

1 Proposit. 35. inter propositiones 101 Quesnellii damnatas a 
Clemente XI. Const. Unigenitus, 8 sept. 1713. Atque inter proposi- 
tiones 79 Michaelis Baii damnatas a S. Pio V. in Bulla Ex omnibus 
afflictionibus, 1 oct. 1567 leguntur : <t 2i a . Humanae naturae sublimatio 
et exaltatio in consortium divinae naturae debita fuit integritati 
primae conditionis, et proinde naturalis dicenda est, et non super- 
naturalis. » « 26®. Integritas primae creationis non fuit indebita huma- 
nae naturae exaltatio, sed naturalis eius conditio. » 

i° Quia ex anima et corp 0 i :e constituitur in nobis (praeter 
unitatem naturae, secundum q U od anima unitur corpori, 
formaliter perficiens ipsum, qj ex duobus fiat una natura, 
sicut ex actu et potentia, vel materia et forma) alia unitas, 
videlicet unitas personae; qq ae quidem constituitur etiam 
ex anima et corpore, in quantum est unus aliquis subsistens 
in carne et anima. Et quantur n ad hoc attenditur similitudo ; 
nam unus Christus subsistit i n duabus naturis, divina sc. et 
humana. Unde propter hanc similitudinem dicitur in sym- 
bolo S. Athanasii : « Sicut aiq ma rationalis et caro unus est 
homo, ita Deus et homo unu^ e st Christus. » 

2 0 Quia, sicut in resurrectione corpus adveniet animae 
praeexistenti, non tamen aceidentaliter, cum ad idem esse 
assumetur, ut sc. corpus habeqt esse vitale per animam, et ideo 
unio corporis et animae est substantialis, quoniam corpus 
trahitur in communionem illj U s esse quo anima subsistit : 
ita natura humana advenit Ve r bo Divino post esse completum 
quod Verbum Dei habet ab aeterno, et assumitur ad unum 
esse divinum, non prout est daturae, sicut corpus assumitur 
ad esse animae ; sed ad unur n esse, prout est hypostasis vel 
personae. Et ideo unio naturae humanae ad Verbum Dei est 
unio substantialis. 

3 0 Quia sicut anima uniti ir corpori non tantum ut forma 
ad materiam, sed etiam quatenus corpus est instrumentum 
coniunctum et organum ani mae ad suas operationes, ita 
humana natura in Christo absumpta est ut instrumentaliter 
operetur ea quae sunt operationes propriae solius Dei, sicut 
est mundare peccata, illuminare mentes per gratiam et intro- 
ducere in perfectionem vita e aeternae. Comparatur igitur 
humana natura Christi a q Deum sicut instrumentum 
coniunctum, ut manus ad animam 1 . 

Secundo . Unio intellectus creati cum Dei essentia. — 

Comparationem hanc unioni^ videlicet intellectus creati ad 
Dei essentiam, cum unione corporis ad essentiam animae 
corpus informantis, indicat ipsemet Angelicus Doctor, III. 

1 IV. C. Gent. cap. 41. ; III. q . 2 . a . x . ad 2 . et a. 6 . ad 2. 

C. Gent. cap. 51. Exstat enim quaedam analogia ac velut 
conformitas inter ordinem intelligendi et ordinem essendi, 
interque formam intelligibilem qua intellectus fit actu intel- 
ligendo, atque formam substantialem qua materia, quae est 
potentia pura in linea entis, fit actu essendo. In ordine quidem 
essendi, illud quod est ex materia et forma compositum, non 
potest alteri esse forma; quia forma in eo iam est contracta 
ad illam materiam, ut alterius rei forma esse non possit. 
In ordine autem intelligendi, illud quod est compositum ex 
forma et ex subiecto in ordine intelligibilium, simili ratione 
non potest alteri esse forma intelligibilis, quia iam est con- 
tracta ad illud subiectum per talem formam intelligens, ut 
apparet in substantiis separatis quas vocamus angelos. 

Iam vero, in ordine essendi anima humana ita est forma 
substantialis corporis, ut sit per se sub suo proprio esse 
stans vel subsistens ; et ita est subsistens, ut esse eiusdem 
potest participari a corpore, cuius est forma ; quapropter 
anima intellectualis dicitur quasi quidam horizon et confinium 
corporeorum et incorporeorum, in quantum est substantia 
incorporea, corporis tamen forma l . Hoc autem (addit 

D. Thomas), sicut in esse substantiali vel naturali invenitur, 
sic et in esse intelligibili considerandum est. Nulla essentia 
cuiuscumque alterius substantiae separatae potest comparari 
ad intellectum creatum alterius substantiae intellectualis ut 
spectes intelligibilis qua intelligat, eo quod non se habet ut 
pura forma in genere intelligibilium ; at essentia tamen 
divina potest comparari ad intellectum creatum ut species 
intelligibilis qua intelligat ; quia Deus est suum esse; et ideo 
est sua veritas ; veritas, inquam, subsistens ; ac perinde 
pura forma in genere intelligibilium. Unde D. Thomas, Comp. 
theol. cap. 105. eandem doctrinam tradens, ait : « Ad hoc 
igitur, quod ipse Deus per essentiam cognoscatur, oportet 
quod ipse Deus fiat forma intellectus ipsum cognoscentis, et 
coniungatur ei, non ad unam naturam constituendam, sed 
sicut species intelligibilis intelligenti. Ipse enim sicut est 
suum esse, ita est sua ventas, quae est forma intellectus. » 


1 II. C. Gent. cap. 68. 

§ 2 . 


Comparatio unionis hypostaticae et unionis beatificantis 
ad invicem. 


Inter alias plurimas incarnationis Filii Dei causas, quas 
Angelicus Doctor profunde inquirit, diligenter adinvenit 
atque eleganter exponit, hanc etiam, quae sequitur, affert 
rationem : « Datur etiam per hoc homini quoddam exemplum 
illius beatae unionis, qua intellectus creatus increato spiritui 
intelligendo unietur. Non enim restat incredibile, quin 
intellectus creaturae Deo uniri possit, eius essentiam videndo, 
ex quo Deus homini unitus est, naturam eius assumendo 1 . » 
i° In mysterio Incarnationis Deus factus est homo, et 
Verbum Dei caro factum est, et habitavit in nobis. — In 
mysterio autem beatitudinis homo efficitur deiformis, id est, 
Deo similis, et intrat in illam eandem lucem inaccessibilem, 
quam Deus inhabitat, et videt eum sicuti est. 

2° Per unionem hypostaticam natura humana assumitur 
et trahitur ad unum esse divinum, non prout est naturae vel 
essentiae, sed prout est hypostasis vel personae ; ita quod 
ipsum esse personale Filii Dei est quod gratis divinitus datur 
humanae naturae in persona Verbi ; et sic unio naturae 
humanae ad Verbum Dei est in ordine essendi secundum 
esse personale, ac humana natura Christi existit in persona 
Verbi ; atque illud esse aeternum Filii Dei, quod est divina 
natura, fit esse hominis, in quantum natura humana assumitur 
a Filio Dei in unitatem personae. — Per unionem vero beati- 
ficantem intellectus creatus assumitur quoque et trahitur ad 
unum esse divinum prout est intelligibile ; et unitur Deo, non 
quidem secundum esse personale, sed secundum operationem ; 
ita quod homo beatus intrat in consortium Divinitatis in 
ordine intelligendi, quatenus ipsa divina essentia, quae est 
suum esse et sua veritas, fit forma qua intellectus creatus 
intelligit et videt Deum ipsum facie ad faciem. Atque ita per 


A Comp. theol. cap. 208. — III. q. 1. a. 2. — IV. C. Gent. cap. 39. 
— Opusc. De rationibus fidei, cap. 6. 

hanc unionem intellectus nostri cum ipsa divina natura vel 
essentia, secundum esse intelligibile consideratam, sic perfec- 
tissimo modo divinam similitudinem consequemur, ut sc. 
ipsum Deum cognoscamus sicuti est et eo modo quo se ipse 
cognoscit, sc. per essentiam suam. 

3° Esse divinum, in cuius unitatem et consortium trahitur 
humana natura assumpta a Filio Dei, est esse divinum quo 
humana natura Christi existit in Verbo ; unde unio est 
in ordine essendi secundum subsistentiam, et prout esse est 
actus personae et suppositi sive hypostasis. — Esse divinum, 
in cuius unitatem et consortium trahitur intellectus noster 
elevatus per lumen gloriae, est esse divinum in quo intel- 
lectus humanus intelligit divinam essentiam quae identifi- 
catur cum divino esse, atque intelligendo cognoscit Deum eo 
modo quo se ipse cognoscit ; unde unio est in ordine intel- 
ligendi secundum operationem, et prout esse divinum est 
forma intellectus seu species intelligibilis, qua ipsum divi- 
num esse videt ; nam in lumine eius videbimus ipsum lumen. 

4° Ex unione essentiae seu naturae humanae Christi cum 
esse divino, prout est esse personale Verbi, non resultat tertia 
natura aut tertium diversae rationis ; nam nec in creatis ex 
unione essentiae et esse relinquitur aliqua res tertia, sed 
essentia completa in linea entis et substantia habens actum 
essendi ; et sic ex unione hypostatica resultat unus et unum 
subsistens in duabus naturis, et natura humana habens 
actum divinae existentiae Filii Dei. Unde Verbum Dei per 
solam naturam divinam simpliciter esse habet, non autem 
per humanam naturam ; sed per eam solum habet Verbum 
quod sit homo. Non enim Verbum Dei subsistentiam habet 
ex natura humana, sed magis naturam humanam trahit ad 
suam subsistentiam ; non per illam, sed in illa subsistit ; et 
natura humana melius et nobilius esse habet per hanc subsi- 
stentiam Verbi, quam si per se exsisteret ac stans sub proprio 
humano esse subsisteret 1 . — Ex unione autem intellectus 
creati cum divina essentia non constituitur aliqua tertia 
natura, cum essentia divina in se, in sui natura, sit infinite 

1 IV. C. Gent. cap. 49 . 

perfecta ; et aliunde, nec in creatis species intelligibilis ali- 
quam cum intellectu, cui unitur, constituit naturam ; sed 
essentia divina unitur intellectui creato, perficiendo ipsum 
ad intelligendum ; unitur ei ut species intelligibilis, ut forma 
tantum in genere intelligibilium, ut veritas ipsa ; atque ex 
hac unione intellectus creati et increatae essentiae fit unum 
in ordine intelligibili, et hemo fit Deus, quemadmodum cogno- 
scens est ipsum cognitum actu, et res intelligens fit res ipsa 
intellecta ; nam sicut Deus per suam essentiam suam substan- 
tiam intelligit, ita homo per hanc unionem videt Deum illo 
modo quo ipse Deus videt seipsum. Unde secundum hanc 
visionem maxime Deo assimilatur, et eius beatitudinis 
participes sumus K 

5 0 In unione hypostatica Esse Divinum, quo humana 
Christi natura existit in persona Verbi, est purus essendi 
actus, communicatus humanae essentiae vel naturae assump- 
tae a Verbo in unitatem personae ; sed tamen non est actus 
receptus in humana natura tamquam in subiecto vel potentia ; 
quia esse divinum non est actus inhaerens, sed subsistens ; 
non inest humanae naturae assumptae, sed sustentat ac 
tribuit ei consistentiam in suo proprio ordine et gradu. Natura 
quidem creata et humana Christi in ratione existendi actuatur 
per esse divinum, ut est personae Verbi ; non tamen se habet 
ut subiectum, ipsius divini esse receptivum. — In unione glo- 
riae esse divinum, in quo intellectus videt Dei essentiam, est 
purus actus in ordine intelligendi, et purum intelligibile ; sed 
non est forma seu species intelligibilis recepta in intellectu 
creato, sicut actus in propria potentia ; quia esse divinum 
sicut est subsistens in ordine essendi, ita etiam est subsistens 
in ordine intelligendi ; et quia veritas est subsistens et forma 
intelligibilis subsistens, idcirco non inhaeret intellectui 
creato, sed ipsum sustentat, perficiendo ad intelligendum. 
Intellectus quidem creatus actuatur per esse divinum prout 
est esse intelligibile ; non tamen se habet ut potentia 
subiactiva, ipsius divini esse receptiva. 

Quam adeo sublimem ac profundam D. Thomae doctri- 

1 III. C. Gent. cap. 51. 


632 LIB. V. — DE USU PHILOSOPHIAE IN SACPA DOCTRINA 

nam ita acuta penetratione ingeniique dexteritate evolvit 
Caietanus : a) I. q. 12. a. 2. : « Sed adhuc mens non quiescit. 
Oportet enim dicere quid importat hoc, sc. : Essentiam 
divinam facere formaliter intellectum in actu in genere intelli- 
gibilium. Ad evidentiam huius scito quod, in communi 
loquendo, speciem intelligibilem uniri perfecte intellectui 
non est ipsam inhaerere intellectui (quoniam ista unio consti- 
tuit intellectum non in actu, sed in habitu) ; sed est ipsam 
constituere in actu secundo. Ad hoc enim ponitur species 
intelligibilis ut sic, ut intelligens sit intellectum in actu com- 
pleto. Ipsam autem constituere in actu secundo, est ipsam 
non esse actum secundum, sed habere se ad actum secundum 
ut forma ad esse. Quemadmodum enim forma est principium 
essendi materiae, ita quod idem est esse materiae et formae 
diversimode, ut patet de lumine in diaphano, et calore in 
aqua, etc. : ita species intelligibilis, si actu est in genere 
intelligibili, est intelligendi principium, ita quod intelligere 
est ut ipsius esse. Et propterea, quamvis aliquo modo activa 
sit species intellectionis, melior tamen et potior est proportio 
ipsius formalis quam activa. Speciem igitur uniri actu 
intellectui, est constituere ipsum in hoc quod est esse actu 
intelligentem. Esse autem actu intelligentem nihil aliud est 
quam intellectum esse perfecte ipsum cognitum; cognoscere 
namque aliquid, ut inferius patebit (q. 14. a. 1. et 2.), nihil 
aliud est quam esse etiam illud in actu completo. Ex his 
autem ad divina balbutiendo ascendentes, dicimus quod : 
Divinam essentiam uniri intellectui per seipsam, et consti- 
tuere formaliter seipsum in actu in genere intelligibili, est 
ipsam facere formaliter intellectum esse actu ultimo ipsum 
Deum intelligibiliter, sublatis omnibus quae imperfectionis 
sunt. Hoc autem sufficienter fit, substantia ipsa divina con- 
currente ad visionem beatam immediate ut obiedum et prin- 
cipium visionis formale. Dixi autem, sublatis imperfectionibus ; 
quia visio beata non est actus et esse substantiae divinae 
(quia hoc imperfectionis esset), sicut esset speciei intelligi- 
bilis creatae, si poneretur. » 

b) III. q. 17. a. 2. : « Esse existentiae non actuat essentiam 
nisi terminatam, hoc est personatam seu per se subsistentem. 


CA P. v< _ VISIO DIVINAE ESSENTIAE 633 

Et quia humanitas Christi non est terminata propria perso- 
nalitate, sed personalitate Verbi, ideo non convenit sibi 
ad uari per existentiam. Et haec intellige, loquendo de 
aduare et aduari per modum inhaesionis. Nam si de aduare 
et aduari infra totam latitudinem suorum modorum sermo 
sit, non est remotum a philosophia divina Deum posse 
actuare rem creatam. In cuius signum, divinam essentiam 
esse actum cuiusque intellectus videntis ipsam, et theologi 
et philosophi fatentur. Cum ergo naturam humanam m 
Christo ex divina personalitate et esse divino perfici fateamur, 
non est absonum fateri etiam, quod aduatur aliquo etiam 
modo per personalitatem et esse divinum. Quocirca, cum 
dicitur : Aut est aduata proprio esse, aut perseverat potentialis 
ad proprium esse, dicitur quod, proprie loquendo, utraque 
pars disiunctivae est falsa; quoniam ex assumptione ad 
divinum esse perfecta est potentialitas ad existentiam longe 
excellentius quam fuisset perfecta per propriam existentiam ; 
sicut posse personari in propria persona longe excellentius 
perfectum est per personam Verbi quam fuisset perfectum 
per propriam personalitatem. Et quia potentiae perfectio 
actuatio vocatur, ideo dicere potes, quod potentia ad propriam 
existentiam est aduata non per proprium, sed per divinum 
esse, longe excellentius et perfectius quam fuisset actuata 
per ' proprium esse. Et ideo non remanet humanitas Christi 
potentialis, hoc est, in statu potentiali ad propriam existen- 
tiam ; ad quem statum rediret, si dimitteretur a Verbo, ces- 
sante tam excellenti actuatione prohibente naturam ab 
imperfectioribus sibi propriis et connaturalibus, personalitate 
sc. et existentia propria... Quia esse actualis existentiae 
realiter distinguitur ab esse essentiae seu quidditativo. Et 
divina praeventione factum est, ut humanitas Christi extra 
causam suam actu sit per existentiam Verbi, et non per 
propriam... Humanitas Christi, quae quasi pars quaedam 
est personae Verbi, quia ad personalitatem propriam Verbi 
assumpta est, invenitur sufficienter posita extra causam 
suam existens absque propria existentia, et absque hoc quod 
actuetur per informationem inhaesivam ab existentia Verbi , 
sibi enim non debetur existentia nisi per personam cuius est... 

' Humanitas Christi non sic advenit personae divinae, ut sit 
distincta ab illa sicut prius, sed est indivisa a persona secun- 
dum esse personale ; ita quod non est sicut pars separata, sed 
est sicut pars coniuncta secundum esse substantiale ; est enim 
assumpta ad personalitatem positivam Verbi Dei. Et ex hac 
personalitate communicata humanitati Christi, perfecta est 
humanitas illa multo plus quam quaecumque pars perficiatur 
per hoc quod advenit suo toti ; acquisivit enim perfectionem 
infinitam, acquirendo personalitatem infinitam. Quo fit ut, 
quia humanitas Christi non remanet distincta, sed indistincta 
secundum esse substantiale a Verbo, consequens sit, ut non 
det Verbo novum esse, sed ipsa sit per Esse Infinitum ipsius 
Verbi. » 

§ 3 . 

Simpliciter ergo atque absolute loquendo, intellectus est altior 
potentia quam voluntas ; atque in patria, visione divinae 
essentiae, omni ex parte nobilior ac undequaque eminentior. 

Primo : Absolute et in universali intellectus est eminentior 
voluntate. — i° Ratione obiecti. — Quanto enim aliquid est 
simplicius et abstractius, tanto secundum se est nobilius et 
altius ; quia magis immateriale, et magis simile Deo qui 
est in fine immaterialitatis. Sed obiectum intellectus est 
simplicius et magis absolutum quam obiectum voluntatis. 
Nam obiectum intellectus est ipsa ratio rerum, ideoque 
ipsa ratio boni appetibilis ; bonum autem appetibile, cuius 
ratio est in intellectu, est obiectum voluntatis. Et ideo 
obiectum intellectus est altius quam obiectum voluntatis. 
Cum ergo propria ratio potentiae sit secundum ordinem ad 
obiectum, sequitur, quod secundum se et simpliciter intel- 
lectus sit altior et nobilior voluntate. (I. q. 82. a. 9.) 

2° Ex relatione inter intellectum et voluntatem. — Cognitio 
rei est mensura appetitus eiusdem. Unde amplitudo potentiae 
appetitivae consequitur amplitudinem potentiae cognosci- 
tivae. Quapropter obiectum voluntatis, qui est appetitus 
rationalis, est universale bonum, eo ipso quod obiectum 

intellectus est universale verum. Et quoniam proprium 
obiectum intellectus est verum, atque quidquid habet veri- 
tatem participatam, contemplatum non facit intellectum 
perfectum ultima perfectione, sed solus Deus, qui est veritas 
per essentiam : idcirco nihil potest quietare voluntatem 
hominis nisi solus Deus, qui est bonitas per essentiam. Ampli- 
tudo ergo voluntatis in appetendo sequitur ad amplitudinem 
intellectus, cuius mensura est ratio entis, et cuius capacitas 
non impletur nisi per contemplationem Entis per essentiam, 
qui est solus Deus ; quia solius Dei suum esse est sua essentia. 
Solus ergo Deiis voluntatem hominis implere potest ; quia 
solius Dei, qui est veritas per essentiam, contemplatio facit 
hominis intellectum perfecte beatum. (I.-II. q. 2. a. 8. et 
q. 3. a. 7.) 

3 0 Ex modo diverso quo voluntas et intellectus tendunt in 
obiectum. — Actio intellectus consistit in hoc, quod ratio rei 
intellectae est in intelligente ; actus vero voluntatis perficitur 
ex eo quod voluntas inclinatur ad ipsam rem, prout in se est. 
Unde perfectio et dignitas intellectus in hoc consistit, quod 
species rei intellectae in ipso consistit intellectu ; cum secun- 
dum hoc intclligat actu, in quo eius dignitas tota considera- 
tur. Nobilitas autem voluntatis et actus eius consistit in 
hoc, quod anima ordinatur ad rem aliquam nobilem secun- 
dum esse quod res illa habet in seipsa. Perfectius autem est, 
simpliciter et absolute loquendo, habere in se nobilitatem 
alterius rei, quam ad rem nobilem comparari extra se exi- 
stentem. Unde voluntas et intellectus, si absolute conside- 
rentur, non comparando ad hanc vel illam rem, hunc 
ordinem inveniuntur habere, quod intellectus eminentior est 
simpliciter voluntate 1 . 

Secundo : In statu tamen viae melior est amor Dei 
quam cognitio ; et sic velle est eminentius quam intelligere. 

— i° Ex modo quo res intellectae sunt in intellectu. — Operatio 
intellectus completur secundum quod res intellecta est in re 

intelligente. Unde si modus, quo res intellecta existit in suo 
proprio esse, est nobilior quam modus quo est in intellectu, 
cognitio non attingit rem secundum se, et ideo deficit a nobi- 
litate rei intellectae, quae deprimitur et coarctatur ad men- 
suram intellectus. Sed ea quae sunt infra animam, nobiliori 
modo sunt in anima quam in seipsis ; quae vero sunt supra 
animam, nobiliori modo sunt in seipsis quam in anima. 
Cum ergo divina bonitas perfectior sit in ipso Deo prout a 
voluntate desideratur, quam participata sit in nobis prout 
ab intellectu concipitur, sic velle Deum et amare est 
eminentius quam intelligere et cognoscere. 

2° Ex differentia inter caritatem et fidem. — Caritas est 
excellentior fide et spe, et per consequens omnibus aliis 
virtutibus ; quia caritas magis Deum attingit, utpote attingens 
eum ut in ipso sistat. Unde Apostolus, I. Cor. 13, 12-13 : 
« Videmus nunc per speculum in aenigmate ; tunc autem facie 
ad faciem. Nunc cognosco ex parte ; tunc autem cognoscam 
sicut et cognitus sum. Nunc autem manet fides, spes et 
caritas : tria haec ; maior autem horum est caritas. » Igitur 
in statu viae melior est amor Dei quam cognitio, et Deum 
diligere nobilius et altius quam Deum intelligere 1 . 

Tertio : In patria vero intellectiva potentia omni ex 
parte est nobilior, sub quocumque aspectu altior, undequaque 
eminentior. — Nam, ut patet ex supra iam consideratis, omnia 
militant pro nobilitate atque altitudine potentiae intellectivae, 
et absolute et relative, simpliciter et secundum quid, et 
quomodocumque intellectus et voluntas ad invicem compa- 
rentur. Tunc enim divina bonitas iam non potest dici perfec- 
tior in ipso Deo prout a voluntate desideratur, quam parti- 
cipata in nobis prout ab intellectu concipitur ; quoniam ipsa 
ratio divinae bonitatis, prout est in ipso Deo et prout deside- 
ratur a voluntate, est per se et immediate intellectui creato 
coniuncta. Tunc quidem iam non potest dici, quod Deus 
nobiliori modo est in seipso quam est in anima nostra ; quia 

i 1 111 . Sent. dist. 27. q. 1. a. 4. ; I. q. 82. a. 8. ; II. -II. q. 27. 
a. 6. ad 1. — De Verit. q. 22. a. 11. 

in supremo apice animae rationalis, qui est intellectus, Deus 
unitur per essentiam suam, in esse intelligibili consideratam, 
intellectui nostro ut forma in genere intelligibilium ; et ipsa 
divina essentia comparatur ad intellectum creatum ut species 
intelligibilis qua intelligit ; et intelligemus ac cognoscemus 
per essentiam Dei ipsammet Dei essentiam, et eo modo quo 
Deus se cognoscit, intelligit et videt. Unde D. Thomas, 
III. C. Gent. cap. 51. : « Sic igitur facie Deum videbimus, 
quia immediate eum videbimus, sicut hominem quem facie 
ad faciem videmus. Secundum autem hanc visionem maxime 
Deo assimilamur dt eius beatitudinis participes sumus ; nam 
ipse Deus per suam essentiam suam substantiam intelligit, 
et haec est felicitas. Unde dicitur I. Joan. 3, 2 : Cum appa- 
ruerit, similes ei erimus, quoniam videbimus eum sicuti est. 
Et Dominus, Luc. 22, 29 dicit : Ego dispono vobis sicut 
disposuit mihi Pater meus regnum, ut edatis et bibatis super 
mensam meam in regno meo. Quod quidem de corporali cibo 
vel potu non potest intelligi, sed de eo qui in mensa sapien- 
tiae sumitur, de quo a Sapientia dicitur, Prov. 9, 5 : Comedite 
panem meum et bibite vinum quod miscui vobis. Super men- 
sam ergo Dei manducant et bibunt, quia eadem felicitate 
fruuntur qua Deus felix est, videntes eum illo modo quo 
ipse videt se ipsum. » 

Unio beatifica est primo et formaliter per coniunctionem 
intellectus nostri cum divina essentia. Homo fit deiformis 
per unionem divinae essentiae cum potentia intellectiva. 
Beatitudo hominis est optima operatio hominis. Optima 
autem operatio hominis est quae est optimae potentiae 
respectu optimi obiecti. Optima autem potentia est intel- 
lectus, cuius obiectum optimum est bonum divinum : Est 
ipsa ratio Divini Boni, ipsa essentia Bonitatis, ipsa Veritas, 
ipsum quod quid est Esse Subsistentis, quod est Divina 
Essentia, in nostro intellectu refulgens, nostro intellectui per 
se immediate et sicuti est apparens, ipsumque intellectum 
illuminans, clarificans, atque ad ipsam sublimitatem divinae 
visionis fortificans et elevans. Ex hac vero divinae essentiae 
visione, veluti ex sua prima radice et summa causa et fonte 
verissimo, derivantur omnia et singula quae ad beatitudinem 

formalem consequuntur ipsamque omni ex parte integrant, 
complent, exornant : ut declarantur a D. Thoma, I.-II. q. 3. 
a. 5. et 8. ; q. 4. per totam, et III. C. Gent. cap. 63. 

Quarto : In termino igitur viae nec amor Dei est melior 
quam cognitio, nec diligere Deum est eminentius quam 
ipsum videre. — Sed e contra : Nam, ut Caietanus observat 
In I. q. 82. a. 3. : « Secus enim est in patria ; lumen enim 
gloriae perfectius est caritate. Cuius signum est, quod non 
solum non potest esse informe, sed non compatitur imperfec- 
tionem viae, quam tamen caritatis habitus compatitur. Et, 
quod plus est, essentia divina, ut in q. 12. a. 2. habitum est, 
est loco habitus intellectualis, quia vicem supplet speciei 
intelligibilis ; non autem supplet vicem alicuius habitus aut 
cuiuscumque inhaerentis voluntati. » 

I.-II. q. 3. a. 4. : « Actus visionis est quasi pars ipsius finis 
et est finis non ponens in numerum cum fine extrinsece. Deus 
enim visus est finis, et non sunt duo fines, sc. Deus et visio; 
sicut inductive patet in aliis finibus. Unde actus voluntatis 
est propinquior inter actus tendentes in finem integrum ; sed 
propinquior illo est, qui est quasi pars finis. Amamus enim 
non solum bonum, sed bonum cognitum, et propter illud. 
Verbum Anselmi salvatur in via, in qua melior est Dei dilectio 
quam intellectio {perversus ordo amare ut intelligeret. Ergo 
intelligere est propter amare ut finem). Sed in patria, quamquam 
Deus amatus non ametur propter videre ipsum, sed propter 
ipsum Deum, amore amicitiae, quia tamen amatur visus, ita 
quod visio non concurrit ibi per accidens, sed per se, ipse 
amor beatificus ordinatur in visionem ut finem ; amat enim 
beatus visionem illam ut adeptionem finis : quod est amare 
illam ut finem. Et amor, ut est concupiscentiae, ordinatur in 
visionem ut finem, et amare est propter visionem. Nec in hoc 
est perversitas aliqua. Sed perversitas esset de amore ut est 
amicitiae ; quia sic Deus ordinaretur ad visionem a tali 
amore. Nunc autem ponitur summum concupiscibile ipsa 
adeptio Dei, quae est per visionem: quod est verum. » Et q. 4. 
a. 3. : « Comprehensio non est aliqua operatio praeter visio- 
nem... Non habes quod comprehensio spectat ad intellectum ; 

sed quod nullam operationem addit supra visionem, sed 
solam relationem resultantem in voluntate ex visione quae 
est in intellectu. Visio enim ponens Deum in esse praesen- 
tiali, facit per hoc alterum extremum huius relationis ; est 
enim visio velut unio rei tenendae cum eo quod tenebit. » 
II.-II. q. 23. a. 6. : « Intellige haec de cognitione et intel- 
lectione viae, ubi dilectio ad Deum in seipso, cognitio autem 
Dei in nobis per speciem attingit. In patria autem secus est, 
ubi tam visio quam dilectio Deum secundum se attingit. » 


Quinto : Reditio nostra in Primum Principium. — Atque 
ita cum Deus apparuerit nobis per immediatam divinae 
essentiae visionem, ac in lumine Dei videbimus ipsum Deum, 
qui lucem habitat inaccessibilem, similes ei erimus, et vide- 
bimus eum facie ad faciem sicuti est, atque efficiemur dei- 
formes, omnique ex parte adimplebuntur in nobis illa verba 
Domini Salvatoris nostri, Ioan. 17, 22-23 : Et ego claritatem 
quam dedisti mihi, dedi eis; ut sint unum, sicut et nos unum 
sumus. Ego in eis, et tu in me; ut sint consummati in unum. 
Post unionem ergo hypostaticam, et sub illa, et propter illam, 
unio nostra beatifica. Finis namque gratiae est unio creaturae 
rationalis ad Deum. Non potest autem esse nec intelligi maior 
unio creaturae rationalis ad Deum quam quae est in persona. 
Et ideo gratia Christi pertingit ad summam mensuram 
gratiae. Modus, quo sibi univit humanam naturam Verbum, 
excedit omnem aliam unionem Dei ad creaturam. Humana 
natura Christi assumpta est atque unita ad Deum secundum 
esse personale Verbi ; et nos per participationem huius clari- 
tatis, quam Verbum caro factum dabit nobis, erimus uniti 
ad Deum secundum unionem quae est per operationem, 
qua videntes Deum erimus consummati in unum. — Tunc 
denique erit Deus omnia in omnibus; et omnia in omnibus 
Christus 1 . Deus quidem in Christo secundum unionem 
humanae naturae ad divinam personam ; Christus autem, 
verus Deus et verus homo, in nobis per unionem gloriae. 

quae est gratia consummata in visione divinae essentiae ; 
ac per hoc totius operis divini universitas perficietur, dum 
per Christum in nostrum Primum redibimus Principium ; 
atque omnia erunt nostra; nos autem Christi; Christus autem 
Dei. Ex quo omnia, in quo omnia, per quem omnia : Ipsi 
gloria in saecula. Arnen 1 . 

1 Rom. 11, 36. — I. Cor. 3, 23. — III. q. 4. a. 1. ad 2.; q. 7. a. 12. 

rentia eorum quae sunt in genere. — 5' Ex modo quo se habent 
ad invicem entia quae sunt in genere. — 6" Ex eo quod actus 
et potentia dividunt ens et quodlibet genus entis. — 7' Ex hoc 
ipso quod ens contrahitur ad inferiora, de quibus praedicatur, 
non per differentias logicas, sed per modos exprimendi reali- 
tates et essentias rerum 1 '8 


CAPUT QUINTUM 

Divisio entis per participationem in diversa genera non 
sumitur ab esse, sed ab essentia. 

Argumenta quibus probatur. — Observationes D. Thomae, 
Caietani et Banez. — Observatio circa ens per modum nominis 
et per modum participii I2 3 

INDEX 


CAPUT SEXTUM 

Ex reali compositione esse et essentiae declaratur atque 
elucescit vera notio substantiae, et accidentis, et indi- 
vidui, et suppositi ad quod, proprie loquendo, pertinet 
habere « esse ». 


Ens per participationem dividitur in substantiam et accidens. . i 3 o 

Vera notio substantiae '32 

Vera notio accidentis • '34 

Vera. notio individui >38 

Vera notio suppositi > 4 ° 


CAPUT SEPTIMUM 

Ex reali compositione esse et essentiae in rebus creatis 
optime declaratur vera sententia verusque sensus circa 
naturas universales quae respondent vocibus et con- 
ceptibus nostri intellectus. 


Praenotanda >43 

Elementum autem reale in naturis universalibus nec facile capitur 
nec convenienter declaratur, nisi praesupposita reali compo- 
sitione esse et essentiae in rebus creatis 146 

Essentias rerum esse immutabiles, necessarias, indivisibiles et 
aeternas non explicatur in vero sensu, nisi praesupposita reali 
compositione esse et essentiae in rebus creatis >49 


CAPUT OCTAVUM 

Argumenta quibus Suarez conatur ostendere nullam dari 
realem compositionem inter essentiam et existentiam 
in rebus creatis ; immo, talem compositionem seu 
realem distinctionem esse superfluam ac plane impos- 


sibilem. 

Praenotanda >32 

Argumentum primum atque eius solutio i 53 

Argumentum secundum atque eiusdem solutio >57 

Argumentum tertium ac eius solutio 160 

CAPUT NONUM 

Quomodo Suarez ostendat notas quibus Deus differt 
a creatis, et creaturae discernuntur a Deo. 


Prima nota : Omne ens creatum includit aliquam composi- 
tionem 

Doctrina Suarezii. — Doctrina D. Thomae. — Absque reali com- 
positione esse et essentiae nulla dari potest realis compositio 
ex natura et supposito, nec ex subiecto et accidente ; nec ratio- 
nis cum fundamento in re 

Secunda nota : Omne ens creatum est finitum seu limitatum in 

sua entitate • • * 

Doctrina Suarezii. — Doctrina D. Thomae. — Thesis 1. Absque 
reali compositione esse et essentiae nullum ens potest esse 
finitum in sua propria entitate, nec inveniri possunt limites 
in essendo. — Thesis 2. Ad limitationem entitatis non sufficit 
habere esse acceptum ab alio ; sed requiritur, praeterea, quod 
huiusmodi esse sit receptum in alio tamquam in subiecto . . 

Tertia nota : Omne ens creatum est ens per participationem 
Doctrina Suarezii. — Doctrina D. Thomae. — Thesis 1. Absque 
reali compositione essentiae et esse nullum dari potest ens per 
participationem. — Thesis 2. Notio subsistentiae a Suarezio 
tradita videtur esse a veritate aliena ; ac reicienda prorsus est . 
Quarta nota : Omne ens creatum est necessario dependens a 

causa prima 

Doctrina Suarezii. — Doctrina D. Thomae. — Thesis 1. Prima 
ratio distinguens ens creatum ab increato nequit esse ipsa depen- 
dentia entis creati ab increato. — Thesis 2. Necessaria est in 
creaturis realis compositio ex esse et essentia ad reddendam 
primam rationem omnium rationum, quibus distinguitur ens 
creatum ab Ente Increato 

166 

169 


170 

172 


173 

>77 


178 


CAPUT DECIMUM 

Critica totius Disputationis Metaphy sicae XXXI. Suarezii 
atque observationes generales circa omnes philoso- 
phos negantes realem compositionem esse et essentiae 
in creatis. 

Suarez nihil valet concludere contra realem compositionem esse 
et essentiae in rebus creatis, atque per totam suam Disp. XXXI. 
in aequivoco laborat 

Suarez non quaerit de reali distinctione esse et essentiae vel de 

utriusque identitate, ut oportebat quaerere i 85 

Suarez videtur admittere in composito tot esse quot entitates 
realiter distinctae reperiuntur 188 


CAPUT UNDECIMUM 

Metaphysica D. Thomae 
et Disputationes Metaphysicae Suarezii. 

Suarez recedit a doctrina D. Thomae : a) Circa ipsa Metaphysicae 
fundamenta. — b) Circa notionem entis. — c) Circa notiones 
ontologicas esse, et essentiae, et subsistentiae, et substantiae, et 
huiusmodi. — d) Circa notionem materiae primae. — e) In 
quaestione de existentia Dei demonstranda. — f) Circa notio- 
nem infiniti et finiti. — g) In quaestione de veritate creationis 
demonstranda. — h ) Circa principium individuationis in 
substantiis corporeis. — i) Circa influxum Causae Primae 
in causas secundas. — Ergo Suarez in suis Disputationibus 
metaphysicis non ambulat per vias D. Thomae 205 

CAPUT DUODECIMUM 

Epilogus. 

Prima divisio entis realis est in ens cuius substantia est Esse, et 
in ens cuius substantia est potentia essendi. — Esse proinde 
est de conceptu essentiali entis per essentiam ; non autem de 
conceptu essentiali entis per participationem. — In omni ergo 
ente per participationem est compositio substantiae et esse, 
tamquam ex potentia et actu aio 

LIBER TERTIUS 

De ente per essentiam, quod est Deus. 


Prologus — Quonam sensu dicitur Deus per essentiam. — Nec 
infinitas nec intellectio sunt rationes supremae, quae praedi- 
cantur de Deo. — Ratio suprema, quae praedicatur de Deo, 
est ratio Esse subsistentis 2i5 

CAPUT PRIMUM 

Deum esse quinque viis probari potest. 


Prima via. — Argumentum D. Thomae. — Huius argumenti 

declaratio ^ ■ 217 

Secunda via. — Argumentum D. Thomae. — Huius argumenti 

declaratio 221 

Tertia via. — Argumentum D. Thomae. — Huius argumenti 

declaratio • . . . . 224 

Quarta via. — Argumentum D. Thomae. — Argumenti declaratio 227 
Quinta via. — Argumentum D. Thomae. — Argumenti declaratio 232 


CAPUT SECUNDUM 

Hoc quod est Esse, est substantia vel natura Dei. 


Summitas quinque viarum 236 

De ratione Primi Moventis est identitas essentiae et esse . . . 240 

De ratione Primae Causae efficientis est identitas essentiae et esse 242 

De ratione Primi Necessarii est identitas essentiae et esse . . . 245 

De ratione Primi Entis est identitas essentiae et esse .... 248 

De ratione Primi Intelligentis est identitas essentiae et esse . . 25 o 


CAPUT TERTIUM 

Ex identitate essentiae et esse in Deo assumit 
D. Thomas praecipua argumenta 
ad divinas perfectiones demonstrandas. 


Deus est omnino simplex. (I. q. 3 .) 255 

Deus est universaliter perfectus; in Deo sunt perfectiones omnium 
rerum ; et nihil de perfectione essendi potest ei deesse. (I. q. 4.) 259 

Solus Deus est bonus per suam essentiam. (I. q. 6.) . . . . 262 

Solus Deus est simpliciter infinitus ac perfectus secundum suam 

essentiam. (I. q. 7.) 265 

Deus est omnino immutabilis; atque aeternitas vere et proprie in 
solo Deo est, ita quod ipse sit sua aeternitas. (I. q. 9. et q. 10.) 268 

Deus est unus et maxime unus. (q. 1 1.) 272 

Deus est : i* in summo cognitionis; 2‘ in summo gradu vitae; 

3 ’ in summo libertatis; 4' in summo potentiae seu virtutis; 

5 ' in summo beatitudinis 276 

INDEX 


CAPUT QUARTUM 

Ex identitate essentiae et esse in Deo 
procedit D. Thomas 

ad veritatem creationis demonstrative probandam. 


Argumenta D. Thomae 284 

Argumentorum explicatio 285 


Processus quo D. Thomas pervenit ad demonstrationem Creationis 286 

CAPUT QUINTUM 

Identitas essentiae et existentiae in Deo 
claudit rationem demonstrativam omnium 
divinorum attributorum. 


Esse Subsistens est ratio propria Divinitatis 290 

Ex hoc, quod Essentia Dei est ipsum Esse Subsistens, excedit 

proportionem omnis intellectus creati 293 

Esse est nomen proprium Dei 296 


LIBER QUARTUS 

De Ente per participationem, quod est creatura. 

Prologus. — Ens nominaliter et per modum participii. — Quo- 
modo ens ita sumptum dicatur de rebus. — Compositio ex 
substantia et esse est compositio participantis et participati in 
ipsa linea entis. — Via quarta ad probandam existentiam Dei 
fundatur supra compositionem participantium esse et ipsius 
esse participati. — Ascensus per viam quartam perducit ad 
Deum sicut ad Primum exemplare simul ac effectivum et finale 
omnium entium. — Compositio itaque substantiae et esse in 
rebus creatis constituit gradus fundamentales qui in rebus 
inveniuntur, ex quibus quarta via sumitur. — Resolutio ergo 
facta in omnibus quae sub Primo Ente sunt, in haec duo, 
nempe id quod est et esse, declarat a radice viam quartam ad 
Dei existentiam demonstrandam 3 o 5 

CAPUT PRIMUM 

Per eaBdem via», quibus Deum esse probari potest, 
necessario pervenitur ad realem compositionem 
substantiae et esse 

in omnibus, praeter unum quod est Deus. 


Prima via 3 11 

Secunda via. 3 19 

Tertia via 322 

Quarta via 327 

Quinta via 33 o 


CAPUT SECUNDUM 

Demonstratio vere philosophica processionis omnium 
rerum a Deo per creationem praesupponit, tamquam 
lapidem angularem supra quem firmiter ac bene fun- 
datur, identitatem substantiae et esse in Deo, atque 
realem utriusque compositionem in omnibus quae sunt 
praeter Deum. 

Permagnum huius quaestionis momentum 338 

Ad veritatem creationis philosophice demonstrandam nonnisi per 
quinque vias, quibus Deum esse demonstrative probari potest, 

datum est ascendere 344 

Tenendum est firmiter, quod Deus potest facere aliquid ex nihilo 

et facit, atque ex nihilo produxit res in esse ... . . 349 

Ex termino quinque viarum, quibus Deum esse probari potest, 
demonstrative probatur Deum esse Creatorem coeli et terrae, 

visibilium omnium et invisibilium 353 

Omnia argumenta, quae pro veritate creationis militant, redu- 
cuntur ad haec duo excelsa et firma principia, quorum unum 
necessario sequitur ex altero, sc. Solus Deus esi suum esse; 
in omnibus autem aliis differt essentia rei et esse eius ... 355 

In omnibus ergo aliis, quae sub Primo Ente sunt, oportet com- 
munem quandam resolutionem fieri in id quod est et in suum 

esse 35 g 

Dantur ergo in omni re creata saltem duo principia realia, ex 
quibus omnis res subsistens constituitur tamquam ex actu et 
potentia in linea entis sive in ordine essendi 364 

CAPUT TERTIUM 

Absque reali compositione esse et essentiae in creaturis 
non darentur diversi perfectionis gradus 
in essendo in rerum natura, sed omnia essent unum. 

Gradus in essendo perfectius et minus perfecte non dantur nisi 
propter diversam participationem ipsius esse, quod diversi- 
mode participatur iuxta diversitatem formarum seu naturarum 

in quibus recipitur 370 

Absque reali compositione substantiae et esse non daretur com- 
positio subiecti et accidentis in substantiis creatis .... 375 

Absque reali compositione essentiae et esse in rebus creatis non 
daretur differentia unius substantiae secundum esse ab illis 
substantiis cum quibus convenit in ratione suae quidditatis . 378 

Absque reali esse et essentiae compositione non daretur differentia 
unius rei creatae ab alia secundum substantiam vel naturam . 382 

CAPUT QUARTUM 

Ex reali compositione essentiae et esse in rebus creatis 
procedit D. Thomas ad ostendendum, quod nec in 
angelo nec in aliqua creatura actio et virtus vel 
potentia operativa sunt idem quod sua essentia nec 
idem quod suum esse. 


Impossibile est, quod actio angeli vel cuiuscumque alterius 

creaturae sit eius substantia 387 

Neque actio angeli neque actio alicuius creaturae est eius esse . 391 

Nec in angelo nec in aliqua creatura virtus vel potentia operativa 

est idem quod sua essentia 3g5 

Ordo essendi et ordo operandi 400 


CAPUT QUINTUM 

Ex reali compositione esse et essentiae in omnibus rebus 
creatis procedit D. Thomas ad ostendendam neces- 
sitatem quam cunctae res Universi habent ut conser- 
ventur in esse a Deo. 

Argumenta D. Thomae 404 

Argumentorum declaratio • . . . . 406 

Esse rerum creatarum non habet radicem in ipsis rerum naturis 410 

CAPUT SEXTUM 

Tota etiam controversia de influxu Causae Primae in 
omnes causas secundas venit postremo resolvenda, 
iuxta D. Thomam, in hanc veritatem fundamentalem : 
« Solus Deus est suum esse ; in omnibus autem aliis 
differt essentia rei et esse eius ». 


Solus Deus est causa per se primo omnium entium in quantum 

entia 

Nulla causa secunda, quantumvis perfecta, dat esse nisi in quan- 
tum agit in virtute Causae Primae 

Deus est causa operandi omnibus operantibus ; et idem effectus 
est a Deo et a natura agente ; et totus ab utroque, secundum 

alium tamen modum 

Sicut ex hoc, quod omnia entia componuntur ex potentia et actu 
in linea essendi, indigent causari a Deo, Primo Ente, ut sint : 
ita ex reali compositione potentiae et actus in linea operandi 
omnes causae secundae indigent physice praemoveri a Deo, 

Prima Causa, ut operentur 

Ratio prima fundamentalis : Quia solus Deus est suum esse, et 
in Deo essentia et esse identificantur . — Ratio secunda fun- 
damentalis : Quia in omnibus aliis, praeter Deum, differt 

essentia rei et esse eius 

Quid sit physica praemotio 


416 

420 

423 

427 

435 


CAPUT SEPTIMUM 

Ex reali compositione formae et esse, tamquam ex prima 
potentia et primo actu, procedit D. Thomas ad demon- 
strative probandum, quod omnes formae subsistentes, 
ut angelus et anima rationalis, sunt incorruptibiles 
sive entia necessaria in essendo. 

Argumenta D. Thomae 

Relationes inter esse et formam, iuxta D. Thomam .... 

Quonam sensu verum sit, quod in rebus creatis : i' Esse per se 
convenit formae; 2' Esse per se consequitur formam 

Entia contingentia et necessaria in essendo 


439 

442 

449 

457 

CAPUT OCTAVUM 

Ex identitate esse et essentiae in Deo ac reali utriusque 
compositione in omnibus aliis quae sunt praeter Deum, 
oriuntur et manifestantur profunditas simul atque 
unitas harmonica quae splendide fulgent in doctrina 


philosophica D. Thomae. 

Ordo ontologicus rerum 467 

Ordo et gradus in intelligendo • 479 

Quomodo omnia, appetendo bonum, tendunt in Deum, primum 
rerum omnium immobilem motorem, cuius natura est ipsa 
essentia bonitatis 4 


LIBER QUINTUS 

De veritate fundamentali Philosophiae Christianae 
relate ad Sacram Doctrinam. 

Prologus. — Mysteria fidei catholicae nequeunt demonstrari. — 
Qui probare nituntur naturali ratione fidei mysteria, fidei 
dupliciter derogant. - In Sacra tamen Doctrina philosophia 
possumus tripliciter uti. — Verumtamen utentes philosophia 


in Sacra Scriptura possunt dupliciter errare. — Usus autem 
philosophiae est magni momenti in theologia quae pertinet ad 
Sacram Doctrinam. — Materia in hoc libro tractanda atque 
eiusdem divisio 4 ^ 


CAPUT PRIMUM 

Quomodo de Deo, qui est actus purissimus 
ac simplicissimus, cum veritate loquamur, affirmando 


vel negando vel etiam distinguendo. 

Quomodo Deus a nobis cognoscatur 499 

Quomodo Deus a nobis nominetur. ••••••••; 502 

In Deo sunt plura attributa et pluralitas rationum quibus attri- 
buta differunt 4 

Qualiter formentur de Deo propositiones • •••••• So 7 

Quod ergo negatur de Deo sub uno conceptu, affirmari poterit de 
ipso sub alio ; et quod dictum de Deo sub una ratione est 
verissimum, dictum de ec sub altera esse potest erroneum, 
immo absurdum. — Exempla 11 

CAPUT SECUNDUM 

Quomodo ex identitate esse et essentiae in Deo ac reali 
utriusque compositione in omnibus aliis procedat 
D. Thomas ad declarandum dogma seu mysterium 
Sanctissimae Trinitatis. 


De Divinis Processionibus 5i6 

De Divinis Relationibus 5aa 

De Divinis Personis 5a6 


Per viam D. Thomae convenienter declaratur altissimum Sanc- 
tissimae Trinitatis mysterium; ac difficultates, quas humana 
ratio ex suis conceptibus discurrendo videtur opponere, per 
ipsosmet proprios humanae rationis conceptus rationabili 

discursu solvuntur 5ag 

Qui negant realem compositionem esse et essentiae in rebus 
creatis, coguntur multiplicare esse in Divinis, et relativum 
videntur mutare in absolutum. — D. Thomas et Suarez. . . 537 


CAPUT TERTIUM 

Quomodo ex identitate esse et essentiae in Deo atque ex 
reali utriusque compositione in omnibus aliis procedat 
D. Thomas ad declarandum unionem hypostaticam in 
altissimo Incarnationis mysterio. 

Expositio mysterii Incarnationis secundum doctrinam Ecclesiae . 546 

Quomodo explicatur hypostatica unio humanae et divinae 
naturae in persona Verbi Incarnati iuxta principia philoso- 
phico-theologica a D. Thoma tradita. — Quid sit hypostasis 
seu persona, et quomodo se habeat ad essentiam et ad esse in 
creatis. — Humana natura in Christo non existit per se, sed 
existit in persona Verbi Dei. — Modus quo Deus est in Christo 

per unionem 556 

Quomodo explicetur unio hypostatica humanae ac divinae 
naturae in persona Verbi Incarnati iuxta principia philoso- 
phico-theologica a Scoto et a Suarezio tradita. — Negata reali 
compositione essentiae et esse in creatis, oportet unionem 
hypostaticam explicare aliter quam D. Thomas declarat. — Via 

Scoti. — Via Suarezii . .. . • 563 

Omnes sententiae quae humanitati Christi tribuunt « proprium 

42 


■>K VEI» ITATE VUNDAMKNTAU. 


658 


INDE* 


esse », id statuunt cum quo hypostatica unio nequit omnino 
componi. — Tres sententiae antiquorum theologorum ad 
hypostaticam unionem declarandam. — Sententia Scoti non 

satisfacit. — Sententia Suarezii non satisfacit 36$ 

Per solam ergo sententiam S. Thomae optime declaratur unio 
facta Dei et hominis, non secundum essentiam vel naturam, 
neque etiam secundum accidens, sed medio modo, secundum 
subsistentiam seu hypostasim 571 


CAPUT QUARTUM 

Quomodo ex identitate esse et essentiae in Deo atque 
ex reali utriusque compositione in creatis procedat 
D. Thomas ad declarandum sanctissimum Eucharistiae 
mysterium. 


Expositio huius Mysterii iuxta doctrinam fidei 5y5 

Possibile est totam substantiam panis converti in totam substan- 
tiam Corporis Christi, et totam substantiam vini in totam 
substantiam Sanguinis Christi. — Argumenta D. Thomae. — 
Argumentorum declaratio 578 


Virtute divina fieri potest, ut accidentia panis et vini remaneant 

sine subiecto, facta consecratione, in Sacramento Eucharistiae. 585 


CAPUT QUINTUM 

Quomodo ex identitate esse et essentiae in Deo atque ex 
reali utriusque compositione in creaturis procedat 
D. Thomas ad manifestandum, quod nullus intellectus 
creatus ex suis naturalibus sufficiens est videre essen- 
tiam Dei, et tamen ex supernaturali elevatione gratiae 
auxilio Deum potest videre per essentiam, sicuti est. 

Ordo supernaturalis 58 1 

Impossibile est, quod aliquis intellectus creatus per sua naturalia 
essentiam Dei videat. — Argumenta D. Thomae. — Argumen- 
torum declaratio 596 

Ex supernaturali elevatione per gratiam intellectus creatus potest 
videre Deum per essentiam, facie ad faciem, sicuti est. — Argu- 
menta D. Thomae. — Argumentorum declaratio. — Processus 
argumentationis 6°9 

Quonam sensu sit verum dicere, quod homini inest naturale 
desiderium videndi Deum per essentiam. — D. Thomas 
expresse in terminis docet non inessc homini nec ulli creaturae 
rationali naturale desiderium videndi essentiam Dei. — D. Tho- 
mas loquitur de naturali desiderio videndi essentiam Dei, non 
quatenus sit naturale ex vi solius naturae, nec ex sola cogni- 
tione efTectuum naturalium, sed quatenus est proveniens ex vi 
elevationis naturae rationalis ad ordinem supematuralcm. . 618 

Doctrina Scoti de univocatione entis Deo et creaturis et de 
naturali desiderio videndi Deum per essentiam ex vi solius 
naturae creaturae intellectualis, videtur tollere radicalem diffe- 
rentiam inter ordinem naturalem et ordinem supernaturalem . 6a3 

Unio hypostatica in Mysterio Incarnationis et unio beata in 
visione Divinae Essentiae. — Comparatio utriusque ad unio- 
nem animae rationalis cum corpore. — Comparatio unionis 
hypostaticae et unionis beatificantis ad invicem. — Simpliciter 
ergo atque absolute loquendo, intellectus est altior potentia 
quam voluntas ; atque in patria, visione divinae essentiae, omni 
ex parte nobilior ac undequaque eminentior. — Reditio nostra 
in Primum Principium 639 



Friburgi Helvetiorum — Ea Typis Consociationis Sancti Pauli. 



